
Pratarmė universitetinei laidai 


Ekonominės organizacijos paprastai tyrinėjamos taip, tarsi 
rinka ir administracinis organizacijos pobūdis būtų atskiri dalykai. 
Rinkos organizacija — tai ekonomistų sritis. Vidinė organizacija — 
organizacijos teorijos specialistų rūpestis. Ir viena, ir kita skiriasi 
kaip Žemė nuo dangaus. 

Studija „Rinkos ir hierarchijos“ teigia, kad rinkos galias ir ribas 
bei vidines organizacijos apraiškas galima suprasti vien nagrinė- 
jant vienų santykius su kitomis. Taigi, užuot skyrus dėmesį 
technologijos ir gamybos sąnaudoms, dėmesys telkiamas į 
sandorio sąnaudų (transaction cost) taupymą. Knyga skiriama 
firmos teorijai, darbo organizacijai, šiuolaikinės korporacijos 
plėtrai, drauge vertikaliosios integracijos bei konglomerato 
aspektams studijuoti. Politinio pobūdžio įtaka daugiausia susijusi 
su antimonopolinėmis situacijomis. Todėl visiškai suprantama, 
kad šitokia knyga puikiai dera prie kitų pramonės šakos organiza- 
cijos problemas gvildenančių veikalų ir ji dažnai pasitelkiama 
toms problemoms nagrinėti. 

Tačiau mane džiugina tai, kad organizacijos teoretikai pripaži- 
no, jog ši Knyga nagrinėja keletą jiems patiems rūpimų problemų. 
Tai todėl, kad „Rinkos ir hierarchijos“ turi ryšių su „Žmogaus 
prigimtimi, kokią mes ją pažįstame“. Kitaip nei standartinis 
aparatas, būdingas neoklasikinei ekonomikai, kuri gana bejėgiš- 
kai mėgina vertinti hierarchinius darinius ir vidinės kontrolės 
procesus, kalba apie sandorio sąnaudų taupymą pasirodo esanti 
kur kas naudingesnė. Kreiptasi ir į kitas verslo sritis - iš svarbes- 
nių čia minėtinos rinkodara, reguliavimas, verslo politika. Taigi, 
nors ši knyga vertikaliąją integraciją analizuoja daugiausia tik 
gamybos kontekste, sprendimas integruotis ar toliau nesiintegruoti 
dėl paskirstymo kelia rinkodarai iš esmės tapačias sandorio 
sąnaudų problemas. Dar bendresne prasme ex ante didelių kiekių 


Pratarre koledžo ie:dimu. 


pasiūlos (large-numbers supply) situacijos „fundamentali transfor- 
macija“ į abipusių mainų ex post sąlygą, kurios transformacija 
prasideda nuo sandorio sąnaudų ir nuolat iškyla knygoje, 
sudaro stiprų pagrindą tiriant tiek reguliuojamąją, tiek ir 
strateginę verslo elgseną. 

Iš tikrųjų kiekviena veikla, kurią galima būtų tiesiogiai ar 
netiesiogiai aprašyti kaip turinčią sutarties bruožų, yra sėkmingai 
tvrinėjama pasitelkiant sandorio sąnaudų taupymo terminus. Kai 
kurie taikymo atvejai akivaizdūs, tačiau vieni iš jų - subtilesni. 
(Tiek įprastinių, tiek ir netradicinių atvejų glaudžios sąjungos 
analizė yra pastarųjų pavyzdžiai.) Kiekvienu atveju įdomu yra 
suprasti tai, dėl ko susitariama, nustatyti alternatyvias valdymo 
struktūras, kuriose analizuojamas sandoris galėtų būti nesunkiai 
organizuojamas, ir paveikti diskriminacines derybas. 

Studentai ir dėstytojai, kuriems lyginamoji institucinė analizė 
atrodo artima, dažnai randa taikymo atvejų, kurie man nebuvo 
akivaizdūs tuo laiku, kai buvo rašoma „Rinkos ir hierarchijos“. 
Tai, suprantama, skatina gyvus svarstymus auditorijose. Pirmieji 
du skyriai yra esminiai. Tolesnis tekstas gali būti derinamas su 
mokymosi poreikiais. 


Oliver E. Williamson, 
1982 m. lapkritis 

Pratarmė kolecžo leidimui 


Pratarmė 


Ši knyga nagrinėja ekonominės veiklos organizaciją rinkų bei 
hierarchijų viduje ir tarp jų abiejų. Rinkos sandorius sudaro 
mainai tarp savarankiškų ekonominių vienetų, kurių mainai yra 
žinomas mikroekonominės analizės objektas, o hierarchiniai 
sandoriai yra tokie, kuriuose atskiras administracinis vienetas 
apima abi sandorio puses, vyraujant tam tikrai subordinacijos 
formai ir paprastai susidarant jungtinei nuosavybei. 

Be to, kai pripažintoji (received) mikroteorija apskritai traktuoja 
ekonominę veiklą tarp firmų bei rinkų organizavimą kaip duoty- 
bę (datum), rinkų ir hierarchijų tyrimas primygtinai bando 
nustatyti alternatyvių sutarčių sudarymo būdų efektyvumą. 
Vadinasi, tradicinė analizė daugiausia yra įsitraukusi į galutinio 
produkto rinkų tyrimus, o rinkų ir hierarchijų analizė skatina 
intensyviai tyrinėti sandorius, susijusius su darbo rinka, tarpinio 
produkto rinka ir su kapitalo rinka. 

Todėl teigiu, jog pripažintosios mikroteorijos modeliavimo 
aparatas yra nepakankamai mikroanalitinis nagrinėti daugeliui 
įdomių sandorio apraiškų. Siekiant įvertinti užbaigtų sandorių 
efektyvumą rinkoje ar firmoje yra siūloma ir nuolat taikoma tai, 
kas vadinama „organizacinių negalių samprata“ (organizational 
failurės framework). 

Nors iš dalies palaikau netradicines pažiūras, Johno R. 
Commonso mokiniai ir šalininkai pripažins, kad pritariu jo 
minčiai, jog sandoris yra galutinis mikroekonominės analizės 
elementas. Tokia nuostata niekada nebuvo plačiai pripažįstama 
net ir tuomet, kai Commonsas darė didžiausią įtaką, o dabar ji 


jau gerokai sumenkusi. Vargiai aš būsiu tai padaręs įtikinamiau. 


Vis dėlto įdomu pažymėti, jog sandorių analizę Commonsas ir 
kiti institucionalistai traktavo kaip pagrindinę ekonomikos 
studijų problemą. 


Pratarmė 


Mano traktavimas nuo institucionalistų skiriasi bent trimis 
atvejais. Pirma, galiu nurodyti daug literatūros apie rinkos vdą 
(market failure); tokios literatūros prieš keturiasdešimt metų 
nebuvo. Tai didelis pranašumas. Antra, užuot traktavęs rinkų ir 
hierarchijų mikroanalitines studijas kaip iš esmės konfliktuojan- 
čias su pripažintąja mikroteorija, aš linkęs rinkas ir hierarchijas 
vertinti kaip viena kitą papildančias. Sandorio sudarymas 
laikomas naudingu tiek, kiek jis teikia vaisingų įžvalgų ir siste- 
miškai apima įvairialypių reiškinių grupę. Dažnai apie tokius 
įdomius reiškinius tradicinė mikroteorija nutyli. Vadinasi, neverta 
atsisakyti standartinių ekonominės analizės, tiriančios panašias 
problemas aukštesniu visuminiu lygmeniu, būdų, nors eklektiz- 
mas, suprantama, kai ką darko. Trečia (o tai svarbu), atkreipiu 
dėmesį į gana unikalią intelektinę aplinką, vyravusią „Karnegio 
mokykloje“ XX a. septintojo dešimtmečio pradžioje. Čia turimas 
galvoje tarpdalykinis požiūris į socialinių mokslų reiškinių 
analizę ir užkrečiantį, netgi drąsų įsipareigojimą „performuluoti 
senąsias problemas“. 

Atsiliepimų gavau iš keleto mokslininkų, kuriems buvau 
padalijęs pirminį savo rankraščio variantą. Jie pagyrė, kad 
iškėliau svarbių idėjų, ir patarė jas dar paryškinti. Peržiūrėda- 
mas rankraštį, mėginau tuo patarimu vadovautis, iš dalies 
kontrastiškai gretindamas savo aptariamų ekonominių reiškinių 
interpretaciją su ankstesniais vertinimais. Todėl kai kurie knygos 
aspektai gali pasirodyti ginčytini, bet iš esmės tai ne priekabių 
ieškojimas. Tokie traktavimo atvejai buvo pasirinkti ne todėl, 
kad jie buvo parankūs, bet todėl, kad jie buvo vieni iš geriausių 
ankstesnių teiginių. 

Sandorių problemos, kurias nagrinėju šioje knygoje, sudėtin- 
gos ir dažnai sunkiai įkandamos. Sisteminį traktavimą lengvino 
susikurtas specialus žodynas. Jis užkrauna naštą skaitytojui, 
kuris, norėdamas sekti diskusiją, turi griebtis žodyno ir, be to, - 
mokytis „sandoriškai mąstyti“. Tai, kad tokia investicija yra ne 
tik būtina, bet kai kada net apsimokanti, rodo vieno kolegos 
laiško ištrauka, apibūdinanti priešpaskutinį variantą: 

„Sudėtingi sakiniai, kurie susiję su ribotu racionalumu (bounded 
rationality), informacijos ribojimu (information impactedness), 

derėjimosi dėl mažų kiekių (small-numbers) problemomis ir t. t., 
prie to nepratusiems gali būti neįveikiami. Nežinau, ką čia 
galėčiau patarti, nes visa man dabar atrodo labai aišku, tačiau, 
manau, jums reikėtų žinoti, kad iš pradžių tai buvo kietas 
riešutėlis.“ 

Suprantu ir užjaučiu. Jei būčiau pajėgęs įveikti problemas 
kitaip, būčiau taip ir padaręs. 

Esu kreipęsis patarimų dėl šios knygos turinio ir gavęs jų iš 
daugelio mokslininkų, studentų, bendradarbių ir pan. Ypač daug 
esu skolingas Richardui Nelsonui ir Paului Joskowui už jų įžvalgų 
kriticizmą ir tvirtą padrąsinimą. Kiti bendradarbiai, skaitę visą 
rankraštį ar jo dalis, kuriems esu dėkingas už patarimus, yra 
Bruce'as Ackermanas, Kennethas Arrowas, Stanley's Engermanas, 
Ralphas Ginsbergas, Hyvelas Jonesas, Dennis Muelleris, Almarinas 
Phillipsas, Lee Prinstonas ir Fredas Westonas. 

Visą knygos tekstą esu aptaręs su savo studentais ir turėjęs 
daug naudos iš tokių susitikimų su jais. Ypač buvo vertingi 
rašytiniai ir žodiniai patarimai, kuriuos pateikė Jeffrey Harris, 
Larry Haverkampas, Harry Pinsonas, Marcas Rubinas, Sharonas 
Sallowas, Davidas Teece'as ir Kennethas Vogelis. 

Keletas skyrių buvo parašyta talkinant bendraautoriams. 
Didelės padėkos nusipelno už bendradarbiavimą Jeffrey Harris 
ir Michaelis Wachteris (rašant 4 skyrių), Narottamas Bhargava 
(rašant 8 skyrių), Donaldas Turneris (rašant 10 skyrių). 

Knygoje pateiktus tyrimus iš dalies rėmė Brookings institucijos 
subsidija, iš dalies vyriausybės Felso tyrimo centras, o visai 
neseniai ir subsidija iš National Science Foundation. Labai vertinu 
kiekvieno iš jų paramą. Brookings parama buvo susijusi su 
Ekonominės veiklos reguliavimo studijų programa, kurią 
finansavo Fordo fondas. Mintys, išdėstytos šioje studijoje, 
nebūtinai reiškia Brookings institucijos ar Fordo fondo pareigūnų, 
valdybos narių ar kitų atstovų nuomonę. 

Daugelis skyrių susidarė iš anksčiau skelbtų mokslo darbų. 
Daug kas 2, 3, 5 ir 6 skyriuose yra pagrįsta medžiaga, kuri 
pasirodė (labai glaustu pavidalu) žurnale „American Economic 
Review“ (t. 61, 1971 gegužė, ir t. 63, 1973 gegužė). 4 skyrius 
pasirodė „Bell Journal of Economics“, t. 6, 1975 pavasarį. 7 skyrius 

yra pagrįstas straipsniu, skelbtu „Industrial Management: East 
and West“ (Aubrey Silberstone and Francis Seton, eds., Praeger, 
1972), o 8 skyrius - straipsniu, skelbtu „Market Structure and 
Corporate Behavior“ (Keith Cowling, ed., Gray-Mills, 1972). 9 ir 
12 skyriai padaryti iš straipsnio leidinyje „University of Pennsyl- 
vania Law Review“, t. 122, 1974 birželis. 10 skyrius pagrįstas 
straipsniu, pasirodžiusiu leidinyje „Proceedings of the Interna- 
tional Conference on Monopolies, Mergers, and Restrictive 
Practices“ (J. B. Heath, ed., HMSO, 1971), 011 skyrius atsirado iš 
straipsnio leidinyje „Harvard Law Review“, t. 86, 1972 birželis. 
Kai kurie leidėjai neprieštaravo, kad aš tuos straipsnius perdirb- 
čiau ir įtraukčiau į šią knygą; už tai esu jiems dėkingas. 

Man nuolat padėjo toji palanki mokslinio tyrimo aplinka, 
kurią sudarė ir palaikė mano Žmona Dolores bei mūsų vaikai. 
Visų jų supratimas ir parama mano pastangoms buvo nepapras- 
tai dideli, ir tikiuosi, kad už tai jiems šiek tiek atsilyginau tuo 
pačiu. 

Oliver E. Williamson 

Trumpa ankstesnės literatūros, kuria remiuosi, apžvalga ir 
„organizacinių negalių sampratos“ apmatai pateikiami 1 skyriuje. 
Siūlomas metodas sandoriams studijuoti reikalauja, kad daugiau 
dėmesio būtų skiriama mikroanalizės detalėms. Siūlomo metodo 
pranašumai yra iliustruojami trimis žinomomis ekonominėmis 
problemomis: kainų diskriminacija (price discrimination), draudimu 
ir vertikaliąja integracija. Kaip paaiškėja, sandorio metodas 
kiekvienu atveju teikia turtingesnių ar kitokių išvadų nei pripažin- 
toji mikroteorija. 

Organizacinių negalių samprata plačiau aptariama 2 skyriuje. 
Toji tema ganėtinai nuobodi. Tie, kurie domisi tik viena ar kelio- 
mis temomis, nagrinėjamomis tolesniuose skyriuose, gali iš karto 
pereiti prie jų. Tačiau 2 skyrių reikėtų atidžiai skaityti tiems, kurie 
sistemingas rinkų ir hierarchijų studijas laiko iš tikro įdomiomis. 

Lygiųjų grupių (peer groups) organizacija ir paprastosios 
hierarchijos raida analizuojamos 3 skyriuje. Kadangi lygiųjų grupė 
reiškia perėjimą iš rinkos į vidinę organizaciją, perėjimas nuo 
lygiųjų grupės į paprastąją hierarchiją reiškia vidinės organizacijos 
persitvarkymą iš vienos struktūros į kitą, 0 tai - organizacijos 
formos kaita. 

Hierarchija paprastai Žymi aukštesnės subordinacijos santykį. 
Tai, kas vadinama samdos santykiu (employment relation), papras- 
tai siejama su savanoriška subordinacija. Samdos santykio pagrin- 
das ir samdos ypatybės yra nagrinėjamos 4 skyriuje. Yra lyginami 
alternatyviniai darbo sutarčių sudarymo tipai, o kolektyvinė organi- 
zacija traktuojama kaip turinti itin efektyvių savybių spręsti tokias 
užduotis, kurios reikalauja išskirtinių Žinių turinčios darbo jėgos. 

Kai specializuoti gamybiniai junginiai jau suburti į paprastą- 
sias hierarchijas ir kiekvienam numatytas deramas samdos santy- 
kis, kyla klausimas, kada ir kaip tokie junginiai bus sutelkti į atskirą 

firmą, o ne kaip tarp jų vyks mainai pagal rinkos dėsnius. Tai jau 
vertikaliosios integracijos klausimas. Jis aptariamas 5 skyriuje 
kitų klausimų kontekste: kokius organizacinius santykius turėsi- 
me, kokių efektyvumo rezultatų gausime, jei technologiškai 
atskiriamos, tačiau sandoriais susietos paprastosios hierarchijos 
yra įsitraukusios į periodinius mainus (recurring exchange) mažų 
kiekių neapibrėžtumo sąlygomis? Šis klausimas nereiškia vien 
to, ar rinka gali būti pakeista vidine organizacija ir duoti naudin- 
gų rezultatų, o kokios rūšies vidinę organizaciją reikėtų taikyti. 
Šis antrasis klausimas kelia organizacijos formos problemų. 

Vertikaliosios integracijos aptarimas 5 skyriuje pabrėžia 
perspektyvius integracijos rezultatus, o tyrimas 6 skyriuje pateikia 
argumentus. Svarstoma keletas būdų, kuriais rinkos vertina 
neišsamiąsias (incomplete) sutartis; taip pat aptariamos vertikalio- 
sios integracijos galimos ar tariamos antisocialinės pasekmės. 

Savo vertikaliosios integracijos analizę baigiu 7 skyriuje, 
kuriame nagrinėjama keletas ribotumų, būdingų vidinei organi- 
zacijai šiai plečiantis ir darantis sudėtingesnei (išliekant tai 
pačiai organizacijos formai). Šiuo atveju teigiu, kad organizaci- 
nių negalių samprata, kaip ji aptarta 1 skyriuje, o detalizuota 
2 skyriuje, tinka rinkos ydoms, taip pat ir vidinėms organizaci- 
nėms negalioms tirti. 

Turint galvoje tą reikšmę, kuri teikiama organizacijos formai, 
galima tikėtis, jog mastas, kuriuo vidinė organizacija patiria 
negalią, priklauso nuo organizacijos formos. Būdai, kaip kai 
kurie rimtesni ribotumai, būdingi radialinei funkcionaliai 
organizuotos firmos plėtrai, gali būti pamažinami pasirinkus 
daugiadalę (multidivisional) struktūrą, yra aiškinami 8 skyriuje. 
Pabrėžiama vidinės kontrolės svarba sėkmingam skaidymui. 

Analizė tęsiama 9 skyriuje svarstant konglomerato [jungtinės 
įmonės] organizacijos klausimą, o ankstesniųjų skyrių diskusija 
praplečiama įtraukiant kapitalo rinkos ydų problemą. Kadangi 
paprastoji hierarchija ir vertikalioji integracija gali būti vertina- 
mos kaip vidinės organizacijos darbo ir tarpinio produkto rinkų 
ydų pakaitai, atitinkamai konglomerato organizacija (tam tikros 
daugiadalės formos) sudaro vidinės organizacijos pakaitą 
kapitalo rinkos ydoms. 

Literatūra apie technologinių naujovių ir rinkos struktūras 
apžvelgiama 10 skyriuje. Toliau naujovių procesui yra taikomas 
sisteminis metodas, kurio paskirtis — leisti įgyvendinti aiškius tiek 
mažųjų, tiek ir didžiųjų firmų pranašumus įvairiais naujovių 
diegimo etapais. Taip pat nagrinėjamas organizacinių naujovių 
santykis su technologinėmis inovacijomis. 

Dominuojančių firmų pramonės šakų kilmė ir stabilumas 
aptariami 11 skyriuje. Teigiu, kad dominuojančios firmos iškyla 
ne tiek dėl statinės masto ekonomijos (economies of scale), kaip 
paprastai manoma, bet dėl įsipareigojimų vykdymo negalios 
(default) ir atsitiktinių (stochastic) rinkos ydų. Ryžtingesnė antimo- 
nopolinė kryptis dominuojančių firmų atžvilgiu yra skatinama 
dėl aplinkybių (tokių kaip įsipareigojimų vykdymo ir atsitiktinių 
įvykių negalios), kai rinkos nepajėgia atlikti savikontrolės (self- 
policinę) funkcijų. Pagal „tam tikrus“ vertinimus siūloma domi- 
nuojančias firmas suskaidyti (dissolution). 

Tačiau ir pertvarkyta dominuojančios firmos pramonės šaka 
paprastai liktų labai koncentruota. Todėl kartais suabejojama, ar 
yra kokia nauda monopoliją versti oligopolija. Šį klausimą keliu 
12 skyriuje, pateikdamas oligopoliją kaip sutarčių sudarymo 
problemą. Teigiu, kad tylaus ir atviro suokalbio (collusion) 
problemos yra daug rimtesnės, nei paprastai manoma, net jei 
tokie sutarimai yra teisėti, a fortiori, jei sandėris laikomas neteisėtu. 
To priežastis galima nustatyti remiantis tais svarbiais rinkų ir 
hierarchijų skirtumais, kurie aptariami ankstesniuose skyriuose. 

Rinkų ir hierarchijų aptarimas yra trumpai atkartojamas 13 
skyriuje. Čia antimonopolinės pasekmės (implications) apibendri- 
namos ir numatomos kai kurios gairės ateities tyrimams. 

1 SKYRIUS 


Neoinstitucinės 
ekonomikos link 


Pastaraisiais metais ekonomistai ėmė plačiai domėtis tuo, ką ga- 
lima būtų pavadinti „neoinstitucine ekonomika“. Tam tikri pagrin- 
dinės mikroteorijos aspektai, ekonomikos istorija, nuosavybės tei- 
sių ekonomika, lyginamosios sistemos, darbo ekonomika, pramo- 
nės organizacija! - kiekviena išjų siejasi su šiuo atgimimu. Bendrieji 
saitai, jungiantys tas įvairialypes studijas, yra: 1) plintantis sutari- 
mas, jog pripažintoji mikroteorija, kad ir kokia naudinga ir galinga 
daugeliu atvejų ji būtų, yra per daug abstrakti, kad leistų daugelį 
svarbių mikroekonominių reiškinių vertinti negudraujant; ir 2) po- 
jūtis, jog „sandorių“ tyrimas, į kurį prieš daugmaž keturiasdešimt 
metų buvo įsitraukę savo profesiniame darbe institucionalistai, iš 
tikro yra rimtas darbas ir kad jo verta imtis iš naujo. Tačiau kitaip 
nei ankstyvieji institucionalistai, dabartinė grupė yra linkusi į ek- 
lektizmą. Neoinstitucionalizmo ekonomistai naudojasi ir mikrote- 
orija, o dauguma iš jų savo darbus vertina kaip tradicinės analizės 
papildymą, o ne kaip tokios analizės pakaitą. 

Nuotaika, su kuria ši knyga buvo rašoma, labai artima tokių 
neoinstitucionalistų mąstymui. Tikiuosi, kad tiriant mikroekono- 
mines rinkų ir hierarchijų problemas nuodugniau, nei tai daro 


! Tarp studijų, kurios (tiesiogiai ar netiesiogiai) nagrinėja neoinstitucines eko- 
nomikas, yra Alchian ir Demsetz (1972, 1973), Arrow (1969, 1974), Davis ir North 
(1971), Doeringer ir Piore (1971), Komai (1971), Nelson ir Winter (1973), taip 
pat Ward (1971). Mano paties pirmieji bandymai eiti ta kryptimi yra atspindėti 
Williamson (1971, 1973). Apie neseniai vykusį simpoziumą „Apie vidinės or- 
ganizacijos ekonomiką“, kuriame buvo keliama daugelis rinkos ir hierarchijos 
problemų, žr. 1975 m. „Bell Journal of Economics“ pavasario ir rudens laidas. 

tradicinė analizė, galima geriau suvokti įvairių firmų ir rinkų struk- 
tūrų kilmę bei funkcijas, pradedant elementariomis darbo grupė- 
mis, baigiant sudėtingomis šiuolaikinėmis korporacijomis. Dau- 
giausia domiuosi sandoriais ir sąnaudomis, susijusiomis su san- 
dorių sudarymo instituciniu, o ne kitokiu būdu. Nors technologijos 
santykis su organizacija yra svarbus, jam vargiai priklauso spren- 
džiamasis vaidmuo. Šiuo atveju teigiu, kad, išskyrus kelis ryškius 
atvejus, nei nedalumas (indivisibility), nei technologinis neatski- 
riamumas (nonseparabilities), kuriais remiasi pripažintoji teorija, 
apibūdindama nerinkos pobūdžio organizaciją, negali pakanka- 
mai paaiškinti vien labai paprastus hierarchijos tipus. Esu pasiry- 
žęs įrodyti, kad ne technologija, o sandorio motyvacija yra tipiš- 
kai lemiami veiksniai, kai sprendžiama, kokį pobūdį, kokiomis 
aplinkybėmis ir kodėl įgaus organizacija. 

Svarbiausias analizės klausimas yra tai, ką aš vadinu „organi- 
zacinių negalių samprata“. Ji savita tuo, jog aiškiai pripažįsta tą 
reikšmę, kuri būdinga žmogiškiesiems veiksniams siekiant susido- 
roti su ekonomikos organizacijos problemomis. Tokia motyvacija 
paprastai veikia (jei iš viso veikia) neaiškiai ir neapibrėžtai. Iš tie- 
sų jie yra visiškai užslėpti daugelyje sąlyginių ekonomikos žmo- 
gaus modelių, kurių pateikia vidutinio teorinio sunkumo vado- 
vėliai. Nors nuorodų į „Žmogaus prigimtį, kiek ji mums pažįsta- 
ma“ (Knight, 1965, p. 270), kartkartėmis pasitaiko, analizuojant 
jai retai tenka aktyvus vaidmuo. Tačiau manau, kad sąmoninges- 
nis dėmesys rudimentiniams Žmogaus požymiams yra esminis 
dalykas, kai turime tiksliai apibūdinti ir kuo adekvačiau įvertinti 
daugelį rinkų ir hierarchijų problemų. 

Likusią šio skyriaus dalį sudaro analizės būdų ir problemų ti- 
pų, kuriuos ši knyga nagrinėja, apžvalga. Kai kuriuos pateikiamo 
metodo istorijos aspektus aptaria 1 poskyris. Preliminari pagrin- 
dinės nuostatos formuluotė pateikiama 2 poskyryje. Paskui ši nuo- 
stata pritaikoma trims specifiniams pavyzdžiams 3 poskyryje. Tie 
taikymo atvejai rodo, kad jautrumas sandorio sąnaudoms dažnai 
yra esminis momentas. Jie taip pat atskleidžia, jog čia pateikta rinkų 
ir hierarchijų tyrimo kalba gana skirtingus mikroekonominius reiš- 
kinius dažnai leidžia suprasti kitaip, o kai kuriais atžvilgiais ir 
nuodugniau, nei tai leistų daryti tradicinė analizė. 

1. Šiek tiek istorijos 


Šiame poskyryje pateikiama medžiaga anaiptol nėra apžval- 
ga. Ji tik rodo ankstyvą mūsų profesijos narių domėjimąsi institu- 
cinėmis problemomis, kurias nagrinėju šiame veikale. Išskyrus li- 
teratūrą apie rinkos ydą, kuri glaustai aptariama 1.4 poskyryje, 
maža pagrindo tikėti, kad vėliau būtų buvę autorių, kurių darbai 
yra cituojami, sutelktų pastangų iš naujo plačiau apibrėžti ekono- 
mikos problemas. Tačiau kiekvienas iš jų prisidėjo prie nuostatos, 
kad ekonomika turėtų specialiai atsigręžti į alternatyvių organi- 
zacijos tipų sandorines ypatybes ir padėti jas įvertinti. 


1.1. Gommonsas apie Institucinę ekonomiką 


Kaip pačiam Commonsui buvo Žinoma, jo institucinės ekono- 
mikos traktavimas reiškė grynai asmenines jo pastangas (1934, p. 
1). Jis tyrė naujas problemas ir tyrinėdamas išradinėjo kvaziteisi- 
nę kalbą. Kadangi sandoris buvo laikomas galutiniu ekonominio 
tyrimo vienetu (1934, p. 4, 5, 8), jis savo tyrimus sutelkė į teisinės 
kontrolės perdavimą ir sutarčių sudarymo efektyvumą. 

Stygių jis traktavo kaip visuotinį reiškinį, o interesų konfliktą — 
kaip natūralų (1934, p. 6). Pagrindiniu institucinės ekonomikos 
įnašu į ekonomikos studijas jis laikė kolektyvinės veiklos svarbos 
diegimą ir išaiškinimą. Reikalingas bendradarbiavimo lygis na- 
šumui pasiekti atsirado ne iš suponuojamos interesų darnos, bet 
iš institucijų išradimo, kuris iš konflikto sukūrė tvarką; čia tvarka 
buvo apibrėžta kaip „kolektyvinės veiklos darbo taisyklės, kurių 
specialus atvejis yra 'deramas teisinis procesas“ (1934, p. 6). Kiek 
kolektyvinė veikla buvo palanki konfliktui švelninti, tiek per tai 
pasidarė įmanoma didesnė (taigi ir potencialiai visoms šalims pri- 
imtinesnė) bendroji nauda. 

Ypač svarbi jo „futuriškumo“ samprata; „futuriškumas“ jam 
reiškia laukiamus įvykius. Tačiau, pats futuriškumo principas yra 
sandorių kartojimo (su tam tikru įvairavimu) bei jų vertinimų, at- 
liekamų kintančioje Dabartyje, panašumas, tačiau turint galvoje 
ateities įvykius“ (1934, p. 738). Akcentuojamos, kiek suprantu, 

1) periodinės sutartys, sudaromos 2) neapibrėžtumo sąlygomis, 
kurioms prireiks 3) vėlesnių pataisų, kad šalys galėtų veiksmin- 
gai susiderinti. Kaip paaiškės vėliau, kiekvienai iš tokių pataisų 
teks svarbus vaidmuo aptariant sandorius tolesniuose skyriuose 
bei poskyriuose. 


1.2. Goase'as apie firmos prigimtį 


Coase'as savo 1937 m. firmos sampratą yra apibūdinęs kaip 
„dažnai cituojamą, bet mažai taikomą“ (1972, p. 63). Priežastis, 
dėl kurios ji buvo taip plačiai cituojama, manau, yra ta, kad eko- 
nomistai apskritai pripažįsta, jog įprastiniai firmų ir rinkų trak- 
tavimai nėra konkrečiai paremti pirminiais principais, bet sava- 
vališkai primetami. Coase'o straipsnis paaiškina šį faktą, nuro- 
dydamas jį kaip būdingą kiekvienai kainų teorijos apžvalgai. 
Tačiau pats straipsnis yra gerokai tautologiškas (Alchian ir Dem- 
setz, 1972, p. 783); tai taip pat požymis, kodėl jis plačiau netaiko- 
mas. Sandorio sąnaudos atitinkamai daromos analizės pagrin- 
du, tačiau jomis neoperuojama taip, kad būtų galima sistemiš- 
kai vertinti sandorių baigmės efektyvumą, kaip tai būdinga 
firmoms ir rinkoms. 

Vis dėlto straipsnyje ankstesniu požiūriu nepaprastai įžvalgiai 
gvildenama viena kertinė problema, ir vargiai jį vertėtų peikti dėl 
to, kad mažai pasistūmėta į priekį. Mano temai labai svarbūs yra 
tokie jo teiginiai: 

1. Ne technologija, o sandoriai ir su jais susijusios sąnaudos yra 

pagrindinis tyrimo objektas (1937, p. 336, 338, 341, 350). 
2. Neapibrėžtumas ir, suprantama, ribotas racionalumas yra pa- 
grindiniai tyrimo kriterijai (1937, p. 336-337). 


Coase'as teigia, kad firma dviem atvejais padeda taupyti iš san- 
dorio sąnaudų. Pirma, pasitikėjimas kainų mechanizmu suponuo- 
ja, kad būtų nustatytos atitinkamos kainos (1937, p. 336). Firma 
tampa vienintelė tiekėja sau esant tokiems sandoriams, kurie pa- 
tenka į firmą išstumti iš rinkos; atitinkamos kainos yra žinomos 
arba bet kuriuo atveju jų, matyt, dėl to yra užsiprašoma rečiau. 

Antra, firma keičia vieną neišsamiąją sutartį (samdos sutartį) dau- 
geliu neišsamiųjų. Tokios neišsamiosios sutartys neva taupančios 
iš atskirų sutarčių „derėjimosi ir pasirašymo sąnaudų“ (1937, p. 
336). Jos taip pat padeda taikytis prie kintančių rinkos aplinky- 
bių, nes reikalingos teikti paslaugos samdos sutartyse yra aprašo- 
mos tik bendriausiais žodžiais; detalės turi būti tikslinamos vė- 
liau (1937, p. 337). 

Tačiau visi susiję veiksniai, kurie gali paaiškinti, kaip ir kodėl 
toks sutaupymas yra pasiekiamas, nėra smulkiau aptarti, ir Coa- 
se'o svarstymai apie tai, kodėl vidinė organizacija visiškai neiš- 
stumia rinkos, yra netgi siauresni. Nors juos aptarti čia būtų per 
anksti, manau, jog išsamesnė, nei Coase'as pajėgė nukalti savo 
vaisingoje studijoje, firmų ir rinkų teorija tebelaukia sąmoninges- 
nio dėmesio apibrėžiant elementarius žmogiškųjų sprendimų pri- 
ėmėjų požymius, kurių vieni reiškia oportunizmą, o kiti - ribotą 
racionalumą. 


1.3. Kayekas apie Informaciją 


Hayveko samprotavimai apie racionalią ekonominę tvarką įdo- 
mūs keliais požiūriais. Viena, jam ypač rūpėjo nuneigti sampra- 
tą, jog centrinis planavimas yra realistinė alternatyva konkuren- 
cinės rinkos sistemoms (1945, p. 521). Nors šios problemos čia 
nesvarstysiu, išplėtotas sandorio aspektas, o drauge firmų ar rin- 
kų problemos, kurias nagrinėsiu tolesniuose skyriuose, turi aki- 
vaizdžių sąsajų su polemika dėl planų ar rinkų, kuri daugelį metų 
buvo mūsų profesijos žmonių dėmesio centre. Tačiau su šios kny- 
gos siekiais labiau susijusios yra tokios Hayeko bendro pobū- 
džio pastabos: 


1. Racionalios ekonominės tvarkos problema yra įprasta, jei spren- 
dimų priėmėjai nėra suvaržyti riboto racionalumo. Todėl iš pat 
pradžių svarbu tiksliai nustatyti, kad racionalumo ribų esama 
ir įjas būtina atsižvelgti, jei organizacines problemas reikia reikš- 
ti operaciniais terminais (1945, p. 519, 527). 

2. Daugelis žinių, reikalingų efektyviems ekonominiams spren- 
dimams daryti, negali būti traktuojamos kaip statistiniai 

dydžiai, bet yra išskirtinio pobūdžio: „paprastai kiekvienas 
individas, palyginti su kitais, pasižymi tam tikrais pranašu- 
mais tuo požiūriu, jog turi unikalios informacijos, kuria galė- 
tų naudotis, tačiau tik tada, jei sprendimai, priklausantys nuo 
tokios informacijos, yra paliekami tam individui ar yra daro- 
mi jam aktyviai bendradarbiaujant. Turime atsiminti..., koks 
vertingas turtas yra visų profesijų Žmonių, vietos sąlygų, kon- 
krečių aplinkybių pažinimas“ (1945, p. 521-522). 

3. Ekonominė problema vra palyginti neįdomi, išskyrus atvejus, 
kai ekonominiai įvykiai keičiasi, ir todėl būtina atitinkamai de- 
rintis prie kintančių rinkos sąlygų (1945, p. 523-524). 

4. Ekonominės sistemos „stebuklas“ yra tai, kad kainos pasiro- 
do esančios pakankama statistika, kad būtų taupoma iš riboto 
racionalumo (1945, p. 525-528). 


Nors kiekviena tokių pastebėjimų išvada šios knygos argumen- 
tacijai yra svarbi, aš jas naudoju kiek kitaip nei Hayekas, ir dau- 
giausia dėl to, kad domiuosi detalesniu nei jis mikroekonominiu 
lygmeniu. Turėdamas prieš akis ribotą racionalumą, neapibrėž- 
tumą ir išskirtinio pobūdžio žinias, aš teigiu, kad kainų negalima 
vertinti kaip pakankamos statistikos ir kad dėl to vidinė organi- 
zacija (hierarchija) yra keičiama rinkos tarpininkaujamais mainais. 
Kitaip nei daro Hayekas, čia taip pat nagrinėjamos alternatyvios 
organizacinės formos griežtai reiškia firmą ir rinką; centrinio pla- 
navimo skyrių čia niekur nėra. 


1.4. Rinkos yda 


Pokario metų literatūra apie rinkos ydą taip pat yra svarbi is- 
torinė literatūra, kelianti daugelį tos pat rūšies problemų, kaip ir 
tos, kurios iškilo aptariant rinkas ir hierarchijas. Kaip paaiškės vė- 
liau, draudimo problema, aprašyta Arrowo (1971, p. 134-143) ir 
nagrinėta 3.1 poskyryje, reiškia paradigmą analizuojant samdos 
santykį, vertikaliąją integraciją ir konkurenciją kapitalo rinkoje, ir 
tai daroma tolesniuose skyriuose. Panašiai visuomeninių prekių 
problemos (Samuelson, 1954; Hurvicz, 1972), tarp jų opciono pa- 

klausos aptarimai (Weisbrod, 1964; Cicchetti ir Freeman, 1971), 
yra kainų diskriminacijos problemos variantai (žr. tolesnį 3.2 po- 
skyrį). Gausi literatūra apie išorinius poveikius seniai yra susijusi 
su vertikaliąja integracija (Davis ir Whinston, 1962). Akerlofo ir 
Arrowo (1969) tyrinėjimai apie informacijos asimetrijų poveikį rin- 
kos mainams yra glaudžiai susiję su tuo, ką aš vadinu informaci- 
jos ribotumo problema. 

Visoje šioje knygoje tiesiogiai ar netiesiogiai naudojuosi šia 
literatūra. Drauge manau esant pamokomu dalyku taikyti mik- 
roanalitinį sutarčių sudarymo metodą, čia naudojamą naujai 
interpretuoti literatūros apie rinkos ydą aspektus. Per juos at- 
skleidžiami ydų tipų bendrumai, kurie kitaip negalėtų būti pa- 
aiškinti. 


1.5. Apibendrinimas 


Mano skola Commonsui iš esmės yra tai, kad jis ekonomikos 
problemą apibrėžė labai artimu manajam būdu. Aš nesiskolinu 
smulkiau viso to, ką jis yra nuveikęs, nes jo analizė labai indivi- 
duali, o per pastaruosius 40 metų ekonomikos ir organizacijos 
teorijos literatūroje įvyko reikšmingų pokyčių, kuriuos reikia lai- 
kyti dar sėkmingesniais. Žymusis Coase'o straipsnis apie firmą 
įsidėmėtinas tuo, kad jis tiesiogiai iškėlė tiek firmos, tiek rinkos 
problemas ir sandorio sąnaudas bei sutarties santykius apibūdi- 
no kaip nagrinėtinus kritiškus veiksnius. Hayeko atliktas racio- 
nalios ekonominės tvarkos tyrimas, nors daugiau nukreiptas į 
centrinį planavimą nei į firmos bei rinkos problemas, labai sieja- 
si su problemomis, panašiomis į svarstomas šioje knygoje. Ribo- 
to racionalumo ir išskirtinio žinojimo pripažinimas yra esminis 
dalykas, jei rinkų ir hierarchijų analizė turi vykti patraukliu veiks- 
mingu būdu. Pagaliau literatūra apie rinkos ydą iškelia daug tos 
pat rūšies problemų, kaip ir tos, kuriomis čia domimasi. Kon- 
tekstas ir detalės skiriasi, bet nagrinėjami reiškiniai daugmaž yra 
tie patys. 

1.6. Keletas skirtumų 


Nors aš labai pasitikiu ankstesne literatūra, ši knyga nuo anks- 
tesniųjų rinkos ir hierarchijų tyrimų skiriasi svarbiais aspektais. 
Daug ryškesnių skirtumų esama tarp mano požiūrio į pramonės 
šakos organizacijos problemas ir žinomos struktūros-elgsenos- 
veiklos rezultatų (structure-conduct-performance) paradigmos. Kai 
kurie pagrindiniai skirtumai čia nurodomi. 


1.6.1. Skirtumai palyginti su ankstesne 
literatūra apie firmas ir rinkas 


Rinkų ir hierarchijų metodas yra tarpdalykinis tuo požiūriu, 
kad jis plačiai remiasi ir ekonomika, ir organizacijos teorija. Be 
anksčiau cituotos literatūros, nenumatytų reikalavimų (contingent 
claims) sutarčių sudarymo (Arrow, 1971, p. 121-134; Meade, 1971, 
p. 147-188) ir naujoji organizacijos projekto literatūra (Hurwich, 
1972) teikia reikalingą ekonominį foną. Studijos apie administra- 
cijos žmogų (Simon, 1957) ir strateginę elgseną (Goffmann, 1969; 
Schelling, 1960) yra svarbiausias organizacijos teorijos įnašas. 

Pagrindiniai skirtumai tarp ankstesnės literatūros ir čia ap- 
tariamo metodo yra tokie: 1) man labiau nei ankstesniems tyri- 
nėtojams rūpi riboto racionalumo atšakos; 2) aš specialiai įsive- 
du oportunizmo sąvoką ir domiuosi būdais, kaip oportunistinę 
elgseną veikia ekonominė organizacija, ir 3) pabrėžiu, kad ne 
neapibrėžtumas ar maži kiekiai (atskirai ar drauge), viena, le- 
mia rinkos ydą, o daugiau tų veiksnių ryšys su ribotu raciona- 
lumu, 0 antra, oportunizmas sukuria pagrindą mainų sunku- 
mams atsirasti. 

Žmogiškieji veiksniai, iškylantys šioje koncepcijoje, niekur, kiek 
man žinoma, ankstesniuose ekonominės organizacijos tyrimuose 
nepasireiškė kaip pagrindinių požymių grupė. Taip pat niekada 
anksčiau nėra kilę ginčų dėl riboto racionalumo ir oportunizmo. 
Tačiau toks racionalumas ir oportunizmas niekada nebuvo tapa- 
tinami su pagrindiniais požymiais ir nebuvo jokių pastangų sieti 
kiekvieną iš jų su neapibrėžtumu ir mažais kiekiais taip, kaip tai 
darau aš. 

Toliau svarstant reikia pasakyti, kad nors oportunizmas yra 
egoistinių siekių atmaina ir todėl giminiška vyraujančiai elgsenos 
prielaidai, pasireiškiančiai per mikroekonomiką, oportunizmo pa- 
sekmės nėra pakankamai atskleistos tradiciniuose ekonominiuo- 
se firmų bei rinkų modeliuose. Kaip yra pažymėjęs Diamondas, 
standartiniai „ekonominiai modeliai <...> individus [traktuoja| 
kaip žaidžiančius žaidimą pagal nustatytas taisykles, kurių jie lai- 
kosi. Jie neperka daugiau, negu žino galintys išsimokėti, jie ne- 
grobsto lėšų, neplėšia bankų“ (1971, p. 31). Tačiau kadangi tokio 
pobūdžio elgsena pagal įprastines nuostatas yra nepripažįstama, 
oportunizmas su savo formų įvairove yra verčiamas tuose mode- 
liuose vaidinti svarbiausią vaidmenį, kai analizuojamos rinkos ir 
hierarchijos. 


1.6.2. Struktūros-elgsenos-veiklos 
rezultatų paradigmos skirtumai 


Struktūros-elgsenos-veiklos rezultatų paradigma buvo būdin- 
ga daugeliui šakinės organizacijos tyrinėjimų per pastaruosius 40 
metų [žr. Bain (1956, 1968) ir Caves (1967)]. Pelno maksimumo 
siekis paprastai yra primetamas firmai; vidinės organizacijos daž- 
nai nepaisoma, o išorinė aplinka aprašoma tokiais rinkos struktū- 
ros matmenimis, kaip koncentracija, įėjimo į rinką kliūtimis, per- 
viršine paklausa ir t. t. Sandorių pasiskirstymas tarp firmos ir rin- 
kos iš esmės traktuojamas kaip duotybė. 

Dabartinis traktavimas skiriasi nuo ką tik pateiktojo tuo, kad 
sandorių priskyrimas (assignment) vienai ar kitai formai yra savi- 
tai įdomus ir, bent apskritai kalbant, tai, kas gali būti „išvesta“, - 
kažkas panašu į Coase'o nesenus samprotavimus apie pramonės 
šakos organizacijos būklę (1972, p. 62-66). Toliau nagrinėju orga- 
nizacijos formą (kurią suprantu kaip hierarchinę firmos struktū- 
rą, per kurią ekonominė veikla yra skaidoma į darbo padalinius 
(operating parts), pavaldžius vidinei kontrolei) kaip neabejotinai 
įdomią, kuri reikalauja atskiro dėmesio. Iš tikrųjų tikiuosi, kad, 
siekiant aiškinti elgseną ir veiklos rezultatus pramonės šakos rin- 
kose ir jų padaliniuose, vidinės organizacinės struktūros priemo- 
nės pagaliau bus susietos su rinkos struktūros matmenimis. 


Nec nstitucines e«070mMikes | nk 33 


Toliau darau prielaidą, kad siekiant ištirti kvazirinkos ir nerin- 
kos organizacijų (nepelno organizacijų, tokių kaip ligoninės, uni- 
versitetai, fondai ir t. t., be to, valdžios įstaigų) elgseną ir veiklos 
rezultatus, domėjimasis vidine organizacija pasirodys esąs nau- 
dingas. Apskritai visi sutaria, kad tradicinė paradigma pasirodė 
esanti ribotai naudinga mėginant vertinti tokio pobūdžio organi- 
zacijas. Vidinių organizacijų analizė, atrodo, būsianti geriau pri- 
taikyta ne rinkos institucijoms tirti. 


2. Preliminarus organizacinių 
negalių sampratos aptarimas 


Nors išsamesnį organizacinių negalių sampratos aptarimą ati- 
dedu iki 2 skyriaus (tiesą sakant, keletas jos elementų, nors ten 
jie ir iškyla, čia nėra net pažymėti), pagrindinės nuostatos, pa- 
teiktos anksčiau, apmatai ne tik sudarys to, kas bus išdėstyta 
vėliau, požiūrį, bet leis jau dabar kiek pasinaudoti numatoma 
kurti samprata. 

Pagrindinė čia taikoma nuostata ekonominės organizacijos at- 
žvilgiu gali būti glaustai nusakoma taip: 1) rinkos ir firmos yra 
alternatyvūs instrumentai sudaryti giminiškų sandorių paketą; 
2) ar sandorių paketas turėtų būti sudaromas per rinką ar firmo- 
je, priklauso nuo santykinio kiekvieno tipo efektyvumo; 3) su- 
dėtingų sutarčių pasirašymo ir vykdymo sąnaudos rinkoje kinta 
priklausomai, viena, nuo žmogiškųjų sprendimų priėmėjų, kurie susi- 
ję su sandoriu, o antra, nuo objektyvių rinkos ypatybių; ir 4) nors 
žmogiškieji bei aplinkos veiksniai, trukdantys firmų mainams 
(kurioje nors rinkoje), firmose reiškiasi iš dalies skirtingai, ta- 
čiau abiem atvejais būdinga ta pati veiksnių grupė. Taigi simet- 
rinė prekybos analizė verčia pripažinti vidinės organizacijos san- 
dorių ribas, o drauge ir rinkos ydos ištakas. Esminis lyginamo- 
sios analizės teiginys yra toks: kiek rinkos struktūra yra svarbi 
prekybos efektyvumui prekyvietėje vertinti, lygiai tiek vidinė 
struktūra dera vidinei organizacijai vertinti. 

Rinkų ir hierarchijų metodas bando nustatyti grupę aplinkos 
veiksnių, kurie drauge su giminiška žmogiškųjų veiksnių grupe pa- 

aiškina aplinkybes, kuriomis nenumatytų reikalavimų sutartys bus 
brangios sudaryti, vykdyti ir primesti. Susidūrusi su tokiais sun- 
kumais ir turėdama galvoje riziką, kurią kelia paprastosios (ar ne- 
išsamiosios) nenumatytų reikalavimų sutartys, firma gali nutarti 
apeiti rinką ir pasinaudoti hierarchinėmis organizacijos formomis. 
Vietoj sandorių, kurių kitu atveju gali būti imamasi rinkoje, šiuo 
atveju sandoriai bus sudaromi viduje vadovaujantis administra- 
ciniais procesais. 

Aplinkos veiksniai, lemiantys rinkos ydą ateityje, yra neapi- 
brėžtumas ir mažų kiekių mainų santykiai. Tačiau, jei tokios aplinkos 
sąlygos nesisieja su atitinkamos grupės žmogiškaisiais veiksniais, jos ne- 
turi trukdyti rinkos mainams. Neapibrėžtumo porinimas (pairinę) 
su ribotu racionalumu ir mažų kiekių siejimas su tuo, ką aš vadin- 
siu oportunizmu, yra ypač svarbus. 

Pirmiausia aptarkime riboto racionalumo ir neapibrėžtumo po- 
rinį. Riboto racionalumo principą Herbertas Simonas yra apibrė- 
žęs taip: „Žmogaus proto geba formuluoti ir spręsti sudėtingus uždavi- 
nius yra labai menka palyginti su tų uždavinių, kurių sprendimo realia- 
me pasaulyje reikia racionaliai elgsenai, apimtimi“ (1957, p. 198, 
išskirta originale). Čia turima galvoje, viena, neurofiziologinės ri- 
bos, o antra - kalbos ribos. Jei, turint galvoje tas ribas, yra labai 
brangu ar išvis neįmanoma nustatyti ateities netikėtumų ir api- 
brėžti ex ante numatomą taikymąsi prie jų, vidinė organizacija ga- 
lėtų keisti ilgalaikes sutartis. Išsigelbėjimas iš viso to leidžia ad- 
ministraciniais procesais pamažu prisiderinti prie neapibrėžtumo. 
Taigi, užuot iš pradžių pamėginus laukti visų galimų nenumaty- 
tų aplinkybių, ateičiai leidžiama atsiskleisti pačiai. Taip vidinė or- 
ganizacija gauna naudos iš sprendėjų riboto racionalumo požy- 
mių tomis aplinkybėmis, kuriomis kainos nėra „pakankama sta- 
tistika“, o neapibrėžtumas - esminis dalykas. 

Santykių tarp oportunizmo ir mažų kiekių mainų sąlygos aiš- 
kinimasis yra iš dalies susiję dalykai ir todėl nukeliami į 3 posky- 
rio bei 2 skyriaus pavyzdžius. Pakanka čia pažymėti, kad 1) opor- 
tunizmas reiškia tiesumo ar sąžiningumo stoką sudarant sando- 
rius, drauge ir egoistinius siekius bei apgavystę; 2) oportunistiniai 
polinkiai sudaro nedidelę riziką, kol tebeegzistuoja konkurenci- 
niai (didelių kiekių) mainų santykiai; 3) daugelis sandorių, kurie 

iš pradžių turi daug kvalifikuotų kainos siūlytojų, sutarties vyk- 
dymo metu keičiasi ir iš esmės susidaro mažų kiekių tiekimo są- 
lyga per sutarties atnaujinimo laikotarpį; ir 4) periodinis trumpa- 
laikių sutarčių sudarinėjimas yra brangus ir rizikingas, kai susi- 
lieja oportunizmas ir tokios rūšies sandoriai. 

Svarstant problemas, su kuriomis susiduria ir ilgalaikės, ir 
trumpalaikės sutartys (pirma, del riboto racionalumo ir neapibrežtu- 
mo, 0 antra, del oportunizmo ir mažų kiekių santykių porinio), - gali 
iškilti vidinės organizacijos klausimas. Problemos čia sprendžia- 
mos taip, kaip jos iškyla, o ne išsamiu išankstinio planavimo bū- 
du iš pat pradžių. Atsiradęs adaptyvus, nuoseklus nutarimų pri- 
ėmimo procesas yra trumpalaikių sutarčių sudarymo vidinė or- 
ganizacinė kopija, padedanti taupyti iš riboto racionalumo. 
Oportunizmas tokiems vidinės nuoseklios pasiūlos santykiams ne- 
sukelia tų pačių sunkumų, kokius sukelia tuo atveju, kai visoje 
rinkoje vyksta derybos, nes 1) vidiniai padaliniai neturi pirmeny- 
binių reikalavimų pelno srautams (užtat jungtinis pelnas smar- 
kiai padidėja), o 2) vidinių paskatų bei kontrolės mechanizmas 
pasidaro daug stipresnis ir tobulesnis nei tas, kuris veikia rinkos 
mainuose. Dėl to firma gali geriau matyti ilgesnę investicinių tikslų 
perspektyvą (ir todėl yra geriau pasirengusi diegti vietoje specia- 
lizuotas gamyklas bei įrangą), drauge nuosekliai derindamasi prie 
kintančių rinkos aplinkybių. 

Kad ir koks iš pradžių būtų sandorių priskyrimo firmai ar 
rinkai būdas, pasirinkimo nereikėtų vertinti kaip baigtinio. Ir fir- 
mos, ir rinkos ilgainiui keičiasi tiek, kad pirminį sandorių pri- 
skyrimą firmai ar rinkai gali paversti netinkamą. Neapibrėžtu- 
mo laipsnis, susijęs su konkrečiais sandoriais, gali mažėti; rinkos 
plėtra gali remti didelių kiekių tiekimo santykius; 0 ir informa- 
cijos disproporcija tarp šalių dažnai sumažėja. Be to, gali įvykti 
pokyčių informacijos apdorojimo technologijoje ir atsitikti taip, 
jog keisis mastas, kuriam taikomos riboto racionalumo ribos, le- 
miantis tokį rezultatą, jog tas kitoks veiklos rūšių paskirstymas 
tarp rinkų ir hierarchijų, kuris buvo pasirinktas anksčiau, pasi- 
rodys tinkamas vėliau. Vadinasi, turime reguliariai pervertinti 
sandorių baigties efektyvumą, rinkdamiesi kaip tik tokį, o ne ki- 
tokį būdą. 

3. Trys pavyzdžiai 


Į klausimą, ar pasiūlytasis metodas padės geriau suprasti nuo- 
statas, skirtingas nuo tų, kurias skelbia pripažintoji mikroteorija, 
geriausiai galima atsakyti tik remiantis konkrečiomis ekonomikos 
apraiškomis. Trys iš tokių apraiškų čia ir tyrinėjamos: tai kainų dis- 
kriminacija, draudimo problema ir Stiglerio vertikaliosios integra- 
cijos aiškinimas gyvavimo ciklu. Nors pirmoji iš jų paprastai ne- 
reiškia rinkos ir hierarchijos pasirinkimo, kainų diskriminacija turi 
tą pranašumą, jog yra gerai žinoma ir kaip tik ji kelia sandorio są- 
naudų problemų. Išskyrus tai, kad apsidraudimas yra perspektyvi 
alternatyva, o draudimo problema primygtinai nekelia rinkos ir hie- 
rarchijos problemų. Vis dėlto tai paradigminė problema, kurios po- 
žymiai atsikartos įvairiuose sutarčių sudarymo kontekstuose vė- 
lesniuose skyriuose. Stiglerio vertikaliosios integracijos traktavimas 
tiesiogiai yra susijęs su rinkos ir hierarchijos problemomis. 


3.1. Kainų diskriminacija 


Skirtumai tarp pripažintosios mikroteorijos ir sandorio sąnau- 
dų metodo gali būti atskleisti tyrinėjant žinomą kainų diskrimi- 
nacijos problemą. Kaip paaiškės vėliau, sandorio sąnaudų meto- 
das ne tik neatsisako pripažintosios mikroteorijos modelio, bet dar 
ir papildo jį. 

Sakykim, kad aptariamoji rinka vra tokia, kurioje masto ekono- 
mija palyginti su tos rinkos dydžiu yra didelė ir vidutinių sąnaudų 
kreivė šiuo atveju leidžiasi žemyn gan ilgai didėjant gamybos ap- 
1mčiai. Konkrečiai tarkim, jog paklausos ir sąnaudų sąlygos yra pa- 
teikiamos 1 schemoje. Nereguliuojamas monopolininkas, kuris ir 
didina pelnus, ir parduoda savo gaminius vienintele visiems klien- 
tams vienoda kaina, gamins mažiau nei visuomeninis optimumas 
(pavaizduotas raide O*), kur ribinės sąnaudos prilygsta kainai“. 


“ Vadinamosios „antros geriausios galimybės“ problemos čia ir visame šiame 
skyriuje neaptariamos. 

Užuot taip daręs, tas monopolininkas apribos savo gamybą iki 
O. „kur ribinės sąnaudos prilygsta ribinėms pajamoms, ir, paly- 
ginti su ribinėmis sąnaudomis, susidaro kainos perviršis. 

Tačiau kartais ginčijama, jog kainų diskriminacija ištaisys pa- 
skirstymo efektyvumo iškraipymus, apie kuriuos čia kalbama. Mo- 
nopolininkas, kuris atskiria savo rinką taip, kad kiekvienas klien- 
tas yra verčiamas mokėti visą vertę (kurią rodo paklausos kreivė) 
už kiekvieną produkcijos apimties vienetą, yra skatinamas pridė- 
ti tolesnius produkcijos vienetus tol, kol kaina, mokama už pas- 


Kaina 

| 

kutinį parduodamą gaminį, pasidaro lygi ribinėms sąnaudoms. 
Vadinasi, visiškai diskriminuojamas monopolininkas bus skati- 
namas plėsti savo produkcijos apimtį nuo O, iki O*'. Nors paja- 
mų skirstymas per šį procesą bus paveiktas (galimas daiktas, ne- 
leistinu būdu), anksčiau nurodytas produkcijos apimties iškrai- 
pymas yra pašalinamas ir bus gauta visa paskirstymo efektyvumo 
nauda'. 

Vertindami šį paskirstymo efektyvumo reikalavimą, turime pir- 
mą progą įprastą pripažintosios mikroteorijos analizę sugretinti 
su sandorių sąnaudų metodu. Minėtame tradiciniame mikroteo- 
rijos ginče glūdi prielaida, kad ir tikrojo klientų siūlomo produk- 
to vertės nustatymo, ir perpardavimo ribojimų užtikrinimo (tam, 
kad nebūtų jokio tarpininkavimo) sąnaudos yra mažos ir galima 
jų nepaisyti. Tačiau tokių sąnaudų neprireiks, jei 1) klientai patys 
sąžiningai atskleis pirmenybes ir patys užtikrins nuostatą neper- 
parduoti (be jokio oportunizmo) arba 2) pardavėjas bus visažinis, 
o tai galimybė, kuriai įgyvendinti reikia ypač stipraus neriboto 
racionalumo. Kadangi abi prielaidos yra aiškiai negyvenimiškos, 
savaime suprantama, kyla klausimas: ar esama paskirstymo efek- 
tyvumo naudos, jei reikia pritraukti nesuprastas sandorių sąnau- 
das, norint nustatyti tikruosius klientų vertinimus ir/ar užtikrin- 
ti, kad būtų laikomasi perpardavimo apribojimų? Deja, pripažin- 
tajai mikroteorijai toks rezultatas yra abejotinas, jei įsiterpia tokios 
sandorio sąnaudos. 

Norėdami tuo įsitikinti, tarkim (paprastumo dėlei), kad vien 
diskriminacijos kainomis sudarytų sandorių sąnaudos nepriklau- 
so nuo produkcijos lygmens: arba sąnaudos yra nulinės (ir šiuo 
atveju nedaroma jokių pastangų diskriminuoti kainomis), arba T, 
ir šiuo atveju vartotojo pateikiami vertinimai tampa gerai žinomi 


* Taigi, jei lūžio taško problema nebus keliama, kai gamybos apimtis yra nu- 
statoma ties O*, manau, kad masto ekonomija baigiasi iki pasiekiama tokia 
gamybos apimtis. 

* Jei aptariamosios pramonės šakos produkcija yra naudojama kaip tarpinis 
produktas, o ne griežtai kaip galutinis, veiksnių iškraipymų gali būti padary- 
ta kitais gamybos etapais. Aptarimo tikslais žr. McKenzie (1951). Paprastumo 
dėlei tokios rūšies problemas atidėkime į šalį. 

ir galutinai susidaro nuostata prieš apgavystę". Kainų diskrimi- 
nacija bus, žinoma, patraukli monopolininkui, jei jam rasis gryna- 
sis pelnas, - tai situacija, kuri susidarys, kai papildomos pajamos 
(rodomos 1 schemoje dviem brūkšniuotais plotais A, ir A,) viršys 
sąnaudas T diskriminacijai siekti. Socialinės gerovės vertinimo po- 
žiūriu įdomus yra toks faktas, kad didesnio bendrosios gerovės 
prieaugio gaunama tik iš produkcijos, kuri viršija O, . Šis prieau- 
gis parodytas trikampiu A,. Vadinasi, grynos socialinės gerovės pa- 
sekmės bus teigiamos tik tada, kai A, viršys sandorio sąnaudas T. 
Paskirstymo efektyvumo mažėjimas, atsiradęs dėl didelių sando- 
rio sąnaudų, tačiau privačios monopolijos nauda, gauta dėl kainų 
diskriminacijos, taikomos visai produkcijai, atitinka ištisai diskri- 
minacinę kainodarą tokiomis aplinkybėmis, kai siekiant diskri- 
minacinio rezultato tenka patirti neįprastas sandorių sąnaudas. 
Tiksliau sakant, jei T yra mažesnis nei A, plius A, , bet didesnis nei 
vien A,, monopolininkas bus pasirengęs dengti klientų informa- 
vimo ir kontroliavimo sąnaudas, reikalingas siekti diskriminacinio 
rezultato, nes išaugs jo pelnas (A, + A, > T), tačiau tos pačios išlai- 
dos padidins grynuosius socialinės gerovės nuostolius (A, < T)“. 
Suprantama, aplinkybėmis, kai T yra nulis ar nežymus dydis, 
tokio prieštaringumo nekyla. Prieštaringumas gali atsirasti, kai 
išlaikyti produktą ar teikti paslaugą yra brangu (pavyzdžiui, elek- 
tros tiekimas, telefono tarnyba), kai sunku pasipelnyti perparda- 
vinėjimu ir, kad ir kokie būtų oportunistiniai pirkėjų polinkiai, 


* Apibendrinti analizę įžvalgių tikrųjų klientų sandorių sąnaudų vertinimais ir 
kontroliuojamų perpardavimų ribojimais kaip tolydžia produkcijos funkcija yra 
palyginti lengva, bet duoda mažai to, ko supaprastintos prielaidos iš viso neduo- 
da. (Vienas skirtumas yra toks, kad kainą diskriminuojanti produkcija bus ma- 
žesnė nei (0*.) Ši analizė gali būti irgi panašiai apibendrinama, kad padarytų kai- 
nų diskriminacijos tikslumo laipsnį sprendimo kintamuoju (variable). 

* Diskusija tekste implicitiškai reiškia, kad vienodą kainą pasirenkantis mo- 
nopolininkas gali P. kainą nustatyti neskatindamas naujų konkurentų pasi- 
rodymo. Tačiau jei naujam konkurentui kelią užkertanti kaina (P) yra ma- 
žesnė nei P., pradinė padėtis, kurią reikia įvertinti, reiškia didesnę produkci- 
ją ir mažesnę kainą negu anksčiau aptartosios. Fiksuotosios T atveju dėl kainų 
diskriminacijos gerovės augimas toliau mažėja. (Labai galimas daiktas, kad 
naujų konkurentų pasirodymo grėsmė pamažins ir privatų pelną.) 

pažadai neperparduoti tampa nebesvarbūs. Problema rasti tikruo- 
sius vertinimus tebelieka, bet dažnai jie gali būti apytiksliai, jei 
galima atskirti klientų klases ir taikyti mažai sąnaudų reikalau- 
jančius matavimo metodus. Vis dėlto pabrėžiu, kad įprastas gero- 
vės augimas, susijęs su kainų diskriminacija, tvirtai remiasi prie- 
laida, jog sandorio vertinimo ir kontrolės sąnaudos yra nedidelės. 
Jeigu jų taip apibūdinti negalima, į tokias sandorių sąnaudas rei- 
kia specialiai atsižvelgti prieš imantis vertinti gerovės problemas. 


3.2. Draudimo pavyzdys 


Kaip jau minėta, draudimo atvejis yra įdomus ne tik savaime, 
bet dar ir dėl to, kad draudimo problemos parametrai gali būti iš 
naujo interpretuojami taip, kad atskleistų problemas, jog samdos 
sutartys, vertikalioji integracija ir konkurencija kapitalo rinkoje kon- 
frontuoja. Tas pavyzdys įdomus ir tuo, kad jis kelia tai, ką galima 
būtų pavadinti „informacijos ribotumo“ problema. (Informacijos 
ribotumas yra išvestinė sąlyga organizacinių negalių sampratoje. 
Daugiausia jis siejamas su neapibrėžtumo ir oportunizmo poriniu. 
Jis egzistuoja aplinkybėmis, kuriomis viena iš šalių per mainus yra 
geriau informuota, negu kita pagal esamas aplinkybes, susijusias 
su prekyba, o antroji šalis informacijos pariteto pasiekti negali, ne- 
bent mokėdama didelius pinigus, nes ji negali kliautis pirmąja šali- 
mi, kad toji informaciją atskleis visiškai atvirai.) 

Darysime prielaidą, kad rizikos vengiama, todėl kyla klausi- 
mas, ar kokia nors grupė individų, kuriems gresia pašalinė rizika, 
galės sėkmingai ta rizika dalytis su draudiku. Toliau tarkim, kad 
tos grupės nariai yra vienodai pasiskirstę rizikos intervalu nuo p, 
iki p,, kur p, < p,, o p žymi atskiro individo tikimybę, kad susida- 
rys nenumatyta aplinkybė būti apdraustam. (Kadangi ši tikimy- 
bė keisis pagal riziką mažinančius individo veiksmus, tarkim, 


“ Platesnis informacijos ribojimo, jo formų, kurias gali įgyti, aptarimas ir su 
tuo susijusios priežastys bus nukelta į 2 skyrių. Tačiau tai, kad draudimo 
sandorių kontekste iškyla viena sąlyga ir sukuria didelių problemų, bus at- 
skleista vėliau. 

kad p atspindi efektyvų rizikos mažėjimą.) Kadangi bus mano- 
ma, jog individai tiksliai žino savo rizikos charakteristikas, drau- 
dikas, apsiribojęs mažomis sąnaudomis, negalės atskirti vieno gru- 
pės nario nuo kito. Taip susidaro informacijos ribotumas. Taip 
pat tarkim, kad didžiausia įmoka, kurią mokės p rizikos klasės 
individas, yra (p + £)D, kure< (p, - p,)/2, o D vra (įprastinė) žala, 
kuri bus padaryta, jei tokia nenumatyta aplinkybė iškils. 

Neturėdami kitokios informacijos ir tardami, kad sandorių 
sąnaudos bus nedidelės, draudikai nepraloštų ir neišloštų, netgi 
jei galėtų visiems tos grupės nariams parduoti draudimą už įmo- 
ką [(p, + p.)/2]D, kuri reiškia vidutinį nuostolį. Tačiau tokia įmoka 
bus vertinama kaip per didelė tiems nedidelės rizikos atstovams, 
kuriems p +e< (p, +p,)/2. Kadangi linkusieji rizikuoti negali leng- 
vai nustatyti, kad jiems kilniai leidžiama mokėti mažesnę įmo- 
ką, - nes (oportunistiniai) mažai rizikuojantys atstovai irgi gali 
tuo pačiu reikalu kreiptis, o draudikai yra nepajėgūs (nebent di- 
delėmis sąnaudomis) suvokti jų skirtingumo, - jie ims ir atsisa- 
kys. Tada bendrovės veiklos nenuostolingumo sąlyga verčia li- 
kusioms šalims nustatyti didesnę draudimo įmoką; sistema pa- 
galiau stabilizuosis su įmoka (p,-e)D. Taigi informacijos 
ribotumas ir oportunizmas duos tai, kas paprastai vadinama „at- 
virkštinės atrankos“ problema. 

Tačiau reikalai tuo nesibaigia, jei patirtų nuostolių kiekiui daro 
įtaką mastas, kuriuo apsidraudusios šalys imasi veiksmų nuosto- 
liams švelninti. Kad pažadai būtų įvykdyti, draudikams reikia gauti 
iš draudėjų pažadą, kad būdami apdrausti jie elgsis „atsakingai“. 
Arba jei ex post būtų galima nustatyti, buvo ar nebuvo imtasi pa- 
sekmes švelninančių veiksmų, draudikai galėtų paskatinti draudė- 
jus elgtis atsakingai, apmokėdami tik tuos ieškinius, kurie atitiko 
susitarimo sąlygas. Tačiau jei tokius sugriežtinimus galima įgyven- 
dinti tik didelėmis sąnaudomis, o (kai kurie) draudėjai tokius ex 
post informacijos skirtingumus naudoja oportunistiškai, tada išky- 
la problema, kuri draudimo literatūroje vadinama „moraline rizi- 
ka“ (Arrow, 1971, p. 142, 202, 243). Tokiu atveju draudimo įmokos 
tai pat padidės. Be to, reikia pasakyti, kad atsakingosios šalys, ku- 
rios kitu atveju būtų pasirengusios pačios sustiprinti pažadus imtis 
efektyvių nuostolius švelninančių veiksmų, gali nutarti, jog tokia 

elgsena konkurenciškai neperspektyvi, ir todėl gali būti skatinamos 
imtis mėgdžioti oportunistinius elgesio tipus mažindamos nuosto- 
lių dengimą" . Susidaro kažkas panašu į Greshamo Elgsenos dėsnį. 

Peržiūrint sutarties sąlygas, papildomos informacijos, suran- 
kiotos iš patirties, atspindėjimą galima būtų vadinti patirties rei- 
tingavimu. Perspektyva, kad taip bus daroma, padeda tramdyti 
oportunizmą vykdant sutartį. Vis dėlto nesąžiningi agentai galės 
naudotis informacijos ribotumu, jei pradinės nuostatos nebus pa- 
lyginti griežtos (t. y. negali vykti jokių derybų sudarant sutartį) 
arba šalys galės lengvai atsisakyti sutarties, kai sąlygos bus kore- 
guojamos jų nenaudai. 

Vienas iš būdų šiai sąlygai tenkinti yra skatinti, kad rinkos kauptų 
savo patirtį taip, jog oportunistiniai tipai negalėtų užsitikrinti ge- 
resnių sąlygų atsisakydami įsipareigojimų ir kreipdamiesi kitur. Kad 
toks kaupimas vyktų, reikia, kad būtų išrasta bendra kalba agentų 
charakteristikoms aprašyti, o tai labai palengvėtų, jei svarstomąją 
elgseną galima būtų lengvai kvantifikuoti. Tačiau jeigu numatyti 
sprendimai yra labai subjektyvūs, tada sąnaudos komunikacijoms, 
reikalingoms palaikyti kolektyvinės patirties reitingavimo sistemą, 
lyginant su nauda tampa pernelyg didelės - žinoma, jei organizaci- 
jos pobūdis yra stabilus“. 


* Toliau šiuo atveju dar svarbu daryti skirtumą tarp draudimo reikalavimų, 
reiškiamų dėl pernelvg didelio rizikavimo, kai nesiimama reikiamų saugos 
veiksmų, ir per didelio naudojimosi apdraustomis paslaugomis (tarkim, svei- 
katos apsauga), nes pernelyg apsidraudus faktinė kaina yra mažesnė už rinkos 
kainą. Pauly teigia, kad tik pirmoji, o ne antroji atspindi moralinę riziką, ir rea- 
gavimą į kainą jis apibūdina, kaip „ne moralinės išdavystės, bet kaip raciona- 
lios ekonominės elgsenos“ rezultatą (1968, p. 535). Tačiau aišku, kad abiejų rū- 
šių elgsena galėtų būti ir būtų pašalinta, jeigu draudikai gautų įtikinamų paža- 
dų iš draudėjų nesinaudoti ex post informacijos ribotumu oportunistiškai. 
Kadangi abiejų tipų ex post elgsena aiškinama neįmanomumu tokių garantijų 
gauti, atrodo, nenatūralu reikalauti, jog vienas atvejis turėtų būti traktuojamas 
kaip moralinė išdavystė, o antrasis — ne (plg. Arrow, 1977, p. 220-221). 

“ Atsigręžimas į vidinę organizaciją gali padėti mažinti tokias komunikacijų 
sąnaudas. Įdomią diskusiją dėl patirties reitingavimo rinkose žr. Leff (1970). 
Kai kurios rinkų problemos patirties reitingavimo požiūriais yra nagrinėja- 
mos 2 skyriuje. 

Patirties reitingavimas taip pat yra įdomus didžiausios rizikos / 
atsakomybės tipams. Gerą riziką mėgstantys ir/ar tokie asmenys, 
kurie būtų pasirengę patys įgyvendinti pažadus veiksmingai švel- 
ninti nuostolius, galėtų būti skatinami sudaryti didelių įmokų su- 
tartis juos patikinant, kad toliau kaupiantis informacijai jų įmokos 
bus nustatomos vis labiau diskriminuojant. Toks pasiūlymas bus 
ypač patrauklus, jei, užuot tik peržiūrėjus apriorines galimybes re- 
miantis reikalavimų patirtimi, yra patikrinami ir veiklos rezultatai, 
nes be tokio patikrinimo tikrasis rezultatų, kurie yra priklausomi ir 
nuo natūralios padėties, ir nuo ekonominio veikėjo elgsenos, paaiš- 
kinimas negali būti tikslus (Arrow, 1969, p. 55). Taigi stebėsena pa- 
deda atkurti rinkas, kurios yra oportunistiškai deformuojamos į efek- 
tyvesnius pavidalus, nors tam tikras netobulumo laipsnis gryno- 
sios naudos prasme čia neišvengiamas (sąnaudos už visišką abipusio 
informavimo lygybę yra tiesiog pernelyg didelės). 


3.3. Stigleris apie vertikaliąją integraciją 


Stiglerio aiškinimas, apibūdinantis vertikaliąją integraciją ir su- 
sietas su Adamo Smitho teorema, pagal kurią „darbo pasidaliji- 
mą riboja rinkos mastai“, leidžia daryti tokias išvadas apie gyva- 
vimo ciklo pasekmes: vertikalioji integracija ypač plėtosis naujų 
pramonės šakų firmose; dezintegracija prasidės pramonės šakai 
plėtojantis; reintegracija pasirodys, kai pramonės šakoje prasidės 
nuosmukis (1968, p. 129-141). Šie gyvavimo ciklo reiškiniai iliust- 
ruojami daugiaprocesiniu produktu, ir kiekvienas iš tokių proce- 
sų apima atskiriamą technologiją ir turi savą skirtingą sąnaudų 
funkciją'". Vieni šių procesų apibūdinami individualiomis mažė- 
jančių sąnaudų kreivėmis, kitų kreivės nuolat kyla, o dar kiti turi 
U pavidalo sąnaudų kreives. 

Paskui Stigleris aiškinasi: kodėl firma nesinaudoja mažėjančio- 
mis sąnaudomis plėsdama savo veiklą iki taps monopolija? Ir at- 


“ Stigleris vartoja atskiriamumo prielaidą dėl patogumo; jos atsisakius ben- 
drasis įrodinėjimas darosi sudėtingesnis, bet jis nesikeičia. 

sako pastaba, kad iš pradžių mažėjančių sąnaudų funkcijos gali 
būti „per mažos specializuotai firmai ar firmoms palaikyti “ (1968, 
p. 133). Tačiau jei tik visas aptarimas neapsiriboja globaliomis ar 
vietinėmis monopolijomis, apie kurias nėra jokių nuorodų, spe- 
cializuotos firmos pavyzdžio naudojimas neišsemia galimybių. Ta- 
riant, kad versle yra bent keletas konkuruojančių firmų, kiltų klau- 
simas, kodėl nė viena iš jų nepasinaudoja galima ekonomija abi- 
pusiam visų šalių labui ir nesiima patenkinti visos tai grupei 
tenkančios paklausos? Manau, kad priežasčių reikia ieškoti san- 
dorio sąnaudų vertinimuose. 

Jei turimas galvoje, sakysim, keitimasis specialia informacija 
tarp suinteresuotų šalių (Stigleris specialiai vartoja „rinkos infor- 
maciją“ kaip vieną iš sąnaudų mažinimo galimybių), iškyla klai- 
dingo strategijos suvokimo problemų. Rizika čia tokia, kad spe- 
cializuota firma savo varžovams atskleis anaiptol ne visą arba iš- 
kreiptą informaciją. Kadangi tą informaciją perkanti šalis gali 
nustatyti jos tikslumą tik už dideles sąnaudas, galbūt net pačiai 
renkantis pradinius duomenis, keitimosi informacija gali ir neįvyk- 
ti. Tačiau jei varžovai nebūtų linkę elgtis oportunistiškai, strategi- 
nių iškraipymų rizika išnyktų, ir (organizaciniu požiūriu efekty- 
vi) informacijos specializacija galėtų tęstis. 

Keitimasis fiziniais komponentais, kurių gamybos sąnaudos 
mažėja, yra panašiai varžomas ten, kur ir ilgalaikės, ir einamųjų 
sandorių rinkos (spot market) sutartys potencialiai kelia sandorio 
sunkumų. Ilgalaikes sutartis iš principo trukdo riboto racionalu- 
mo nuostatos: riboto racionalumo sąlygomis mastas, kuriuo gali- 
ma tiksliai atsižvelgti į neapibrėžtos ateities įvykius tokia prasme, 
kad atitinkamas prisitaikymas prie jų įvertinamas sąnaudomis ir 
apibrėžiamas sutartimi, - yra ribotas. Kadangi oportunizmo sąly- 
gomis neišsamiosios ilgalaikės sutartys, kaip manoma, skatina ša- 
lių interesų konfliktus, turėtų būti ieškoma kitokių patvarkymų. 

Trumpalaikės sutartys yra akivaizdi alternatyva. Tačiau jos pa- 
vojingos, jei susidaro mažų kiekių pasiūlos santykis, o tai tokia 
sąlyga, kuri, galima manyti, tinka Stiglerio aprašytoms aplinky- 
bėms. Tokiu atveju pirkėjas rizikuoja, kad perkamas gaminys ar 
paslauga tam tikru laiku bus tiekiami monopolinėmis sąlygomis. 
Be to, verslo šakos plėtra nebūtinai mažins derybų dėl mažų kiekių 

įtampą, jei aptariamoji prekė yra tokia, kurios pažinimas per prak- 
tiką yra svarbus ir jei rinka žmogiškajam kapitalui yra netobula". 
Atidėti savąją gamybą iki paklausa jai darysis pakankama visiškai 
išnaudoti masto ekonomiją reikštų užsitraukti, turint galvoje vėles- 
nes savo gaminių gaminimo išmokimo sąnaudas, dideles pereina- 
mąsias sąnaudas. Tokiomis sąlygomis kiekvienai firmai iš pat pra- 
džių gali būti patraukliau gaminti vien savajai paklausos daliai ar- 
ba antraip - joms susivienyti“. Tačiau neturint minėto pobūdžio 
dabartinių ar perspektyvinių sandorių sąnaudų aprašytoms rūšims, 
galimas daiktas, atsirastų vienos iš firmų specializacija (t. y. mono- 
polinė pasiūla) bendram visų labui. Kitaip sakant, technologija nė- 
ra kliūtis sutartims sudarinėti; viską lemia sandorio problemos. 
Kai kuriuos šio svarstymo aspektus gali padėti nušviesti 2 sche- 
ma. Vidutinės kalbamosios prekės pasiūlos sąnaudas, kai jas tie- 
kia specializuotasis išorinis tiekėjas 1 laiku, rodo kreivė AC:, Fir- 
mos, sudarančios pramonės šaką, pačios gali tiekti sau šią prekę 
už vidutines sąnaudas, pavaizduotas AC“,. Kreivė AC“, yra ištisai 
virš kreivės AC“, nes firmos, jau sudarančios pramonės šaką, iš- 
vengia steigimo sąnaudų, kurios tektų specializuotam išoriniam 
tiekėjui. Kiekviena jau šakoje veikianti firma kuria paklausą ga- 
miniui O' laiku 1. Visos šakos paklausa laiku 1 yra O'.. 
Numanomas lyginimas, kurį Stigleris atlieka aiškindamas ver- 
tikaliąją integraciją, yra taškas A versus taškas B. Vadinasi, nors 
turėdama specializuotos pasiūlos paslaugą, visa šaka (produkcija 
O'.) galėtų masto ekonomija naudotis plačiau, mažėjančių sąnau- 
dų pranašumą nustelbia steigimosi sąnaudos, dėl kurių speciali- 
zuoto tiekėjo vidutinės sąnaudos (taškas B) viršija vidutines są- 
naudas, kurias patirtų kiekviena individuali firma patenkindama 
savo paklausą (taškas A). Tačiau mano mintis yra tokia, jog tašką 
A reikėtų gretinti ir su tašku C, - kur taškas C rodo, kokios būtų 


"| Mintis yra plėtojama 4 skyriuje. 

= Susivienijimai leistų susijusioms firmoms gauti masto ekonomiją aptaria- 
moje mažėjančių sąnaudų veikloje. Tačiau tokie susivienijimai kartu gali baigtis 
ir rinkos galios atsiradimu. Kad tokie susivienijimai patrauklūs, aišku gryno- 
sios privačios naudos prasme, tačiau nebūtinai grynosios socialinės naudos 
prasme. 

vienos iš firmų, kuri jau veikia pramonės šakoje, vidutinės sąnau- 
dos, kad patenkintų visos šakos paklausą. Tokia firma neturi tų 
steigimosi sąnaudų, kurios specializuotą išorinį tiekėją daro ne- 
konkurencingą. Net ir mažėjančių sąnaudų technologijos sąlygo- 
mis, kurias turi galvoje Stigleris, vidutinės sąnaudos taške C bus 
neišvengiamai mažesnės negu taške A. Kodėl tada negalėtų viena 
iš jau šakoje veikiančių firmų tiekti tiek sau, tiek ir visoms kitoms? 
Manau, kad kliūtis sudaro anksčiau aprašyta rizika dėl sutarčių 
tarp firmų (ir ilgalaikių, ir einamųjų sandorių rinkos), o tai reiš- 
kia, kad ne technologija, o sandorių sąnaudos lemia rezultatus. 
Be to, šį gretinimą galima praplėsti įtraukiant į aptarimą krei- 
vę AC“, rodančią vidutines sąnaudas, kurios teks laiku 2 integ- 
ruotajai firmai, tiekusiai gaminį ar paslaugą be pertraukos inter- 
valu tarp laiko 1 ir laiko 2. Kreivė AC“, visur yra žemiau nei AC", 


Sąnaudos 


O. 2 Produkcija 


2 schema 

dėl mokymosi dirbant (learning-by-doing) pranašumų. Tiek, kiek 
tokio mokymosi pranašumai atitinka firmos specifiką" ,jų įgis vien 
tos firmos, kurios per kalbamąjį tiekimo laikotarpį ėmėsi savo ga- 
mybos. Taigi, jei kuri nors iš firmų toje pramonės šakoje tampa 
monopoline tiekėja visoms kitoms laiku 1 ir jei likusios firmos lai- 
ku 2tampa nepatenkintos monopolinės tiekėjos sąlygomis, tos per- 
kančiosios firmos vėliau negali pačios sau tiekti gaminį sąnaudų 
pariteto sąlygomis, nes jos nėra naudojęsi mokymosi dirbant pra- 
našumais. 

Pagaliau atkreipkime dėmesį į strėlę, kuri nuo taško A rodo 
taško D link. Jei tikimasi, kad šaka plėsis, o tai aiškėja iš Stiglerio 
aprašytų aplinkybių, ir jei kiekviena tos pramonės šakos firma, 
kaip galima tikėtis, plėsis kartu su ta šaka, tada kiekviena firma, 
jeigu ji patenkina savo pačios paklausą (O',) laiku 1 ir turi A dy- 
džio vidutines sąnaudas, gali ir dėl augimo, ir dėl mokymosi dir- 
bant tikėtis, jog jos nuosavojo tiekimo sąnaudos mažės galbūt tiek, 
kad beveik visiškai eliminuos masto ekonomiją. Vadinasi, kadan- 
gi savasis tiekimas išvengia išorinio mažų kiekių tiekimo sando- 
rių rizikos, mažėjančių sąnaudų technologijos, kuria remiasi Stig- 
leris, vertikalioji integracija juo labiau yra tikėtina. 


B Ši sąlyga reiškia, kad rinka žmogiškajam kapitalui nėra tobula. Firma X 
negali šiaip samdytis patyrusių firmos Y darbuotojų neužsitraukdama gana 
didelių vidinių sąnaudų. Taigi žinios, įgytos mokymusi dirbant, firmoje Y 
yra išnaudojamos maksimaliai. 

2 SKYRIUS 


Organizacinių 
negalių samprata 


Šiame skyriuje plačiau apibūdinama organizacinių negalių 
samprata. Mano tikslas yra geriau apibrėžti ir pateikti operacinį 
tų sandorių terminų, kurie buvo pavartoti 1 skyriuje, turinį; drau- 
ge parodyti, kodėl visuomet kaip tik žmogaus siejimas su aplin- 
kos veiksniais, o ne jie patys atskirai kelia sandorių problemas. 
Taip pat rūpi pateikti sisteminių svarstymų, susijusių su „atmo- 
sfera“. Kiekvienas iš dominančių sandorio santykių yra pirma ap- 
rašomas bendriausiais terminais ir iliustruojamas pavyzdžiu. Pas- 
kui atskleidžiami tie perspektyvūs pranašumai, kuriuos teikia vi- 
dinė organizacija tiriant sandorių sąlygas. 

Nors negalios gali būti ir dažnai būna vertinamos pagal neprie- 
kaištingą idealą, šioje knygoje man labiausiai rūpi lyginamasis ins- 
titucinis pasirinkimas. Tiktai tuo mastu, kuriuo priekaištai, sieja- 
mi su viena kuria organizacijos forma, yra iš anksto švelninami 
atmetant kokį nors sandorį ar giminišką sandorių grupę alterna- 
tyvaus sandorio labui, gali būti sakoma, jog yra negalia. Taigi svei- 
ka trintis sudaro domėjimosi sąlygas. 

Kaip įžanginę pastabą sakau, jog „iš pradžių buvo rinkos“. 
Toks pradinių sąlygų pasirinkimas gali pasirodyti kaip išanks- 
tinė nuostata dėl rinkos ydos. Tačiau iš tikrųjų organizacinė ne- 
galia yra simetrinis terminas, taikytinas lygiai rinkos, lygiai ir 
ne rinkos organizacijoms. Vadinasi, nors rinkos ydos prielaida! 


! Tai tik prielaida. Sandoriai kartais perkeliami iš rinkos į firmą, nes taip fir- 
ma rodo strateginį pranašumą faktiškų ir galimų varžovų, o drauge ir klien- 
tų, atžvilgiu. Tokios monopolinės paskatos nagrinėjamos tolesniuose skyriuo- 
se. Jos anaiptol nėra pagrindinė priežastis keisti rinkai būdingus sandorius. 

vra pagrįsta, kur pastebima, kad sandoriai yra perkeliami iš 
rinkos į firmą, vidinės organizacijos negalios prezumpcija ga- 
rantuotai tinka sandoriams, kurie tebėra neperkelti (yra rinkos 
tarpininkaujami). Mano pradinių sąlygų pasirinkimas turi tikslą 
nušviesti ankstesnės rūšies sandorius, jei lyginsime su tais san- 
doriais, kurie tebedaromi tarpininkaujant rinkai. Tačiau apver- 
tus pradines sąlygas taip, kad „iš pradžių buvo centrinis pla- 
navimas“, analizė vietoj to pasirodytų pirmiausia besidominti 
vidinės organizacijos negaliomis. Abiem atvejais tiktų ta pati 
organizacinių negalių samprata, išliktų tas pats dėmesio cen- 
tras (kaip ekonominės veiklos užduotis firmai ir rinkai veikti 
taip, kad būtų taupoma iš sandorių sąnaudų)“, ir turėtų susi- 
daryti ta pati, kaip tarp firmos ir rinkos, galima sandorių kon- 
figūracija“. 

Riboto racionalumo ir neapibrėžtumo/painumo porinys nag- 
rinėjamas 1 poskyryje. Oportunizmo siejimas su mažų kiekių mai- 
nų sąlygomis aptariamas 2 poskyryje. Išvestinis santykis, infor- 
macinis ribotumas paskui plėtojamas 3 poskyryje. Atmosfera yra 
trumpai ir pasirinktinai aptariama 4 poskyryje. Vėliau 5 poskyry- 
je pateikiama rinkų ir hierarchijų struktūros schema. 


1. Ribotas racionalumas ir 
neapibrėžiumas/sudėtingumas 


1.1. Bendrosios pastabos 


Ribotas racionalumas žymi žmogaus elgseną, kuri yra „inten- 
cionaliai racionali, tačiau ji racionali ribotai“ (Simon, 1961, p. XXIV). 


- Tai reiškia, kad masto ekonomija yra ištisai įgyvendinama, bent tiek, kiek 
leidžia rinkos paklausa. 

“ Vienintelis skirtumas būtų toks, kad sandoriai, kuriems nei firma, nei rinka 
neturėjo pirmumo teisės, būtų priskirti rinkai pagal pirmąją pradinių sąlygų 
grupę, o firmai - pagal antrąją. 

Nors plačiai pripažįstama, kad Žmogiškųjų sprendimų priėmėjai 
nėra žaibiškos skaičiavimo mašinos ir kartais abstrakčiuose rin- 
kos procesų modeliuose į tai tiesiogiai neatsižvelgiama (Radner, 
1968), ekonomikos organizacijos pasekmės paliestos tik paviršu- 
tiniškai. 

Ribotas racionalumas žymi, viena, neurofiziologijos ribas, o 
antra, kalbos ribas. Fizinės ribos reiškia tempo ir kaupimo ribas, 
būdingas individų galioms, gauti, laikyti, atkurti ir be klaidų ap- 
doroti informaciją. Simonas šiuo atveju rašo, jog „tik todėl, kad 
individualios žmogiškos būtybės yra ribotos žinojimo, numaty- 
mo, gebėjimų ir laiko požiūriais, organizacijos yra naudingi in- 
strumentai Žmonių tikslams siekti“ (1957, p. 199). Kadangi 1957 
metais literatūra apie nenumatytų reikalavimų rinkas buvo ką 
tik pradėjusi rastis ir kadangi Simonas nebuvo tikslus dėl to, ko- 
kius alternatyvius būdus išstumia „organizacijos“ (rinkos galiau- 
siai taip pat traktuojamos naudingos kaip organizacijos), nėra 
aišku, ar Simonas ketino keisti netobulas nenumatytų reikalavi- 
mų rinkas vidine organizacija. Priežastis, kodėl neriboto skai- 
čiavimo pajėgumo stoka neleidžia plačiai sudarinėti sutarčių, ati- 
tinkančių standartines teoremas, susijusias su konkurencingos 
pusiausvyros buvimu ir optimalumu, jau tyrinėjo Radneris 
(1968). 

Kadangi ištisos grupės nenumatytų reikalavimų rinkų stoka 
Radneriui buvo įdomi pirmiausia dėl to, kad leido aiškintis eina- 
mųjų sandorių rinkos buvimą ir likvidumo paklausą, kurių nėra 
Arrowo-Debreu nenumatytų reikalavimų rinkų modelyje, svar- 
bu tai, kad negalutinių (ar brangių) nenumatytų reikalavimų rin- 
kos taip pat daro poveikį vidinės organizacijos raidai. Tai, kad 
vidinė organizacija padeda taupyti esant menkam skaičiavimo pa- 
jėgumui ir nepatiria bejėgiškumo kompensavimo, bene todėl ji ir 
proteguojama. Tai, pasirodo, yra ypač reikšminga adaptaciniam, 
nuosekliam sprendimų priėmimui. 

Kalbos ribos reiškia individų negebėjimą artikuliuoti savo Ži- 
nias ar jausmus žodžiais, skaitmenimis ir grafikais taip, kad juos 
suprastų kiti. Nepaisydamos didžiausių pastangų šalys gali jausti, 
kad kalba joms nepadeda (gal todėl, kad neturi reikalingo žodyno 

ar būtinas žodynas dar nesudarytas)*, ir dėl to griebiasi kitokių 
bendravimo priemonių. Demonstravimas, mokymasis dirbant ir 
panašūs dalykai gali būti vienintelės priemonės siekti supratimo, 
kai kyla panašių kalbos sunkumų. 

Racionalumo ribojimo atvejai, aišku, įdomūs tik tiek, kiek pa- 
siekiamos racionalumo ribos, suprantama, neapibrėžtumo ir/ar 
sudėtingumo sąlygomis. Nesant kurios nors iš tų sąlygų, atitin- 
kama nenumatytų veiksmų aibė gali būti ištisai nusistatoma iš 
pat pradžių?. Taigi kaip tik ribotas racionalumas aplinkos sąly- 
gų atžvilgiu sudaro ekonominę problemą. Neriboto racionalu- 
mo sąlygomis yra sudarinėjami nenumatytų reikalavimų san- 
doriai, kad ir kokio sudėtingumo jie būtų. Panašiai gana papras- 
toje aplinkoje niekada nepasireiškia riboto racionalumo 
spaudimas ir neprireikia lyginamųjų institucinių alternatyvų tarp 
firmos ir rinkos pasirinkimo - bent kokiu nors įdomiu būdu. Ta- 
čiau kai sandoriai yra sudarinėjami neapibrėžtumo /sudėtingu- 
mo sąlygomis, o šiuo atveju tai labai brangu, galbūt net neįma- 
noma, aprašyti visą sprendimo medį, riboto racionalumo spau- 
dimas yra apribojamas, ir efektyvumo sumetimais būtina įvertinti 
alternatyvias organizacines formas. Sprendimo proceso aptari- 
mas, pateikiamas Feldmano ir Kanterio, yra ypač glaudžiai su 
tuo susijęs (1965, p. 615); 


* Pažymėtina, kad jei kalba nepadeda dėl to, jog gavėjai negali suprasti sudė- 
tingumo, tada susidaro informacijos priėmimo ir apdorojimo keblumo pro- 
blema, bet ne negebėjimo rasti tinkamą kalbą prasmei perteikti. Žinoma, ge- 
bėjimas perprasti sudėtingumą gali būti išplėstas keičiant mažo pajėgumo 
gavėjus didelio pajėgumo gavėjais. Tačiau žinant, kad didelio galingumo pa- 
jėgumo gavėjų pasiūla yra menka, juos reikėtų atidžiai skirstyti numatant ir 
alternatyvius naudojimo atvejus. 

Bendresnį riboto racionalumo aptarimą žr. March ir Simon (1958, 6 sk.) ir 
Simon (1972). 

* Pavyzdžiui, yra dvimatis kryžiukų žaidimas. Šiame žaidime nenumatytų 
atsakymų į visus ėjimus ex ante charakteristikos problema yra palyginti pa- 
prasta daugelio suaugusiųjų turimų skaičiavimo galių požiūriu. Atitinkama 
šachmatų problema, priešingai, yra nepaprastai sunki: viso sprendimo me- 
džio ex ante charakteristika yra neįmanoma (žr. tolesnį 1.2 skyrių). 

„Netgi vidutiniškai sudėtingų uždavinių atveju... visas sprendi- 
mo medis negali būti sudarytas. Yra keletas to priežasčių: viena iš 
jų yra tokio medžio mastas. Alternatyvių trajektorijų skaičius su- 
dėtingo sprendimo uždaviniuose yra labai didelis. <...> Kita prie- 
žastis ta, kad daugelio sprendimų situacijose, kitaip nei šachma- 
tuose, nei alternatyvių trajektorijų, nei taisyklių joms nusibrėžti 
nėra. <...> Trečioji priežastis yra pasekmių įvertinimo proble- 
ma.<...> Daugelyje problemų alternatyvų pasekmes yra sunku, 
jei iš viso įmanoma, įvertinti. Platus sprendimo modelis neįmano- 
mas net įdomiausiuose problemų sprendimuose“. 


Kaip nurodo autoriai, dauguma sprendimo problemų, kitaip 
nei stalo žaidimai, pavyzdžiui, šachmatai, yra ne deterministiniai, 
O susiję su sprendimais neapibrėžtumo sąlygomis. Tokiems spren- 
dimams platusis sprendimų medis gali būti net neprieinamas. Ta- 
čiau, kaip nurodo Simonas ir kaip teigiama čia, skirtumas tarp 
deterministinio sudėtingumo ir neapibrėžtumo yra neesminis. Tai, 
ką galima būtų vadinti „neapibrėžtumu“ šachmatuose, yra „ne- 
apibrėžtumas, įtrauktas į tobulai tikrą aplinką dėl nepajėgumo - 
skaičiavimo nepajėgumo - nustatyti aplinkos struktūros. Tačiau 
to neapibrėžtumo rezultatas, nepaisant jo šaltinio, yra toks pats: 
siekiant sprendimo apytikrumas privalo keisti tikslumą“ (Simon, 
1972, p. 170). Tol, kol tebeišlieka pakankamas neapibrėžtumo ar 
sudėtingumo mastas, egzistuoja riboto racionalumo problema ir 
dažnai iškyla įdomus lyginamasis institucinis pasirinkimas“. 


1.2. Keletas pavyzdžių 


1.2.1. Sudėtingumas 


Kaip yra pažymėję von Neumannas ir Morgensternas, šachma- 
tai yra įprastas Žaidimas: „...jei šachmatų teorija (t. y. visas galimų 


* Noriu šiuo atveju dar pažymėti, kad skirtumas tarp rizikos ir neapibrėžtumo 
nėra toks, su kokiu aš susidursiu, jei iš tiesų bus naudinga ką nors taikyti tam 
tikrame kontekste (žr. Hirschleifer, 1970, p. 215; taip pat Green, 1971, p. 213). 

žaidimų medis) būtų iš tikrųjų gerai žinoma, nebūtų ko ir Žaisti“ 
(1953, p. 125). Tačiau, kaip toliau jie pažymi ir kaip Simonas pla- 
čiau paaiškina, visą sprendimų medį yra pernelyg sudėtinga plėto- 
ti. Tariant, kad bet kuriame konkrečiame žaidimo šachmatais etape 
vra apie 30 teisėtų ėjimų, vienam ėjimui ir atsakui į jį yra apie 10“ 
galimybių. Jei vidutinė žaidimo trukmė yra 40 ėjimų, reikės pergal- 
voti 10'“* galimybių (Simon, 1972, p. 166), o tai neįsivaizduojamai 
daug. 


1.2.2. Neapibrėžtumas 


Meade'o nenumatytų reikalavimų sandorių ribojimų analizė pa- 
teikia ryškų riboto racionalumo pavyzdį. Iš pradžių aprašęs „vie- 
ninteles milžiniškas, visiems ateities laikams svarbias pirkimo ir par- 
davimo derybas, per kurias visos įmanomos prekės ir paslaugos 
(t. y. visos prekės ir paslaugos bet kuriomis laiko ir aplinkos sąly- 
gomis) yra išperkamos ir išparduodamos čia pat mokant pinigus“ 
(1971, p. 166)', toliau jis tęsia prisipažindamas (1971, p. 183): 


„Kai aplinkoje neapibrėžtumo tiek daug, jog į visas jo apraiškas 
neįmanoma atsižvelgti..., ar (kas galbūt atrodo vienas ir tas pats) 
kai bet kurie konkrečios aplinkos rizikos atvejai yra taip sunkiai 
apibūdinami ir atskiriami nuo kits kito, kad neįmanoma grįsti pa- 
tikimą lažybų ar draudos sutartį vieno kurio iš jų pasirodymu ar 
nepasirodymu, tuomet vien dėl to nėra galimybių sudaryti nenu- 
matytų sąlygų ar sąlygiškai išankstinių rinkų sistemą.“ 


Nors į Meade'o aprašytųjų neįmanomybės sąlygų visą paaiški- 
nimą įeina ir oportunizmas (žr. tolesnį 2 poskyrį), pagrindinis akty- 


"Jei kas taikys neriboto racionalumo prielaidą iki jos galimybių ribos, galėtų 
pagrįstai klausti, kuo dėtos čia tos milžiniškos derybos? Jei kiekvienas gali 
būti visiškai įvertintas pagal kieno nors kito išteklius ir pranašumus, milži- 
niška simultaninė lygčių sistema gali būti identiškai „išspręsta“ kiekvieno iš 
pat pradžių, o pasikartojanti milžiniškų derybų procedūra apeita. Dauguma 
ekonomistų tokius skaičiavimo pajėgumus laiko neįsivaizduojamus, todėl jie 
kreipiasi į pasikartojančius procesus, kuriais sukuriamos nenumatytos kai- 
nos. [Tačiau žr. Meade (1971, p. 148).] 

vus veiksnys yra ribotas racionalumas. Aplinkos neapibrėžtumo 
atvejai, kai jų pasidaro taip gausu, jog į visus juos neįmanoma net 
atsižvelgti, jie galbūt viršija šalių galimybes apdoroti duomenis. Pa- 
prasčiausiai neįmanoma sudaryti viso sprendimų medžio, ir tuo 
atveju „daugumą prasmingų ateities sandorių neįmanoma suda- 
ryti jokioje tuo metu esančioje rinkoje“ (Arrow, 1969, p. 51). 


1.2.3. Kalba 


Paskutinį riboto racionalumo pavyzdį pateikia Commonsas, api- 
būdindamas politinį lyderį, kuris „kalba gali formuluoti tai, ką kiti 
jaučia, bet negali pasakyti“ (1934, p. 750). Racionalumo ribomis čia 
laikomos ne skaičiavimo ribos, o kalbos forma, ir, matyt, kiekvieno 
individo ji yra skirtinga. Jei yra galima darbo specializacija, tie, ku- 
rių racionalumo ribos ne taip griežtai išreikštos nei kitų, gali tapti 
kandidatais užimti techninio, administracinio ar politinio lyderio 
vietas, t. y. šiuo atveju gali susidaryti hierarchija“. 


1.3. Vidinė organizacija 


Kaip yra pabrėžęs Hayekas (žr. 1 sk.), kainų sistema turi pra- 
našumų, palyginti su centriniu planavimu tokiomis aplinkybėmis, 
kuriomis atitinkama informacija virsta kainų signalais. Kainų sis- 
tema sumažina poreikį šalims, nedaug susijusioms su numatomų 
vertinti duomenų kaita pagal detales, būdingas kintančioms rin- 
kos sąlygoms. Taip atitinkamai ribojamas poreikis turėti retų ra- 
cionalumo gebėjimų. 

Kur konkurencinės pasiūlos sąlygos nėra tenkinamos, kliautis 
suvestine statistika gali būti pavojinga. Dėl priežasčių, kurios pla- 
čiau bus aptartos 2 poskyryje ir tolesniuose skyriuose, vidinė or- 
ganizacija dažnai turi patrauklių ypatybių tuo požiūriu, jog lei- 
džia šalims neapibrėžtumą /sudėtingumą traktuoti taikomuoju, 


* Dėl papildomo aptarimo būdų, kaip diferencinis talentų skirstymas duoda 
pradžią hierarchijai, žr. 3 skyriaus 3 poskyrį. 

nuosekliu būdu, neužtraukiant tos pat rūšies oportunizmo pavo- 
jų, kokius sukelia rinkos sandoriai. Tokie taikomieji, nuoseklūs spren- 
dimų procesai daug sutaupo dėl riboto racionalumo. Užuot iš anksto 
kruopščiai susidarius sprendimų medį ir apibrėžus atitinkamas 
sąlygines kainas, įvykiams leidžiama plėtotis, o dėmesys riboja- 
mas vien faktiniais, o ne visais įmanomais rezultatais?. 

Kitas vidinės organizacijos pranašumas yra toks, kad, palygin- 
ti su periodiniais rinkos mainais, yra tendencijų rastis daugiau 
veiksmingų kodų ir jas šalims patikimai taikyti. Tokie kodai irgi 
sutaupo per ribotą racionalumą. Sudėtingi reiškiniai yra apiben- 
drinami neformaliu būdu taikant tai, ką galima būtų vadinti ypa- 
tinga kalba!“. Nors iš esmės šalys periodiniams rinkos sandoriams 
galėtų išrasti tokią pat kalbą tuo pasiekdamos tą pačią ekonomiją, 
tokiems mainams žalingesni yra oportunizmo pavojai, taigi susi- 
daro mažiau galimybių iki galo juos įgyvendinti. 

Dar vienas vidinės organizacijos pranašumas yra tai, jog ji ska- 
tina konvergencijos lūkesčius, taip padėdama mažinti neapibrėž- 
tumus, atsirandančius tuomet, kai tarp savęs susijusios šalys daro 
nepriklausomus sprendimus kintančiomis rinkos aplinkybėmis 
(Malmgren, 1961). Jei kiekviena iš tokių šalių, susietų daugeliu 
sandorių, naudojasi savais pastebėjimais apie įvykių kaitą ir daro 
išvadas dėl galimų pasekmių (drauge ir dėl to, kaip tokias pasek- 
mes pasitiks kitos šalys) bei atitinkamai veikia, esama rizikos, kad 
daugybė sprendimų bus padaryta jų bendrai nesuderinus. 

Tačiau taip yra ne todėl, kad rinkos yra ydingos ar pačiu savo 
pobūdžiu „nusiteikusios“ pereiti ilgą nestabilumo laikotarpį, per 
kurį tarp šalių tolydžio susiklostys daugybė bendrų lūkesčių. Iš prin- 


“ Kaip rašo Chernoffas ir Mosesas, Bayeso nustatytų strategijų kontekste nuo- 
procesas „leidžia jums "pereiti savo tiltą taip, kaip jį priėjote', užuot žodžiais 
išreiškus savo detalią strategiją iš anksto pereiti visus galimus tiltus, kuriuos 
jūs būtumėte galėję prieiti“ (1959, p. 192). 

"" Guetzkowas rašo: „Ryšių sistemos tampa veiksmingos, kai jos vartoja kal- 
bas, perteikiančias didelius reikšmės kiekius per palyginti nedaug simbolių. 
Tokius dalykus kaip šviesoraštis, produktų numeracijos sistemos ir profesi- 
niai žargonai organizacijos laiko naudingais savo ryšių efektyvumui didinti“ 
(1965, p. 551). 

cipo toks reguliavimo procesas galėtų būti sutrumpinamas imant 
vieną iš autonomiškų šalių pakaitomis laikinai kaip sprendimų pri- 
ėmėją: ji skelbtų, kas turi prisitaikyti ir kaip. Rizika duoti tokią už- 
duotį kokiai nors nepriklausomai šaliai yra tai, kad toji šalis, teik- 
dama rekomendacijas, daugiau turės galvoje savo naudą negu ben- 
drus interesus. Tiek, kiek vidinė organizacija švelnins tokią 
oportunistinę elgseną neužtraukdama kompensacinių sąnaudų, per- 
ėjimas iš rinkos į hierarchiją skatins veiksmingą prisitaikymą. 


2. Oportunizmas ir maži kiekiai 


2.1. Bendrosios pastabos 


Oportunizmas praplečia įprastinę prielaidą, teigiančią, kad eko- 
nominius veiksnius, turint galvoje strateginę elgseną, valdo egoisti- 
niai sumetimai. Tai susiję su savo interesų iškėlimu, o tai turi dide- 
lių pasekmių renkantis iš alternatyvių sandorinių santykių. Tokią 
strateginę sąveiką kitomis aplinkybėmis jau yra aptarę kiti autoriai; 
ypač reikšmingi Schellingo (1960) ir Goffmano (1969) tyrinėjimai. 

Oportunizmą reikia skirti tiek nuo savininkiškosios (steward- 
ship) elgsenos, tiek ir nuo instrumentinės elgsenos. Savininkiškoji 
elgsena pasižymi pasitikėjimo santykiu, ir kurios nors šalies Žo- 
dis gali būti suprantamas kaip įsipareigojimas, 0 instrumentinė 
elgsena yra neutralesnis būdas, kuriam nebūtinas Žinojimas, jog, 
kurios nors šalies interesus gali paremti kokia nors gudrybė (Gotf- 
fman, 1969, p. 88). Oportunistinė elgsena skiriasi nuo abiejų mi- 
nėtųjų, nes ji reiškia daryti „netikrus ar tuščius, t. y. visiškai nepa- 
tikimus, grasinimus bei pažadus“, viliantis, kad taip bus pasiekta 
individualaus pranašumo (Goffman, 1969, p. 105). 

Pranašumai, kurie susidaro dėl 1) išankstinių ir visiškai atskleis- 
tų gamybos sąlygų (pavyzdžiui, unikali vietovė ar kvalifikacijos di- 
ferencialas), įgyjamus iš pat pradžių, turėtų būti atskiriami nuo tų 
pranašumų, kurie atsiranda dėl 2a) atrankinės ar iškreiptos infor- 
macijos atskleidimo ar 2b) savaime neįtikėtinų pažadų, susijusių su 
elgsena ateityje. Pirmojo tipo pranašumai nereiškia oportunizmo. 

Greičiau šalys tiesiog atsilygina tuo, ką įpareigoja jų išankstinė pozi- 
cija; todėl neatsiranda jokių ypatingų rūpesčių dėl sutarties formos. 

Tačiau strateginis manipuliavimas informacija ar netikslus ke- 
tinimų pateikimas turi būti laikomi oportunistiniais, ir jie iš tikrų- 
jų turi lyginamąją institucinę reikšmę priskiriant sandorius vie- 
nai, o ne kitai organizacijų formai. Šiuo atveju ypač svarbus 2b) 
rūšies oportunizmas. Vadinasi, jei antrojo pavidalo oportunizmo 
nebūtų, tada sustiprinti pažadai apie tai, jog „Aš iškilmingai pasi- 
žadu efektyviai vykdyti šią sutartį ir gauti tik sąžiningą atlygį su- 
tarties atnaujinimo laikotarpiu“, galėtų būti išgaunami kaip sąly- 
ga pasirašyti pradinę sutartį ir (išskyrus tai, jog, ji susijusi su sąly- 
gomis, priimtomis per pirmines derybas) 2a) rūšies oportunizmas 
taip pat išnyktų. Vadinasi, sandorių priskyrimo vienai ar kitai or- 
ganizacijos formai svarba būtų neženkli. 

Tačiau pačios šalies remiantis prielaida primesti tokios rūšies įsi- 
pareigojimai negali būti garantuoti. Bent kai kurie atstovai, kurie to- 
kioms sąlygoms pritaria, daro tai atsainiai ir patys tuo netiki. Kadan- 
gi šie tipai negali būti atskiriami ex ante nuo nuoširdžiųjų tipų (Žr. 
toliau apie informacijos ribotumą), pasitikėjimas tokiais pažadais ke- 
lia pavojų pardavimo sutartims jas vykdant ir sutarčių atnaujinimo 
laikotarpiu. Kad tokios sutartys nebūtų vykdomos neefektyviai, rei- 
kia stengtis sulaukti nenumatytų aplinkybių ir išdėstyti sąlygas kur 
kas smulkiau, negu reikėtų. Be to, kadangi net smulkiai išdėstytą su- 
sitarimą galima patobulinti taip, kad net sunku ex post numatyti, bū- 
tina jį kontroliuoti. Taip gali atsirasti vidinė organizacija, nes ji leistų 
sutaupyti pirminių sutarčių sudarymo ir/ar stebėsenos požiūriais. 

Bet vien oportunistinių polinkių slėpimas dar nereiškia, kad 
rinkos šiuo požiūriu yra ydingos. Taigi būtina, kad įsivyrautų ma- 
žų kiekių sąlyga. Kai tokios sąlygos stinga, varžytynės tarp dau- 
gybės kainos siūlytojų oportunistinius ketinimus pavers niekais. 
Šalys, kurios mėgina laimėti laikydamosi strateginių nuostatų, su- 
tarties atnaujinimo laikotarpiu pamatys, kad tokia elgsena neper- 
spektyvi. Opozicinės šalys surengs alternatyvius mainus, per ku- 
riuos bus tenkinamos konkurencijos sąlygos. 

Tačiau kai oportunizmas eina drauge su mažų kiekių sąlyga, 
mainų situacija smarkiai keičiasi. Šiuo atveju kyla visokiausių keb- 
lumų, susijusių su mainais tarp dvišalių monopolininkų atsitikti- 

nės rinkos sąlygomis. Susidaro tokia sandorio dilema: kiekviena 
šalis turi interesų ieškoti sau pačių palankiausių sąlygų, kurios 
skatintų oportunistinius pasiūlymus ir tokias pat derybas. O siste- 
mos interesai, priešingai, yra skatinami tada, kai šalys gali jungtis 
taip, kad išvengtų ir derėjimosi, ir netiesioginių sąnaudų (dau- 
giausia prasto prisitaikymo sąnaudų), kurių atsiranda derantis. 

Analizei čia ypač įdomu štai kas. Nors dažnai didelių kiekių 
sąlyga pasirodys iš pat pradžių egzistuojanti, ji gali būti iliuzinė ir 
nepereiti į sutarties atnaujinimo stadijas. Iliuzija čia tokia, kad ga- 
li būti netenkinamos netiesioginio homogeniškumo prielaidos. Ne- 
homogeniškumas drauge su informacijos ribotumo sąlygomis, 
kaip rodo draudos problema ankstesniame skyriuje, kelia rimtų 
sandorinių keblumų. Tai atskleidžia Akerlofo tyrimas, nagrinė- 
jantis naudotų lengvųjų mašinų rinką (1970, p. 489—492). 

Tačiau mano interesams čia daug artimesnis yra klausimas, jog 
didelių kiekių homogeniškumo sąlygos, susidarančios iš pat pradžių, 
gali nebetekti galios sutarties atnaujinimo laikotarpiu. Jei tiekėjų paritetą 
trikdo iniciatoriaus (first-mover) pranašumai taip, kad pradiniai kai- 
nų siūlytojai, palyginti su nelaimėjusiaisiais, paskui naudojasi įpras- 
tais kainų pranašumais, varžytynių santykis, kuris galiausiai susi- 
daro, yra naudingas mažų kiekių grupei. Diskutuojama ne tik apie 
tyrinėjimą, kada atskiri komponentai bus ne parduoti, o pakeisti vi- 
diniais, bet taip pat ir kada darbo procesas tarp gretimų individų 
bus sukeistas ne pagal pardavimo, o pagal samdos santykį. 


2.2. Pavyzdys 


2.2.1. Ex ante maži kiekiai 


Arrowas mažų kiekių mainų problemas iliustruoja švyturio pa- 
vyzdžiu (1969, p. 58). Jis atsiriboja nuo neapibrėžtumo daryda- 
mas prielaidą, kad švyturio sargas tiksliai žino, kada kiekvienam 
laivui prireiks jo paslaugų. Toliau Arrowas teigia, jog tik vienas 
laivas bus švyturio rajone vienu kuriuo nors laiku, todėl eliminavi- 
mas galimas tik išjungiant šviesą mokesčio nemokančiam laivui. 
Vis dėlto mainų problema iškyla, nes tėra tik vienas pardavėjas ir 

vienas pirkėjas, „ir nėra jokios konkurencinės jėgos, kuri juodu 
atvestų į konkurencinę pusiausvyrą“ (1969, p. 58). 

Šis pavyzdys yra dvipusės monopolijos problemos atvejis. Kaip 
gerai žinoma, šalys turi paskatų keisti jungtinio pelno didinimo kiekį, 
tačiau jos taip pat linkusios aukoti didelius išteklius derėdamosi 
dėl kainos, už kurią turi vykti mainai. Tačiau tik tasai mastas, ku- 
riuo šalys yra susijusios su periodinėmis derybomis dėl mažų kiekių 
kintančiomis rinkos sąlygomis, tereiškia įdomų lyginamąjį instituci- 
nį pasirinkimą. 

Nesant periodinių derybų, susivienijimo sutartis neturi ko re- 
komenduoti vietoj vienos mainų sutarties. Nesant kintančių rin- 
kos aplinkybių, kartą sudaryta mainų sutartis gali būti priversta 
veikti neapibrėžtą laiką. Vidinės organizacijos pranašumas, kai 
periodiniai mainai ir kintančios aplinkybės susiję, yra tas, jog su- 
sivienijimo sutartis įgalina ir prisitaikymą, ir iš anksto nulemia 
derybas ateityje. Periodinis einamasis sandoris, priešingai, pablo- 
gėja, nes kiekviena šalis su kiekviena duomenų kaita stengiasi pri- 
derinti sąlygas savo naudai, ir sudėtingos nenumatytų reikalavi- 
mų sutartys turi tendenciją virsti neįvykdomomis. 


2.2.2. Ex post maži kiekiai 


Dėmesį nuolat traukianti problema knygoje yra tokia. Nors di- 
delių kiekių mainų sąlyga egzistuoja iš pat pradžių, sutarties vyk- 
dymo metu ji yra transformuojama į mažų kiekių mainų santykį 
dėl 1) išskirtinės patirties, susijusios su sutarčių vykdymu, ir 2) dėl 
žmogiškojo bei nežmogiškojo kapitalo rinkų ydų. Problemos čia 
geriausiai aptariamos informacijos ribotumo kontekste tolesniame 
3 poskyryje. 


2.3. Vidinė organizacija 


Vidinė organizacija, palyginti su rinkoje taikomais būdais sutar- 
tims sudarinėti tokiomis aplinkybėmis, kuriomis oportunizmas su- 
sijęs su mažų kiekių sąlygomis, pasižymi trijų rūšių pranašumais. 
Pirma, šalys, siekiančios vidinių mainų, palyginti su autonomiš- 

kais sutarties dalyviais, mažiau pajėgia gauti pogrupių pajamų vi- 
sos organizacijos (sistemos) sąskaita dėl oportunizmo reiškinių. To- 
dėl paskatų elgtis oportunistiškai mažėja. Antra (ir tai susiję), vidi- 
nėje organizacijoje daug sėkmingiau galima daryti auditą. Paga- 
liau iškilus skirtumams vidinė organizacija, palyginti su rinkos 
tarpininkaujamais mainais sprendžiant ginčus, atskleidžia vieną iš 
savo pranašumų. Aptarkime visa tai papunkčiui (seriatim). 

Kitaip nei autonomiški sutarties dalyviai, vidiniai padaliniai, 
prekiaujantys vieni su kitais pagal vertikaliąją integraciją, papras- 
tai neturi išskirtinių reikalavimų atitinkamiems savo pelno srau- 
tams. Nors tokie padaliniai gali turėti pelno centro (profit center) 
statusą, jį linkstama rodyti ribotai. Viena, sąlygas, kuriomis vyks- 
ta vidaus prekyba, stengiamasi riboti. Kainų nustatymo pagal są- 
naudas ir pelną taisyklės ir jų variantai neleidžia tiekimo padali- 
niams siekti monopolinių kainų, kurias sąlygoja tiekimas iš vie- 
nintelio šaltinio. Be to, prekiaujančių padalinių vadybos skyriai 
yrajautresni raginimams bendradarbiauti. Kadangi agresyvus in- 
dividualių interesų tvarkymas sunkina sistemos padėtį ir esama- 
sis bei būsimasis atlyginimas (įskaitant ir paaukštinimą pareigo- 
se) bendrosios valdybos gali būti lengvai keičiamas norint atspin- 
dėti bendradarbiavimo stoką, linkstama paisyti paprastų 
pageidavimų bendradarbiauti. Apskritai lauktina bendro atides- 
nio požiūrio į jungtinio pelno didinimą ir rezultatų. 

Vidinės organizacijos pranašumas audito atžvilgiu, palyginti su 
tarpfirmine organizacija, aiškintinas struktūros ir paskatų skirtybė- 
mis, palankiomis vidinei formai. Išorės auditorius paprastai varžo 
rašytinės medžiagos ir dokumentų patikra, taip pat ir kitais aspek- 
tais juos riboja visiškai aiškių dalykų tyrinėjimų apimtis. Vidaus 
auditorius, priešingai, turi didesnę veikimo laisvę ir gali nagrinėti 
ne tokią formalią medžiagą, tačiau drauge ir aplinkkelius, į kuriuos 
nukreiptas tyrimas. Apimties skirtumą iš dalies galima aiškinti fak- 
tu, kad vidaus auditorius gali veikti vadovaudamasis tos pačios 
firmos interesais, 0 tai skatina analizuoti paskatų skirtybes. 

Vidaus auditorius nėra šališkas, bet Žiūri savęs, ir kitų yra trak- 
tuojamas daugiausia instrumentiniais aspektais, o išorės auditorius 
yra siejamas su „kita puse“ ir į jo motyvus žvelgiama įtartinai. 
Bendradarbiavimo laipsnis, kurį patiria auditorius iš revizuojamos 

pusės, atitinkamai skiriasi. Išorės auditorius gali tikėtis tik atsai- 
naus bendradarbiavimo. Galimi „informantai“, kurie, kaip savi 
žmonės, išmano, kokios sąlygos yra netinkamos ir kodėl, vargu 
ar siūlysis teikti informaciją, nes vidiniu požiūriu tai gali būti ver- 
tinama kaip nelojalumo ženklas, o išoriniu - kaip nepatikimas bū- 
das gauti atlygį!'. Tačiau kur darbo padalinių auditą daro ben- 
droji valdyba, tokia dėmė nėra siejama su tokiu paviešinimu ““. 
Vadinasi, informacijos ribotumo sąlygas daug lengviau įveikti tvar- 
kant ne tarpfirminius, o vidinius reikalus. 

Pagaliau vidinės organizacijos neslegia tie patys sunkumai, ku- 
riuos patiria autonominiai sandoriai, kai tarp šalių iškyla ginčų. 
Nors tarpfirminiai ginčai dažnai sprendžiami be teismo, nefor- 
maliu būdu (Macaulay, 1963; Leff, 1970), tokie sprendimai kartais 
yra sunkūs, o tarpfirminiai santykiai dažnai pasidaro įtempti. Bran- 
giai kainuojančio bylinėjimosi kartais sunku išvengti. Vidinė or- 
ganizacija, priešingai, nėra linkusi į panašius svarstymus (nes ša- 
lys labiau mėgsta veikti bendradarbiaudamos) ir daugelį tokių gin- 
čų sprendžia nutarimais — tai nepaprastai veiksmingas būdas 
instrumentiniams skirtumams reguliuoti. Tačiau aplinkybėmis, kai 
susiduriama su pelningumo skirtumais tarp firmų (tokie skirtu- 
mai iškyla sudarant sandorį tarp autonominių šalių), nutarimas 
paprastai tampa neleistina konflikto sprendimo priemonė. (Kas 
turėtų būti arbitras? Ar jis pakankamai informuotas? Kam jis ša- 
liškas? Ar galima duoti jam kyšį?) Apskritai vidinė organizacija 
pakeičia rinkas (darbo, tarpinio produkto ir kapitalo rinkos at- 
žvilgiais) iš dalies todėl, kad imasi tam tikrų kvaziteisinių funkcijų 
ir tai daro efektyviai. 


" Vargu ar informantas galėtų sulaužyti primestas derybas su išorės audito- 
riumi, kurias jis vertina kaip patenkinamas iš dalies dėl uždavinio prekiauti 
informacija nepaprasto keblumo (žr. Arrow, 1971, p. 150-53). Negalėdamas 
pelnytis iš skundo, jis nenori rizikuoti savo darboviete. 

'- Ne tik kad toks paviešinimas nelaikomas ardomuoju veiksmu, bet jis gali 
būti pritariamai pateikiamas kaip pareiga atskleisti pastebėtą tikslinį siekį, 
turintį potencialiai pražūtingų sisteminių pasekmių. Numatomi vidiniai atsi- 
lyginimai yra siejami su pagalba auditui, kuri šiame kontekste yra traktuoja- 
ma kaip bendradarbiavimo aktas. 

Taigi vidinė organizacija yra ne tokia opi oportunizmo pavo- 
jams tada, kai mažųjų skaičių sąlyga susidaro arba iš pat pradžių, 
arba (o tai paprastai būna dažniau) kai ji iškyla kaip išskirtinės 
patirties vykdant sutartį rezultatas. 


3. Informacijos ribotumas 


Informacijos ribotumas yra išvestinė sąlyga, kuri daugiausia 
susidaro dėl neapibrėžtumo ir oportunizmo, nors čia turi įtakos ir 
ribotas racionalumas. Toks ribotumas būna tada, kai tikrosios san- 
dorio ar tam tikros grupės sandorių aplinkybės yra žinomos vie- 
kitų ar atskleidžiamos kitiems. 

Norint suvokti informacijos ribotumo sąlygą sandorio požiū- 
riu, bus pravartu daryti skirtumą tarp pirkėjo, pardavėjo ir tarpi- 
ninko. Be to, ex ante informacijos ribotumas, kuris atsiranda per 
pradines derybas, turi būti skiriamas nuo ex post informacijos ri- 
botumo, kuris susidaro vykdant sutartį. Proga įtraukti tarpininką 
atsiranda tik esant ex post informacijos ribotumo sąlygai. 

Informacijos ribotumo santykis su iniciatoriaus sąlygomis turėtų 
būti taip pat pabrėžiamas. Priežastis, kodėl prašalaičiai (ou1tsiders) nėra 
lygūs vidujiečiams, paprastai yra ta, jog prašalaičiai neturi firmai, 
užduočiai ar sandoriui būdingos specifinės patirties. Tokia patirtis 
yra vertingas šaltinis, ir jį gali strategiškai naudoti tie, kurie, būdami 
apdovanoti pradinėmis sutartimis, tokios patirties yra įgiję. 


3.1. Bendrosios pastabos 


Apskritai pripažįstama, kad informacijai tarp šalių pasiskirs- 
čius asimetriškai, kyla pavojų mainams. Arrowas aiškina: „...kri- 
tiškas informacijos poveikis optimaliam rizikos pasiskirstymui yra 
ne tik jos buvimas ar nebuvimas, bet jos nevienodumas tarp eko- 
nomikos veikėjų“ (1969, p. 55). Tačiau manau, kad: 1) ne viena tik 
asimetrija, bet ir asimetrija drauge su a) informacijos paritetu, įgytu 
už didelę kainą bei b) šalių polinkiu elgtis oportunistiškai, kelia 

problemą; 2) informacijos problemų gali susidaryti net kai šalys 
turi tokią pačią informaciją ir a fortiory kai tarp šalių esama infor- 
macijos skirtumų; ir 3) informacijos pasiskirstymas tarp šalių ypač 
kelia susirūpinimą derybų dėl mažų kiekių kontekstuose. 

Pastarasis teiginys yra aiškiai pamatuotas“. Todėl apsvarsty- 
kime mažų kiekių mainų santykį (2) minėtame kontekste, kur ir 
pirkėjas, ir pardavėjas turi tokią pačią informaciją, be to, reikia 
manyti, kad tos informacijos visiškai pakaks sandoriui užbaigti. 
Vis dėlto tokie mainai gali patirti keblumų, jei, nepaisant tokios 
pačios informacijos, vienas veikėjas pateiks duomenų, jog, tikroji 
padėtis yra kitokia, nei abi šalys mano, ir jei, be to, kokiam nors 
išorės tarpininkui yra brangu nustatyti tikrąją dalykų padėtį. Pro- 
blema ta, kad žmogus yra linkęs pateikti oportunistinių duome- 
nų, jei tarpininkas gali nustatyti, kuri šalis meluoja ir kiek meluo- 
ja, nors ir patiria išlaidų, reikalingų nepriklausomiems savo ste- 
bėjimams!*. Taigi tik kai pirkėjas, pardavėjas ir tarpininkas turi 
tokią pačią informaciją apie esamą padėtį ir ši informacija iš tikrų- 
jų yra tapati, galima drąsiai sakyti, kad sandorį sudaryti nebus 
sunku. 

Toliau aptarkime tokį šios situacijos variantą: visos šalys, drau- 
ge ir tarpininkas, turi tokią pačią informaciją, tačiau informacija 
yra neišsami, o šalys iki galo neišgalėjo nustatyti ex ante nei tai- 
syklių išvadoms pasidaryti, remdamosi nepakankama informaci- 
ja apie bendrąją situaciją, nei susikurti pačių taisyklių, pagal ku- 
rias darytina papildomų stebėjimų. Gali lengvai atsirasti sutarties 
dviprasmybių, nes šalys gali pateikti ex post duomenų joms pri- 


'* Vienas iš reikšmingų konkurencijos dėl didelių kiekių požymių yra tas, 
kad jis padeda saugoti pirkėjus nuo oportunistinių pasiūlų tiekėjų, kurie turi 
informacijos pranašumą. Vadinasi, nors tiekėjai gali būti labiau informuoti 
apie tikrąsias sandorio ypatybes, tai negali duoti gerų rezultatų, jei pirkėjai 
turgaus aikštėje gali nuolat siūlyti konkurencingą kainą. Tokiomis aplinky- 
bėmis dėl konkurencijos kiekvienai šaliai darosi nenaudinga laikytis strategi- 
nės elgsenos (Hurwicz,1972, p. 324). 

“* Retkarčiais gali būti imtasi klastos, dėl kurios melavęs veikėjas gali būti 
demaskuotas. Saliamono grasinimas panaudoti kalaviją kūdikiui padalyti 
dviem moterims, kurių kiekviena sakėsi esanti kūdikio motina, yra šios situ- 
acijos pavyzdys. Tačiau šiaip reikalaujama papildomų duomenų. 

imtinu pavidalu, kuris tenkina jų interesus!" Viso to rezultatas — 
brangiai kainuojantys ginčai. 

Vietoj to sakykime, kad šalys turi skirtingos informacijos, tačiau 
jei toji informacija būtų abiejų šalių sąžiningai atskleista, gautosios 
informacijos visumos visiškai užtektų mainams užbaigti. Toliau tar- 
kim, kad nė viena šalis iš pradžių neturi jokio informacinio „prana- 
šumo“. Vis dėlto gali iškilti problemų, kurių negalės išspręsti net su- 
derintas planas. Oportunizmas čia pasireikš kaip atrankinis atsklei- 
dimas ar iškraipymas tų duomenų, prie kurių kiekviena šalis prieina 
vienintelė, o to ir galima tikėtis turint galvoje, kad arbitrui brangiai 
kainuos nešališkai įvertinti, kokios sąlygos iš tikro egzistuoja. 

Problemos sunkėja susidarant informacijos asimetrijos sąlygai. 
Vienas iš sutarties atstovų turi daugiau žinių nei kitas, ir šaliai, 
turinčiai mažiau informacijos, brangu įgyti informacinį paritetą. 
Tada atrankinis atskleidimas ar iškraipymai yra dar pavojingesni 
šaliai, kuri neturi informacinio pranašumo. Tačiau pabrėžiu, kad 
problemos, atsiradusios dėl informacijos asimetrijos, skiriasi laips- 
niu, o ne pobūdžiu tų problemų, kurios iškyla tada, kai informa- 
cija yra tokia pati, bet neišsami, 0 esant skirtingai informacijai ne- 
galima sakyti, kad kuri nors viena šalis galės džiaugtis strateginiu 
informacijos pranašumu. 

Kad ir kaip būtų, informacijos ribotumas negali bloginti rinkos 
mainų, jei 1) šalys nėra oportunistinės, jei 2) būtų siekiama riboto 
racionalumo sąlygos ir 3) tiek dabar, tiek ateityje vyrautų didelių 
kiekių konkurencijos sąlyga. Tačiau jei tų visų sąlygų nesilaikoma, 
sandoris gali pasistūmėti nuo rinkos į hierarchiją dėl anksčiau nuro- 
dytų hierarchijos pranašumų (žr. 2.3 skyrių) žabojant oportunizmą"“. 


!> Negalėjimas dėl neišsamios informacijos visiškai nustatyti taisyklių ben- 
drajai situacijai apibrėžti ir duomenims rinkti vykdant papildomus stebėji- 
mus yra riboto racionalumo apraiškos. Ar dėl to iškyla sandorių problemų, 
priklauso nuo šalių polinkio oportunistiškai elgtis. Tas problemas gal geriau- 
siai atskleidžia pavyzdys (žr. tolesnį 3.2 skyrių). 

** Vidinės organizacijos pranašumai taupant iš riboto racionalumo gali stip- 
rinti norą pažaboti oportunizmą atmetant sandorį. Tačiau būtent paskata, au- 
ditas ir vidinės organizacijos ginčų slopinimo pranašumai švelnina anksčiau 
aprašytų tipų informacijos problemas firmoje (žr. tolesnį 3.3 skyrių). 

3.2. Keletas pavyzdžių 


3.2.1. Tapačios, tačiau neišsamios informacijos atvejis 


Problemų gali kilti susidarius tapačios, tačiau neišsamios infor- 
macijos sąlygai, jei mainai yra daromi priklausomi nuo bendrosios 
situacijos (state of the world). Jei šalys iki galo nenusistatė, kaip ex 
post signalai turi būti žymimi bendrosios situacijos aprašymuose, 
galima laukti skirtingų nuomonių, žiūrint, kokia iš tikrųjų susida- 
rys situacija. Kitaip sakant, netgi jei abi šalys turėtų tapačios infor- 
macijos apie aplinkos sąlygas, joms nebūtina sutarti, kokia iš tikrų- 
jų turi būti bendroji situacija. Priešingai, jei svarstymas (considera- 
ton) sąlygiškai kinta pagal suderintą (ar kitaip deklaruotą) bendrąją 
situaciją, iš kiekvienos šalies gali būti laukiama, kad ji parengs opor- 
tunistinius planus siekdama sau naudingų rezultatų. 

Taigi tarkime, kad šalis A sutinka šaliai B pateikti X, atėjus da- 
tai 4, jei vidutinė temperatūra 4-1 dieną yra mažesnė ar lygi T., o 
X+A kitu atveju. Taip pat tarkime, kad abi šalys A ir B laisvai pri- 
eina prie temperatūros duomenų dieną 4-1 4 val. rytą, 12 val. vi- 
durdienį ir 8 val. vakare. Jei dieną d ankstesnės dienos temperatū- 
rų svertinis vidurkis yra gerokai mažesnis ar gerokai aukštesnis 
nei T., sandoris pavyksta be vargo. Tačiau tarkim, kad svertinis 
vidurkis yra nedaug mažesnis už T,, o svoriai 0,95, 1,10 ir 0,95 
padaro ją didesnę už T.. Šalis B gali dabar teigti, jog kiekvienas 
žino, kad vidurdienio temperatūrai verta priskirti didesnį svorį 
skaičiuojant dienos vidurkį ir kad todėl turi būti pateiktas X+ A 
prekių kiekis. Šalis A prieštarauja, taigi imama derėtis ir prireikia 
papildomos informacijos" . Be to, aplinkybėmis, kai bendroji situ- 
acija yra daugiamatė, progų tokiems ginčams kilti, savaime su- 
prantama, daugėja“. 


" Žinoma, tokios problemos būtų sušvelnintos, jei teismai nustatytų papras- 
tas taisykles, kaip daryti tokius pareiškimus iškilus panašiems ginčams. 

** Jei bendroji situacija yra aprašoma 1 komponentų, kurių kiekvienas gali 
turėti tik dvi reikšmes, vektoriumi, galimų situacijų skaičius yra 2". Kai 1 = 8, 
kuris vargiai sudaro sudėtingą bendrosios situacijos aprašymą, galimų situa- 
cijų skaičius yra 256. 

3.2.2. Draudimo pavyzdys 


Prisiminkime draudimo atvejį iš 1 skyriaus 3 poskyrio. Veiks- 
mingam rizikos santykiui kliudo informacijos ribotumo sąlygos 
tiek ex ante, tiek ir ex post atvejais. Ex ante informacijos ribotumas 
paprastai būna tuomet, kai draudėjai geriau nei draudikai žino, 
kokios yra jų tikrosios rizikos charakteristikos. Be to, gerąją riziką 
nelengva atskirti nuo prastosios rizikos, nes jų apraiškos negali 
būti vertinamos pagal nominalią vertę: prastosios rizikos gali reikš- 
ti tas pačias pretenzijas. Kadangi nelengva nustatyti, kokie yra 
tikrieji šalių rizikos požymiai, informacijos asimetrijos ir oportu- 
nistiniai polinkiai esant prastosioms rizikoms apskritai sudaro ne- 
palankaus pasirinkimo problemą. 

Moralinės rizikos problemą taip pat lemia informacijos ribo- 
tumo sąlyga, šiuo atveju ex post atvejis. Tariant, jog šaliai pavy- 
ko gauti draudimo priedangą, kyla klausimas dėl efektyvaus 
nuostolių švelninimo: ar draudėjas imsis deramų veiksmų, kad 
sumažintų rizikos pavojų, ar jis perskirstys savo lėšas atskirai 
nuo nuostolių švelninimo kitokių veiklos formų naudai? Reikė- 
tų laukti pastarojo atvejo, jei draudikai lengvai negali nuspręs- 
ti, ar nuostoliai susidaro dėl neapdairumo, ar dėl aplinkos ypa- 
tybių. Tuomet draudėjai gali tiesiog neatsižvelgti į neapdairu- 
mą, nepaisydami to, ar jis buvo papildomas veiksnys, ar ne. Be 
to, informacijos asimetrijos ir oportunizmo derinys sudaro pro- 
blemą. 


3.2.3. Iniciatoriaus pranašumai 


Iniciatoriaus pranašumai buvo minimi anksčiau, ir jie dar iškils 
keliuose vėlesniuose skyriuose. Pagrindinis reiškinys toks: pirmi- 
nių sutarčių laimėtojai, palyginti su nelaimėjusiaisiais, įgyja (per 
mokymąsi dirbant) svarbios informacijos pranašumų. Vadinasi, nors 
konkurencija dėl didelių kiekių gali būti įmanoma tuo laiku, kai 
įteikiamas pradinis atlyginimas, sutarties atnaujinimo laikotarpiu 
pariteto daugiau nebelieka. Informacija, įgyta per patirtį, yra ri- 
bota ta prasme, kad 1) pradiniai laimėtojai gali atsisakyti ją atskleis- 
ti (tai oportunizmo apraiška) arba 2) jie gali būti nepajėgūs (ne- 
paisant geriausių pastangų) tos informacijos atskleisti (dėl kalbos 

trukdančios įvairovės riboto racionalumo). Kaip tik taip susidaro de- 
rybų dėl mažų kiekių situacijos. Dažnai tokiu būdu rinkos atveria ke- 
lią hierarchijoms. 

Tai, kas kartais vadinama knowhow [Žinau kaip, patirties Ži- 
nios], yra įdomus iniciatoriaus pranašumų paaiškinimas, kai 
knowhow reiškia nepatentuotą ir bene nepatentuotiną technolo- 
giją ir turi būti atskirta nuo verslo paslapčių, kuriose knowhow 
„reiškia nepertraukiamą informacijos ir duomenų srautą... [tuo 
tarpu verslo paslaptis] reiškia vienkartinį vienos paslapties ar 
pluošto paslapčių perdavimą be jokio tęstinumo“ (Eckstrom, 
1963, p. 127). Knowhow reiškia informacijos ribotumo sąlygą, kaip 
rodo šis JAV Teisingumo departamento pareiškimas dėl prašo- 
mos paramos Jungtinei avalynės mašinų bendrovei (išskirta ci- 
tuojant)!?: 


„Geranoriška parama iš Jungtinei firmai priklausančios technolo- 
gijos ir jai pavaldžios Avalynės mašinų technikos gali būti suteik- 
ta vien pateikiant galimiems klientams visą Jungtinės firmos know- 
how kiek galima naujesniu pavidalu. Tai reiškia sudaryti progą 
galimiems Jungtinės firmos klientams gauti detalių modelių ir pro- 
jektinių brėžinių, kad tokias mašinas galėtų gaminti patys. Tai reiš- 
kia perduoti visus konstravimo ir eksploatavimo žinynus, taisyk- 
les bei pastabas, susijusias su mašinomis, drauge generalinius pla- 
nus, kuriuos paprastai Jungtinė firma perduoda batų gamintojams. 
Tai padės techniniam personalui išspręsti gamybos ir valdymo pro- 
cesų nesklandumus ir suteikti potencialiems konkurentams tų in- 
tuityvių žinių, pagrįstų mokymusi ir patirtimi, kurių neįmanoma pa- 
teikti raštu. Potencialiems Jungtinės firmos konkurentams reikia teik- 
ti tiek pat, jeigu ne daugiau, visapusiškos pagalbos, kaip ir saviems 
Jungtinės firmos darbuotojams.“ 


Tokiems iniciatoriaus pranašumams bus teikiamas svarbus 
vaidmuo ir keliuose tolesniuose skyriuose. 


* „Brief for the United States on Relief,“ U.S. Department of Justice, United 
States v. United Shoe Machinery Corporation (1952). 

3.3. Vidinė organizacija 


Vidinė organizacija padeda susidoroti su informacijos ribotu- 
mu keliais atžvilgiais. Oportunizmo požiūriu, dauguma priežas- 
čių priklauso nuo vidinės organizacijos pranašumų prieš rinkas, 
kaip jau buvo aptarta ankstesniame 2.3 poskyryje. Taigi vidinė 
organizacija (atitinkamos rūšies)“ padeda silpninti paskatas tai- 
kyti informacijos ribotumą oportunistiškai. Be to, vidinei organi- 
zacijai būdingos didesnės audito galios padeda įveikti informaci- 
jos ribotumo sąlygas. 

Taip pat minėtini ir kalbiniai vidinės organizacijos pranašu- 
mai. Tai svarbu dviem atžvilgiais. Pirma, šalys, norinčios atskleisti 
informaciją, prie kurios jos prieina selektyviai, patirs, jog tai pa- 
daryti lengviau tada, kai yra sukurtas efektyvus vidinis kodas, 
sudarantis išskirtinę lengvo bendravimo sąlygą. Taigi anksčiau 
minėti vidinės organizacijos kodavimo pranašumai rinkų atžvil- 
giu padeda įveikti informacijos ribotumą. 

Antra, vidinė organizacija, kitaip nei rinkos organizacija, yra lin- 
kusi būti viršesnė patirties reitingavimo aspektais. Šalys, kurios šiaip 
gali daryti oportunistinių pasiūlymų, - pavyzdžiui, susijusių su jų 
kvalifikacijomis atlikti užduotį ar patiekti kokį komponentą, - bus 
verčiamos atsisakyti to, jei jų laukia patirties reitingavimo per- 
spektyva. Kadangi apskritai laikoma efektyvu tai, kad greitai at- 
skiriami geros kvalifikacijos ir prastos kvalifikacijos tipai ir už juos 
mokamas atitinkamas diskriminacinis atlygis, institucinėms for- 
moms, turinčioms geresnių patirties reitingavimo charakteristi- 
kų, pirmenybė teikiama ceteris paribus. 

Tuo nenorima pasakyti, kad rinkos neatlieka jokių reitingavi- 
mo funkcijų. Kaip Leffas (1970, p. 26—36) ir kiti autoriai įtikinėja, 
verslo reputacija yra vertingas šaltinis, ir firmos kartais nefor- 
maliai, o kartais ir formaliai, dalijasi sutarčių duomenimis telk- 
damos informaciją. Mastas, kokiu dalijimasis tokia informacija 
yra efektyvus, rinkose būna įvairus: tarpinių produktų rinkos, 


“ Toks apibūdinimas svarbus. Jis skatina organizacijos formų aptarimą. Or- 
ganizacijos formos santykis su sandorio efektyvumu nagrinėjamas tolesniuose 
skyriuose. 


O-ganizacinių negalių samprata 69 


kuriose sandoriai sudarinėjami tarp firmų, yra apskritai geriau 
išplėtotos patirties reitingavimo atžvilgiais nei galutinių produk- 
tų rinkos, kur sandoriai vyksta tarp namų ūkio ir firmų (Left, 
1970, p. 29-33). 

Nors Leffas savo palyginimus riboja rinkos tarpininkaujamais 
mainais, patirties reitingavimo skirtumų tarp rinkos ir vidinės or- 
ganizacijos taip pat esama, ir jie čia glaudžiau susiję su mūsų inte- 
resais. Ryšių pranašumai, kuriuos Leffas priskiria tarpinių pro- 
duktų rinkoms, palyginti su galutinių produktų rinkomis, mano 
manymu, firmos viduje netgi geriau išplėtoti. Viena, patirties rei- 
tinguotojas ir sprendimų priėmėjas paprastai bus tas pats asmuo, 
ir tokiu atveju išvis nėra dingsties susidaryti ryšiams tarp asme- 
nų, juolab tarp organizacijų. Sprendimų priėmėjas dėl minimo san- 
dorio paprastai pasitelkia savo patirtį ir atitinkamai sprendžia. 
Antra, dėl anksčiau minėtų vidinės organizacijos kodavimo pra- 
našumų subtilūs niuansai firmos viduje tarporganizaciniu lygme- 
niu gali būti nepasiekiami. Be to, sumažėja ryšių apimtis, šiuo at- 
veju dėl kalbos ekonomijos. 

Trečia, reitinguoti tarpfirminę patirtį gali būti rizikinga. Firma 
A gali pasakyti firmai konkurentei B, jog firma X yra „lyg nieko 
sau“, nors iš tikrųjų ji žino firmą X esant „kiek žemiau standarto“. 
Pasikliaudama tokiais apibūdinimais, firma B dėl to patenka į ne- 
palankią konkurencinę padėtį. Be to, kadangi kriterijai, priskirian- 
tys ją vienai veikimo kategorijai, o ne kitai, nėra gerai apibrėžti, 
nes firma A negali būti priversta sąžiningai patvirtinti savo reitin- 
gavimo, ir kadangi firma B gali naudotis X firma kiek kitaip negu 
firma A, firmai B telieka menkas pagrindas skundui registruoti, o 
dar mažiau bylai sudaryti. 

Galiausiai netgi jei firma A tiksliai apibūdintų firmą X esant 
žemiau standarto, firma B neturės tvirto argumento, kodėl toks 
vertinimas buvo padarytas. Tuomet B gali spėti, kad A proble- 
mos atsirado iš dalies dėl savo kaltės, tarkim, kad atidžiau suda- 
ryta sutartis būtų padėjusi išvengti tokių keblumų. Jei B vadyba 
save laiko išmintingesne, ataskaita galėtų būti anuliuota. Priešin- 
gai, kadangi išsamesnes ataskaitas daug lengviau išgauti suda- 
rius vidinius sandorius, firmoje pasitaiko mažiau vidinio nepasi- 
tikėjimo. 

Vadinasi, kad ir kaip sumaniai būtų sukurtas patirties reitin- 
gavimas tarpfirminių sutarčių atvejais, tarpfirminiai vertinimai turi 
tendenciją darytis vis tikslesni. Dėl tokių priežasčių gali vykti ir 
horizontalioji, ir vertikalioji integracijos. 


4. Atmosfera 


4.1. Bendrosios pastabos 


Ekonomikos mokslo galia, palyginti su kitais socialiniais moks- 
lais, gali būti nustatoma pagal savo nemažėjantį dėmesį grynojo 
pelno analizei. Tačiau reikia stengtis, kad problemos nebūtų aiš- 
kinamos per siaurai. Taip gali atsitikti tada, kai grynasis pelnas 
bus skaičiuojamas sandoriui būdingais terminais, o iš tikrųjų esa- 
ma sąveikos apraiškų, į kurias reikia atsižvelgti. 

Tokia situacija yra puikiai žinoma technologinių neatskiria- 
mumų kontekste, kur negalia reikštis tokios sąveikos veiks- 
niams, kai iš tiesų jie egzistuoja, veda į suboptimizaciją. Noriu 
pabrėžti tai, kad technologinis atskiriamumas (separability) nereiškia 
pozicinio (attitudinal) atskiriamumo. Nuoroda į aplinką verčia at- 
sižvelgti į požiūrio sąveikas ir sistemų pasekmes, susijusias su 
visu tuo. 


4.2. Pavyzdys 


Aptarkime altruizmo problemą, kaip ją pateikia Titmussas sa- 
vo studijoje apie kraujo donorus (1970). Jis britų sistemą, kuri išti- 
sai remiasi donorais savanoriais, lygina su amerikietiškąja, mišria 
savanoriška-komercine, ir daro išvadą, kad kraujo komercializa- 
cija turi alinančių pasekmių. 

Arrowas yra recenzavęs Titmusso studiją ir pažymėjęs, kad 
„ekonomistai įprastai laiko savaime suprantamu dalyku, jog ka- 
dangi rinkos susikūrimas didina individo pasirinkimo erdvę, dėl 
to ji teikia didesnės naudos“ (1972, p. 349-350). Toliau jis klausia: 

„Kaip gali taip būti, kad kraujo rinkos kūrimas imtų mažinti al- 
truistinį kraujo davimą?“ (1972, p. 351). 

Drįstu pareikšti, jog atsakymas į tai, kad standartinis ekonomis- 
tų modelis yra teisingas ir kad altruizmas nėra paveiktas rinkų kū- 
rimosi, yra gyvas, bet netikslus. Kraujo komercializacijai nereikia 
tik praplėsti pasirinkimą instrumentiškai; ji gali keisti paties sando- 
rio pobūdį. Atrodo, yra pagrindo manyti, kad donorai savanoriai 
patiria pasitenkinimo jausmą iš dalies dėl savo neišvengiamos bū- 
tinybės. Tai Žinant, ar jų altruizmas turėtų mažėti, jei sistema galė- 
tų atitinkamai prisitaikyti didindama kainą tiek, kiek sumenkina- 
mas jų reikalingumo pojūtis? Be to, dualioji sistema donorui sava- 
noriui kelia klausimą, ar jis kilnus, ar negudrauja. 

Standartinis ekonominis modelis neatsižvelgia į tokius sam- 
protavimus, nes jis teigia, kad individai sandorius traktuoja griežtai 
neutraliai, instrumentiškai. Tačiau būtų tiksliau, o kartais ir es- 
mingiau, mainų procesą traktuoti kaip vertės objektą. Rūpinima- 
sis atmosfera skatina kelti tokias sistemos problemas; patenkinamo 
mainų santykio siūlymas yra laikomas plačiai interpretuojamos eko- 
nominės problemos dalimi*!. 


4.3. Vidinė organizacija 


Lyginamoji institucinė šio tyrimo reikšmė yra ta, kad alterna- 
tyvios organizacijos rūšys kartais skiriasi svarbiais atmosferos as- 
pektais. Skirtumai tarp kalkuliacinių ir kvazimoralinių santykių 
yra susiję. Rinkos mainai turi tendencijų daugiausia skatinti tarp 
šalių kalkuliacinius specifinių sandorių santykius. Tokie sando- 


*! Panašiame kontekste McKeanas yra pažymėjęs: „Ekonomikos mokslas ne- 
pateikia jokios analitinės sampratos, šiek tiek apibūdinančios alternatyvių pre- 
ferencijų vertę, tačiau skirtingi skoniai ir vartojimo standartai gali mums vi- 
siems turėti svarbių išorinių padarinių. Daugelis individų gali norėti šiek tiek 
užsimokėti, kad galėtų gyventi tokiame pasaulyje, kuriame kiti vartotų skir- 
tingą prekių, paslaugų ir laisvalaikio veiklos kompleksą“ (1973, p. 640). Pra- 
plėskite šią ištrauką žodžiais „ir skirtingą sandorių rūšių rinkinį“, ir įrody- 
mas tekste bus baigtas. 

riai yra atidžiai pasveriami; neįvykdyti įsipareigojimai neperke- 
liami iš vienos sutarties (ar giminiškų sandorių grupės) į kitą. 

Vidinė organizacija, priešingai, dažnai yra labiau pasirengusi 
kvazimoraliniams santykiams tarp šalių. Tai rodo sociologinis tar- 
pusavio sąveikos reiškinys (Gouldner, 1968). Jei jis gali iškilti ir iš 
tiesų iškyla rinkos kontekste, tai juo dažniau jis iškyla tarp vidi- 
nės organizacijos narių. 

Pripažinimas, kad ekonominės organizacijos alternatyvinės for- 
mos duoda pradžią skirtingiems mainų santykiams ir kad tokie 
santykiai yra vertinami, verčia organizacinį efektyvumą traktuoti 
plačiau nei reikėtų pagal įprastinius efektyvumo skaičiavimus. Tai- 
gi organizacijos rūšys ar praktikos būdai, kurie duotų geresnių 
našumo rezultatų, jei būtų įgyvendinti ir priimti laukiamo pinigi- 
nio pelno maksimumo siekėjų grupės, galėtų būti modifikuoti ar- 
ba atmesti grupių, pripažįstančių skirtingas vertybes. Kita vertus, 
palankių našumo pasekmių toliau galėtų ir nekilti, - kitaip sa- 
kant, efektyvumas ir gerovės pojūtis (kuris apima, bet ir peržen- 
gia, teisingumo ribas) yra esmingai (neatskiriamai) susieti. Be to, 
dėmesys atmosferai gali paskatinti individus atsisakyti materiali- 
nių gėrybių dėl nepiniginių paskatų, jei būdai ar praktika yra ver- 

Išsamus atmosferos ir jos apraiškų aptarimas kelia platesnių, nei 
čia galėtume aptarti, sociopolitinių problemų grupę“. Tereikia pažy- 
mėti, kad 1) analizė tolesniuose skyriuose iš principo remiasi žmo- 
giškaisiais ir aplinkos veiksniais, aptartais ankstesniuose skyriuose; 
2) aplinka yra palikta tiems sandoriams, kuriems, manoma, pozici- 
nis šalutinis poveikis yra ypač stiprus; ir 3) intensyvumo, kuriuo san- 
doriai yra matuojami (arba tarp organizacijos rūšių, arba jų viduje), 
vertinimas yra pagrindinė dingstis atsižvelgti į atmosferą. 


“ Be lyginamojo organizacinio pobūdžio klausimų, kurie čia įdomūs, esama ir 
lyginamųjų ekonominių sisteminių problemų, kurios gali būti vertinamos atmo- 
sferos požiūriu. Arrowas spėja, jog, tarptautiniai našumo skirtumai tarp šalių su 
įprastomis technologijomis (ar turimas priėjimas prie jų) gali būti iš dalies aiški- 
nami pasitikėjimo skirtumais, kurie blogina ar lengvina mainus. Banfieldo studi- 
ją (1958) apie sandorių atmosferą Italijos valstiečių bendruomenėje, kurią jis tyri- 
nėjo, reikia lyginti su ta, kuri vyrauja daugelyje išsivysčiusių šalių. Požiūrius į 
sandorius smarkiai veikia tos sociopolitinės sistemos, kuriose vyksta mainai. 

5. Apibendrinamosios pastabos 


Rizikuojant pernelyg viską supaprastinti, analizė šio skyriaus 
ankstesniuose poskyriuose gali būti apibendrinta 3 schema. Pa- 
grindiniai poriniai yra pavaizduoti tamsiomis dvigalvėmis strėlė- 
mis, kurių viena sieja ribotą racionalumą su neapibrėžtumu /su- 
dėtingumu, o antra - oportunizmą su mažų kiekių mainų santy- 
kiais. Informacijos ribotumas yra išvestinė sąlyga (daugiausia dėl 
neapibrėžtumo ir oportunizmo), kuri savo ruožtu gali duoti pra- 
džią mažiems kiekiams. Mainai, vykstantys prekybos atmosferoje, 
yra žymimi punktyrine linija, kuri supa žmogiškuosius ir aplin- 
kos veiksnius, iškylančius organizacinių negalių sampratoje. 

Apibendrinant reikia pasakyti, jog vidinės organizacijos“ pra- 
našumai rinkų atžvilgiu yra tokie: 


1. Aplinkybėmis, kai sudėtingos nenumatytų reikalavimų su- 
tartys yra nevykdomos, o su jomis susijusios einamųjų san- 
dorių rinkos pavojingos, vidinė organizacija, pelnydamasi 
iš riboto racionalumo, lengvina nuoseklius prisitaikymo 
sprendimus. 

2. Susidurdama su dabartiniais ar perspektyviniais mažų kie- 
kių mainų santykiais, vidinė organizacija padeda švelninti 
oportunizmą. 

3. Skatinant konverguojančius lūkesčius yra silpninamas 
oportunizmas. 

4. Informacijos ribotumo sąlygas yra lengviau įveikti, o joms su- 
sidarius mažiau tikėtina, kad jos paskatins strateginę elgseną. 

5. Kartais susidaro palankesnė mainų atmosfera. 


Tačiau sandorio ar giminiškos grupės sandorių perėjimas nuo 
rinkos į hierarchiją ne visada yra naudingas. Proceso metu gali 
būti paaukotas lankstumas, taip pat gali iškilti ir kitų biurokratinių 
negerovių. Vidinės organizacijos negalios rinkos atžvilgiu yra nag- 
rinėjamos 7 skyriuje. 


“ Kartoju, jog organizacijos formos apibūdinimas, aptartas 20 išnašoje, tyri- 
mui yra labai svarbus. 

3 SKYRIUS 


Lygiųjų grupės ir 
paprastosios hierarchijos 


Šis skyrius turi apibrėžtą tikslą išsiaiškinti, kodėl susidaro ly- 
giųjų grupės pirminės darbo grupės ir paprastosios hierarchijos 
tipai. Pirmiausia darau prielaidą, kad autonominės sutartys iš pra- 
džių yra labai paplitusios, ir keliu klausimą: kodėl tokias sutartis 
galėtų išstumti ne rinkos organizacija ir kokios vidinės tokių or- 
ganizacijų formos atsiras pirmiausia? 

Paprasčiausia ne rinkos alternatyva yra darbuotojų lygiųjų gru- 
pė. Keletas svarbiausių priežasčių, kodėl reikėtų laukti tokių gru- 
pių atsiradimo, pateikta 1 poskyryje. Kaip paaiškėja, pačią lygių- 
jų grupės organizaciją slegia gausybė sandorinių sunkumų. Tų 
sunkumų pobūdis yra aptariamas 2 poskyryje. 3 poskyryje aptar- 
ti būdai, kaip paprastoji hierarchija padeda įveikti lygiųjų grupių 
sandorines problemas. 

Kadangi individai patiria nepiniginio pobūdžio pasitenkinimą 
iš įvairių ne darbinių grupių, o darbo grupei yra būdingi gamybi- 
nio našumo požymiai, todėl daugiausia diskutuojama našumo te- 
momis. Tačiau, kadangi toks faktas varžo tyrimą, dar nereiškia, 
jog darbuotojai elgiasi kaip šizofrenikai savo ekonominio ar ne- 
ekonominio tapatumo atžvilgiu. Tokie socialiniai psichologai, ku- 
riems rūpėjo „Žmogiškasis įmonės aspektas“, visada buvo prieš 
tai. Vadinasi, nors bus pabrėžiamas našumas, bus mėginama at- 
kreipti dėmesį į galimas slegiančias alternatyvių organizacijos ti- 
pų pasekmes, turint galvoje darbovietės atmosferą. Ši problema 
bus trumpai aptariama 4 poskyryje. 

1. Lygiųjų grupių asociacijos 


Norint išvengti pagundos hierarchijai priskirti pranašumų, ku- 
riais tam tikru mastu galėtų pasižymėti darbuotojų paprastosios 
nehierarchinės asociacijos, verta pradėti nuo darbuotojų lygiųjų 
grupių tyrimo. Tokios grupės verčiasi kolektyvine bendradarbia- 
vimo veikla, rūpinasi tam tikru neribiniu našumu ir pajamų dali- 
jimosi schema, tačiau nenusistato subordinacijos. Tokios kolekty- 
vinės organizacijos teikia perspektyvių pranašumų nedalumo, ri- 
zikingumo ir asociatyvumo aspektais. 


1.1. Nedalumas 


Galima skirti du nedalumo tipus. Pirmasis jų reiškia masto eko- 
nomiją, susijusią su fiziniu turtu, ir yra gerai žinomas. Stambesni 
objektai, jei jie naudojami projektiniu pajėgumu, reikalauja mažes- 
nių negu vidutinės sąnaudų. Taigi ši grupė gali būti sudaroma, no- 
rint užtikrinti, kad turto naudojimo reikmės bus pakankamos. 

Kiek mažiau žinomą antrąjį tipą sudaro nedalumo atvejai, susi- 
ję su informacija. Radneris pažymi, kad „informaciją gauti dažnai 
reiškia ir “steigimo sąnaudas", t. y. ištekliai, reikalingi informacijai 
įgyti, gali būti nepriklausomi nuo to gamybos proceso, kuriam ta 
informacija naudojama“, apimties (1970, p. 457). Vadinasi, grupės 
gali būti sudaromos ir norint taupyti iš informacijos sąnaudų. 

Tačiau kiekvienos iš tų dviejų ekonomijų įgyvendinimas aiškiai 
nereiškia kolektyvinės organizacijos kaip technologijos imperaty- 
vo. Vadinasi, kalbant technologiškai, nėra nieko, kas trukdytų indi- 
vidui apsirūpinti reikiamo dydžio fiziniu turtu aptariamai ekono- 
mijai įgyvendinti ir sudaryti sutartims, kad tas turtas teiktų paslau- 
gas visiems tos grupės nariams. Taip pat nėra ir technologinių 
kliūčių, kurios neleistų individui rinkti informacijos ir jos platinti. 
Visos šalys, tiek specialių paslaugų teikėjai, tiek ir jų vartotojai, ga- 
lėtų būti nepriklausomi, tačiau abiejų tipų masto ekonomija taip 
pat galėtų būti visiškai įgyvendinta. Vadinasi, jei tokią specializaci- 
ją nepavyktų įgyvendinti, tai ne todėl, kad esama technologinių kliū- 
čių monopolinei minimų fizinio turto ir informacijos paslaugų 

nuosavybei. Problemas čia reikėtų labiau sieti su sandorių sunku- 
mais, kurių tokiomis aplinkybėmis atsiranda dėl rinkos mainų. Va- 
dinasi, paskata bendrinti pastangas, kurioms nedalumas, palyginti 
su rinka, yra didelis, savo kilme yra sandorinė. 

Argumentai žinomi. Jie nušviesti aptariant Stiglerio vertika- 
liosios integracijos traktavimą 1 skyriuje, o plačiau apibūdinti 5 
skyriuje. Trumpai sakant, argumentas toks, jog sudėtingų nenu- 
matytų reikalavimų varianto rinkos sandoriai yra neįvykdomi dėl 
riboto racionalumo, o atitinkami einamieji sandoriai yra pavojin- 
gi, čia tiekėjai įgyja neįprastų mokymosi dirbant pranašumų, ir 
negalima patikimai numatyti, ar nepasireikš oportunizmas!. To- 
dėl ten, kur fizinio turto ar informacijos tipų nedalumas yra dide- 
lis ir numatomas (nors ir abejotinai) mokymasis dirbant, gali susi- 
kurti kolektyvinė organizacija. 

Kolektyvinės organizacijos pranašumas aptariamų specialiųjų 
paslaugų mainų atžvilgiu yra toks, jog šalių paskatos vienyti pel- 
no didinimą yra didesnės. Nedalomas fizinis turtas yra naudoja- 
mas grupės, 0 ne privačių asmenų; vadinasi, su tuo susiję moky- 
mosi dirbant pranašumai atitenka ne monopolinio tiekėjo strate- 
ginei naudai, bet jais naudojasi visi nariai. Panašiai vyksta ir 
informacijos rinkimas bei platinimas, mažiau rūpinantis duome- 
nų saugojimu ar jų iškraipymu, nes atskiros šalys dėl nuosavybės 


' Rinkos sandorių pavojams iliustruoti aptarkime informacijos specializaci- 
jos atvejį. Rizika čia tokia, kad informacijos specialistas veiks patikimai, kol 
susidarys kritinė aplinkybių masė. Paskui jis nukrypsta (ir pasiima atitinka- 
mą pelną), sakysim, informuodamas visus, išskyrus vieną, naudotojus, jog, 
įvykis e įvyko, nors faktiškai bendroji situacija yra e, tipo, kurią sunku atskirti 
nuo e, ex ante, tačiau kuriam yra būdinga labai skirtinga veiksmų serija. Taip 
informuotos firmos 1,2, ..., 1 daro vienaip, o firma 11 + 1, su kuria tas informa- 
cijos specialistas bendrauja, vietoj to elgiasi kitaip. 

Žinoma, dezinformacijos skleidimas ir sandėris laikytini neteisėtais. Tačiau 
įstatymo pažeidimą būtina įrodyti. Firma 1 + 1 paprastai teigia „nesupratu- 
si“, jog deklaracija e, yra e., taip tapdama laiminga dėl savo klaidos gavusi 
naudą; informacijos specialisto firma pripažįsta „klaidą“, nurodydama, jog 
numatyti tikrąją situaciją, pavyzdžiui, tarp e. ir e, , yra sunku. (Atkreipkite 
dėmesį, kad šis pavyzdys nereikalauja, jog informacijos specialistai įgytų mo- 
kymosi dirbant pranašumų, nors toks mokymasis pasirodytų naudingas. Ta- 
čiau pakanka oportunizmo, kad toks įrodymas būtų pripažintas.) 

struktūros neišgali gauti privačios naudos, kurią kitu atveju duo- 
tų oportunistinė elgsena. 


1.2. Rizikos veiksniai 


Grupinės narystės gali būti siekiama apsidraudimo sumetimais, 
jei tokios rūšies bendrija gali teikti pajamų, kurios švelnintų ne- 
numatytų išlaidų padarinius geresnėmis sąlygomis, nei gali teikti 
rinkos draudimas. Prisiminkite čia draudimo rinkų negalias, ap- 
tartas 1 skyriuje. Atskira grupė, palyginti su rinka, turės tokį pra- 
našumą, jog ji geriau gebės 1) riboti narių skaičių diskriminaciniu 
būdu, tuo švelnindama atvirkštinės draudimo pirkėjų atrankos, 
būdingos ex ante informacijos ribotumui bei oportunizmui, pro- 
blemas, ir 2) fiksuoti simuliavimą bei kitas moralinės rizikos ex 
post apraiškas. Pirmosios rūšies pranašumai reikalauja, kad na- 
riai gebėtų įžvalgiai nustatyti pareiškėjų charakteristikas, o ant- 
rieji pageidauja tiksliai įvertinti atliktą darbą. 

Galima įžiūrėti trijų tipų grupes: grupės, dirbančios su nesusiju- 
siomis užduotimis; grupės, atliekančios bendrą užduotį; grupės, 
vykdančios integruotą kiekį užduočių. Nors lygiųjų grupė, jei ji pri- 
klauso nesusijusių užduočių variantui, mažai ką tegali siūlyti dėl 
narių rūšiavimo ar simuliavimo nustatymo, tokia grupė gali turėti 
pranašumų rinkos atžvilgiu abiem tais atvejais, kai nariai yra trau- 
kiami į bendrąsias ar integruotąsias užduotis. Bendrųjų ir integ- 
ruotųjų užduočių nariai ne tik Žino reikalingus ieškotinus naujo 
priimtino nario požymius, bet ir sugeba (papildydami darbo san- 
tykius) abipusiškai tikrinti vienas kitą iš esmės automatiškai, kiek 
didesnio monitoringo sąskaita. Taigi lygiųjų grupės narystės čia gali 
būti siekiama ir dėl to, kad būtent grupė, o ne individas, sugeba 
geriau susidoroti su rizika ir kad tokia grupė rinkos atžvilgiu turi 
geresnių ex ante atrankos ir ex post monitoringo galimybių“. 


“ Tačiau tai, kad grupė turi tokių pranašumų, dar nereiškia, jog ji atmes rinką 
draudimo labui. Tam reikia, kad būtų bendrų grynųjų pranašumų. Bendro- 
sios užduoties ir integruotosios užduoties grupių rizika vra palyginti men- 
kesnė, nes pavojai tokių grupių viduje yra labai stipriai tarpusavyje susieti. 

1.3. Asociatyvūs pelnai 


Norint apibūdinti asociatyvius pelnus (associational gains), ga- 
lima tarti, kad rinkos nepatiria jokių sandorinių negalių, išskyrus 
tai, jog tokios negalios aiškinamos vienos, o ne kitos organizacijos 
tipo požiūriais, kurių laikosi individai dėl sandorių baigties. Čia 
vėl reikia skirti nesusijusių, bendrųjų ir integruotųjų užduočių gru- 
pes. Kadangi darbui nesusijusių užduočių grupėje nereikalingi jo- 
kie periodiniai ryšiai ir nėra stiprios bazės įprastinei patirčiai per- 
duoti, asociatyvūs pelnai tokiose grupėse paprastai būna maži“. 
Todėl dėmesys bus sutelktas į bendrųjų ir integruotųjų užduočių 
grupes. 

Asociatyvūs pelnai lygiųjų grupėse gali susikaupti dėl padi- 
dėjusio našumo tų grupės narių, kurie jaučia atsakomybę atlikti 
didesnę darbų dalį ir už tuos grupės narius, kurie, palikti likimo 
valiai, ima ir atsipalaiduoja. Taip pat (o tai svarbu) „suinteresuo- 
tumo“ („involvement“) santykiai iš apskaičiuotų virsta vos ne kva- 
zimoraliniais. Ypač jei sandorių tarp grupės narių vertinimas yra 
sąmoningai slopinamas ir laikomas neformaliu pagrindu, kurio 
lygiųjų grupėje galima ir tikėtis; suinteresuotumo santykiai tarp 
grupės narių yra ne mažiau apskaičiuojami nei tada, kai tie patys 
sandoriai sudarinėjami rinkoje. Sandoriai fiksuojami raštu daug 
rečiau, O įsipareigojimai paprastai tvarkomi kitaip negu pinigais 
ar piniginių ekvivalentų pagrindais. Taigi bent kai kurie indivi- 
dai išgyvena moralinio pakilumo jausmą. 

Tačiau skubu čia pridurti, jog neformalius suinteresuotumo san- 
tykius ne visi individai vertina vienodai. Esant vienodoms kitoms 
sąlygoms, lygiųjų grupės (ar kitokios vidinės formos) bus, gali- 
mas daiktas, organizuotos tokių individų, kurie rinkos sandorius, 
palyginti su ne rinkos santykiais, laiko ne tokiais patenkinamais, 
o rinkas proteguos tie, kurie pirmenybę teikia tikslesnei, sando- 
riams būdingai atlygių ir darbų atitikčiai. Vadinasi, reiškiantis tam 


* Asociatyvūs nesusietai sudarytų grupių pelnai gali būti gauti socialinėje 
aplinkoje. Kadangi čia pabrėžiama darbo grupė, tam tikras bendrumas ar są- 
saja bene galėtų sudaryti pagrindą asociatyviems pelnams darbovietėje. 

tikriems polinkiams (taste) į suinteresuotumo santykius, vienas 
būdas neturėtų visiškai išstumti kito, bet abu reikštųsi drauge ir 
kiekvienas pasirinktinai būtų nukreiptas į tą dalį gyventojų, ku- 
rių suinteresuotumo polinkius jis labiausiai atitiks, ceteris paribus. 


2. Lygiųjų grupių ribotumai 


Kad lygiųjų grupės gali turėti patrauklių savybių rinkoje bent 
keletui individų, turėtų aiškėti iš to, kas anksčiau pasakyta. Ta- 
čiau jos taip pat turi labai aiškių trūkumų. Palyginti tiek su rin- 
kos, tiek ir su hierarchine organizacija, lygiųjų grupės, būdamos 
negriežtų matmenų struktūros, yra pažeidžiamos išsisukinėjimo 
požiūriu. Be to, kolektyviniai sprendimų priėmimo procesai, pa- 
lyginti su hierarchinėmis alternatyvomis, dažnai yra gana bran- 
gūs dėl riboto racionalumo. 


2.1. Ribotas racionalumas 


Anarchistinis Naujosios kairės sparnas, pasak Lindbecko, lai- 
kosi nuomonės, jog „ekonominiai sprendimai turėtų būti priima- 
mi maždaug tuo pačiu būdu, kaip jie priimami demokratiškoje 
šeimoje primityvaus apsirūpinimo ekonomikos sąlygomis. At- 
rodo, jos idealas yra tam tikros rūšies „tarybų demokratija“, ku- 
riai esant žmonės tariamai vienas kitą įtikina arba kurioje spren- 
dimai yra priimami visuotiniu balsavimu“ (1971, p. 360). Jis gali 
būti aprašomas kaip visų kanalų tinklas (a!/-channal network), sie- 
jantis kiekvieną su kiekvienu kitu ir neturintis jokių hierarchijos 
požymių. 

Lygiųjų grupės organizacija gali būti ribojama dėl riboto racio- 
nalumo komunikavimo bei sprendimų priėmimo aspektais. Tai 
nėra problemos, su kuriomis Naujosios kairės literatūra yra labai 
ar netgi dažnai atsitiktinai susijusi*. Kontrastiškas visų kanalų 


* Zr. „Naujosios kairės ekonomika“ simpoziumo medžiagą, 1972 m. lapkri- 
čio Mėn. Ouaterly Journal of Economics. 

Visų kanalų tinklas Rato tinklas 


4 schema 


tinklo lyginimas su rato“? tinklu, kaip parodyta 4-oje schemoje, yra 
naudingas abiem požiūriams atskleisti. 

Deramas lygiųjų grupės dydis yra savaime nustatomas visų 
kanalų tinklo informacijos apdorojimo ribomis. Visko neįmano- 
ma perduoti kiekvienam, o bendrų sprendimų nepasiekiama ne- 
pasinaudojus brangiu laiku, kurį galima buvo produktyviai nau- 
doti kitiems tikslams. Kadangi visų kanalų tinkluose junginių 
skaičius didėja narių skaičiaus kvadratu“, lygiųjų grupės dydis 
neišvengiamai yra ribotas. Todėl jei masto ekonomija (arba fizi- 
nio turto, arba informacijos tipų) garantuoja didesnės grupės nei 
visų kanalų tinklas susidarymą, galima būtų įžvelgti pokytį or- 
ganizacinėje struktūroje. 

Tačiau griežtesnių visų kanalų tinklo ribojimų gali būti at- 
skleista nereikalaujant įtraukti didelio masto grupės. Taigi tar- 
kim, kad susidaro tik kukliausių proporcijų fizinio turto nedalu- 
mų, tokių, kad viską galima lengvai perteikti kiekvienam tinklo 
nariui. Vis dėlto galima tikėtis, kad visų kanalų tinklas pareika- 


“ Rato tinklas topologiškai yra ekvivalentiškas paprastajai hierarchijai. Ta- 
čiau naudinga rezervuoti hierarchiją aukštesnės subordinacijos santykiui, kuris 
nereikalingas, jei rato centre yra nuolatinė vadovavimo rotacija. 

" Dviejų kanalų ryšių skaičius visų kanalų tinkle yra žymimas N(N-1) /2, 
kur N yra individų skaičius grupėje. Rate jis pateikiamas kaip N-1. 

laus didžiulių išlaidų taisyklių nustatymo ir sprendimų priėmi- 
mo atvejais. 

Kaip pavyzdį apsvarstykime problemą, kaip sudaryti tinka- 
mas taisykles nedalomam fiziniam turtui, kuriuo vienu metu gali 
naudotis tik vienas ar keli grupės nariai, traktuoti. Nors daugelis 
taisyklių gali būti veiksmingos, vis dėlto reikia susitarti kurios. 
Nors po visos grupės svarstymo pagaliau galima išsirinkti vienas 
kurias veiksmingas taisykles, būtų daug paprasčiau, jei reikalin- 
gosios taisyklės būtų „primetamos“ autoritariškai. Visų kanalų 
tinklo pertvarkymas į rato tinklą ir vieno kurio nario iš centro sky- 
rimas atsakingu už tinkamų taisyklių nustatymą daro nereikalin- 
gą visos grupės diskusiją tik nežymiai arba nė kiek neaukojant 
sprendimo kokybės. Taip pasiekiama komunikavimo ekonomija. 

Panašiu atveju tarkim, kad norint efektyviai naudoti išteklius 
reikia taikytis prie kintančių rinkos sąlygų. Visos grupės diskusi- 
jų organizavimas dėl to, kokio pobūdžio priemonių imtis, reikštų 
laiko švaistymą, ir tai gali duoti maža naudos, jei (turint galvoje, 
kad kiekvienas dirba iš visų jėgų) bet kuri prisitaikymo priemonė 
būtų veiksminga. Autoritarinė sprendimo priėmimo atsakomybė 
taip pat teikiama centro atstovui. 

Esant sąlygai, kad kiekvienam yra leidžiama veikti centre, hie- 
rarchijos susidarymas vargiai rodytų lygiųjų grupės struktūros 
laužymą. „Lyderis“ tėra tik laikinai pirmasis tarp lygiųjų. Kažką 
panašaus, atrodo, turėjo galvoje Mandelas, priskirdamas „savi- 
valdą laisvosioms gamintojų ir vartotojų kKomunoms, kuriose kiek- 
vienas imsis paeiliui dirbti administracinį darbą, kur nebus skir- 
tumo tarp „direktoriaus“ ir „valdinio“ (1968, p. 677). Ir Michelsas 
rašo, jog profsąjungų delegatai dar Anglijos darbininkų judėjimo 
apyaušriu „būdavo skiriami iš visų narių arba pagal rotaciją, arba 
traukiant burtus“ (1966, p. 66). 

Vis dėlto, jei administravimo talentas yra paskirstytas nevie- 
nodai, dėl tokio skyrimo kyla problemų. Nebent direktoriaus dar- 
bas būtų palyginti nesunkus ar nariai būtų vienodos kvalifikaci- 
jos eiti administracines pareigas (pastaruoju atveju, kaip sąlygos 
lygiųjų grupės narystei, reikėtų rimto atsijojimo), 0 šiaip neišven- 
giamai susiduriama su kompromisu tarp pareigų atlikimo ir ly- 
giųjų grupių demokratijos. Arba reikia aukoti darbo našumą ir 

leisti prastesniesiems nariams savu laiku užimti vietas administ- 
racijoje, arba kai kuriems bendruomenės nariams neleisti eiti ad- 
ministracinių pareigų“ . Taip riboto racionalumo skirtumai tarp na- 
rių sukelia deformacijų lygiųjų grupėse. Akivaizdi gebėjimų ne- 
lygybė žinių ir oratorinių gebėjimų srityse prisidėjo prie to, kad 
ankstyvajame profsąjungų judėjime buvo atsisakyta delegatų at- 
rankos pagal rotaciją ar burtus (Michels, 1966, p. 66). 


2.2. Oportunizmas 


Pagrindiniai piktnaudžiavimo, kuriuo kaltinama lygiųjų gru- 
pės organizacija, atvejai pasireiškia tuo, kad: 1) naujieji nariai ex 
ante neparodo tikrųjų našumo savybių ar jas slepia; 2) lygiųjų gru- 
pės jungiasi, kad įgytų atitinkamų žinių ir sužinotų profesinių pa- 
slapčių, o paskui įkurtų konkuruojančią organizaciją; ir 3) ex post 
simuliuoja. Visais atvejais tokia padėtis aiškinama, viena, oportu- 
nistiniais polinkiais, o antra, informacijos ribotumu. Vadinasi, iš- 
eities reikėtų ieškoti arba atsisakant oportunizmo, arba įveikiant 
informacijos ribotumą. 

Bus naudinga iš naujo interpretuoti draudimo atvejį, aptartą 
1 skyriuje našumo sąvokomis. Taigi tegu dydis p draudimo pa- 
vyzdyje dabar būna susijęs su potencialiu individo našumu. Jei 
visi lygiųjų grupės nariai gauna atlyginimą pagal vidutinį gru- 
pės našumą (p) ir jei joks individas nėra pasirengęs priimti ma- 
žiau nei p-£ pajamų, lygiųjų grupė gali būti gyvybinga, tik jei ji 
gali sėkmingai išaiškinti mažo našumo pretendentus. Lygiųjų 
grupė, kaip ir draudikas, susiduria su nepalankios atrankos pro- 
blema; mažo našumo pretendentai, kurie sėkmingai maskuoja 
savo tikruosius bruožus, gali ne tik išnaudoti grupę, bet ir pa- 
versti ją neperspektyvia. 


* Tai reiškia, kad tarp užduočių vis dėlto esama lyginamojo pranašumo. (Kiek- 
vienas turi galimybių atlikti administracines užduotis, tačiau ne kiekvienas 
yra vienodai geras kaip produktyvus veikėjas. Šiuo atveju būtų talento švais- 
tymas leisti geresniems gamintojams eiti direktoriaus pareigas. Vis dėlto įpras- 
ta manyti kitaip, ir į tai šiame tekste atsižvelgiama.) 

Tačiau tarkim, kad lygiųjų grupės gali kaip nors išaiškinti to- 
kius pretendentus ar tai, kad didelio našumo nariai yra visiškai 
pasirengę juos subsidijuoti. Dėl to lygiųjų grupės organizacija ne- 
būtų išgelbėta; kitų dviejų tipų piktnaudžiavimą taip pat reikėtų 
aptarti. Turi būti rasta atitinkamų priemonių nariams atgrasyti 
nuojungimosi strateginiais tikslais, norint įgyti mokymosi dirbant 
pranašumų, 0 paskui palikti grupę. Panašiai ex post simuliavimas, 
kaip lygiųjų grupės moralinės rizikos analogas, sudaro grėsmę 
lygiųjų grupei. 

Išnaudotojiški narių, kurie prisijungtų tik tada, jei būtų moko- 
mi, o vėliau atsistatydintų, siekiai galėtų būti sušvelninami reika- 
laujant, kad visi naujieji nariai sutiktų su labai mažu (mažesniu nei 
p) atlyginimu per mokymo laiką, arba reikalaujant, kad mokymo 
sąnaudos būtų kompensuotos, jei narys savanoriškai palieka gru- 
pę iki baigiasi trumpiausias narystės laikotarpis (pripažįstant išim- 
tis dėl sveikatos ar kitokias). Nors tokios išlygos vargiai gali būti 
laikomos patikimo elgesio apraiškomis ir todėl gali būti atmeta- 
mos „grynų“ lygiųjų grupių advokatų, lygiųjų grupių organizaci- 
jos dvasia iš esmės nustelbia tokius susitarimus ir sąlygas. 

Priešingai, ex post simuliavimas kelia kur kas didesnių keblu- 
mų, - ne tik tai, kad lygiųjų grupė šiuo atveju visiškai stokoja iš- 
teklių. Neformalus lygiųjų grupės spaudimas gali būti sutelktas 
simuliacijai nustatyti. Hamptonas, Summeras ir Webberis aprašo 
neformalios organizacijos grupinius drausminius poveikius ke- 
turiais etapais (1968, p. 282). Pats paprasčiausias - pagraudeni- 
mas. Jei jis nepadeda, taikomi racionalūs argumentai įtikinti tai- 
syklių nesilaikantijį. Paskui grupė imasi baudų - atima bendrijos 
teikiamas socialines privilegijas. Galiausiai griebiamasi prievar- 
tos ir ostrakizmo. Vidinė atmosfera tolydžio keičiasi simulianto 
nenaudai norint įtikinti jį taikytis. 

Kad lygiųjų grupė taip varžo simuliavimą, dar nereiškia, jog 
negalima aptikti kitų trukdymų. Tačiau galima rimtai abejoti, ar 
tokios pagalbinės ir alternatyvios kontrolės formos derėtų su ly- 
giųjų grupės struktūra. Nors, kaip aptariama tolesniame 3 sky- 
riuje, monitoringo ir diskriminacinio atlyginimo mokėjimo taiky- 
mas turi patrauklių savybių tikrinant išsisukinėtojus (free riders), 
mat tokios kontrolės formos prilygsta hierarchijos diegimui. 

3. Paprastoji hierarchija 


Kad lygiųjų grupės kartais teikia pranašumų sudarant auto- 
nomiškas sutartis, aišku iš aptarimo 1 poskyryje. Tačiau, kaip 
aiškėja iš 2 poskyrio, lygiųjų grupės susiduria su apribojimais ir 
oportunizmo, ir riboto racionalumo atžvilgiu. Turėtų būti atsi- 
žvelgta į ribotą kontrolės būdų, kurie prieinami lygiųjų grupėms 
siekiant švelninti tokias sąlygas, diapazoną. Įgyvendinti efekty- 
vią kontrolę gali būti galima tik tada, jei lygiųjų grupės struktūra 
būtų sukompromituota taip smarkiai, kad ji esmingai, o ne tik iš 
dalies, keistųsi. 

Tačiau prieš tiriant galimus paprastosios hierarchijos pranašu- 
mus prieš lygiųjų grupes riboto racionalumo ir oportunizmo at- 
žvilgiu, naudinga bus pirmiau aptarti technologinį neatskiriamu- 
mą kaip pagrindą rinkas keisti vidine organizacija. Tai įdomu 
dviem atvejais. Viena, kai toks neatskiriamumas iškyla, lygiųjų 
grupės organizacija maža ką teturi pasiūlyti kaip vaistą nuo ydin- 
gų rinkos mainų. Užtat paprastoji hierarchija gali iškart laimėti. 
Antra, Alchianas ir Demsetzas (1972) pasikliauja tokiu neatskiria- 
mumu kaip svarbiausia priežastimi firmų kilmei paaiškinti. Aš 
prieštarauju jų požiūriui ir vietoj to pabrėžiu sandorių veiksnius. 


3.1. Neatskiriamumas 


Kaip sakyta, Alchianas su Demsetzu teigia, jog neatskiriamu- 
mas lemia ekonominės veiklos perėjimą nuo rinkos tarpininkau- 
jamų mainų į vidinę organizaciją. Pripažindamas, kad kartais taip 
ir yra, manau, kad: 1) esama ir kitokių nei neatskiriamumas prie- 
žasčių vidinei organizacijai atsirasti; 2) neatskiriamumas nėra taip 
paplitęs, kaip įprasta manyti; ir 3) nors neatskiriamumas yra vie- 
na iš pirminių darbo grupių priežasčių, šis argumentas teturi ne- 
daug bendra su paprastųjų hierarchijų jungimusi, kad sudarytų 
sudėtingąsias hierarchijas. 

Pirmasis šių teiginių išplaukia iš svarstymo 1 poskyryje. Tre- 
čiasis teiginys bus išplėtotas tolesniuose skyriuose, kuriuose aš 
teigiu, jog taupymas iš sandorių tarp technologiškai atskiriamų 

veiklos rūšių sąnaudų lemia sudėtingųjų hierarchijų evoliuciją“. 
Mano dėmesys čia ribojasi 2 nuostata. 

Alchianas ir Demsetzas darbininkų neatskiriamumui iliust- 
ruoti pateikia krovinių rankinio krovimo pavyzdį. Užduotis — 
krauti sunkius krovinius į sunkvežimius; norint tokį darbą atlik- 
ti našiai, reikia dviejų darniai dirbančių vyrų. Dėl jųdviejų są- 
veikos poveikio neįmanoma ištisą dieną stebint visą kraunamą 
krovinį nustatyti kiekvieno darbininko ribinį našumą. Tiksliau 
sakant, kur esama „brigadinės“ gamybos, kaip kad čia, „ribinio 
našumo matavimas ir išmokos pagal jį yra didesnės negu atski- 
riamosios gamybos funkcijos“, kurioms našumas reiškia pridė- 
tinį dydį (1972, p. 779). Vadinasi, rinkos tarpininkavimas yra kei- 
čiamas vidine organizacija, kurioje „bosas“ stebi brigados darbą 
ir skirsto nariams atlyginimus pagal stebimą išlaidų (input) elg- 
seną. Esą taip mažinami sabotavimo atvejai (1972, p. 779-781). 

Nors ekonomistams gerai žinomas prekių krovimo rankomis 
pavyzdys ir egzistuoja plačiai paplitusi nuomonė, kad tokio neat- 
skiriamumo pasitaiko apsčiai, manau, jog esama daugybės užduo- 
čių, kurios atliekamos be tokios tarpusavio sąveikos. Šią proble- 
mą operaciniu būdu galima išdėstyti taip. Laikant individualių 
užduočių technologijas nekintamomis iki gaminio fizinio perėji- 
mo iš vieno etapo į kitą (tačiau tokio perėjimo nepriskiriant prie 
tokios užduoties), ar paprastai įmanoma atidalyti ryšius tarp gre- 
timų darbininkų, įterpiant tarp jų tarpinių gaminių atsargas? Ma- 
nau, kad daugelis užduočių šia prasme yra atskiriamos - dažnai 
tarp individualių darbininkų ir beveik visada tarp mažų darbi- 
ninkų grupių. Taigi vidinė organizacija ne tiek susidaro dėl neat- 
skiriamumo, bet yra tarsi priemonė, taupanti iš palaikomųjų at- 
sargų (buffer inventories) ir švelninanti brangiai kainuojančias de- 
rybas tarp technologiškai atskiriamų etapų, daugiausia susijusių 
su sandoriais. 

Pasvarstykime Adamo Smitho segtukų gamybos pavyzdį (1937, 
p. 4-5). Segtukų gamybą sudarė serija technologiškai atskirų opera- 
cijų (vielos tiesinimas, kapojimas, smailinimas, tekinimas ir t. t.). 


* Ypač žr. vidinių sutarčių sudarymo sistemos aptarimą 5 skvriuje. 
ų 2 2 

Iš principo kiekviena šios veiklos atmaina galėtų būti atliekama sa- 
varankiško specialisto, ir darbas galėtų būti daromas pagal sutartį 
nuo vieno etapo iki kito. Be to, kiekviename etape sudarius palai- 
komąsias atsargas, sumažėtų koordinacijos reikalavimų ir dėl to 
sutarčių sudėtingumas. Tuomet kiekvienas darbininkas galėtų lai- 
kytis savo tempo, varžomas tik vienos sąlygos - laikyti savo palai- 
komąsias atsargas tam tikru minimaliu lygmeniu. Taigi grupė ne- 
priklausomų verslininkų, o ne grupė samdomųjų, priklausančių nuo 
santykio su autoritetu, šiuo atveju atlikinėtų nustatytas užduotis. 

Tačiau sandorio sąnaudos liudija prieš tokį užduočių organi- 
zavimą. Viena, taupyti iš palaikomųjų atsargų įmanoma turint iš- 
tisą grupę, veikiančią kaip padalinys, priklausantis nuo bendro 
vadovavimo, nustatančio darbo pertraukas, skirtingas išdirbio nor- 
mas ir t. t. Nors visa tai gali būti parengta iš anksto ir išdėstyta 
sutartyje arba teisė daryti tokius sprendimus galėtų būti rotacijos 
būdu skirstoma tarp grupės narių, šis uždavinys galėtų būti nau- 
dingai numatytas „bosui“, kuris prižiūri ir koordinuoja visą veik- 
lą ir gali grupėje lengviau spręsti varginančio darbo ir kitas po- 
žiūrio į darbą problemas. 

Tačiau svarbesnių priežasčių keisti autonomišką sutarčių su- 
darymą pagal hierarchiją atsiskleidė dėl prisitaikymo motyvų. Tar- 
kim, jog; vienas iš individų susirgo ar buvo sužeistas. Kas paskirs 
ar atrinks pakaitą ar kitaip patvarkys, kad pagyvintų gamybą, ir 
kaip nustatys kompensaciją? Pasiekti sutarimo tokiais klausimais 
paprastai būna nepigu, jei lyginsime su tuo, kad bosas perskirsto 
darbą tarp grupės narių ar grupės įpareigotas daro kitokių ad hoc 
šiuo atveju patvarkymų. Ko panašiu atveju reikėtų griebtis, jei in- 
dividas nepajėgia perteikti į gretimą etapą reikalingos kiekybės ar 
kokybės? Derybos paprastai brangiai kainuoja bei ilgai trunka ir 
naudingos tam, kas neturi reikalingų lėšų nuostoliams dėl savo 
paties nederamo elgesio kompensuoti? Dėl priežasčių, kurios bus 
plačiau aptariamos tolesniuose skyriuose, hierarchija ir samdos 
santykis paprastai laimi prieš sandorių ekonomiją prisitaikomu- 
mo ir ginčų sprendimo požiūriais'. Dėl numatomų tokio argu- 


* Žr. ypač 4 skyriaus 4 poskyrį ir 8 skyriaus 3 poskyrį. 

mentavimo aspektų galbūt čia vertėtų pasakyti, jog individualūs 
darbuotojai įgyja palyginti patikimas nuosavybės teisių pretenzi- 
jas į specifinius darbo barus remiantis anksčiau aprašytomis ver- 
slo organizacijos užduotimis. Tokių pretenzijų mažėja, kai apta- 
riamų užduočių visuma yra pateikiama remiantis bendra nuosa- 
vybe, o vietoj jos susidaro samdos santykis. 


3.2. Ribotas racionalumas 


Visų kanalų tinklo lygiųjų grupėje keitimas rato tinklu, kurio 
kiekvienas narys yra susijęs tik su centru, gali sutaupyti tiek per- 
duodant informaciją, tiek priimant sprendimus. Toks radialinis 
tinklas bus ypač veiksmingas, jei sykį įvairių grupės narių įver- 
tintas dėl atitinkamų duomenų centro koordinatorius gali, šiek 
tiek padedamas ar konsultuojamas, priimti teisingą sprendimą ir 
išplatinti jį tarp grupės narių. 

Savaime aišku, centralizacijos pranašumai priklauso nuo na- 
rių tarpusavio priklausomybės laipsnio; jie menki nesusijusių uŽ- 
duočių grupėje, gali būti dideli bendrosios užduoties grupėje (ypač 
jei kyla naudojimosi nedalomu fiziniu turtu problemų) ir beveik 
užtikrintai dideli integruotųjų užduočių grupėje. Jei nenumato- 
ma įprastų galimybių prisitaikyti prie integruotųjų užduočių, ga- 
li būti sunku užtikrinti suderintus atsakymus šalims, neturinčioms 
ryšio su įprastiniu signalu!“. 

Arrowas informacijos srautų centralizaciją ir sprendimų priėmi- 
mą apibendrina suformuluodamas keturis teiginius (1974, p. 68): 


„1. Kadangi individų veiklos rūšys veikia viena kitą, būdamos 
kartais pakaitais, kartais papildiniais, ir dažnai rungiasi dėl 
ribotų išteklių, bendras sprendimas dėl individų veiklos rū- 
šių pasirinkimo bus pranašesnis už atskirus sprendimus. 


|" Tai viena iš tikėtino konvergencijos įrodymo versijų, kuri buvo minima 2 sky- 
riaus 1 poskyryje ir išplėtota 5 skyriuje aptariant vertikaliąją integraciją. At- 
kreipkite dėmesį į tai, kad ji taip pat susijusi su pasirinkimu tarp lygiųjų gru- 
pių ir paprastųjų hierarchijų. 

2. Optimalus bendras sprendimas priklauso nuo informacijos, 
kuri yra pasiskirsčiusi visuomenėje tarp individų. 

3. Kadangi informacijos perdavimas yra brangus naudojamų iš- 
teklių, ypač individų laiko, prasme, pigiau ir efektyviau yra 
perduoti informacijos vienetus išsyk į centrą, o ne skleisti kiek- 
vieną iš jų atskiram individui. 

4. Tokiais pat efektyvumo sumetimais centriniam individui ar 
įstaigai gali būti pigiau priimti kolektyvinį sprendimą ir jį per- 
duoti, negu dar kartą perduoti visą informaciją, kuria tasai 
sprendimas paremtas.“ 


Pasirenkant lygiųjų grupę ar paprastąją hierarchiją ypač svar- 
bu yra tai, kad reikalingo informacijos apdorojimo ir sprendimų 
priėmimo talentai nėra plačiai paplitę, todėl efektyvumas bus 
didesnis tada, kai centrinio informacijos rinkimo ir sprendimų 
priėmimo pareigos bus patikėtos vienam ar keliems individams, 
kurie turi didesnių informacijos apdorojimo gebėjimų, išskirti- 
nių oratorinių ir sprendimų priėmimo įgūdžių!!. Taip atsiranda 
kažkas panašu į elitą, nes atsirinktasis pogrupis pasižymi asi- 
metriniu sąryšiu su kiekvienu kitu. Ne tik vyriausiasis koordi- 
natorius įgyja galių, kurias teikia jam valdžia ir kompetencija 
(Katz ir Kahn, 1966, 11 sk.), bet ir platesnės informacijos turėji- 
mas daro jį strategiškai pranašesnį kiekvieno kito asmens atžvil- 
giu. Vyriausiasis koordinatorius turi didžiulę įtaką tiek kitų gru- 
pės narių vertės, tiek faktinėms prielaidoms. Tokiam elitui atsi- 


"! Tokie skirtumai vaidina svarbų vaidmenį Frankui Knightui grindžiant 

sprendimų priėmimo organizavimą (1965, p. 269): 
„Pačios grupės specializuojasi rasti reikalingų individų, turinčių di- 
džiausių vadybos gebėjimų, ir įpareigoti juos dirbti, primesdamos 
kitų narių veiklai jų vadovavimą ir kontrolę. Vargu ar reikia sakyti, 
kad pramonės šakos organizacija priklauso nuo tokio esminio fakto, 
jog vieno asmens protas gali būti naudojamas kitų žmonių įprasti- 
nėms rankų ir proto operacijoms nukreipti. Reikės taip pat atsižvelgti 
ir į tai, kad Žmonės skiriasi savo galiomis efektyviai kontroliuoti ki- 
tus Žmones, taip pat intelektualiniu gebėjimu spręsti, kas turėtų būti 
daroma.“ 

radus būtų tiesiog neteisinga teigti, kad daugiau neegzistuoja 
jokios lygiųjų grupės, netgi jei iš principo grupė visada gali nu- 
ginčyti ir net atšaukti individualius sprendimus. Taigi iš esmės 
susidaro paprastoji hierarchija. 

Šiuo požiūriu verta dėmesio Lipseto, Trowo ir Colemano stu- 
dija apie demokratiją Tarptautinėje spaustuvininkų sąjungoje. Au- 
toriai daro išvadą (1956, p. 404): 


„Esant stambaus masto organizacijos struktūrai savaime iškyla bū- 
tinybė plėtoti biurokratinės elgsenos tipus. Sąlygos, skatinančios 
institucionalizuoti biurokratiją, ir sąlygos, skatinančios demokra- 
tinius valdymo pertvarkymus, daugiausia yra nesuderinamos... 
[Biurokratija] duoda valdančiajai administracijai didelių galių ir 
pranašumo paprastų darbuotojų ir net organizuotos opozicijos at- 
žvilgiu. Tas pranašumas įgauna finansinių išteklių ir vidinių ko- 
munikacijų kontrolės pavidalą, didelės, nuolat pertvarkomos po- 
litinės mašinos teisėtumo ir kone monopolio reikalavimo politi- 
nių įgūdžių atžvilgiu apraiškas.“ 


Sių autorių pastabos apibūdina biurokratijos gyvavimo ciklą 
stambiose savanoriškose organizacijose, tačiau panašių sampro- 
tavimų, nors ne tiek, girdėti ir mažesnėse įmonėse. 


3.3. Oportunizmas 


Kaip rašyta 1 skyriuje, ex post auditas ir patirties reitingavi- 
mo nuostatos turėjo švelninti moralinės rizikos problemas, per- 
sekiojančias draudimo rinkas. Tariant, kad draudimo rinkos mo- 
delis yra šiuo požiūriu apibendrinantis, lygiųjų grupių išsisuki- 
nėjimo problemos turėtų būti švelninamos panašiai tais pačiais 
būdais. Tačiau lygiųjų grupė iš prigimties yra ribota kaip audi- 
to ir patirties reitingavimo instrumentas. Skiriant vieną ar kitą 
lygiųjų grupės narį būtiniems našumo auditams atlikti ir atitin- 
kamiems sprendimams daryti dėl grupės narių atlyginimo, nu- 
sižengiama ir lygiųjų grupių nuostatų raidei, ir dvasiai. Nusta- 
tyti atlyginimus, priklausomus nuo našumo, iš tikrųjų yra pri- 
pažinti, jog lygiųjų grupių organizacijos forma yra negyvybinga; 

kad ir kaip ji būtų vadinama, funkciškai tai lygu įvesti hierar- 
chiją". 

specialiai skiriamas audito bei patirties reitingavimo užduotims, 
yra aptarę Alchianas su Demsetzu (1972). Kaip jie nurodo, auditas 
padeda įveikti informacijos ribotumą, o atlyginimo mokėjimas už 
nustatytą našumą užkerta kelią simuliacijai. Be to, priėmimas į dar- 
bo grupę tampa priklausomas nuo to, kad darbuotojas pripažįsta 
teisėtą prižiūrėtojo galią atlikti audito ir patirties reitingavimo funk- 
cijas. Tokie struktūriniai skirtumai tarp rinkų ir vidinės organizaci- 
jos yra esminiai norint suprasti samdos santykį. 

Auditas ir patirties reitingavimas daro įtaką ne vien darbo grupės 
narių elgsenai po jų priėmimo, bet taip pat ir priimamųjų į darbo 
grupę sudėčiai bei priėmimo standartams. Prisiminkite iš draudimo 
pavyzdžio, kad gera rizika ir/ar tie, kurie ne itin buvo linkę į ex post 
oportunizmą, gali būti skatinami jungtis už menką priemoką tikin- 
tis, kad jie (ir kiti) bus vėliau reitinguoti pagal patirtį. Tas pat pasaky- 
tina ir samdos atveju. Tai, kad našumo galimybių negalima tiksliai 
numatyti ex ante, ir tai, kad individai skiriasi savo atsakingumu dar- 
bo vietos atžvilgiu, nėra labai svarbūs dalykai, jei organizacija yra 
pajėgi įžiūrėti tikrąjį našumą ex post ir mokėti atitinkamą diferenci- 
juotą atlygį. Didelio našumo darbuotojai ir/ar tokie darbuotojai, ku- 
rie patys nori sustiprinti savo įsipareigojimus nesimuliuoti, gali būti 
už nedidelį atlyginimą paskatinami jungtis viliantis, kad tokia sąly- 
ga informacijai susikaupus bus pataisyta ir paskirta daugiau dife- 
rencijuotų atlygių. Be to, jeigu jis, pasižymėdamas mažu našumu ir/ 
ar dideliu polinkiu simuliuoti, toliau nepajėgs išnaudoti sistemos, 
galima taikyti paprastesnius priėmimo standartus". 


"* Tik tuo atveju, jei bet kuris grupės narys galėtų atlikti audito bei patirties 
reitingavimo funkcijas ir jei čia būtų įtraukta šiek tiek mokymosi taip, kad 
užimamos pareigybės būtų reguliariai persvarstomos, lygiųjų grupė galėtų 
imtis audito ir patirties reitingavimo taip pat efektyviai, kaip ir hierarchija. 
Tačiau kadangi tokių kvalifikacijų vargiai atsiras daugelyje grupių (vedėjų 
atranka universitetų katedrose prie to, kiek žinau, artėja), poslinkis į hierar- 
chiją tikrąja priežiūros ir subordinacijos prasme paprastai įvyks tada, kai dar- 
bo santykiuose bus įdiegtas auditas ir patirties reitingavimas. 

4. Suinteresuotumas 


Iš ankstesnių svarstymų gali atrodyti, kad paprastoji hierarchija 
galinti daryti viską, kas tik lygiųjų grupei yra įmanoma, ir netgi 
daugiau. Ji gali geriau susidoroti ir su fizinio, ir su informacinio 
tipų nedalumu, nes turi pranašesnių riboto racionalumo ypatybių. 
(Ne todėl, kad ribotas racionalumas nyksta; labiau todėl, jog pa- 
prastoji hierarchija taupo iš menkų riboto racionalumo išteklių tiek 
informacijos srauto, tiek sprendimų priėmimo aspektais.) Papras- 
toji hierarchija taip pat leidžia efektyviai naudoti auditą ir patirties 
reitingavimą, taip švelnindama išsisukinėtojų bejėgiškumą, kuris 
būdingas lygiųjų grupėms. Be to, ji teikia rizikingų pranašumų. 

Kas tada neleidžia paprastajai hierarchijai visiškai išstumti ly- 
giųjų grupės? Pagrindinė priežastis“, manau, yra ta, jog lygiųjų 
grupės įgalina vertingus suinteresuotumo santykius, kuriuos tam 
tikru mastu stelbia hierarchija. Ne tik aiški rango nelygybė, kai 
kurių individų traktuojama kaip atmestina, bet ir auditas su pa- 
tirties reitingavimu gali Žžeisti jų individualios ir kolektyvinės ge- 
rovės jauseną. Tokiais sumetimais našumo praradimas, susijęs su 
lygiųjų grupės organizacijos forma, kai kurioms grupėms yra pri- 
imtinas, bent tiek, kiek negresia jų išlikimui“. 

Tačiau keltini bendresni klausimai yra susiję ne su nematavi- 
mu (lygiųjų grupės) ar išsamiu matavimu (tikslus guid pro guo dar- 
bo santykis, kuriame ribinė matavimo nauda specifine sandorių 


"* Dar vienas paprastosios hierarchijos pranašumas lygiųjų grupės atžvilgiu 
yra tas, kad hierarchija leidžia perkelti riziką į tan tikrus pogrupius, išsiski- 
riančius ryškesniais rizikos požymiais. Tokie individai ar pogrupiai gali tapti 
darbdaviais ir taip „imtis rizikos“ ar „apdrausti“ abejojančiuosius ir bailiuo- 
sius, garantuodami pastariesiems atsilyginti specialiomis priemokomis už kon- 
krečius kurios nors užduoties rezultatus“ (Knight, 1965, p. 269-270). Pažy- 
miu tai, nes manau tai esant svarbu, tačiau ne dėl istorinės perspektyvos. 

"* Kita priežastis, nors kur kas tolesnė ir neįprasta, yra tai, kad kai kuriose 
grupėse visų kanalų tinklas iš tikro yra esminis paveikių nutarimų priėmimo 
atvejais, ir jo neįmanoma diskriminuoti atlyginimu, o tai reiškia, kad hierar- 
chija tikrai nėra naudinga. 

"5 Galimas daiktas, kad lygiųjų grupių struktūra taip gerai tenkins savo narius, 
jog parodys didesnį našumą pagal išgales, negu ta pati grupė pajėgtų, jei būtų 
organizuota kaip hierarchija. Tačiau tai atrodo abejotina; apskritai našumas smuks. 

prasme yra prilyginama nuliui). Tariant, kad individai skiriasi pa- 
gal savo pritarimą matavimui, problemos būtų tokios: 1) pateikti 
reikalingą rinkinį struktūrų, kurios skirtųsi savo matavimo intensy- 
vumu, taigi leisti individams prisitaikyti prie organizacijų pagal 
jų suinteresuotumo ir našumo prieštaras (tradeoffs)'“; ir 2) pri- 
pažinti pozicinės sąveikos poveikio galimybę sandoriams. Kur to- 
kių sąveikų esama, labai specifinio sandorio požiūris į matavimą 
gali būti disfunkcinis. 

Kadangi technologinės sąveikos rezultatams ekonomikoje ten- 
ka svarbus vaidmuo, pozicinių sąveikų paprastai nepaisoma. Al- 
chianas ir Demsetzas vidinės organizacijos matavimo problemą 
aptaria savitu būdu pagal akademinių darbuotojų praktikuoja- 
mą „tarnybinių telefonų, popieriaus ir pašto naudojimą asmeni- 
niams poreikiams už grynai universitetinio darbo ribų“ (Alchian 
ir Demsetz, 1972, p. 780). Šie tyrinėtojai teigia, kad tokia ar panaši 
praktika (kurią jie vadina niekšinga nuodėmėle) fakulteto moko- 
mojo personalo jėgomis galėtų būti be išlaidų išaiškinta ir išgy- 
vendinta, piniginiai atlygiai galėtų būti atitinkamai padidinti ir 
visa tai įgytų palankesnį vaizdą (1972, p. 781). Bet ar iš tikrųjų taip 
ir yra? Ar tai reiškia, jog intensyvus matavimas, kur jis yra pa- 
prastas (nieko nekainuoja), neturi jokio poveikio darbuotojų po- 
žiūriui į sandorius, kuriuos matuoti yra brangu? 

Skirtumas tarp atsainaus ir rimto bendradarbiavimo, apie kurį 
plačiau bus kalbama tolesniame skyriuje, šiuo atveju yra svarbus. 
Bent jau atrodo tikėtina, jog ilgiau trunkantis tyrimas tokių nuodė- 
mėlių kaip tos, kurios rūpi Alchianui ir Demsetzui, kol sąnaudos ir 
nauda (išreikšti sandoriams būdingais terminais, t. y. be išorinių pa- 
sekmių) galiausiai bus išlyginti, bus įvertintas kaip menkniekis ir kels 


* Pažvmėtini du momentai: 1) nors daugeliui individų matavimų plėtimas 
turi neigiamą poveikį suinteresuotumui, kai matavimai labai intensyvūs, ta- 
čiau tai nekliudo tų pačių individų teigiamam santykiui tarp matavimų ir 
suinteresuotumo, kai matavimai ne tokie intensyvūs; 2) nors organizacinė 
įvairovė matavimo atžvilgiu plėtosis pagal aprašytų tipų palankumo skirtu- 
mus, neintensvvių matavimų organizacijos liks pažeidžiamos išsisukinėtojų 
priekaištų ir todėl turės priėmimo etape specialiai rūpintis (taikydamos iš- 
ankstinius priėmimo standartus ir egzaminus, griežtus išbandymų laikotar- 
pius ir t. t.), kad jų gyvybingumas nebūtų per griežtai išbandomas. 

susierzinimą. Bendruomeninė nuotaika pablogės, ir dėl to tokios už- 
duotys, kaip mokymo efektyvumas (kurį tik su dideliu vargu galima 
išmatuoti, nes informacija yra labai ribota, tačiau kuriai svarbus to- 
bulas bendravimas), bus atliktos dar paviršutiniškiau. Ne tokios in- 
tensyvios pastangos naikinti nuodėmėles teiktų sistemai pranašu- 
mo. Nepaisyti tokių savitarpio veiklos rezultatų skatina nejautrumas 
atmosferai!'. Būdingos matavimų ribos, kurių laikosi lygiųjų grupės, 
rodo jas esant mažiau nei hierarchijos jautrias tokiam nepaisymui. 


5. Baigiamosios pastabos 


Paprastosios (ar vienapakopės) hierarchijos, kurios buvo aptartos 
šiame skyriuje, sudarys pagrindinius statinio blokus sudėtingajai (dau- 
giapakopei) hierarchijai montuoti tolesniuose skyriuose. Kaip galima 
buvo tikėtis, esama ryškių paralelių tarp motyvų būti darbuotojams, 
sujungtiems į paprastąsias hierarchijas, ir nutarimo sulieti paprastą- 
sias hierarchijas į daugiapakopę hierarchiją, o ne tarpininkauti sando- 
riams tarp jų pasitelkus rinkos priemones. Kaip tik tie patys sandorių 
veiksniai, kurie kliudo sudarinėti autonomiškas sutartis tarp individų, 
taip pat trukdo rinkos mainams tarp technologiškai atskiriamų darbo 
grupių. Dėl šios priežasties vertikalioji integracija turi būti daugiausia 
suprantama kaip vidinis organizacinis atsakas į trintį tarp tarpinių pro- 
duktų rinkų, kuriose ribotas racionalizmas bei oportunizmas irgi pla- 
čiai veikia, o konglomeratinė organizacija yra aiškintina kaip atsakas į 
(pataisomas) negalias kapitalo rinkoje, kurioje iškyla lygiai tie patys 
žmogiškieji veiksniai, nors kontekstas jų ir skirtingas. 


' Be to, šis įrodymas apibendrina. Taigi ar visi matuotini išoriniai poveikiai, 
paimti atskirai, gali būti išmatuoti grynuoju pelnu? Manau, kad ne, nes ar išori- 
nis poveikis yra „juntamas“, ar ne, priklauso iš dalies nuo to, ar jis teisiškai 
pagrįstas. Visokiausių nuoskaudų gali būti jaučiama ir atitinkamai pareikšta 
reikalavimų atlyginti, jei tai, kas iki tol buvo laikoma nežalingais normalių so- 
cialinių santykių šalutiniais produktais, staiga paskelbiama kaip atlygintina žala. 
Galimas daiktas, jog būsimoji santykių transformacija sukels žemesnio lygmens 
juntamą šalių pasitenkinimą, bent jau laikinai, o gal ir nuolatos. 

/ SKYRIUS 


Samdos santykio 
samprata 


Šiame skyriuje nagrinėjamos vienos kraštutinės nehomogeniš- 
kumo formos, būtent darbo išskirtinumo, pasekmės siekiant suprasti 
samdos santykį. Nors tai daugiau susiję su gamybos darbininkais, 
atitinkamai pakoregavus analizė gali būti išplėsta ir į negamybos 
darbuotojų sritį. Tikslas - geriau įvertinti samdos santykį aplinky- 
bėmis, kuriomis darbininkai per savo užimtumo laikotarpį įgyja svar- 
bių specifinių darbo įgūdžių ir su tuo susijusių specifinių žinių". Taigi 
tai, ką Hayekas vadina „konkrečių laiko ir vietos aplinkybių Žinio- 
mis“ (1945, p. 521) ir kas vadinama iniciatoriaus pranašumais (2 sky- 
riaus 3.2 poskyris), šioje analizėje vaidina didelį vaidmenį. 

Pagrindinės darbo ekonomikos studijos, kuriomis pasitikiu, 
yra Beckerio darbas apie žmogiškąjį kapitalą (1962), vidinės darbo 
rinkos literatūra [ypač Doeringerio ir Piore'o (1971)] bei kolek- 
tyvinių derybų analizė, pateikta darbo teisės specialistų [iš es- 
mės Coxo (1958)]. Tačiau šis skyrius nėra vien sintezė. Aš tyri- 
nėju alternatyvių sutarčių tipų sandorinius požymius daug smul- 
kiau nei ankstesni tyrinėtojai ir interpretuoju samdos santykį 


* Kaip paaiškės, samdos santykis nėra izoliuotas mainų išskirtinių sąlygų at- 
vejis. Vertikaliosios integracijos problema ne mažiau susijusi su tais pačiais 
dalykais (žr. diskusiją apie Stiglerio vertikaliosios integracijos traktavimą, 
1 skyriaus 3.3 poskyryje, taip pat bendresnio pobūdžio aptarimą 5 skyriuje, 
vpač 4 poskvryje). 

Copyright 1975, The American Telephone and Telegraph Company, 195 Bro- 
adway, New York, New York 10007. Perspausdinta žurnalui The Bell Journal 
or Economics leidus. Šis skyrius yra anksčiau skelbto straipsnio, kurio bendra- 
autoriai buvo Michaelis Wachteris ir Jeffrey Harris, variantas. 

atsižvelgdamas į laikotarpines (intertemporal) sistemas. Be to, ka- 
dangi dauguma vidaus darbo rinkos literatūros pabrėžia neeko- 
nominius aspektus, aš, atsižvelgdamas į išskirtines gamybos už- 
duotis, institucinės praktikos atsiradimą aiškinu iš esmės efek- 
tyvumo terminais. 

Tačiau tuo nenoriu teigti, kad laikomasi nuomonės, jog ne- 
ekonominiai aspektai yra nesvarbūs. Priešingai, mintis, pareikš- 
ta 2 skyriuje, jog patenkinamo mainų santykio siūlymas yra pla- 
čiai suprantamos ekonominės problemos dalis, turi ypatingą ry- 
šį su samdos santykiu. Iš tikrųjų kai kurie iš būdų, kuriais vidinės 
darbo rinkos siejasi su tuo pasiūlymu, yra plėtojami tolesniame 
4.3 poskyryje. Tačiau pasikliauti aplinkybėmis, kuriomis aiški- 
namos vidinės darbo rinkos, reiškia susidurti su tokio pobūdžio 
dilema: jei tarsime, kad tie patys sutarties sudarymo motyvai 
dėl mainų santykio yra susiję su visų rūšių gamybos darbais, 
kaip tada reikėtų aiškinti struktūruotų (vidinių) ir bestruktūrių 
(periodinių einamųjų) darbo rinkų koegzistenciją? Priešingai, ra- 
cionalizuotai aiškinti struktūros stoką ten, kur darbai yra keičia- 
mi, ir sąmoningai sukurti struktūrą išskirtiniams darbams yra 
palyginti nesudėtinga, jei orientuojamasi į efektyvumą. Vadina- 
si, iš principo analizė susijusi su efektyvumu. 

Čia nagrinėjamos keturios alternatyvios darbo sutarčių suda- 
rymo rūšys. Dvi iš jų, būtent periodinės einamosios sutartys ir 
nenumatytų reikalavimų sutartys, ištisai susijusios su rinkos tar- 
pininkaujamais sandoriais. Kitas dvi sudaro rinkos tarpininkau- 
jamų mainų ir hierarchijos (vidinės organizacijos) mišinys. Tai, 
kas paprastai vadinama „valdžios santykiu“ ir vidaus darbo rin- 
ka, yra tos antrosios rūšies atvejai. Šie skirtingi sutarčių sudary- 
mo būdai yra vertinami sąnaudų taupymo aspektais, kurie apima 
ir gamybos, ir sandorio sąnaudų elementus. Turint galvoje tai, kad 
pagrindinis dalykas yra sudarinėti sutartis, vis dėlto suprantama, 
jog dėmesio centre atsiduria sandorių sąnaudos. 

Trumpai tariant, mano tikslai tokie: 


1. Parodyti, kad dominančios darbo organizacijos problemos 
apima sandorių ir sutarčių sudarymo tyrimą, ir, išskyrus 
labai specialius, neįprastus atvejus, technologija paprastai 
nenagrinėjama. 

2. Pasitelkus organizacinių negalių sampratą, atskirti ir įver- 
tinti ypatingus darbo bruožus, apibūdinančius vidaus dar- 
bo rinkas. 

3. Atskleisti sandorių detales, būdingas sudėtingiems nenu- 
matvtų reikalavimų sandoriams savitomis darbo aplinky- 
bėmis, ir taip parodyti, kodėl tokios sutartys yra neleistinai 
brangios ar neįvykdomos. 

4. Parodyti, kad nuoseklieji einamieji sandoriai yra netinka- 
mi toms išskirtinėms aptariamoms užduotims, dėl to Al- 
chiano ir Demsetzo (1972) samprotavimai apie samdos san- 
tykį verčia daryti išlygas. 

5. Išnagrinėti valdžios santykį ir nurodyti ribotumus, susiju- 
sius su Simono (1957) pateiktais alternatyviais sutarčių su- 
darymo būdais. 

6. Išplėtoti sandorių pagrįstumą vidaus darbo rinkoms (dau- 
giausia taupymą iš riboto racionalumo ir oportunizmo sil- 
pninimą), kuriose darbas yra neįprastai savitas. 


Ankstesnė darbo ekonomikos literatūra trumpai aptariama 
1 poskyryje. Keletas su technologija susijusių pastabų ir darbo ap- 
linkybių, kuriomis iš darbo jėgos reikalaujama išskirtinių įgūdžių 
ir Žinių, aprašymas vyra 2 poskyryje. Trys autonomiški sutarčių 
sudarymo būdai analizuojami 3 poskyryje. Paskui 4 poskyryje 
nurodomi struktūriniai vidaus darbo rinkų požymiai. Baigiama 
išvadinėmis pastabomis. 


1. Pastabos apie darbo ekonomikos literatūrą 


Vidaus darbo rinkos literatūra yra susijusi su pramoninių dar- 
bo santykių ekonomikos literatūra, pasirodžiusia XX a. šeštąjį de- 
šimtmetį ir septintojo dešimtmečio pradžioje. Svarbų įnašą į šią 
sritį sudaro Dunlopo (1957; 1958), Kerro (1954), Livernasho (1957), 
Meijo (1963), Raimono (1953), Rosso (1958) darbai. Tuos aprašo- 
mojo pobūdžio darbus yra patobulinę ir praplėtę Doeringeris ir 
Piore (1971). 

Skirtumas tarp struktūruotos ir bestruktūrės darbo rinkų yra 
vpačakivaizdus. Antrajai būdinga einamųjų sandorių rinka [kaip 

sako Kerras, „tik santykiai yra grynieji pinigai“ (1954, p. 95), o 
struktūruotos rinkos yra tokios, kurioms būdinga daugybė ins- 
titucinių suvaržymų. Išorinį priėjimą prie darbo vietų struktū- 
ruotose rinkose varžo specialūs „įėjimo uostai“ į firmą, kurie pa- 
prastai reiškia žemesnio lygmens pareigybes. Aukštesnio lyg- 
mens vietas firmoje per paaukštinimus ar perkėlimus užima 
tarnautojai, kurie tuo pasirūpino iš anksto. Pasirengti tokiems 
postams reiškia įgyti specifinių firmos ir užduočių įgūdžių; tai 
vyksta darbovietės aplinkoje ir dažnai yra komandinio pobūdžio. 
Vidinės atitinkamo proceso taisyklės, susidarančios tokiose vi- 
daus rinkose, kaip „manoma, įgyvendina nešališkumo, kurio 
konkurencinė rinka negali gerbti ar negerbia, standartus “ (Doe- 
ringer ir Piore, 1971, p. 29). 

Nors remiamasi iš dalies daugiau teorinio pobūdžio tradici- 
ja, žmogiškojo kapitalo tyrimas sudaro antrąjį ir giminišką me- 
todą darbo rinkai tirti. Jis panašiai numato ir skirtumą tarp spe- 
cifinio ir bendrojo mokymo. Esamieji (incuribent) tarnautojai, įgi- 
ję specifinį pasirengimą, sudaro vertingą firmos turtą. Juos keisti 
brangu, nes panašiai kvalifikuotas, tačiau nepatyręs tarnauto- 
jas dar turėtų įgyti užduočiai reikalingų specifinių įgūdžių, kol 
pasiektų jau dirbančiajam prilygstantį našumo lygmenį. Todėl 
specialiai pasirengusiems tarnautojams skiriamas priedas sie- 
kiant stabdyti darbuotojų kaitą, nors pakaktų ilgalaikės sutar- 
ties (Becker, 1962, p.10-25). 

Ši analizė ir panaši, ir skirtinga nei kiekviena iš tokių tradicijų. 
Ji plačiai remiasi institucionalizmo literatūra, skirta struktūriniams 
elementams, susijusiems su vidaus darbo rinkomis, identifikuoti. 
Be to, mano interpretacija tų institucinių varžtų, kurie atsirado 
tokiose rinkose, siejasi su daug kuo toje literatūroje. Tai, kas mano 
traktavimą skiria nuo ankstesnių institucinių tyrinėjimų, įvardiju 
kaip mikroanalitinį tyrimą - jis aiškiai nubrėžia ir įvertina alter- 
natyvius sutarčių sudarymo būdus ir ištisai taiko organizacinių 
negalių sampratos aparatą. 

Kaip ir Beckeriui, man labai rūpi organizaciniai užduočių at- 
likimo mokymo aspektai. Tačiau kadangi jis mano, kad ilgalai- 
kės sutartys virsta niekinėmis, nes teismai jas traktuoja kaip ne- 
savanorišką vergiją (Becker, 1962, p. 23), pabrėžiu, jog sandorio 

sąnaudos, susijusios su rašymu, derybomis ir tokių sutarčių įgy- 
vendinimu, yra pernelyg aukštos“. 


2. Technologija: įprastiniai ir išskirtiniai momentai 


Plačiai žinoma, kad technologija turi didelę, jei ne lemiamą 
reikšmę samdos santykiui. Su tuo sutinku, tačiau darau išimtį ke- 
liais to įprastinio požiūrio aspektais. Pirma, dėl priežasčių, pa- 
teiktų ankstesniame skyriuje, (įprastinių rūšių) nedalumui nėra 
nei būtina, nei pakankama, kad rinkos sutartys būtų keičiamos 
vidine organizacija. Antra, teigiu, kad neatskiriamumas plačiau- 
siai paaiškina mažų grupių organizaciją. Trečia, ir svarbiausia, tei- 
giu, kad pagrindinė priežastis, kodėl vidinė darbo rinka išstumia 
einamuosius sandorius, yra mažų kiekių mainų santykiai. Pasta- 
rasis momentas siejasi su išskirtine užduotimi, kokia ji iškyla slan- 
kiosios pusiausvyros kontekste. 


2.1. Įprastiniai traktavimo atvejai 


2.1.1. Nedalumas 


Tiek fizinio kapitalo, tiek informacijos nedalumo ekonomi- 
kos organizavimo problemos buvo analizuotos aptariant lygių- 
jų grupes. Ten buvo nurodyta, esą technologiniu požiūriu yra 
visiškai pamatuota, jog fizinis turtas ir informacinės tarnybos, 
kurioms nedalumas yra svarbus, būtų monopoliškai valdomi ir 
nuomojami. O tokiai nuosavybei ir mainams trukdo būtent san- 


“ Beckeris daro užuominą į tai savo pastaboje, kad „kiekviena įvykdoma su- 
tartis galėtų geriausiu atveju nustatyti valandas, reikalingas darbui, o ne atli- 
kimo kokybę“ (1962, p. 24). Tačiau, užuot plėtojęs ta kryptimi analizę ir nuro- 
dęs pamatinius sandorinius veiksnius, kurie tokią sąlygą paaiškina, jis tik 
pažymi, kad darbuotojai galėtų stengtis atsipalaiduoti nuo ilgalaikių sutarčių 
„sabotuodami“ veiklą (1962, p. 24). Niekur nėra nuorodų į kolektyvinę orga- 
nizaciją. 

dorio pobūdžio kliūtys, susijusios su sandoriais dėl mažų kiekių 
(žr. 3 skyriaus 1.1 poskyrį). Čia keliu problemą, norėdamas iš 
naujo performuluoti savo nuostatą, jog įprastiniai argumentai, 
kurie paremti nedalumu, kad paaiškintų samdos santykį, negali 
būti priimami, jei ne daugiau. Būtina pagaliau atsižvelgti į san- 
dorių motyvus. 


2.1.2. Neatskiriamumas 


Mūsų tikslams čia labiau dera prielaida, jog technologinis ne- 
atskiriamumas sudaro pagrindinę samdos santykio, iš kurio susi- 
daro hierarchija, priežastį (Alchian ir Demsetz, 1972). Tačiau to- 
kiomis technologinėmis aplinkybėmis „normalaus pardavimo san- 
tykis“ esą užtikrintų sąlygas, kuriomis darbas būtų prieinamas 
samdymui. 

Čia vėl reikia prisiminti ankstesnio skyriaus analizę (žr. 3 sky- 
riaus 3.1 poskyrį). Tenai buvo nurodyta, kad būtent neatskiria- 
mumo jungimas su oportunizmu ir informacijos ribotumo sąly- 
ga, labiau nei pats neatskiriamumas, lemia hierarchijos keitimą 
rinkos mainais. Nesant oportunizmo, niekada neiškiltų ir išsisu- 
kinėjimo problemų, tarp jų ir sabotažo. Nesant informacijos ribo- 
tumo, oportunistiniai polinkiai galėtų būti tikrinami mokant ati- 
tinkamą diferencijuotą atlyginimą. 

Technologinis neatskiriamumas, vertinamas sandorio termi- 
nais, sudaro atvejį, kai informacijos ribotumas ypač didelis; ta- 
čiau pabrėžiu, jog tai tik masto klausimas. Aiškiai esama mažes- 
nio masto informacijos ribotumo atvejų, kurie nėra tos pačios 
technologinės kilmės, tačiau gali keisti ir dažnai keičia rinkas 
hierarchijomis?. (Kaip pabrėžta ankstesniame skyriuje, daugu- 
ma užduočių, pasirodo, esą palaikomųjų atsargų prasme atski- 
riamos — dažnai tarp pavienių darbuotojų ir beveik nuolat tarp 


* Žr. vertikaliosios integracijos aptarimą 1 skyriaus 3.3 poskyryje ir 5 skyriuje; 
be to, žr. nedalumo aptarimą 3 skyriaus 1.1 poskyryje; be to, žr. mažų kiekių 
santykių aptarimą tolesniame 2.2 poskyryje. Kiekvienu čia nurodytu atveju 
hierarchija yra keičiama rinkos mainais, nors neatskiriamumas čia nesudaro 
problemos. 


Samdos santykio samprata 10] 


darbuotojų grupelių, - tačiau šiaip vis dėlto reiškiasi hierarchi- 
ja.) Taigi mūsų technologinio neatskiriamumo vertinimas verčia 
daryti išvadą: tokios sąlygos yra simptomiškos tik tam tikrai gru- 
pei konkrečių sandorinių veiksnių, kurie tiek čia, tiek kitur ga- 
liausiai paaiškina ekonominės veiklos organizaciją rinkų ir hie- 
rarchijų formomis. 


2.2, Maži kiekiai Ir užduočių išskirtinumas 


Apskritai sutariama, kad mažų kiekių mainų sąlygos susidu- 
ria su rimtomis rinkos mainų problemomis (žr. švyturio pavyzdį 
2 skyriaus 2.2 poskyryje). Tačiau dažnumas ir būdas, kuriuo susi- 
daro mažų kiekių darbo mainų sąlygos, ne taip plačiai vertinama. 
Pagrindinė šio skyriaus mintis yra ta, jog išskirtinės užduočių sa- 
vybės yra bendros, jos skatina mažų kiekių mainų sąlygas, ir sam- 
dos santykis iš esmės keičia rinkos sutartis kaip tik dėl šios prie- 
žasties. 


2.2.1. Bendrosios pastabos 


Doeringeris ir Piore'as išskirtines užduotis taip aprašo (1971, 
p. 15-16): 


„Beveik kiekvienam darbui tinkamai atlikti reikia tam tikrų speci- 
finių įgūdžių. Netgi paprasčiausios apsaugininko pareigos tampa 
lengvesnės susipažinus su fizine aplinka, būdinga darbo vietai, 
kur jos yra atliekamos. Įprastinė standartinių mašinų veikimo ru- 
tina gali labai palengvėti susipažinus su viena kuria veikiančio 
įrenginio dalimi... Kai kada darbuotojai gali laukti bėdos ir diag- 
nozuoti jos priežastį pagal neženklius įrenginio garsų ar kvapo 
pokyčius. Be to, užduočių atlikimas kai kuriuose gamybos ar val- 
dymo darbuose turi komandos elementų, o svarbūs įgūdžiai reiš- 
kia gebėjimą efektyviai dirbti su konkrečiais komandos nariais. 
Toks gebėjimas priklauso nuo narių asmeninių įgūdžių bendrau- 
ti, o atskiro individo darbo „įgūdžiai“ yra specifiniai ta prasme, 
jog įgūdžiai, reikalingi dirbti vienoje komandoje, nėra tokie pat, 
kaip dirbti kitoje.“ 

Apskritai užduoties išskirtinumai gali iškilti bent keturiais at- 
vejais: 1) kaip įrangos išskirtinumai dėl neištisai standartizuotos, 
nors paprastos įrangos, kurios unikalios ypatybės atsiskleidžia per 
patirtį; 2) kaip proceso išskirtinumai, kurie yra nustatomi ar „pri- 
imami“ darbuotojo ar jo bendradarbių specifinėmis veiklos aplin- 
kybėmis; 3) kaip neformalūs komandos susitarimai, būdingi abi- 
pusei adaptacijai šalių, nuolat palaikančių ryšius, tačiau kuriuos 
suardžius ir pasikeitus nariams pablogėja grupės darbo kokybė, 
ir 4) kaip bendravimo išskirtinumai, susiję su informacijos kana- 
lais ir kodais, kurie pripažįstami tik konkrečioje firmoje. Kadangi 
„technologija nėra [iš dalies] raštu fiksuota ir kadangi dalis speci- 
fikos susidaro iš susitarimų, kuriais vadovaujasi pati darbo jėga, 
darbuotojai turi galimybę plėsti savo monopolį technologijos Ži- 
nių srityje, jei tik atsiranda paskatų šitai daryti“ (Doeringer ir Pio- 
re, 1971, p. 84). 

Išskirtinių darbo rūšių paprastai mokoma darbovietės aplinko- 
je. Mokyti klasėje čia netinka tiek dėl unikalių bruožų, kurie yra 
susiję su konkrečiomis operacijomis, mašinomis, darbo grupe, o ben- 
dresne prasme darbo vietos atmosferos gali būti neįmanoma imi- 
tuoti klasėje tiek dėl to, jog esamieji darbuotojai, jau turintys reikia- 
mų įgūdžių bei Žinių, su kuriomis naujai atėjusieji ar kandidatai 
turi susipažinti, gali būti nepajėgūs aprašyti, demonstruoti ar per- 
teikti tokios informacijos, kitaip kaip tik darbo kontekste (Doerin- 
ger ir Piore, 1971, p. 20). Taip mokymas dirbant lengvina mokymo- 
si dirbant procesą. Ten, kur tokia vienybė ir tokie mokymo bruožai 
yra apskritai svarbūs, specialus supažindinimas darbo vietoje tam 
tikru etapu tampa esminiu dalyku. Prašalaičiai, kurie neturi speci- 
finės patirties, su esamaisiais darbuotojais galės susilyginti tik bū- 
dami nusamdyti ir patyrę būtinų startinių sąnaudų. 

Mokymo darbo vietoje sėkmė visiškai priklauso nuo to, kiek 
esamieji įmonės darbuotojai yra nusiteikę atskleisti informaciją. 
Esamieji darbuotojai kiekvienas atskirai ir kaip grupė turi vertin- 
gų išteklių (Žinių), ir galima tikėtis, jog jie plačiai ir atvirai atskleis 
jas tik mainais pagal vertę. Šiuo atveju iškyla samdos santykio 
svarba. Esama pavojaus, jog esamieji darbuotojai slėps informaci- 
ją savo asmeniniam labui ir leisis į dvipusius monopolinius mai- 
nus su vadovybe ir firmos, ir kitų darbuotojų nenaudai. 

Papildomas tų užduočių bruožas, anksčiau neaprašytas, bet 
vis dėlto svarbus norint suprasti sutarčių problemas, susijusias su 
samdos santykiu, yra tai, jog aptariamąjį aktyvumą reguliariai trik- 
do aplinkos pokyčiai. Juk keičiasi paklausa dėl darbo jėgos kainų 
ar kaitos, dėl vartotojų pajamų ar skonių, atsiranda santykinių kai- 
nos pokyčių veiksnių, be to, atsiranda technologinių tiek gaminio 
dizaino, tiek gamybos būdo pokyčių. Paprastai prisireikia vėles- 
nių pastangų prisitaikyti prie kiekvieno iš šių pokyčių, jei norima 
sulaukti veiksmingų gamybos rezultatų. Be to, vyksta darbo jė- 
gos gyvavimo ciklo kaita, o tai skatina apyvartą, kvalifikacijos ki- 
limą bei nepertraukiamą mokymą. Vadinasi, nagrinėjami klausi- 
mai turi būti sprendžiami slankiosios pusiausvyros aspektais. Ki- 
taip sakant, tokie klausimai nėra iš tų, kur pakanka vienkartinio 
darbuotojų prisitaikymo, o šiaip viskas lieka kaip buvę. 


2.2.2. Interpretacija 


Gamybos užduotys, kurios šiame skyriuje traktuojamos kaip 
sandorinės, yra tokios, kad arba pačios savaime yra gana painios, 
arba sudaro sudėtingą technologinių ir organizacinių aplinkybių 
tinklą. Be to, reikia tolesnio prisitaikymo norint pasiekti efektyvu- 
mo esant vidaus ir aplinkos pokyčiams. Taigi galima sakyti, kad 
užduotims būdingas neįprastas neapibrėžtumo /sudėtingumo 
mastas. Tokių užduočių mokymas vyksta kokio nors darbo vieto- 
je dėl negalėjimo (ar didelių sąnaudų) atskleisti darbo niuansų 
mokomojoje klasėje. Paprasčiausiai atitinkamų darbo detalių ne- 
galima atpažinti, tiksliai aprašyti ir efektyviai perduoti klasės ap- 
linkoje dėl informacijos apdorojimo ribotumo, kuriuo pasižymi ir 
autoriai (mokytojai), ir gavėjai (mokiniai). Iš tikrųjų kartais net 
nereikia kalbos. Taigi riboto racionalumo ir neapibrėžtumo /su- 
dėtingumo sąlygų porinys leidžia susidaryti specialiai situacijai 
mokyti dirbti. Mokymas dirbant ir mokymasis dirbant taupo iš riboto 
racionalumo tomis išskirtinėmis darbo aplinkybėmis“. 


* Darbas mokantis irgi prisideda prie firmos veiklos rezultatų. Mokymas kla- 
sėje šiuo požiūriu yra aiškiai nenaudingas. 

Specialių įgūdžių bei Žinių individai ir mažos grupės įgyja per 
specifinį jų mokymą ir patirtį. Tačiau kadangi tokie įgūdžiai ir 
informacija kaupiami natūraliu būdu, jie gali būti atskleidžiami 
strategiškai — neišsamiai ar iškreiptai, nelygu ką suinteresuoto- 
sios šalys pasirinks. Ar visa tai įvyks, priklauso nuo derybų. Ten, 
kur dabar esamieji darbuotojai įgyja iniciatoriams būdingų neįpras- 
tų pranašumų (palyginti su prašalaičiais), o be to, dar yra linkę į 
oportunizmą, kaip kadaise atsitikdavo per derybų dėl didelių kie- 
kių situacijas, kai būdavo išankstinio darbų skyrimo atvejų, šiuo 
metu susidaro derybų dėl didelių kiekių situacija, nors taikytis 
prie neplanuotų (ir gal nenuspėjamų) vidinių ir rinkos pokyčių 
yra siūloma vėliau. Tokio perėjimo nuo derybų dėl didelių kiekių 
santykio pradžioje prie dvišalių derybų priežastys ir pasekmės 
yra smulkiau aptariamos tolesniame tekste. 


3. Individualistiniai derybų modeliai 


Galima skirti keturis individualistinių sutarčių tipus: 1) susi- 
tarkime dabar dėl x specifinio atlikimo ateityje; 2) susitarkime da- 
bar dėl pristatymo x,, priklausančio nuo įvykio e. gavimo ateityje; 
3) laukime, kol materializuosis ateitis, ir tuomet susitarkime dėl 


“ Kad tolesnis autonominių derybų būdų tyrimas nebūtų laikomas gudravimu 
ir/ar nebūtinu, nes „kiekvienas žino“, jog tokie derybų būdai yra ne vietoje, 
pateikiu tokių pastabų. Pirma, nors plačiai pripažįstama, jog sudėtingi nenu- 
matytų reikalavimų sandoriai yra neįmanomi [pavyzdžiui, Radneris pažymi, 
jog Arrow-Debreu sutarčių modelis „reikalauja, kad ekonomikos veikėjai turė- 
tų sugebėjimų įsivaizduoti ir apskaičiuoti, kas viršija realybę daugelį kartų“ 
(1970, p. 457)], to priežastys retai nurodomos - arba nurodomos labai apiben- 
drintai, arba siaurai, kaip yra darbo rinkos sutarčių atveju. Mėginu padėtį tai- 
syti tolesniame 3.1 poskyryje. Antra, kaip rodo Alchiano ir Demsetzo tyrinėji- 
mai 3.2 poskyryje, nėra reikalo, kad kiekvienas vertintų poreikį būdingąsias 
užduotis atskirti nuo apskritai užduočių ir kad nuoseklūs einamieji sandoriai 
yra ypač netinkami išskirtinių požymių darbams. Trečia, norint pakoreguoti 
plačiai teisingu laikomą įsitikinimą, jog valdžios santykis reprezentuoja gerai 
apibrėžtą alternatyvą „normalioms“ rinkos sutartims [kaip neseniai parodytas 
Arrowo (1974, p. 25, 63-65) pasitikėjimas Simono nuostata, kaip traktuoti val- 
džios santykį], manau, svarbu atskleisti valdžios santykio dviprasmybes. 


Sarrdos santykio sarrprata 105 


atitinkamo (specifinio) x ir 4) susitarkime dabar dėl teisės išsirinkti 
specifinį x iš leistinos aibės X, o apsisprendimą dėl konkretaus x 
pasirinkimo nukelkime į ateitį. Simono studija apie samdos san- 
tykį (1957, p. 183—195) nagrinėja pirmojo tipo sutartis (jas vadin- 
damas pardavimo sutartimis) kaip pagrindinę alternatyvą vadi- 
namajam valdžios santykiui (4 tipas). Tačiau visa tai atrodo nevy- 
kusiai, nes 1 tipo sutartys, būdamos nelanksčios, yra ypač 
netinkamos leisti prisitaikyti atsižvelgiant į kintančias vidines ir 
rinkos aplinkybes. Priešingai, nenumatytų reikalavimų sutartys 
(2 tipas) ir nuosekliosios einamųjų pardavimų sutartys (3 tipas) 
leidžia prisitaikyti. Sudėtingumas/neapibrėžtumas yra laikomas 
aplinkos, kuri mums rūpi, pagrindiniu bruožu, o visas komplek- 
tas duomenų iš pat pradžių yra priešingas 1 tipo sutarčiai. Todėl 
toliau 1 tipo sutartys nebus nagrinėjamos. 


3.1. Nenumatytų reikalavimų sutartys 


Tarkim, kad efektyvus x pasirinkimas kiekvieną dieną pri- 
klauso nuo to, kaip susiklostys ateitis. Toliau tarkim, kad šalys 
yra įpareigotos derėtis dėl galutinės darbo sutarties, kurioje tiek 
darbdavio, tiek ir darbuotojo įsipareigojimai yra nustatomi iki 
galo iš pat pradžių. Tada, galimas daiktas, būtų sudaryta išsa- 
mioji nenumatytų reikalavimų sutartis. Darbdavys sutiktų mo- 
kėti konkrečią algą, už kurią darbuotojas pasižadėtų ateityje teikti 
sulygtas nenumatyto pobūdžio paslaugas, t. y. tokias paslaugas, 
kurios priklausys nuo susiklostančių aplinkybių. 

Galima tikėtis, kad iškils keletas problemų dėl sutarčių pasira- 
šymo. Pirma, ar gali būti surašoma išsamioji sutartis? Antra, net 
jei ir galima, ar visapusiškas susitarimas tarp šalių gali būti įma- 
nomas? Trečia, ar tokie susitarimai gali būti įvykdomi mažomis 
sąnaudomis? Visos iškeltos problemos gali būti naudingai apta- 
riamos anksčiau minėtame kontekste. 

Galimybė sudaryti išsamiąsias nenumatytų reikalavimų sutar- 
tis iš esmės atsiremia į riboto racionalumo problemą. 

Čia prisiminkime Feldmano ir Kanterio padarytą išvadą verti- 
nant sudėtingus sprendimų medžius, t. y. „išsamus sprendimo 

modelis yra neįmanomas daugeliui įdomių sprendimo uždavi- 
nių“ (1956, p. 615). Aišku, jog išsamūs darbo susitarimai, kuriuo- 
se reikia smulkiai aptarti išskirtines užduotis, yra kaip tik tokio 
pobūdžio. Ne tik kad neįmanomai sudėtinga yra apskaičiuoti kin- 
tamąsias rinkos sąlygas (produktų paklausą, konkurenciją, gamy- 
bos veiksnių kainas, technologines sąlygas ir pan.), bet drauge ir 
atitinkamų pakeitimų negali būti daroma su kokiu nors patiki- 
mumu ex ante. Kintančios gyvavimo trukmės sąlygos, turint gal- 
voje vidinę darbo jėgą, sudaro keblumų. 

Minimas problemas pripažįsta Meade'as, aptardamas nenu- 
matytų reikalavimų sutartis. „Kai neapibrėžtų aplinkybių tiek 
daug, jog į jas visas neįmanoma atsižvelgti... ar (o tai yra maž- 
daug tas pat) kai bet kuriuos aplinkos rizikos veiksnius yra taip 
sunku apibrėžti ir atskirti vieną nuo kito, jog tvirtų lažybų ar drau- 
dimo sutarties negalima pagrįsti bet kurio iš jų galimumu ar ne- 
galimumu, tuomet vien tik dėl to neįmanoma turėti nenuspėjamų 
rinkų sistemos...“ (1971, p. 183). Jeigu ne ribotas racionalumas, 
Meade'o rūpesčiai dėl daugybės neapibrėžiamų rizikos veiksnių 
ir nenuspėjamų įvykių išnyktų. 

Tačiau tarkim, arguendo, kad visiškai išsamiosios sutartys ga- 
lėtų būti surašomos už įmanomą kainą. Ar tokios sutartys būtų 
šalims priimtinos? Manau, kad dažnai iškils nesusipratimo pro- 
blema ir tai kliudys susitarti. Bent viena iš šalių, greičiausiai dar- 
buotojas, nesugebės prasmingai įvertinti išsamiosios sutarties, prie 
kurios jis prašomas dėtis, reikšmės. Taigi pirmenybė bus teikiama 
vėlesniam sutarties sudarymui, nes patirtis leis geriau suprasti įvai- 
raus pobūdžio nenumatytų įsipareigojimų pasekmes. 

Tačiau tarkim, jog ex ante supratimas sutartims sudaryti ne- 
kliudo. Tada reikia imtis ex post įpareigojimo problemoms spręsti. 
Pirmiausia kyla reikalas išsiaiškinti, kokia susidarė bendroji situ- 
acija. Meade'as pažymi, kad nenumatytų reikalavimų sutartys yra 
neįmanomos aplinkybėmis, kai sutarties vykdymo dieną negalima 
„pakankamai tiksliai suvokti visiškai legalios sutarties tikslų“ - su 
kokia situacija yra visa tai susiję (1971, p. 183). Lengvai sutinkant 
su Meade'o pastabomis, manau, verta pažymėti, kad, jei ne oportu- 
nizmas ir informacijos ribotumas, kliūtys sutartims, kurias jis turi 
galvoje, išnyktų. Nesant tokių sąlygų, atsakomybė už aiškinimus, 

kokia susidarė bendroji situacija, priklausytų geriausiai informuotai 
šaliai. Jei toji šalis priėmė sprendimą, atitinkamas x pasirinkimas ran- 
damas aiškinantis sutartį. Tada vykdyti pradedama tuoj pat. 
Tačiau pavojinga leisti geriausiai informuotai šaliai vienašališ- 
kai daryti pareiškimus dėl bendrosios situacijos ten, kur galima 
tikėtis oportunizmo. Jei darbuotojui ne vis tiek, ar bus teikiama x 
tipo paslauga, o ne x,, ir jei bendrosios situacijos deklaravimas 
būtų paliktas jo Rusai jis būtų linkęs, susiklosčius aplinky- 
bėms, apibūdinti bendrąją situaciją sau palankiausia prasme. Pa- 
našių problemų lauktina ir tuo atveju, jei darbdavys, kaip mano- 
ma, yra geriausiai informuota šalis, ir ji vienašališkai paskelbia, 
kokiu e. iš tikėtinos aibės baigėsi“. Be to, trečiosios šalies tarpinin- 
kavimas nėra atsakas į klausimą, nes remiantis prielaida informa- 
cijos ribotumo sąlyga yra lemiamoji aptariamųjų pastabų atveju. 
Pagaliau net jei bendrosios situacijos problemos ir galėtų būti iki 
galo išspręstos už mažas sąnaudas, tebelieka dar įvykdymo proble- 
ma. Ar iš tikrųjų darbuotojas pateiktų x, atsakydamas į sąlygą e, kaip 
jis privalėtų daryti, ar jis (oportunistiškai) vietoj to pateiktų x? Jei 
susidarytų pastarasis atvejis, kokiu būdu darbdavys atsilieptų į tai, 
imdamasis taisyti padėtį? Čia panašu į informacijos ribotumo pro- 
blemas. Iškyla aspektų, panašių į moralinės rizikos problemas. 
Paprastai ribotas racionalumas galutinių, nenumatytų reikala- 
vimų samdos sutarčių aprašymą daro visiškai neįmanomą. Retai 
tepasitaiko progų nagrinėti tokių sutarčių sudarymo ir įsiparei- 
gojimų ypatybes. Tačiau mums pakanka vien nustatyti, kad bet 
kokios tokio pobūdžio problemos trukdo sudarinėti nenumatytų 
reikalavimų sutartis. Atsižvelgiant į tokius keblumus, pirmiausia 
reikėtų nagrinėti galutinės pasiūlos santykių alternatyvas. 


* Tačiau problema čia kiek subtilesnė. Darbdavys, įsivaizduodamas veikiąs 
kaip geriausiai informuota šalis, nepanorės skelbti netikslios bendrosios situ- 
acijos, nebent tuo metu, kai darbuotojas sutiko su atlyginimu ww ir darbdavys 
atskleidė darbuotojui, jog tipo x. paslaugų prireiks atsitikus įvykiui e., kai 
faktiškai x : paslaugos, kurių darbuotojas nemėgsta, duoda didesnį e. uždarbį. 
Darbuotojas, įtikintas, kad bus kviečiamas atlikti x paslaugų tik tada, kai 
atsitiks neįtikėtinas e įvykis, sutinka su mažesniu atlygiu, negu būtų sutikęs, 
jei būtų įsivaizdavęs, jog būtų reikėję x atsako tiek e ,tiekir e“ situacijose, nes 
darbdavys klaidindamas skelbia, jog e yra e“ , kad būtų atliktos x“ paslaugos. 

3.2. Nuoseklūs einamieji sandoriai 


Alchianas ir Demsetzas laikosi nuomonės, kad būtų klaida 
darbdavio ir samdomo darbuotojo santykius apibūdinti dekretavi- 
mo, valdžios ir pan. terminais. Greičiau tai būtų teigimas, jog 
santykis tarp darbdavio ir jo samdomo darbuotojo yra tapatus 
tokiam, kuris egzistuoja tarp pirkėjo ir pardavėjo, vertinant juos 
dekretavimo ir valdžios aspektais (1972, p. 777): 


„Pavienis vartotojas gali skirti savo pardavėjui užduotį įsigyti ką 
nors tai, kad klientas galėtų įtikinti tą pardavėją tiekti už kainą, 
priimtiną abiem šalims. Tai visa, ką darbdavys gali padaryti sam- 
domam darbuotojui. Kalbėti apie valdymą, vadovavimą ar įvai- 
rių užduočių darbuotojams skirstymą yra apgaulingas būdas pa- 
brėžti, kad darbdavys yra nuolat verčiamas persvarstyti sutarčių 
sąlygas, kurios turi būti priimtinos abiem šalims... Ilgalaikės su- 
tartys tarp darbdavio ir samdomo darbuotojo nėra tos organizaci- 
jos, kurią vadiname firma, esmė.“ 


Minėtų autorių samprotavimuose, mano supratimu, yra savai- 
me numanoma prielaida, kad perėjimo sąnaudos, susijusios su 
darbuotojų kaita, yra menkos. Darbdaviai dėl to gali lengvai tai- 
kytis prie kintančių rinkos sąlygų, užpildydami darbo vietas ei- 
namųjų sandorių rinkos pagrindu. Nors darbuotojai gali toliau 
išlaikyti darbo vietas gana ilgą laiką ir gali tvirtinti esą pavaldūs 
valdžiai, visa, ką jie iš esmės patiria, yra tai, jog einamųjų sando- 
rių rinkoje nuolat susiduria su siūlymais į jų darbo vietas. Tai tre- 
čiasis pasirinkimas (tarp kitų sutarčių, aprašytų šio poskyrio pra- 
džioje), pateiktas pakartotinai. 

Kad taikomasis, nuoseklus sprendimų priėmimas gali būti efek- 
tyviai įgyvendinamas nuosekliose einamosios darbo jėgos rinko- 
se, kurias tenkina mažų perėjimo išlaidų prielaida (kaip neabejo- 
tinai yra, pavyzdžiui, su migruojančiais žemės ūkio darbininkais), 
nekeldamas tų problemų, kurios savo pobūdžiu skiriasi nuo pa- 
prasto pardavėjo ir pirkėjo santykio, atrodo neginčijama. Tačiau drįs- 
tu teigti, kad daugelį darbų tokia prielaida netenkina. Ypač jei do- 
minančios užduotys nėra primityvios. Kai užduotys išskirtinės, ne- 
įprastos, darbuotojo ir darbdavio santykis nėra sutarties požiūriu 

tapatus įprastiniam pardavėjo ir pirkėjo santykiui, ir galimybė nuo- 
sekliai sudaryti einamųjų prekių rinkos sutartį darosi neįmanoma. 

Kadangi nenumatytų reikalavimų sutartys yra priskiriamos ri- 
boto racionalumo ir oportunizmo sąlygoms, nuoseklieji einamieji 
sandoriai iš esmės blogėja dėl oportunizmo. (Ribotas racionalu- 
mas kelia ne tokią griežtą problemą, nes nuo pat pradžių nededa- 
ma pastangų aprašyti visą sprendimų medį. Vietoj to, prisitaiky- 
mas prie neapibrėžtumo pateikiamas kaip susiklostęs įvykis.) Kur 
iškyla oportunizmas ir kaip pablogėja nuoseklių einamųjų sando- 
rių sudarymo galimybės? 

Iš oportunizmo aptarimo 2 skyriuje prisimename, kad oportu- 
nizmas kėlė sandorio problemą tik tokiu mastu, kokiu ji iškyla 
derybų dėl mažų kiekių kontekste. Šiaip jau didelių kiekių siūly- 
mas efektyviai tikrina oportunistinius polinkius ir konkurencin- 
gus rezultatus. Nagrinėjamų užduočių problema yra ta, jog jei di- 
delių kiekių siūlymų sąlygos susiklosto iš pat pradžių, prieš skirs- 
tantis darbus ir darbams prasidėjus, išskirtinis darbo patirties 
pobūdis smarkiai apardo paritetą sutarties atnaujinimo laikotar- 
piu. Palyginti su kitais kvalifikuotais, tačiau be patirties preten- 
dentais, esamųjų darbuotojų, tuo metu turinčių nemažų pranašu- 
mų, situacija yra palanki, ir jie gali reikalauti tam tikros dalies 
sutaupytų lėšų, kurias sukaupė jų išskirtinė patirtis. 

Darbdaviams būdinga tik viena įmanoma adaptacija, kad iš- 
vengtų išskirtinių technologijų bei technikos ir suteiktų pirmeny- 
bę labiau standartizuotoms operacijoms. Nors toks procesas au- 
koja pigiausias gamybos technologijas, vis dėlto piniginių lėšų ga- 
lima gauti, nes esamieji darbuotojai, palyginti su kitos 
kvalifikacijos, bet patirties stokojančiais prašalaičiais, realizuoja 
tik menką dalį savo strateginio pranašumo. Tačiau struktūrinti 
pradinį pasiūlymą, kad atsirastų galimybė naudoti pigiausiai kai- 
nuojančią technologiją ir techniką, nerizikuojant nepalankiais su- 
tarties atnaujinimo rezultatais, būtų daug palankesnis sprendimas. 
Galima svarstyti dvi galimybes: 1) pradžioje išgauti pasižadėjimą 
iš kiekvieno norinčio pretendento, kad jis savo išskirtinių žinių ir 
patirties monopolistiškai nenaudos sutarties atnaujinimo laikotar- 
piu, arba 2) reikalauti, kad esamieji darbuotojai kapitalizuotų per- 
spektyvią monopolinę naudą, kurią sukaups kiekvienas, ir iš pat 

pradžių išgauti atitinkamas stambias sumas iš laimėjusių preten- 
dentų“. 

Pirmoji galimybė gali būti atmesta kaip utopinė. Ji reiškia, kad 
pažadai nesielgti oportunistiškai yra arba savaime vykdomi, arba 
gali būti verčiami vykdyti per teismus. Savaiminis vykdymas pri- 
lygsta neigimui, kad Žmogiškieji veiksniai yra linkę į oportuniz- 
mą, ir žlunga susidūrę su tikrove. Tokių pažadų priverstinis vyk- 
dymas per teismus taip pat nerealus. Taip pat neįmanoma nei by- 
lą nagrinėti teisme, nei reikalą tvarkyti pagal taisykles. 
Bylinėjimasis dėl kiekvieno atvejo pranašumų labai brangiai kai- 
nuoja, o taisyklės, kad „visi darbuotojai turi gauti vien konkuren- 
cinius atlyginimus“, pasirodo netinkamos, nes teismai negali (dėl 
informacijos ribotumo) nustatyti, ar darbuotojai įdeda į darbą tiek 
savo energijos ir išradingumo, kad galėtų nuolat spręsti specifi- 
nes sąnaudų taupymo užduotis, - ir tuo atveju nepatenkinti dar- 
buotojai tokioms taisyklėms gali atkakliai priešintis. 

Šiuo atveju yra svarbus skirtumas tarp rimto ir atsainaus ben- 
dradarbiavimo. Rimtas bendradarbiavimas reiškia teigiamą po- 
žiūrį į darbą ir apima sprendimų naudojimą, spragų taisymą ir 
ėmimąsi iniciatyvos iš esmės". Atsainus bendradarbiavimas, prie- 
šingai, reiškia minimaliai priimtiną darbą, kai „minimaliai priim- 
tinas“ reiškia, kad esamieji darbuotojai, patyrimu įgiję specifinių 
darbo įgūdžių, turi tik truputėlį pranokti geriausią turimą nepa- 
tyrusį kandidatą (kurio santykis su darbu būtinai bus nežinomas). 
O rezultatas bus toks, jog darbuotojai, būdami nustumti į atsai- 
nų veikimą, gali „sužlugdyti“ išskirtinio efektyvumo naudą. Taip 


" Žr. Doeringer ir Piore (1971, p. 4-5); taip pat Kerr (1954, p. 95). 
“ Rimtą bendradarbiavimą sudaro visiškai funkcionalus, nedeformuotas bū- 
das. Pastangos nėra tikslingai varžomos; taip pat netoleruojamas aiškiai nede- 
ramo pobūdžio elgesys. Blau ir Scottas savo susirūpinimą skirtumu tarp atsai- 
naus ir rimto bendradarbiavimo atvirai išsako šioje ištraukoje (1962, p.140): 
„Sutartis įpareigoja darbuotojus atlikti vien pareigas pagal minimalius 
standartus ir neskatina jų pastangų siekti optimalaus vykdymo... Teisėta va- 
dovybė neįsako ir negali įsakinėti darbuotojui skirti savo sumanumą ir ener- 
giją užduotims vykdyti visomis išgalėmis... Ji ragina laikytis nurodymų ir 
drausmės, tačiau neskatina darbuotojų įtempti jėgas, imtis atsakomybės ar 
rodyti iniciatyvą.“ 

kliovimasis pažadais, pareikštais iki įsidarbinimo, kaip priemone 
atgrasyti darbuotojus prisidėti prie tokios naudos, yra pasmerk- 
tas žlugti. 

Todėl aptarkime antrąją alternatyvą, kuria remiantis iš pat pra- 
džių iš darbuotojų reikalaujama stambių sumų su paraiška į dar- 
bo vietą, nors darbuotojo dalyvavimas taupant gamybos sąnau- 
das laikomas normaliu dalyku. Tariant, kad daugelis pareiškėjų 
gali siekti tokių darbo vietų iš pat pradžių, ar toks planas leidžia 
darbdaviams savintis laukiamą diskontuotą būsimų lėšų santau- 
pų vertę suteikiant darbą, už kurį darbuotojas siūlo didžiausią 
vienkartinį mokestį? 

Tokia sutarties schema prilygsta ilgalaikėms sutartims, kuriose 
daugybė susitarimo detalių lieka nepatikslintos. Kaip ir galima ti- 
kėtis, dėl to kyla problemų. Viena, tai reiškia, jog darbuotojai pajė- 
gūs sumaniai išsiaiškinti sudėtingas ateities aplinkybes ir nuspręs- 
ti, kokia iš to bus nauda. Visiškai aišku, kad čia keliama rimta riboto 
racionalumo problema. Antra, netgi jei darbuotojas turėtų kompe- 
tencijos užbaigti tokį bandymą, galima būtų pagrįstai abejoti, ar jis 
galėtų sukaupti pinigų, jei nepakaktų savų asmeninių lėšų, siūlyti 
numatytas tikrai vertas kainas. Kaip yra pažymėjęs Malmgrenas 
progų, bet nesugebės palankiai perduoti savo informacijos ir lūkes- 
čių bankininkams, ir dėl to nesugebės gauti finansų ar turės mokėti 
didesnius mokesčius už skolintą kapitalą“ (1961, p. 416). Šalys pati- 
ria komunikavimo sunkumų, susidarančių ir dėl kalbos kliūčių (bū- 
dingų ribotam racionalumui). Kad bankininkai nenoriai priima pa- 
skolų už nominalią vertę ieškotojus, kalta oportunizmo rizika. 

Trečia (ir labai svarbu) yra tai, kad numatomų ateities pajamų, 
kurios bus skirstomos darbuotojų, dydis dažnai priklauso ne tik nuo 
išorinių įvykių ir/ar veiklos, kurią kiekvienas darbuotojas visiškai 
kontroliuoja, bet ir nuo bendradarbių elgsenos, taip pat nuo darbda- 
vio laikysenos. Problemų dėl bendradarbių kyla tada, jei, nepaisant 
nusistovėjusių užduočių atskirumo, pritarimas ar aktyvus bendra- 
darbiavimas darbuotojų, kurie susiję su svarstoma užduotimi, turi 
būti kas kartą patikinami, jog yra siūloma adaptacija. Iš esmės tai 
reiškia, jog konkreti darbuotojų grupė turi įteikti paraiškas kaip ko- 
manda, o tai itin komplikuoja teikimo tvarką ir sudaro progą pasi- 

reikšti išsisukinėtojams. Problemų taip pat kyla, kai pajamų negali- 
ma paskirstyti nepriklausomai nuo vadovybės priimamų sprendi- 
mų, pavyzdžiui, dėl gamybos organizacijos, papildomų naujų akty- 
vų įsigijimo, įrangos remonto politikos ir t. t. Stambių sumų siūly- 
mai yra aiškiai pavojingi, kai darbuotojai teikia paraiškas dėl uždarbio 
srautų, kurie yra pakartotinai persvarstomi", gyvavimo trukmės. 

Paskutinis, tačiau šiaip nedidelės svarbos jau iškeltų proble- 
mų atžvilgiu yra klausimas dėl didelio rizikingumo: kuri šalis tu- 
ri palankesnę padėtį atlaikyti ateities neapibrėžtumų riziką - in- 
dividualūs darbuotojai ar firma? Tai, kad individualūs darbuoto- 
jai gali būti prastai prisitaikę tokią riziką pakelti ir kad jie kaip 
grupė gali sunkiai subendrinti riziką, didėjant būsimųjų neapi- 
brėžtumų sunkumams, atrodo akivaizdu ir todėl dar labiau nu- 
teikia prieš siūlomą paraiškų teikimo tvarką. 

Taigi sandorių sunkumai yra susiję tiek su nenumatytų reika- 
lavimų, tiek su nuosekliųjų einamųjų rinkos sutarčių dėl išskirti- 
nių užduočių sudarymu, aptariamo šiame skyriuje. Todėl panag- 
rinėkime vadinamąjį santykį su valdžia kaip svarstomą sutarčių 
sudarymo problemų sprendimą. 


3.3. Santykis su valdžia 


Simonas yra padaręs vieną iš nedaugelio bandymų formali- 
zuotai vertinti samdos santykį. Žymėdamas B kaip darbdavį, W 
kaip samdomą darbuotoją (ar darbininką), o x kaip elementą gali- 
mų elgsenos modelių W aibėje, santykį su valdžia jis apibrėžia 
taip (1957, p. 184): 


* Su tuo susijusi darbuotojų, kurie skiriasi amžiumi, sveikata ir kitomis cha- 
rakteristikomis, paraiškų lyginimo problema. Galimas daiktas, tai galėtų būti 
daroma esant sąlygai, jog laimėtojai reikalauja darbo vietų iki gyvos galvos, 
tad darbo vieta gali būti parengta naujai paraiškai atsižvelgiant į darbuotojo, 
kuris miršta arba atsistatydina, padėtį. Tačiau toks naujas siūlymas yra pavo- 
jingas, jei naujasis darbuotojas taip pat turi užsitikrinti savo bendradarbių 
pritarimą. Tada jau priimtieji darbuotojai turi galimybę strategiškai savintis 
šį tą iš pajamų. (Vadinasi, esama koalicijos asimetrijų, kurios naudingos se- 
niesiems darbuotojams naujųjų atžvilgiu.) 

„Mes teigiame, jog B reiškia valdžią W atžvilgiu, jei W leidžia B 
išsirinkti x. Vadinasi, W pripažįsta valdžią, jei jo elgesį lemia B 
sprendimas. Apskritai W sutiks su valdžia, tik jeigu x, variantas iš 
x, kurį išrinko B, yra ribojamas tam tikru visų galimų reikšmių 
poaibiu (asmeniui W priklausančia „sutikimo sritimi“ ).“ 


Tada sakoma, jog samdos sutartis egzistuoja, kai W sutinka pri- 
imti B valdžią, už kurią mainais B sutinka mokėti W nustatytą 
atlygį (1957, p. 184). 

Paskui Simonas klausia, kada tokiam samdos santykiui, paly- 
ginti su pardavimo sutartimi, bus teikiama pirmenybė, ir siūlo 
tokias dvi galimybes (1957, p. 185): 


„1. W pageidaus sudaryti samdos sutartį su B tik tada, kai jam 
nebus „labai“ svarbu, kokį x (pagal sutartą priimtinumą) B 
pasirinks, arba jei kokiu nors būdu W bus kompensuota už 
galimybę, jog B išsirinks x, kurio nepageidauja W (t. y. kad B 
paprašys W atlikti nemalonią užduotį). 

2. Asmeniui B būtų naudinga pasiūlyti W papildomą atlygini- 
mą už samdos sutarties sudarymą, jei B sutarties sudarymo 
metu negalės iš anksto patikimai nusakyti, kuris x bus jo po- 
žiūriu optimalus. Taigi B mokės už x privilegiją atidėti pasi- 
rinkimą iki tam tikro laiko po sutarties pasirašymo.“ 


Toliau jis plėtoja formalųjį modelį, juo parodydamas, jog sam- 
dos sutartis paprastai turi patrauklių savybių neapibrėžtumo są- 
lygomis, jei alternatyvos yra 1) pažadas konkretaus x mainais už 
duotąjį atlygį 20 (tai jis laiko esant pardavimų sutarties pasirinki- 
mu) arba 2) X grupė, iš kurios vėliau bus pasirinktas konkretus x 
mainais už tam tikrą atlygį 10 (pasirenkamoji samdos sutartis). 

Kitaip tariant, parodoma, kad, palyginti su ne iki galo apibrėž- 
tu samdos santykiu, pagal kurį W ir B nesutinka su visomis sąly- 
gomis ex ante, tačiau „sutinka sutikti vėliau“, tiksliau sakant, „su- 
tinka pasakyti ir kad jiems būtų pasakyta“, deterministinė parda- 
vimų sutartis yra žemesnės rūšies. Tačiau, aišku, jo sąlygos 
klastojamos iš pat pradžių. Kaip minėta anksčiau, konkretus par- 
davimų sutarties tipas, kurį Simonas mini mėgindamas nustatyti 
santykio su valdžia pagrindą, yra vienintelis iš trijų rūšių parda- 
vimo sutarčių, aprašytų šio skyriaus pradžioje, kuris stokoja pri- 

sitaikomumo reakcijos į kintančias rinkos aplinkybes. Kadangi tiek 
nenumatytų reikalavimų, tiek nuosekliųjų einamųjų vadybos ti- 
po samdos sutartys neturi panašių trūkumų, geresnis santykio su 
valdžia išbandymas būtų lyginti tą santykį su kiekviena iš sam- 
dos sutarčių. 

Deja, Simono modeliavimo aparatas tokiems tikslams netinka. 
Jis tiesiog nieko nesako apie tų alternatyvių sutarčių, kuriose pa- 
brėžiamas prisitaikomumas, efektyvumo savybes. Jis ne tik nepa- 
jėgia daryti skirtumo tarp santykio su valdžia, nenumatytų reika- 
lavimų sutarčių ir nuosekliųjų einamųjų rinkos sandorių prisitai- 
komumo aspektais, bet ir negali iškelti sandorių sąnaudų 
problemų, būdingų čia minimiems tipams. 

Tačiau tai nereiškia, kad santykis su valdžia neturi nieko re- 
komenduotina. Priešingai, toks santykis nereikalauja, kad visas 
sprendimų medis būtų sudarytas iš anksto, ir todėl nekelia griež- 
tų riboto racionalumo problemų, kurios būdingos nenumatytų 
reikalavimų sutarčių modeliui. Santykis su valdžia, matyt, taip 
pat mažina sutarčių pasirašymo dažnumą palyginti su nuosek- 
liųjų einamųjų sutarčių sudarymo tipu. Prisitaikymas prie ma- 
žų kiekių gali būti nebrangiai įgyvendinamas santykio su val- 
džia aplinkybėmis, nes tokie pokyčiai darbuotojui nelabai ką 
reiškia. 

Tačiau tariant, kad šalys yra apdairiai jungiamos į ilgalaikę ben- 
driją, o aptariamosios darbo vietos yra išskirtinio pobūdžio, dau- 
gumos nuosekliųjų einamųjų sutarčių sudarymo problemų dar 
reikia tikėtis sulaukti. Taigi kaip darbo užmokestis ir su tuo susiję 
samdos reikalai ilgainiui turi būti tvarkomi turint galvoje nedide- 
lius, tačiau besikaupiančius, arba pavienius didelius pokyčius, bū- 
dingus tiems duomenims? Kas pasidaro, kai ištinka iki tol nenu- 
matyti ir nenumatomi įvykiai? Kokie yra šalių skirtumai turint 
galvoje bendrosios situacijos apibūdinimus, užduoties apibrėži- 
mą ir numatytą persvarstyti darbo vietos pobūdį? Sprendžiant iš 
esmės, visos problemos, kurias kelia išskirtinės nuosekliųjų eina- 
mųjų sutarčių tipo sudarymo užduotys, atsiranda, mano galva, 
veikiant ir santykiui su valdžia. 


Samdcs sa“ty«lc samprata 115 


4, Vidaus darbo rinkos struktūrų 
efektyvumo pasekmės 


Išvada tokia, jog nė viena iš anksčiau nurodytų sutarčių sudary- 
mo schemų neturi priimtinų savybių sprendžiant išskirtinio pobū- 
džio užduotis. Nenumatytų reikalavimų sutartys (Meade, 1971, 10 
sk.) paprastai žlunga dėl riboto racionalumo. Einamųjų rinkos su- 
tarčių sudarymas suprastėja (Alchian ir Demsetz, 1972, p. 777) dėl 
iniciatoriaus pranašumo ir oportunizmo problemų. Santykis su val- 
džia (Simon, 1957, p. 183-195) yra labai neryškus, ir pagaliau jis, 
kaip ir einamosios rinkos sutartys, susiduria su tos pat rūšies pro- 
blemomis. Susidūrus su tokiu rezultatu, savaime peršasi alternaty- 
vios sutarčių sudarymo schemos. Ar galima planuoti efektyvesnes 
schemas? Ar esama veiksmingesnių sutarčių sudarymo būdų? 

Čia pateikiama analizė ribojasi pastaruoju klausimu ir atsako į 
jį teigiamai. Nors negalima teigti, kad vidinės darbo rinkos struk- 
tūros yra optimaliai efektyvios prireikus spręsti išskirtines užduo- 
tis, vis dėlto svarbu, jog efektyviosios jų savybės daugiausia ne 
neoklasikinėse tokių rinkų interpretacijose praeityje buvo mažai 
pastebėtos ar suprastos. 

Manasis vidinės darbo rinkos struktūrų efektyviųjų aspektų 
vertinimas susideda iš trijų dalių. Pirmiausia yra apibrėžiama ko- 
lektyvinės organizacijos priežastis ir tikslai. Paskui aprašomi ryš- 
kiausi struktūriniai vidinių darbo rinkų požymiai bei nurodomi 
kiekvieno jų efektyvieji aspektai, nusakomi organizacinių nega- 
lių sampratos kalba. Toliau pateikiama keletas perspėjimų (cave- 
ats) ir trumpai aptariama atmosfera. 


4.1. Kolektyvinė organizacija 


Vargu ar pasakysime ką nauja, jei sakysime, kad akivaizdžiai 
individualių interesų vaikymasis kartais gali turėti neigiamų ko- 
lektyvinių pasekmių. Schellingas šią problemą daugiausia nagri- 
nėjo „mikromotyvų ekologijos“ kontekste (1971). Individas kiek- 
vienu savo pavyzdžiu yra ir mažas visos sistemos atžvilgiu (dėl to 
jo elgesys pats savaime neturi lemiamos įtakos sistemai), ir jis ne- 

gali pasisavinti bendrų pajamų, kurių galėtų gauti, jei atsisakytų 
savo individualių egoistinių siekių. Paskui Schellingas pažymi, jog, 
išeitis yra kolektyvinis veiksmas. Reikia įvykdomos socialinės su- 
tarties, kuri numato sistemai bendrą sprendimą (1971, p. 69). 

Nors kolektyvinį veiksmą įprasta laikyti valstybiniu veiksmu, 
tokia nuostata čia būtų per siaura. Kaip pabrėžia Arrowas (1969, 
p. 62) ir Schellingas (1971, p. 68), tiek privatus kolektyvinis veiks- 
mas (kuris, pavyzdžiui, būdingas firmai su savo hierarchine kon- 
trole), tiek socializacijos normos taip pat yra priemonės bendram 
sprendimui įgyvendinti. Vidinė darbo rinka tokia pat prasme yra 
palankiai interpretuojama. 

Nors kiekvienam darbuotojui derybos yra naudingos individua- 
liai ar kaip nedidelės grupės daliai norint įgyti monopolinių pozicijų 
ir jomis naudotis, jos, aišku, nenaudingos sistemai, kad jos samdomi 
darbuotojai turėtų taip elgtis. Oportunistinės derybos ne tik pačios 
savaime reikalauja konkrečių išteklių, bet ir efektyvūs pertvarkymai 
yra atidedami, o gal net ir užmirštami. Tai rodo, kad samdos santy- 
kis turėtų būti pakeistas taip, jog būtų plačiau proteguojami sistemi- 
niai rūpesčiai ir pasiekiami tokie tikslai: 1) kad būtų daug mažesnės 
derybų sąnaudos; 2) vidinė darbo užmokesčio struktūra racionali- 
zuota objektyvių užduoties charakteristikų prasme; 3) būtų skatina- 
mas rimtas, o ne atsainus bendradarbiavimas, ir 4) imamasi išskirti- 
nių investicijų, sudarančių potencialų monopolio šaltinį, nekeliant 
išnaudojimo rizikos. Dėl tokių priežasčių ir tais būdais, kurie bus 
aprašomi toliau, vidinės darbo rinkos gali turėti, o kai kurios jau turi 
reikalingų savybių patenkinti tokias nuostatas'“. 


'" Commonso polemika su Sidney'u Hillmanu dėl narystės sampratos trans- 
formavimosi tarp Jungtinės drabužių pramonės darbuotojų iliustruoja kelis 
sisteminius kolektyvinių sutarčių požymius (1970, p. 130): 

„Dešimt metų praėjus po Pirmojo pasaulinio karo paklausiau Sidney Hil- 
Imaną <...>, kodėl jo įmonės nariai ne tokie revoliucingi, kaip buvo tada, kai aš 
juos pažinojau prieš 25 metus anoje prakaito spaudimo įmonėlėje <...>, Hillma- 
nas atsakė: „Jie dabar žino esą tos pramonės šakos piliečiai. Jie žino, kad turi 
padaryti savo įmonę klestinčią, nes jie ten dirba“. Jie buvo piliečiai, nes turėjo 
tarpininkavimo sistemą, kuri teikė jiems apsaugą nuo savavališko cecho virši- 
ninko. Jie turėjo nedarbo sistemą pagal susitarimą su firma, kuri davė jiems 
laisvę saugiai užsidirbti. Tai iliustruoja dalies ir visumos santykių reikšmę.“ 

4.2. Struktūriniai požymiai Ir jų efektyvumo rezultatai 


4.2.1. Derybos dėl darbo užmokesčio 


Pagrindinis keblumas dėl individualių sutarčių sudarymo tuo- 
met, kai darbas yra išskirtinis, yra tai, kad darbuotojai patenka į 
tokią strateginę situaciją, jog derėtis turi oportunistiškai. Vidaus 
darbo rinka, pereidama į tokią sistemą, kurioje darbo užmokesčio 
normos daugiausia yra siejamos su atliekamais darbais, o ne dar- 
buotojais, patiria esminę pertvarką. Taigi ne tik individualios de- 
rybos dėl darbo užmokesčio neskatinamos, bet joms netgi teisiš- 
kai galima užkirsti kelią (Summers, 1969, p. 531). Jei darbo užmo- 
kestis yra akivaizdžiai pašalinamas iš individualių derybų, 
darbuotojui faktiškai nelieka jokios galimybės derėtis dėl dides- 
nių uždarbių, kuriuos galima gauti, vadovybei pasiūlius laipsniš- 
ko prisitaikymo būdų. Taip individualias derybas gadinančios ini- 
ciatyvos elgtis oportunistiškai yra atitinkamai mažinamos. 

Be to, čia ne vien stokojama teigiamų paskatų, bet esama ir 
stabdžių (grupinės disciplinos ir karjeros laiptelių prasmėmis), pra- 
našaujančių pasipriešinimą valdžiai dėl dalykų, kurie pagal tra- 
diciją susiję su valdžia!'!. Karjeros laiptelių problema yra keliama 
kalbant apie įėjimo uostus toliau 4.2.4 poskyryje; todėl aptarkime 
grupinės disciplinos reiškinius. 

Šiuo atveju Barnardas pažymi (1962, p. 169): 
„Kadangi organizacijos efektyvumas priklauso nuo pritarimo įsa- 
kymams laipsnio, neigti organizacijos informacijos galias reiškia 
grėsmę visų tų individų, kurie turi realių pranašumų dėl savo ry- 
šių su ta organizacija, interesams, nebent įsakymai ir jiems būtų 
nepriimtini. Vadinasi, bet kuriuo momentu tarp daugumos ben- 
dradarbių yra gyvas asmeninis interesas palaikyti visų tų įsaky- 
mų, kurie jų neliečia, galią. Palaikyti tokį interesą daugiausia yra 
neformalios organizacijos funkcija.“ 


** Santykis su valdžia čia vartojamas sąlygine trumpalaikiškumo prasme, ku- 
ri nurodyta aptariant Simono veikalą anksčiau 3.3 poskyrvje. 

Taigi grupinis spaudimas eina drauge su karjeros motyvų pa- 
skatomis siekiant palengvinti prisitaikymą smulkmenų atvejais“. 
Netgi individai, kurie yra jau išsėmę savo karjeros perspektyvas, 
gali būti tokiu būdu skatinami nusileisti. Sisteminiai interesai tam- 
pa dar labiau vyraujančiais. Toks gyvybingas rūpinimasis bene 
paaiškina priimtą darbo įstatymo nuostatą, jog tie įsakymai, kurie 
yra dviprasmiški valdžios kompetencijos atžvilgiu ar gal net ją 
viršija, pirmiausia yra vykdomi ir tik paskui aptarinėjami (Sum- 
mers, 1969, p. 538, 573). 


4.2.2. Sutarties neišsamumas/arbitražas 


Vidaus darbo rinkos susitarimai paprastai sudaromi per kolek- 
tyvines derybas. Coxas šiuo atveju pažymi, kad kolektyvinių dery- 
bų susitarimas turėtų būti suprantamas kaip valdžios instrumen- 
tas, drauge ir kaip mainų instrumentas. „Kolektyvinis susitarimas 
reguliuoja sudėtingus, daugiašalius daugybės Žmonių santykius vei- 
kiančioje įmonėje labai ilgam laikotarpiui“ (1958, p. 22). Į nenuma- 
tomas aplinkybes atsižvelgiama rašant sutartį apibendrintais ir 
lanksčiais terminais bei teikiant šalims specialias tarpininkavimo 
priemones. „Paprasčiausiai neįmanoma detalizuoti kiekvienos gy- 
venimo smulkmenos kokioje nors pramonės šakoje ar netgi toje jos 
dalyje, kur vadyba ir darbo sutartis yra abipusio rūpesčio dalykas 
(Cox, 1958, p. 23). Toks sutarties neišsamumas yra besąlygiška nuo- 
laida ribotam racionalumui. Užuot mėginus numatyti visus tiltus, 
kurie galbūt pasitaikys (o tai be galo ambicingas ir nepaprastai bran- 
gus užmojis), tiltai pereinami, kai tik prie jų prieinama. 


!- Suprantama, neformali organizacija neveikia vien tik kolektyvinio pobū- 
džio derybose dėl darbo užmokesčio. Tačiau iš savarankiškų derybininkų 
paprastai tikimasi, kad jie veiks autonomiškai. Vadinasi, mastas, kuriuo gru- 
nis, kai vyrauja individualaus derėjimosi būdas (March ir Simon, 1958, p. 59, 
66). Priešingai, kolektyvinėje sistemoje individą, kuris atsisako pritarti įsaky- 
mams dėl reikalų, priklausančių tradiciškai apibrėžiamai priimtinumo zonai, 
vra linkstama laikyti vaidingu ar piktavališku, nes nėra galimų nusavinti pri- 
vačių piniginių pajamų, ir savo bendradarbių jis bus išstumtas. 

Nors riboto racionalumo aspektais nuoseklus sprendimų pri- 
ėmimas ir yra patrauklus bei taikytinas, paliktos spragos sutarty- 
je irgi graso pavojais. Kai šalys nėra abejingos tam, kad tos spra- 
gos būtų užpildytos, paprastai kyla įnirtingos derybos ar bylinėji- 
masis. Norint užbėgti už akių blogiausiems tos rūšies padariniams, 
yra sukurtas specialus arbitražo aparatas. 

Čia reikia nurodyti svarbių skirtumų, esančių tarp komercijos ir 
darbo arbitražų. Viena, „...komercijos arbitras nustato faktus (ar dra- 
bužis atitiko pavyzdį), o darbo arbitras būtinai išaiškina dokumen- 
to bendrųjų posakių ir konteksto prasmes“ (Cox, 1958, p. 23). Be to, 
išskirtinė firmos praktika bei jos tarnautojai taip pat sudaro „cecho 
teisę“ ir darbo arbitrui suteikia tvirtą pagrindą aiškinti kolektyvinį 
susitarimą ir interpretuoti jo turinį (Cox, 1958, p. 24). 

Organizacinių negalių kalboje tokio specialaus arbitražo apa- 
rato sukūrimas padeda įveikti informacijos ribotumą, nes arbitras 
gali tirti faktus plačiau ir jautriau suvokdamas išskirtinius įmo- 
nės požymius, nei tai galėtų padaryti įprastinės teismo procedū- 
ros. Be to, pripažinus, kad arbitras pajėgia atidžiai ir už nedidelę 
kainą pats įvertinti faktus, klaidingam oportunistiniam duomenų 
pateikimui taip pat užkertamas kelias. 


4.2.3. Skundai 


Tai, kas pasakyta anksčiau, yra įdomu ir kitu atveju: kas yra 
įgaliotas paleisti arbitražo mašiną, kai kyla individualus ginčas. 
Coxas laikosi nuomonės, kad (1958, p. 24)" 


“Man sako, kad tokia praktika keičiasi, ir pateikiu čia tris paaiškinimus. Pirma, 
institucinė kaita ne visada duoda efektyvių rezultatų; kartais bus žengta atgal, ir 
bene todėl, jog nėra suvokiamos efektyvumo pasekmės. Antra, kontrolės perkė- 
limas į profsąjungą dėl to, ar skundas turėjo būti pateiktas arbitražui, gali duoti 
aikštingų rezultatų. Į nemalonę patekę darbuotojai gali nepelnytai atsidurti ne- 
palankioje padėtyje tų, kurie kontroliuoja profsąjungos nutarimų priėmimo ma- 
šiną. Todėl gali prireikti tam tikros koreguojančios apeliacijos. Trečia, tai, kad 
darbuotojams suteikiama teisė pateikti skundus savo pačių iniciatyva, nereiškia, 
jog tai vyks dažnai. Skundai, kurie nesulaukia lygiųjų paramos, vargiai bus pa- 
teikiami, nebent jie nurodo baisiausias sąlygas, kuriomis skundo pateikėjas ne- 
abejoja, jog; laimės. Įprastų skundų teikimas ne tik kelia lygiųjų nepalankumą, 
bet ir prastina skundo pateikėjo situaciją iškilus rimtesniems atvejams. 

„Visų reikalavimų, kylančių dėl kolektyvinės sutarties, atidavi- 
mas profsąjungos kontrolei juo labiau derinasi su kolektyvinių de- 
rybų sutarties funkcine prigimtimi... Leidimas individui pateikti 
reikalavimą arbitražui, kai jis yra nepatenkintas bendrovės ir prof- 
sąjungos parengta pataisa, <...> varžo tą kasdienį bendrovės ir prof- 
sąjungos bendradarbiavimą, kuris normaliai žymi sveikus gamy- 
binius santykius, tokius, kur skundai yra traktuojami kaip spręsti- 
nos problemos, o sutartys yra tik gairės dinamiškiems Žmonių 
santykiams. Kai <...> individo reikalavimas kelia pavojų grupės 
interesams, profsąjungos funkcija yra užgniaužti konkurenciją pa- 
siekus susitarimą ar tikrą pusiausvyrą.“ 


Coxo aprašyta praktika dėl arbitražo ieškinių perdavimo prof- 
sąjungų kontrolei aiškiai leidžia grupės interesams (iš čia ir rūpi- 
nimasis sistemos gyvybingumu) išstumti asmeninius interesus ir 
taip sutramdyti mažumos oportunizmą. 


4.2.4. Vidinis skatinimas/jėjimo uostai 


Sutinkant su valdžia dėl dalykų, kurie būna priimtini"*, pakanka 
to, jog tarnautojai reaguotų minimaliai priimtinu, net atsainiu bū- 
du. To pakanka užduotims, kurios yra apgalvotai struktūruotos. 
Tokiomis aplinkybėmis stropus instrukcijos vykdymas, gali turė- 
ti mažai įtakos rezultatui. Tačiau, kaip buvo minėta, iškilus aktu- 
alioms užduotims rimtas bendradarbiavimas čia yra vertinamas. 
Tačiau kaip tokio intensyvesnio bendradarbiavimo pasiekti? 

Paprastas atsakymas yra atlyginti už bendradarbiavimą skati- 
namaisiais mokėjimais specifinių sandorių pagrindu. Tačiau tuo- 
met samdos santykis virstų varžovų ginčais dėl guid pro guo po- 
būdžio, ir vargiai būtų galima atskirti jį nuo nuoseklaus einamojo 
sandorio. Be to, tokie mokėjimai neabejotinai pažeistų vidaus dar- 
bo rinkų būdingus neindividualius derybų dėl darbo užmokesčio 
požymius, aprašytus ankstesniame 4.2.1 skyriuje. 


“* Priėmimo aplinkybės aptariamos išnašoje iš Barnardo veikalo ankstesnia- 
me 4.2.1 skyriuje. 

Vidinio tarnybinio paaukštinimo vidaus darbo rinkose prakti- 
ka šiuo atveju yra ypač įdomi. Perėjimas į aukštesnes pareigas 
vidiniais karjeros laipteliais nėra neribotai atviras visiems atėju- 
siesiems. Priešingai, tai dalis vidinės paskatų sistemos; aukštes- 
nes pareigybes (iš anksto nustatytų rūšių)“ gauna, jei tai įmano- 
ma, tos pačios įstaigos tarnautojai. Tokia praktika, ypač jei jos lai- 
kosi ir kitos įstaigos, į kurias darbuotojai gali tokiu atveju kreiptis 
siekdami paaukštinimo, susieja darbuotojų interesus su firma nuo- 
latiniais saitais'*. Turėdamas galvoje tokius ryšius, darbuotojas vi- 
dinį paaukštinimą suvokia kaip pagrindinę priemonę savo būklei 
gerinti. 

Praktika, varžanti perėjimą į žemesnio lygmens pareigybes 
ir vidinis skatinimas daryti karjerą, turi įdomių patirties reitin- 
gavimo prasmių. Ji sudaro sąlygas firmoms gintis nuo prastų 
darbuotojų, kurie, užimdami žemus postus, galėtų sėkmingai 
girtis esą labai produktyvūs darbuotojai, o paskui dar paaukšti- 
nami kaip patirties garantai. Drauge tie darbuotojai, kurie gal- 
būt buvo nepagrįstai paaukštinti pareigose, bet vėliau 'susivokta' 
ir todėl papildomo vidinio paaukštinimo atsisakyta, neturi ga- 
limybės be nuobaudos pereiti į naują organizaciją". Jei būtų įma- 


5 Zr. Doeringerio ir Piore'o svarstymus (1971, p. 42-47). 

*" Kadangi galimybė gauti išskirtinių rūšių darbus yra ribojama reikalavimo, 
kad nauji tarnautojai užimtų žemesniojo lygmens vietas karjeros laiptelių apa- 
čioje, individai negali tarp firmų keistis be jokių sąnaudų: 

„Tarnautojai, užimantys specialias pareigas vienoje įmonėje, kitose įmonė- 

se gali eiti tik žemesnio lvgio pareigas. Pastaruoju atveju jiems dažnai mokama 
mažiau, negu tiems, kurie dirba seniau“ (Doeringer ir Piore, 1971, p. 78). 
" Darbuotojai, norintys būti perkeliami, gali būti organizacijoje pasistūmėję į 
priekį per klaidą. Šiaip ar taip, patirties reitingavimas yra statistinis išvados 
darymo procesas, skausminga „II tipo“ klaida. Kai klaida atskleista ir papil- 
domų paaukštinimų tarnyboje nedaroma, senesnysis darbuotojas gali siekti 
perkėlimo tikėdamasis, jog galės sėkmingai atskleisti savo tikrąsias savybes 
naujojoje organizacijoje ir galės būti paaukštintas. Be to, toks darbuotojas ga- 
lėjo būti paaukštintas teisingai, bet paskui pakeitęs savo požiūrį į darbą; tuo 
atveju tolesnis jo paaukštinimas negalimas. Be to, jis gali stengtis pereiti į kitą 
darbovietę, vildamasis užsitikrinti papildomą paaukštinimą organizacijoje, 
kuri (dėl sunkumų firmoms susisiekti ir išsiaiškinti darbuotojo charakteristi- 
kas) iš pradžių turi mažiau galimybių pažinti tikrąsias jo savybes. 

nomi nebaudžiami šoniniai judesiai, darbuotojai galėtų (turė- 
dami galvoje tikslų našumo vertinimų perdavimą tarp firmų) 
slėpti tikruosius savo sugebėjimus nuo savo naujųjų darbdavių 
tol, kol pasieks papildomų paaukštinimų. Ribojimas siekti Že- 
mesnių pareigybių apsaugo firmą nuo tų oportunistinių tipų, 
kurie, jei galėtų, kaitaliotų darbovietes, turėdami strateginį tikslą 
apsunkinti vėlesnių nepriklausomų organizacijų gebėjimą ver- 
tinti klaidas. 

Tačiau jei rinkos galėtų lygiai gerai atlikti tokias patirties 
reitingavimo funkcijas, aprašytieji įėjimo uostų ribojimai būtų 
nereikalingi. Reikia patikslinti 2 skyriuje minėtus rinkų (lygi- 
namuosius) ribojimus patirties reitingavimo požiūriais. Pagrin- 
dinė efektyvaus tarpfirminės patirties reitingavimo kliūtis yra ko- 
munikacija'*. Palyginti su firma, rinkoms stinga turtingos ir pa- 
prastos reitingavimo kalbos. Kalbos problema ypač opi ten, kur 
numatomi sprendimai yra labai subjektyvūs. Hierarchijos prana- 
šumai šiomis aplinkybėmis yra ypač dideli, jei tie žmonės, kurie 
yra labiausiai susipažinę su darbuotojo savybėmis, paprastai jų 
reikis racionalizuoti subjektyvius vertinimus, kurie yra patikimai 
saugomi, tačiau dėl riboto racionalumo sunkiai nusakomi, mažė- 
ja. Kitaip sakant, tarpfirminės patirties reitingavimą trukdo infor- 
macijos ribotumas. 

Pasikliovimas vidiniu protegavimu turi teigiamų skatinan- 
čių savybių, nes darbuotojai gali tikėtis, kad nevienodas talen- 
tas ir bendravimo mastai susilauks atlygio. Vadinasi, nors dar- 
bo užmokesčio siejimas su darbų pobūdžiu, o ne su individais, 
gali sudaryti netobulą darbo užmokesčio ir ribinio našumo san- 
tykį ties įėjimo uostais, ilgainiui bus pripažįstami diferenciniai 
našumo tarifai ir tobulesnio atitikmens galima tikėtis aukštes- 
nio lygmens paskyrimų vidinės darbo rinkos pareigybių hie- 
rarchijoje. 


! Tarpfirminės patirties reitingavimas gali turėti trūkumų ir patikimumo po- 
žiūriu, nes firmos gali taip rinktis, kad tvčia klaidintų konkurentus. Vis dėlto 
pagrindinis trikdys yra komunikacinis. 


Sardos santykio samprata 123 


4.3. Trys perspėjimai 


Ką tik pateikta analizė nėra baigta keliais atžvilgiais. Pirma, 
aprašant vidaus darbo rinkų struktūrinius aspektus nebuvo sie- 
kiama išsamumo. Daugiausia buvo nustatinėjami ryškesnieji bruo- 
žai. Antra, efektyvumo rezultatų tyrinėjimas nebuvo simetriškas. 
Daugiausia dėmesio skiriama efektyvumo naudai, o išsamesnis 
tyrinėjimas turėtų būti nukreiptas į grynąjį pelną (vadinasi, reikė- 
tų nagrinėti ir efektyvumo nuostolius). Tačiau kadangi vidaus dar- 
bo rinkų efektyvumo nauda iki tol buvo iš dalies ignoruojama, 
palankus būdų, kuriais vidaus darbo rinkų struktūra padeda tau- 
pyti iš riboto racionalumo ir švelninti oportunizmą, vertinimas 
atrodo yra naudingas. 

Trečia, sandorių sudarymo atmosfera, susijusi su individua- 
liais ir kolektyviniais sutarčių sudarymo būdais, skiriasi. Palygin- 
ti su individualiais sutarčių sudarymo būdais, kai atlygiai paprastai 
priklauso nuo sandorio vykdymo (pavyzdžiui, vienetinio tarifo 
pagrindu), darbuotojai vidaus darbo rinkose yra matuojami ne 
taip intensyviai. Reikia atminti, kad atlyginimo tarifai vidaus dar- 
bo rinkose yra siejami su pareigybėmis ir kad atlygiai tarnybinio 
paaukštinimo metu siejami su atliktu darbu. Atitinkamai nedaro- 
ma jokių pastangų apmokėti sąskaitas už kiekvieną sandorį, kaip 
tai pasitaiko, bet darbuotojų patyrimas reitinguojamas visuose dar- 
bo baruose. Be to, kvalifikacija kopti karjeros laiptais viduje daž- 
nai iš dalies priklauso nuo darbo stažo (Doeringer ir Piore, 1971, 
p. 54-57). Dėl to sutarčių sudarymo atmosfera ne tik skiriasi nuo 
tos, kuri susiklosto tuomet, kai kiekvienas sandoris yra tikrina- 
mas ir atitinkama sąskaita apmokama skyrium, bet kai kurie dar- 
buotojai jai gali teikti ir pirmenybę. 

Be to, Doeringerio ir Piore'o pastabos apie vidaus darbo rin- 
kų atitinkamo proceso požymius (1971, p. 29) rodo, kad šiuo at- 
žvilgiu taip pat esama atmosferos skirtumų tarp kolektyvinių ir 
individualių sutarčių sudarymo. Vidinis atitinkamo proceso me- 
chanizmas, susijęs su vidaus darbo rinkomis, gali būti vertina- 
mas ne tik dėl efektyvumo, aprašyto anksčiau 4.2 poskyryje, bet 
ir dėl to, kad susidaro stipresnis teisingumo pojūtis (nėra užgai- 
dų ar prietarų). 

Tačiau, kaip minėta pradžioje, atmosferos aspektas nedaug ką 
tepaaiškina, kodėl keičiamos darbo vietos neturi struktūros, o iš- 
skirtinės darbo vietos turi. Darant prielaidą, kad aprašytųjų tipų 
atmosferos nauda būtų vertinama abiejų rūšių darbų ir, jei esama 
atvejo, jog struktūra, kuri reikalinga realizuoti tokią naudą, atsi- 
randa tik su išskirtine darbo vieta, tuomet pastebėtų struktūrinių 
skirtumų pagrindas, matyt, slypi kitur. Todėl alternatyvių sando- 
rių sudarymo tipų efektyvumo tyrimas pagal užduočių charakte- 
ristikas yra būtinas. Pagrindinė šio skyriaus mintis yra ta, kad vi- 
dinių darbo rinkų ir išskirtinių užduočių porinys iš principo yra 
aiškinamas sandorių efektyvumo sąlygomis. 


5. Baigiamosios pastabos 


Organizacinė negalia ir sisteminiai svarstymai, palyginti su iš- 
skirtinėmis užduotimis, pakartotinai iškyla ankstesniuose alter- 
natyvių sutarčių sudarymo tipų vertinimuose. Šie svarbūs mo- 
mentai čia yra pakartojami, paskui pateikiama keletas vertinimų. 


5.1. Organizacinių negalių sampratos taikymas 


Jei nebūtų neapibrėžtumo, adaptacinės nuoseklios sprendimų 
priėmimo problemos niekada nebūtų iškilusios. Taigi niekada ne- 
susidarytų proga kurti lanksčių sutarčių. 

Jei ne ribotas racionalumas, galėtų būti rašomos sudėtingos ne- 
numatytų reikalavimų sutartys ir nebūtų reikalo tyrinėti kitokių 
sutarčių sudarymo formų. 

Jei ne oportunizmas, individai sąžiningai atskleistų visą infor- 
maciją, susijusią su derybomis, ir patvirtintų atsisaką esamiesiems 
darbuotojams tenkančių monopolinių galių. Kitaip nebūtų užduo- 
čių išskirtinumo, nesusidarytų informacijos ribotumo sąlygų, o 
prašalaičiai būtų lygiaverčiai su esamaisiais darbuotojais preten- 
duojant į darbo vietas. Bet kokiu atveju išnyktų su monopoline 
pirmenybe susiję iškraipymai ir pakaktų einamųjų rinkos sando- 
rių. Tačiau aplinkybėmis, kuriomis esamieji darbuotojai, palyginti 

su kitokios kvalifikacijos prašalaičiais, realizuoja išskirtines Žinias 
ir įgūdžių pranašumus, susidaro mažų kiekių sąlygos. Jei, be to, 
esamieji darbuotojai elgtųsi oportunistiškai, einamieji rinkos san- 
doriai būtų pavojingi. 


5.2. Kolektyvinis susitarimas kaip sisteminis sprendimas 


Dažnai daug svarbiau yra darbuotojų požiūris į bendradar- 
biavimą, negu klausimas, ar jie priima valdžią ribota prasme 
„daryk tą“, „daryk aną“ griežtai apibrėžtu laiku ir numatytoje 
vietoje. Todėl mes skyrėme atsainų bendradarbiavimą nuo to- 
bulo ir sakėme, kad kolektyvinė organizacija, turinti vidaus dar- 
bo rinkos formą, yra gerai pritaikyta skatinti tobulą bendradar- 
biavimą. 

Šiuo ir kitais atvejais vidinės darbo rinkos padeda didinti efek- 
tyvumą. Darbo vietos vertinimas susieja darbo užmokestį ne su 
individais, o su pareigybe, todėl užkerta kelią individualioms de- 
ryboms. Taip susiklosčiusi darbo užmokesčio struktūra atspindi 
ne einamuosius derybų poreikius, o objektyvią ilgalaikės darbo 
vietos vertę. Vidaus karjeros laipteliai skatina palankų darbuoto- 
jo požiūrį į gamybinį mokymą ir įgalina firmą atsilyginti už gerą 
bendradarbiavimą. Skundų procedūra (su savo nešališku arbitra- 
žu, kaip įprastiniu pabaigos etapu) leidžia firmai ir darbuotojams 
atsižvelgti į nuolat kintančias sąlygas beveik be teisinio bylinėji- 
mosi. Sutartis peržiūrima ir atnaujinama esant abipusio susitai- 
kymo atmosferai, kai šalys yra įpareigotos susitarti. Priklausomy- 
bė profsąjungoms paprastai padeda siekti tokių rezultatų, nors 
tai nėra būtina, ypač mažose organizacijose. 


2.3. Vertinimai 


Reikėtų dar sykį pažymėti, kad ši analizė yra susijusi tik su 
išskirtinėmis gamybinėmis užduotimis. Taip pat, kaip minėta 4.3 
poskyryje, samdos santykis ir kolektyviniai susitarimai yra atviri 
pavojams. Šiame skyriuje nagrinėjami tik teigiami aspektai. 

Pagaliau yra organizacijos formos problema, t. y. vien sando- 
rio perkėlimas iš rinkos į firmą negarantuoja savaime, kad trintis 
rinkoje sumažės. Kad būtų efektyvios, šalys sandorio atžvilgiu turi 
patirti įvairių paskatinimų. Nors iš dalies tai galėtų būti geresnis 
abipusės priklausomybės suvokimas, bet šiaip reikia kai ko dau- 
giau. Tai, ką teikia vidaus organizacija, yra priėjimas prie didelių 
skatinimo ir kontrolės metodų rezervų ir prie tos atmosferos, ku- 
rioje veikiama. Kad iš to būtų naudos, reikia sąmoningai naudotis 
galimybėmis. 

Kai kurios vidaus organizacijai būdingos negalios yra nagri- 
nėjamos 7 skyriuje, o organizacijos formos problema plačiau ap- 
tariama 8 ir 10 skyriuose. 

5 SKYRIUS 


Tarpinių produktų rinkos 
ir vertikalioji integracija 


Tarkim, kad galutinio produkto gamybą galima suskaidyti į 
keletą technologiškai atskiriamų etapų. Be to, tarkim, kad kiek- 
vienas etapas yra organizuotas kaip paprastoji hierarchija, kurių 
kiekviena užpildo masto ekonomiją. Klausimai, numatyti nagri- 
nėti šiame skyriuje, yra: 1) kada tokių technologiškai atskiriamų 
vienetų komponentų gamybą geriau organizuoti firmos viduje, o 
ne tarpinių produktų rinkoje, ir 2) kaip tokie vidiniai sandoriai 
bus organizuojami? Kitaip sakant, jei galutinis produktas bus su- 
renkamas iš kelių atskiriamų komponentų, kurie iš jų bus perka- 
mi, kurie bus gaminami ir kaip ta gamyba bus organizuojama? 
Tai vertikaliosios integracijos problema. Keliamos tiek išorinio (įsi- 
gijimas), tiek vidinio (organizacijos forma) būdo problemos. 

Kaip ima aiškėti, galbūt tai ir nebus netikėta, pagrindas pajungti 
technologiškai atskiriamus gamybos vienetus bendram valdymui 
paprastai atitinka sandorinius ketinimus panašias užduotis grupuoti 
pagal paprastąją hierarchiją. Taigi tiek, kiek toks užduočių grupa- 
vimas pagal paprastąją hierarchiją yra efektyvus aplinkybėmis, ku- 
riomis šalys yra įtraukiamos į periodinį keitimąsi mažų kiekių są- 
lygomis, kai reikia toliau taikytis prie neapibrėžtumo sąlygų, tiek 
pat efektyvus ir technologiškai atskiriamų darbo grupių grupavi- 
mas pagal paprastąją hierarchiją, kuri yra patraukli aplinkybėmis, 
kai šalys yra įsitraukusios į periodinį mažų kiekių keitimąsi neapi- 
brėžtumo sąlygomis. Be to, mažų kiekių problemos raida tiek vi- 
daus darbo rinkose, tiek tarpinių produktų rinkose yra panaši. Pro- 
blemų dažniausiai kyla dėl pakartotinių derybų dėl sutarties ir jos 
atnaujinimo, 0 ne pradiniu sutarties sudarymo etapu, ir jos turi bū- 
ti traktuojamos kaip iniciatoriaus pranašumai. 

Pradėsiu trumpa tos ankstesnės literatūros dalies, kuri tiesiogiai 
ar netiesiogiai remiasi vertikaliąja integracija, apžvalga ir tai, kas 
bus aptariama, siūlau interpretuoti sandorio požiūriu. Paskui spren- 
dimas gaminti ar pirkti statiškose rinkose nagrinėjamas 2 poskyry- 
je. Ekonominės problemos palyginti čia atrodo gana neįdomios. To- 
dėl 3 poskyryje dėmesys kreipiamas į tarpinių produktų pardavi- 
mo sutarčių ypatumų neapibrėžtumo sąlygomis tyrinėjimą. 

Perėjimas nuo rinkos prie vidinių sandorių nagrinėjamas dviem 
etapais. Bendros gamybos priemonių nuosavybės rezultatai yra 
tyrinėjami 4 poskyryje nuosekliais etapais, tačiau laikantis papras- 
tosios hierarchijos. Tokie organizaciniai pasirengimai, kaip rodo 
praktika, turi didelių trūkumų, toliau pereinama prie sudėtingo- 
sios hierarchijos, kurioje prižiūrėtojai įgyja samdos statusą, - apie 
tai 5 poskyryje. Svarstymai plėtojami pradedant gamyba ir bai- 
giant didmeninės prekybos funkcijomis - apie tai 6 poskyryje. Pa- 
baigoje pateikiama išvadinių pastabų. 


1. Ankstesnė literatūra: sandorių interpretacija 


Šis tyrimas nepretenduoja į plačią ankstesnės literatūros apie 
vertikaliąją integraciją apžvalgą. Juo tik siekiama parodyti, kad 
technologiškai atskiriamų gamybos etapų vertikalioji integracija 
galiausiai virsta sandorių problemomis. Nors apie tai kartais da- 
roma užuominų, retai kur visa tai aiškiai išdėstoma literatūroje; 
tiesą sakant, būna ir priešingai'. 


1.1. Technologinė savitarpio priklausomybė 


Technologinės savitarpio priklausomybės įrodymas yra ir 
geriausiai žinomas, ir ganėtinai tiesmukas: nuoseklūs proce- 
sai, kurie, suprantama, vyksta vienas po kito laike ir erdvėje, 


' Stiglerio aiškinimas apie vertikaliosios integracijos gyvavimo ciklą buvo nag- 
rinėtas 1 skyriaus 3.3 poskyrvje. Dėl ten nurodytų priežasčių įrodymas ga- 
liausiai susijęs ne tiek su sandorių, kiek su technologijos veiksniais. 

diktuoja tam tikras efektyvias gamybines kontigūracijas; jos, 
kaip savo ruožtu tikima, turi polinkių į bendrą nuosavybę. Toks 
technologinis kompleksiškumas yra, ko gero, svarbesnis srau- 
to proceso operacijose (cheminės medžiagos, metalai ir t. t.) nei 
atskiriamųjų komponentų gamyboje. Standartinis pavyzdys yra 
geležies ir plieno gamyba, kur, kaip teigiama, šilumos sutau- 
poma per integraciją. Paprastai manoma, jog ten, kur „integra- 
cija neturi tokio fizinio ar technologinio aspekto, kaip, tarkim, 
ir atitinkamų komponentų gamybos integravimas su tų kom- 
ponentų surinkimo procesu, toks sąnaudų iš integracijos tau- 
pymo atvejis yra apskritai Kur kas sunkiau suprantamas“ (Bain, 
1968, p. 381). 

Tačiau manau, kad, jei būtų galima pasirašyti ir vykdyti sudė- 
tingą nenumatytų reikalavimų sutartį tarp plieno lydymo ir val- 
cavimo etapų, tų etapų integravimas šilumos ekonomijos sumeti- 
mais nebūtų reikalingas. Pernelyg didelės sutarties sudarymo są- 
naudos yra tai, kas pateisina sprendimą integruotis. Toliau teigiu, 
kad dėl priežasčių, išdėstytų 4 poskyryje, bendroji nuosavybė nė- 
ra pati savaime pakankama sąlyga potencialiai integracijos eko- 
nomijai įgyvendinti. Čia turi reikšmės ir vidinės organizacijos 
struktūros tipas, kuriuo firma yra pagrįsta. Taigi sandorio sąnau- 
dos paaiškina sprendimą perkelti sandorį iš rinkos į firmą, o fir- 
moje — kokią organizacijos formą rinktis. 

Pagaliau manau, kad net dėl sandorių, kuriuose nėra tų „fizi- 
nių ar technologinių“ aspektų, kuriuos turėjo galvoje Bainas, in- 
tegracija vis dėlto leidžia įgyvendinti sandorių ekonomiją. Apy- 
vartos procesų ekonomija tarp šiaip atskiriamų gamybos etapų iš 
tikro yra specialus atvejis, kuriame mažų kiekių pasiūlos sąlyga 
yra ypač akivaizdi. Tačiau, nesant šilumos ekonomijos ar kokios 
kitos panašios fizinės sąlygos, progų taupyti iš sandorio sąnaudų 
naudojantis vertikaliąja integracija mainams, vykstantiems neapi- 
brėžtumo ir mažų kiekių pasiūlos sąlygomis, dar išlieka, nors gal 
mažesnio masto. Kitaip sakant, fizinio pobūdžio integracija, ap- 
rašyta Baino, tėra tik specialus sutarties neišbaigtumo problemų, 
nagrinėjamų 3 poskyryje, atvejis. 

1.2. Rizikavimas ir moralinė rizika 


Moralinės rizikos problema iškyla susidūrus nederamoms pa- 
skatoms su neapibrėžtumu, arba, kaip nurodo Arrowas (1969, p. 
55), „sumaišius rizikas ir sprendimus“. Aiškumo dėlei aptarkime 
sutarties dėl objekto, kurio galutinei kainai ir/ar jo atlikimui bū- 
dingas neapibrėžtumas, sudarymo problemą. Viena iš galimybių 
yra pačiam tiekėjui laikytis neapibrėžtumo. Tačiau pastovios kai- 
nos sutarties apibrėžtam rezultatui, kurio sąnaudos yra labai ne- 
aiškios, pateikti jis imsis tik pridėjęs prie kainos rizikos priedą. 
Tarkim, kad pirkėjas tą priedą traktuoja kaip per didelį ir dėl to 
yra pasirengęs pats imtis rizikos. Rizika gali būti pašalinama pa- 
siūlius sąnaudų priedų (cost-plus) sutartį. Tačiau tai mažina tiekė- 
jo paskatas siekti įvykdymo už mažiausias sąnaudas; tiekėjas gali 
reaguoti oportunistiškai prastovomis (didinant neužimtumą) ar 
perskirstydamas savo aktyvus taip, kad skatintų kitus darbus są- 
naudų priedo sutarties nenaudai. (Kad tai vyra daugiau negu tik 
hipotetinės galimybės, rodo karinių sutarčių, sudaromų sąnaudų 
priedo pagrindu, patirtis.) 

Nors, jei susitarimai patys savaime įpareigotų, dažnai institu- 
ciniu požiūriu galėtų būti labai svarbu atskirti rizikavimo ir su- 
tarties vykdymo funkcijas (t. y. sąnaudų priedo sutartys turėtų 
idealių savybių), specializacija yra neskatinama dėl interesų skir- 
tingumo. Nebent pirkėjas gali reikalauti tiekėjo darbų monitorin- 
go. Tačiau jis gali ir nuspręsti, kad integracija - patrauklesnis da- 
lykas. Tuo yra ne tik silpninamos paskatos oportunistiškai elgtis, 
bet ir turi tendencijų mažėti monitoringo sąnaudos“. 


1.3. Kintamųjų proporcijų iškraipymai 


Aptarkime atvejį, kai surinkimo etapas paremia didelius kie- 
kius; negausa atsiranda tik tiekiant komponentus. Ar monopolis- 
tinio tiekimo kainos sudaro progą tokiomis aplinkybėmis veikti 


“ Abiejų reiškinių priežastys buvo išdėstytos anksčiau, žr. ypač 2 skyriaus 
2.3 poskvrį. 

vertikaliajai integracijai, priklauso ir nuo gamybos technologijos, 
ir nuo valdymo išlaidų. Kintamosios proporcijos surinkimo etape 
neintegruotiems surinkėjams sudaro progų monopolistiškai įkai- 
notus komponentus keisti konkurenciškai įkainotais veiksniais 
(McKenzie, 1951; Vernon ir Graham, 1971; Schmalensee, 1973). 
Nors monopolinis komponentų tiekėjas gali kaip pardavimo są- 
lygą įmanomai išsiderėti, kad surenkant būtų laikomasi nustaty- 
tų proporcijų, tokių išlygų efektyvumu reikėtų abejoti, nes šiaip 
tokie pažadai nebus efektyvūs, informacija bus ribota tiekėjo ne- 
naudai ir todėl minimo reikalavimo sąnaudos bus didelės. Kur 
naudojami pakaitai, susidarys neefektyvios gamybos veiksnių pro- 
porcijos, o drauge ir sistemos patirs nuostolių. Privačios (ir visuo- 
meninės) iniciatyvos integruotis norint mažinti bendrąsias sąnau- 
das atkuriant efektyvius veiksnių derinius yra akivaizdžios?. 

Tačiau tai nereiškia, kad būtinai bus gautas grynasis gerovės 
pelnas. Į poveikį galutinei kainai taip pat reikia atsižvelgti. Kaip 
yra parodęs Warrenas-Boultonas, būsimoji monopolinio tiekėjo 
integracija į konkurencinį etapą gali padidinti galutinę kainą. Ar 
taip įvyks ir, jei taip įvyks, ar grynasis gerovės pelnas bus gautas, 
priklausys nuo sudėtingo pakeitimo lankstumo, galutinės paklau- 
sos lankstumo, įėjimo sąlygų monopolizavimo etape ir išlaidų są- 
naudoms santykių (Warren-Boulton, 1974). 


1.4. Išoriniai poveikiai 


Visiems aišku, kad negalėjimas atsižvelgti į technologijos šalu- 
tinius poveikius (spillover) tarp autonomiškų veikėjų sukelia sub- 
optimizaciją. Nors apmokestinimas kartais yra patogus būdas to- 
kias sąnaudas padaryti akivaizdžias, dėl tos pačios priežasties gali 
būti imamasi ir integracijos (Davis ir Whinston, 1961). 


* Ar iš tikrųjų integracijai stiprinti pakaks iniciatyvos atkurti efektyvias veiks- 
nių proporcijas, priklauso ir nuo monopolinės maržos didumo bei lengvumo 
keisti veiksnius. Kadangi tokių veiksnių kaitos galimybės griežtai ribotos ir 
kadangi monopolinės maržos bus ribojamos įėjimo į rinką grėsmių (Stigler, 
1968, p. 133), jautrumo riba gali būti nepasiekta. 

Coase'o siūloma alternatyva, susijusi su išoriniais poveikiais 
dėl mažų kiekių, yra abipusės derybos. Tariant, kad derybų są- 
naudos bus nedidelės, nuosavybės teisių perdavimas vienai ar ki- 
tai šaliai dėl šalutinių poveikių gali atrodyti, jog, jis neturi jokių 
pasekmių paskirstymo efektyvumui*. Tačiau nulinių derybų są- 
naudų fikcija aiškiai yra nereali. 

Susivienijusios ar autonomiškos rinkos sutarties sudarymo at- 
veju kyla klausimas, kuriam iš tų būdų reikia mažiausių išlaidų. 
Statiškose rinkose (2 skyrius) abu tie būdai veikiausiai galėtų būti 
vertinami vienodai. Tačiau iškilus neapibrėžtumui, prireikia nuo- 
sekliai derintis prie kintančių rinkos sąlygų. Baigtinis susivieniji- 
mo sutarimas gali labiau sąlygoti mažesnes kainas negu periodi- 
nės dvišalės derybos; todėl galimybė integruotis vėl verčia atsi- 
gręžti į sandorių sąnaudas. 


1.5. Informacijos rinkos 


1.5.1. Stebėsenos ekonomija“ 


Kaip minėta 3 skyriuje kalbant apie lygiųjų grupes, „gauti infor- 
maciją“ dažnai reiškia „steigimo sąnaudas"; tai yra ištekliai, reikalin- 
gi informacijai gauti, gali būti nepriklausomi nuo to gamybos proce- 
so, kuriam ta informacija naudojama, apimties“ (Radner, 1970, p. 457). 
Nors Radneris turėjo galvoje, matyt, horizontalias firmos dydžio 
prasmes, tyrimas siejasi ir su vertikaliąja integracija. Jei atskira ste- 
bėsenos grupė gali būti sudaryta tokia, kad turėtų ryšį su giminiš- 
ka gamybos etapų serija, vertikalioji integracija gali būti efektyvi. 

Vis dėlto gali kilti klausimas, kuo čia dėta bendroji nuosavy- 
bė? Kodėl ne nepriklausoma stebėsenos agentūra, kuri parduoda 
informaciją kiekvienam atėjusiajam? Arba, jei reikalingoji infor- 
macija yra labai speciali, kodėl ne bendroji įmonė? Kitaip sakant, 


* Tai reiškia, jog rentų esama pakankamo dydžio, kad amortizuotų minėtus 
pašalinius poveikius (Regan, 1972, p. 433). 

* Šiame poskyryje pakartotinai kalbama apie problemas, aptartas 1 ir 3 sky- 
riuose. Jos čia minimos todėl, kad šis skyrius taptų savarankiškesnis. 


Tarp' Niu produktu rinkos ir vertikalioji :tegraci'a 133 


kas draudžia efektyviai keistis informacija pagal sutartį tarp vie- 
nas po kito einančių gamybos etapų? Iš tikrųjų potencialiai gali- 
mų tiesioginių pasirinkimų sandorio (options) diapazono požiū- 
riu bendroji nuosavybė pasirodo esanti kraštutinis atsakas. Kokie 
yra veiksniai, kurie tokiam rezultatui palankūs? 

Vienas iš sutarties keblumų yra pasirinkti terminus. Tačiau jei 
ir dėl terminų būtų susitarta, išlieka susitarimo kontrolės proble- 
ma. Aiškumo dėlei tarkim, kad bendra informacijos rinkimo atsa- 
komybė pagal sutartį yra skiriama vienai iš šalių. Tuomet perkan- 
čioji šalis išgyvena pasitikėjimo riziką: informacija gali nutekėti, o 
gal ir būti iškreipta tos firmos, kuri ėmėsi atsakomybės rinkti in- 
formaciją, naudai. Jei tikrinimas brangiai kainuoja, 0 įrodyti su- 
tarties laužymą sunku, bendriems sutarties įsipareigojimams nu- 
sistatyti stokojama laiko. Jei, be to, vyrauja mažų kiekių sąlygos, 
ir todėl pasirinkimas yra menkas, sutarties įsipareigojimai susi- 
duria su ilgalaikės rizikos pavojumi. Dėl tos priežasties integraci- 
ja stebėsenos ekonomijos (observational economies) labui galiausiai 
vėl atsiremia į sandorių sąnaudų apskaičiavimą. 


1.5.2. Lūkesčių konvergencija 


Problema, į kurią ginčas krypsta dėl lūkesčių konvergencijos, 
yra tokia, kad jei esama labai didelės tarpusavio priklausomybės 
tarp vienas po kito einančių gamybos etapų, o aplinkybių prisi- 
taikyti paprastai neįmanoma numatyti, gali būti sunku užtikrinti 
koordinuotus atsakymus, jei atskiri etapai yra traktuojami nepri- 
klausomai. Marchas ir Simonas (1958, p. 159) šią problemą apibū- 
dina taip: 


„Tarpusavio priklausomybė pati savaime nekelia keblumų, jei tos 
priklausomybės modelis yra stabilus ir fiksuotas. Todėl šiuo atve- 
ju kiekviena paprogramė gali būti sudaryta taip, kad atsižvelgtų į 
visas paprogrames, su kuriomis ji sąveikauja. Keblumų iškyla tik 
tada, kai programos vykdymas priklauso nuo aplinkybių, kurių 
negalima iš anksto tiksliai numatyti. Tokiu atveju reikia koordi- 
nuotų pastangų, užtikrinančių susitarimą dėl vertinimų, kuriais 
bus remiamasi kaip veiksmų pagrindu, arba pateikti informacijos 
kiekvienai paprogramei apie kitų veiklą.“ 

Tam tikrais požiūriais visa tai galima apibūdinti kaip sutar- 
ties neišbaigtumo įrodymą. Jei būtų galima išsamiai nustatyti 
tinkamus sąlygiškus atsakymus, koordinavimas galėtų vykti pa- 
gal sutartį. Tačiau tai labai ambicingas noras. Mėginimas pro- 
gramuoti atsakymus kintančioje ir neapibrėžtoje aplinkoje gali 
pasirodyti esąs neefektyvus. Tiek, kiek neprogramuotas (adap- 
tacinis, nuoseklus) sprendimų procesas yra taikomas ir turint gal- 
voje griežtus iniciatyvos ir kontrolės ribojimus, kuriuos ilgalai- 
kės sutartys šiomis aplinkybėmis patiria, galima nurodyti verti- 
kaliąją integraciją. 

Bet kaip tada dėl trumpalaikių sutarčių? Kaip tik čia lūkesčių 
konvergavimo problema ypač svarbi. Taigi sakykim, kad trum- 
palaikės sutartys yra ydingos nei dėl investavimo trikdžių, nei 
dėl iniciatoriaus pranašumų“. Malmgrenas kaip tik ir teigia 
(1961), kad tokios sutartys, šiaip ar taip, gali būti pripažintos ne- 
galiojančiomis dėl struktūrinių suvaržymų nebuvimo; derybų 
sąnaudos ir laikas, reikalingas sistemai sureguliuoti išskirtiniu 
pasitikėjimu rinkos (kainų) ženklais, yra linkęs būti reikšmingas 
atžvilgiu to, kas išeitų, jei vienas po kito einantys etapai būtų 
integruoti ir taip pat arba vietoj jų būtų taikomi administraciniai 
procesai. 


1.5.3. Kapitalo rinkos“ 


Richardsonas čia kelia įdomią problemą, turėdamas galvoje ver- 
slininką, kuris buvo pasirengęs siūlyti ilgalaikes sutartis (supran- 
tama, už normalaus dydžio procentus), kurių kiti nebuvo linkę 
sudarinėti, nes nebuvo tikri, kad jis turi „sugebėjimų, drauge ir 
valios, įgyvendinti jas. Gal jis turėjo informacijos, pakankamos įti- 
kinti save, bet ne kitus, kad taip ir yra“ (Richardson, 1960, p. 83). 


" Apie samprotavimus dėl investavimo trikdžių žr. tolesnį 3.3 poskyrį. Inicia- 
toriaus pranašumai nagrinėjami taip pat ten, 4 poskyryje ir 4 skyriuje. 

“* Aptariant kapitalo rinkas čia nagrinėjama palyginti nedidelė problema. Pa- 
pildomai tokios rinkos nagrinėjamos aiškinantis jų santykį su vertikaliąja in- 
tegracija 6 skyriaus 2 poskvryje. Kapitalo rinkos ydos, kiek jos susijusios su 
išteklių paskirstymu, bendresne prasme aptariamos 7-9 skyriuose. 

Autorius tęsia toliau pažymėdamas, kad suvokiama dviejų ša- 
lių rizika gali būti tokia, jog darosi sunku derėtis dėl sutarties, 
kuri siūlo kiekvienam priimtiną riziką; tokiomis aplinkybėmis 
objektyviosios rizikos yra padidinamos sutarčių rizikomis. In- 
tegracija, kurios imamasi tokiu pagrindu, yra panaši į savidrau- 
dą tų individų, kurie žino esą geri rizikos objektai, bet draudimo 
rinkoje yra nuvertinami dėl savo neišgalėjimo už mažą kainą „at- 
skleisti“ šią sąlygą draudikams. (Žr. draudimo aptarimą 3 sky- 
riaus 1 poskyryje.) 

Problema čia ne ta, kad investuotojai yra „nesuinteresuoti“ fi- 
nansuoti tokio pobūdžio projektų. Priešingai, tai labiau rodo jų 
nesugebėjimą skirti gerą riziką nuo prastos, drauge su prastos ri- 
zikos polinkiu perdėti savo sugebėjimus ir tuo sudaryti keblumų. 
Taigi vėl informacijos ribotumo ir oportunizmo porinys sudaro 
išskirtinį akstiną integruotis“. 

Iš dalies speciali, nors šiaip įdomi proga keisti vertikaliąją 
integraciją dėl autonomiškų sutarčių iškyla ryšium su valdy- 
mo perėmimo problema paslaugų srityje. Investicijų bankinin- 
kai yra (ar bent buvo) atsargūs tokius verslus viešinti. Tai iš 
dalies gali būti dėl nesusipažinimo su negamybiniais verslais. 
Tačiau bankininkai yra vangūs investuoti į žmogiškąjį kapita- 
lą. Kitaip nei gamybinis verslas, kurio didelė dalis firmos ver- 
tės yra išreikšta ilgalaikiu fiziniu turtu, pagrindinį turtą dau- 
gelyje paslaugų pramonės šakų sudaro pelningai veikiančios 
firmos Žmogiškasis kapitalas. Jis gali būti iššvaistytas palygin- 
ti greitai, kol bankininkai bus informuoti ir imsis gelbėjimo prie- 
monių. 

Patirdamos tokių kapitalo rinkos keblumų, daugelis paslau- 
gų firmų, susidūrusių su valdymo perėmimo problema, kreipiasi 
į gamintoją, su kuriuo yra turėjusios verslo reikalų, kviesdamos 


* Žinoma, sykį investavus ir firmai galint demonstruoti savo pavykusių dar- 
bų vaizdą, problemos surinkti daugiau kapitalo nėra tokios sunkios. Tačiau 
kadangi sėkmės perspektyvos firmoms pablogėjo, todėl, esant ribotai kapita- 
lo rinkai ir pradėjus verslą be pakankamo apyvartos kapitalo, gali ištikti dau- 
giau nesėkmių negu ištiktų tuo atveju, jei verslininkai iš pat pradžių galėtų 
lengvai pademonstruoti savo objektyvias charakteristikas. 

vienytis'. Pranašumai, kuriuos, palyginti su bankininku, turi ga- 
mintojas, yra 1)jo išankstinė pažintis su verslu ir 2) didesnė kon- 
trolė palyginti su skolinimusi, kylanti, iš susivienijimo tiek pri- 
imant strateginius nutarimus, tiek tvarkant reikalus įsigytoje įmo- 
nėje (Žr. 6 ir 7 skyrius). 


2. Statinės rinkos 


Panagrinėkime tokią pramonės šaką, kuri gamina daugiakom- 
ponentį produktą, ir tarkim, kad kai kurie iš tų komponentų yra 
specifiniai (būdingi pramonei), o toliau darykime prielaidą, kad tarp 
jų esama komponentų, kuriems gamyboje rinkos požiūriu masto 
ekonomija yra per plati. Tuomet rinka palaikys tik nedaugelį efek- 
tyvaus dydžio gamintojų, gaminančių tam tikrus komponentus. 

Paprastai tokiu atveju tikimasi sulaukti monopolistinio kainų 
perviršio (palyginti su sąnaudomis) rinkos tiekimo aplinkybėmis, 
nors, kaip aiškinama 2 skyriaus 2 poskyryje, tokio poreikio nesu- 
sidaro, jei esama daug tiekėjų, norinčių ir galinčių derėtis pradi- 
niame sutarties pasirašymo etape. Tačiau tarkim, jog derybos dėl 
didelių kiekių nėra įmanomos. Tada nusistatytosios sąlygos su- 
daro aiškų stimulą surinkėjams integruotis atgaline linija ar tiekė- 
jams - pirmyneige linija. Gali būti skiriami du atvejai: abipusė 
monopolija (oligopolija) ir konkurencinis surinkimas su monopo- 
liniu tiekimu. Pirmasis atvejis nagrinėjamas čia, antrasis — anks- 
tesniame 1.3 poskyryje. 


“ Kartais tokiu būdu gamintojas įsigyja savo gaminių platintojus. Kaip pa- 
vyzdį galima nurodyti atvejį, kaip Hammermillo popieriaus bendrovė sep- 
tintąjį XX a. dešimtmetį įsigijo du popieriaus prekybos tinklus. Abu tinklai 
buvo susidūrę su valdymo perėmimo problemomis ir galimu likvidavimu. 
Įsigydama šiuos tinklus, Hammermillo bendrovė gavo nuosavybės teisę abiem 
atvejais naudotis kai kuriomis žmogiškojo aktyvo vertybėmis, kurias tie pre- 
kybos tinklai buvo sukaupę, tačiau kuriems nebuvo tinkamos rinkos, ir taip 
užsitikrino tvarkingą perėjimą. (Smulkiau apie tai žr. bylos stenogramą leidi- 
nyje U.S. v. Hammermill Paper Company, U.S. District Court for the Western 
District of Pennsylvania, July 1972. Alfredo Duvalio ir Courtney Reeveso pa- 
rodymai vpač reikšmingi.) 

Abipusė monopolija numato, kad tiek dėl kainos, tiek ir dėl 
kiekybės būtų deramasi. Abi šalys, suprantama, stengiasi ne ma- 
žinti alternatyvų kreivę, o didinti, ir tai atitinka jungtinio pelno 
didinimo kiekį (Fellner, 1947). Tačiau tai tik nustato kiekį, kurį 
numatoma iškeisti. Sąlygos, kuriomis šiuo kiekiu bus apsikeis- 
ta, dar turi būti nustatytos. Bet kokia kaina, kuri reiškia nenuos- 
tolingą abiem šalims uždarbį, yra įmanoma. Galima tikėtis, kad 
derybos prasidės. Galimas daiktas, jos tęsis, kol viena iš šalių 
suvoks, jog ribinis pelnas yra nulinis. Nors tokios derybos abiem 
(ir socialiniu požiūriu) naudos neatneša, jos sudaro progą priva- 
čiai užsidirbti pinigų. Vis dėlto kaip bendrojo pelno skirstymo 
būdas, tai skatina tų sąnaudų išvengti, jei taip iš viso galima pa- 
daryti. 

Vienas iš galimų prisitaikymo būdų yra internalizuoti sandorį 
per vertikaliąją integraciją; tačiau dėl sutarties visam laikui (once- 
for-all contract) sudarymo taip pat galėtų būti deramasi. Visiškai 
statiškoje aplinkoje (kurioje nėra jokių trikdžių) tos dvi alternaty- 
vos gali būti vertinamos abejingai: pastaroji reiškia nutarimą dėl 
komponentų tiekimo kainos, o susivienijimas reikalauja susitarti 
dėl turto vertinimo. Derėjimosi įgūdžiai kiekvienu atveju gal bus 
lygiai svarbūs (iš tiesų komponentų kaina gali būti interpretuoja- 
ma turto vertinimo terminais). Vadinasi, nors vertikalioji integra- 
Cija gali vykti tokiomis sąlygomis, toje problemoje nėra nieko, kas 
reikalautų tokio rezultato. 

Tokiomis aplinkybėmis panašiai galima ginčytis ir dėl išori- 
nių poveikių: jungtinio pelno sumetimai reikalauja, kad suinte- 
resuotosios šalys pasiektų sutarimą, tačiau integracija visiškai 
statiškoje aplinkoje nereiškia jokio sutarčių visam laikui prana- 
šumo. 

Santykio iš abipusės monopolijos į abipusę oligopoliją trans- 
formavimas praplečia derybų alternatyvas, tačiau derybų dėl su- 
sivienijimo sutarties atvejis ryšium su sutartimi visam laikui šiuo 
požiūriu nesiskiria. Jei bus pasiekiama kitokio rezultato, statišką 
problemos apibūdinimą veikiausiai reikės švelninti. 

Todėl aptarkime sutarties sudarymo problemą, iškeltą šio sky- 
riaus pradžioje: kokių organizacinių santykių reikėtų tikėtis, jei 
keletas technologiškai atskiriamų darbo grupių (kurių kiekviena 

organizuota, sakysim, kaip paprastoji hierarchija) yra įtraukta į 
periodinę mažų kiekių, kuriems reikia nuosekliai prisitaikyti prie 
neapibrėžtumo, kaitą? Tolesniuose poskyriuose bus aptartos trys 
organizacinių alternatyvų rūšys: pardavimo sutartys, paprastieji 
hierarchijos modelio praplėtimai ir perėjimas į daugiapakopę hie- 
rarchiją, kurioje aptariami sandoriai yra užbaigiami samdos san- 
tykio sąlygomis. 


3. Pardavimo sutartys dėl komponentų tiekimo 


Tarkim, kad aptariamas gaminys technologiškai sudėtingas ir 
kad jis tiektinas pusiau tęstiniu būdu". Taip pat tarkim, nebent 
būtume atbaidyti sutartinių negalių, kad reguliarūs perplanavi- 
mo ir/ar apimties pokyčiai daromi atsižvelgiant į kintančias ap- 
linkos sąlygas. Gali būti svarstomi trys alternatyvūs tiekimo suta- 
rimai: nenumatytų reikalavimų sutartis visam laikui, neišsami il- 
galaikė sutartis ir serija trumpalaikių sutarčių. 


3.1. Nenumatytų reikalavimų sutartys 


Tokių sudėtingų sutarčių ribotumai buvo išdėstyti ankstes- 
niuose skyriuose (ypač žr. 4 skyriaus 3.1 poskyrį). Riboto ra- 
cionalumo požiūriu neįmanoma ar nepaprastai brangu mėgin- 
ti pasirašyti išsamiąją sutartį, kurioje būtų visapusiškai išsilyg- 
ta dėl nenumatytų tiekimo santykių. Todėl aptarkime tarpinę 


“ Nuolatinį gaminio tiekimą, kuriam reikia adaptacinio, nuoseklaus sprendi- 
mų priėmimo, reikia skirti nuo ilgalaikio turto vienkartinio tiekimo. Neapi- 
brėžtumas dėl naudojimosi poreikių, susijusių su pavieniu ilgalaikio turto 
tiekimu, verčia iš pat pradžių tikėtis lankstumo. Pritaikomumas daugiausia 
yra tų turtų pradinio projektavimo funkcija. (Vadinasi, projekto pokyčiai to 
turto gamybos metu paprastai yra neženklūs.) Kadangi poreikis tikėti, jog 
paklausa bus lanksti, ir drauge nusistatyti lankstumo požymius yra tas pat, 
ar gaminį galima įsigyti viduje, ar pirkti rinkoje, todėl vargiai galima daryti 
skirtumą tarp įsigijimo pagal pardavimo sutartį ar per vidaus gamybą re- 
miantis gaminio pritaikymo pagrindu. 


Tarpiniu predu«tų rinkos r vertika IOji integracija |39 


sutarčių formą (būtent neišsamiąsias ilgalaikes sutartis, kurios 
turi pelno dalijimosi tvarką'') ir nuosekliuosius einamuosius 
sandorius. 


3.2. Neišsamiosios ilgalaikės sutartys 


Akivaizdu, kad neišsamiosios sutartys, be kita ko, kelia preky- 
bos riziką: kai iškyla sutarties dviprasmybių, kiekvienos šalies na- 
tūrali pozicija yra derėtis oportunistiškai. Tačiau ar galima įveikti 
sutarties neišsamumo pavojus 1) įtraukiant į ją bendro pobūdžio 
straipsnį, kad šalys sutiktų, vykdydamos sutartį, juo vadovautis 
jungtinio pelno didinimo sumetimais, ir 2) surandant atitinkamą 
dalijimosi taisyklę, kad galima būtų skatinti šalis laikytis sutar- 
ties? Tokio susitarimo tikslas, kai susidaro papildomų nenumaty- 
tų aplinkybių, yra skatinti šalis elgtis kooperaciškai, jungtinio pelno 
didinimo būdu. 

Ši problema įdomi ne vien mūsų atveju, bet ir dėl to, kad 
siejasi su tuo, ką Hurwiczius vadina „paskatų suderinamumu“ 
(1972, p. 320-334; 1973, p. 23-27). Klausimai, kurie rūpi Hur- 
wicziui yra: 1) ar vieningos mainų rinkos dalyviai, kurie atvi- 
rai neignoruoja nustatytų taisyklių (svarbiausia taisyklė yra ta, 
jog jie elgiasi kaip kainos nustatytojai), gali paprasčiausiai ap- 
gaudinėti, ir 2) ar gali būti išrastos alternatyvios mainų rinkos 
taisyklės, kurios duotų Pareto optimumą. Autorius taip pat tei- 
gia, kad kainų nustatymo taisyklių galima sėkmingai išvengti, 
jei šalys naudosis klaidingomis kartogramomis (1972, p. 324— 
332). Jis taip pat sako, jog autonomiška abipusė prekyba ir pel- 
no dalijimosi taisyklė kartais skatina jungtinį pelno didinimą 
(1973, p. 25-26). 


'- Tokia tvarka ankstesniame skyriuje nebuvo aptarta, nes tikriausiai būtų 
per brangu surašyti ir vykdyti tokias sutartis kiekvienam darbuotojui atski- 
rai. Tačiau čia susitarimo dalykas yra paprastoji hierarchija. Sutarties numa- 
tytos dalijimosi taisyklių išlaidos, kaip bendrųjų pridedamųjų verčių dalis, 
vra atitinkamai daug mažesnės. Taigi pateikiamas išsamesnis dalijimosi tai- 
syklių ribų nustatymas. 

Tačiau pastarasis rezultatas iš esmės priklauso nuo prielaidos, 
kad viena iš šalių nuosekliai elgsis kaip visiškai patikima kainos 
nustatytoja!*. Manau, kad dalybų taisyklės nebūtinai lemia jung- 
tinį pelno didinimą, jei abi šalys yra traktuojamos simetriškai ir 
joms leidžiama sudaryti apgaulingą balansą bei daryti klaidinan- 
čius signalus“. Aptarkime tokias dalijimosi taisyklės nuostatas: 

1. Susidūrusios su netikėta aplinkybių kaita, šalys 

a) uždirbs 7, ir 7, atitinkamai, jei nereikia prisitaikyti prie pa- 
kitusių aplinkybių (t. y. dabartinio periodo sąlygos yra nepakitu- 
sios palyginti su ankstesniu periodu), 

b) uždirbs G>2, + 1 „jei jos prisitaikys tam, kad padidintų ben- 
drąjį pelną. 

2. Taisyklės, pagal kurias G dalijamas tarp šalių taip (kur 0<a <1): 

a) I šalis gaus 

a Gjeia G>a, ir (1-2) G>1; 
T jei a G< A; 
2 jei (1-a) G <š (tuo atveju II šalis gauna 7, ir GC, > a,). 

b) II šalis gaus 

(1-2) Gjei (1-2)G>71, ir aG>1; 
T, jei (1-a)G>1,; 
G-1 „Jei aG>3, (tuo atveju I šalis gauna š, ir G1,>2,). 

Kadangi nė viena šalis negali daryti blogiau i ir paprastai darys 
geriau, taikydama ir naudodama dalijimosi taisyklę, neišsamioji 


** Pagal Hurwicziaus pateiktą pavyzdį ūkininkas ir darbininkas derasi per 
dvišales derybas dėl darbų apimties ir dėl numatomo mokėti atlyginimo. Hur- 
wiczius mano, kad darbininkai visada elgiasi sąžiningai kaip atlyginimo ga- 
vėjai, ir tvirtina, kad ūkininkai, kurie priešingu atveju būtų linkę iškreipti 
savo paklausą darbo jėgai, gali būti skatinami elgtis padoriai taikydami pel- 
no dalijimosi taisyklę. Tai teisinga, tačiau kodėl darbininkas turėtų elgtis taip, 
kaip aprašyta, jei neatskleisdamas savo darbo plano jis gali padaryti geriau? 
* Hurwiczius atmeta pirmąjį atvejį ir pripažįsta tik pastarąjį: „Svarbu supras- 
ti, kad... [apgavystės nebuvo] tiesiogiai ištariant melagingus tvirtinimus, bet 
buvo netiesiogiai, taisyklių požiūriu nederamai elgiantis “ (1973, p. 23). Toks 
netiesiogiškumo pabrėžimas susidaro dėl to, kad Hurwiczius pasitiki rinkos 
vaidmeniu mainuose, kuriuose kainų signalai yra visų svarbiausi. Tačiau da- 
ryti skirtumą tarp dviejų rūšių klaidingumo yra dirbtinė pozicija, ir jos čia 
nesilaikoma. 

sutartis neatrodo kliudysianti efektyvumui ar progai brangiai pa- 
siginčyti. Juolab kad bendrojo teiginio ir dalijimosi taisyklės su- 
manymas, atrodo, duos šalių neišsamiajai ilgalaikei sutarčiai rei- 
kalingų akstinų efektyviai prisitaikyti jungtinio pelno didinimo 
būdu. 

Tačiau, kaip ir galima tikėtis, čia iškyla kliūtis. Kaip jau minė- 
ta, esama prielaidos, kad 7, 7, ir G visi yra žinomieji ir gali būti 
įvertinti, o iš tikrųjų faktiškai jie yra nežinomieji ir, nepaisant di- 
delių pastangų ir išlaidų, paprastai gali būti tik apytikriai nusta- 
tyti. Neapibrėžti pajamų srautai ir juolab neapibrėžti sąnaudų srau- 
tai turi būti įvertinti“. Tiek, kiek informacijos blokai sutampa ne 
ištisai (O jie tikrai sutaps, kai sutaps užduoties išskirtinumas ir 
kitokia padėtis aplinkos sąlygų požiūriu), galima laukti, kad kiek- 


* Skeptikams, kurie mano, kad komponentų sąnaudų nustatymas yra tikslus 
mokslas, verta pasvarstyti vieną istoriją, kaip Fordo motorų bendrovė pirk- 
davosi degimo žvakes. Degimo žvakių gamintojui buvo labai naudinga turė- 
ti savo žvakes kaip originalų prietaisą lengvosiose Fordo mašinose, nes tai 
atsarginių dalių rinkoje, kurioje parduodama dauguma tokių žvakių, didino 
jo pardavimo mastą. Toks pranašumas buvo aiškus pačiam gamintojui ir to- 
kioms įmonėms kaip Fordas, nes Fordas turėjo galimybę pirktis žvakių kur 
kas mažesne kaina. Tačiau tokio pranašumo masto Fordas iki galo neįverti- 
no. Kai Championo degimo žvakių bendrovė 1958 metais tapo viešąja įmone 
(ji buvo pirmoji firma, pasiskelbusi viešąja), Fordo domėjimuisi degimo žva- 
kių gamyba buvo suduotas smūgis. Electric Autolite bendrovės prezidentas 
štai ką apie tai paliudijo raštu [kaip pareikšta teismui atsakovo Fordo motorų 
bendrovės rašte, pateiktame JAV Apygardos teismui Mičigano Rytų apygar- 
doje, Pietų padalinyje, Civilinio ieškinio Nr. 21911 (US versus the Ford Motor 
Company and Electric Autolite Company), p. 14-15): 

„„„Electric Autolite bendrovė buvo „suinteresuota“ todėl, kad, Champio- 
no degimo žvakių bendrovei 1958 metais „pasiskelbus viešąja“, „pasirodę 
skaičiai buvo labai dideli ir rodė labai didelį pelną“ ir „kai Fordas pamatė 
tuos skaičius ir suvokė, koks didelis pelnas“, Electric Autolite „pajuto“, kad 
„tikroji to didelio pelno, tenkančio tiekėjui, prasmė duoti dingstį Fordui susi- 
mąstyti apie integracijos galimybes.“ 

Nors Fordo įmonės inžinieriai, buhalteriai, apskaitininkai, finansų anali- 
tikai ir t. t., galimas daiktas, sugebėjo padaryti pelningumo skaičiavimus, to- 
kios įmonės sąnaudos, matyt, buvo gana didelės. Tačiau atskleidus Cham- 
piono uždarbius nebuvo prasmės imtis nuodugnesnių tyrimų: atskleistas pel- 
nas viską pasakė. 

viena šalis pateiks neišsamius ir šališkus duomenis vertintojams, 
jei tai atitiks jų tikslus. Kaip manoma, kils brangiai kainuojančių 
ginčų“. Hurwiczius tikslina tas problemas, tardamas, kad viena 
iš šalių išlieka ir toliau teisinga sandorių atžvilgiu, o tai tiesiog 
herojiška. 


3.3. Nuosekliosios einamosios sutartys 


Taigi tiek išsamiosios, tiek neišsamiosios sutartys visam laikui 
patiria sunkumų. Pirmąsias gadina didelės sąnaudos nenumaty- 
toms aplinkybėms ir efektyvaus prisitaikymo pradžioje pabrėži- 
mas. Nepaisant bendros išlygos kėslų ir dalijimosi taisyklės, ant- 
rosios sutartys yra susijusios su brangiai kainuojančiomis dery- 
bomis. Ar vietoj jų nebūtų galima išsiversti trumpalaikėmis 
sutartimis? Jos juk leistų pertvarkyti sąlygas sutarties atnaujini- 
mo laikotarpiu; į naują informaciją galėtų būti atitinkamai atsi- 
žvelgta kitaip klostantis aplinkybėms, be to, užtektų vien trum- 
palaikės prognozės artimiausiai ateičiai. 


“ Pavyzdžiui, tarkim, kad firma 1 yra pirkėjas ir jis prašo, kad firma 2 suma- 
žintų savo komponentų tiekimą per ateinantį laiko tarpą 10 procentų. Kokia 
prasme dalijimosi taisyklės daro nereikalingą derėjimąsi, kuris šiaip būtų bū- 
dingas tokiems prašymams? Firma 2 gal prašys pateikti sąmatą, rodančią kiek 
G dėl to padidės, ir tuomet firmą 1 bus linkstama mažinti. Firma 1 paprašys, 
kad firma 2 nurodytų, kokia būtų 7. reikšmė nesant prisitaikymo, kurį firma 
2 pervertins. Intensyvūs tyrimai norint sukurti nepriklausomus įvertinimus 
brangiai kainuotų ir būtų nedaug naudingi, jei negalima pasiekti susitarimo 
dėl pagrindinių parametrų. Arba tarkime, jog aptaisas komponentui gali būti 
daromas iš vienos ar dviejų medžiagų x ar y, tariant, kad tipas x pradžioje yra 
pigiausia medžiaga. Vėliau keičiasi kaina, tačiau taip, jog tipas y dabar atpin- 
ga. Pirkėjas siūlo, kad pardavėjas padarytų jungiklį. Pardavėjas atsako pada- 
rysiąs, tačiau priduria, jog reikės naujo mechaninio apdorojimo ir reikės keis- 
ti tam tikrus mechaninius procesus. Be to, prireiks tam tikrų perkvalifikavi- 
mo išlaidų ir kitų darbo sąnaudų. Išpūsdamas šių ir kitų pereinamųjų sąnaudų 
sąmatas, pardavėjas mėgina iš naujo persvarstyti susitarimą palankesnėmis 
sau sąlygomis. Kadangi pirkėjas gali tik ginčytis, bet negali lengvai įrodyti, 
jog pardavėjo išlaidų sąmatos yra išpūstos, prasimanymas, jog pakaks daliji- 
mosi taisyklės jungtinio pelno didinimui pasiekti, yra nepagrįstas. 

Tačiau trumpalaikės sutartys, šiais atžvilgiais turėdamos pra- 
našumų, turi ir aiškių trūkumų. Taigi, jei arba 1) efektyvi pasiū- 
la pareikalaus investicijų į specialius, ilgalaikius įrenginius, arba 
2) pradinės sutarties laimėtojas įgis sąnaudų pranašumų dėl ini- 
ciatoriaus pranašumų (tokių kaip unikali vieta ar erudicija, įskai- 
tant turėjimą neatskleistų ar patentuotų technologijos bei valdy- 
mo procedūrų ir specialių darbui reikalingų įgūdžių), trumpa- 
laikės sutartys kaip priemonės tenkinti pusiau nuolatinės 
pasiūlos reikalavimus vargiai pasirodys tinkamos. 

Pirmos sąlygos keblumas yra tas, kad optimalus investavimas 
yra palanki sąlyga laimėti ilgalaikę sutartį tam, kad ji leistų tiekė- 
jui patikimai amortizuoti savo investicijas'*. Tačiau neišsamiosios 
ilgalaikės sutartys, kaip ką tik minėta, kelia prisitaikymo bei nuo- 
seklių sprendimų priėmimo problemų. Vadinasi, šiuo atveju su- 
sikerta optimalaus investavimo ir optimaliai nuoseklaus prisitai- 
kymo procesai. 

Galima ginčytis, ar iniciatoriaus pranašumai (tariant, kad jų 
esama) turi kokį nors ryšį su vertikaliąja integracija, remiantis ta 
dingstimi, jog pirmieji kainų siūlytojai kapitalizuos ateityje nu- 
matomą pelną. Nors tai tikrai teisinga, bet įrodyti tai nelengva. 
Viena, jei nenumatyta bendrų tiekimo reikalavimų, „pirkimo“ stra- 
tegija yra rizikinga. Drauge alternatyvi pasiūlos kaina nėra nepri- 
klausoma nuo sąlygų, kurias pirkėjas gali paskui pasiūlyti kon- 
kurentams. Be to, alternatyvi pasiūlos kaina gali būti tik viršutinė 
riba; agresyvus pirkėjas gali mėginti gauti kainą, atitinkančią ei- 
namąsias sąnaudas per kiekvieną raundą. Galima laukti, jog bus 
ginčijamasi. Taigi trumpalaikės sutartys susiduria su tuo, kas gali 
sudaryti rimtų kliūčių aplinkybėmis, kuriomis įgyjama nemažų 
iniciatoriaus pranašumų“. 

Čia svarbu pažymėti tai, kad technologinės tarpusavio priklau- 
somybės tarp šiaip atskiriamų gamybos etapų sąlyga (būdinga 
srauto proceso ekonomijai) iš tikrųjų yra specialus sutarties neiš- 
samumo įrodymo atvejis. Sutarties dilema tokia: viena, ji gali la- 


* Ilgalaikių sutarčių ekonomija čia siejasi su firmos sąnaudų funkcijos inter- 
pretacijomis Alchiano (1960) ir Hirschleiferio (1962) studijose. 
" Įrodymai čia iš esmės tokie patys, kaip ir 4 skyriaus 3.2 poskyryje. 

bai brangiai kainuoti, jei apskritai ji yra įmanoma, nustatant su- 
tartimi visą atsitiktinumų diapazoną ir sulygstant atitinkamus san- 
tykius tarp etapų. Antra, jei sutartis iš tiesų tais aspektais neišsa- 
mi, tačiau, pradines derybas užbaigus, susitariančiosios šalys ap- 
siriboja abipusiu pasikeitimu, skirtingi šalių interesai, tikėtina, 
skatins individualiai oportunistinę elgseną ir bendrus praradimus. 
Taigi integracijos pranašumai nėra tai, kad technologinė (srauto 
proceso) ekonomija yra neprieinama neintegruotoms firmoms, bet 
tai, kad integracija harmonizuoja interesus (ar sutaiko skirtumus, 
dažnai potvarkiu) ir leidžia išnaudoti efektyvų (adaptacinį, nuo- 
seklųjį) sprendimų procesą. Apskritai argumentai, palankūs in- 
tegracijai, kuri reiškia "tiekimo patikimumą“, paprastai tapatina- 
mi su sutarties neišsamumo problema“. 


4. Jungtinė gamyklos bei įrangos nuosavybė: 
paprastoji išplėtota hierarchija 


Aptariant minėtus autonominių sutarčių ribotumus, perėjimas 
nuo rinkos į hierarchiją pateisina tyrimą. Tačiau, užuot nedelsiant 
perėjus į sudėtingąją hierarchiją, ar neužtektų jungtinės gamyk- 
los bei įrangos nuosavybės tarp vieno po kito einančių etapų? Bū- 
tų išlaikyta paprastoji hierarchija, o pakeista tik fizinio kapitalo 
nuosavybė. 

Savaime peršasi du paprastosios hierarchijos modelio variantai. 
Vienas reiškia praplėsti vienintelio valdytojo (savininko) kontrolės 
mastą visiems darbininkams bendroje patalpoje, nedidinant hierar- 
chijos lygmenų skaičiaus. Būtų išlaikytas rato modelis, aptartas 


' Kartais manoma, kad sutarties rizikos nesilaikymas teikia papildomą argu- 
mentą integracijai: smulkus svarbaus komponento tiekėjas, kurio turto nepa- 
kanka visam padarytos žalos ieškiniui padengti, palieka pirkėją nuskriaustą. 
Tačiau tai ne argumentas smulkiems tiekėjams, nesudarantiems sutarčių ap- 
skritai; stambus įvairiapusis tiekėjas galėtų būti daug pajėgesnis rizikuoti pa- 
lyginti su integruota firma. Tačiau sutarties neišsamumo rizika išlieka ir gali 
sulaikyti pirkimą iš didelių, įvairiašakių organizacijų. [Apie „idealių“ sutar- 
čių aptarimą šiuo atveju žr. Arrow (1965, p. 52-53). 

3 skyriuje, tačiau smarkiai padidėtų stipinų skaičius. Nors toks pa- 
siūlymas patrauklus, jo gali būti atsisakyta riboto racionalumo su- 
metimais. Kontrolės erdvė pamažu gali būti praplėsta tik sutelkus 
dėmesį į detales. Jei pajėgumo ribos bus viršytos, nei koordinavi- 
mo ekonomijos, nei efektyvios stebėsenos nebus pasiekta. 

Dabar pasvarstykime, ką Buttrickas yra aprašęs kaip „vidinių 
sutarčių sudarymo sistemą“ (1952, p. 201-202): 


„Remdamasi vidinių sutarčių sudarymo sistema, firmos vadovy- 
bė parūpindavo gamybos plotą ir mašinų, tiekdavo žaliavą ir dar- 
bo kapitalą bei rengdavo parduoti galutinį produktą. Tačiau tar- 
pas tarp žaliavos ir galutinio produkto būdavo užpildomas ne ap- 
mokamais darbuotojais, išrikiuotais žemėjimo tvarka..., bet 
[vidiniais] rangovais, kuriems buvo deleguota gamybos funkcija. 


*„ - 


drovės gaudavo [suderėtą] atlygio dalį.“!" 


Sistema, Pilietinio karo metais susidariusi Naujosios Anglijos pra- 
monės įmonėse, laikėsi daugelyje iš jų iki Pirmojo pasaulinio karo. 

Vidinių sutarčių sistema turėjo patrauklių bruožų, nes ji 1) sten- 
gėsi sutelkti į vieną vietą keletą pirminių darbo grupių, kurios 
būdavo įtraukiamos į nuoseklius darbo procesus, taip mažinda- 
ma transporto išlaidas ir rūpindamasi, kad glaudžiai susieta ben- 
drija išsilaikytų atitinkamai taupydama iš susisiekimo; 2) leisda- 
vo kapitalistui, palyginti prastai išmanančiam technologiją, na- 
šiai naudoti savo kapitalą, drauge ribodama jo kišimąsi į sutarčių 
su vidaus skyrių vadovais derybas, inspektuodama ir koordi- 
nuodama įvairių skyrių produkciją ir imdamasi atsakomybės už 


“ Atkreipkite dėmesį į du dalykus: 1) vidinis sutarčių sudarymas drauge su- 
telkė į vieną vietą bendros nuosavybės vieneto viduje seriją susietų technolo- 
ginių procesų, tačiau vertikalioji integracija šia ribota prasme nėra pakanka- 
ma sandorių efektyvumui pasiekti. Organizacijos formos aspektams, tarp jų 
hierarchinei kontrolei, taip pat reikia dėmesio; 2) įvairūs skyriai vidinių su- 
tarčių įmonėje reiškėsi kaip technologiškai atskiriami, bent statiškai, ir tai su- 
darė efektyvią pirminę darbo grupę, kaip ją suprato Alchianas ir Demsetzas 
(1972). Vadinasi, tai, kas turėtų iškilti kaip Alchiano ir Demsetzo sukurto va- 
dovo, kaip stebėtojo, modelio natūralus apibendrinimas, pasirodo, negali iš- 
laikyti rinkos išbandymo. 

galutinį pardavimą; 3) teikdavo vidiniams rangovams (contractors) 
žiūrėdama, tiek rūpindamasi gamybos naujovėmis. Be to, nors But- 
trickas to nemini, 4) monopolinę įvairių vidinių rangovų galią, 
matyt, ribojo (palyginti su tiekimu, išimtinai priklausančiu išori- 
niams tiekėjams) tam kapitalistui priklausanti gamyklos bei įran- 
gos nuosavybė, ir 5) buvo išvengiama informacijos ribotumo pro- 
blemų, nes jos galėjo kliudyti naujoms investicijoms. Vis dėlto sis- 
tema patyrė daug keblumų (Buttrick, 1952, p. 210-215): 

1) tarp šalių susiklostė abipusės monopolijos padėtis, nors ir 
nuosaiki; 

2) reguliarus normų persvarstymas skatino rangovą kaupti 
informaciją ir atidėlioti proceso inovacijas; 

3) komponentų srautą reguliuoti darėsi sunkų; 

4) atsargų, esančių gamybos procese, pasidarė per daug, nes 
kiekviena darbo stadija turėjo tik savo tiesioginio darbo są- 
naudas; 

5) rangovo pajamoms kartais viršijus kapitalisto pajamas kil- 
davo pavojus bendrovės pareigūnų statusui. 

Be to, ta sistema atskleidė turinti ydingų paskatų, nes: 

6) įranga nebuvo naudojama ir remontuojama pakankamai 
kruopščiai; 

7) proceso inovacijos buvo nukreiptos daugiau į darbo sąnau- 
dų, o ne į medžiagų taupymą ar inovacijas; 

8) paskatų atnaujinti gaminius būta per maža. 

Buttrickas vidinių rangovų sistemos keitimą hierarchinės kon- 
trolės aparatu Winchesterio dėtuvinių ginklų bendrovėje sieja su 
vidaus personalo kaita XIX a. pabaigoje ir su išoriniais „mokslinės 
vadybos“ pokyčiais XX a. pradžioje (1952, p. 213-220). Tačiau kad 
ir koks įtikinamas būtų paaiškinimas, kodėl Winchesterio (ar ku- 
rioje kitoje) firmoje buvo atsisakyta vidinių sutarčių, yra visiškai 
akivaizdu, kad vidinių rangovų sistema turėjo rimtų trūkumų ir 
kad buvo galima laukti galimo organizacijos formos keitimo tokiu 
mastu, kokiu sudėtingesnė hierarchinės kontrolės sistema tuos trū- 
kumus padėjo švelninti (ir nesudarė kompensavimo išlaidų). 

Nors 4 ir 7 trūkumai galėjo būti ištaisyti paprastais pokyčiais 
vidinėje kainodaros sistemoje, kiti vidinių sutarčių negalavimai iš 

tikrųjų pasirodė esminiai. Neapibrėžtumo sąlygomis, kurios su- 
daro galimybę koordinuoti gretimų dalių adaptaciją, ir riboto ra- 
cionalumo, iš kurio atsiranda apribojimų ilgalaikėms sutartims 
bei vangios (vienpakopės) hierarchijos negalimumas, minėti trū- 
kumai yra derybų dėl mažų kiekių santykių, kuriuose įsigali opor- 
tunizmas ir informacijos ribotumo sąlygos, apraiškos. Taigi nega- 
lios, turinčios dar kitokį organizacinį pobūdį, šiuo atveju - vidi- 
nių sutarčių pavidalą, yra aiškinamos rinkų ir hierarchijų struktūra 
2 skyriuje. 

Aiškumo dėlei tarkim, kad visos sąnaudos ir atitinkami duome- 
nys, susiję su mainais, yra nemokamai prieinami ir kapitalistui, ir 
rangovui (t. y. informacijos ribotumo čia nesusidaro). Tada galima 
būtų sudaryti ilgalaikes sutartis, turinčias bendrąją išlygą ir daliji- 
mosi taisyklę (pagal 3 skyriuje apibūdintą tipą). Jei iš pradžių būtų 
daug galinčių varžytis pretendentų, abipusės monopolijos proble- 
mos (1-as trūkumas) nebeliktų. Kitu atveju, jei pradinių siūlymų 
laimėtojai įgyvendintų pažadus nesinaudoti iniciatorių pranašu- 
mais, kuriuos teikia laiko tarpai tarp sutarties atnaujinimo, galima 
būtų pasirašyti trumpalaikes sutartis ir pakaktų pradinės didelių 
kiekių sąlygos, norint užtikrinti nuolatinius konkurencinius tieki- 
mo santykius. Tačiau kadangi tos dvi prielaidos yra fiktyvios (būti- 
na informacija nėra nemokamai prieinama, 0 minėti pažadai nepa- 
tikimi), susidaro abipusės monopolijos situacija. 

Informacijos kaupimas ir strateginis proceso inovacijų atidėlio- 
jimas (2-as trūkumas) yra žaidybinės elgsenos, kurią įgalina išsa- 
mios informacijos stoka, apraiškos. Informacija apie sąnaudas ir tech- 
nologiją buvo asimetriškai paskirstyta vidinio rangovo naudai. Ne- 
sant oportunizmo tai nekeltų problemų. Tačiau vidinis rangovas 
aiškiai buvo oportunistinis, ir dėl to susidarė 2-as trūkumas. 

Komponentų srautų tarp šalių suardymas (3-as trūkumas) pir- 
miausia gali būti siejamas su sutarties neišsamumu (ribotas racio- 
nalumas). Iš principo tai galėtų būti sutvarkoma patikint kapitalis- 
tui koordinuoti tą srautą pritaikomuoju nuosekliuoju būdu. Tačiau 
dėl to, kad kiekvienas vidinis rangovas vertina kapitalisto kišimosi 
pasekmes pagal savo individualaus pelno srautą (be to, pažadai, 
grindžiami jungtinio pelno didinimo sumetimais, yra neįvykdomi), 
tai, pasirodo, nepriimtina. Vadinasi, trūkumas toliau išlieka. 

Grėsminga padėtis, susidariusi dėl 5-0 trūkumo, iš dalies yra 
speciali. Spėju, jog ji susidaro dėl to, kad vidinis rangovas buvo 
palyginti saugus dėl pašalinimo (dėl iniciatoriaus pranašumų) ir 
nebuvo visiškai atviras, atskleisdamas kapitalistui savo tikrąsias 
sąnaudas. Dėl to normalus hierarchinės pozicijos ir pajamų atiti- 
kimas kartais būdavo suardomas, o tai kapitalistas suvokė kaip 
grėsmingą padėtį. Be to, gali atsirasti nepalankių efektyvumo pa- 
sekmių, kai kapitalistas mėgins iš naujo rodyti savo viršenybę, 
keisdamas tai, kas galėtų būti instrumentiniai sutarties santykiai, 
į subordinacijos santykius. Vykstant tokioms valdžios rungtynėms, 
lengvai atsiranda sutrikusio darbo požymių. 

Įrangos naudojimo problemos, susijusios su 6-u trūkumu, sa- 
vo kilme yra artimos anksčiau aptartoms komponentų srauto pro- 
blemoms, o įrangos naudojimo problemos atspindi išsisukinėji- 
mo elgseną. 

Iniciatyvų stygius gaminiui atnaujinti (8-as trūkumas), ko ge- 
ro, atsiranda dėl asignavimo problemų. Kapitalistas, nors turi in- 
teresų tobulinti gaminį, gali, turėdamas ir iniciatoriaus pranašu- 
mų, kuriuos įgyja vidiniai rangovai, diegti tokius pokyčius tik už- 
sitikrinęs tų rangovų pritarimą. Perspektyva derėtis ir negalėjimas 
asignuoti visos gaminio atnaujinimo vertės mažina jo paskatas im- 
tis tyrimų ir plėtros. [Žr. su tuo susijusius Buttricko samprotavi- 
mus apie Winchesterio bendrovės patirtį (1952, p. 214). 


5, Sudėtingoji hierarchija: 
išplėstinis samdos santykis 


Viena iš įsisenėjusių problemų, su kuria turi galynėtis ekono- 
minė organizacija, yra oportunizmo pažabojimas. Dėl 4 skyriuje 
nurodytų priežasčių pavieniai darbuotojai tam tikru mastu įgyja 
monopolinių galių darbo vietų atžvilgiu. Drauge, kaip rodo anks- 
tesnė vidinių rangovų sistemos analizė, tas pat tinka ir gamybos 
skyrių vadovams. Tuo metu, kai individualūs interesai yra prote- 
guojami reiškiant tokias galias privačiam pelnui gauti, toji siste- 
ma kaip visuma pareikalauja papildomų sąnaudų ir gali pasida- 
ryti neperspektyvi. 

5.1. Bendrosios pastabos 


Aiškiai yra parodytas sisteminis sprendimas, keičiantis santy- 
kį tarp šalių nuo sąlyginio antagonizmo iki platesnio bendradar- 
biavimo. Samdos santykio plėtra, turėjusi įtakos žabojant oportu- 
nistinę elgseną tarp darbuotojų paprastojoje hierarchijoje, įskai- 
tant skyrių vadovus, yra skirta tokiam procesui skatinti. Firma 
teikia vadovams darbo vietos apsaugą ir vidinę teisingumo siste- 
mą, už kurią jie mainais sutinka būti vertinami pagal savo nuo- 
pelnus sistemai kaip visumai, o tai iš dalies nustatoma pagal jų 
požiūrį į bendradarbiavimą. 

Čia aptariama problema esminiais bruožais iš tikrųjų yra pa- 
naši į svarstytąją 4 skyriuje. Tai, ką norima nustatyti, yra sutarti- 
nis santykis, kuris numato teisingas (konkurencines) pajamas, ska- 
tina prisitaikymo sugebėjimą ir yra gana patenkinamas įtraukimo 
patirties prasme. Vidinės sutartys yra nepakankamos pirmaisiais 
dviem aspektais ir gali kelti problemų trečiuoju aspektu. Vidinių 
rangovų tariamojo autonomiškų derybų būsenos pakeitimas į sam- 
dos santykį turi pranašumų pirmaisiais dviem (0 gal ir visais tri- 
mis) aspektais. 

Kai vidinis rangovas tampa vadovu, iškyla keletas momentų. 
Pirma, jis daugiau nebegali reikšti pretenzijų pusiau savarankiš- 
kam pelno srautui. Antra, jo veikla tampa pavaldi vidaus auditui. 
Jo paskatas elgtis oportunistiškai stabdo pirmoji iš tų priežasčių, 
ojo informacijos ribotumo pranašumą mažina antroji“. Apskritai 
jis tampa komandos narys ir dėl to darosi pavaldus skirtingai lū- 
kesčių krypčiai, turint galvoje jo santykį su visuma, nei jis būtų 
tuo atveju, jei tariamoji autonomija būtų išsaugota ir galima būtų 


“ Suprantama, kapitalistas vidinių sutarčių sistemoje galėtų kelti sąlygą, kad 
visi rangovai būtų audituojami. Tačiau audito svarba keičiasi priklausomai 
nuo bendravimo lygmens, kuris pasiekiamas tarp audituojamų darbuotojų. 
Vidinių sutarčių firmos tarnautojai, palyginti su dirbančiais visiškai integ- 
ruotoje firmoje, kurioje vadovas yra ir samdomas tarnautojas, būtų linkę su- 
vokti savo santykį su padaliniu, kurio dalis jie yra, esant daug stipresnį nei 
savo santykį su visuma. Jei jų atlygis ir lojalumas būtų daug glaudžiau susie- 
tas su vidiniu rangovu, tarnautojai vidinių sutarčių firmoje ne itin būtų linkę 
palaikyti auditą. 

tikėtis savanaudiškumo. Netormalių grupių daromos įtakos (jos 
apibūdintos ankstesniuose skyriuose) yra daug sistemiškesnės, kai 
ima ryškėti firmos interesams nepalanki elgsena“!. 

Šalia audito ir atestavimo vadovams yra taikomas palyginti 
išrankus vidinio apdovanojimo ir paklusnumo mechanizmas. Ka- 
dangi vidinio paklusnumo sistemos veikimas plačiau aptariamas 
8 skyriuje, čia pakanka tik pažymėti, jog lūkesčiai, kad samdos 
sąlygos ir perspektyvos nustatys smulkias derinimo procedūras, 
turi tikslą skatinti funkcionalų ir stabdyti nefunkcionalų elgesį. 


5.2. Kai kurie ypatumai 


Bendrieji samdos santykio pranašumai (sandorių neišsamumo 
atvejais, ginčų reguliavimo tikslais ir informacijos perdavimo as- 
pektais) buvo nagrinėti ankstesniuose skyriuose. Tačiau specifi- 
nius samdos santykio pranašumus kiekvienu iš šių trijų atvejų 
aptarkime tiek, kiek jie susiję su skyrių vadovais. 


5.2.1. Vykdymo programos 


Vidinė organizacija skatina investuoti į organizacinę infrastruk- 
tūrą būdais, kuriais gali būti veiksmingai apdorojama informaci- 
ja. Sąveikos gali būti suderinamos projekte. Galima būtų sudaryti 
vykdymo programų, kurios numato patikimą šalių koordinaciją. 
[Marchas ir Simonas pažymi: „Situacijų, kuriose palyginti papras- 
tas veiksnys nubrėžia smulkią veiklos programą be kokio nors 
akivaizdaus atotrūkio nuo tyrinėjimo, problemos sprendimo ar 
pasirinkimo, pasitaiko neretai... Daugumą elgsenos atvejų, 0 jų 
ypač apstu organizacijose, reguliuoja vykdymo (performance) pro- 
gramos“ (1958, p. 141-142).) 


" Žinoma, rinkos kooperacija irgi vertingas šaltinis; o neformali organizacija 
su savo infrastruktūrą išlaikančiomis ypatybėmis panašiai plėtojasi tarp rin- 
kos dalyvių, ypač mažų kiekių situacijose (Phillips, 1962). Tačiau tiek, kiek 
rinkos mainai pakeičia kompromisą tarp aktyvaus intereso palaikyti sistemą 
ir piniginių pajamų siekiant individualaus pranašumo, neformalios organi- 
zacijos reikšmė rinkos palaikymo prasme atitinkamai sumažėja. 

Kai kas gali sakyti, jog iš principo lygiai tas pačias vykdymo 
programas galima būtų traukti į pardavimų sutartis. Tačiau taip 
daryti neleidžia keletas atvejų. Pirma, tipinė vykdymo programa 
yra neišsami. Vykdymas reikalauja sprendimo, kuris, kitaip sa- 
kant, laiduotų rimtą, o ne atsainų bendradarbiavimą. Iš vadovo ir 
bent iš kelių jo valdinių laukiama, kad jie parodys konstruktyvių 
įžvalgų. Savo ruožtu jie yra atlyginami už funkciškai gerą veiklą, 
nors ir ne sandoriui specifiniu būdu. Jei pardavimo sutartyje pa- 
sirodytų kokių nors spragų, pirkėjui iškiltų rimtų pavojų dėl tie- 
kėjų oportunizmo. (Be to, mėginimai derėtis ir diegti išsamias vyk- 
dymo programas, kurios susieja dvi nepriklausomas organizaci- 
jas į darnų projektą, yra varžomi visų veiksnių, kurie daro 
nenumatytų pardavimų sutartis sudėtingais, brangiai kainuojan- 
čiais pasirašyti ir vykdyti instrumentais.) 

Taip pat kyla problema, kaip pritaikyti programą (sutartį) lai- 
ko požiūriu. Vidinės programos sandara yra natūralus patirties 
rezultatas, rodantis organizacinius įgūdžius. Ji susiklosto nemo- 
kamai kaip šalutinis firmos veiklos produktas. Tačiau tokie poky- 
čiai sutartyje atsiranda kaip derybų rezultatas. Paprastai tikimasi 
sulaukti ginčų. 


5.2.2. Potvarkis 


Nekyla abejonių, kad tikrosios valdžios santykiai yra „analiti- 
nės abstrakcijos, retai pasitaikančios (jei iš viso jų būna) konkrečio- 
mis aplinkybėmis. [Tačiau] toks retumas daro ne mažiau svarbų 
analitinį skirtumą tarp jų ir kitų įtakos formų “ (Blau ir Scott, 1962, 
p. 3). Arba, kaip pažymi Bamnardas, turėdamas galvoje valdžios „fik- 
ciją“: „Ši fikcija sudaro vien prielaidą tarp individų teikti pirmeny- 
bę [hierarchinės] tvarkos priimtinumui“ (1962, p. 170). Tačiau jis 
teigia, jog „ar kaip viršesnis pareigūnas, ar kaip valdinys, <...> aš 
nežinau nieko „tikresnio“ kaip valdžia“ (1962, p. 170, nr. 5). 

Kad ir kaip būtų, alternatyvių organizacijos formų santykinio 
efektyvumo vertinimas reikalauja ištirti konflikto sprendimo me- 
chanizmą. Valdžios įsakymas paprastai yra efektyvesnis būdas 
menkesniems konfliktams spręsti (pavyzdžiui, interpretacijos skir- 
tumai) nei ginčai ar bylinėjimasis. Dažnai tokie skirtumai neturi 

vpatingos reikšmės vadovams ir todėl yra sprendžiami administ- 
raciniu būdu ir nekelia nepasitenkinimo (Whinston, 1964, p. 410- 
414). Tačiau tiek, kiek tarpfirminio rentabilumo momentai gali būti 
aptariami, kai konkretūs sandoriai sudarinėjami rinkoje, panašius 
konfliktus tarp organizacijų spręsti potvarkiu (fiat) galima būtų 
tik retsykiais, jei apskritai tai daryti įmanoma. Viena, šalims rei- 
kėtų susitarti dėl nešališko arbitro, o patį susitarimą gali būti bran- 
gu garantuoti“. Be to, palyginti su vidinio konflikto sprendimu, 
išorinis arbitražas sunkiau (brangiau) prieina prie faktų ir yra lin- 
kęs 1) taikyti riboto liudijimo taisykles, 2) siaurai traktuoti proble- 
mas, laikydamasis nuostatos, kad reikia Žiūrėti į tai, kas yra baus- 
tina, o ne tai, kam gresia pavojus, 3) vertinti problemą teisinių tos 
klasės, kuriai ji priklauso, precedentų kontekste, o ne remiantis 
specifinėmis firmos sąlygomis, taip pat 4) palaikyti lygiateisišku- 
mą efektyvumo sumetimais, kai šie tikslai tarpusavyje kertasi. Ap- 
skritai daroma išvada, kad bent ginčų taikinimo požiūriu reikia 
teikti pirmenybę vidinei organizacijai prieš rinkos tarpininkavi- 
mą veikloje, dėl kurios dažnai kyla bendrų ginčų. 


5.2.3. Komunikavimas 


Tarp priežasčių, kodėl organizacijos hierarchinės formos tei- 
kia pranašumų komunikavimo tikslams, yra ir tokių, kurios lei- 
džia nustatyti statusą vaidmenims tam tikrais atvejais“. Arrowas 
teigia, kad valdžia yra gyvybinga tada, kai ji yra bendrų lūkesčių 
išraiška: „Individas paklūsta valdžiai, nes tikisi, jog ir kiti jam pa- 
klus“ (1974, p. 72). Kad funkciniai vaidmenys tuo atveju būtų sek- 
tini, reikia, kad valdžia būtų matoma. 

Panašiai Barnardas pažymi, jog norint, kad „organizacijos ko- 
munikavimo sistema veiktų gana tiksliai ir greitai, reikia ją projek- 
tuoti tokią, kad ji galėtų lengvai ir greitai užtikrinti, jog konkretus 


= Bendrosios nuostatos ir dalijimosi taisyklės nėra galimos dėl priežasčių, 
nurodytų ankstesniame 3 poskyryje. 

2 Dėl kai kurių kitų hierarchijos pranašumų komunikavimo tikslams žr. ly- 
giųjų grupių komunikavimo ir sprendimų priėmimo proceso aptarimą 3 sky- 
riuje. Taip pat žr. 4 skyriaus 4 poskyrį. 

komunikavimas būtų a) autentiškas, b) autoritetingas ir c) pro- 
tingas“ (1946, p. 64). Statusą turinti sistema kiekvienu šiuo atveju 
lengvina efektyvų komunikavimą (1946, p. 67, 80). Vidinė organi- 
zacija, kitaip negu rinka, galinti prieiti prie smulkiau laipsniuotos 
statuso sistemos, gali būti suvokiama kaip pajėgi naudotis komu- 
nikavimo pranašumu (palyginti su rinka) priklausomai nuo au- 
tentiškumo, autoritetingumo ir protingumo poreikių didumo, ce- 
teris paribus. Taip anksčiau aprašyti vidinės organizacijos prisitai- 
kymo pranašumai, kaip reakcija į neapibrėžtumą, yra sustiprinami 
atsižvelgiant į statusą turinčios sistemos svarbą efektyviam ko- 
munikavimui ir į tai, jog tam tikrą statusą turinčių sistemų efekty- 
vumas priklauso nuo organizacijos formos“. 


6. Tiesioginė integracija į didmeninę prekybą 


Ankstesnis tyrimas daugiausia aptarinėjo vertikaliąją vienas 
po kito einančių gamybos etapų integraciją. Tačiau institucinių 
negalių samprata taikoma bendresne prasme. Pavyzdžiui, franši- 
zė, tokiais terminais gali būti sėkmingai išanalizuota. Tiesioginė 
integracija į didmeninę prekybą yra kitas pavyzdys. Aptarkime 
Holtono didmeninės prekybos tyrimą. 

Holtonas (1968, p.151-153) teigia, kad paskatos integruoti ga- 
mybos ir didmeninės prekybos etapus didėja, kai: 

1) gamintojo gaminio pardavimo tinklas darosi geografiškai 

tankesnis; 

2) didėja vidutinė užsakymų apimtis, siūloma mažmenininkų; 

3) susidaro didesnė mažmeninių firmos pardavimų, priski- 

riamų konkretaus gamintojo gaminiui, proporcija; 

4) teikiama daugiau svarbesnių didmenininko paslaugų efek- 

tyviai skirstant ir skatinant pardavimus; 


“* Reikia pažymėti tolesnę statuso pasekmę. Tankesnis statuso tinklelis, prieina- 
mas vidinei organizacijai, leidžia skelbti statuso pokyčius vienbalsiai, o rinka to 
negali, bent esant tokiai kultūrai, kurioje viešas pajamų ir turto deklaravimas ar 
net pretenzingas gyvenimo būdas yra vertinamas kaip kvailas. Todėl vidinė or- 
ganizacija gali taupyti iš piniginių sąnaudų, keisdama jas nepiniginiais atlygiais. 

5) susidaro didesnis gaminio fizinio gedimo ir jo stiliaus se- 

nėjimo pavojus; 

6) prireikia daugiau efektyvių didmeninės prekybos įmonių, 

pajėgių tenkinti gamintojo reikalavimus; 

7) susidaro didesnė galimybė siaurinti sprendimų priėmimą 

iki rutinos lygio. 

1, 2 ir 3 paskatos yra palankios kurti specializuotus didmeni- 
nės prekybos taškus norint geriau realizuoti paskirstymo ekono- 
miją, ypač kai pasidaro svarbi didmeninės prekybos funkcija ir 
prireikia apmokyti specialų pardavimo ir aptarnavimo persona- 
lą. Perėjimas nuo bendrosios prekybos į specializuotąją mažina 
didmeninės prekybos įstaigų skaičių ir gali sukurti mažų kiekių 
santykį tarp gamintojo ir didmenininko. Sandorių dėl mažų kie- 
kių neapibrėžtumo, kuris, kaip manoma, didės, galima išvengti 
integruojantis į didmeninę prekybą. 

4 paskatą sudaro investicijos į atsargas, gaminio sudėtingumas 
ir aptarnavimo patikimumas. Jei reikia didelių atsargų norint susi- 
doroti su paklausos neapibrėžtumu, kas šiuo atveju turi imtis rizi- 
kos ir kaip kelti problemą? Pardavimas konsignacijos būdu perke- 
lia riziką gamintojui, tačiau gali paskatinti platintoją sudaryti per- 
nelyg dideles atsargas. Produkto sudėtingumas ir aptarnavimo 
patikimumas gali būti priežastis pradėti specialius apmokymus. Jei 
šalys yra labiau susijusios ne samdos, o pardavimo santykiais, to- 
kios gaminiui būdingos investicijos lengvai sukuria derybų dėl mažų 
kiekių problemas. 

5 paskata neapibrėžtumo problemą kelia dar atviriau. Pagei- 
davimas koordinuoti sprendimų priėmimą ne sutartimi, o vidi- 
niais, prisitaikomaisiais, vienas po kito einančiais procesais, su- 
stiprėja tada, kai fizinio gedimo ar stiliaus senėjimo pavojai daro- 
si grėsmingesni. 

6 paskata kiek keistoka. Joje nėra aiškaus sandorio pranašu- 
mo, kurį aš įžvelgiu esant tai sąlygai, nebent galbūt čia esama fi- 
nansų ekonomijos, kurią galima realizuoti. Sprendimų priėmimo 
siaurinimas iki rutinos (7 paskata) bene numato vykdymo pro- 
gramos rašymo ekonomiją (žr. ankstesnį 4.1 poskyrį). 

Taigi atrodytų, kad tiesioginę integraciją į didmeninę prekybą 
galima aiškinti tos pačios rūšies sandorių tikslais, kurie tinka ir 

vertikaliajai vienas po kito einančių gamybos etapų integracijai. 
Tai padrąsina tik tiek, kiek mes sėkmingai apčiuopiame proble- 
mos esmę, kad galėtume tikėti, jog šis požiūris gali būti taikomas 
bendrais atvejais. 


7. Baigiamosios pastabos 


Vertikaliajai integracijai yra teikiama pirmenybė tokiomis ap- 
linkybėmis, kuriomis kitu atveju susidarytų derybos dėl mažų kie- 
kių (nepaisant to, ar tai įsivyrauja iš pat pradžių, ar dėl to, jog 
sandorio šalys, sudariusios pirminę sutartį, „užsisklendžia“ laiko 
tarpe tarp pakartotinio sutarties sudarymo) ir kuriomis neapi- 
brėžtumo akivaizdoje ir dėl riboto racionalumo adaptyvus, nuo- 
seklus sprendimas įgyja optimalių savybių. Vertikalioji integraci- 
ja taupo iš sandorių, derindama interesus ir leisdama susidaryti 
didelei jautrių paskatų ir kontrolės procesų įvairovei. Taigi klien- 
tų neištikimybės ar apgavysčių pavojai [žr. Fellner (1949, 5-7 sky- 
riai)], iškylantys pasirašant naudingą jungtinio pelno didinimo su- 
sitarimą tarp tų, kurie vis dar išlieka autonomiški ar pusiau auto- 
nomiški vienetai, yra smarkiai sumažinami, jei vietoj to sudaroma 
išsami jungimosi (t. y. susivienijimo) sutartis. Viena, pretenzijos 
dėl individualaus pelno srautų pastaruoju atveju yra švelninamos; 
ir ne vien dėl to, kad tai atitinka abiejų šalių tikslus, bet ir užtik- 
rintai tęstiniu pagrindu. Be to, kaip minėta aptariant grupės draus- 
minius momentus, firmos nariai turi apskritai stipresnių infra- 
struktūrą ginančių interesų, nei turėtų laisviau sudarytų susivie- 
nijimų nariai. 

Atsiranda ir svarbių struktūrinių skirtumų. Taigi įgaliojimai 
daryti auditą yra praplečiami, o kooperavimosi laipsnis, kurio ga- 
lima laukti iš tų, kuriems taikomas auditas, yra stiprinamas, jei 
šalis sieja susivienijimas, o ne naudingas jungtinio pelno didini- 
mo susitarimas. Be to, paklusnumo priemonės, kurias firma gali 
taikyti savo tarnautojų atžvilgiu, tikėdamasi palankių ir nuvylian- 
čių nemalonių rezultatų, yra subtilesnės ir tiksliau pasirenkamos, 
negu imamasi remiantis (ar atsižvelgiant į) jungtinio pelno didi- 
nimo susitarimą, užtikrinantį visišką šalių autonomiškumą. 

Dėl to gali būti efektyviai sprendžiami svarbūs konfliktai, ska- 
tinamas bendruomenės prisitaikymas prie kintančios rinkos sąly- 
gų. Moraliniai pavojai yra mažinami, išoriniai poveikiai internali- 
zuojami (o tai taupo įdedamas lėšas ir padeda įveikti nuosavybės 
teisių perdavimo kliūtis); be to, atkūriamos efektyvių veiksnių pro- 
porcijos ten, kur šiaip susidarytų iškraipymų dėl monopolizuotų 
sąnaudų. Efektyvus keitimasis informacija, įskaitant ir stebėsenos 
ekonomiją, palengvėja tiek tikslumo, tiek ir tikrumo požiūriais, 
taip pat ir jų susiliejimas, 0 tai kitais atvejais būtų nesuderinami 
lūkesčiai. Geriau užtikrinamas tiekimų patikimumas, kuris kitais 
atvejais pablogėtų dėl antagonistinių interesų, įskaitant net piktą 
valią. 

Vidinės organizacijos aptarimas šiame ir ankstesniuose sky- 
riuose apima tik elementarias hierarchijos formas ir palyginti pa- 
prastus prisitaikomojo elgesio tipus. Tačiau sudėtingos firmos val- 
dymas būtinai siejasi su tokiomis problemomis, kaip 1) vidinių 
išteklių perdislokavimas atsižvelgiant į atitinkamus aplinkos su- 
trikimus, 2) strateginis planavimas, įskaitant inovaciją, ir 3) tarp- 
firminės atmosferos išsaugojimas (ar nedrumstimas), kai firma ple- 
čiasi. Be to, reikia įvertinti įmanomas vidinės organizacijos ribas. 
Šių problemų aspektai nagrinėjami tolesniuose skyriuose. 

6 SKYRIUS 


Vertikalioji integracija II: 
keletas apibūdinimų 


Vertikaliajai integracijai palankūs momentai išdėstyti ankstes- 
niame skyriuje. Apibūdinti trijų tipų įrodymus imamasi šiame bei 
tolesniame skyriuose. Pirma, rinkos dažnai dirba geriau, negu ga- 
lėtų pasiūlyti „teisinė“ analizė, nes verslininkai prie institucijų yra 
prisitaikę. Kartais patikimo elgesio normos paliečia ir rinkas, ir 
tas normas tam tikru mastu sustiprina grupių spaudimas bei ko- 
lektyvinės patirties reitingavimo sistemos. Antra, čia nagrinėja- 
mos kai kurios tariamai antikonkurencinės vertikaliosios integra- 
cijos pasekmės. Trečia, nagrinėjami keli vidinei organizacijai bū- 
dingi ribotumai, kai firma plečiasi ir darosi sudėtingesnė, o jos 
organizacinė forma išlieka pastovi. 

Pastarasis atvejis nagrinėjamas 7 skvriuje, o pirmieji du apta- 
riami čia. Kai kurios priežastys, kodėl tarpfirminiai mainai ma- 
žiau nukenčia nuo sutarčių neišsamumo, negu galėtų rodyti ap- 
tarimas, pateiktas ankstesniuose skyriuose, yra tyrinėjamos 1 po- 
skvryje. Galimos ar tariamos antisocialinės vertikaliosios 
integracijos pasekmės aptariamos 2 poskyryje. Antimonopolinės 
politikos padariniai atskleidžiami 3 poskyryje. 


1. Tarpfirminiai mainai; keletas apibūdinimų 


Kaip minėta anksčiau (2 skyriaus 3.3 poskyryje), verslo repu- 
tacija yra vertingas šaltinis, kurio neverta iššvaistyti, ir firmos kar- 
tais kuria patirties reitingavimo sistemas, kurios padeda kaupti 
informaciją apie sutarčių sudarinėjimą su savo įprastais tiekėjais 
ar klientais (Leff, 1970). Todėl aprašyti tarpfirminius mainus vien 

antagonistiniais terminais yra per griežta: tik kvalifikuotas cavent 
emptor santykis normaliomis sąlygomis vyrauja tarp sutarties part- 
nerių (Kessler ir Fine, 1964, p. 441). Verslininkai, dirbantys kon- 
kuruojančiose pramonės šakose didelio pasitikėjimo kultūros są- 
lygomis ir reikalaujantys išsamiųjų sutarčių bei tikslaus jų vykdy- 
mo, laikysis krypties, jog toks nusistatymas sandorių atžvilgiu yra 
labai brangus ir jų verslą daro neperspektyvų. 

Skirtumus tarp verslininkų, mokslininkų ir teisininkų požiū- 
rių į sutartis yra tyręs Macaulay 'us (1963). Jis apskritai vra nusta- 
tęs, jog neretai tarpfirminės sutartys yra daugmaž atsitiktiniai do- 
kumentai ir kur kas mažiau įpareigojantys, nei paprastai mano- 
ma. Be to, požiūriai į sutartis skiriasi tiek dėl skirtingų valdymo 
funkcijų įmonės viduje, tiek tarp verslininkų ir prašalaičių. 

Konkrečioje firmoje komercijos vadovams ir prekybos agen- 
tams sutarčių detalės ir galimybė sutartis įvykdyti rūpi ne taip 
kaip finansininkams ir vidaus juristui (ar namų patarėjui). Ma- 
caulay'us cituoja vieną verslininką, esą „jūs galėsite išspręsti bet 
kurį ginčą, jei tik laikysite nuošalėje juristus ir buhalterius. Jie ne- 
suvokia reikalo duoti ir imti - tokio būtino versle“ (1963, p. 61). 
Tačiau netgi finansininkai ir namų patarėjas geba turėti atlaidesnį 
požiūrį dėl sutarčių nei pašaliniai teisininkai ar ekonomistai moks- 
lininkai, kurie (nerimaudami, kad remiantis susitarimo sąlygomis 
gali susidaryti pačių blogiausių pasekmių) yra nepatenkinti ne- 
formaliais patikinimais, esą „viskas išeis į gera. 

Tokie skirtumai tarp prašalaičių ir verslininkų iš dalies atspin- 
di bendrą specialistų tendenciją interpretuoti problemas taip, kad 
išryškintų savo pačių profesinę patirtį. Tai sustiprinama savo iš- 
skirtine nuostata sutarčių atžvilgiu. (Pavyzdžiui, pašalinis pata- 
rėjas gali būti kviečiamas tik tada, kai susiduriama su neįprastais 
ir sunkiais sutarčių sudarymo atvejais.) Tačiau pagrindinis skir- 
tumas yra tas, kad prašalaičiai mažai paiso tiek sandorių sąnau- 
dų, tiek neformalių verslininkams priimtinų sankcijų diapazono. 

Tiek, kiek vertikalioji integracija tampa patraukli savo perspek- 
tyva taupyti iš sandorio sąnaudų, lygiai taip pat taupyti padeda ir 
neišsamiųjų sutarčių su neformaliu priverstiniu vykdymu suda- 
rinėjimas. Pasirašyti išsamiąsias sutartis (bent tokias, kurios bū- 
dingos konkrečiam atvejui ir dėl to pranoksta to, ką teisininkai 

vadina „katiline geležimi“, ribas) yra savaime brangu. Reikalavi- 
mas tiksliai laikytis sutarties taip pat brangu. Ne tik susidariusios 
arbitražo ir bylinėjimosi išlaidos gali būti didelės, gali atsirasti ir 
antrinių išlaidų. Sutartis gali virsti minimalaus vykdymo doku- 
mentu; kas galėjo būti pusiau kooperatine užmačia, virto „anta- 
gonistiniu gudragalviavimu“ (Macaulay, 1963, p. 64). 

Neformalias sankcijas, kurių gali griebtis verslininkai, taip pat 
verta aptarti. Kartotiniai asmeniniai ryšiai organizacijų ribose pa- 
laiko tam tikrą minimalų mandagumą ir paslaugumą tarp šalių 
(Macaulay, 1963, p. 63). Be to, viltys pakartotinai imtis verslo ma- 
Žina pastangas siekti šiokio tokio pranašumo bet kurio atskiro san- 
dorio atveju. Pagaliau esama bendros verslo reputacijos, kuri turi 
būti išlaikyta tiek atskiro asmens, tiek firmos lygmeniu. Individu- 
alų agresyvumą žaboja ostrakizmo pavojus tarp lygiųjų ir versle, 
ir socialinėmis aplinkybėmis. Firmos reputacija sąžiningumo at- 
žvilgiu taip pat yra verslo vertybė, kurios nereikia iššvaistyti. Pras- 
ta reputacija gali pareikalauti tokių nuolaidų, kaip didesnio kai- 
nų mažinimo tolesniems sandėriams, siekiant kad firma išliktų 
gyvybinga (Macaulay, 1963, p. 64). 

Vis dėlto negalima daryti tvirtos išvados, jog pasitikėjimas ver- 
slu yra toks didelis ir platus dėl to, kad tarpfirminių sutarčių są- 
naudos yra nedidelės. Viena, kur aptariamasis gaminys nėra nu- 
rodytas kainoraštyje (arba jei reikia nustatyti ad hoc sąlygas), pre- 
kybos sąlygas privalu aptarti per derybas, o tai gali brangiai 
kainuoti. Vadinasi, net ignoruojant nenumatytas aplinkybes gali 
būti deramasi dėl kainos ir pristatymo sąlygų. Tačiau pati sutartis 
gali ir nebūti paprasta. Jei prekybos rizika didelė, mainų šalys pa- 
prastai yra pasirengusios prisiimti atitinkamas sąnaudas atvirai 
atsitiktinio planavimo ir būtinųjų išlaidų pavidalu. Macaulay'us 
dėl to pažymi, kad „sutarto vykdymo per ilgą laikotarpį sudėtin- 
gumas“ prisideda prie „didesnių sutarties išlaidų“ (1963, p. 65) ir 
kad papildomų sutarties išlaidų daroma ten, kur „žalos laipsnis 
įsipareigojimų vykdymo atveju, kaip manoma, yra potencialiai 
didelis“ (1963, p. 65). Apskritai pirkimo rizikos problemą neapi- 
brėžtumo akivaizdoje galima traktuoti kaip derybų dėl mažų kie- 
kių problemą. Kaip rodo svarstymai ankstesniuose skyriuose, tarp- 
firminių sutarčių problemų vertinimas verčia suvokti įvairovę at- 

vejų, kai gali susidaryti mažų kiekių sąlyga ir jautrumas keitimosi 
informacija subtilybėms. 

Nekyla abejonių, kad svarbu pasitikėjimas, ir verslininkai juo 
pasikliauja dažniau nei manoma. Vis dėlto tarpfirminė prekyba 
numato derybų sąnaudas ir prekybos riziką, kuri gali būti švelni- 
nama, jei sandorį būtų numatoma integruoti, o tokiu atveju inte- 
resai yra daug kruopščiau derinami ir dėl to galima kliautis dide- 
le sankcijų, susijusių su sandorių priežiūra, įvairove. Taigi nors 
Macaulay'aus (1963) ir Leffo (1970) tyrinėjimai, susiję su tariamais 
sutartiniais firmų santykiais, yra svarbūs ir teikia naudingą per- 
spektyvą, pagrindinis ankstesniųjų skyrių teiginys, pagrįstas vien 
sisteminga paskata ir kontrolės skirtumais tarp vidinės ir tarpfir- 
minės organizacijos, šiuo atveju nėra niekinis. 

Richardsono samprotavimus apie tarpfirminį bendradarbiavi- 
mą šiuo atveju irgi derėtų pacituoti. Jis rašo: „Neturime manyti, 
jog tikrovė brėžia griežtą atskirties liniją; tai, su kuo susiduriame, 
yra kontinuumas, ateinantis nuo sandorių, tokių, kaip kad vyksta 
organizuotose prekių rinkose, kur bendradarbiavimo pradas mi- 
nimalus, ir nusidriekia į tarpines sritis, kuriose esama ryšių tarp 
tradicinio bendravimo ir geros valios, ir pagaliau prieina prie su- 
dėtingų ir painių sambūrių, grupių bei sąjungų, kuriose bendra- 
darbiavimas yra plačiai ir formaliai išplėtotas“ (1972, p. 887). Jo 
pateikiami gausūs pavyzdžiai apie tarpines kooperatinės tarpfir- 
minės elgsenos formas iliustruoja tokį požiūrį. 

Vis dėlto esu įsitikinęs, jog verta domėtis svarbiomis skirtybė- 
mis tarp normalių pardavimų ir hierarchinių sąryšių. Viena, nors 
pagrindines skirtybes tarp tų sandorių tipų galima nustatyti ir pa- 
aiškinti, vis dėlto iškils informacijos sąlygų, kurios leis tiksliau įver- 
tinti kooperatines sutarčių sudarymo tarpinių formų ypatybes. Be 
to, sakykim, kad visos sutartys daugiausia buvo susijusios su au- 
tonomiškomis, paprastai hierarchinėmis ar neapibrėžtų kategori- 
jų, sutartimis ir įprasti kiekvienos sutarčių rūšies skirstymai buvo 
derinami atsižvelgiant į bendradarbiavimo mastą. Esu įsitikinęs, 
kad, nors tolesni skirstymai persidengs, modalusis bendradarbia- 
vimo laipsnis, susijęs su hierarchiniu skirstymu, tikriausiai turėtų 
pranokti autonomiškąjį skirstymą. Turint galvoje šios knygos tiks- 
lus, „tinkamos“ sutartys yra tokios, kurios įgauna tokias formas. 

2. Galimos ar tariamos antisocialinės pasekmės 


Antikonkurencinės dviejų rūšių pasekmės paprastai yra sieja- 
mos su integracija — tai kainų diskriminacija ir įėjimo į rinką kliū- 
tys. Šis teiginys buvo glaustai nusakytas tokiais žodžiais: „...verti- 
kalioji integracija praranda savo nekaltybę tada, kai susidaro jun- 
tamas rinkos kontrolės laipsnis netgi viename gamybos proceso 
etape. Taip atsiranda galimas ginklas varžovams šalinti keliant 
kapitalo reikalavimus, kai norima dalyvauti sudėtinguose integ- 
ruotos gamybos procesuose, arba ji tampa priemone diskriminuoti 
kainomis “ (Stigler, 1968, p. 303). 


2.1. Kainų diskriminacija 


Tai, kad netgi „tobuloji“ kainų diskriminacija gali sudaryti skirs- 
tymo efektyvumo nuostolių pagal įprastas dalinės pusiausvyros 
prielaidas, yra aišku iš svarstymų, pateiktų 1 skyriaus 3.1 posky- 
ryje (nors tai nereiškia, kad taip būna). Tačiau man iš dalies rūpi 
kas kita. Man rūpi būdai, kaip vertikalioji integracija prisideda 
prie kainų diskriminacijos rezultatų. 

Kad kainų diskriminacija būtų sėkminga, būtina atskleisti pa- 
klausos lankstumo skirtumus, o pardavimą sutvarkyti taip, kad 
užkirstų kelią perpardavimui. Vartotojai su dideliais paklausos 
lankstumo reikalavimais, perkantys prekę už mažą kainą, nega- 
lėtų aptarnauti nelanksčios paklausos klientų veikdami kaip tar- 
pininkai; visi pardavimai turi būti baigtiniai. Nors vertikalioji in- 
tegracija gali padėti atskleisti lankstumo skirtumus (ir tai infor- 
macijos pranašumas), tai daugiausia susiję su neperpardavimo 
sąlyga, kuri laikoma ypač efektyvi. 

Taigi tarkim, kad paklausos lankstumo skirtumai yra žinomi 
ar lengvai išsiaiškinami. Taip pat sakykim, kad neperpardavimo 
sąlygos įtraukimas į pardavimų sutartį yra teisėtas. Tada kokiu 
aspektu vertikalioji integracija gali padėti pasiekti kainos diskri- 
minavimo rezultatą? Kainų diskriminacija yra atvirai praktikuo- 
jama kai kurioms prekėms nė nepaisant vertikaliosios integraci- 
jos (tai liudija elektros ir telefonų tarnyba). Kokie yra skiriamieji 

veiksniai? Teisėtumo sumetimus palikus nuošalėje, tikriausiai tuo 
atveju tai būtų sutarties prievartinės (policinės) sąlygos kaina, o 
tai yra ginčytina. Kai kurios prekės, matyt, turi savitaigių (self- 
enforsing) bruožų, kurių gali įgyti dėl didelių sandėliavimo ar kar- 
totinio tiekimo sąnaudų arba kad perpardavimo negalima suor- 
ganizuoti nepastebimai. Taigi savitaigių prekės bruožų stoka ver- 
tikaliąją integraciją daro patrauklią kaip priemonę diskriminacijai 
vykdyti. Kur pažadais tikėti negalima, firma gali tiesiogiai integ- 
ruotis į lankstesnę rinką, kad užkirstų kelią tarpininkavimui tarp 
savęs ir kitos rinkos, kurioje firma nori nustatyti didesnę kainą. 


2.2. Įėjimo Į rinką sąlyga 


Stigleris pažymi: „... galimas daiktas, kad vertikalioji integracija, 
didindama kapitalą ir Žinias, būtinas kelių rūšių operacijoms vykdy- 
ti, naujų firmų įėjimą į rinką apsunkina labiau, negu kad įėjimas tie- 
kimų ar rinkų srityse priklauso nuo varžovų“ (1968, p. 138). Tačiau 
kodėl reikiamo kapitalo dydis, be kita ko, turėtų trukdyti tokiam įėji- 
mui? Pavyzdžiui, Borkas teigia: „Apskritai, jei didesni nei konkuren- 
ciniai pelnai yra numatomi gauti kokioje nors pramonės šakoje, įėji- 
mas į rinką turi įvykti nepaisant to, ar įeinantysis turi įeiti abiem lyg- 
menimis ar ne. Nesu girdėjęs apie jokią ydingą teoriją kapitalo rinkoje, 
kuri skatintų kapitalo tiekėjus vengti didesnio pelningumo ir ieškoti 
mažesnio pelningumo sričių“ (1969, p. 146). Panašiai pažymi Bow- 
manas, jog; „priėjimo prie kapitalo rinkos sunkumai, kurie įgalina X 
siūlyti vieno dolerio paskatą (jis gali finansuoti) ir neleidžia savo var- 
žovams pasireikšti (jie neturi lėšų ir, nors paskatos siūlymas yra atsa- 
kinga verslo taktika, dėl tam tikrų priežasčių negali skolintis pinigų), 
<...> vis dėlto turės būti demonstruojami“ (1973, p. 59). 

Problema, matyt, čia tokia: ar finansiniai poreikiai didėja drauge 
su priešingu sąlygų, kuriomis gaunamas kapitalas, pakeitimu. Pa- 
prastas paaiškinimas toks, kad firmos skolinimasis pastatams ir 
įrengimams finansuoti yra panašus į vartotojo skolinimąsi įkei- 
čiant savo namą, tačiau tokia analogija geriausiu atveju netobula. 
Firma skolinasi lėšų tikėdamasi būsimų įplaukų srauto. Tos lau- 
kiamos įplaukos drauge su minimo turto perpardavimo verte yra 

naudojamos minimai paskolai dengti. Namo savininkas, priešin- 
gai - pirkdamas savo namą paprastai negali padidinti savo už- 
darbio. Taigi, kadangi namo savininkas, nuosekliai padidinęs sa- 
vo užstatą, galiausiai patiria priešingų kapitalo išlaidų, nes padi- 
dėja įsipareigojimų nevykdymo rizika, firma neturi būti panašiai 
trukdoma. Kaip tuomet (jei ne apskritai) vertikalioji įsteigtųjų fir- 
mų integracija stato į nepalankią padėtį perspektyvius įeinančiuo- 
sius dėl kapitalo rinkos „defektų“ ? 

Tas problemas lengviau suvoksime išsiaiškinę specifines alter- 
natyvas. Taigi tarkim, kad tam tikroje pramonės šakoje galima nu- 
statyti du atskirus etapus, ir pažymėkime juos atitinkamai I ir II. 
Toliau tarkim, kad I etapas toje pramonės šakoje yra iš esmės mo- 
nopolizuotas, o II etapas gali būti, bet gali ir nebūti integruotas. 
Dabar kyla toks klausimas, ar būsimas įeinantysis, kuris turi sukū- 
ręs technologiškai patenkinamą I etapo pakaitalą ir įgijęs patikimą 
reputaciją I etapo veikloje, bus nepaveiktas II etapo integravimosi 
sąlygos. Aptarkime ypač tokias sąlygas: 1) monopolinis I etapo ga- 
mintojas nėra integruotas, ir šiuo atveju perspektyvus naujasis įei- 
nantysis gali įeiti į rinką tik I etape ir pasinaudoti II etapo gamintojų 
įranga (prireikus atitinkamai išplėsta), o 2) monopolinis I etapo ga- 
mintojas yra integruojamas į II etapą, taigi arba a) naujasis įeinanty- 
sis pats ateina per abu etapus, arba b) nauji nepriklausomi įeinan- 
tieji pasirodo vienu metu abiejuose etapuose. Jei Borkas ir Bowma- 
nas teisūs, kapitalo sąnaudos neturėtų priklausyti nuo šių sąlygų. 

Tvirtinimas, kad finansavimo sąlygos yra tos pačios kaip 2 (a), ir 
kaip 1, rodo, jog kapitalo rinka lygiai pasitiki naujojo įeinančiojo 
kvalifikacija atlikti II etapo veiksmus, kaip ir firmomis, kurios jau 
turi versle sukaupto patyrimo. Išskyrus aplinkybes, kuriomis paty- 
rusios firmos aiškiai atsiduria ne savo vietoje, taip sakyti būtų lygu 
teigti, kad patyrimas čia vertas nulio. Tačiau tai neįtikima tada, kai 
sandoriai susiję su dideliais, pavieniais, 0 ne mažais, bet periodi- 
niais kapitalo įsipareigojimais. Jei pastarosios rūšies sandoriai gali 
kas sunkiau padaryti didelių, atskirų sandorių atveju, kurie čia dau- 
giausia ir aptariami. Reputacija, kuri, kaip Žinoma, reiškia ankstes- 
nę patirtį, yra ypač svarbi nustatant finansavimo sąlygas sando- 
riams, kurie apima didelius, atskirus kapitalo įsipareigojimus. 

Tokios padėties priežastis iš dalies gali paaiškinti nepakanka- 
mą informaciją apie finansavimo prašytojų kvalifikacijas. Susidur- 
dami su nepakankama informacija, kapitalo tiekėjai nukenčia dėl 
oportunistinių rekomendacijų. Negalėdami atskirti tų nepažįsta- 
mų kandidatų, kurie turi gebėjimų ir valios sėkmingai vykdyti 
projektą, nuo tų oportunistinių tipų, kurie teigia taip pat esą pa- 
našios kvalifikacijos, tačiau objektyviai (kaip visiems žinoma) to- 
kie nėra, nustato nepalankias finansavimo sąlygas visai grupei. 
Drauge (ir tai glaudžiai susiję su svarstomąja problema), trūks- 
tant visiško Žinojimo, tuomet, kai iš dviejų finansuoti numatytų 
kandidatų, kurie būtų įvertinti visažinio vertintojo kaip turintys 
tapačių gebėjimų ir valios vykdyti projektą, tačiau tik vienas iš jų, 
kuris turi tinkamą ir plačiai žinomą vykdymo reputaciją, tas neži- 
nomas kandidatas gali pamanyti, jog yra atmetamas!. 

Be to, kai abu kandidatai yra lygiai įtartini, bet vienam jų priei- 
nami vidiniai finansavimo šaltiniai, o antrajam neprieinami, kan- 
didatas, kuriam reikia išorinio finansavimo, gali nesugebėti pasi- 
stūmėti į priekį. Laiko aspektai šiuo atveju gali turėti kritinę reikš- 
mę. Jei viena firma pamažu juda integruotos struktūros link ir 
finansuoja verslą iš vidinių fondų, o kita palankią rinkos progą 
pajunta vėliau, tačiau, kad būtų gyvybinga, turi nedelsiant judėti 
palyginti integruotos struktūros link, ir jai gali tekti kovoti su ne- 
palankiais kapitalo rinkos reitingais. 

Anksčiau minėtos mokymosi dirbant sąlygos taip pat glaudžiai 
susijusios su integruoto /neintegruoto naujo įeinančiojo į rinką už- 
darbio galimybių įvertinimu. Tariama, kad perspektyvus įeinantysis 
yra gerai pasirengęs I etapo atžvilgiu. Jei mokymasis dirbant sąnau- 
dų atžvilgiu teikia didelių pranašumų ir jei perspektyvus įeinantysis 
neturi jokių specialių kvalifikacijų II etapo atžvilgiu, ar jo iniciatyvos 


! Panašiomis aplinkybėmis Malmgrenas yra pažymėjęs: „Kai kurios firmos 
matys galimybių, bet negalės perduoti savo informacijos ar lūkesčių, palan- 
kių bankininkams, ir dėl to negalės gauti finansavimo arba turės mokėti di- 
delę kainą už skolinamą kapitalą. Bankininkai ir fondų investitoriai savo ruož- 
tu parinks tas firmas, kurios yra parodžiusios praeityje gebėjimų suvokti ir 
efektyviai išnaudoti naujas progas, o ne naujas firmas, kurios gali tik duoti 
savo žodį, kad tai, kas, jų manymu, yra gera, iš tiesų yra gera“ (1961, p. 417). 

įeiti į rinką bus kiek silpnesnės, jei integracijos sumetimais jis privalo 
dalyvauti abiejuose etapuose? Manyčiau, jei Žinios, sutelktos iš patir- 
ties, yra labai šykščios, o, kitaip sakant, nėra apskritai žinomos ar 
lengvai sužinomos tiems, kurie stokoja patirties, ir jei yra labai bran- 
gu nusisamdyti reikalingą patyrusį personalą iš integruotos firmos 
(gal dėl to, jog žinojimo pranašumai, įgyti patyrusios darbo jėgos, 
yra išsklaidyti tarp komandos individų, dėl kurių perkėlimo derybos 
yra pernelyg brangios), perspektyvus įeinantysis atsiduria labai ne- 
palankioje situacijoje. Taip informacijos ribotumas ir netobulos dar- 
bo rinkos drauge apibūdina perspektyvaus naujo įeinančiojo sąnau- 
dų nepalankumą, palyginti su patyrusia firma. Jei monopolinio I eta- 
po gamintojui nereikia integruotis į II etapą, o perspektyviam 
įeinančiajam reikia įeiti tik į I etapą ir kad jis galėtų pasikliauti jau 
patyrusiomis II etapo firmomis, norėdamas gauti reikiamo kapitalo 
atitinkamai plėstis ir patenkinti savo II etapo poreikius, kapitalo są- 
naudos būtų mažesnės ir dėl to įėjimo perspektyva didesnė“. 

Be to, problemos neišnyksta, jei įeinantysis pasirodo tik I etape 
ir tikisi galėsiąs nepriklausomai įeiti į II etapą. (Čia sąlyga 2(b) lygi- 
nama su sąlyga 1.) Ne vien kapitalo sąnaudos dėl anksčiau minėto 
patyrimo stokos čia nukreiptos prieš būsimus naujus proceso daly- 
vius, bet ir vienalaikis, tačiau nepriklausomas įsitraukimas į abu 
etapus gali būti trukdomas dėl „nesuderinamų lūkesčių“, kitaip sa- 
kant, esama rizikos, kad tarp etapų nebus atitinkamu būdu pada- 
ryta tarpusavyje suderintų nutarimų (žr. 5 skyriaus 1.5 poskyrį). 
Stoka įprastos informacijos tarp nepriklausomų I ir II etapų specia- 
listų dėl rinkos galimybių, kurias jie supriešina, ir abejonių dėl tik- 
rųjų investavimo ketinimų bei sutarčių, sudaromų kitų susitarimo 
šalių, - yra tie akivaizdūs trikdžiai, kurie kenkia efektyviai koordi- 
nacijai. Tačiau galiausiai visos problemos priskirtinos Žmogiškie- 
siems ir aplinkos veiksniams, aprašytiems 2 skyriuje. 

Nėra abejonės, kad įrodymas neturėtų išskirtinės monopolinės 
reikšmės, jei minėta gamyba būtų labai koncentruota? arba jei ma- 


“ Tai reiškia, kad kapitalo sąnaudos kinta drauge su suvokiama padidėjusių 
investicijų rizika, ceteris paribus. 

* Labai koncentruota pramone šiuo atveju aš vadinu tokią jos šaką, kurioje 
keturių firmų koncentracijos santykis viršija 80 procentų. 

žesnės koncentracijos rinkose susidarytų aiškaus suokalbio sąly- 
gos, kai kolektyviai atsisakoma turėti reikalų. Tačiau tokiomis ap- 
linkybėmis tikroji konkurencija pati savaime negali tikėtis, kad ji 
pati reguliuotų rinką taip, jog patikimai užtikrintų konkurencin- 
gus rezultatus. Todėl svarbų vaidmenį turi vaidinti potenciali kon- 
kurencija. Jei potencialūs konkurentai vyraujančių vertikaliųjų struk- 
tūrų imitaciją traktuoja kaip svarbų įnašą į sėkmingo įėjimo per- 
spektyvą (kiek tos struktūros išgali labai koncentruotose pramonės 
šakose), vertikalieji apribojimai, verčiantys mažesnį, o ne didesnį 
patyrimą turinčias firmas plėsti fondus, gali trukdyti įėjimui. 

Taigi finansavimo problema nėra tai, kad kapitalo rinkos aikš- 
tingai vengtų progų uždirbti, kaip mano Borkas, arba kad finan- 
savimo negalima sureguliuoti jokiomis sąlygomis, kurias turi gal- 
voje Bowmanas. Greičiau tai yra kapitalo sąnaudų problema. Jei 
perspektyvus naujas konkurentas turi nuosavą finansavimą įeiti į 
vieną etapą (ar gali per priimtiną laiką sukaupti lėšų dėl parodytų 
sugebėjimų tame operacijų etape), bet kad įeitų į antrąjį etapą, 
neturi nuosavo finansavimo, o tam sukaupti lėšas gali tik nepa- 
lankiomis sąlygomis, įėjimo sąlyga gali būti aiškiai paveikta iš- 
ankstinių vertikaliųjų apribojimų“. 


2.3. Apgaulingas reglamentavimas 


Trečiasis antisocialinių pasekmių tipas kartais yra priskiriamas 
reglamentavimui - tai apgaulingas reglamentavimas. Jis gali iškilti 
arba bendruoju lygmeniu (dažnai karo metų ribojimų kontekste), 
arba ryšium su komunalinių paslaugų reglamentavimu. Kaip Coa- 
se'as (1952, p. 338-339) ir Stigleris (1968, p. 136-137) yra pabrėžę, 
vertikalioji integracija kartais naudojama kaip priemonė, kuria 


* Masto ekonomija II etape taip pat gali būti įėjimo kliūtis, jei monopolinin- 
kas yra integravęsis į II etapą, 0 nauji įeinantieji į I etapą nesudaro reikalingo 
kiekio II etapo masto ekonomijai realizuoti. Nors to monopolininko sprendi- 
mas toliau integruotis gali būti turėjęs tvirtą pagrindą taupyti iš sandorio są- 
naudų, tokiai integracijai teikiama pirmenybė dėl strateginių įėjimą stabdan- 
čių veiksnių. 

siekiama išvengti pardavimo mokesčių, kvotų sistemos ir kitokių su 
kainomis nesusijusio normavimo metodų. Kadangi tokios vyriausy- 
binės pastangos kištis į kainų mechanizmą paprastai taikomos rin- 
kos tarpininkaujamiems, o ne vidiniams sandoriams, tokių sandorių 
poslinkis nuo rinkos prie firmos padeda apeiti panašias reglamenta- 
vimo schemas. Tai iš tikrųjų yra sąžiningas būdas, ir paimtas jis iš 
pripažintosios mikroteorijos nepaisant sandorio sąnaudų". 
Tradicinė mikroteorija gali būti pasitelkta nagrinėti ir šitokiai 
problemai: ar gali reglamentuojama firma, kuriai leidžiamas tik 
„padorus“ pajamingumas už gatavų prekių ir paslaugų tiekimą, 
sklandžiai išvengti reglamentacinio varžymo grįžtamąja integra- 
cija į nuosavos įrangos tiekimą? Kaip parodyta Dayano (1973), 
tokia grįžtamoji integracija leistų reglamentuojamai pramonės ša- 
kai užsidirbti monopolinio pelno, jei įrangos vidinės kainos arba 
pajamingumas įrangos tiekimo etape būtų nereglamentuojama. 
Pagaliau kai kurios reglamentavimo komisijos tai pripažino ir to- 
dėl smarkiai išplėtė reglamentavimą, įtraukdamos ir įrangos tie- 
kimą; Michigano Bello firma yra toks atvejis (Troxel, 1966, p. 168). 
Grįžtamoji vertikalioji integracija reglamentuojamose firmose 
taip pat gali sukelti techninės pažangos iškraipymų. Kaip apskri- 
tai manoma, pajamingumo reglamentavimas diegia statinį poslinkį 
kapitalo stiprinimo metodų srityje. Laikotarpinė tokio poslinkio 
plėtra skatina kapitalo stiprinimo rūšių technologinius pokyčius. 
Suprantama, tokie laikotarpiniai poslinkiai gali būti perduo- 
dami per rinką atsiradusios paklausos būdu, taip pat ir tarp etapų 
tokios reglamentuojamos firmos, kuriai grįžtamoji integracija leistų 
tiekti nuosavą įrangą. Tačiau manau, kad tai gali būti aiškiau ap- 
tarta vėliau. Kadangi integruotos firmos įrangos verslas dar ne- 
parengtas pasiūlymui, jį mažiau dera priešinti su poreikiu viešai 
rinktis iš alternatyvios įrangos technikos. Neintegruotai firmai, 
priešingai, nėra reikalo daryti ir ginti tokį pasirinkimą, tariant, kad 
yra bent keletas alternatyvių tiekimo šaltinių, iš kurių galima rink- 


* Faktiškai sandorio sąnaudų veiksniai gali būti įvedami netiesiogiai. Prie- 
žastis, dėl kurios vyriausybė nebando taikyti pardavimo mokesčių, kvotų ir 
t. t. vidiniams sandoriams, taip pat ir rinkos tarpininkaujamiems sandoriams, 
yra didelės vidinių sandorių kontrolės sąnaudos. 


168 Vertikalioji integracija II: Keletas apibčdinimų 


tis. Aplinkybėmis, kuriomis palyginti daugiau darbo reikalaujan- 
tys pasirinkimo atvejai objektyviai siūlo pigiausiai kainuojančią 
techniką, tai tikriausiai viešai bus eksponuojama, ir todėl tokia 
technika bus įdiegta neintegruoto įrangos tiekimo sąlygomis. 
Anksčiau minėta, jog konkurencija įrangos tiekimo etape yra 
galima. Kur jos nėra, grįžtamoji vertikalioji integracija dėl prie- 
žasčių, nurodytų 5 skyriuje, vargu ar yra įmanoma. Tačiau jei ne 
toji grįžtamoji vertikalioji integracija, tam tikru laiku ateityje susi- 
klostytų konkurencinės įrangos tiekimas, atsirastų prieštara (tra- 
deoff) tarp esamo tiekimo monopolinių iškraipymų ir reglamenta- 
cinių būsimo tiekimo poreikių iškraipymų. Rūpesčiai dėl grįžta- 
mosios vertikaliosios integracijos sumažėja tiek, jog galima tikėtis, 
kad reglamentavimas yra arba taps efektyvus abiejuose etapuose. 


3. Antimonopolinės pasekmės 


Išskyrus gana specialų atvejį, kai reglamentuojama firma sugrįžta 
atgal prie įrangos tiekimo (tai reikia vertinti reglamentacinės aplin- 
kos kontekste), vertikalioji integracija kelia dviejų rūšių antimono- 
polinių problemų: gali būti nepalankiai paveikta kaina ir gali būti 
pabloginta įėjimo į rinką sąlyga. Tačiau reikia įvertinti ir tai, jog 
neatsiras jokių neigiamų pasekmių tol, kol nesusidarys neįprasto 
masto monopolija. Taigi antimonopolinis spaudimas vertikaliajai 
integracijai turėtų būti apribotas monopoliniu pogrupiu (subset). Ki- 
tu atveju turėtų būti laikomasi hipotezės, jog vertikaliosios integra- 
cijos buvo imtasi turint tikslą taupyti iš sandorio sąnaudų. 

Nors kaina pasrovinėje rinkoje gali keistis dėl tiesioginės mono- 
polininko integracijos, keitimosi krypties negalima nustatyti, neži- 
nant konkrečių firmos ir rinkos aplinkybių (žr. 5 skyriaus 1.3 po- 
skyrį). Panašiai negalima įgyvendinti gerovės kainų diskriminacija, 
nežinant pamatinių paklausos santykių ir galiojančių diferencinių 
kainų sandorių sąnaudų". 


* Be to, net jei ir būtų neigiamų kiekvieno tipo kainų poveikių, į sandorio s4- 
naudų ekonomiją (tų tipų, kurie aprašyti ankstesniame skyriuje) taip pat reikė- 
tų atsižvelgti, kol bus pasiektas grynosios gerovės (net welfare) pripažinimas. 

Įėjimo į rinką sąlyga, priešingai, ne tokia jautri gerovės dvi- 
prasmybėms: įkurtos firmos integravimasis į antrąjį etapą retai 
kada sudarys progą potencialiam įeinančiajam lengviau įsitrauk- 
ti į kurį nors etapą; o trukdomas įėjimas, ceteris paribus, apskritai 
turi nepalankių pasekmių gerovei. 

Tačiau, išskyrus dominuojančios firmos (ar šiaip labai koncen- 
truotos) pramonės šakas ar vidutiniškos koncentracijos pramo- 
nės šakas, kur sėkmingai klesti suokalbis, vertikalioji integracija 
vargu ar padidins įėjimo kliūtis. Be to, kadangi dėl priežasčių, nu- 
rodytų 12 skyriuje, suokalbį vidutiniškai koncentruotose pramo- 
nės šakose sunku įgyvendinti, didelės koncentracijos pramonės 
šakos, kur dauguma produkcijos priklauso integruotoms firmoms, 
sudaro strateginį pagrindinio rūpesčio pogrupį. 

Gali susidaryti dviejų rūšių įėjimo trikdžių ten, kur pagrindi- 
nės firmos integruojasi į I etapą (grįžtamąja ar tiesiogine integra- 
cija), į tai, kas kitu atveju būtų konkurenciškai organizuota II eta- 
po veikla. Viena, likutinis (neintegruotas) rinkos sektorius gali būti 
sumažintas taip, kad tik kelios stambios firmos galės aptarnauti II 
etapo rinką. Firmos, kurios šiaip būtų pasirengusios įeiti į I etapą, 
gali būti atbaidytos jungtis dėl perspektyvos įsitraukti į derybas 
dėl mažų kiekių su visais susijusiais pavojais su tomis keliomis 
neintegruotomis II etapo firmomis. Be to, jeigu perspektyvūs I eta- 
po įeinantieji stokoja patirties II etapo veikloje ir todėl jie užtrauk- 
tų dideles kapitalo sąnaudas įeidami į abu etapus patys, integ- 
ruotasis įėjimas gali virsti nepatraukliu. Pagrindinių firmų I ir II 
etapų integracija bus antikonkurencinė, bent įėjimo aspektais“, 


* Grynosios gerovės apibūdinimas 6 išnašoje dera ir čia. Reikia pripažinti, jog 
grynosios gerovės įvertinimai gali administraciniu požiūriu būti neįvykdo- 
mi. Tokiomis aplinkybėmis juolab svarbu, kad antimonopolinis spaudimas 
esant vertikaliajai integracijai būtų atskirtas nuo monopolinio pogrupio; vi- 
dutiniškai koncentruotos ir nekoncentruotos pramonės šakos [kaip leidinyje 
Brown Shoe v. United States, 370 U.S. 294 (1962)] yra atitinkamai atleidžiamos 
nuo mokesčių. Be to, 80 procentų keturių firmų koncentracijos santykis, pa- 
siūlytas 3 pastaboje, supra, yra pateiktas kaip kriterijus didelei koncentracijai 
apibrėžti. Galimas daiktas, kad jis galėtų būti tikrai sumažintas (sakysim, iki 60 
procentų) tokioje pramonės šakoje, kurioje įžiūrimas polinkis į vertikaliąją in- 
tegraciją, turinčią potencialių koncentravimosi tendencijų, ypač jei integracijai 

jei vertikalaus ryšio nutraukimas leistų konkurenciniam (didelių 
kiekių) II etapui plėtotis neprarandant masto ekonomijos. 

Tačiau vertikalioji integracija pramonės šakose, turinčiose nuo 
mažo iki vidutinio laipsnio koncentraciją, tų pačių problemų ne- 
kelia. Čia, galima tikėtis, firmos įsitraukimas į bet kurį etapą įžiebs 
konkurencines derybas su firmomis kitame etape, nepaisant to, 
ar jos integruotos, ar ne“. Priežastys tokios, kad jokia atskira in- 
tegruota firma nesinaudoja strateginiu pranašumu tokių sando- 
rių atžvilgiu ir kad kelių integruotų firmų (tiekimo ir paklausos 
aspektais) suokalbį yra sunku įgyvendinti. Todėl vertikalioji in- 
tegracija retai kelia antimonopolinę problemą, išskyrus tada, kai 
konkreti pramonės šaka yra labai koncentruota ar (mažesnės kon- 
centracijos pramonės šakose) laikomasi kolektyvinio atsisakymo 
turėti reikalų. Tačiau tokiomis aplinkybėmis vertikalioji integra- 
cija yra linkusi tapti našumą skatinančia priemone“. 


trūksta privalomo sandorių pagrindo. Tačiau, kaip atskleidžia Brown Shoe, 
pradiniais argumentais lengvai piktnaudžiauja stropi antimonopolinio spau- 
dimo agentūra, kuri rekomenduoja atsargiai taikyti tokius argumentus. 

“ Tai, kad firma gali tikėtis sudaryti konkurencinį sandorį, žinoma, negaran- 
tuoja, jog, ji užsidirbs „normalių“ pelnų. Tai priklauso nuo vidinio našumo, 
taip pat nuo pasiūlos ir paklausos sąlygų. Tačiau augančioje pramonės šakoje 
neintegruotas, bet kitais atžvilgiais kvalifikuotas įeinantysis turėtų gebėti už- 
sitikrinti nišą be vargo, arba kad jo pelningumas galėtų įvairuoti per verslo 
ciklą labiau nei integruotųjų firmų. 

“ Iš tiesų esama tokios tolesnės galimybės: vertikaliosios integracijos gali būti 
imamasi klaidingai, tikintis įgyvendinti antikonkurencinį pranašumą tuomet, 
kai neturima tikrųjų monopolinių galių. Tuo nenorima pasakyti, jog mėgini- 
mai uždaryti rinkas per tiesioginę integraciją tokiomis aplinkybėmis nepada- 
rys nuostolių kai kuriems konkurentams, ir todėl jie gali būti atmetami kaip 
neturintys jokios reikšmės. Bet pasekmės būtų daugiausia laikinos; taip būtų 
įgyvendintas trumpalaikis strateginis pranašumas. Antimonopolijos vaidmuo 
čia nėra aiškus. Būtų paternalistiška antimonopolijai kištis ir neleisti integ- 
ruojančiai firmai daryti apmaudžių strateginių klaidų. Taip pat neaišku, ar 
konkuruojančios firmos turėtų būti saugomos nuo trumpalaikių nuostolių. 
Dėl problemų cemento pramonėje žr. Allen (1971). 

T SKYRIUS 


Vertikaliosios 
integracijos ribos 
ir firmos dydis 


Sandorio argumentai, palankūs vertikaliajai integracijai, ga- 
liausiai turi susidurti su tokia dilema: jei firmos turi patrauklių 
savybių taupyti iš sandorio sąnaudų, kas neleidžia firmai nau- 
dotis rinka pirmumo teise apskritai? Keliant šią problemą to- 
kiu būdu, susiduriama su klausimais, panašiais į tuos, kurie 
buvo nagrinėjami centrinio planavimo priešpriešinimo rinkos 
ekonomikai kontekste. Deja, tos diskusijos dėl planavimo ne- 
buvo pakankamai specifinės, kad būtų labai vertingos mūsų 
tikslams. 

Norint tiksliau apibūdinti firmos sąvoką, daroma prielaida, kad 
tam tikras autentiškas administracinis elementas yra įtraukiamas 
į vidinę veiklos organizaciją. Tam tikru sandoriams svarbiu būdu 
rinkai teikiama pirmumo teisė. (Holdingo bendrovės pavidalo or- 
ganizacija, kurioje sudedamosios dalys naudojasi visiška autono- 
mija, nesudaro vidinės, administraciniu požiūriu įdomios organi- 
zacijos.) Laikantis tokios prielaidos, svarstymai šiame skyriuje re- 
miasi tokia nuostata: vidinei organizacijai būdingos galios 
susilpnėja, o sandorių sąnaudos didėja, kai firmos dydis ir verti- 
kaliosios integracijos mastas yra tolydžio plečiamas organizacijos 
formai liekant pastoviai. 

Organizacijos formos poveikio svarba nagrinėjama 8 ir 9 sky- 
riuose. Kaip paaiškės, tam tikri vidinės organizacijos ribotumų 
aspektai, aptariami šiame skyriuje, gali būti švelninami „deramai“ 
pertvarkant firmą. Bet kadangi tokia reorganizacija gali peržengti 
ribą, nuo kurios pelningo (incremental) sandorio administravimo 

ribinės sąnaudos rinkoje ima viršyti išsamius sandorius, šio įrodi- 
nėjimo kokybinės pasekmės nėra trikdančios.* 

Apskritai šis įrodinėjimas siejasi ir su vidinės organizacijos ne- 
firminių formų vertinimu. Daugeliu atvejų firmos turi nustatytas 
ribas, juolab jas turi nefirminės ekonominės veiklos organizavimo 
formos (Downs, 1967; Drucker, 1973, p. 52). Tai, kad firmos nevisiš- 
kai išstumia tas kitokias vidinės organizacijos formas, yra dėl to, 
jog nefirminio pobūdžio alternatyvos pasižymi savitais pajamų ar 
darbo požymiais, tarp jų kartais priėjimu prie specialios išteklių 
bazės (būdingos, sakysim, mokesčių administracijai ar labdarai)!. 
Tos problemų grupės detalizavimas pranoksta šio tyrimo ribas. 

Kai kurie iš svarbiausių veiksnių, padedančių riboti vertikalią- 
ją integraciją išlaikant pastovų firmos dydį, pateikiami 1 poskyry- 
je, o su dydžiu susijusios ribos aptariamos 2 poskyryje. Samdos 
santykio paskatų ribos nagrinėjamos 3 poskyryje. 


1. Pelningo sandorio Internalizavimas: 
keletas negalavimų 


Mums rūpi ne tiek iškraipymų (distortions) didėjimas firmai ple- 
čiantis, kiek tokie jų tipai, kurie ateityje bus susiję su bet kokiu san- 
doriu, su kuriuo vidutinio ir stambaus masto bei sudėtingumo fir- 
ma stengiasi susidoroti. Socialinės psichologijos ir organizacijos te- 
orijos darbai sudaro didžiausią šio tyrimo šaltinių dalį*. Užuot iš 
pat pradžių išsakęs savo nuomonę rinkų ir hierarchijų terminais, 
pirma pateiksiu problemas tokia kalba, kuri būdinga socialinės 


* Iš Aubrey Silberston ir Francis Seton, Industrial Management: East and West. 
Copyright G 1973 by Praeger Publisher, Inc., New York. Ištraukos parinki- 
mas ir perspausdinimas yra leistas. 

* Tokie pajamų pranašumai gali būti siejami su subrangoviniais varžymais, 
kai gaunančioji organizacija turi užbaigti savo einamuosius pavedimus pati 
ir firmų negalima pritraukti netiesioginiu būdu. 

“ Kaip yra pažymėjęs Arrowas: „Neatsitiktinis dalykas, jog ekonominę anali- 
zę pavyko padaryti tik tam tikrose ribotose srityse“ (1969, p. 49). Firmos dy- 
džio ir sudėtingumo ribojimų vertinimas vyksta tokioje srityje, kurioje tradi- 
cinė ekonomika pati yra abejotina. Apie firmos dydžio problemos „pagrindi- 
nę“ ekonominę analizę žr. Williamson (1970, 2 skyrius). 

psichologijos ir organizacijos teorijos kūrėjams. Paskui pasiūlysiu 
trumpą šios sistemos terminų interpretaciją. Nors verčiant praran- 
damas aiškinimo tikslumas ir todėl laikytis originalo kalbos dažnai 
būtų naudingiau, aš tikiu, kad organizacinių negalių sampratos tai- 
kymas vidinėms organizacinėms trintims aiškinti visiškai tinka. 


1.1. Sandorių Iškraipymo šaltiniai 


Tarp didesnių vidinės organizacijos tikslų iškraipymų esama 
tokių tendencijų, kurios yra palankios vidinėms operacijoms pa- 
laikyti ar išplėsti. Aptariamos trijų rūšių tendencijos: vidinis apsi- 
rūpinimas (procurement), vidinė plėtra ir programos pastovumas. 
Komunikavimo iškraipymas paremia visas tris. Sistemų raciona- 
lumo ir pogrupio racionalumo konfliktų kyla nuolat. Skirtumas 
toks: sistemų racionalumas reiškia visuotinę optimizaciją, 0 ra- 
cionalioji pogrupio elgsena pasižymi tuo, kad didina individua- 
lius ir kolektyvinius tikslus tų šalių, kurios efektyviai kontroliuo- 
ja tam tikrą sandorį ar sandorių grupę. 


1.1.1. Vidinis apsirūpinimas 


Vidinio apsirūpinimo tendenciją palaiko keletas veiksnių. Vie- 
na, vidinis tiekėjas, daugiausia gaminantis vidaus poreikiams, rin- 
koje, galima spėti, jaučiasi pakliuvęs į nepalankią padėtį. Jis gali 
stokoti tiek didelės ir patyrusios rinkos organizacijos, tiek susi- 
klosčiusių su klientu ryšių, kurie prieinami neintegruotiems iš- 
oriniams tiekėjams. Turint galvoje sąlygas ir tai, kad pastoviosios 
sąnaudos yra sumažėjusios, vidinio apsirūpinimo „protegavimas“ 
gali atrodyti priimtinas — bent tol, kol išorinė kaina viršija kinta- 
mąsias vidinio tiekimo sąnaudas. 

Tačiau tai gali būti apgaulingas teiginys, nes minimos pasto- 
viosios sąnaudos gali būti nesunkiai išpučiamos (aptariamiesiems 
mechanizmams gali būti susidariusi antraeilė rinka), o sprendi- 
mai atnaujinti individualią įrangą galėtų būti daromi atsižvelgiant 
į ilgalaikę vidinės paslaugos naudą. Tačiau vadovai nelinkę, netgi 
turėdami samdos garantijų, naikinti nuosavų darbo vietų. Pro- 
blemos dėl šių garantijų yra tokios, kad, kol tolesnis samdos lygis 

gali būti išsaugotas, patikinimai, jog statusas bus išlaikytas panai- 
kinus darbo vietą ir paaukštinimo perspektyvos nepablogės pa- 
šalinus nuo tam tikro karjeros laiptelio, yra neįvykdomi. Taigi ga- 
lima tikėtis, kad pirmenybė bus teikiama vidiniam tiekimui, ir ji 
gali ryškėti skatindama, kad kiekvienas sprendimas keisti įrangą 
būtų daromas nuosekliai, pusiau nepriklausomai. Taip gali būti 
nekritiškai išsaugotas iš esmės negyvvybingas vidinis sugebėjimas. 
Tuomet susiklostys vidinis kryžminis subsidijavimas. 

Apskritai problema yra tokia, kad vidinio tiekimo šaltinio buvi- 
mas turi tendencijų griauti apsirūpinimo sprendimus. Antraeiliams 
grupės tikslams (subgoals) ar biurokratiniams patvarkymams leng- 
vai imama teikti didesnė reikšmė nei objektyviems pelningumo as- 
pektams. Visa tai palaiko bendra narystė ir susidaranti socialinių 
santykių struktūra, bei panašių įsitikinimų ir orientacijų sistema. 

Lengvai klostosi savitarpiškumo (reciprocity) norma. Be to, abiejų 
šalių įplaukų ekvivalentiškumas nėra esminis tokio rezultato bruo- 
žas*. Savitarpiškumo galimybės paprasčiausiai yra didesnės vidaus 
aspektu (aš perku iš jūsų skyriaus, jūs palaikote mano projekto siūly- 
mą arba paaukštinimą tarnyboje ir t. t.) negu rinkoje, kurioje savitar- 
piškumas daugiausia ribojasi plataus vartojimo prekėmis. Tad at- 
skirti abipusių paslaugų (logrollinę) iškraipymus nuo „konstrukty- 
vaus bendradarbiavimo“ tarp vidinių padalinių pasidaro sunku dėl 
tų įvairių ir subtilių formų, kurias gali įgyti vidinis savitarpiškumas. 
Racionalaus apsirūpinimo standarto sistemų išimtis yra palyginti 
lengva tiek pateisinti, tiek tokiomis aplinkybėmis jas įgyvendinti*. 


* Šiai ir panašioms problemoms apibendrintai aptarti žr. Gouldner (1960). 
Gouldneris teigia, kad savitarpiškumo norma vyra tokia pat universali ir svar- 
bi, kaip ir incesto tabu. 

* Šie samprotavimai tėra tik konkreti tokių politikavimo iškraipymų, kuriuos 
patiria vidinė organizacija, iliustracija. Ji turi būti priešpriešinama tokiems tei- 
giniams, kaip Coase'0, tvirtinantiems, kad jei savitarpiškumas „skatina neveiks- 
mingumą, tad kodėl [firma] turėtų juo remtis (nes jis mažintų visuminius fir- 
mos pelnus)“ (1969, p. 39). Galima spėti, kad arba firmos vadovybei visiškai 
trūksta progų savo apdairumui pareikšti, arba per daug domimasi kryptingu 
pelno didinimu. Nors tokios prielaidos yra būdingos įprastiems įmonės elgse- 
nos ekonominiams vertinimams, patiriama didelių sunkumų, kai mėginama 
nustatyti vidinės organizacijos problemos ribas, jei tų prielaidų laikomasi. 

1.1.2. Vidinė plėtra 

Vidinės organizacijos polinkiai plėstis gali būti iš dalies priski- 
riami jos mokėjimui spręsti ginčus. Esminiams skirtumams sude- 
rinti pakanka potvarkio, tačiau jis prastai tinka ten, kur reikia veltis 
į ginčus, susijusius su vidaus valdžia. Įprastinis būdas susidoroti su 
vidinės sistemos deformacija yra priimti kompromisinį sprendimą, 
kuriuo remiantis labiau linkstama daryti nuolaidų posistemiams, o 
ne reikalauti išjų atsisakyti esminių funkcijų ar išteklių (Katz ir Kahn, 
1966, p. 101). Tokią dydį proteguojančią tendenciją remia teigiamas 
tiek piniginio, tiek nepiniginio pobūdžio atlygių siejimas su dydžiu, 
bent tarp funkcinių įmonės dalių (Williamson, 1970, p. 51-52). Pa- 
prastai susidaro polinkis plėstis (Marshall, 1932, p. 321-322). 

Nuolatiniai konfliktai ar prasta bendroji veikla dažnai baigiasi 
vaidmens didėjimu: „... specialių vaidmenų kūrimas reiškia api- 
bendrintą visų organizacinių problemų sprendimą. <...> Tai mo- 
dalinis sprendinys norint užtikrinti, kad būtų tenkinami organiza- 
cijos vaidmens reikalavimai: naujas vaidmuo (ar jų daug) priskiria- 
mas organizacijai, kuriai keliami reikalavimai tik žiūrėti, kad kiti 
vaidmens atlikėjai veiktų deramai, nustatytu greičiu, nustatytu san- 
tykiu, vienas greta kito“ (Katz ir Kahn, 1966, p. 203). Vadinasi, šalia 
bendro polinkio plėstis, aprašyto 2 poskyryje (toliau), vidinė orga- 
nizacija ypač proteguoja klusnumo (compliance) mechanizmo plėt- 
rą. Jei tokios tendencijos nestabdomos, valdymo sąnaudos lengvai 
tampa neproporcinga visumos dalimi. Todėl kur rinkos, galima sa- 
kyti, veikia gerai, konkreti firma dėl tokios priežasties gali sąmo- 
ningai nesutikti internalizuoti pelningų sandorių. 


1.1.3. Pastovumas 


Aptarkime pastovumo (persistence) elgsenos problemą. Iš da- 
lies tai tiesiog negrįžtamųjų sąnaudų (sunk cost) apraiška (March 
ir Simon, 1958, p. 173; Downs, 1967, p. 195): esama veikla įkūnija 
tiek organizacinius, tiek materialius negrįžtamųjų sąnaudų tipus, 
nes naujiems projektams reikia tų abiejų rūšių pradinių investici- 
jų. Taip negrįžtamosios sąnaudos vykdomų projektų programo- 
mis ir įrenginiais saugo projektus nuo keitimo alternatyvomis, ku- 
rios, jei toji programa nebūtų jau vykdoma, galėjo būti pasirenka- 

mos. Be to, kitaip nei įmonė ar įranga, specialios investicijos į or- 
ganizacinę infrastruktūrą gali mažai nuvertėti. Taigi objektyvaus 
pobūdžio pastovumas gali trukti ilgą laiko tarpsnį. 

Tačiau pastovumui palankūs ir kiti veiksniai. „Jei... administ- 
racinė sistema iš anksto yra apsisprendusi dėl savo reformų tei- 
singumo ir efektyvumo, ji negali toleruoti ydingo mokymosi “ 
(Campbell, 1969, p. 10). Marchas ir Simonas, aptardami naujoves, 
kelia mintį, kad toks apsisprendimas yra įprastas. Jie programos 
rengimą, kuris apytikriai atitinka programos siūlymo ir jos plėt- 
ros etapus, skiria nuo programos vykdymo, kuris reiškia tolydžias 
operacijas, ir pažymi, jog sprendimai, padaryti programos rengi- 
mo stadijoje, retai kada yra iš naujo tikrinami vykdymo tarpsniu 
(1958, p. 187). 

Kaip lyginamasis institucinis dalykas, klausimas yra toks: ar ga- 
lima tikėtis, kad firmos ir rinkos pastovumo atžvilgiu parodys skir- 
tingus požiūrius ateityje ar susidarius skirtingoms progoms? Vienas 
iš motyvų tikėtis tokių skirtumų yra tai, kad anksčiau minėtas vidi- 
nio apsirūpinimo polinkis, galimas daiktas, palaikys pastovumo pro- 
jektą firmų viduje, tačiau tai neįmanoma tarp firmų rinkose. Infor- 
macijos ribotumas taip pat gali prisidėti prie tokio rezultato. Vadi- 
nasi, gali būti neįmanoma esant prieinamai kainai nesunkiai daryti 
skirtumą tarp prasto ir pagirtino vidinio veiksmo. Todėl atsakingo- 
sios šalys, kurios nepajėgia atskleisti objektyvių negalios priežas- 
čių ir ištaisyti klaidų, yra verčiamos daryti spaudimą dėl progra- 
mos plėtros už objektyviai racionalių veiklos nutraukimo ribų, ti- 
kėdamos, kad aplinka keisis ir „išgelbės“ jų reputaciją. Kryžminio 
subsidijavimo stoka neleidžia tiems specialiųjų firmų vadovams, 
kurie gali būti linkę panašiai daryti, bet yra stipriau veikiami rin- 
kos drausmės, imtis įgyvendinti tokius pastovumo pranašumus. 

Atitinkamos sprendimų priėmimo procedūros, skirtos peržiū- 
rėti projekto pranašumams, jei tokių apskritai esama, dažnai yra 
stelbiamos pavienių siūlymų šauktis advokatūros ir valdžios 
institucijų (Campbell, 1969, p. 410)*. Nors tokie siūlymai gali ska- 


* Amerikos kišimasis į Pietryčių Azijos reikalus iš dalies gali būti aiškinamas 
tokiomis pat sąlygomis [žr. Sheehan et al. The Pentagon Papers (1971)). 

tinti nukreipti energiją, kurios kitaip neįmanoma įgyti, į tai, kad 
individai parodytų nepaprastų pastangų klaidai ištaisyti, vidinės 
organizacijos klaidos pripažinimo pobūdis pasirodytų esąs ydin- 
gas. Pastoviosios sąnaudos nėra negrįžtamos, tačiau jos turi būti 
pateisintos (Wolf, 1973, p. 667); sprendimas veikti virsta įsiparei- 
gojimu „laimėti“ kad ir kokios tos sąnaudos būtų. O tarpfirminės 
sutartys, atskirdamos advokatavimą nuo administravimo, prie- 
šingai, yra aiškiai linkusios būti periodiškai peržiūrimos ir palan- 
kios kietesnėms galvoms, tiksliau apskaičiuotiems vertinimams, 
jei objektyviai pripažįstama esant „negalią““. 

Druckeris šiuo atveju teigia, jog kadangi „jokia institucija ne- 
mėgsta ko nors prarasti“, biudžetinės institucijos yra labiau lin- 
kusios užsispirti dėl nenašių ar pasenusių projektų, negu iš savo 
pajamų išsilaikančios institucijos, nes paramos būtinybę pastaro- 
sioms pašalins rinka (1973, p. 52). Pelningo sandorio permetimas 
iš rinkos į firmą apskritai didina biudžetu grindžiamą paramą, 
todėl vertikalioji integracija stiprina pastovumo tendencijas. 


1.1.4. Komunikavimo iškraipymas 


Viena iš rimtų problemų, kokia yra rinkos mainai, yra ta, kad 
informacija, kuria šalys keičiasi derybų dėl mažų kiekių situacijose, 
gali būti manipuliuojama strateginiais tikslais. Tokių sandorių in- 
tegravimas švelnina tokius padarinius. Tačiau neteisinga būtų da- 
ryti išvadą, kad vidinis komunikavimas nėra kaip nors iškraipo- 
mas. Nors paskatos yra kryptingai derinamos internalizavimu, or- 
ganizacijos nariai gali stengtis proteguoti savo asmeninius tikslus 


" Taigi gali būti neįmanoma už menką kainą įtikinamai parodyti tiems, kurie 
tik šiek tiek yra susipažinę su šiuo darbu, kad užduotis buvo atlikta prastai. 
Vadinasi, aukštu lygmeniu, bent „pareigūno, kuriam buvo priskirti simboli- 
niai požymiai arba dėl nekompetencijos, arba dėl kitų smerktinų dalykų, jei 
jie nelabai sunkūs ir viešai žinomi, pašalinimas yra suvokiamas kaip žemi- 
nantis įstaigą ir žeidžiantis organizacijos prestižą tiek vidiniu, tiek neretai ir 
išoriniu požiūriu“ (Barnard, 1946, p. 82). Informacijos ribotumo ir primygti- 
numo, reikalaujančio laikytis vidinių atitinkamo proceso standartų, porinys 
riboja šiuo atveju firmą rinkos atžvilgiu. Tai paaiškina jausmų proveržiai, su- 
siję su prezidento Nixono apkalta, iki jo demaskavimo 1974 m. rugpjūčio 5 d. 

nukreipdami komunikavimo sistemą savo reikalų labui (Simon, 
1961, p. 171). Tai savaime aiškus dalykas aptariant vidinį abipusiš- 
kumą, plėtrą, anksčiau aptartas pastovumo tendencijas ir yra visiš- 
kai akivaizdus aptariant išskirtinio pobūdžio mainus (samdos san- 
tykio ir vidinių sutarčių aspektais) ankstesniuose skyriuose. 

Komunikavimo iškraipymų gali būti teigiančių (assertive) ar gy- 
nybinių. Gynybos atveju valdiniai savo viršininkui gali sakyti tai, 
ką šis nori išgirsti; teigimo atveju jie pateiks tokių dalykų, kuriuos, 
jų supratimu, viršininkas turėtų žinoti (Katz ir Kahn, 1966, p. 246). 
Tokių teigimo tendencijų pripažinimas atsispindi bendrojoje liu- 
dijimo teisėje, kuri liudytojo parodytą savanaudiškumą traktuoja 
kaip galintį diskredituoti liudijimą (Campbell, 1958, p. 350). Iš- 
kraipymas norint įtikti gavėjui yra itin tikėtinas, kai recipientas 
gauna didelių apdovanojimų ir pritarimą per bendravimą su siun- 
tėju, kaip antai komunikavimo į viršų (up-the line) administraci- 
nėje hierarchijoje atveju (Campbell, 1958, p. 351). Susitelkę povei- 
kiai per pagrečiui išdėstytų jų hierarchinių lygmenų ir su jais su- 
sijusių duomenų korekcijas lengvai pasireiškia bendrais įvaizdžio 
iškraipymais (Boulding, 1966, p. 8) ir prisideda prie firmos dy- 
džio ribojimo (Williamson, 1970, 2 skyrius). 

Ryšium su komunikavimo iškraipymais teigiant asmeninius ar 
grupinius tikslus yra galimybė, kad nelojalūs organizacijos nariai, 
užuot išėję iš tos organizacijos, gali nutarti ją išardyti. Organizacinė 
ištikimybė yra niekinama, o nariams skiriamos strateginės privilegi- 
jos, kurių neleidžiama turėti prašalaičiams. (Turint galvoje privilegi- 
jas, kurios prieinamos nariams, ardomoji veikla karo metais papras- 
tai baudžiama mirtimi.) Nepatenkintas tarnautojas, apie kurio atito- 
limą nežinoma, gali tyčia platinti dezinformaciją ar skleisti svarbią 
informaciją tarp prašalaičių būdais, kurie blogina firmos veiklą. Ka- 
dangi dideles, sudėtingas organizacijas yra lengviau veikti tokia ar- 
domąja veikla (o kaip tik taip ir yra), mažesnės, ne tokios sudėtingos 
(taigi neintegruotos) organizacijos šiuo požiūriu yra pranašesnės . 


“ Aptarimą reikia papildyti tuo, kad integracija gali pašalinti potencialų įei- 
nantijį (ypač kur esama vertikaliosios integracijos) ar faktinį varžovą (hori- 
zontalioji integracija) ir šiuo požiūriu mažina suinteresuotų prašalaičių de- 
maskavimo riziką. 

Campbellas pažymi, kad žmogiškieji ryšiai komunikavimo sis- 
temose yra linkę į daugybę nukrypimų. Kai kuriems iš tokių nu- 
krypimų mažai svarbu, ar sandoriai organizuojami per rinką, ar 
vidiniais būdais“. Tačiau esama aplinkybių, kuriomis specializuo- 
tos (taigi neintegruotos) organizacijos gali turėti specialų prana- 
šumą. 

„Evoliucijos veiksniai leidžia tikėti, kad jokių pastovių klaidų 
ekologiškai tipiškoje aplinkoje rasti negalima... Kur pastovios klai- 
dos yra [ekologiškai netipiškos] kilmės, jos pasirodys esančios ne- 
atskiriama bendrojo pritaikomojo naudingumo psichologinių pro- 
cesų dalis“ (Campbell, 1958, p. 340)?. Tiek, kiek iš organizacijų 
reikalaujama turėti galvoje ekologiškai netipines sąlygas, nuro- 
doma tokia atskira organizacija, kuri moko savo personalą būti 
jautrų specialioms netipinės aplinkos charakteristikoms ir patiki- 
mai atkurti stebėjimus, nedarant pakeitimų, kurie apskritai pasi- 
žymi „pritaikomuoju naudingumu, bet, atskirai paėmus, yra ne- 
funkcionalūs"'“. Nors tokios integruotos įmonės, kuri susiduria su 
ekologiškai netipinėmis sąlygomis, padalinius yra įmanoma vi- 
siškai struktūriškai atsieti nuo firmos likusios dalies, tačiau vargu 
ar galima tikėtis, kad tokiomis aplinkybėmis integracija teiks pra- 
našumų rinkos atžvilgiu. 


“ Pavyzdžiui, pažintinis neatitikimas skatina suvokimo nukrypimus, kylan- 
čius bet kokiomis organizacinėmis aplinkybėmis. Jei netikima, kad neatitiki- 
mo sukelta įtampa esant vienai formai gali būti mažesnė negu esant kitai, 
tada nėra jokio pagrindo teikti pirmenybę vienam, o ne kitam neatitikimo 
nukrypimo atvejui. 

* Arrowas pažymi, kad esama bendro polinkio filtruoti informaciją pagal kie- 
no nors išankstinės nuostatas, ir nurodo: „Lengviau suvokti ir priimti infor- 
maciją, atitinkančią ankstesnius įsitikinimus, negu įveikti pažintinį neatitiki- 
mą“ (1974, p. 75). Manyčiau, kad pažintinis neatitikimas pasižymi bendru 
pritaikomuoju naudingumu. 

'* Panašus argumentas teigia, jog serijinis reprodukcijų perdavimas laipsniš- 
kais lygmenimis (kuris paprastai vyksta drauge su spragų užkaišiojimu ir 
kitais „patikimumo“ koregavimais) reikalauja, kad duomenys būtų pertei- 
kiami pradiniu, nepakoreguotu ir galbūt antiintuityviu būdu. 

1.2. Sandorio negalių interpretacija 


Atsiminkime, kad riboto racionalumo siejimas su neapibrėž- 
tumu sutarties išsamumą daro brangiai kainuojantį (jei ne iš viso 
neįmanomą), o neišsamios sutartys rinkoje vykstantiems mainams 
kelia pavojų derantis dėl pelno, jei susidaro derybų dėl mažų kie- 
kių situacija. Kadangi oportunistines pelno derybas įmanoma už- 
gniaužti ar jų išvengti, vidinė organizacija yra pajėgi toleruoti su- 
tarčių neišsamumą ir taip taupyti iš riboto racionalumo taikyda- 
ma adaptacinį, nuoseklųjį sprendimų priėmimo procesą ir 
išvengdama sutarčių sudarymo pavojų. Vis dėlto vidinei organi- 
zacijai oportunizmas tebegresia kitais atvejais. 

Tačiau ne oportunistiniai polinkiai patys savaime paaiškina 
problemą. Kaip tik oportunizmas drauge tiek su mažų kiekių, tiek 
ir su informacijos ribotumo sąlyga paaiškina tuos sandorių nega- 
lavimus, kuriuos patiria vidinė organizacija'!. 

Sandorio perkėlimas iš rinkos į firmą yra svarbus ne dėl to, 
kad yra šalinamas mažų kiekių mainų santykis, bet labiau dėl to, 
kad yra transformuojami šalių stimulai. Iš tikrųjų tipiškas vidinis 
sandoris yra aiškiau išreikštas mažų kiekių mainų santykis. In- 
vesticija, padaryta firmos tam tikroje gamyklos ar organizacijos 
infrastruktūroje, yra skirta izoliuoti vidinius sandorius nuo kon- 
kurencijos produkto rinkoje tam, kad bent artimiausiu laiku ne- 
būtų jokio patikimo tiekimo šaltinio''. Savaime aišku, jog esami 
vadovai apie tą sąlygą žino. Drauge su informacijos ribotumo pra- 
našumu, kuriuo jie naudojasi, įgyjamas neįprastas vadybinio at- 
sargumo laipsnis. 


" Tuo nenorima pasakyti, kad ribotas racionalumas ir neapibrėžtumas neturi 
jokios reikšmės. Nors vidinė organizacija taupo iš riboto racionalumo ir ab- 
sorbuoja neapibrėžtumą, ji taip pat tais aspektais ribota. Turint galvoje tokius 
ribotumus, tolesnis klausimas būtų toks: kokiais veiksniais paaiškinti tuos 
Iškraipymus, kuriuos patiria vidiniai pertvarkymai. 

"* Grėsmė sudaryti paralelinę vidinio tiekimo galimybę, kai pakanka vienos, 
sukelia nepasitikėjimą kategorija. Tačiau kartais gali atsirasti dubleris, ir tuo- 
met gali susidaryti vidinė konkurencija. Tačiau tokiu mastu, kokiu efektyvi 
konkurencija gali būti realiai įgyvendinta, paprastai rinkos aprūpinimui to- 
liau teikiama pirmenybė. 

Vidinis oportunizmas įgyja antraeilio tikslo siekio pavidalą, kai 
toks siekimas suprantamas kaip pastangos manipuliuoti sistema, 
norint tenkinti individualius ir kolektyvinius paliestų vadovų in- 
teresus“?. Tokios pastangos apskritai reiškia strateginį ryšių iškrai- 
pymą. Kartais tai gali būti daroma atskirų vadovų individualiai, 
be kitų paramos. Tačiau dažniau vidinių iškraipymų susidaro dėl 
dviejų ar daugiau vadovų bendrų pastangų. (Vidinis savitarpiš- 
kumas yra specifinė tokio kolektyvinio iškraipymo apraiška.) 

Nors vidinis auditas ir patirties reitingavimas padeda nustaty- 
ti didžiausius iškraipymus, vyriausioji firmos vadovybė vis dėlto 
vra griežtai ribojama informacijos nepakankamumo aspektais. Tie- 
siog yra per brangu (arba gal dėl riboto racionalumo ir neįvykdo- 
ma) vyriausiąją vadovybę informuoti apie tai, kas vyksta kasdie- 
niu lygmeniu, ir atitinkamai sureguliuoti kompensaciją. Be to, ir 
tai ypač svarbu, tos problemos tolydžio vis stiprėja firmai tam- 
pant sudėtingesnei. 

Ši problema su tolydžio prisidedančiais panašiais sandoriais, 
tačiau išlaikant pastovią apimtį“, yra ta, jog netgi neženklūs dali- 
niai sutapimai (overlap) padidina bendrą atsakomybę. Negalima 
daryti patikimų kaltinimų, kai brangiai kainuoja nustatyti sąvei- 
kos pobūdį ir šalys ima kelti prieštaringus reikalavimus. 

Be to, potvarkio negalima lengvai taikyti ten, kur teisingumo 
problemos yra pavojuje. Vidinio teisingumo normos, palaikančios 
atseit moralų kišimąsi, vertina pastangas energingai įgyvendinti 
paklusnumo mechanizmą tiek laiko, per kiek „ginamasis“ gali su- 
sidaryti pagrįstą abejonę įrodinėdamas bendrą atsakomybę. Taip 
supainiota atskaitomybė pablogina paskatas. Taigi, nors vidinė 
organizacija (potencialiai) geriau negu rinka gali daryti skirtumą 
tarp atsitiktinių įvykių ir pagirtino darbo atlikimo (ir šiuo požiū- 


* Tai, kad vadovai elgiasi kaip advokatai, nebūtinai reiškia oportunizmą. 
Advokatavimas gali atrodyti kaip palaikymas turint tikslą sėkmingai išspręs- 
ti problemas, susidariusias sudėtingoje sistemoje, varžomoje riboto raciona- 
lumo. Antraeilio tikslo vaikymasis reiškia ne instrumentinę, o strateginę elg- 
seną. 

5 Nuolatinė dydžio sąlyga reikalauja, kad firma turėtų būti kaip nors maži- 
nama, kai pelningas sandoris yra internalizuojamas. 


182 Vertikaliosios integracijos r bos r firmos dycis 


riu ji pranašesnė už rinką kaip mechanizmas skirti premijas už 
darbus), vidinio audito patiriami išvadų darymo sunkumai, kai 
firma darosi sudėtingesne, galų gale šiuo aspektu riboja audito galią. 

Išvada čia tokia, kad vidiniai mainai be iškraipymų yra fikcija 
ir todėl negali būti laikomi atitinkama organizacine alternatyva 
aplinkybėmis, kuriomis rinkos mainai patiria, kaip tikimasi, įpras- 
tų sunkumų. Vadinasi, kai sandoris perkeliamas iš rinkos į firmą, 
daromas kompromisas, kuris reiškia, kad tam tikras oportuniz- 
mo mastas išliks ir toliau. 

Be to, svarbu Žinoti ir tai, jog daugelis oportunizmo sąnaudų 
tuoj pat neatsiskleis; firma, kuri mano pereiti nuo rinkos prie vi- 
dinio sandorio, turinti būti ypač jautri būsimiems iškraipymams. 
Vadinasi, sprendimas tęsti kokį nors projektą, kuris jau pradėtas, 
sprendimas atnaujinti ar išplėsti vidinę įrangą, kai ji jau įdiegta, ir 
sprendimas pasirūpinti jos veikla, jei tokios galimybės esama, gal- 
būt yra ne tie sprendimai, kurie priklausys nuo paprastų pelnin- 
gumo siekių. Todėl siūlymai internalizuoti sandorį gali būti pa- 
grįstai daromi „žadant“ tiesioginį, neįprastą sąnaudų palankumą. 
Reikalingos pelno normos remiantis naujomis programomis turė- 
tų dėl to būti nustatytos nepaprastai aukšto lygio, kad kompen- 
suotų nuspėjamas vėlesnių etapų iškraipymų tendencijas. (Pla- 
čiai pastebima praktika išsireikalauti didesnę ribinę grąžą iš nau- 
jų programų, negu numato faktinė norma, kurią firma gauna iš 
esamų programų, atitinka šį įrodinėjimą. Galimas daiktas, tokios 
pat praktikos reikėtų laikytis ir vertinant vyriausybės investicijas, 
nors įtariu, kad yra kitaip.) 


2, Dydžio aspektai 


Dėmesys nuo svarstymų apie vertikaliosios integracijos silpny- 
bes čia perkeliamas į firmai būdingo bendrojo dydžio ribų aptari- 
mą. Ši problema gali būti apibūdinama taip: laikant vertikaliosios 
integracijos laipsnį ir organizacijos formą pastoviais dydžiais, ar 
esama įprasto dydžio kliūčių, kurias pagaliau sukelia radialinė 
firmos plėtra? Čia panagrinėsime ribotą racionalumą, biurokratinį 
uždarumą ir atmosferos pasekmes. 

2.1. Ribotas racionalumas 


Ribotas racionalumas lemia ribotą kontrolės mastą (span of con- 
trol), komunikavimo specializaciją bei sprendimų priėmimo funk- 
cijas. Tačiau mūsų tikslams čia pakanka pabrėžti vien riboto kon- 
trolės masto reikšmę. Susidurdama su šia sąlyga, radialinė įmo- 
nės plėtra reikalauja, kad būtų pridėta papildomų hierarchinių 
sluoksnių. Kaip visa tai atsiliepia vidiniams ryšiams, buvo nagri- 
nėta kitur ryšium su tuo, ką esu apibūdinęs kaip „kontrolės ne- 
tekties reiškinį“ (1970, 2 sk.). 

Bouldingas šia proga pažymi, kad „beveik visos organizacinės 
struktūros yra linkusios kurti klaidingus sprendimo priėmėjo įvaiz- 
džius; juo platesnė ir autoritariškesnė organizacija, tuo daugiau 
šansų, kad jos sprendimų priėmėjų viršūnėlė veiks grynosios vaiz- 
duotės pasauliuose“, ir daro išvadą, kad įvaizdžio iškraipymas 
galiausiai yra atsakingas už masinės gamybos pajamų mažinimą 
(1966, p. 8). Nors kai kurie tų įvaizdžių iškraipymų gali būti pa- 
daryti strateginiais sumetimais (taigi priskirtini oportunizmo ir 
informacijos ribotumo poriniui), svarbiausias dalykas, kurį norė- 
čiau pabrėžti, čia yra tai, kad 1) išplėstinę hierarchiją čia daro bū- 
tiną ribotas racionalumas, o 2) netgi pastangos komunikuoti gry- 
nai instrumentiškai sukelia serijinės reprodukcijos nuostolių (Bart- 
lett, 1932). Vadinasi, jei nekompensuojama kitų veiksnių (tarp 
kurių monopolinės galios įgijimas yra viena iš galimybių), radia- 
linė firmos plėtra ilgainiui ima reikštis su mažėjančia grąža. 


2.2. Biurokratinė Izoliacija 


Čia problema yra susijusi su tuo, ką Michelsas vadina „geleži- 
niu oligarchijos dėsniu“, t. y. biurokratinio oportunizmo apraiš- 
ka. Nors iš principo šiam autoriui rūpėjo savanoriškos organiza- 
cijos, ypač profsąjungos ir politinės partijos, jo pastabos taikomos 
taip pat ir kitokioms hierarchijos situacijoms. Ypatinga jų svarba 


"“ Tai plačiai žinoma išvada. Apie naujausius tyrimus žr. Marschak (1968, p. 14) 
ir Arrow (1974, p. 39). 

mūsų dabartiniams tikslams yra ta, kad biurokratinė izoliacija yra 
tiesiogiai susijusi su organizacijos dydžiu (Michels, 1966, p. 71). 


„Formaliai žiūrint ir laikantis taisyklių raidės, visi lyderių veiks- 
mai visada yra nuolat budriai sekami eilinių narių. Teoriškai ly- 
deris tėra tik tarnautojas, pavaldus gautai instrukcijai... Tačiau or- 
ganizacijai plečiantis, tokia kontrolė iš tikrųjų darosi fiktyvi.“ 


Esant ribotam kontrolės mastui, didėjanti firma išsiplėtoja į 
aukštesnes hierarchijas, kuriose vadovus mažiau kontroliuoja že- 
mesnio lygmens dalyviai. Susidaranti biurokratinė izoliacija lei- 
džia vadovybei įsitvirtinti ir monopolizuotis, jei ji tam yra linkusi. 

Tačiau jei palyginsime su savanoriška organizacija, verslo fir- 
mos teisės žemesnio lygmens dalyvių atžvilgiu yra menkesnės nei 
akcininkų atžvilgiu"*. Vis dėlto kontrolės problemos kiekvienu at- 
veju susiduria su tais pačiais motyvais, būtent informacijos ribo- 
tumo problema. Kadangi akcininko kontrolės problemos šiuo at- 
veju tipiškai pasunkėja, kai firma išsiplečia ir tampa sudėtingesnė 
(žr. 8 skyriaus 3 poskyrį), didesnė jos apimtis yra siejama su di- 
desnėmis veiksmų laisvės galimybėmis. Kur vadovybė vadovau- 
jasi tokiomis galimybėmis, toleruodama vangumą ir mėgauda- 
masi bendru asmeniniu vartojimu, būtinai atsiranda ribojimų, ypač 
kai prastesnio lygmens darbas tiesiogiai siejasi su aukštesnio ly- 
gio pavyzdžiu, kurio paprastai turi būti tikimasi. 

Tačiau reikia pažymėti, kad verslo firmos nuo kitų biurokratijos 
rūšių skiriasi tuo, jog balsavimas dėl direktorių tarybos gali būti 
koncentruotas per akcijų nuosavybę (per tiesioginį akcijų pirkimą, 
oficialius pasiūlymus ir pan.). Tai nėra įmanoma daugelyje orga- 
nizacijų, kuriose vyrauja vieno Žmogaus, vieno balso taisyklės. 


* Tačiau firmos vadovybės teisės žemesnio lygmens dalyvių atžvilgiu taip 
pat svarbu. Be kita ko, tai atsiskleidžia esant didelių organizacijų prestižo 
patologijai. 

Barnardas teigia, kad prestižinės sistemos, būdamos „principingai nusi- 
stačiusios sąsajų, koordinacijos ir esprit de corps atžvilgiu“, mažina lankstumą 
ir prisitaikomumą (1946, p. 82). Prestižinės sistemos, manoma, skatina iškrai- 
pymus, saugodamos postus užimančiuosius nuo jų pašalinimo ir leisdamos 
juos neproporcingai premijuoti (Barnard, 1946, p. 78). 

Tai pagrindinis skirtumas tarp verslo firmos ir biurokratijos ap- 
skritai. Todėl atsakingoji vadovybė gali būti lengviau keičiama, 
nors turiu pripažinti, kad didelėje firmoje daryti keitimus ne visa- 
da lengva (žr. 9 skyrių). 


2.3. Bendradarbiavimo ribos tarp žemesnio lygmens dalyvių 


Vidinė organizacija sudaro galimybę išryškėti dvejopiems at- 
mosferos pranašumams. Pirma, ji siūlo asociacinius santykius, ku- 
rie gali būti vertingi. Antra, ji palaiko nuolatinio domėjimosi at- 
mosferą, kurioje nariai yra jautresni dalies ir visumos santykiams. 
Tačiau firmos didėjimas nesunkiai užgožia pastarąjį sistemingo 
rūpesčio tipą. 

Dahlas ir Lindblomas pažymi (1963, p. 225), kad solidus dydis 
ir hierarchinė struktūra palankesnė beasmeniškumui tarp šalių, 
kurioms labiau būdinga apskaičiavimo orientacija. Iš dalies tai ga- 
lima priskirti informacijos rinkimo specializacijai ir siauriau - in- 
formacijos sklaidai (poreikio žinoti dingstimi), nes firmos dydis ir 
hierarchinė struktūra plečiasi (organizacijos formai liekant pasto- 
viai). Atitinkamos sprendimų priėmimo užduoties perdavimas 
tiems, kuriuos žemesnio lygmens dalyviai suvokia kaip atokius 
įmonės padalinius, taip pat prisideda prie tokio rezultato. Nors 
efektyvumo tikslai kaip tik taip ir įgyvendinami, jie turi atsverti 
moralinio įsipareigojimo nebuvimą. Tiek, kiek negalėjimas suži- 
noti ir negalėjimas dalyvauti daro žalą moraliniam įsipareigoji- 
mui, o solidesni dydžiai sudaro sąlygas nesusidoroti su užduoti- 
mis, o taip, matyt, ir būna (March ir Simon, 1958, p. 98), reikėtų 
tikėtis labiau apskaičiavimais grindžiamos orientacijos. Samdos 
sutarties priimtinumo Zona yra susiaurinama, 0 tai, palyginti su 
pardavimų sutartimi, mažina tokios sutarties patrauklumą. Ki- 
taip sakant, savanoriško bendradarbiavimo santykiai yra keičia- 
mi guid pro guo orientacija. Be to, kiekvienas individas didelėje 
organizacijoje yra menkas visumos atžvilgiu, todėl procentinis in- 
dividualios elgsenos poveikis yra suvokiamas kaip neesminis, o 
apie stambią organizaciją manoma, kad ji geriau geba toleruoti 
atsainų užduočių atlikimą ar netgi nukrypėliškus poelgius. 

Taip sumažėja grupinės drausmės spaudimas, o smulkesnėje 
firmoje jis skatina įmonės gyvybingumą (sustiprindamas normas, 
kurios praplečia efektyvią prižiūrėtojų įtaką). Kaip teigia Olso- 
nas, kur „kiekvienas narys..., palyginti su visuma, yra toks men- 
kas, kad jo veiksmai nedaug ką reikš vienu ar kitu atveju..., atro- 
dytų beprasmiška vienam [nariui]... niekinti kitą ar kaltinti jį dėl 
egoistinio [antifirminio] poelgio, nes nepaklusniojo elgsena bet ku- 
riuo atveju neturėtų sprendžiamos reikšmės“ (Olson, 1968, p. 62). 
Jei susvetimėjimas įmonės atžvilgiu tarp atskirų firmos padalinių 
stiprėtų, smulkiųjų grupių galios iš tikrųjų gali atsigręžti prieš įmo- 
nę subtiliais, tačiau svarbiais aspektais. Nepatenkintųjų grupė gali 
imti skirstyti apdovanojimus ir nuobaudas nepamatuotu būdu. 
Pramoninis sabotažas yra kraštutinė tos sąlygos apraiška. 


3. Samdos santykio paskatų ribos 


Kaip nurodyta 4 skyriuje, samdos santykis leidžia taikyti il- 
galaikius pakopų pobūdžio paaukštinimų tarnyboje skatinimus, 
kurie rinkos sandoriams neprieinami. Todėl firma, palyginti su 
rinka, šiuo atveju naudojasi savo pranašumu. Tačiau kai firmos 
susiduria su didelių premijų už verslininkystę išmokomis, jos 
yra griežtai ribojamos. Susidaro dviejų rūšių dilema. Pirma, to- 
kios išmokos gali būti traktuojamos kaip grėsmė aukšto lygmens 
vadovų prestižui. [Įsidėmėtini Buttricko samprotavimai apie iš- 
kilusias problemas, kai vidinių sutarties dalyvių pajamos viršijo 
kapitalisto verslininko, su kuriuo jie derėjosi dėl sąlygų, paja- 
mas (1952, p. 210, 214).] Antra (o tai svarbiau), premijų išmokos 
už išskirtinę veiklą įtraukia į sutartį sandoriui būdingų elemen- 
tų. Tai kelia pavojų samdos santykio grynumui. Ilgalaikiai siste- 
miniai sumetimai, kuriais jis remiasi, atvers kelią guid pro guo 
derybų serijai. Tariant, kad santykiai tarp tokių šalių paprastai 
susiję su mažais kiekiais, dėl užduoties išskirtinumo sandorių 
sąnaudos greitai padidėtų. 

Bet koks organizacinis priesakas griežtai laikytis atitikimo tarp 
pajamų ir hierarchijos savaime veikia kaip stabdys tiems verslinin- 
kystės atstovams, kurie šiaip galėtų būti pasirengę užimti kokią nors 

vietą firmoje. Ypatingu būdu ši sąlyga yra susijusi su firmos dy- 
džiu ir vertikaliąja integracija tada, kai kuriamas naujas gaminys ir 
vyksta plėtros procesas (apie visa tai 10 skyriuje). Tačiau dėl čia 
nurodytų sąlygų stambi firma, palyginti su maža įmonėle, dažnai 
atsiduria nepalankesnėje situacijoje, kai palaiko ankstyvus plėtros 
etapus, be kita ko, dėl biurokratizuotos atlygių struktūros stambio- 
je firmoje, kuri labiau pasikliauja alga bei tarnybiniu paaukštini- 
mu, negu tiesioginiu dalyvavimu uždarbiuose, gaunamuose iš sėk- 
mingų inovacijų. 


4. Baigiamosios išvados 


Vidinę organizaciją reikėtų vertinti kaip charakteristikų sindro- 
mą: savitos teigiamybės ir savitos neigiamybės lyginamąja insti- 
tucine prasme iškyla neatskiriamai (nors ir skirtingomis propor- 
cijomis) kaip viena visuma. Nors rinkos yda sudaro galimą pa- 
grindą sandoriams internalizuoti, „defektams“, susijusiems su 
rinkos mainais, gali prireikti peržengti neįprastą slenkstį, iki vidi- 
nė organizacija pasiūlys aiškius sąnaudų pranašumus. 

Žinoma, iškyla sunkių atvejų, kai rinkos patiria tarpinių pro- 
porcijų trūkumus. Tada reikalingas trinties tiek tarp rinkos tipų, 
tiek tarp organizacijų tipų tyrimas, tačiau esama priemonių būklė 
vargu ar gali leisti atlikti kvalifikuotą įvertinimą. Organizacinių 
negalių, kurias patiria vertikalioji integracija", įvertinimas ir ra- 


" Ši analizė nepretenduoja būti išsami, nors viliuosi, kad svarbesnės pro- 
blemos yra atskleistos. Papildomas apribojimas, neaptartas tekste, kurį or- 
ganizacijos integruotosios formos gali patirti neintegruotųjų atžvilgiu, yra 
tai, kad derybos dėl darbo užmokesčio gali būti nepakankamai diskrimina- 
cinės integruotųjų formų grupėje, ypač firmose, kurios turi monopolinę ga- 
lią. (Vieną pavyzdį pateikia saugos diržų gamyba automobilių pramonėje. 
Nepaisydama mažų kiekių tiekimo ir su tuo susijusių derybų problemų, be 
to, nurodymų į nepaprastai didelius pelnus, kuriuos gauna tiekėjai, General 
Motors firma nesigriebė grįžtamosios integracijos į savo tiekimus, bet dargi 
sudarinėjo sutartis dėl tų gaminių. Pagrindinė priežastis nesiimti grįžtamo- 
sios integracijos yra ta, kad General Motors bendrovė pagal savo darbo su- 
tartį su Jungtine automobilių darbuotojų sąjunga turėtų mokėti didesnes 

dialinė plėtra turėtų bent rekomenduoti elgtis atsargiai, kai ren- 
kamasi firmą, o ne rinką. 

Vidinės organizacijos polinkiai į iškraipymus ypač įsidėmėti- 
ni. Tai būdinga tiek pelningų sandorių integravimo atžvilgiu, kur 
antraeilio tikslo iškraipymų atmaina įtraukiama į žaidimą, tiek 
firmos dydžio atveju, kur tiek vadovų, tiek šalininkų motyvacija 
gali būti susilpninama. Turi būti atsižvelgta ir į samdos santykio 
paskatų, 7 į antipaskatų savybes. Marchas ir Simonas panašiomis 
aplinkybėmis yra pažymėję, kad diskusija dėl decentralizacijos 
(rinkų) tapo skurdi dabartinėje gerovės teorijoje neatsižvelgus į 
motyvaciją (1958, p. 203). 

Pradžioje minėtas specialus apibūdinimas yra susijęs su orga- 
nizacijos formos problema. Ta problema plačiau aptariama toles- 
niuose 8 ir 9 skyriuose. Tik reikia pažymėti, kad kai kurie vidinės 
organizacijos sandorių ribotumai gali būti švelninami firmai ple- 
čiantis ne radialiniu būdu, o daugiadalės struktūros kryptimis. 


darbo sąnaudas, negu jų reikia kur kas mažesniems nepriklausomiems iš- 
oriniams tiekėjams.) 

Be to, integracija gali sukelti darbo užmokesčio iškraipymų, ypač ciklinių 
procesų pramonės šakose. Taigi siekiant mažinti darbo jėgą susidaro tipiška 
situacija — vyresni darbininkai tai daro žemesnio lygmens, jaunesnių darbi- 
ninkų, sąskaita. Jei vyresni darbuotojai nesutinka, kad būtų mažinami atlygi- 
nimai, atsiranda „tarnautojų spaudimas kelti atlyginimų struktūros dugną 
aukštyn“ (Doeringer ir Piore, 1971, p. 79). Tikėdamasi tokių sunkumų stambi 
firma gali atidėti integraciją, kol susidarys palanki paklausa, o kai integruo- 
sis, stengsis išlaikyti išorinį tiekimo šaltinį, kad amortizuotų produkcijos įvai- 
rovę. Tiek, kiek mažesni specializuoti tiekėjai yra ne taip linkę į tokius darbo 
užmokesčio iškraipymus (bene dėl to, kad specializuotose firmose tarpfirmi- 
nių atlyginimų diapazonas yra siauresnis), pirmenybė teikiama nevisiškai in- 
tegracijai. 

8 SKYRIUS 


Pradedant prielaida, kad „pradžioje buvo rinkos“, pamažu iš- 
sirutuliojo vis aiškesnių pavidalų vidinės organizacijos formos. 
Pirma iškilo lygiųjų grupės, paskui paprastosios hierarchijos ir pa- 
galiau pasirodė vertikaliai integruotoji firma, kuri pasižymi sudė- 
tinga hierarchija. Būdama viena iš alternatyvių sudėtingos hie- 
rarchijos organizacijų, vidinių sutarčių sistema, išlaikiusi didelę 
autonomiją tarp kelių funkcinių dalių ir centro, dėl samdos santy- 
kio buvo atmesta visuose etapuose. Iškilo tai, kas toliau', posky- 
ryje, vadinama „unitarinės formos“ įmone. 

Klausimas čia toks: kaip turėtų būti organizuojama firma jai 
toliau plėtojantis ir darantis sudėtingesnei. Iškyla ir našumo (iš- 
kelto tikslo požiūriu), ir efektyvumo (tikslų pasirinkimo požiū- 
riu) problemų. Tai, kad paprasta nuosekli unitarinės formos įmo- 
nės plėtra susiduria su problemomis, kurios labai supaprastėja per- 
ėjus prie „daugiadalės struktūros“, iliustruoja teiginį, jog; „sistemos 


* Šis skyrius yra anksčiau spausdinto straipsnio, kurio bendraautoris buvo 
Narottamas Bhargava, variantas. 

| Žr. platesnį tų padarinių aptarimą (Williamson, 1970, 2, 3 ir 7 skvriai). Keb- 
lumai, su kuriais susiduria didelė U formos įmonė, yra apibendrinami neišar- 
domumo, nepalyginamumo terminais, nekasdienio tikslo charakteristika ir 
strateginiais bei einamaisiais sprendimais. Nepalyginamumas apsunkina ga- 
limvbę nustatyti funkcinių padalinių tikslus tokiais būdais, kurie yra palan- 
kūs aukštesnio lygmens įmonės tikslams. Neišardomumas verčia bandyti siek- 
ti didesnės padalinių koordinacijos; per tam tikrą kontrolės laiką tai natūra- 
liai smarkiai sumažina hierarchinių lygmenų kontrolės praradimą. Be to, tiek, 
kiek pastangos koordinuoti nueina niekais ir atskiri padaliniai iš dalies sub- 
optimizuojasi, vidinė sąsaja tarp jų virtualiai garantuoja, kad išorinių povei- 
kių sąnaudos bus esminės. Strateginių ir einamųjų sprendimų painiava to- 
liau kelia pavojų organizaciniam tikslui. 

neįmanoma sudaryti iš dalių; sistema yra nepriklausomas dari- 
nys, kuriame yra sudedamųjų dalių“ (Angyal, 1969, p. 27), o tai, 
pakartosime, yra vidinės organizacijos dalykas. 

Kai kurios problemos, susijusios su unitarinės formos įmone, 
su jos dydžiu ir sudėtingumu, keliamos 1 poskyryje. 2 poskyryje 
aprašoma ir vaizduojama, kaip unitarinę formą išstumia daugia- 
dalė struktūra. Išskirtiniai daugiadalės formos bruožai miniatiū- 
rinės kapitalo rinkos aspektais nagrinėjami 3 poskyryje. Optima- 
lus dalumas aptariamas 4 poskyryje, toliau — „M formos hipote- 
zė“ ir baigiamosios pastabos. 

Pagrindinė problema tikrinant M formos hipotezę yra ta: jei 
visos daliosios firmos yra vadinamos M formos firmomis, neatsi- 
žvelgus į atitinkamą vidinių sprendimų priėmimo ir kontrolės apa- 
ratą, M formos kategorijai tektų per daug užduočių. Vidinė kon- 
trolė daliosiose firmose yra gana kritiško lygmens. Firmos klasifi- 
kavimo pagal vidinę struktūrą schema pateikiama priede. 


1. Unitarinės formos įmonė 
1.1. Struktūriniai požymiai 


Kaip pažymi Chandleris (1966, 1 skyrius), XIX a. pabaiga 
parodė, kad atsirado didelė, vienetinio gaminio daugiafunkci- 
nė plieno, mėsos pakavimo, tabako, aliejaus ir t. t. įmonė. Io- 
kios firmos buvo organizuojamos pagal funkcinį kryptingumą, 
ir jos bus vadinamos unitarinės formos (arba U formos) įmonė- 
mis. Pagrindiniai darbo padaliniai U formos įmonėje, kaip pa- 
rodyta organizacijos 5 schemoje, yra funkciniai padaliniai - par- 
davimas, finansavimas, gamyba. Funkcinės specializacijos bū- 
ta ir anksčiau, tačiau šiandien ji bent jau vidutinio dydžio 
organizacijose yra „natūralus“ būdas daugiafunkcinei veiklai 
organizuoti. Daugeliu atvejų tai vertikaliosios integracijos pro- 
blema. Specializacija pagal funkciją leidžia įgyvendinti tiek mas- 
to ekonomiją, tiek ir efektyvų darbo pasidalijimą, jei tik galima 
dar kontroliuoti ir įvairias dalis (Ansoff ir Brandenberg, 1971, 
p. 718-720). 

Vyriausiasis administratorius 


Pardavimas Finansavimas 


5 schema. Unitarine forma 


Konstravimas 


1.2. Radialinės plėtros pasekmės 


Numatomas svarstyti klausimas toks: su kokiomis problemo- 
mis susiduria U formos įmonė, kai ji plečiasi, jei U formos (funk- 
cinė) bazė įmonei išardyti tebelieka visiškai ta pati? Atsakymą, 
kuris būtų ir įtikinamas, ir glaustas, rasti nelengva. Svarbiausia 
tai, kad U formos įmonės radialinė plėtra 1) patiria kumuliacinių 
„kontrolės praradimo“ padarinių, kurie atsiliepia vidiniam efek- 
tyvumui, ir 2) galiausiai keičia strateginių sprendimų priėmimo 
procesą tokiu būdu, kuris palankus kitokiems nei pelnas tikslams. 
Chandleris taip apibendrina didelės U formos įmonės trūkumus 
(1966, p. 382-383): 


„Būdingas bejėgiškumas centralizuotoje, funkciškai skyriais pa- 
dalytoje veikiančioje bendrovėje... pasidaro kritiškas tik tada, kai 
administracinis krūvis vyresniesiems pareigūnams padidėja tiek, 
kad jie nebeišgali deramai susidoroti su savo kaip vadovų parei- 
gomis. Tokia situacija susidaro, kai įmonės operacijos pasidaro per- 
nelyg sudėtingos, o koordinacijos, vertinimo ir strategijos formu- 
lavimas per daug painus nedideliam skaičiui aukščiausių parei- 
gūnų reguliuojant tiek ilgalaikius (vadovo), tiek ir trumpalaikius 
(operatyvinius-administracinius) veiksmus.“ 


Vadovų gebėjimas valdyti darbų apimtį ir jiems keliamų rei- 
kalavimų sudėtingumą neatlaikė įtampos ir netgi visai žlugo. Ne- 
išgalėdami prasmingai nustatyti visa apimančių tikslų ar prisidė- 
ti prie jų įgyvendinimo, vadovai kiekvienoje funkcinėje dalyje grie- 
bėsi to, ką suvokė esant einamuosius antraeilius tikslus (Chandler, 
1966, p. 156). 

Tai riboto racionalumo pasekmės, nors čia taip pat neatmesti- 
nas oportunizmas drauge su informacijos ribotumu. Racionalu- 
mo ribotumas riboja kontrolės mastą, o tai savo ruožtu reikalauja 
įvesti papildomų hierarchinių lygmenų, nes U formos įmonė ple- 
čiasi, nepaisant to, ar plėtra turi radialinės ar vertikaliosios integ- 
racijos pavidalą. Pridėjus hierarchinių lygmenų (jei pridėta tik se- 
rijinės reprodukcijos sumetimais), galima greitai netekti kontro- 
lės dėl ne visų ar perduodamų netikslių duomenų į viršų ir 
nurodymų, perduodamų į organizacinės hierarchijos apačią. Nors, 
norint sumažinti tokių perdavimų poreikį, galima sugalvoti įvai- 
rių ryšio suardymo priemonių, tačiau tokios priemonės yra bran- 
gios ir mažina pelną. Jos tik palengvina tarpfunkcinę ir aukščiau- 
siojo lygio koordinaciją, bet iki galo su ja nesusidoroja. 

Tačiau informacijos srautai retai kada turi paprastos serijinės 
reprodukcijos pavidalą. Tikriau sakant, duomenys yra apibendri- 
nami ir interpretuojami, kai jie nukreipiami į priekį, o nurodymai 
suveikia tuomet, kai jie nukreipiami į apačią (Arrow, 1974, p. 53— 
54; Emery, 1969, p. 114; Beer, 1969, p. 407). Abu procesai sukuria 
papildomų progų prarasti kontrolę. Tai gali atsitikti visiškai nety- 
čia. 

Nuolatinė plėtra taip pat pagaliau sumažina vyriausiojo admi- 
nistratoriaus tarnybos gebėjimą strategiškai planuoti ir išlaikyti 
efektyvią kontrolę, o tai yra kita riboto racionalumo apraiška. Įpras- 
tos priemonės tiems gebėjimams didinti buvo funkcinių padali- 
nių vadovų perkėlimai į aukščiausiojo lygio koordinavimo proce- 
są. Natūrali tų funkcinių administratorių pozicija yra ginti savo 
atstovaujamų atitinkamų darbo padalinių interesus. 

Tokia strateginio sprendimų priėmimo padalinio sudėties kai- 
ta reiškia trauktis nuo preferencijų, būdingų vyriausiojo admi- 
nistratoriaus pareigybei bei siekiančių aprėpti visą įmonę, ir ten- 
kinti dalinius interesus, glaudžiau susijusius su funkciniais pada- 
liniais. Nuolatinis ir kolektyvinis spaudimas teikti daugiau ir 
geresnių paslaugų yra linkęs stiprėti; palengva klostosi tendenci- 
ja didinti išlaidas personalui. 

Tokios riboto racionalumo pasekmės susidaro, kaip ir galima 
laukti, dėl U formos įmonės radialinės plėtros, netgi tokios įmo- 
nės, kurioje firmos reikalų tvarkymas yra ištisai pavedamas turto 

valdytojui (stezvardship). Tačiau jei vadovai tokias įtampas U for- 
mos struktūrose suvokia kaip progas, leidžiančias naudotis veiks- 
mų laisve, nes informacija yra ribojama jų labui, ir jei, be to, vado- 
vams leista veikti oportunistiškai, atsiranda kitų atitinkamų pa- 
sekmių. Sąmoningų iškraipymų bus padaryta hierarchiniame 
keitimosi informacija procese antraeiliams tikslams paremti. Taip 
pat gali susidaryti ir atlaidus požiūris į prastovas (slack). 


1.3. Bendrosios kontrolės dilema 


Iš principo konkurencija produktų rinkoje ir konkurencija ka- 
pitalo rinkoje patikrins savarankiškus veiksmus. Atsiradę iškrai- 
pymai ir nesusipratimai bus neįmanomi ten, kur bus didelė kon- 
kurencija produkto rinkoje. Be to, konkurencija kapitalo rinkoje 
užpildo spragą, kur nutrūksta produkto rinkos konkurencija: va- 
dovai, kurie nesugeba elgtis kaip neoklasikiniai pelno maksima- 
listai, akcininkų reikalavimu bus keičiami. Taigi susidaro dvi gy- 
nybos linijos. Tačiau jei minimos firmos atitinkamose savo rinko- 
se naudojasi tam tikra monopolija ir jei iš tiesų akcininkai neturi 
pakankamų žinių ar kaip kitaip nėra linkę keisti vadovybės, iš- 
skyrus ten, kur kyla didžiulių iškraipymų, neabejotinai esama va- 
dovybės savarankiškumo problemų. 

Nors jie vargu ar tokiu būdu kelia šią problemą, bendros kon- 
trolės dilemą, kaip ją supranta Berle'as ir Meansas, galima trak- 
tuoti taip. Šie autoriai pažymi, kad nuosavybės atskyrimas nuo 
kontrolės egzistuoja, ir klausia: „...ar turime kokį pagrindą tarti, 
jog kontroliuojantys šiuolaikinę bendrovę taip pat pradės veikti 
akcininkų naudai?“ (Berle ir Means, 1932, p. 121). Visos tos fir- 
mos, su kuriomis jie susidūrė XX a. ketvirtojo dešimtmečio pra- 
džioje, daugiausia buvo U formos įmonės, iš jų daugelis atitinka- 
mose produktų rinkose turėjo monopolio galių. Aptariant anks- 
čiau nurodytus poveikius strateginių sprendimų priėmimui ir 
bendrų tikslų siekiams, kuriuos U formos firmos plėtra tikriausiai 
turi, Berle'o ir Meanso susirūpinimas, esą akcininkų tikslai galbūt 
buvo paaukoti valdymo tikslams, buvo visiškai pagrįstas. 

Mokslininkai, tyrę didžiąsias bendroves ir ėję Berle'o ir Mean- 

so pėdomis, yra padarę iš esmės tą pačią išvadą, t. y. nuosavybės 
atskyrimas nuo kontrolės yra plačiai paplitęs, ir reikia laikyti lai- 
me, kad bendrasis sektorius veikia taip, kaip išgali. Potekstėje glūdi 
įtarimas, jog kurią nors dieną tie privačios galios anklavai neiš- 
tvers (Mason, 1960, p. 7-9). Tam tikslui bus paleistos į darbą pa- 
ieškos keisti išorinę kontrolę; iškilmingų maldavimų dėl bendros 
atsakomybės taip pat netruks pasirodyti. Tačiau galimybės, jog, 
savarankiškus veiksmus galima tikrinti reorganizaciniais pokyčiais 
pačioje firmoje, apskritai buvo nepaisoma. Vis dėlto manau, kad 
organizacinės naujovės, pasirodžiusios ketvirtuoju XX a. dešimt- 
mečiu, sušvelnino kapitalo rinkos klaidas, perkeldamos funkci- 
jas, tradiciškai priskiriamas kapitalo rinkai, kaip tik į firmą. Ne tik 
tiesioginiai kapitalo rinkos pakeitimo vidine organizacija rezulta- 
tai buvo naudingi, bet ir netiesioginiai poveikiai padėjo atkurti 
kapitalo rinkos kontrolės efektyvumą. 


2. Organizacinė naujovė: daugiadalė struktūra 
2.1. Bendrosios pastabos 


Susidūrusios su vidinės veiklos problemomis, iškylančiomis 
tada, kai U formos įmonė išsiplečia ir tampa sudėtinga, DuPont 
bendrovė, vadovaujama Pierro S. du Pont'o, ir General Motors ben- 
drovė, vadovaujama Alfredo P. Sloano jaunesniojo, išrado XX a. 
trečiojo dešimtmečio pradžioje tai, ką Chandleris vadina daugia- 
dale (arba M formos) struktūra. Šią organizacinę naujovę sudarė 
tai, jog tarsi autonominiai darbo padaliniai (organizuoti daugiau- 
sia produkto, rūšies ar geografijos aspektais) buvo pakeisti funk- 
ciniais U formos struktūriniais padaliniais kaip pagrindu dalytis 
užduotimis ir imtis atsakomybės. Kadangi kiekvienas iš tų darbo 
padalinių yra nuosekliai skirstomas pagal funkcijas (Žr. 6 sche- 
mą), galima būtų juos apibūdinti kaip atitinkamai sumažintas spe- 
cializuotas U formos struktūras. Nors tai per daug supaprastina- 
ma (pavyzdžiui, darbo padaliniai toliau gali būti dalijami produk- 
to, geografijos ar rūšies aspektais, iki pasirodo galutinė U formos 
struktūra), ši pastaba turi bent euristinės reikšmės. 

Toks paprastas pertvarkymo taisyklių keitimas pats savaime 
gali pasirodyti ne itin svarbus. Iš tiesų norint, kad reorganizacija 
būtų reikšminga, tikrai reikia kai ko daugiau. Aukščiausias koor- 
dinatoriaus postas (parodytas 6 schemoje kaip bendroji vadovy- 
bė) taip pat turi būti pertvarkytas; tad reikia turėti elitinių tarnau- 
tojų, kurie padėtų bendrajai vadovybei imtis sprendimų priėmi- 
mo (drauge ir kontrolės) atsakomybės. Chandleris taip apibūdina 
daugiadalės formos sėkmės priežastis (1966, p. 382-383): 


„Jos pagrindinė sėkmės priežastis buvo tiesiog ta, kad ši forma vyk- 
dytojus, atsakingus už visos įmonės likimą, išlaisvino nuo kasdienės 
einamosios veiklos, tuo suteikdama jiems laiko, informacijos ir netgi 
psichologinių įpareigojimų rūpintis ilgalaikiais planais ir vertinimais... 


Naujoji struktūra plačius strateginius sprendimus, susijusius su 
turimų išteklių skirstymu ir naujų įsigijimu, paliko vyriausiųjų spe- 
cialistų komandos rankose. Atleistas nuo einamųjų pareigų ir tak- 
tinių sprendimų, vyriausiasis valdytojas galėjo geriau atspindėti 


ne vienos kurios dalies, o visų poziciją.“ 


Apskritai M formos naujoviškumo požymiai ir pranašumai gali 
būti trumpai aptariami taip (Williamson, 1970, p. 120-121): 


1. 


Ž 


Atsakomybė už einamuosius sprendimus uždedama (iš es- 
mės savarankiškiems) darbo padaliniams ar kvazifirmoms. 
Elitiniai darbuotojai, priskirti bendrajai vadovybei, atlieka 
ir patariamąsias, ir audito funkcijas. Abi šios funkcijos turi 
tikslą labiau kontroliuoti darbo padalinio darbą. 
Bendrajai vadovybei iš esmės rūpi strateginiai sprendimai, 
tarp jų planavimas, vertinimas ir kontrolė, o drauge ir iš- 
teklių tarp (konkuruojančių) darbo padalinių skirstymas. 
Bendrosios vadovybės atskyrimas nuo darbinės veiklos psi- 
chologiškai įpareigoja bendrosios vadovybės pareigūnus 
ne vien tvarkyti funkcinių padalinių reikalus, bet ir rūpin- 
tis bendru organizacijos darbu. 

Susidariusi struktūra reiškia ir racionalumą, ir sąveiką: visu- 
ma yra didesnė (veiksmingesnė, našesnė) negu dalių suma. 


Lyginant U formos organizaciją, atliekančią tuos pačius dar- 
bus, su didelės, sudėtingos įmonės M formos organizacija, reikia 

Bendroji 

vadovybė 
Darbo A Darbo B Darbo C 
padalinys padalinys padalinys 


Gamyba Pardavimas Finansavimas Konstravimas 


6 schema. Daugiadalė forma 


pasakyti, kad pastaroji padėjo ir taupyti iš riboto racionalumo, ir 
mažinti oportunizmą. Einamieji sprendimai nebuvo perduodami 
aukščiau, bet buvo sprendžiama padalinių lygmeniu, o tai leng- 
vino komunikacijų apkrovas. Strateginiai sprendimai buvo palik- 
ti bendrajai vadovybei, kuri sumažino dalines valdymo sąnaudas 
išteklių skirstymo procese. O vidaus audito ir kontrolės mecha- 
nizmai, priskirti bendrajai vadovybei, padėjo įveikti informacijos 
ribotumą ir leido gerai suderintos kontrolės formas taikyti darbo 
padalinių atžvilgiu. 


2.2. Pavyzdys: 


Tarkim, kad esama trijų veiklos etapų: ankstyvasis gamybos 
etapas, tarpinis etapas, per kurį gamyba yra užbaigiama, ir rinko- 
daros etapas. Sakysim, visi gaminiai atsiranda per įprastinį pir- 
mąjį etapą, kad esama keturių skirtingų tarpinių etapinių procesų 
ir penkių skirtingų galutinių produktų. Abejotina, kad tokiomis 


“ Reikia pažymėti, kad pavyzdys vra hipotetinis ir supaprastintas. Tačiau jei 
jis padės geriau atskleisti problemas, tikslas bus pasiektas. 

aplinkybėmis turėtų būti penki padaliniai ir kiekvienas iš jų būtų 
susijęs su atskiru galutiniu produktu. Viena, pirmajame masto eko- 
nomijos etape galėtų pakakti garantuoti, jog visa produkcija atsi- 
ras atskiroje neišskaidytoje gamykloje. Antra, jei kai kurių pro- 
duktų masto ekonomija antrajame etape yra bent kiek susijusi su 
rinkos dydžiu, gali būti įmanomas lygiagretusis skaidymas. Tre- 
čia, nors gaminiai gali būti skirtingi, gali prireikti atsižvelgti į tar- 
pusavio poveikius. (Pavyzdžiui, produktai gali būti komplekti- 
nės prekės.) 

Aptarkime situaciją, pavaizduotą 7 schemoje. Čia O žymi pir- 
mojo etapo veiklą, I' rodo tarpinio etapo apdorojimą, P" žymi 
galutinį produktą, o indeksas — proceso (produkto) tipą, tuo tar- 
pu viršutinis indeksas (jei toks yra) žymi kartojimą. Numatomi 
padaliniai nurodyti punktyrine linija. 


I etapas II etapas Produktas 


7 schema 

Gerai žinoma, kad apskritai yra neefektyvu ankstesniame ga- 
mybos proceso etape perkelti produktą į vėlesnį etapą už tokią 
kainą, kuri didina ankstesnio etapo pelną. Greičiau, norint atsi- 
kratyti neefektyvaus veiksnio proporcijų vėlesniuose etapuose ir 
išvengti gamybos apribojimų, produktą reikėtų perkelti už ribi- 
nes sąnaudas. Tačiau tuomet ankstesnieji gamybos etapai tokio- 
mis sąlygomis negali būti vertinami pelno centro požiūriu. Juolab 
kad O tampa sąnaudų centru, ir jo darbas yra vertinamas ne tiek 
pagal mažiausias sąnaudas, kiek pagal grynąsias pajamas. 

Tarkime, kad gamyklos I: ir I,“ yra tapačios ir gamina bendrą 
produktą (atitinkamai žymimą P.' ir P“). Gamykla I, išleidžia du 
skirtingus produktus P, ir P., o gamyklos I. ir I, - atitinkamai skir- 
tingus produktus P. ir P.. Produktai P. ir P., kurie gaminami skir- 
tingais procesais, laikomi komplektinėmis prekėmis. 

Pateiktasis skaidymo pagrindas yra toks. Pirma, O yra atskiria- 
ma kaip sąnaudų centras, nes dėl anksčiau minėtų priežasčių ja 
negalima efektyviai operuoti kaip pelno centru, o jos priskyrimas 
prie vieno vėlesniojo etapo nesujungtus etapus statytų į nepalankią 
padėtį“, kelių vėlesnių etapų jungimas sukauptų per didelę masę 
(tokia sankaupa blogina atskaitomybę, drauge procese aukodama 
vidinę kontrolę) „natūralių“ skaidymo sąlygų atžvilgiu. Taisyklės, 
užtikrinančios efektyvius sandorinius santykius tarp 1 ir 2 etapų, 
yra laikomos įvykdomomis, dėl to skaidymas sutapo su O. 

Tarkime, kad esama glaudžios sąveikos tarp kiekvieno tarpi- 
nio etapo ir jį atitinkančio rinkos etapo, ir toji koordinacija garan- 
tuoja tokios etapų poros jungtį padalinyje. Kaip parodyta, I! ir I“ 
yra pakartoti gamybos įrenginiai, gaminantys bendrą produktą Pi. 
Teritorinė rinka yra nustatyta kiekvienai gamyklai, todėl I ' - P ir 
I-,- P. abu yra pelno centrai. Teritorijų nustatymas padeda ma- 
žinti konkurenciją tarp padalinių produktų rinkoje, tačiau „kon- 
kurencija“ tarp padalinių dėl atlikimo kokybės tam tikrais aspek- 
tais yra galima. 


* Tai reiškia, kad vėlesni etapai yra daugmaž lygiaverčiai pagal savo apimties 
ir paklausos, būdingų ankstesniam etapui, įvairovę. Jeigu vienas etapas būtų 
daug didesnis už visus kitus ir turėtų specialų poreikį koordinuotis su anks- 
tesniuoju etapu, galėtų būti užtikrintas tų dviejų etapų derinys. 

Technologine masto ekonomija yra laikoma tokia ekonomija, 
kurios atskiri gamybos įrenginiai yra neekonomiški produktams 
P, ir P.. Be to, manoma, jog I, sieja vienintelio šaltinio santykis 
tiek su P. tiek su P.. Kadangi, norint I „padaryti atskiru padaliniu, 
reikėtų, jog jis Eik kaip sąnaudų centras (suteikus jam vienin- 
telio šaltinio prielaidą) su išplaukiančiais iš to atitinkamais sun- 
kumais, o kadangi koordinacija tarp etapų proceso metu dėl to 
būtų pabloginta, vietoj viso šito yra steigiamas bendras pelno cen- 
tras, aprėpiantis I, , P, ir P.. 

I, ir I yra atskiros gamyklos, tarp kurių nėra jokio tiesioginių 
mainų santykio. Jos tiekia atitinkamai produktus P, ir P. . Tačiau 
šie produktai yra laikomi komplektinėmis prekėmis, kurioms ga- 
rantuotos bendros rinkodaros pastangos. Atsiradęs pelno centras 
apima I. I: P. ir P2. 


2.3. Paplitimas 


Iš pradžių M formos naujovė buvo naudojama gana vangiai. 
Viena, kad ir kaip akivaizdžiai novatoriams buvo peršamos pra- 
našesnės jos ypatybės, kai kurie, suprantama, buvo skeptiški. 
Brownas rašo (1945, p. 295): 


„Įmonėms, suaugusioms krūvon, šis posūkis [į skaidymąsi] gali at- 
rodyti grėsmingas ir (kadangi mažai kas nedvejodamas atsisako 
įprastinio gyvenimo būdo) nepatrauklus... [Firmos] integruotos bū- 
senos išardymas ir atsakomybės perskirstymas į daugiašalę organi- 
zaciją sudaro ne evoliucinio, o revoliucinio pokyčio įvaizdį.“ 


Be to, tokiose pramonės šakose, kaip metalo taurinimas ir for- 
mavimas, nebuvo lengva sukurti tokią išskaidytą struktūrą kaip 
šakose, kuriose konkretų gaminį ar gaminių linijas buvo galima 
nesunkiai įdiegti. Kitur administracijos inercija pasirodė esanti di- 
džiulė. Iki XX a. ketvirtojo dešimtmečio tik saujelė firmų buvo 
padariusios tokių pertvarkymų (Chandler, 7 sk.). Keletas firmų, 


* Tai, aišku, savavališkas teiginys; atidalijamasis skyrimas tarp rinkodaros ir 
ankstesnio gamybos etapo kartais gali būti pateisintas. 

kurios iki 1940 metų gamyklose buvo padariusios reorganizaci- 
nių pokyčių, prasidėjus Antrajam pasauliniam karui tokius keiti- 
mus atidėjo. Tačiau po 1945 metų didelių firmų skaidymas (dau- 
gelis iš jų M formos pavidalu) buvo ekstensyvus. 

Drauge svarbu pažymėti, kad daugiadalę struktūrą neseniai pe- 
rėmė Europos didžiosios firmos. Frankas rašo, jog iki 1968 m. dauge- 
lis didelių Europos bendrovių savo vidaus operacijas vykdė pagal U 
pavidalo ar holdingo bendrovių vidaus struktūras (1972, p. 342). Ta- 
čiau, 1968 m. sausio 1 dieną Europos Ekonominėje Bendrijoje pradė- 
jus taikyti nulinius tarifus ir Amerikos firmoms toliau skverbiantis į 
Europos rinkas, Europos didžiosios firmos pajuto būtinybę prisitai- 
kyti (Franko, 1972, p. 358). Nemažai tų firmų per pastaruosius kele- 
rius metus persitvarkė pagal daugiadalių struktūrų modelį. 


3. Konkurencija kapitalo rinkoje 


3.1. Sklandžiai veikiančios kapitalo rinkos 


Kaip aiškėja iš Borko ir Bowmano pastabų 6 skyriaus 2.2 po- 
skyryje, pripažintosios mikroteorijos šalininkai nėra linkę sutikti 
su tuo, kad gali žlugti ir sklandžiai (frictionless) veikiančios kapi- 
talo rinkos. Iš dalies dėl to palaikoma fikcija, jog vadovai admi- 
nistruoja firmas siekdami didžiausių pelnų. Vadovų pastangos 
oportunistiškai siekti savo tikslų bendrovės pelningumo sąskaita 
reikštų kišimąsi į kapitalo rinką. Akcinės bendrovės kontrolė bū- 
tų perkelta toms šalims, kurios suvokė tokią klaidą; pelno didini- 
mo režimas tuomet būtų greitai atkurtas. 

Šalys, atsakingos už nederamo elgesio firmoje nustatymą ir iš- 
taisymą, suprantama, dalyvautų gaudamos didesnius pelnus, ku- 
riuos realizuotų po to atkurtoji vadovybė. Tačiau toks dalyvavi- 
mas pelno skirstymosi procese nebūtų platus. Viena, esamieji va- 
dybininkai, kaip manoma, turi nedaug progų susidurti su nenašia 
gamyba ar tarnybiniais nusižengimais, nes bet koks polinkis nu- 
sižengti būtų greitai nustatytas ir lengvai užgniaužtas. Taigi proga 
gauti didesnį pelną dėl firmų perėmimo tėra menka. Be to, kadangi 

tarp būsimo perėmimo šalininkų konkurencija, kaip manoma, yra 
stipri, naudos iš to daugiausia turi akcininkai. 

Optimistinės Petersono pažiūros į bendrą elgseną yra maždaug 
tos pat rūšies. Jis vadybininkų pažiūrų laisvę nepaisyti pelno tiks- 
lų apibūdina kaip „nereikšmingą“ (1965, p. 11) ir tęsia: „Toli gra- 
žu nebūdamos paprasti rinkimai, kovos dėl įgaliojimų yra katast- 
rofiškas įvykis, kurio jau vien tik galimybė reiškia grėsmę, o jis yra 
visiškai realus, kai reikalai visiškai pairę“. Iš tiesų netgi „gali būti 
išprovokuota akcininko bylų... akivaizdžiai matant tikrą savanau- 
diškumą“. Remdamasis principu, kad teisinių draudimų efekty- 
vumas turi būti įvertintas „ne pagal kaltės nustatymą, bet pagal 
atgrasymą nuo nusikaltimo“ ,jis daro išvadą, kad tokios bylos, nors 
jos ir retos, daug kuo prisidėjo prie bendros sistemos išsaugojimo 
(Peterson, 1965, p. 21; pabraukta cituojant). 

Kadangi nemanau teigti, jog toks bauginimas esąs tuščias, Pe- 
tersono pastabos, man atrodo, sutampa su nuomone, jog tradici- 
nės kapitalo rinkos yra slegiamos rimtų informacijos ribotumo pro- 
blemų ir sudaro neįprastų perkėlimo išlaidų, kai esamieji vadybi- 
ninkai yra linkę priešintis bendrovių perėmimui. Kam tada reikėtų 
atsižvelgti į katastrofiškus įvykius, aiškią sąmaištį ir tikrą sava- 
naudiškumą? Sistemos, kurios aprašomos šiais žodžiais, nėra to- 
kios, apie kurias galima būtų pasakyti, jog jas veikia subtiliai su- 
manyta kontrolė. Kaip rodo naujoji karų istorija", valdymo būdai, 
kurie sukelia sistemai šoką, taikytini tik tada, kai puolimas pasie- 
kia milžinišką mastą. Vadinasi, oportunizmo ribų esama plates- 
nių, nei Petersonas galėtų būti pasirengęs pripažinti. 

Priežastys, dėl kurių tradiciniai kapitalo rinkos valdymo būdai 
yra palyginti šiurkštūs, mano nuomone, yra tokios, kad egzistuoja 
informacijos ribotumo aplinkybė firmų vidinių sąlygų atžvilgiu ir 
kad dėl pasirinkimo keblumo oportunizmo rizika, kurią kelia būsi- 
mo perėmimo atstovai, yra didelė. Informacijos ribotumo sąlygomis 
prašalaičiai paprastai gali patikimai nuspręsti, kad firma nesiekia pel- 
no didinimo standartų didelių išlaidų kaina. Stambi firma yra sudė- 
tinga organizacija ir jos veikla apskritai atlieka išorinių ekonominių 


“ Branduoliniai ginklai dėl savo katastrofiškų pasekmių visiškai netinka kari- 
nėms kampanijoms, paliečiančioms netgi pusę milijono karių, paremti. 

įvykių, konkurencinės elgsenos ir vidinių sprendimų funkciją. Todėl 
priežasčių motyvus sunku nustatyti, o drauge nelengva įžiūrėti ir 
oportunizmą. Be to, jį jau nustačius yra sunku įtikinti suinteresuotus 
akcininkus, kad svarbu palaikyti ir jų šalinimo pastangas. Kadangi 
laikas ir analitiniai sugebėjimai akcininkų pusėje nėra laisvos prekės, 
t. y. reikia turėti galvoje ir jų informacijos apdorojimo ribas, būsima- 
sis perėmimo atstovas negali šiaip sau atskleisti savo duomenų ir 
tikėtis, kad akcininkai juos įvertins ir padarys „deramą“ išvadą. Juo- 
lab kad bet koks kreipimasis į akcininkus turi būti padarytas labai 
glausta faktų interpretacija. Nors tokia interpretacija padeda akci- 
ninkams susidoroti su riboto racionalumo problema, ji iškelia kitą 
problemą: kaip suinteresuotam akcininkui (ar jo atstovui) atskirti bo- 
na fide atstovus nuo oportunistinių perėmimo atstovų. 

Šių pastabų išvada tokia, kad sandorių sąnaudos, susijusios su 
tradiciniais kapitalo rinkos procesais vadybai reguliuoti, kokias jas 
aprašė Petersonas, yra didelės. Vadinasi, savitos elgsenos, būdin- 
gos esamiems vadybininkams, diapazonas yra kur kas platesnis, 
nei pripažįsta Petersonas ir kiti jo šalininkai, palaikantys fikciją 
apie trinties nebuvimą". 


3.2. M formos firma kaip miniatiūrinė kapitalo rinka 


Apskritai pats didžiausias kapitalo rinkos ribotumas yra tas, 
kad ji sudaro išorinį kontrolės instrumentą. Ji turi ribotų konstitu- 
cinių galių organizuoti auditus ir prieiti prie firmos paskatų ir iš- 
teklių skirstymo mechanizmų. Tačiau niekas negalėtų daryti iš- 
vados, kad efektyvumui ir tikslų iškraipymams, kuriuos sukelia 


"Smiley savo studijoje apie konkurencinius siūlymus daro tokias išvadas (1973, 
p. 124-125): „Remiantis tiksliausia mūsų skaičiavimo procedūra sandorių 54- 
naudos už akcijas yra maždaug 14“ akcijų rinkos vertės po kiekvieno sėk- 
mingo pasiūlymo. Manome, kad šis sąnaudų mastas yra toks, jog gali sukelti 
skepticizmą dėl oficialaus pasiūlymo veiksmingumo, varžantį vadybininkus 
veikti savo akcininkų geriausių interesų labui. Kita išvada buvo ta, jog firmų 
pasiūlyta marža yra praradusi pusę savo rinkos kainos (10 metų iki oficialaus 
pasiūlymo) palyginti su tuo, kiek toji marža būtų buvusi verta, jei firmos va- 
dyba būtų buvusi optimali.“ 

stambi U formos firma, ištaisyti pakanka vien skaidymo. Šitai pa- 
brėžiant toliau bus analizuojamos holdingo bendrovės formos or- 
ganizacijos ribos. Paskui atkreipsime dėmesį į M formos įmonei 
būdingą strateginį valdymą. 


3.2.1. Holdingo bendrovė 


Tai, kas čia vadinama holdingo bendrovės pavidalo organiza- 
cija, yra laisvai išskaidyta struktūra, kurioje kontrolė tarp bendro- 
sios vadovybės ir atskirų padalinių yra ribota ir dažnai nesistemi- 
pnos vykdomosios struktūros“. 

Galimas daiktas, kad mažiausiai pretenzingas išskaidymo tipas, 
svarstytinas holdingo bendrovės klasifikacijoje, yra tas, kuriame ben- 
droji vadovybė iš esmės yra tik kanceliarinė struktūra, skirta už- 
darbio bei kitokioms finansinėms ataskaitoms rinkti ir kaupti. To- 
kiomis aplinkybėmis holdingo bendrovė veikia kaip rizikos fondo 
(risk-pooling) agentūra, tačiau šiuo atžvilgiu tai gali būti žemesnio 
rango nei savitarpio fondas (mutual fund). Sandorio sąnaudos, susi- 
jusios su holdingo bendrovės vertybinių popierių paketo (portfolio) 
sudėties keitimu išparduodant turimus padalinius ir įgyjant naujų 
veikiančių bendrovių, paprastai viršys tas sąnaudas, kurias pana- 
šių vertybių savitarpio fondas užtrauktų prekiaudamas paprasto- 
siomis akcijomis (ar kitais vertybiniais popieriais), kad sureguliuo- 
tų savo vertybinių popierių paketą. Todėl nėra ko stebėtis, kad tie 
universitetų profesoriai, kurie konglomeratą vertina kaip pakaitinį 
savitarpio fondą, tvirtina, kad jis, palyginti su pačiais savitarpio fon- 
dais, turi menkesnių diversifikavimo charakteristikų (Smith ir 
Schreiner, 1969; Westerfield, 1970). 

Be to, nėra aišku, ar vien nedidelė papildoma kontrolė, kylanti 
iš bendrosios vadovybės, duotų rezultatų, geresnių už tuos, kuriuos 


* Reikėtų čia pažymėti, kad tai iš dalies yra specialus „holdingo bendrovės“ 
termino vartosenos atvejis. (Aš svarsčiau galimybę taikyti čia „federacinę or- 
ganizacijos formą“, tačiau nusprendžiau, jog tai sukeltų bent tiek pat proble- 
mų.) Iš esmės kalbant, ieškau sąvokos, kuri minimų tikslų atžvilgiu reikštų 
labai ribotą skaidymą. 

galima būtų gauti, jei įvairūs holdingo bendrovės padaliniai būtų 
savarankiškos firmos su savo teisėmis. Buvimas holdingo dalimi, o 
ne savarankišku verslo vienetu, savaime sukuria skėčio efektą. Jei 
holdingo bendrovė veikia kaip neabsorbuotų grynųjų pinigų srau- 
tų surinkėja ir naudoja tuos srautus silpnesniems įmonės padali- 
niams gydyti, susidariusi izoliuotumo atmosfera gali skatinti pa- 
dalinių vadovybę daryti sisteminius iškraipymus (vadybinės veiks- 
mų laisvės prasme). Atsitvėrus nuo priešiškų poveikių savo 
individualių gaminių rinkose, įsigali atsainios elgsenos atmosfera. 

Suprantama, nebūtinai turi tai atsitikti. Bendroji vadovybė galė- 
tų sąmoningai atsisakyti reinvestuoti pajamas, bet daugiausia mo- 
kėti jas kaip dividendus. Kitu atveju, kaip ir savarankiška kapitalo 
rinka, ji galėtų smulkiai nagrinėti reinvestavimo sprendimus. Iš tie- 
sų, kadangi bendroji vadovybė naudojasi vidiniais ryšiais tarp pa- 
dalinių su visomis iš to išplaukiančiomis galiomis, ji galėtų būti pa- 
sirengusi rizikuoti, tikėdama, kad išorinis investitorius gali susil- 
pnėti. (Taigi bendroji vadovybė gali paprasčiausiai nustatyti 
iškraipymus ir keisti padalinio vadovybę mažesnėmis sąnaudomis, 
nei tai padarytų išorinis kontrolės atstovas, taip pat tirdamas ir keis- 
damas atitinkamo savarankiško verslo padalinio vadovybę. Šiuo 
požiūriu holdingo bendrovė yra ne tokia jautri tai rizikai, kurią ga- 
lima būtų pavadinti moraliniu vadybos pavojumi.) Tačiau tariant, 
kad holdingo bendrovė, kaip ji yra apibrėžiama, - tai išskaidyta fir- 
ma, kurioje bendroji vadovybė nesikiša į tas anksčiau aprašytas stra- 
teginio valdymo formas, vis dėlto neaišku, kodėl organizacijai, tu- 
rinčiai holdingo bendrovės pavidalą, reikia socialiai teikti pirme- 
nybę lyginant ją su tokia struktūra, kurioje įvairūs padaliniai yra 
kaip visiškai savarankiškos įmonės. Iš tiesų iš holdingo bendrovių 
negalima tvirtai tikėtis tokių rezultatų, kurie galėtų būti lyginami 
su tais, kuriuos aš priskiriu M formos struktūrai. 


3.2.2. Strateginis valdymas M formos firmoje 

Jei firma iš tiesų turi efektyviai veikti kaip miniatiūrinė kapitalo 
rinka (o ji daugeliu atžvilgių rodo tai, kaip į M formos struktūrą 
reikėtų žiūrėti), būtina turėti efektyvesnį vidinės kontrolės aparatą, 
negu jį turi holdingo bendrovės pavidalo organizacija. Tai veda 

prie pagrindinių problemų“. Manipuliavimas paskatų mechaniz- 
mais, vidaus auditai ir pinigų srautų skirstymas - kiekvieną šių 
veiksnių verta aptarti. 

Glaudesnę sąsają su bendrąja vadovybe galima užtikrinti, jei- 
gu specialus paskatų mechanizmas, prie kurio vienintelė gali pri- 
eiti vidinė organizacija, yra sąmoningai taikomas teikiant pirme- 
nybę kasdienei elgsenai, kuri sutampa su bendrosios vadovybės 
tikslais. Tam reikalui gali būti taikomos ir nepiniginės, ir pinigi- 
nės paskatos. 

Tai, kad atlyginimai ir premijos gali būti taikomos atspindėti 
skirtingam kasdieniam darbui, tariant, kad tokių skirtingumų esa- 
ma ir jų galima įžvelgti, yra įprastas paskatų mechanizmo taiky- 
mo atvejis. Tai, kad nepiniginės paskatos, ypač statuso nustaty- 
mas, tam tikslui taip pat gali būti taikomas, turėtų būti akivaizdu 
iš ankstesnio skyriaus. 

Suprantama, kartais darbo vietos ar bent pareigybės keitimas 
gali būti iš esmės būtinas. Padalinio vadovas gali neturėti jam pra- 
džioje priskirtų vadovavimo gebėjimų, bet sąlygos gali keistis taip, 
kad jos garantuotų vadovo, turinčio skirtingų savybių, skyrimą, 
arba jis vadybos požiūriu gali būti tinkamas, tačiau nelinkęs ben- 
drauti (linkęs, pavyzdžiui, energingai siekti antraeilių tikslų to- 
kiais būdais, kurie gadina bendrą darbo įspūdį). Keitimai, daromi 
dėl kurios nors iš dviejų pirmųjų priežasčių, atspindi paprastus 
funkcinius darbo reikalavimų vertinimus vadovavimo gebėjimų 
požiūriu. Priešingai, keisti padalinio vadovą dėl trečiosios prie- 
žasties reiškia tyčinį manipuliavimą paskatų mechanizmu, siekiant 
patenkinamų rezultatų. Tačiau proga įsikišti tokiu būdu bus, ma- 
tyt, reta, jei sąlygiškai natūralus skyrimas bus atpažintas iš sykio. 
Greičiau pati sistema tuo atžvilgiu priversta tai daryti, jei yra aiš- 
ku, kad bendroji vadovybė pasirengusi keisti padalinių vadovus, 
kurie nuolat nukrypsta nuo bendrosios vadovybės siekių". 


* Ši diskusija labiau išplėtota Williamsono knygoje (1970, p. 138-150, 176— 
177). Žr. šiek tiek panašius Druckerio (1970), Heflebowerio (1960) ir Westono 
(1970) požiūrius. 

" Tai reiškia, kad nėra nuosavybės teisių (akademinės kadencijos, valstybinės 
tarnybos ir t. t.), kurios būtų susijusios su pareigybėmis. 

Nors bendroji vadovybė paprastai neįsitraukia į paskatų mecha- 
nizmo veiklą darbo padaliniuose, jos netiesioginė įtaka gali būti di- 
džiulė. Nutarimas keisti (kuo nors kitu ar pagal rotaciją) padalinio 
vadovą paprastai yra susijęs su paskatų poveikiu žemesnio lygmens 
dalyviams. Samdos politika (atrankos kriterijai, vidinio mokymo pro- 
cedūros, paaukštinimai tarnyboje ir t. t.) gali būti panašiai nustato- 
ma bendrosios vadovybės tokiais būdais, kurie padeda užtikrinti 
darną tarp aukštesnio lygmens tikslų ir darbo padalinių elgsenos. 
Taip gali būti pasiekta didesnio paskatų poveikio žemesnio lygmens 
dalyviams, kurių bendroji vadovybė negali stebėti tiesiogiai. 

Norint tiksliai suderinti paskatų mechanizmus ir gauti patiki- 
mų rezultatų, reikia, kad pokyčiai būtų daromi informuotu būdu. 
Pagalbinis vidaus auditas, kuris apžvelgia padalinių darbą ir mėgi- 
na poveikius sieti su keletu galimų priežasčių (darant skirtumą tarp 
rezultatų, susidariusių dėl aplinkos sąlygų kaitos, ir padarinių, at- 
siradusių dėl vadovybės sprendimų), šiam tikslui yra naudingas". 
Churchillis, Cooperis ir Sainsbury rašo: „...kad istorinės audito ak- 
cijos būtų veiksmingos, jos turėtų turėti ar bent būti suvokiamos 


" Iš principo didesnės vidaus audito išvadų galimybės, šiuo požiūriu palv- 
ginti su gana šiurkščiomis kapitalo rinkos galiomis, skatina rinktis vidinę or- 
ganizaciją kaip pakaitą kapitalo rinkai ne tik todėl, kad savarankiška elgsena 
gali būti susilpnėjusi, bet ir dėl to, kad padalinio vadovai galėtų būti paska- 
tinti imtis rizikos, kuri savarankiškoje firmoje galėtų būti sumenkusi. Per daž- 
nai, kaip pažymi Luce'as ir Raiffa, „...strategas yra labiau vertinamas remian- 
tis pasirinkimo rezultatais negu visos rizikingos situacijos strateginiu patrauk- 
lumu“ (1957, p. 76). Tendencija remtis rezultatais, o ne plačiau vertinti visą 
sudėtingą situaciją, yra ypač tikėtina iš sistemų, pasižyminčių menkomis iš- 
vadų darymo galiomis. Savarankiškų firmų vadovai, įsivaizduodami, kad la- 
biau bus vertinami ne sprendimų procesai, o rezultatai, yra, suprantama, ne- 
linkę eksponuoti savęs itin permainingoms įmonėms. Ceteris paribus pigus 
vidinės organizacijos priėjimas prie platesnio diapazono išmoningos išvadų 
darymo technologijos skatina dar agresvvesnę riziką. 

Tačiau nėra aišku, ar potencialūs padalinio struktūros pranašumai audi- 
to požiūriu iš tiesų skatina dar agresvvesnę riziką. Woodsas nustatė stiprų 
polinkį į konservatizmą savo tyrinėtose firmose, kur bendrovės „apdovano- 
davo vadovą, kurio investicijų įgyvendinimas pranokdavo ankstesnes prog- 
nozes, o bausdavo tokį, kurio veiklos rezultatas nusmukdavo žemiau prog- 
nozuotos ribos“ (1966, p. 93). 

kaip turėjusios galių įsigilinti labiau, negu atskleidžia akivaizdūs 
liudijimai, kad galima būtų nustatyti, kaip iš tiesų būta“ (1964, p. 
258). Šiuo požiūriu ypač svarbus nuolatinis audito proceso pobū- 
dis. Vadinasi, nors įprastines variacijas tarp faktinių duomenų ir 
planuotųjų kartais galima paaiškinti įtikimais, nors ir netiksliais bū- 
dais, nuolatinis darbo nesėkmės pobūdis sunkiai paaiškinamas. 

Bendrosios vadovybės pranašumai kapitalo rinkos atžvilgiu au- 
dito požiūriais yra dvejopi. Viena, padalinių vadovai yra valdi- 
niai; būdami tokie, jie savo ataskaitas ir bylų dublikatus pateikia 
atitinkamai peržiūrai. Akcininkai priešingai; jie labiau varžomi 
atskleisti savo reikalavimus. Netgi palyginti nekalti reikalavimai 
parodyti korporacijos akcininkų sąrašą su daug mažiau vidinio 
kasdienio darbo detalių gali būti vadovybės atmesti ir paviešina- 
mi gerokai vėliau ar tik teismui paliepus. 

Antra, bendroji vadovybė gali tikėtis, kad išmanantieji proble- 
mas bus labiau linkę bendradarbiauti nei koks prašalaitis. Taigi 
svarbios vidinės informacijos atskleidimą prašalaičiui linkstama 
traktuoti kaip išdavystės aktą!! , tačiau jos atskleidimas viduje var- 
gu ar vertintinas nepalankiai. Greičiau jos atskleidimas viduje yra 
vertinamas palankiai kaip būtinas organizacijos integralumui ir 
todėl yra atlyginamas. Informacijos atskleidimas prašalaičiams pa- 
prastai užtraukia baudas informantui!*, nors tos baudos gali būti 
ir labai nedidelės. 

Vidinis auditas yra naudingas ne tik priežastims nustatyti, jis 
yra pagrindas spręsti, kada darbo padaliniams reikia pagalbos. 


"! „Karaliai gali skirtis tolerancija, rodoma tokioms ydoms kaip neišmany- 
mas ar tinginystė, tačiau išdavystė netoleruojama. Suteikimas spaudai žalą 
darančios informacijos ar planų išdavimas varžovui yra priešo veiksmai...; 
tai neatleistini nusikaltimai“ (Jay, 1971, p. 266). Firmos vadovybė žalą daran- 
čios vidinės informacijos atskleidimą spaudai ar galimam bendrovių perėmi- 
mo atstovui vertina kaip išdavystės aktą. 

'* Atskleidęs sąnaudų viršijimą lėktuvui C-5A, vienas Pentagono darbuoto- 
jas (A. Ernestas Fitzgeraldas) buvo atleistas iš darbo. Tačiau net ir vėlesnis 
senatoriaus Proksmire'o bei kitų reikalavimas grąžinti tą tarnautoją į darbą 
pasirodė nesėkmingas. [Žr. Mollenhoff (1973).] Suprantama, toks kišimasis 
neįprastas ir negarantuoja, kad informanto karjeros lūkesčiams nebus pada- 
ryta žalos. 

Bendroji vadovybė gali įtraukti į savo personalą tuos, kurie pri- 
klauso vidinio valdymo konsultaciniam padaliniui, o prireikus — 
paskolinti juos ar priskirti darbo padaliniams. Iš dalies tokia pri- 
skyrimo reikmė gali būti atskleista per vidaus auditą. Taigi, nors 
bendroji vadovybė paprastai neturėtų būti įtraukiama spręsti dar- 
bo reikalų"? , tačiau galimybė kištis įprastu būdu ir būti informuo- 
tai išskirtinėmis sąlygomis padeda didinti jos patikimumą kaip 
vidaus kontrolės veiksnį'*. Todėl tokia savireguliacinė darbo pa- 
dalinių elgsena skatintina. 

Kontroliuodama vidinio našumo problemas ir taip užtikrin- 
dama aukštesnį didesnio pelno didinimo lygmenį, nei galėtų pa- 
siekti savarankiška kapitalo rinka (už įmanomą kainą), bendroji 
vadovybė ir jos pagalbinis personalas gali įgyvendinti tolesnę ka- 
pitalo rinkos funkciją - kreipti grynųjų pinigų srautus į pelningus 
sandorius. Taigi pinigų srautai M formos firmoje nėra automatiš- 
kai kreipiami į savo šaltinius, bet paliekami cirkuliuoti vidaus kon- 
kurencijos sąlygomis. Iš keleto padalinių užprašoma investavimo 
siūlymų, ir juos bendroji vadovybė įvertina. Įprastas kriterijus yra 
pelno norma investuotajam kapitalui“. 

Be to, kadangi paprastai komunikavimo ir vidinio derinimo kai- 
nos yra mažesnės, nei būtų teikiant investicinius pasiūlymus išori- 
nei kapitalo rinkai, būtų praktiška vidinio investavimo procesą 
suskaidyti etapais. Taigi nuoseklus sprendimų procesas (kuriame 
papildomas finansavimas priklauso nuo ankstesnio etapo rezulta- 
tų ir susiklostančių aplinkybių) gali būti įmanomas ir veiksmingas 


"* Priežastys vengti kasdienio kišimosi buvo pateiktos kitur. Neseniai pasiro- 
džiusi Alleno studija apie daugiadales firmas plačiai paremia tokį pagrindinį 
teiginį. Allenas nurodo, kad iš dviejų firmų didelio našumo firma turėjo „gan 
paprastų, tačiau labai išrankių organizacinių būdų kontrolei savo padaliniuose 
išlaikyti“, o mažo našumo firmos vadovybė palyginti su savo galimybėmis 
tapo „per daug įsitraukusi“ į savo darbo padalinių reikalus (1970, p. 28). 

“ Šis vidinio vadovavimo konsultacinis padalinys paprastai būtų prieinamas 
darbo padalinių prašymu, taip pat bendrosios vadovybės paliepimu. Toks 
padalinys galbūt turi mažą aukšto lygio ekspertizės patirtį. Būtų nuostolinga 
kiekvienam darbo padaliniui mėginti kopijuoti tokius gebėjimus. 

5 Apie vertingos patirties turintį vidinių išteklių skirstymo modelį Tarptauti- 
nių komunalinių paslaugų korporacijoje žr. Hamiltono ir Moseso studiją (1973). 

kaip vidinio investavimo strategija. O sandorių sąnaudos, veikian- 
čios tokį procesą per kapitalo rinką, priešingai, yra neleistinos. 

Daugeliu atvejų toks pinigų srautų skyrimas labai pelningam ver- 
slui, jei lyginsime vidinius valdymo procesus su išoriniais, yra 
pats ryškiausias M formos įmonės požymis, nors išskaidyta kuriuo 
nors laikotarpiu firma gali grynųjų pinigų srautus kreipti tik į 
labai siaurą alternatyvų diapazoną. Netgi jei kuri nors firma ak- 
tyviai diegia naujas veiklos rūšis ir kratosi senųjų, jos pasirinki- 
mo diapazonas priklauso nuo to, kurie pagrindiniai investuoto- 
jai, besidomintys nuosavybės ir prekybos vertybiniais popieriais, 
o ne nekilnojamojo turto valdymu, prie viso to prieina. Tai, ką 
čia M formos firma daro, yra pločio keitimas į gylį'*. Panašiame 
kontekste Alchianas ir Demsetzas rašo: „Naši gamyba su įvai- 
riopais ištekliais atsiranda ne dėl to, kad turima geresnių ištek- 
lių, bet kad geriau išmanoma, kaip iš tų išteklių ką našiau pada- 
ryti“ (1972, p. 29). 


4. Optimalus skaidymas 


M formos struktūra yra visiškai sugadinama, kai bendroji va- 
dovybė įsitraukia į ekstensyvius ir nuolatinius padalinių kasdie- 
nės veiklos reikalus. Tokiais atvejais užmirštamas skirtumas tarp 
strateginių ir einamųjų problemų; vargu ar galima čia kalbėti apie 
minėtą kapitalo rinkos funkcijų internalizaciją su grynuoju pelnu. 
Rimtai pažeidžiama atskaitomybė; pelningumo tikslai, kaip ir ga- 
lima tikėtis, aukojami įmonės plėtrai. 

Taigi efektyvus skaidymas reikalauja iš bendrosios vadovybės 
laikytis atitinkamo atstumo. Be to, visa tai tinka ir pagalbiniams 
darbuotojams, kuriems bendroji vadovybė patiki vidaus audito ir 
konsultacijų vadovybei paslaugas. Perkrovimas pareigomis trik- 


" Iš dalies panašią diskusiją apie M formos išskaidymo vidinių išteklių pa- 
skirstymo rezultatus žr. Drucker (1970). Taip pat su tuo susiję yra Heflebowe- 
rio (1960) ir Westono (1970) tyrinėjimai. Kai kurie darbai Harvardo verslo 
mokykloje taip pat susiję su tomis problemomis [žr. Bower (1971) ir ten nuro- 
dyta literatūra; be to, ir Allen (1970)]. 

do racionalų atsakomybės skirstymą tarp trumpalaikių einamųjų 
problemų ir ilgalaikio planavimo bei išteklių skirstymo veiklos. 
Tai, ką Marchas ir Simonas vadina Greshamo planavimo dėsniu — 
būtent „kasdienė rutina išstumia planavimą “ (1958, p. 185), - pa- 
sirodo, yra teisinga, kai suplakamos kasdienės ir strateginės funk- 
cijos. Kadangi argumentai čia žinomi, 0 jų prasmė organizacinia- 
me planavime pakankamai aiški, tų dviejų veiklos rūšių atskyri- 
mas neabejotinai labai iškraipo kai kurias vadovavimo funkcijas. 
Matyt, sunku atsispirti troškimui kuo plačiau įsitraukti. 

Taigi optimalų skaidymą sudaro: 1) atskiriamų ekonominių 
veiklos rūšių identifikavimas; 2) kiekvienos jų atitinkamo kvaziau- 
tonominio statuso (paprastai tokio kaip pelno centras) nustaty- 
mas, 3) kiekvieno padalinio efektyvios veiklos stebėjimas, 4) pa- 
skatų skyrimas, 5) grynųjų pinigų srauto nukreipimas į didelio 
pelno investicijas, 6) strateginio planavimo darbai (diversifikavi- 
mas, įsigijimas ir panaši veikla) kitais požiūriais. M formos struk- 
tūra yra tokia, jog skaidymo koncepciją ji derina su vidine kontro- 
le bei strateginio sprendimų priėmimo gebėjimu. Bendrajam M 
formos vadovavimui, kad tos funkcijos būtų atliekamos kaip de- 
ra, paprastai reikia specialistų. Tačiau dar kartą reikia pasakyti, 
jog būtina pasirūpinti, kad bendroji vadovybė ir jos tarnautojai 
nebūtų perkrauti einamaisiais reikalais taip, jog negalėtų atlikti 
aukšto lygmens planavimo ir kontrolės funkcijų, kuriomis yra pa- 
remta nuolatinė M formos įmonės sėkmė. 

Ar skaidyti ir kaip skaidyti, priklauso nuo firmos dydžio, tunk- 
cinio skirtingumo bei informacijos technologijos būklės (Emery, 
1969). Drauge reikėtų pažymėti, kad nuoroda į optimumą čia var- 
tojama lyginamaisiais instituciniais terminais. Kaip ir kitais atžvil- 
giais lyginamos unitarinių ar holdingo bendrovių organizacinės 
formos, M formos struktūra turi svarbių pranašumų. Tačiau ji ne- 
gali būti įsteigta tokio čia pateikiamo argumento pagrindu, esą M 
formos struktūra yra geriausia iš visų įsivaizduojamų struktūrų. 
Organizacinės naujovės netgi dabar gali būti kūrimosi stadijoje, 
kuri jas iš dalies pasendins, tačiau kurias mokslininkai tik po ke- 
lerių metų nurodys kaip vertas dėmesio. Didesnis jautrumas orga- 
nizacinėms naujovėms ir jų ekonominei svarbai, kuri buvo būdin- 
ga praeityje, vis dėlto turėtų padėti išvengti didelio pripažinimo 

vėlavimo, kuris buvo būdingas iki tol, kol M formos struktūros ir 
jos konglomeratinio varianto reikšmė tapo akivaizdi. 

Tačiau kad šios pastabos nesumenkintų M formos struktūros 
pranašumų, skubu pridurti, jog, laukiant M formos evoliucinės 
kaitos, hierarchinio pertvarkymo principai, kuriais remiasi M for- 
ma, tebėra labai stiprūs. Aptardamas prisitaikiusią korporacinę 
organizaciją, Beeras pažymi: „Hierarchijos sąvoka kibernetikoje 
pateikiama kaip būtinas struktūrinis bet kurio gyvybingo orga- 
nizmo požymis. Tai mūsų nestebina, nors jos teorinis pagrindas 
yra gilus, nes visos gyvybingos sistemos reiškiasi būtent kaip hie- 
rarchinės organizacijos“ (1969, p. 399). Be to, ne vien Simono pa- 
teiktos kompleksinės biologinių, fizinių ir socialinių sistemų ypa- 
tybės ne tik dar sykį tai patvirtina, bet ir pabrėžia, kad hierarchi- 
jos paprastai problemas sprendžia taip, jog „aukštesnio dažnio 
dinamikos yra susiejamos su posistemėmis, o žemesnio dažnio 
dinamikos su didesnėmis sistemomis <...>, [0] intrakomponenti- 
niai ryšiai yra apskritai stipresni už tarpkomponentinius“ (1962, 
p. 477). Tokios rūšies hierarchinės sistemos gali būti vadinamos 
beveik neišardomomis (Simon, 1962). Todėl nėra joks atsitiktinis 
dalykas, kad M formos struktūra sprendžia problemas daugiau- 
sia kaip tik tokiu būdu. 


Nors M formos struktūra iš pradžių buvo išrasta ir pasitelkta 
kaip priemonė vietos sąlygoms gerinti ir antraeilių tikslų siekti, 
vėliau ji įgavo platesnę sisteminę reikšmę. Tie sisteminiai rezulta- 
tai iš dalies susiję su konkurencija prekių rinkoje; neprisitaikiu- 
sioms firmoms, kad jos išliktų, atrodė, būtina šalinti sąstingį - taip 
tikėtasi išlaikyti gyvybingumą. Ne ką mažiau svarbūs iš kapitalo 
rinkų perimtų pavojų padariniai. Šiuo atveju ypač įdomus kon- 
glomeratinis M formos struktūros variantas, bet tai bus nagrinė- 
jama tolesniame skyriuje. Tačiau kalbant vien tik apie tiesioginius 
padarinius, o tai yra pakankama mūsų ketinimams, problema yra 
tokia: didelės įmonės organizacija ir veiklos pagal M formą kryptis yra 
palankesnė tikslui siekti, ir mažiausių sąnaudų elgsena yra ęlaudžiau 

susijusi su neoklasikine pelno didinimo hipoteze negu U formos organi- 
zacinė alternatyva" . 

Tačiau tiems rezultatams pasiekti reikia ne vien išskaidymo. 
Tam taip pat būtina kasdienę atsakomybę atskirti nuo strategi- 
nės. Pirmoji būdinga darbo padaliniams, o antroji yra susitelkusi 
prie bendro vadovavimo problemų. Be to, toks atskyrimas pats 
savaime negarantuoja strateginio efektyvumo; norint tokio efek- 
tyvumo pasiekti, reikia, kad bendroji vadovybė išplėtotų vidinės 
kontrolės aparatą, įvertintų darbo padalinių veiklą ir vidinių iš- 
teklių skirstymo galimybes, kurios teiktų pirmenybę skirti ištek- 
lius didelio pelningumo gaminiams. 

Kad išskaidytos įmonės kartais, o gal ir dažnai, nesugeba atsi- 
liepti į tokias išlygas, nurodo Ansoffas ir Brandenbergas; jie pažy- 
mi, kad darbo potencialas išskaidytose firmose dažnai lieka neiš- 
naudotas, nes bendroji vadovybė „arba toliau išlieka per daug atvi- 
ra kasdienėms darbo problemoms [t. y. ne strategiška, o 
intervencionistinė|, arba sumažina bendrą vadovavimą iki tokio mi- 
nimalaus lygmens, kai strateginiai ir struktūriniai sprendimai jau 
neįmanomi (1971, p. 722). Todėl būtinos pastangos įvertinti vidinę 
kontrolę išskaidytose įmonėse ir daryti skirtumą tarp kelių tipų, jei 
numatoma išmėginti M formos hipotezę. Norint palengvinti tokius 
mėginimus, priede pateikiama šešių būdų klasifikavimo schema. 


" Reikia pažymėti, kad diskusija turi būti plėtojama palyginimais. Todėl tai 
galėtų būti pateikta kaip U formos hipotezė; kaip tik didelės įmonės organizaci- 
ja ir veikla pagal U formą yra palanki tikslų siekiams ir sąnaudų režimui, kuris 
su vadybinio įžvalgumo hipoteze yra susietas glaudžiau negu organizacinė M 
formos alternatyva. Toks ekvivalentiškas teiginys atskleidžia slypinčią simetri- 
ją, kurią kai kas gali palaikyti prieštaringa: jei kas priima palankų požiūrį į anks- 
čiau minėtą M formos organizaciją, galima taip pat tarti, kad patylomis jis su- 
tinka ir su vadybinio įžvalgumo teorija (U formos organizacijos kontekste). Va- 
dinasi, jei M formos organizacija dėl pateiktų priežasčių pasižymi didesnio 
efektyvumo, motyvavimo ir kontrolės galimybėmis, priskiriamomis jai, tuo- 
met, galimas daiktas, didelės įmonės organizavimas ir veikla pagal tradicinę (U 
formos) struktūrą prisidės prie tokio valdymo praradimo ir naudingumo didi- 
nimo režimo, kurį aprašė Williamsonas (1964). Todėl tokio masto, kokiu eko- 
nomikoje yra stebimas didelių, unitarinės formos struktūrų ir neįprastų gali- 
mybių sutapimas (daugiausia dėl produktų rinkos palankių sąlygų), tokio masto 
galima tikėtis ir naudingumo didinimo (ir atitinkamų jo pasekmių) režimo. 

PRIEDAS 


Klasifikacijos schema“ 


Kaip buvo pažymėta, pagrindinė problema, iškelta M formos 
hipotezei tikrinti, yra tokia: jei visos išskaidytosios firmos yra va- 
dinamos M formos firmomis, neatsižvelgiant į su tuo susijusių 
vidinių sprendimų priėmimą ir kontrolės aparatą, per daug įmo- 
nių bus priskirta M formos kategorijai. Kai kurios išskaidytosios 
firmos iš esmės yra holdingo bendrovės, nes neturi būtino kon- 
trolės mechanizmo, o kitos yra itin įsitraukusios į einamuosius 
reikalus. Jei M formos paskirtis iš tiesų yra likti atsargai kitoms 
firmoms, kurios jungia atitinkamus struktūrinius ir vidinės veik- 
los požymius, informacijos reikia abiem aspektais. 

Keblumai čia yra trejopi. Pirma, daug lengviau gauti informa- 
cijos apie vidines procedūras negu apie išsiskaidymą. Antra, ben- 
drosios vadovybės atitinkamas įsitraukimas į darbo padalinių rei- 
kalus įvairuoja priklausomai nuo aplinkybių ar produktų rinkos 
savitarpio priklausomybės, būdingos firmai ir privalomos „har- 
monizuoti“. Padaliniai, dalyvaujantys tarpinių produktų mainuose 
(vertikalioji integracija), paprastai susiduria su skirtingais kontrolės 
poreikiais, jai lyginsime su tais padaliniais, kuriuose nėra vidinių 
tarp padalinių sudaromų sandorių. Panašiai reikalinga produktų 
rinkos kontrolė yra daug intensyvesnė, jei darbo padaliniai gami- 
na konkuruojančius gaminius, negu tada, kai gaminių diversifi- 
kacijos sumetimais tokios savitarpio priklausomybės nesama. 

Trečioji problema tokia, jog, įgijus M formos struktūrą, firmai 
gali tekti įveikti pereinamąjį etapą, per kurį „optimalus“ kontrolės 
santykis, išreikštas pusiausvyros terminais, yra laužomas. Jei tas 
pereinamąsias sąlygas reikia nustatyti ir atitinkamai klasifikuoti, 
būtina įvertinti natūralaus gyvavimo ciklą M formos įmonėje. 


“ Klasifikacijos schema, atskirai pateikta Richardo Rumelto [pagal Scotto pra- 
nešimą (1973, p. 138-139)], iš dalies panaši į čia pateiktąją, nors jis nedaro 
skirtumo tarp M formos firmų (tarp M, M' ir M), kuris čia pateiktas ir kuris, 
manau, yra svarbus. Kaip vartoti pateiktą schemą 8 firmų grupei, žr. Wil- 
liamson ir Bhargava (1972). 

Nors šios schemos patirtis gali atskleisti tam tikrų dviprasmiš- 
kumų, pasiūlyti geresnių apibrėžčių ir atskleisti poreikį ieškoti dar 
papildomų sąvokų, atrodo, bus naudinga tęsti skirtą užduotį ir 
padaryti reikalingų patikslinimų. Gerai žinoma, kad vidinė orga- 
nizacija šiuo metu imasi tokių darbų. Taigi čia pateikiama tokia 
klasifikacijos schema. 


1. Unitarinė forma (U forma) 


Tai tradicinė funkciškai organizuota įmonė. (Tai atitinkama 
struktūra, apimanti smulkias ir mažesnes nei vidutinės firmas. Kai 
kurios vidutinės firmos, kuriose ypač gausu tarpusavio ryšių, ga- 
li ieškoti čia atitinkamos struktūros.) Šios struktūros atmaina kar- 
tais pasitaiko ten, kur įmonė turi U formos požymių, bet yra įgiju- 
si neženklių skirtybių, o neesminės dalys turi pusiau autonominį 
statusą. Jei tokia diversifikacija apima bent trečdalį firmos pridė- 
tinės vertės, tokia funkciškai sudaryta firma priskirtina U formos 
kategorijai. 


2. Holdingo bendrovė (H forma) 


Tai išskaidyta įmonė, kurioje nenumatytas būtinas vidinės kon- 
trolės aparatas. Tokie padaliniai dažnai siejami giminystės ryšiais 
su pagrindine įmone per pagalbinius santykius. 


3. Daugiadalė forma (M forma) 


Tai daugiadalė įmonė, kurioje einamieji sprendimai skiriami 
nuo strateginių ir kuriai reikalingas vidinės kontrolės aparatas yra 
sudarytas ir sistemiškai taikomas. 

Reikėtų skirti du jos pogrupius: D,, kuris Žymi labai integruotą 
M formos įmonę, gal su diferencijuotais, bet šiaip įprastais galuti- 
niais produktais; ir pagaliau D, tipas, kuris žymi M formos įmonę 
su diversifikuotais galutiniais produktais ar paslaugomis. Kaip ir 
tarp šių dviejų, reikia intensyvesnės vidinės kontrolės aparato ša- 
lutiniam poveikiui pirmajame valdyti. 

4. Pereinamoji daugiadalė forma (M' forma) 


Tai M formos įmonė, kuri dar tebėra jungimosi procese. Jai ga- 
li būti būdingas organizacinis mokymasis arba jos naujai įgytos 
dalys pagrindinėje įmonėje dar nėra pakankamai įjungtos į pada- 
linę struktūrą". 


5. Iškreiptoji daugiadalė forma (M forma) 


M formos įmonė yra daugiadalė struktūra, kuri turi reikalingą 
kontrolės aparatą, tačiau kurioje bendroji vadovybė yra plačiai 
įtraukta į einamuosius reikalus. Taigi nesama atitinkamo atstumo 
santykio, todėl nėra pagrindo tikėtis M formos veiklos rezultato 
gana ilgai??. 


'* Kadangi organizacijai gali stigti laiko persitvarkyti, padaryti, sakysim, di- 
delių struktūrinių pokyčių ir paskui prisitaikyti prie valdymo pasekmių (t. y. 
tokių, į kurias įeina ir organizacinis mokymasis), laikotarpis iki pertvarkos, 
jai vykstant ir tuoj po jos M formos linkme, paprastai pasižymi pusiausvyros 
stygiumi. Jei siekiama tiksliai įvertinti tokios kaitos pasekmes darbų kokybei, 
galbūt vertėtų padaryti keletą išlygų dėl prisitaikymo sunkumų. 

Gali prireikti laiko ir naujovėms integruoti į susidariusią M formą. Esamieji 

naujai įgytos firmos vadovai galbūt yra turėję galimybę derėtis kaip sąlygą įsigy- 
tai įmonei remti, kad jai būtų suteikta tam tikra autonomija. Tik kai toji vadovybė 
yra perkeliama į pagrindinę organizaciją, įvyksta atsistatydinimas ar kitaip pa- 
veikiama priimti įprastesnį atsidalijimo būdą, į darbą gali būti paleidžiamas vi- 
sas M formos kontrolės aparatas. Iš tiesų dėl pereinamojo pobūdžio skubinti skai- 
dymąsi bendroji vadovybė gali, pirmai „teisėtai“ progai pasitaikius, naujai susi- 
dariusių padalinių reikalų imtis aktyviau, negu būtų, vertinant pusiausvyros 
sąlygomis, paprastai daroma. Matyt, tokių pastangų tikslas yra paveikti, kad bū- 
tų greičiau sąlygoti požiūriai ir procedūrų kaita, negu šiaip būna, - taigi juos 
suartinti su tais, kurie egzistuoja firmoje. Toks akivaizdžiai per didelis kišimasis 
neturėtų būti vertinamas kaip prieštaravimas M formos procedūroms, nebent 
kišimasis būtų ilgas ir plačiai praktikuojamas įmonėje. Kitu atveju tai yra tik per- 
einamoji sąlyga ir M formos veiklos žlugdymu ji nelaikoma. 
* Gali būti reikalinga pripažinti pusiau iškreiptą M formos organizacijos ti- 
pą. Taigi tarkim, kad keletas M formos firmų yra sujungtos ir kad kiekvienos 
bendroji vadovybė yra paversta grupės štabu. Jei, sakysim, grupių viceprezi- 
dentai ne tik vadovauja savo grupėms, bet ir drauge su prezidentu nustato 
bendrą politiką, strateginių sprendimų priėmimo procese vėl gali iškilti at- 
skirų pareiškimų. Šiuo kartu neaišku, ar toks mišrus grupinių prezidentų da- 
lyvavimas yra pakankamai svarbus papildomai klasifikacijai pateisinti. 

6. Mišrioji forma (X forma) 


Galimas daiktas, išskaidytoji įmonė turės mišrią formą, kurio- 
je kai kurie padaliniai bus iš esmės holdingo bendrovės atmaina, 
vybė. Greičiausiai abejotina, ar mišrioji forma pajėgs labai ilgai 
išlikti gyvybinga. Tačiau kai kurios išimtys gali išlikti tiesiog atsi- 
tiktinai. Taigi X forma galėtų būti įtraukiama klasifikacijos išsa- 
mumo sumetimais ir kaip priminimas to, jog organizacijos išliki- 
mas yra bendra racionalių ir atsitiktinių procesų funkcija. Didelė- 
mis pastangomis racionalios struktūros turėtų klestėti, tačiau, be 
abejo, iškils ir neįprastų atvejų, kartkartėmis jie netgi išsilaikys. 

Tačiau sakyti, kad X formos neturi racionalių savybių, grei- 
čiausiai būtų per daug. Pavyzdžiui, stambi U forma, pasižyminti 
monopoline galia pagrindinėje savo rinkoje, gali panorėti savo 
reinvestuojamų grynųjų pinigų srautus apriboti šia rinka. Tuo pat 
metu ji gali aptikti patrauklių galimybių investuoti dalį tų lėšų į 
nesusijusias verslo atšakas. Tai galėtų būti palanku reikštis diver- 
sifikacijai, bet ji būtų nepakankamai stipri, kad pagrindinei rinkai 
garantuotų galimybę atsikratyti centrinės valdžios kontrolės. Taip 
kiekviena verslo diversifikuota dalis galėtų įgyti padalinio statu- 
są, tačiau pagrindinis verslas daugiausia būtų kontroliuojamas 
kaip ir anksčiau. Tik jei pagrindinis verslas pats galėtų būti efek- 
tyviai išskaidytas (pagal produkto diferenciaciją, teritorijų geo- 
grafiją ir kitus požymius), o tai galiausiai jis pajėgus padaryti, tos 
firmos veiklos dalies išskaidymas galėtų būti garantuotas. 

8 SKYRIUS 


Struktūrinis fenomenas, vadinamas korporacinės organiza- 
cijos konglomerato forma, sudaro viešosios politikos anomaliją 
jau ištisus 20 metų, o Amerikos pramoninio peizažo dalį užima 
net dar nuo senesnių laikų. Tačiau tik per pastarąjį dešimtmetį 
jis ėmė įgauti didesnę reikšmę ir sulaukė dėmesio. Nors atrodo, 
kad per pastaruosius keletą metų įvyko tam tikra pažiūrų kon- 
vergencija, vargu ar galima pasakyti, kad susiklostė konsensuso 
situacija. 

Manau, jog pripažintosios mikroteorijos nevykęs mėginimas 
vidinę firmos organizaciją traktuoti kaip įdomią yra atsakingas 
už tai, ką Posneris yra pavadinęs „konglomerato bendrovės mįs- 
le“ (1972, p. 204). Vis dėlto ši mįslė neatbaidė tų, kurie daugiausia 
kliaunasi pripažintąja mikroteorija ir reiškia nuomonę, jog kon- 
glomeratas niekuo dėtas dėl antikonkurencinių tikslų ar galimy- 
bių ir neturėtų būti antimonopolinio persekiojimo objektas. Bet 
patenkinamų teigiamų argumentų už konglomeratą, pagrįstų pri- 
pažintąja mikroteorija, dar turėtų pasirodyti! . 


* Kaip aiškinama tolesniame 3.1 poskyrvje, kartais ginčijamasi, ar tarpusavio 
sąveika turi patrauklių efektyvumo ypatybių tuo požiūriu, jog lengvina kai- 
nų mažinimą šiaip pastovių kainų aplinkybėmis. Nors ir sutikdamas, kad čia 
galima taikyti tarpusavio sąveiką, nemanau, jog esama labai patikimų ekono- 
minių argumentų už konglomeratą. Suprantama, visas konglomeratinis ju- 
dėjimas negali būti tokiais argumentais aiškinamas. Be to, manau, verta pasa- 
kyti, kad tarpusavio sąveika gali neskatinti efektyvumo. Sykį prasidėjusi, gal- 
būt kaip kainų mažinimo technologija, ji gali būti tęsiama, nes ji pardavėjams 
teikia biurokratinių lengvatų. 

Adelmanas (1961) yra sakęs, kad konglomeratas turi patrauklių savybių 
vertybinių popierių paketui diversifikuoti. Tačiau, antra vertus, abejotina, kad 
visą konglomeratinį sąjūdį galima būtų aiškinti tokiomis sąvokomis. 

Populistiniai konglomerato kritikai neleido tokiam nesusipra- 
timui praeiti nepastebėtam. Solo požiūris bene bus daug kam bū- 
dingas. Jis teigia, jog „susidūrę su tokiu iš tikrųjų pavojingu reiš- 
kiniu, kaip XX a. septintojo dešimtmečio konglomeratiniai susi- 
vienijimai, kuriuos sukūrė finansų spekuliantai, padarydami 
pelningus savo vertybinius popierius, profesionalūs antimonopo- 
liniai ekonomistai tylėjo. Kaip ir kitos šiuolaikinės įmonės reali- 
jos, šis fenomenas, kuris galbūt ilgiems metams pakirs vadybos 
efektyvumą ir organizacinį loginį pagrindą, yra anapus jų nagri- 
nėjamų koncepcijų ribų“ (1972, p. 47—48). 

Šia proga reikėtų pasakyti keletą pastabų. Pirma, gindamas 
antimonopolinius ekonomistus, norėčiau pabrėžti, kad finansi- 
nės manipuliacijos nėra mano tema. Tai pirmiausia Vertybinių 
popierių ir Biržos komisijų, o ne JAV Antimonopolinio skyriaus 
reikalas. Nors Solas galėtų pagrįstai atsikirsti, kad kaip tik eko- 
nomistai yra siaurakakčiai, vis dėlto vertybinių popierių specia- 
listai, kurie dabar iš tiesų yra susiskaldę, dėl to tikriausiai kalti. 
Antra, o tai svarbiau, griežti Solo kaltinimai konkrečius konglo- 
merato apraiškų pavojus palieka visiškai neapibrėžtus. Trečia, 
sutinku, kad konglomerato samprata reikalauja plėsti tradicinius 
rėmus. Vis dėlto manau, jog reikia pažymėti, kad populistiniai 
konglomerato kritikai, o ir iškiliausi mikroteoretikai, vienodai 
mažai kreipia dėmesį į vidinės organizacijos išteklių skirstymo 
poveikį kapitalo rinkos pakeitimo poveikio forma. Pagaliau kon- 
glomeratai pasirodo įvairiais pavidalais ir turi skirtingiausių tiks- 
lų. Taigi nurodoma, jog konglomeratus reikia pulti pasirinkti- 
nai, 0 ne plačiu frontu. 

Šiame skyriuje išskiriami konglomeratai, kurie turi patrauklių 
racionalumo bruožų“. Tokio nusistatymo priežastys pateiktos 1 sky- 
riuje. Konglomerato santykiai su konkurencija kapitalo rinkoje nag- 
rinėjami 2 skyriuje. Viešosios politikos realios ir tariamos proble- 
mos, kurias kelia konglomeratai, svarstomos 3 skyriuje. Kai kurie 
faktai, susiję su konglomeratų veikla, aptariami 4 skyriuje. Toliau 
pateikiamos išvados. Pagrindinę problemą galima nusakyti taip: 


- Tai firmos, kurios pagal klasifikacinę schemą, pateiktą 8 skyriaus priede, 
yra M formos D. tipo atmaina. 

tiek, kiek vertikaliąją gamybos integraciją paprastai reikia vertinti 
pagal (lyginamąsias institucines) negalias tarpinių prekių rinkoje, 
teigiamuosius konglomerato organizacijos bruožus reikėtų suprasti 
kapitalo rinkos negalių sąvokomis. 


1. Teigiamieji požymiai 


Konglomerato fenomeną trukdo suprasti tai, jog visi konglo- 
meratai yra traktuojami kaip vienas nuo kito sunkiai atskiriami. 
Kai kurios jų rūšys gali kelti tikrų viešosios politikos problemų, 
kitos gali turėti konkurenciją skatinančios įtakos, o dar kitos daro 
iš esmės neutralų poveikį. Tos, kurios jungia pirmuosius du ti- 
pus, kelia pačių kebliausių viešosios politikos klausimų. 

Pagrindinis dėmesys čia skiriamas atgyjančios rūšies konglome- 
ratams, kuriuos suprantu kaip išskaidytąsias firmas, turinčias stra- 
teginio planavimo ir vidinės kontrolės galių, aprašytų 8 skyriaus 
3.2 poskyryje ir pakankamai diversifikuotų, kad pateisintų prisky- 
rimą konglomerato kategorijai?. Taigi nustatyti šios diskusijos ri- 
bas verčia dvi priežastys. Pirma, potencialiai palankias konglome- 
ratams išvadas, galima sakyti, ignoravo valstybinių šio reiškinio 
agentūrų diskusijos. Nors JAV Federalinė prekybos komisija (FPK) 
sušvelnino savo nuostatas konglomeratų atžvilgiu? ,jos ankstesnioji 
pozicija?, taip pat ir toji, kurią pareiškė JAV Teisingumo departa- 


* Apie keletą problemų apibrėžiant atitinkamu laipsniu diversifikaciją, kad 
galima būtų tinkamai apibūdinti konglomeratą, žr. Markham (1973, p. 7-19). 
* Žr. Personalo pranešimą Federalinei prekybos komisijai „Konglomeratų jun- 
gimosi patirtis: devynių korporacijų empirinė analizė“, 1972, lapkr. 

* Žr., sakykim, kreipimąsi, kurį buvęs teisingumo ministras Johnas N. Mit- 
chellas pasiuntė Džordžijos advokatų draugijai 1969 m. birželio 6 d. (tekstas 
perspausdintas leidinyje BNA Antitrust and Trade Regulation Reporter, 1969, 
birž. 10, nr. 413, p. X-9 iki X-11). 

Thomo Kauperio, kuris šio teksto rašymo metu vadovauja JAV Teisin- 
gumo departamento Antimonopoliniam skyriui, pažiūros yra, kaip teigia- 
ma, artimesnės griežtesnei jo pirmtako Richardo McLareno pozicijai negu 
Turnerio administracijai. Žr. „Antitrust Strategists“, New York Times, 1972, 
lapkr. 12, p. F-7. 

mento pareigūnai“ bei išplėtojo Kongreso personalo studijose“, tu- 
rėjo traktuoti konglomeratą kaip abejotiną reiškinį, jeigu ne kaip 
visiškai prastos reputacijos organizacijos formą. Tačiau jei konglo- 
meratas yra sudėtingesnis ir visapusiškesnis reiškinys, nei atsklei- 
džia oficialūs pareiškimai, nuosaikesnis vertinimas reikalauja, jog 
būtų plačiau atskleisti ir kiti problemos aspektai. 

Antroji priežastis telkti dėmesį į konglomeratus, turinčius pa- 
trauklių vidinio efektyvumo požymių, yra ta, jog bendromis pa- 
stangomis jų aukštesnio lygio gyvybingumas turėtų atsiskleisti 
per skirtingą atsinaujinimą. Tie konglomeratai, kurie, siekdami 
savo tikslų, deda viltis į įstatymų spragas, „išskirtines“ saugu- 
mo problemas, minios įnoringumą, priekabes dėl apskaitos ir 
panašiai, galų gale bus atrinkti, kai išnaudos įstatymų spragas“ 
ir susidurs su tolesnio gyvybingumo išbandymu. Nors įplaukos, 
kurios skelbiamos kiekvienais metais, gali būti smarkiai pakeis- 
tos, teisėtai renkantis iš didelės daugybės „pateisinamų“ atsi- 
skaitymo procedūrų? , įplaukų per keletą gretimų laikotarpių tik- 
rinimas yra mažesnė dingstis kosmetinėms pataisoms. Proble- 
mos, susijusios su specialiais skolų ir paprastųjų akcijų 
instrumentais, taip pat iškyla, kai priartėja skolos grąžinimo ter- 
minas ir/ar aplinkos pokyčiai verčia firmą susidurti su nemalo- 
numais. Konglomerato struktūros, kurioms trūksta finansinio ir 
struktūrinio racionalumo, taip pat tvirtos vadybinės valios (bent 


* Žr. Personalo pranešimą Federalinei prekybos komisijai „Ekonominis pra- 
nešimas apie korporacijų jungimąsi“ (Ekonominė koncentracija, 8A dalis, 
Svarstymai Antimonopoliniame ir Monopolijų pakomitetyje, 91 kongrese, 
1 sesijoje, Vašingtonas, 1969). 

" Žr., pavyzdžiui, „Konglomeratų korporacijų tyrimus“ (Teisėtvarkos komi- 
teto Antimonopolinio pakomitečio narių pranešimas, Atstovų rūmai, 92 kon- 
gresas, 1 sesija, Vašingtonas, 1969). 

Š Būtinosios patirties, susijusios su tokio tipo spragų šalinimu, turi specialis- 
tai, kurie susiduria su Vidaus pajamų komisija, taip pat su problemomis Ver- 
tybinių popierių ir valiutos komisijoje. Kadangi čia pabrėžiamas antimono- 
polinis pobūdis, o antimonopoliniai akcentai menkai susiję su trūkumais mo- 
kesčių ir vertybinių popierių įstatymuose, tokių problemų toliau 
nenagrinėsime. 

* Žr. įdomią diskusiją „Kas yra uždarbiai? Auganti pasitikėjimo krizė“ — For- 
bes, 1967, geg. 15, p. 29-34, 39-41. 

kaip atskirai grupei, nors tai būtų ir atskira išimtis), santykiniu 
mastu žlunga. Jei atrankos mechanizmas veikia deramai, tokios 
struktūros turės atitinkamai prisitaikyti, šiek tiek susimažinti arba 
išnykti!“. Vadinasi, dėmesys iš pat pradžių krypsta į tų konglo- 
merato rūšių, kurios, manoma, turi stiprių struktūrinių ir vady- 
binių savybių, analizę. 


2. Konkurencija kapitalo rinkoje 


Vidinė organizacija kapitalo rinkoje konkurenciją veikia trimis 
atvejais. Pirma, (atitinkamo tipo) išskaidytosios firmos grynųjų 
pinigų srautus patikimiau kreipia į didelio pelno sritis. Priežastys 
čia jau žinomos iš ankstesnio skyriaus. Antra, išskaidytoji firma 
gerai tinka kaip perėmimo (takeover) atstovas. Įsigytosios firmos, 
kurios tepajėgė veikti vangiai, tuo yra skatinamos dirbti našiau. 
Trečia, kai tvyranti perėmimo grėsmė pranoksta nesėkmės tiki- 
mybę, perspektyvių tikslų turinčios firmos yra skatinamos grieb- 
tis savireguliacijos priemonių. 


2.1. Vidinių Išteklių skirstymas 


Kapitalo rinka U formos firmų aplinkoje anksčiau buvo trak- 
tuojama kaip mažiau efektyvios priežiūros ir koregavimo mecha- 
nizmas dėl trijų priežasčių: jos išorinis santykis su firma statė ją į 
labai nepalankią informacinę situaciją; ji nesiduoda didesniam ko- 


" Žr. Winter (1971). Jis apibendrina pagrindines prielaidas renkantis argu- 
mentus, norėdamas išsiaiškinti tokias situacijas: 1) firmos turi sprendimo tai- 
syklių, suderintų su patenkinamu principu; 2) pelningos firmos didina pajė- 
gumą ir atitinkamai plečiasi. Jei, be to, „nuolatinės paieškos ir atgyvenų at- 
naujinimas padeda šalinti, kiek įmanoma, pusiausvyros būklės situacijas, 
kuriose galimos, tačiau neišbandytos sprendimų taisyklės duotų didesnių pel- 
nų, negu tos, kurios dabar naudojamos“, susidarytų ilgalaikė pelno didinimo 
tendencija (1971, p. 247-248). 

Tačiau dėl konkurencijos kapitalo rinkoje išnykimas gali įgauti vadybos 
pertvarkos formą, jei konkurencija produktų rinkoje yra silpna. 

regavimui; jai reikia nemažų pertvarkos (displacement) sąnaudų. 
M formos bendroji vadovybė visais šiais atvejais turi daug geres- 
nių savybių. Pirma, ji yra labiau vidinis nei išorinis kontrolės me- 
chanizmas su teisėta valdžios galia ir patyrimu daryti kiekvieno 
jos darbo padalinio detalų įvertinimą. Antra, ji geba tiksliai derin- 
ti ir daryti kai kurias korekcijas. O tai leidžia jai ir anksti apdairiai 
bei preventyviai įsiterpti (tai gebėjimas, kurio rinkai apskritai 
trūksta), ir padaryti ex post korekcinių pataisų, pasižyminčių chi- 
rurginiu tikslumu, kurio trūksta kapitalo rinkai (skalpelis greta 
kirvio būtų gera analogija) reaguojant į aiškias darbo negalias. Pa- 
galiau bendrosios vadovybės kišimosi sąnaudos yra palyginti men- 
kos. Todėl apskritai iš pelnu besirūpinančios bendrosios vadovy- 
bės M formos įmonėje galima būtų tikėtis, kad ji užtikrins geresnį 
darbą, negu gali savarankiška kapitalo rinka. Taigi M formos or- 
ganizacija galėtų būti vertinama kaip kūrybiškas kapitalizmo at- 
sakas į akivaizdžius ribojimus, kuriuos patiria kapitalo rinka, su- 
sidurdama su firma, o drauge kaip priemonė susidoroti su orga- 
nizacinėmis problemomis, kurių atsiranda U formos įmonėje, kai 
pokyčiai pasidaro dideli!!. 


2.2. Perėmimas 


Diskusija gali pasistūmėti priekin aptariant inovacinį M for- 
mos poveikį kapitalo rinkos pertvarkymo pastangoms. Ceteris pa- 
ribus, pertvarkymas juo labiau tikėtinas, juo didesnės galimybės 
negauti pelno planuotoje firmoje ir juo mažesnės yra pertvarkos 


"! Tų dviejų pasekmių samplaiką atskiroje organizacinėje naujovėje bene 
reikėtų vertinti kaip atsitiktinę. Vadinasi, pasirodymas XIX a. pabaigoje 
didelių, bendrojo gaminio, daugiafunkcinių (vertikaliai integruotų) U for- 
mos pavidalo įmonių galbūt leido įgyvendinti sandorinę ir gal technolo- 
ginę masto ekonomiją (galbūt ir monopolinę galią), tačiau šiuo atveju ši 
organizacinė naujovė prisidėjo prie kapitalo rinkos kontrolės silpninimo. 
Galima pagristai tikėtis, kad ateitvje organizacinės naujovės skatins vidi- 
nį efektyvumą, tačiau visiškai neaišku, ar jos turėtų sustiprinti ir kapitalo 
rinkos kontrolę. 

sąnaudos. Palyginti su U formos įmone, M formos naujovė skati- 
na rodyti pertvarkymo pastangas abiem aspektais. 

Kasdienis ekonomijos įgyvendinimas pertvarkant stambią U 
formos įmonę pagal M formos įmonės pavyzdį sudaro galimybę 
gauti pelno, kuris neįmanomas, kol nepadaryta reorganizacija. 
Gaunamos įplaukos susidaro dėl efektyvesnio išteklių skirstymo 
(tarp padalinių ir visumos), geresnės vidinės organizacijos (tech- 
nologinės kontrolės nuostolių mažinimas) ir ne tokio stipraus ant- 
raeilio tikslo vaikymosi. Unitarinės formos organizacijos, kurioms 
yra 1) sunku išsiskaidyti (natūralus padalinys yra integruotoji for- 
ma)! ar 2) vyraujantis požiūris bei valdžios paskirstymas tarp esa- 
mų vadovų savireorganizaciją daro neįmanomą, yra natūralūs per- 
ėmimo kandidatai. 

Egzistuojančios M formos įmonės bus bene pačios parankiau- 
sios pertvarkai įgyvendinti. Viena, jos turi didesnių galimybių iš- 
vadoms pasidaryti; elitinis M formos struktūros personalas gali 
net turėti kaip vieną savo pagrindinių užduočių - rasti galimų 
perėmimo kandidatų. Be to, tokios firmos jau išmano, kokių orga- 
nizacinių pranašumų tokia struktūra teikia. 


2.3. Sisteminės pasekmės 


Unitarinės formos įmonės, kurios tikisi perėmimo, gali mė- 
ginti mažinti potencialią pertvarkymo kainą darydamos atitin- 
kamų vidinių pokyčių: antraeilių tikslų siekimas gali būti sil- 
pninamas ar, galimas daiktas, bus pradedama savireorganiza- 
cija pagal M formos principus. Tačiau kol perėmimo pastangos 


" Net jeigu natūralus padalinys gali būti integruotas, gali būti įmanoma su- 
kurti keletą tokių pat natūralių padalinių; pavyzdžiui, galėtų būti sukurta 
keletas paralelinio gaminio padalinių. Taigi ilgas delsimas išskaidyti labai di- 
deles plieno firmas negali būti aiškinamas vien vertikaliosios integracijos vi- 
dinių reikalavimų požiūriu. Vertikalioji integracija darbo padaliniuose, ta- 
čiau turinčiuose tariamą autonomiją (pavaldžiuose galbūt taisyklėms, kurios 
koordinuoja rinkodarą), yra paprastai įmanoma didesnėje iš tokių firmų, o 
tai smarkiai viršija minimalius technologiškai našios gamybos reikalavimus 
(Bain, 1956). 

nepasiekė didelio masto, tokios prevencinės pastangos papras- 
tai nėra įprastos. Išskyrus U formos įmones, kurios buvo spe- 
cialiai numatytos perimti, galima pareikalauti, kad susidarytų 
palyginti daug daugiadalių įmonių, iš tikrųjų įvertinančių pe- 
rėmimo galimybes. Turint galvoje tik kelias tą funkciją atlie- 
kančias daugiadales firmas, tikimybė, jog bet kuri unitarinės 
formos įmonė taps bandymo perimti objektu, yra per menka, 
kad galima būtų garantuoti ex ante galimybę. Tačiau jei daugia- 
dalių firmų gerokai pagausės, poveikis unitarinės formos įmo- 
nėms, kurios šiaip yra apsaugotos nuo produktų rinkos spau- 
dimo, bus lygus konkurencijos padidėjimui tiek, kiek tai susiję 
su antraeilių tikslų siekiu. Pelnų rinkimasis dėl to išauga; pa- 
dariniai iš tiesų gali siekti toli. Tad įrodymą galima apibendrin- 
ti tokiu teiginiu: vidinė organizacija ir tradicinės kapitalo rin- 
kos galios yra papildai, o drauge ir pakaitai; abeji yra susiję abi- 
pusiu simbiozės santykiu. 

Tačiau gali kilti ir prisitaikymo reakcijų, pasižyminčių dau- 
giau apsauginėmis, o ne koreguojančiomis ypatybėmis. Nors to- 
kios apsauginės reakcijos tarnauja esamosios vadovybės intere- 
sams, sistemos kaip visumos požiūriu, jos linkusios būti disfunk- 
cinės. Cary (1969) išvardija tokias korporacines priemones 
vadovybei nuo tokių puolimų saugoti: 1) papildyti bendrovės 
inkorporavimo pažymėjimą įtraukiant punktą, draudžiantį pri- 
vilegijuotą balsavimą bei didžiosios daugumos reikalavimą (pa- 
vyzdžiui, 80“/0 taisyklės) įteisinti susivienijimą; 2) įsigyti firmą 
su gaminiais, panašiais kaip ir perėmėjo, kad susidarytų anti- 
monopolinė situacija; 3) iš kitos firmos įsigytą papildomą kapi- 
talą perduoti į draugiškas rankas; 4) apriboti paskolų sutartis, 
įtraukus straipsnį dėl nepriimtino vadovybės keitimo; 5) išpirkti 
„plėšiką“ naudojant korporacinius fondus jo akcijoms įsigyti; 
6) pateikti oficialų pasiūlymą patiems firmos akcininkams, kad 
pakiltų jos akcijų kaina aukščiau už esamą oficialaus pasiūlymo 
vertę; 7) pakelti dividendus ir suskirstyti akcijas siekiant to pa- 
ties tikslo; 8) kreiptis dėl draudimo skelbti, jog oficialūs varžovų 
pasiūlymai yra klaidinantys; ir 9) kreiptis į valstybinę vertybi- 
nių popierių komisiją ir, kad būtų suteikta parama, prašyti keis- 
ti oficialius pasiūlymus. Reikėtų pažymėti, kad tokia taktika nėra 

tik hipotetiška; faktiškai ji buvo sukurta kaip atspara perėmimo 
grėsmei, kurią sudaro konglomeratas“. 


2.4. Ypatingoji konglomerato svarba 


Jei M formos firma turi vykdyti anksčiau aprašytas kapitalo 
rinkos valdymo funkcijas ir drauge jei prieš susivienijimus nu- 
kreipta politika, susijusi su horizontaliojo ir vertikaliojo įsigijimo 
atvejais, turi išlikti griežta, gali būti labai svarbu išsaugoti kon- 
glomerato įsigijimo pasirinkimo sandorį (option). Priešingu atveju 
perėmimo grėsmė firmoms, kurios yra tvarkomos atgyvenusiais 
metodais, išliks; leisti kiekvieną rinkos organizacijos formą (drauge 
ir konglomeratą) pulti antimonopolinėmis nuostatomis turėtų ap- 
gailėtinų ir tikriausiai nelaukiamų pasekmių - pablogintų tai, ką 
Manne'as (1965) vadina „rinka korporacinei kontrolei“. 

Tačiau kuo čia dėtos M formos firmos ar konglomeratai? Pagal 
tradicines nuostatas, tvirtinančias, jog daugiau pasirinkimo visa- 
da pripažįstama mažumai, ar bankų sistema negalėtų turėti di- 
desnių galių ištekliams skirstyti? Kitaip sakant, kodėl menkutei 
kapitalo rinkai, palyginti su rimtu užmoju, bet kada teikiama pir- 
menybė? Taip pat ar nereikėtų kai kuriems bankams, jei jie būtų į 
tai linkę, pasirengti aktyviai imtis firmų vidaus reikalų, netgi jei 
tektų keisti vadovybę? 

Iškyla trys problemos su tokiais argumentais: yra užslopinami 
riboto racionalumo momentai; neatsižvelgiama į esminius skirtu- 
mus tarp vidinės ir išorinės kontrolės; pagaliau nepaisoma prisitai- 
kymo reakcijų (vyraujant institucinėms žaidimo taisyklėms). Taigi 
jei sprendimų priėmėjai būtų neabejotinai informuoti apie kuo pla- 
tesnį galimybių diapazoną ir galėtų protingai iš jų rinktis, mažai 


5 Žr. Šiaurės Vakarų pramonės bandymų perimti B. F. Goodricho firmą 
chronologiją ir tų bandymų sukeltas gynybines reakcijas [kaip pateikia Wil- 
liamsonas (1970, p. 100-102)]. Taip pat žr. Antimonopolinio pakomitečio 
personalo pranešimą, aprašantį specialią apsaugą, atitinkamų reguliavimo 
komisijų pasiūlytą reguliuojamoms pramonės šakoms, kai grėsė perėmi- 
mas (ten pat, 7 pastaba, p. 430—133). 


226 Kong omera:o cgarizacija 


teliktų pagrindo atsisakyti tradicinės rinkos. Tačiau gerai žinoma, 
kad tuomet, kai reikia vertinti sudėtingus įvykius, greitai atsiranda 
informacijos apdorojimo gebėjimai. Todėl plėsti pasirinkimo dia- 
pazoną gali būti ne tik netikslinga, bet ir turėti labai žalingų pasek- 
mių. Todėl iškyla prieštara tarp informacijos platumo (šiuo aspek- 
tu bankų sistema gali turėti pranašumų) ir informacijos nuodug- 
numo (kuris reiškia specializuotos firmos pranašumą). 
Konglomeratą galima traktuoti kaip tarpinę formą, kuri (idealiu at- 
veju) yra optimali platumo ir nuodugnumo prieštaros požiūriu". 

Negalėjimas aiškiai skirti vidinę kontrolę nuo išorinės yra ly- 
giai toks pat rimtas trūkumas ir bankininkystės srityje. Vidinės 
organizacijos galios, aptartos ankstesniuose skyriuose, iš esmės 
yra neprieinamos išorinės kontrolės vykdytojui, nesvarbu, ar jis 
pirkėjas (kaip karinių paslaugų atveju), tiekėjas (kaip koks nors 
bankas) ar priežiūros komisija. Priėjimas prie vidinės informaci- 
jos yra griežtai ribojamas ir, neturint asmeninės patirties, keblus 
vertinti. Taigi nerealu išorinės kontrolės vykdytojui daryti subti- 
lius derinimus tikintis perspektyvių rinkos rezultatų; netgi ex post 
auditai turi didelių trūkumų. Kontrolės instrumentai, kuriais nau- 
dojasi išorinis vykdytojas, taip pat panašiai riboti. Tikrinimo-at- 
rinkimo-protegavimo proceso kontrolė iš esmės prašalaičiui yra 
neprieinama; iš tikrųjų didelis prašalaičių kišimasis į darbuotojų 
vidaus reikalus paprastai trikdo ir demoralizuoja. 

Pagaliau jei bankai mėgintų jėga perskirstyti išteklius tarp sek- 
torių, tikėtina, kad didelės korporacijos tai sutiktų priešiškai. Galė- 
tų būti laukiama didesnio pasitikėjimo vidiniu finansavimu. Fir- 
mos galėtų netgi kurti bendrus fondus, kad apeitų bankų sistemą". 


"* Alchianas ir Demsetzas (1972) maždaug taip pat interpretuoja vidinę orga- 
nizaciją. Apie tai, kaip naudoti kompiuterį norint išplėsti firmos galimybes 
geriau susidoroti su investavimo alternatyvomis, žr. Hamilton ir Moses (1973). 
"Svarstant tokius negalavimus, bankų sistema pasirodytų esanti prastas kon- 
glomerato pakaitas. Tačiau kaip tada paaiškinti japoniškos Zaibatsu pavidalo 
organizacijos sėkmę? Kaip pažymi Brontenbrenneris, Zaibatsu turi milžiniš- 
ko konglomerato pavidalą, kuriam būdinga „nuosavybės bendrumas tarp 
skolinančios firmos ir jos pirminio skolinamojo banko, kai Zaibatsu bankai ir 
jų pareigūnai daug investuoja į akcijas savo Zaibatsu filialuose“ (1970, p. 151).. 

3. Viešosios politikos problemos 


Konglomeratas kelia trijų rūšių viešosios politikos problemas. 
Pirma, esama nuomonių, kad konglomeratai yra linkę į antikon- 
kurencinę praktiką. Konglomeratai paprastai kaltinami dėl savi- 
tarpiškumo ir dėl grobuoniško (predatory) kryžminio subsidijavi- 
mo. Antra, konglomeratiniai susivienijimai gali pabloginti kon- 
kurenciją, silpnindami galimos konkurencijos grėsmę arba 
sudarydami sąlygas konglomeratų tarpusavio priklausomybei. Pa- 
galiau labai dideli konglomeratai gali sukelti socialinių ir politi- 
nių problemų. Aptarkime jas seriatim. 


3.1. Antikonkurencinė elgsena 


Savitarpis pirkimas reiškia neformalų sąlyginį sutarimą, tokį 
kaip, tarkim, „aš perku iš tavęs, jei tu perki iš manęs“. Nors ir netei- 
sėtas, jis vis dėlto, kaip manoma, yra plačiai paplitęs. Kadangi pro- 
gų derinti pirkimą su pardavimu dažniau turi įvairią produkciją 
gaminanti firma negu specializuota, konglomeratai pardavinėja, kal- 
bama, prekes darydami nuostolių nediversifikuotiems, tačiau šiaip 
kompetentingiems varžovams. Skundai dėl savitarpiškumo ar sa- 
vitarpiško pirkimo galimybių beveik visada lydi antimonopolines 
priemones, nukreiptas prieš konglomeratinio pobūdžio pirkinius. 


> Vadinasi, daug stipresnė integracija tarp bankų ir veikiančių filialų sudaro 
vieną atsakymo dalį. Iš tikro fondai nėra prieinami neribotam finansavimui, 
bet skirstomi konkretiems kainų siūlytojams - filialams nepriklausančio ver- 
slo nenaudai (1970, p. 152). Be to, japonų sistema gali būti jų kultūrai būdinga 
svarbiais aspektais. Viena, Japonijos tarptautinės prekybos ir pramonės mi- 
nisterija vykdo plataus masto „nelegalias plėtros, reguliavimo ir apsaugos 
funkcijas“ (Bronfenbrenner, 1970, p. 153), kurias amerikiečiai laikytų neleisti- 
nomis. Be to, kaip rašo Bronfenbrenneris, „japonų ekonomikai suprasti svar- 
būs yra... tam tikri ekonominės sociologijos elementai“ (1970, p. 154) - men- 
kas judrumas, didelis paternalizmas, plati samdos sauga ir nepaprastai stip- 
rus polinkis taupyti. Zaibatsu sėkmė iš dalies priklauso nuo šių sąlygų išlikimo. 
Kad tokių sąlygų gali daugiau nesusiklostyti, rodo neseniai atsiradusios dar- 
bo problemos, kurių iki šiol japonų ekonomikoje nėra buvę. 


228 Kongiomerato organizacija 


Kaltinant savitarpiškumu kyla trys klausimai. Pirma, ar yra ki- 
tokių interpretacijų, skatinančių leistis į savitarpiškumą? Antra, 
kokių esama organizacinių struktūrų, geriausiai tinkamų savitar- 
piškumui palaikyti? O trečia, kokių yra liudijimų dėl konglome- 
ratų polinkio (kitų firmų atžvilgiu) imtis tokios praktikos? 

Stigleris pažymi, jog savitarpiškumą galima aiškinti tokiais ar- 
gumentais'“: 


„Savitarpiškumo problema kyla tada, kai kainos negali laisvai įvai- 
ruoti, kad tenkintų pasiūlos ir paklausos sąlygas. Tarkim, kad fir- 
ma slaptai bendrauja su pramonės įmonės šaka, kuri nustato kai- 
nas. Tokios pramonės šakos firma, jei tik gali išvengti susekimo, 
stengsis parduoti už mažesnę nei kartelio kainą. Tiesą sakant, jos 
kaina gali būti sumažinta perkant iš pirkėjo-pardavėjo už išpūstą 
kainą. Čia savitarpiškumas atkuria kainų lankstumą.“ 


Taigi savitarpiškumo pasekmių įvertinimas gali būti neapi- 
brėžtas: tai gali būti nesąžiningas pardavimo būdas, tačiau gali 
būti ir netiesioginis būdas išvengti oligopolinės kainų struktūros. 
Tačiau kadangi esama dar kitų būdų kainoms šiek tiek sumažinti, 
jei savitarpiškumui nebuvo leista reikštis ir jei jis, nepaisant savo 
ištakų, gali būti tęsiamas, nes atitinka pardavimų personalo biu- 
rokratines preferencijas, viešosios nuomonės panieka savitarpišku- 
mui man atrodo esanti užtikrinta. 
merato firmos. Organizacinė forma šiuo atveju yra tinkama. Pa- 
grindinis teiginys toks: M formos įmonės į savitarpiškumą yra lin- 
kusios mažiau nei U formos firmos, ceteris paribus. Taip yra dėl to, 
kad, kai savitarpiškumą stengiamasi įdiegti tarp padalinių, išskai- 
dymo samprata darosi iškreipta. Vadinasi, nepakanka atsakomy- 
bę už savitarpiškumą užkrauti produktų mišrumui; reikėtų atsi- 
žvelgti ir į polinkį. Kalbant apie konglomeratus reikia pasakyti, 
kad tie konglomeratai, kurie sudaryti kaip M formos firmos, to- 
kiai praktikai menkai tinka. Nors negalėjimas matyti skirtumų tarp 


'* Prezidento specialios paskirties centro pranešimas apie našumą ir konku- 
renciją, perspausdintas Prekybos atsiskaitymų rūmų leidinyje Trade Regula- 
tion Reporter, 6-24-69, nr. 419, p. 39. 

organizacijos formų skatina beatodairiškus kaltinimus, kad kon- 
glomeratai apskritai turi polinkių į savitarpiškumą, net ir teismai 
pripažįsta organizacijos formos reikšmę, kaltinimus vertindami 
polinkiais!. 

Pagaliau aptarkime faktus. Blake'as šiuo atveju pažymi, kad 
„empirinis tyrimas, jeigu galima būtų tokį atlikti, parodytų, jog 
savitarpiškumas yra tokia pat neišvengiama plačiai paplitusios 
struktūros pasekmė, kaip ir kainų pastovumas yra oligopolijos 
struktūros rezultatas (1973, p. 569), kur, matyt, pastaroji, o todėl 
ir pirmoji, yra, kaip manoma, paplitusios. Neseniai pasirodžiusi 
Markhamo studija (Blake jos nežino), kurioje nagrinėjamas savi- 
tarpiškumo organizacinis pagrindas (prekybos skyriaus forma) pa- 
gal firmos diversifikacijos laipsnį'“, daro kitokią išvadą: „... labai 
diversifikuotos bendrovės yra ne daugiau, 0 gal ir mažiau, linku- 
sios į savitarpiškumą, negu didžiosios korporacijos apskritai“ 
(1973, p. 176). 

Ginčas dėl kryžminio subsidijavimo susijęs su tuo, kad pelnas, 
gautas viename verslo sektoriuje, gali būti naudojamas kito sekto- 
riaus, kuris yra įsitraukęs į grobuoniškąjį kainų mažinimą, nuosto- 
liams kompensuoti. O tai taip pat neteisėta. Tačiau savo ruožtu svar- 
bu skirti grobuoniškąjį kryžminį subsidijavimą, kurio tikslas — pa- 
kenkti varžovams, ir racionalų vidinių išteklių perskirstymą, norint 
padėti padaliniams, kurie (jei tie padaliniai būtų organizuojami vie- 
toj savarankiškų įmonių) nėra kapitalo rinkos finansuojami. Šis po- 
reikis neturėtų būti vertinamas kaip kryžminis subsidijavimas jo- 
kia neleistina prasme, nes M formos įmonė dėl informacinių ir pa- 
skatų pranašumo išorinių organizacijų atžvilgiu gali efektyviai 
rizikuoti, o savarankiška kapitalo rinka negali. M formos firmos, 
geriau susipažinusios su esminiais duomenimis, gali dėl to būti ge- 
riau pasirengusios atlaikyti einamuosius nuostolius, kuriuos išori- 
niai investitoriai laikytų nepriimtinais. (Žr. priežastis 8 skyriuje.) 


" Vadinasi, Konektikuto teismas, nagrinėjęs ITT Hartfordo draudimo bylą, 
buvo pasirengęs net nesvarstęs atmesti vyriausybės pareikštus savitarpišku- 
mo argumentus dėl organizacijos formos aspektų. 

15 Markhamo studija sujungė klausimyno duomenis, kuriuos jis gavo panau- 
dojęs Berry (1974) gautus diversifikavimo duomenis. 

Galima rimtai abejoti, ar konglomeratinės firmos yra ypač lin- 
kusios į grobuoniškąjį kryžminį subsidijavimą. Viena, daugelyje 
rinkų veikianti organizacija — tarp jų specializuotos firmos, vei- 
kiančios geografiškai išsklaidytose produktų rinkose, - gali tokios 
praktikos imtis. Be to, organizacijos formos skirtybė taip pat yra 
su tuo susijusi: M formos struktūra yra rimtai kompromituojama, 
jei imamasi grobuoniškojo kryžminio subsidijavimo. 

Jei įrodymų dėl grobuoniškojo kainų mažinimo nėra pakanka- 
mai, pavyzdžiai, kuriuos pateikia JAV Federalinės prekybos ko- 
misijos personalo atlikta konglomeratų studija, rodo, jog dauge- 
lyje rinkų esama veikiančių palyginti specializuotų firmų, kurioms 
toks elgesys būdingas". Be to, Markhamo padarytas polinkio ko- 
ordinuoti kainų nustatymo sprendimus kiekviename iš 204 dide- 
lių gamybos koncernų tyrimas parodė, jog kainų nustatymo spren- 
dimai labiau diversifikuotose firmose buvo palikti „beveik ištisai 
padaliniams ar skyrių vadovams“ (1973, p. 91). 

Galima daryti išvadą, kad kol antimonopolinis budrumas yra 
garantuotas savitarpiškumo ir kryžminio subsidijavimo atžvilgiu, 
konglomeratų patirtis neturėtų būti vertinama su dideliu priešiš- 
kumu kiekvienu atveju. 


3.2. Paktinė Ir potencialioji konkurencija 


Prieš konglomeratus yra nukreipti dviejų rūšių faktinės konku- 
rencijos argumentai. Pirma, sakoma, kad didelių korporacijų di- 
versifikacija baigsis vis didėjančia individualių rinkų koncentracija 
(Shepherd, 1970, p. 140-141). Tačiau Berry, vėliau tyręs faktus, da- 
ro kitokią išvadą: nors tam tikros pramonės šakos pagrindinių fir- 
mų padėtis rinkoje yra apsaugota nuo tokios erozijos, kurią sukeltų 
įeinančios smulkios firmos, „įeinančiųjų stambiųjų firmų rinkos da- 
lis yra įgyjama keturių pagrindinių firmų sąskaita“ (1974, p. 202). 

Antrasis prieštaravimas prieš konglomeratus faktinės konku- 
rencijos požiūriais yra tai, jog tarp jų dėl daugybinių rinkos ryšių 


** Firmos, kurias nurodo FPK Personalo studija, yra Safewvay, Anheuser-Busch, 
National Dairų Products (1969, p. 406—443). 


Konglomerato organizacija 23| 


susidaro savitarpio priklausomybės sąlyga ir kad tai silpnina kai- 
nų konkurenciją. Be to, Blake 'as dar teigia, kad tai nėra vien hipo- 
tetinė galimybė, bet „tvirtas pagrindas palaikyti jau nenaują te- 
oriją (ir plačiai pripažįstamą įsitikinimą verslo bendruomenėje), 
kad stambūs konglomeratai, susidurdami keletoje rinkų, yra lin- 
kę mažiau konkuruoti dėl kainų negu regioninės ar smulkesnės 
firmos“ (1973, p. 570). 

Blake'o argumentai kelia dvi problemas. Pirma, vargu ar įro- 
dymą, kuriuo remiasi Blake'as, aš apibūdinčiau kaip „tvirtą“. „Da- 
lis įrodymo, kurį pateikia Blake'as, yra Schererio ginčas dėl „įta- 
kos sferų hipotezės“ (1970, p. 278—280). Tačiau Schereris yra labai 
atsargus, apibūdindamas tą įrodymą visai kitaip, vien nurodyda- 
mas, jog, net turint galvoje ikikarinę tarptautinę chemijos pramo- 
nę, kuri, neskaičiuojant jūrinių kartelių, yra jo vienintelis Vakarų 
pavyzdys, toks įrodymas tėra fragmentiškas. Kitų pramonės šakų 
atžvilgiu jis daro išvadą, esą „trūksta duomenų dėl įtakos sferų“ 
(1970, p. 279). 

Antra, reikia atkreipti dėmesį į konglomerato apibrėžimą. Ar 
visos specializuotos firmos (tokios kaip National Tea, kurią anks- 
čiau mini Blake'as), kurios valdo panašias gamyklas ar sandėlius 
geografiškai išsklaidytose vietovėse, iš tiesų gali būti laikomos kon- 
glomeratais? Išplėtus konglomerato apibrėžimą taip, kad jis ap- 
imtų geografiškai išsklaidytas, tačiau šiaip specializuotas įmones, 
ar didelių nekonglomeratinių firmų skaičius nesumažėtų iki ne- 
reikšmingo dydžio? 

Manau, kad jei konglomeratą reikėtų apibrėžti produktų diver- 
sifikavimo terminais, o iš Blake'o (drauge ir iš JAV Federalinės pre- 
kybos komisijos) reikėtų tikėtis, jog jie pateiks pavyzdžių, kaip kon- 
glomeratu piktmaudžiauja daugelis produktus diversifikuojančių 
firmų. Jei visos stambios, daugelyje rinkų dalyvaujančios firmos, 
nepaisant jų produktų specifikavimo laipsnio, sudaro nepageidau- 
jamą pogrupį, tai būtent tokios firmos, o ne produktus diversifi- 
kuojančios firmos (kurioms taikytinas siauresnis nei konglomera- 
tas apibrėžimas), yra vertos dėmesio. Turint galvoje dabartinę pa- 
dėtį, duomenų, susijusių su konglomeratais, vertėtų dar parankioti. 

Potencialios konkurencijos problema yra ta, jog būsimiems įei- 
nantiesiems į kokią nors pramonę turėtų būti užkirstas kelias įsi- 

gyti stambią kurios nors pramonės šakos firmą, nes, jei ne tokie 
įsigijimai, į pramonę įeitų smulkesnės firmos (pradinukės — toe- 
hold) ir paskui jos išsiplėstų, arba de n0v0 kas įeitų į pramonę. Po- 
tencialaus įeinančiojo iš rinkos pakraščio (edge) pašalinimas lei- 
džiant jam įsigyti didelį turtą mažina jo įėjimo grėsmę ir, be abejo, 
siaurina konkurenciją. 

Antikonkurencinę konglomeratinių junginių galimybę poten- 
cialios konkurencijos ir kitais atžvilgiais Blake'as aptaria kaip „taip 
plačiai paplitusią, kad ji gali būti deramai apibūdinama kaip ga- 
linti turėti įtakos ekonominei sistemai kaip visumai - kiekvienos 
krašto dalies kiekvienai komercijos sričiai“ (1973, p. 567). Todėl 
jis siūlo, kad konglomeratinio pobūdžio firmų įsigytas turtas, vir- 
šijantis tam tikrą dydį [firmų, kurios turi būti ribojamos, pogrupis 
nėra aiškiai nustatytas, tačiau Blake'as keletą kartų mini 200 di- 
džiųjų firmų (1973, p. 559-569)], būtų lydimas proporcinio turto 
atskyrimo (spinoff) (1972, p. 590), ir toliau kelia sąlygą, kad nebūtų 
daroma jokios išimties (1973, p. 590-591). 

Tačiau pagrindas atsisakyti daryti išimtį pradinukėms yra šiek 
tiek neaiškus. Viena, labai smulkios firmos įsigijimas vargu ar pats 
savaime paspartins didelės firmos plėtrą. Vadinasi, reikalauti iš 
stambios firmos atsisakyti atitinkamo dydžio turto, kai įsigyjama 
firma pradinukė, tėra vien nesusipratimas“. Be to, pradinukių įsi- 
gijimas, norint užsitikrinti padėtį, kuri leistų vėliau jas praplėsti, 
reiškia tokią vidinę plėtrą, kuriai Blake'as pritaria. Visą tai arba 
mažai siejasi su Blake'o pradinukių problema“", arba jis smulkių- 
jų firmų plėtrą laiko esant socialiai naudingesnę nei panašios di- 
delių firmų investicijos. 

Tariant, arguendo, jog investicijos bus padarytos tos pačios, ne- 
paisant, ar įgytoji firma bus smulki, ar ne, sutikti su Blake'u lengva. 


“ Dvdžio kontrolės sumetimais stambi firma, kuri per tam tikrą laiko tarpsnį 
įsigyja keletą pradinukių firmų, gali būti verčiama atskirti turtą, lygų tam, 
kuris buvo įsigytas ir buvo viršyta tam tikra absoliuti vertė. Tuo atveju mažas 
procentinis dydis kai kuriose pramonės šakose (pavyzdžiui, naftos) gali su- 
daryti gana didelę absoliutinę turto vertę. Tokiomis aplinkybėmis atskirų pra- 
dinukių įsigijimas gali viršyti absoliučios turto vertės ribą, siekiančią, saky- 
sim, 100 milijonų dolerių. Gali būti skelbiamas naujos firmos atskyrimas. 

“ Tačiau žr. apibūdinimą ankstesnėje 20 išnašoje. 

Tačiau abejotina, ar tos pačios investicijos iš tikrųjų bus padary- 
tos. Tai kelia pervedimo proceso problemų. 

Tų problemų tyrimas 10 skyriuje leidžia manyti, kad smulkios 
firmos, matyt, turi santykinių pranašumų technologinių naujovių 
įdiegimo proceso atžvilgiu ankstyvuoju ir plėtros etapais. Dide- 
lės, įsitvirtinusios firmos, priešingai, atskleidžia savo santykinius 
pranašumus per didelės apimties prekinės gamybos ir paskirsty- 
mo etapus“. Smulkios firmos vadyba ne tik kad gali stokoti finan- 
sinių išteklių pereiti į komercinį etapą ne kitaip, o tik laipsniškai, 
nes jos kreditavimo būklė neleidžia sukaupti didelio kapitalo, iš- 
skyrus už nepalankų kursą“, bet smulkios firmos vadyba gali pa- 
sirodyti ir mažai tinkama tokiam perėjimui. Reikia kitokių vady- 
bos įgūdžių ir Žinių, kad projektą būtų galima sėkmingai paversti 
didelio masto komercine plėtra, negu tai būtų reikėję ankstesnia- 
me etape. Jeigu dėl vadybos patyrimo ir komandos ypatybių, pa- 
našių į tas, kurios aprašytos 6 skyriaus 2.2 poskyryje, talentų, rei- 
kalingų padėti vidinei plėtrai, negalima dykai aptikti ir surinkti, 
tuomet gali būti daug naudingiau projektą perkelti į tvirtą firmą, 
turinčią reikalingų talentų. (Be to, rezultatą kuria būtent sando- 
riai, o ne technologija). Kalbant tokiais terminais neaišku, ar liks 
vietos pradinukėms. 

Įstatymas, susijęs su konglomerato įsigijimų poveikiu poten- 
cialiai konkurencijai, taip pat, pasirodo, nukrypsta nuo tos pla- 
čios pozicijos („kiekvienos krašto dalies kiekvienai komercijos 
sričiai '), kurią nustatė Blake'as. Komisijos narys Dennisonas, kal- 
bėdamas apie vieningos nuomonės komisiją dėl neseniai pada- 
ryto FIC sprendimo, Bentrice Foods leidinyje aprašė reikalingus 


= Nors tai iš dalies priklauso nuo organizacinės struktūros, kurios projektuo- 
se tikimasi tik nedidelio komercializavimo, patvs projektai, tikimasi, nebus 
tokie, kurie tipiškai gerai tiks. Apie naujovišką organizacinį sprendimą žr. 10 
skyriaus 3.5 poskyrį. 

= Perėjimas nuo prototipo į komercinį etapą paprastai reikalauja esminių in- 
vesticijų į organizacinę infrastruktūrą, kurios didelė dalis neturi jokios ver- 
tės, jei įmonė žlugtų. Stokodami patikimų duomenų apie gamybą ir didesnių 
kapitalų investicijoms, skolintojai baiminasi investuoti, išskyrus tuos atvejus, 
kai tikimasi rezultatų. Suvokiama, jog oportunizmo rizika, turimos informa- 
cijos ribotumas yra per daug dideli. 

faktinius įrodymus, jog potenciali konkurencija yra ar gal bus 
taip sumažinta“*: 


„Skundų taryba savo argumentus iš esmės mėgina grįsti vien kon- 
centracijos lygiu. Rasti pažeidimų siekiant pašalinti konkurentą 
nėra paprasta. Papildomų veiksnių iškyla bet kurioje analizėje, ti- 
riančioje tokio konkurento pasitraukimą. Tarp jų yra: poslinkiai į 
rinkos koncentravimą; stiprios įėjimo kliūtys; didelė tikimybė, kad 
prarastasis potencialus varžovas iš tikrųjų būtų įėjęs į rinką; ar pra- 
rastasis potencialusis varžovas buvo vienas iš kelių potencialių var- 
žovų ir ar, jei tasai varžovas būtų atėjęs į rinką, jo naujoji konku- 
rencija būtų smarkiai paveikusi kainas bei kokybę. Nors konku- 
ruojančių ar linkusių į koncentraciją firmų galėtų pakakti, kad 
dabartiniai varžovai rinkoje daugiau nesmerktų daugelį horizon- 
taliųjų susivienijimų, naujų firmų įėjimo sąlyga, o drauge ir tie kiti 
anksčiau minėti veiksniai turi būti aptarti, kai svarstomas potencialaus 
varžovo šalinimas.“ 


Atsižvelgimas į įėjimo sąlygą šiame pareiškime užtikrina pa- 
pildomą plėtrą. 

Kaip Turneris (1965) yra įtaigiai pabrėžęs, potenciali kon- 
kurencija gali būti pabloginta, jei vienas iš nedaugelio poten- 
cialių įėjusiųjų įsigyja firmą, kuri viršija pradinukių proporci- 
jas. Jei turima galvoje pramonė yra taip koncentruota, kad, jei 


“* Registracijos žurnalo Nr. 8814 (FPK 1972 m. rugsėjo 28) 1972-1973 pervedi- 
mų aplankas, Trade Regulation Reporter, 20, 121 paragrafai 22, 103, 22, 109 p. 
(pabraukta cituojant). Dennisono pažiūros paprastai kaip kontrastas yra ly- 
ginamos su FPK personalo atlikto konglomeratų tyrimo pirmąja dalimi, ku- 
ri, kaip ir Blake'o, pritaria plačiam potencialios konkurencijos apibrėžimui 
(1969, p.15): 

„Sunku, 0 neretai ir neįmanoma, nustatyti tikslią potencialių pramonės 
konkurentų tapatybę ar net skaičių bei santykinę reikšmę, išskyrus pastabą, 
jog patys grėsmingiausi potencialūs konkurentai yra tie, kurie a) dirba toje 
pat pramonės šakoje, tačiau aptarnauja skirtingas geografines rinkas, b) su 
pramone yra susiję vertikaliuoju santykiu, arba c) veikia tokiose pramonės 
šakose, kurios šiuo momentu ar potencialiai gali būti technologiškai susiju- 
sios gamyboje ar rinkodaroje; vėlesniais metais technologijos ar kitokia plėtra 
sujungė gana skirtingas bendroves konkurencijos saitais.“ 

ne galimos konkurencijos grėsmė, konkurencingų rezultatų aiš- 
kiai nebūtų pasiekta, konkurencijos kokybė sumenkės, praras- 
dama vieną iš nedaugelio „pačių pajėgiausių įeinančiųjų“. No- 
rėčiau patikinti, kad apibūdinimas „pats pajėgiausias įeinan- 
tysis“ turi grynai ekonominę prasmę, palyginti su trumpalaikiu 
verslu, tiktai tiek, kiek iš tikro esama įprastinių barjerų jungtis į 
turimą galvoje pramonę. 

Reikia daryti antimonopolinį skirtumą tarp tų firmų, kurios 
dėl laikinų priežasčių gal ir reiškė norų įsigyti kokios nors pramo- 
nės šakos turto, ir tokių firmų, kurios įėjimo barjerų požiūriais 
(turinčiais nelaikinų motyvų) yra strategiškai nusistačiusios įeiti. 
Kadangi pirmosios rūšies firmų interesai vargu ar gali ilgai tverti 
dėl tokių veiksnių, kaip vykdomojo vadovo suinteresuotumu, lai- 
kinais grynųjų pinigų balansais, skubios pajamų ir išlaidų ataskai- 
tos sumetimais ir panašiai, draudimai įeiti įsigyjant tokias firmas 
teturi menką ekonominį pagrindą. Tuo jokios ilgalaikės naudos 
potencialios konkurencijos atveju neužsitikrinama. Juolab kad pa- 
grindinis tikslas yra mažinti įsigyjamo turto rinką, kuri kenkia tiek 
bendrai rinkos kontrolei, tiek verslo organizatorių iniciatyvoms 
investuoti į naujas įmones. 

Tačiau situacija keičiasi, kai kokia nors pramonės šaka turi 
neįprastų kliūčių įeiti į rinką, o firma, reiškianti įsigijimo intere- 
sų, yra viena iš nedaugelio firmų, kuriai de novo ar pradinukių 
įėjimas būtų visai lengvas. Šiuo atveju aptarkime įėjimo kliūčių 
sąlygas, aptartas Baino (1956), būtent masto ekonomiją, kuri, pa- 
lyginti su rinkos mastu, absoliučiais sąnaudų pranašumais ir pro- 
dukto diferenciacija, yra didelė. Nors Bainas tas kliūtis apibūdi- 
na neatsižvelgdamas į specifines firmas, aišku, jog kliūčių kiekis 
galimiems įeinantiesiems yra skirtingas. Į tas firmas, kurioms 
kliūtys yra mažiausios, potencialios konkurencijos požiūriu žiū- 
rima palankiai kaip į didžiausių galimybių potencialias įeinan- 
čiąsias, ceteris paribus. 

Taigi, nors masto ekonomija rinkos masto požiūriu gali būti 
didelė, tokia kliūtis įeiti turi tendenciją būti ne tokia sunki toms 
nedaugeliui firmų, kurios turi panašius viena kitą papildančių 
prekių gamybos procesus ir pardavimo organizacijas. Panašiai 
kai kurios firmos gali būti gerai prisitaikiusios absoliučių są- 

naudų pranašumų požiūriu. Nors patentai gali daryti didelių 
kliūčių įeiti į rinką, aukštarūšė rūda iš telkinių gali būti ribotai 
tiekiama ar trūkti specialių darbo įgūdžių, kai kurios firmos 
sugeba išsiskirti iš visų kitų savo papildoma technologija, pa- 
dedančia sukurti patikimų patentų, nes jos turi vidutinės rū- 
šies rūdos išteklių ar jų darbo jėga įgijo (mokymusi dirbant) 
reikalingų specialių įgūdžių. Panašiai produktų diferencijavi- 
mo pranašumai mažėja tų firmų, kurios susijusios su plataus 
vartojimo prekių rinka ir pačios savaime yra vertinamos pa- 
lankiai. 

Tačiau aplinkybėmis, kai visos tokios įėjimo kliūtys yra nežen- 
klios (masto ekonomija nėra didelė, specialūs patentai ar šiaip kuk- 
lūs ištekliai nereikšmingi, produkto diferenciacija menka), nega- 
lima sakyti, kad maža firmų grupelė naudojasi kokiu nors strate- 
giniu pranašumu. Vadinasi, įsigyjant beprasmiška stengtis 
potencialiausių įeinančiųjų grupėje atpažinti tą, kuri galėtų smar- 
kiai pabloginti potencialią konkurenciją“. 


3.3. Milžiniškas dydis 


Anksčiau pateiktas vertinimas rodo, kad konglomerato for- 
ma kelia daug paprastesnes viešosios politikos problemas, nei 
yra nurodę Solas, Blake'as ir kiti. Viešąją politiką atitinka specifi- 
nių atvejų, kur konglomeratai kelia problemas, o ne rengia platų 
puolimą, nustatymas. Su specifiniais piktnaudžiavimais (pavyz- 
džiui, savitarpiškumu) turėtų būti nesitaikstoma, tačiau dėl to 
neturėtų būti draudžiami konglomeratų įsigijimai. Panašiai gali 
būti keliami potencialios konkurencijos atvejai, kur esama ne- 
įprastų įėjimo kliūčių, o įsigyta firma gali būti apibūdinama kaip 
potencialiausias įėjusysis. 


“ Tačiau galima būtų pageidauti neleisti įeiti per įsigijimus tokioms „domi- 
nuojančioms firmoms“, kurių buvimas slopintų konkurenciją (dėl storos pi- 
niginės) ar kitaip neaiškiais būdais keistų rinką. Taip Cloroxo įmonę įsigiju- 
sią bendrovę Proctor 6 Gamble apibūdino Justice Marshallas (United States v. 
Falstaff Brewing Corp., 410 US, 526, 558-559 (1973), Marshall, J., atitinkamai). 

Tačiau tokio nuoseklaus metodo išimtis galėtų būti pateisina- 
ma tuo atveju, kai jau stambios firmos ruošiasi įsigyti kitų stam- 
bių firmų. Tokius atvejus paprastai galėtų lydėti ekvivalentiškų 
aktyvų išpardavimas (divestiture). Dėl to, kaip pažymėjo Hofstad- 
teris, antimonopolinių idėjų palaikymas remiasi ne tiek ekono- 
mistų sutarimu dėl efektyvumą skatinančių savybių, kiek dėl po- 
veikio politinei ir moralinei nuostatai, jog valdžia Amerikos eko- 
nomikoje turėtų būti išskaidyta (1964, p.113). Tokių populistinių 
socialinių ir politinių pažiūrų išmintį rodo ITT korporacijos ne- 
sėkmės tvarkant vidaus ir užsienio reikalus (Sampson, 1973). Ka- 
dangi daugelis Blake'o nusivylimų konglomeratais (1973, p. 574, 
576, 578, 579, 591), pasirodo, esą susiję su rūpesčiu, jog milžiniš- 
kas dydis ir politinis piktnaudžiavimas yra neabejotinai susiję““, 
raginčiau, kad toks požiūris būtų aiškiai išsakytas. Jei milžiniškos 
firmos, o ne visi konglomeratai, sudaro nepageidaujamą pogrupį, 
reikėtų atkreipti reikiamą dėmesį kaip tik į jas. 

Reikalavimas, kad labai stambios firmos atsisakytų atitinka- 
mų aktyvų, didesnių negu įsigyjama pradinukė, yra taip pat ska- 
tinamas, tikintis, jog, tai padės pažaboti su labai stambiais dydžiais 
susijusius biurokratinius pikmaudžiavimus. Nors tokių atsisaky- 
mų kartais pasitaiko ir savanoriškų (Coase, 1972, p. 67), panašios 
pastangos sulaukia nuspėjamo biurokratinio pasipriešinimo. Ta- 
čiau jei toks atsisakymas paprastai turi vertingą organizacinio sa- 
vaiminio atsinaujinimo prasmę, vargu ar reikėtų drausti daryti 
tokį atsisakymą privalomą. Jis firmoje tik sustiprintų valią tų, ku- 
riems rūpi užbėgti už akių biurokratizacijai. Nesant tokios taisyk- 
lės vidinį susitarimą dėl atsisakymo būtų sunku įgyvendinti; ša- 
lys, turinčios teisėtų interesų, padarys šališkų (oportunistinių) pa- 
reiškimų, kuriuos bus sunku paneigti. Tačiau, laikydamasi tokios 
nuostatos, bendroji vadovybė gali paprasčiausiai teigti neturinti 
kitos išeities, kaip tik atsisakyti (tardama, jog įgyjamas didelis tur- 
tas). Taigi padaryta taip, kad būtų kuo daugiau vadovaujamasi 
bendrosios vadovybės siūlymais. 


“ Kad milžiniškas dydis vra susijęs su politiniu palankumu, dar nereiškia, 
jog atomistinė organizacija (sakysim, fermeriai) yra teiktina ekonominė alter- 
natyva. Tačiau simpatijos pastarajai dažniausiai bus ryškesnės. 

4. Keletas faktų 


Nepaisant didelio dėmesio, teikiamo konglomerato fenomenui 
per pastaruosius 20 metų, o ypač per pastarąjį dešimtmetį, nepa- 
prastai mažai pastangų buvo dedama konglomerato korporacijos 
veiklos rezultatams įvertinti. Neseniai išėjusi Markhamo studija, 
minėta anksčiau, tėra išimtis. Westono ir Mansinghkos 1971 m. 
padaryta literatūros apžvalga mini tik tris studijas, išėjusias anks- 
čiau užjas, ir dvi iš jų nagrinėjo daugiau specialius, o ne bendrus 
veiklos bruožus. Dėmesys šiame skyriuje daugiausia apsiriboja 
Reido studija bei Westono ir Mansinghkos papildyta tų veiklos 
priemonių tipų, kuriuos yra analizavęs Reidas, apžvalga. Aš bai- 
giu keliomis trumpomis pastabomis dėl FPK personalo studijos 
antrosios dalies“. 

Tačiau, pirma, galbūt verta aptarti kai kuriuos „netiesioginius“ 
faktus, susijusius su konglomerato kaip reiškinio vertinimu. Įrody- 
mas čia priklauso nuo a priori teorizavimo ir susijusio su natūralio- 
sios atrankos nuostatomis. Pirmiausia pradėsiu nuo Chandleriui 
priklausančios įspūdingos istorinės apžvalgos, apibūdinančios dau- 
giadalės koncepcijos kūrimą ir vėlesnį jos plėtojimą. Kaip minėta, 
šis organizacinis metodas atsirado trečiajame XX a. dešimtmetyje 
Du Pont'o firmoje, kuriai vadovavo Pierre S. Du Pont'as, ir General 
Motors bendrovėje, vadovaujamoje Alfredo P. Sloano jaunesniojo. 
Tuoj po to, tačiau, atrodo, nepriklausomai, Chandleris nustatė, jog 


- Neseniai pasirodžiusi Markhamo studija apie konglomeratus šiame tekste 
vra minėta anksčiau. Studijos autorius daugiau domėjosi konglomeratų gali- 
mais elgesio piktnaudžiavimais, o ne efektyvaus vadovavimo rezultatais. Wes- 
tonas, Smithas ir Shrievesas, tyrinėję konglomeratų veiklą naudodamiesi 1!- 
galaikio turto įkainojimo modeliu, daro išvadą: „Vertinant matu, kuris atme- 
ta nesisteminę riziką, <...> konglomeratų veikla buvo maždaug dvigubai 
didesnė siekiant "rasti vertybinių popierių, kurie būtų įkainoti mažesne nei 
nominalioji kaina“, ir toliau pažymi, kad „skirtingai negu savitarpio fondai, 
kurie nedalyvauja tų firmų, į kurias jie investuoja, vadyboje, konglomerati- 
nės firmos gali keisti (į gera ar bloga) ekonomikos objektų vadybinę veiklą, 
priskirtą jų valdymui“ (1972, p. 362). Nors Westonas ir kiti nedaro tokių orga- 
nizacinės formos skirtumų, kuriuos aš pabrėžiau, tie rezultatai paremia svar- 
biausią argumentą, teikiamą tekste. 


«onglomerato z"garizac ja 239 


panašių pokyčių buvo įdiegta Walterio C. Teagle'o bendrovėje Stan- 
dard Oil of New Jersey ir Roberto E. Woodo - Searse'o ir Roebucke'o 
bendrovėje. Tai, kad naujoji koncepcija buvo gyvybinga, liudija tos 
organizacinės struktūros tvermė ir dėl to kiekvienos iš tų firmų sėk- 
mė. Dar įspūdingesnis dalykas yra tai, jog daugiadalės struktūros 
koncepciją stambios korporacijos priėmė labai palankiai“, tarp jų 
neseniai ir stambiosios Europos firmos. 

Nors vidinėje organizacijoje struktūrinių pokyčių laikas ir po- 
būdis priklauso nuo daugybės priežasčių - tarp jų nuo atsitikti- 
numo, prisitaikymo, įnoringumo (mėgdžiojimo nemąstant), - to- 
kios struktūros, kurios tveria ilgai, retai stokos ekonominio racio- 
nalumo. Chandlerio apžvalga rodo, kad firmos, anksti perėmusios 
M formos struktūrą, suklestėjo ir pagal klasikinę natūraliąją at- 
ranką padarė pažangą. Didieji varžovai galiausiai buvo paakinti 
imtis prisitaikymo priemonių, nors dažnai jos buvo atidėliojamos 
laukiant, kol permainų pasirodys aukštesnėje vykdomojoje val- 
džioje. Kai kuriems pasidarė neatidėliotinai būtina griebtis pamėg- 
džiojimo kaip priemonės išlikti. 

Tai, kad M forma turi patrauklių racionalumo savybių (lygi- 
namąja institucine prasme), aptarta 8 skyriuje, kuriame M tfor- 
mos struktūra yra interpretuojama kaip vidinis organizacinis at- 
sakas į problemą, kurią sprendė U formos firma, susidūrusi su 
stambiu dydžiu ir sudėtingumu. Konglomerato pavidalo orga- 
nizacija, kuri priima daugiadalės struktūros koncepciją (kurioje 
yra stipri bendroji vadovybė, palaikoma elitinio personalo, pa- 
jėgaus nustatyti strateginę įmonės kryptį ir energingai naudoti 
klusnumo mechanizmus įmonės programoms įgyvendinti), yra 
ne tiek nauja organizacijos forma, kiek diversifikuotas inovaci- 
nis bazinės M formos variantas. Tačiau tuo nenorima pasakyti, 
jog „vien diversifikacija“ yra lengvai padaroma arba kad jos pa- 
sekmės yra įprastos. 

Dabar aptarkime duomenis, pateiktus Reido (1968) ir ginčija- 
mus Westono bei Mansinghkos (1971). Reidas domėjosi, kaip nu- 


“ Tačiau, kartoju, daugiadalė struktūra pati savaime nėra pakankama. Taip 
pat reikia M formos vidinės kontrolės aparato ir jo įdiegimo. Daugelis firmų, 
kurios išsiskaidė į daugiadales struktūras, nežengė tokio lemtingo žingsnio. 

statyti, ar galima sakyti, jog vadovų ir savininkų interesus pare- 
mia susivienijimai, nepaisant to, ar tai bus konglomeratai, ar kas 
kita. Reidas vadybos interesų indikatoriais pasirinko pardavimų, 
aktyvų ir užimtumo augimo tempus, o nuosavybės procentai bu- 
vo matuojami pagal palūkanų rinkos kainos augimo tempus, gry- 
nąsias pajamas proporcingai nuo bendrojo kapitalo arba pagal gry- 
nąsias pajamas proporcingai nuo pardavimų. Tačiau, kaip nuro- 
do Westonas ir Mansinghka, grynųjų pajamų santykis su 
pardavimais praranda savo reikšmę laikotarpiais, kai aktyvų su- 
maišymas kinta, o tai dažnai atsitinka vykstant diversifikacijai. 
Be to, Reido tyrimas baigiamas 1961 metais, o tai konglomeratų 
judėjime buvo dar ankstyvas metas. Reidas vis dėlto interpretavo 
savo rezultatus, vertindamas juos anksčiau nurodytais matais, kaip 
labiausiai atskleidžiančius, jog konglomerato organizacija skati- 
no ne nuosavybės interesus, o vadybą. 

Westonas ir Mansighka nesutinka su tokiomis išvadomis iš da- 
lies dėl vidinio nenuoseklumo, o iš dalies dėl to, kad joms priešta- 
rauja naujesni duomenys (iki 1968 m. imtinai). Taigi jie pažymi, 
jog Reido „veiklos matai buvo arba nereikšmingi, arba reikšmingi 
blogąja prasme dešimčiai ar daugiau iš 14 pramonės šakų, kiek- 
vienoje iš jų šešiems tų šakų matams“ (1971, p. 929), o kadangi 
konglomeratai negali būti įtikinamai lyginami su negalinčiomis 
vienytis firmomis, jie palankiai buvo sulyginami su tokiomis fir- 
momis, kurios gali vienytis (1971, p. 930). Be to, jie pažymi, jog, 
Reido pagrindinis pelningumo matas (grynosios pajamos, priei- 
namos akcininkui, padalytos iš bendrojo turto) yra klaidingas. Jei 
procentinės išmokos nepridedamos prie trupmenos skaitiklio ar 
skolos finansavimas atimamas iš vardiklio, firmos, taikančios fi- 
nansinį svertą (kai konglomeratai buvo į tai linkę), yra neteisingai 
baudžiamos*'. 


“ Pastarasis momentas yra svarbus, tačiau iš tikrųjų jį reikėtų tirti toliau. Fi- 
nansinis poveikis, suprantama, gali duoti didesnį vidutinį pelną už akcijas, 
tačiau drauge didina nuokrypį. Nors tai galima išlyginti taikant „namudinę 
diversifikaciją“ idealių prielaidų sąlygomis, tokių sąlygų praktiškai retai lai- 
komasi. Dėl to bent tam tikru mastu vidutinių pajamų už paprastąją akciją 
matas yra nepakankama priemonė uždarbiui nustatyti. 

Šiaip ar taip, Westonas ir Mansinghka tyrė didelių konglo- 
meratų veiklos rodiklius, lygindami juos su kitų stambių firmų 
1958-1968 metų rodikliais pagal tokius penkis augimo tempo 
rodiklius, maždaug atitinkančius tuos, kuriuos naudoja Reidas: 
bendrasis turto dydis, pardavimai, grynasis pelnas, uždarbis už 
akciją, rinkos kaina. Jie nustatė, jog konglomeratų vidutiniai au- 
gimo rodikliai visais atvejais buvo daug didesni. Paskui jie ėmė- 
si tirti gautą veiklos uždarbį, daugiausia matuojamą iki ar po 
uždarbio mokesčio mokėjimo iki teisės į bendrąjį turtą, ir nusta- 
tė, jog kadangi konglomeratai 1958 metais uždirbo mažiau, jie 
1968 metais pasiekė paritetą arba turėjo daugiau pajamų. Ap- 
skritai jie padarė išvadą, kad „svarbi ekonominė konglomerato 
firmų funkcija buvo kelti pelningumą tų firmų, kurios, palyginti 
su pramonės vidurkiu, apskritai turėjo mažesnių pajamų“ (1971, 
p. 934). 

Nors reikia papildomai studijuoti konglomerato veiklą, o 
drauge ir pasistengti atskleisti organizacinės formos skirtybes, 
kaip siūlyta 8 skyriuje, išankstiniai sprendimai, kurių galima pa- 
sidaryti, iš esmės yra tokie, jog M formos konglomeratas nėra iš 
tų, kurie neturėtų realaus (kitokio negu grynai piniginio) ekono- 
minio tikslo ir kad faktiškai netgi tada, kai nė viena organizaci- 
nė forma, nurodyta ankstesniame skyriuje, nėra išskiriama, kon- 
glomeratai kaip grupė pasirodo turinti keletą girtinų savybių, 
galbūt tokių, kurios geriau matomos tarp M formos konglome- 
rato firmų. 

Dabar aptarkime FPK personalo studijos apie konglomeratus 
antrąją dalį“. Ši studija apžvelgia tariamus didelių konglomerati- 
nių firmų antikonkurencinius padarinius (daugiausia grobuonišką 
kainodarą, palaikomą „plačių kišenių“ ištekliais, savitarpio pakan- 
tumu ir savitarpio pirkiniais), taip pat ir galimus prokonkurenci- 
nius konglomeratinių susivienijimų rezultatus (pavyzdžiui, pra- 
dinukių galimybių išplėtimą, taupymą iš tam tikrų administravi- 
mo funkcijų, efektyvaus išteklių skirstymo gerinimą). FPK 


“ Žr. ankstesnę 4 pastabą. 

personalo studija nustatė, kad šie įvairūs argumentai yra hipote- 
tiniai, tad siekiant išspręsti problemas, imtasi tirti devynis stam- 
bius konglomeratus. 

Personalo studija padarė iš esmės neutralų nuosprendį: nei 
antikonkurenciniai, nei prokonkurenciniai rezultatai nėra siste- 
miškai susiję su konglomerato susivienijimo veikla. Vienintelis 
prieštaravimas, kurį kelia FPK personalo studija, yra susijęs su 
konglomeratų pateikiamais finansiniais pranešimais. Konglome- 
ratų veiklos viešas vertinimas darosi sunkus neįvertinus padali- 
nės struktūros. 

Kadangi nuodugnesnis padalinis veiklos atskleidimas atro- 
do priimtinas ir vertingas, man įdomu, ar daugiadalis konglo- 
merato organizacijos modelis, kuriuo remiasi Personalo studi- 
ja (1972, p. 44—46), yra deramai interpretuojamas. Taigi studija 
pažymi, kadangi audito pokyčiai buvo paprastai padaryti po 
įsigijimo (1972, p. 50) ir kadangi naujasis finansavimas buvo 
suorganizuotas per vyriausiąją konglomerato vadovybę (1972, 
p. 53), ir šie abu momentai siejasi su korporacinės kontrolės ir 
bendrųjų išteklių skirstymo procesais, tad nedaug pastangų bu- 
vo padėta centralizuoti darbo padalinių tyrimus ir plėtrą, re- 
klamą, prekybą ir t. t. (1972, p. 57). FPK personalo studija daro 
išvadą (mano supratimu, teisingą), jog atsisakymas centralizuoti 
paskutinę funkcijų grupę dera su daugiadaliu organizacijos mo- 
deliu. Tačiau tada, nesant kišimosi į einamuosius padalinių rei- 
kalus, galima rimtai abejoti galimybe daryti efektyvių patobu- 
linimų (1972, p. 85). Iš tikrųjų jie, pasirodo, laikosi nuomonės, 
jog konglomeratų sąveika reikalauja, kad į einamuosius reika- 
lus aktyviai kištųsi bendroji vadovybė; vadinasi, daugiadalė 
struktūra laikoma „prieštaraujančia sąveikos nuostatai“ (1972, 
p. 192). 

Jų ginčus dėl naujų investicijų taip pat pravartu atidžiai pa- 
nagrinėti. FPK personalo studija laikosi nuomonės, kad „tikrai es- 
minius gamybos našumo patobulinimus turi lydėti išlaidos pa- 
grindinėms gamybos priemonėms įsigyti“ (1972, p. 68). Todėl sten- 
giamasi nustatyti, ar po įsigijimo investicijos įsigytose firmose 
padidėjo ar sumažėjo. Kol jokio reikšminio modelio nerasta, in- 
vesticijų mažėjimas persvėrė didėjimą (1972, p. 69-72). 

Manau, kad ir naujų investicijų traktavimas, ir ginčas dėl san- 
tykių tarp nuolatinio dalyvavimo, sąveikos ir organizacijos for- 
mos yra nevykę. Dėl investicijų reikia pasakyti, kad klausimų ky- 
la ne dėl to, ar papildomų išteklių investuota į įgytuosius padali- 
nius, bet ar ištekliai yra paskirstyti didelio našumo veiklai skatinti. 
Jei kai kurios įsigytosios firmos sukuria, palyginti su jų investavi- 
mo galimybėmis, labai didelius grynųjų pinigų srautus, o kitos jų 
nesukuria pakankamai, reikia tikėtis sulaukti pakaitomis didėji- 
mų ir mažėjimų, o tai jos ir parodo. 

Svarstymai apie nuolatinį dalyvavimą, sąveikos ir organi- 
zacijos formas, atrodo, visai išleidžia iš akių nuostatą, jog kon- 
glomeratą reikėtų vertinti kaip miniatiūrinę kapitalo rinką. 5ą- 
veika konglomerate iš esmės nesietina su vadovybės parūpi- 
namomis konsultacinėmis tarnybomis padaliniams. Svarbiau 
yra vidinių paskatų ir išteklių skirstymo pokyčiai, kuriuos M 
formos konglomeratas geba daryti. Nuolatinis dalyvavimas pa- 
brėžtinai yra ne priemonė, per kurią daugiausia yra įgyvendi- 
nama sąveika*!. 


5. Baigiamosios pastabos 


Konglomerato sandorinė interpretacija, kurioje pabrėžiami 
kapitalo rinkų ribotumai korporacinės kontrolės požiūriais, at- 
skleidžia, kad (atitinkamos rūšies) konglomerato firmoms vi- 
siškai netrūksta socialinių tikslų. Jei rinkos korporacinės kon- 
trolės išlaikymas pripažįstamas kaip apskritai vertingas momen- 
tas, jei išteklių perskirstymas nuo mažesnių projektų teikiant 
pirmenybę projektams su didesniu grynuoju privačiu pelnu taip 
pat apskritai duoda socialinio aprūpinimo grynųjų pajamų ir 
jei antimonopolinio įgyvendinimo agentūros turi laikytis tvir- 


* Kadangi FPK personalo studija, analizuodama vidinę organizaciją, atvirai 
remiasi mano daugiadalės struktūros ir konglomerato organizacijos traktavi- 
mu [Williamson, 1970], jos pateiktas konglomerato sąveikos tyrimas yra šiek 
tiek keistokas. 

tos politikos horizontaliųjų ir vertikaliųjų susivienijimų atžvil- 
giu, konglomeratinių susivienijimų atžvilgiu laikomasi nuosai- 
kios politikos. Viešoji politika konglomeratų įsigijimų atžvilgiu 
turėtų būti itin sutelkta į 1) susivienijimus, kuriuose potenciali 
konkurencija yra smarkiai pabloginama, ir 2) į milžiniškų fir- 
mų susivienijimus, kuriuose atitinkami aktyvai (ar kitokios tu- 
rimos vertybės) neskaidomi. 

Rinkos susivienijimų palaikymas taip pat susijęs su individua- 
lių išradėjų ir smulkių firmų skatinimu telktis į ankstyvąjį tyrimų 
ir plėtros veiklos etapą. Ši problema bus nagrinėjama tolesniame 
skyriuje. 

10 SKYRIUS 


Rinkos struktūra 
technologinių 

ir organizacinių 
naujovių požiūriu 


Šis skyrius nuo ankstesniųjų skiriasi dviem aspektais. Viena, 
nors efektyvumas ir pažangumas jokiu būdu nėra nepriklausomi, 
pabrėžiant kiekvieną jie skiriasi, ypač kai pristatomi naujo gami- 
nio (kitaip nei naujo proceso) motyvai. Ankstesni skyriai daugiau- 
sia orientuoti į sąnaudas; pažangumas apibūdinamas čia. Antra, 
kitaip nei ankstesniuose skyriuose, stengiamasi apžvelgti plačią 
empirinę literatūrą ir pateikti ją perspektyvos požiūriu. 

Tačiau drauge esama stiprių sąsajų tarp šio skyriaus ir ankstes- 
niųjų. 7 skyriui būdinga orientacija į vidines organizacines negalias 
išlaikoma ir čia, tačiau pabrėžiama novatoriška veikla. Drauge to- 
liau plėtojama samprata, jog firmos ir rinkos koegzistuoja, sudary- 
damos simbiozinę pusiausvyrą su vidaus ir rinkos tipais, kurie kartu 
yra ir kaip alternatyvūs, ir papildomi būdai technologiškai skirtin- 
goms veiklos rūšims organizuoti. Trečia, organizacinės naujovės 
sąvoka, kuri buvo pradėta vartoti 8 skyriuje, čia praplečiama. Pa- 
galiau taikoma organizacinių negalių koncepcija norint apimti dar 
ir kitą pramonės šakos organizacijos problemą. 

Literatūra apie technologinę naujovę ir rinkos struktūrą' yra 


* Puiki Schererio pateikta technologinės naujovės samprata (1970, 15 sky- 
rius) daugeliu atvejų apima tą pačią medžiagą ir prieina prie tų pačių iš- 
vadų, kurios daromos ir čia. Šitas skyrius skiriasi nuo daugelio ankstesnių 
darbų tuo, kad pateikia diskusiją apie organizacinės naujoves ir mėgina 

apžvelgiama 1 ir 2 poskyriuose. Labai supaprastėtų politikos pro- 
blemos, jei galima būtų parodyti, jog rinkos struktūra ir technolo- 
ginės naujovės yra stipriai susietos, tačiau, pasirodo, kad taip nė- 
ra. „Optimalus“ konkurencijos laipsnis, išsilaikantis visais laikais 
ir visose pramonės šakose, kad skatintų technologinę pažangą, 
negali būti nustatytas nei teoriniais samprotavimais, nei empirine 
analize. Organizacinė naujovė, kuri yra palyginti ignoruojamas 
naujovių klausimo aspektas, tyrinėjama 3 poskyryje. Bandymas 
jungti organizacinius ir technologinius aspektus į vieną sisteminę 
sampratą yra aptariamas 4 poskyryje. 


1. Technologinė naujovė ir rinkos struktūra: 
įprastinė dichotomija 


Technologinės naujovės aptarimas prasideda nuo įprastinės di- 
chotomijos nagrinėjimo. Nors čia prireiks daug senos medžiagos, 
atrodo, svarbu, kad ši problema būtų aptarta pirmiausia. Po to 2 
poskyryje bus padaryta keletas patikslinimų, susijusių su techno- 
loginės naujovės ir rinkos struktūros problema. 

Kad ir koks sudėtingas gali pasirodyti aptariamasis objektas, 
visada galima tikėtis, jog pamatinė jo struktūra iš esmės yra pa- 
prasta. Svarbiausias dalykas - apčiuopti problemos esmę. Ją per- 
pratus, visa kita klostosi tarsi savaime. Tai, ką aš čia vadinu įpras- 
tine dichotomija - tai yra pagal savo išgales rinkos struktūra, pa- 
lanki technologinei pažangai, pasižyminti masto ir monopolio 
galiomis arba, kitaip tariant, maža apimtimi ir konkurencija, - sie- 
kia visa tai atlikti. Deja, tokios pastangos šiuo atveju turi būti lai- 
komos tuščiomis. 


kurti tokį sisteminį požiūrį, kuris apimtų ir technologines, ir organizaci- 
nes naujoves. 

Šis skvrius - tai anksčiau skelbto straipsnio, kurio bendraautoris yra 
Donaldas Turneris, variantas. 

1.1. Argumentai 


Santykiai tarp rinkos struktūros ir ekonominės veiklos rodik- 
lių retai yra paprasti, nors tiesmukiškas kainų teorijos taikymas 
kartais rodo ką kita. Tai paaiškėja ypač tada, kai veiklos matu lai- 
koma technologijos pažanga. Nors Arrowas yra parodęs, kad ini- 
ciatyva diegti naujoves yra stipresnė konkurencijos, o ne mono- 
polijos sąlygomis (1962, p. 619-622), tai sudaro prielaidą, jog bū- 
dingi potencialūs pelnai įdiegus naujoves nėra ženkliai didesni, 
nei gaunami monopolijos sąlygomis. Tačiau Demsetzas teigia, kad 
Arrowo pateiktasis paskatų diferencijavimas, pasirodo, klaidin- 
gas, kai taikomos atitinkamos standartizavimo technologijos prie- 
monės (1969, p. 16-19). Neseniai pasirodžiusi Schererio studija 
(1967) apie konkurencijos padarinius tyrimų ir plėtros (RėsD) sri- 
tyse, daugiausia duopolijos modelio sąlygomis, daro išvadą, kad 
konkurencija apskritai skatina tyrimus ir plėtrą, tačiau tai yra net- 
gi ribojama, o turint galvoje specifinį modelio pobūdį, vos ne at- 
metama. Kamienas ir Schwartzas (1974) susidomėjo galimybe, jog 
esama optimalaus konkurencijos laipsnio. Jie teigia, kad dažnai 
susidaro greitesnę plėtrą skatinantis vidutinis konkurencijos laips- 
nis, tačiau santykis tarp jų konkurencijos nepastovumo ir rinkos 
struktūros nėra aiškus, ir bet kokiu atveju to modelio prielaidos 
yra gana ribotos. 

Taigi rezultatas toks, jog nėra didelių galimybių rinktis daug 
naudingų patarimų iš turimų teorinių studijų apie santykius, sie- 
jančius rinkos struktūrą su technologijos pažanga“. Todėl aptar- 
kime spėjimus, kuriuos pateikia suinteresuoti stebėtojai. 

Laikau potencialiai reikšmingas tokias pastabas, siejančias rin- 
kos struktūrą su technologijos pažanga, kurios pasirodė po to, kai 
antimonopoliniai aspektai tapo socialinė problema. Šiuo atveju 
pasvarstykime teiginį Marshallo, kuris, kalbėdamas 1890 metais, 
pareiškė, kad skirtingas pažangumas buvo „pagrindinis akstinas 


“ Vienas ankstesnės traktuotės atvejis priklauso Felneriui (1951). Usheris svars- 
to naujo gaminio inovacijos problemą, tačiau jos nesieja su rinkos struktūros 
problema (išskyrus pastabą apie tai, kad privačios monopolininkų iniciaty- 
vos daryti inovacijas yra mažesnės už visuomenines). 

svarstyti su tam tikru nerimu bet kurį polinkį <...> į verslo konso- 
lidaciją“ (Pigou, 1956, p. 279). Toliau jis pažymi: kadangi moksli- 
nių specialistų samdymas kartais gali teikti stambiai įmonei tech- 
nologinių pranašumų, „tokie pranašumai ilgainiui, kai gretini tai 
su daugybės smulkiųjų verslininkų aukštesnio lygmens išradin- 
gumo galiomis, menkai ką tereiškia“ (Pigou, 1956, p. 280). 1897 m. 
Hadley laikėsi panašios nuostatos (1897, p. 383): 


„Monopolijos polinkis vis atidėti pramoninius patobulinimus yra 
<...> rimtesnis atvejis negu tendencija nustatyti neobjektyvius ta- 
rifus. Šis problemos aspektas vargu ar yra sulaukęs reikiamo dė- 
mesio. Esame įpratę galvoti apie konkurenciją kaip kainų regulia- 
torių, tad išleidome iš akių lygiai tokią pat svarbią jos funkciją, 
kaip efektyvumo skatinimas. Kai tik nėra konkurencijos, randasi 
polinkis tenkintis senais metodais arba ir beveik jų nepaisyti. Iš- 
skyrus žinomas išimtis, tai yra aiški taisyklė.“ 


Vėlesnė konkurencijos teorijos raida buvo, kaip pažymi Stigle- 
ris, labai susijusi su statiško efektyvumo analizės tobulinimu (1956, 
p. 270-271). Stokota dėmesio ir pažangumo matmeniui. Iš dalies 
kaip reakcija į tai beveik išimtinai domėtasi statiškų išteklių skirs- 
tymu, o iš dalies ir dėl bendro savo paties domėjimosi ekonomine 
plėtra, Schumpeteris kaip kontrargumentą iškėlė tai, kas galėtų 
būti pavadinta alternatyviąja hipoteze. Kaip ir Hadley, jis ėmė lai- 
kytis nuomonės, jog ta konkurencijos rūšis, kurios reikia paisyti, 
skirtina „naujam gaminiui, naujai technologijai, naujam tiekimo 
šaltiniui, naujam organizacijos tipui (pavyzdžiui, plačiausio mas- 
to kontrolės elementui) — taigi tokiai konkurencijai, kuri dispo- 
nuoja svarbiausiu kainos ir kokybės pranašumu ir kuri yra susiju- 
si ne su veikiančių firmų pelno ir produkcijos atsargomis, bet jų 
pagrindais ir pačia jų egzistencija“ (1942, p. 84). Tačiau kitaip nei 
Hadley'ui, dinamikos pabrėžimas leido Schumpeteriui daryti iš- 
vadą, kad laikina yra monopolija, o ne konkurencija, kuri sudaro 
prielaidą pažangai (1942, 8 sk.).. 


* Sudėtingesnę Schumpeterio interpretaciją, taip pat ir jos skirtumą, palyginti 
su ankstesniais jo veikalais Ekonominės plėtros teorija ir Kapitalizmas, socializ- 
mas ir demokratija, žr. Philips (1971, p. 4-15). 

Nei Hadley, nei Schumpeteris nebuvo ypač tikslūs, traktuoda- 
mi monopolistinės sąlygos savitumą. Schumpeterio pozicija šiuo 
atveju ypač dviprasmiška. Kaip pažymi Stigleris, Schumpeteris 
„kiekvieną nuokrypį nuo tikrosios konkurencijos stabilioje eko- 
nomikoje <...> traktuoja kaip monopoliją, ir štai kodėl taip lengva 
parodyti, kad monopolija yra būtina pažangai“ (1956, p. 272). Va- 
dinasi, sutelkdamas palankų dėmesį pažangumo dimensijai, 
Schumpeteris apeina ne visiškai aiškią pramonės optimaliosios 
organizacijos problemą. 

Koncepcijoje, kuri galėtų būti pavadinta neo-Schumpeterio nuo- 
stata, ta struktūrinė dviprasmybė daugiausia yra panaikinama: 
sakoma, jog stambus mastas ir struktūrinė monopolija technolo- 
gijos pažangai yra palankiausi. Galbraithas tai nusako tokiu bū- 
du (1952, p. 91; kursyvas autoriaus): 


„ Malonioji Apvaizda<...> šiuolaikinę nedaugelio stambių firmų 
pramonę yra padariusi tobulu instrumentu versti daryti technolo- 
ginius pokyčius. Toji pramonė yra puikiai aprūpinta, kad finan- 
suotų technologinę pažangą. Jos organizacija teikia stiprių paska- 
tų imtis plėtros ir ją įgyvendinti... 

Nėra mielesnės fikcijos nei ta, jog technologijos kaita yra nepa- 
prasto mažyčio žmogelio sumanumo, konkurencijos verčiamo tai- 
kyti savo protą padėti savo artimui, rezultatas. Deja, tai tik fikcija. 
Technologijos plėtra seniai jau tapo mokslininko ir inžinieriaus 
veiklos sritis. Daug pigių ir paprastų išradimų, be nuovokos, jau 
padaryta.“ 


Toks požiūris, toliau vadinamas Galbraitho hipoteze, yra aiš- 
kinamas (tiek iki šiol, tiek nuo šiol) įvairiai [žr. Jewkes, Sawers ir 
Stillerman (1959, p. 29-31)]. Mano supratimu, toks požiūris vyra- 
vo tarp daugelio jaunesniųjų mokslininkų septintąjį XX a. dešimt- 
metį. Galima sakyti, kad tai tokia tiesa, kurią Žino kiekvienas moks- 
leivis; ji gali būti vertinama kaip tradicinė išmintis. Tačiau ji la- 
biau skirtina žiniasklaidos priemonėms („pažanga yra svarbiausias 
mūsų produktas“, „geresni daiktai geresniam gyvenimui <...> per 
chemiją“ ir t. t.) nei empiriniam (nefiktyviam) kruopščiam svars- 
tymui. 

1.2. Faktai 


Tiksliai kalbant, nagrinėju klausimus, kaip išlaidos tyrimams 
ir plėtrai priklauso nuo stambaus masto ir nuo pramonės kon- 
centracijos poveikio novatoriškos veiklos rodikliams. Stambus 
mastas nebūtinai reiškia monopolinę galią, ir šia prasme jis turė- 
tų būti atskiriamas nuo inovacijos gryno monopolio teorijos. Ta- 
čiau čia esama tendencijos absoliučiai stambų mastą sieti su stam- 
biu santykiniu mastu, ir Galbraitho nuostata tokia, jog stambus 
absoliutus ir santykinis mastai“ imami atskirai ar kartu, gali duoti 
geresnių novatoriškos veiklos rezultatų. Pirmiausia apsvarsty- 
kime absoliutaus masto faktus, kaip jie siejasi su tradicine di- 
chotomija. 

Remiantis duomenimis, paskelbtais Nacionalinio mokslo fon- 
do, nagrinėjančio trijų dydžių klasių firmas (mažiau kaip 1000 
darbuotojų, 1000-5000 darbuotojų ir daugiau nei 5000 darbuo- 
tojų), nustatyta ryški tendencija firmose, priklausančiose didžiau- 
sioms iš tų trijų dydžių klasėms, tyrimams ir plėtrai išleisti dau- 
giau nei vieną procentą nuo pardavimų (Nelson, Peck ir Kala- 
chek, 1967, p. 67). Tačiau tai nepakankamai tikslus klasifikacijos 
pagrindas: iš tikrųjų visos firmos, iš žurnalo „Fortune“ sudaryto 
500 didžiausių pramonininkų sąrašo, 1968 m. turėjo daugiau kaip 
5000 darbuotojų; General Motors įmonėje tais metais buvo 750 000 
darbuotojų. Taigi toje daugiau kaip 5000 darbuotojų firmų grupė- 
je yra nurodomas mažėjimas, jei strateginiais aspektais nagrinėja- 
mas absoliutaus dydžio klausimas. Šiuo atveju naudingas ir Ham- 
bergo tyrimas, nagrinėjantis santykį tarp tyrimų ir plėtros inten- 
syvumo bei firmos dydžio 387 firmose, atrinktose iš „Fortune“ 


* Nors santykinis mastas yra nepakankamas rinkos galių matas, jis neabejoti- 
nai yra vienas iš svarbesnių struktūrinių matmenų. Tai drauge ir struktūrinis 
matas, paprastai nurodomas literatūroje, plačiausiai randamas statistikoje ir 
dažniausiai aptariamas antimonopolinėse agentūrose bei teismuose. Kiekviena 
apsisprendimo tendencija (už konkurencinę ar Galbraitho hipotezę), parem- 
ta duomenimis, gali būti nustatyta remiantis rinkos galių paprastosios kon- 
centracijos lygiu. Todėl paeiliui nagrinėju stambaus masto ir koncentracijos 
lygio santykius. 

sąrašo (su 500 pramonininkų 1960 m.). Imant tas korporacijas 
kaip atskirą grupę ir lyginant tyrimų ir plėtros darbuotojų bei 
visų darbuotojų santykį su visų darbuotojų kiekiu, buvo gauta 
teigiama, reikšminga koreliacija. Tačiau kai dydžiui matuoti bu- 
vo panaudotas bendrasis turtas, gautas neigiamas nereikšmin- 
gas rezultatas (1966, p. 58). 

Vis dėlto tuos rezultatus interpretuojant didžiulė problema 
iškyla tada, kai technologinis potencialas, skirtas naujovėms, at- 
skirose pramonės šakose labai nevienodas. Todėl Hambergas tas 
firmas suskirstė į septyniolika dviženklių ir triženklių skaičių 
pramonės grupių. Paskui jis nagrinėjo tyrimų ir plėtros darbuo- 
tojų samdos lankstumą dydžio (įvertinto kaip visas samdos dar- 
buotojų skaičius ar visas turtas kiekvienoje pramonės šakoje) at- 
žvilgiu, nustatydamas mažiausiųjų kvadratų įverčius regresinei 
lygčiai Y..=a.X*'. (kur apatiniai indeksai i, j žymi atitinkamai fir- 
mą ir pramonę, Y reiškia tyrimų ir plėtros darbuotojus, X mat- 
menų dydį, o nustatytoji B reikšmė yra atitinkamas lankstumas). 
Lankstumo reikšmės, didesnės kaip vienetas, remia Galbraitho 
hipotezę, o mažesnės kaip vienetas —- konkurencinę. Apskritai 
Hambergas gavo lankstumo reikšmes, didesnes nei vienetas, nors 
dažnai jos nebūdavo statistiškai reikšmingos (1966, p. 30-63). Ga- 
liausiai jis padarė išvadą, kad „tai gali būti įrodymas pritarti hi- 
potezei, jog tyrimų intensyvumas ... didėja tarp stambesnių fir- 
mų vos trijose pramonės šakose“ (1966, p. 61). 

Comanoras taip pat atliko maždaug panašius tyrimus, taiky- 
damas kiek tikslesnę nei Hambergas pramonės šakų klasifikaciją 
(1967, p. 640-643). Tarp jo pateiktos 21 pramonės šakos šešių lanks- 
tumas viršijo vienetą (nors nė viena nebuvo statistiškai reikšmin- 
ga), o penkiolikos lankstumas buvo mažesnis už vienetą (išjų sep- 
tynios buvo statistiškai reikšmingos). Skirtumus tarp savo ir Ham- 
bergo rezultatų jis daugiausia priskyrė platesnei pramonės šakų 
klasifikacijai, kurią taikė Hambergas (1967, p. 641). Matyt, čia tei- 
sūs tie, kurie mano, jog menkiausi pokyčiai pramonės apibrėžty- 
se duoda skirtingų rezultatų. 

Mansfieldas šią problemą tyrė keldamas kiek kitokį klausimą. 
Jis analizavo tyrimų ir plėtros išlaidas (išreikštas procentine par- 
davimo dalimi) labai stambių firmų, lygindamas jas su jų dide- 

liais, tačiau ne milžiniškais chemijos, naftos, vaistų, plieno, stiklo 
pramonės šakų varžovais. Išskyrus chemijos pramonę, rezultatai 
nerodo, kad didžiausios tų pramonės šakų firmos tyrimams ir plėt- 
rai, palyginti su pardavimu, išleistų daugiau, negu išleidžia iš da- 
lies smulkios firmos. Naftos, vaistų ir stiklo pramonės šakų di- 
džiausios firmos išleidžia daug mažiau; plieno pramonėje jos iš- 
leidžia mažiau, tačiau statistiškai skirtumas nėra didelis“ (1968, 
p. 94-95). Schereris taip pat nustatė, jog didesnėje pramonės šakų 
grupėje stambiausių firmų tyrimų ir plėtros intensyvumas papras- 
tai neviršijo to, Ką pasiekė pirmiausia jų vidutinio dydžio varžo- 
vai. Jis pažymėjo, kad duomenys nepatvirtina teiginio, jog „milži- 
niškas mastas yra ... esminė sąlyga stipriai tyrimų ir plėtros veik- 
lai: ...stambumas iš tikrųjų gali veikti ir kaip slopinimo veiksnys“ 
(1965, p. 265). 

Nesileidžiant į detales reikia pasakyti, kad 8 schemoje tokie 
rezultatai pateikiami grafiškai — tyrimų ir plėtros intensyvu- 
mas žymimas ordinate, o santykinis (ne absoliutus, nes lygini- 
mas yra griežtai vidinis) firmos dydis - abscise. Tariant, kad 
tyrimų ir plėtros išlaidos nuolat pasidengia, galima būtų, re- 
miantis santykiais, pavaizduotais 8 schemoje, siūlyti nuomonę, 


Tyrimų. 


intensyvumas | 

jog santykinis įnašas į pažangumą yra didžiausias pirmiausia 
tarp daugiau negu vidutinio dydžio firmų. Tačiau milžiniškas 
dydis, matyt, nepasitiki tokiu kriterijumi ir gali jam smarkiai 
priešintis“. 

Dabar aptarkime pramonės šakų koncentracijos, apskritai iš- 
reikštos keturių firmų koncentracijos lygių, poveikį tyrimų ir plėt- 
ros išlaidoms. Hambergas (1966, 4 sk.) ir Horowitzas (1962) nu- 
statė teigiamą koreliaciją tarp tyrimų ir plėtros ir pramonės šakų 
koncentracijos. Schereris nustatė daug silpnesnius, tačiau nežen- 
kliai teigiamus ryšius (1965, p. 1119-1121). Kendrickas, išanaliza- 
vęs Terleckio duomenis, padarė išvadą, kad nesama jokių reikš- 
mingų ryšių tarp našumo pokyčių ir pramonės šakų koncentraci- 
jos (1961, p. 170). Stigleris surado „ženklų, jog mažesnės 
koncentracijos pramonės šakos pasižymi didesniais technologijos 
pažangos tempais“ (1956, p. 278), o aš, naudodamas Mansfieldo 
duomenis, nustačiau neigiamą koreliaciją tarp naujovių, padary- 
tų keturių didžiausių firmų, ir pramonės koncentracijos (1965). 
(Pastarasis atvejis yra griežtai mažų kiekių rezultatas ir priskiria- 
mas našumo, taip pat išlaidų poveikiams.) 

Mansfieldo požiūris į problemą yra bene geriausiai apmąstytas. 
Autorius nagrinėja difuziją (tempą, kuriuo sykį įdiegta naujovė yra 
perimama kitų pramonės šakų firmų) ir polinkį į naujoves. Jis nu- 
statė, kad jei didesnė koncentracija gali būti siejama su mažesniu 
difuzijos tempu (1968, p. 217) apskritai, nebent išskyrus vien naujo- 
ves, kurioms reikia daug kapitalo, „nėra statistiškai svarbaus san- 
tykio tarp kokios nors pramonės šakos koncentracijos ir jos apytik- 
riai matuojamo technologinės kaitos tempo“ (1968, p. 245). 


"Schereris baigia savo įrodymų apžvalgą pastaba, jog „didžiausių 500 ar maž- 
daug tiek JAV pramonės korporacijų plėtra pagal apimtį paprastai daug pri- 
sideda prie tyrimų intensyvinimo ir plėtros indėlių arba išradimų kiekio, o 
daugeliu atvejų milžiniškas mastas turi neženklų, o gal ir gerokai mulkinantį 
poveikį. Technologiškai plėtriausios Amerikos firmos pasirodo esančios tos 
(gal išskyrus cheminių prekių ir benzino gamintojas), kurios parduoda ma- 
žiau nei už 200 milijonų dolerių 1955 m. kainomis“ (1970, p. 361). Adamso 
studija apie prancūzų tyrimų ir plėtros patirtį daro išvadą, jog „didumas nėra 
pažangumo prielaida“ (1970, p. 408). 

Aš, kaip ir Nelsonas, Peckas ir Kalachekas, manau, kad Galb- 
raitho nuostata „yra kiek perdėta“ (1967, p. 67), arba, kaip sako 
Manstieldas, „turimi duomenys nerodo, kad jie šią hipotezę re- 
mia“ (1968, p. 245). Tačiau tai, žinoma, nereiškia, jog konkurenci- 
nė alternatyva yra priimtina. Pažangumu pasižyminti veikla yra 
per daug sudėtinga, kad galėtų būti tiksliai aptarta vienu iš šių 
dviejų kraštutinumų. Galiausiai reikia daryti bent prielaidą, kad 
esama išimčių teiginyje, jog konkurencingos rinkos struktūros yra 
palankios pažangumui. 


2. Technologinė naujovė ir rinkos struktūra: 
patikslinimai 


Dabar bus aptariami kai kurie iš tų pagrindinių teiginių ir pa- 
tikslinimų, kurie pasirodė naujausiuose technologinės pažangos 
tyrimuose. Problema iš esmės tokia: tyrimai ir plėtra nėra didelė, 
vienalytė visuma. Skirtumai, atskleisti našumo požiūriu, didieji 
išradimai greta smulkiųjų, kitokie rinkos struktūros matmenys, 
dideli, sudėtingi tyrimai ir plėtra greta „normaliųjų“, išradimai 
greta kasdienės plėtros - čia būtų ypač svarbūs. 

Savaime suprantama, jog kai yra renkamasi kai kurie duo- 
menys, iš esmės siekiama ką nors „įrodyti“. Tačiau kad ir kokie 
ryškūs pastebėjimai gali sudaryti pagrindą hipotezėms formu- 
luoti, jie pavojingi bendriesiems teiginiams skelbti. Bel! labora- 
torijos, General Electric, Du Pont tirmos turi įspūdingų tyrimo 
įstaigų ir darbuotojų, tačiau jos, matyt, vidutinėms tendencijoms 
neatstovauja. (Jei norite suprasti priešingas tendencijas, nagri- 
nėkite Western Union ir US Steel bendroves.) Tik atidesnis žvilgs- 
nis į statistiką padės išsklaidyti pradinį įspūdį, kad koncentra- 
cijos ir pažangumo sąlygos, pastebimos keliose efektingose pra- 
monės šakose, yra tipiškos (Jewkes ir kt., 1959, p. 167-173). 
Anksčiau minėtos studijos šį teiginį patvirtina. Tačiau, galimas 
daiktas, atidesnis duomenų traktavimas stipriau parems Galb- 
raitho pozicijas. 

2.1. Našumas 


Jeigu tam tikrame diapazone esama masto ekonomijos (ar mas- 
to neekonomiškumo), susijusios su tyrimais ir plėtra, tokių tyri- 
mų ir plėtros našumas priklausys, savaime aišku, nuo išlaidų. Šiuo 
atveju reikia turėti galvoje vidinius pramonės šakos rezultatus, 
rodančius, jog absoliutus firmos dydis ir absoliučios tyrimų ir plėt- 
ros išlaidos eina drauge. Tačiau, kaip pavaizduota 8 schemoje, ty- 
rimų ir plėtros intensyvumas (išreikštas kaip procentinė pardavi- 
mų dalis) išsilygina (jei nesumažėja), kai firma plečiasi. Tačiau ar 
galėtų tyrimų ir plėtros programų našumas labai stambiose fir- 
mose būti didesnis nei smulkesnių varžovų firmose, kuriose pas- 
tarąjį santykį galima aiškinti masto ekonomija, susijusia su tyri- 
mais ir plėtra? 

Faktai, nors ir neryškūs, šios prielaidos neparemia. Jei apie na- 
šumą spręsime pagal patentus, įgytus už tyrimams ir plėtrai dole- 
riais skaičiuojamas lėšas, pačių didžiausių daugelio pramonės ša- 
kų firmų veiklos rezultatai iš dalies yra menkesni negu stambių, 
bet kažkuo ir mažesnių, varžovų (Scherer, 1965). Panašius rezul- 
tatus, imdamas iš dalies tikslesnį našumo mastą, nors įtraukda- 
mas mažesnę dalį pramonės šakų, yra pateikęs Mansfieldas. „Kai 
tyrimų ir plėtros išlaidų mastas išlaikomas toks pat, firmos apim- 
ties plėtra [paprastai] siejama su išradimais pagrįstos produkcijos 
mažėjimu“ (1968, p. 216). Comanoras nustatė, kad masto neeko- 
nomiškumo buvo galima rasti net vidutinio dydžio farmacijos pra- 
monės firmoje (1965, p. 190). Galbraitho hipotezė, traktuojama kaip 
vidutinių tendencijų formuluotė, matyt, mažai ką laimi iš našu- 
mo motyvų. 


2.2. Stambieji išradimai /e/sz/s smulkieji Išradimai 


Lygiai kaip tyrimų ir plėtros našumas sudaro esminį bruožą, 
tas pat yra ir su ekonominiu išradimų reikšmingumu. Jei tas reikš- 
mingumas dėsningai kinta priklausomai nuo išradimo šaltinio, 
svoris, teikiamas keletui išradimų šaltinių, turi būti atitinkamai 
patikslintas. 

Hambergas pateikė ir įvertino hipotezę, kad didelės pramo- 
ninės laboratorijos geba atsiskaityti už didesnę dalį mažesniųjų 
išradimų, negu už didesniuosius (1963). Jis teigia, kad tokia hi- 
potezė nėra visiškai originali. Tačiau keletas priežasčių, kodėl 
tokio santykio galima būtų tikėtis, yra paneigta anksčiau. Tokiai 
hipotezei pagrįsti pateikiama ir ekonominių, ir organizacinių 
veiksnių. 

Šio įrodymo pagrindas yra teiginys, jog dauguma naujų išra- 
dimų paprastai reiškia labai rizikingą veiklą. Didelė korporacija 
gali būti struktūriškai ir/ar pagal savo pobūdį prastai pasirengu- 
si tokiai veiklai. Tačiau tada tokia firma neturėtų pati imtis dide- 
lių, naujų išradimų, kad galėtų dalyvauti komercinėje tokių išra- 
dimų darymo veikloje: ji galėtų užpirkti naujų sėkmingų išradi- 
mų, padarytų kitur; šis įrodymo aspektas, plėtojamas toliau, 4 
poskyryje. Žodžiu, tai, kad neverta imtis labai rizikingos išrady- 
binės veiklos, yra neabejotinai daugiau palyginimas negu abso- 
liutus teiginys. Jis iš esmės remiasi nuostata, kad stambios organi- 
zacijos (verslo ar kitokios) patiria vidinių organizacinių negalių. 
Be to, kadangi teiginiai, esą didelė firma, palyginti su smulkio- 
mis, turinti kompensuojamųjų finansinių pranašumų, yra pagrįs- 
ti, minėtas įrodymas reikalauja (bent jau kai veiklos pobūdis labai 
rizikingas) tam tikrų paaiškinimų. 

Hambergas mano, kad „vienas stambaus verslo didumo ir 
monopolinės galios bruožas, kuris, pasirodo, turi potencialių 
galių, yra susijęs su paprastai dideliais (absoliučiais) stambių 
monopolistinių firmų pelnais kaip fondų šaltiniu tyrimams ir 
inovacijoms finansuoti“ (1966, p. 43). Smulkios firmos, gal ypač 
tos sėkmingosios, dažnai aptinka, jog vidiniai ištekliai tiesiog 
yra netapatūs jų didėjantiems finansiniams poreikiams tenkin- 
ti. Tuos vidinius finansinius didžiųjų, įsitvirtinusių firmų pra- 
našumus gali sustiprinti jų geresnis priėjimas prie paskolų fi- 
nansavimo. Taigi, įsitvirtinusi firma turi apčiuopiamą turtą ir 
akivaizdžią kasdienę galimybę siūlyti saugumą, o smulkioji fir- 
ma, kurios mokslinius tyrimus būtina finansuoti, teturi vien ne- 
aiškią perspektyvą, jog jai bus pasiūlyta parama. Smulkiai fir- 
mai tokiomis aplinkybėmis nėra įmanomas netgi finansavimas 
paskolomis. 

Tačiau vidinis ir skolinamasis finansavimas neišsemia galimų 
finansavimo šaltinių išradybai. Sąžiningo kapitalo rinka, o ypač 
toji sąžiningo kapitalo rinkos dalis, kuri vadinama rizikos kapita- 
lu (pabrėžiant didelės rizikos veiksnį), taip pat turi būti aptarta. 
Šiuo atveju smulkios įmonės gali faktiškai naudotis vienu struk- 
tūriniu pranašumu. Investuotojai mokesčių grupėse, kuriems di- 
delės rizikos pelno investicijos yra patrauklios, gali, neturėdami 
galimybės rinktis iš investavimo projektų didelėje firmoje ir gauti 
nesumažintų pelnų iš rizikingos veiklos, nukreipti savo fondus į 
mažas, specialias įmones. Taigi mažos firmos finansavimo rizi- 
kos kapitalo (venture capital) tikslais trūkumai gali būti ne tokie 
esminiai, kaip dažnai yra manoma“. 

Organizaciniai ribotumai stambioje firmoje, kaip didelių 
naujų išradimų šaltinyje, būdingi jos biurokratiškumui. Ši pro- 
blema plačiau nagrinėjama svarstant organizacines negalias 4 
poskyryje. Čia pateikiami tik trumpi problemos metmenys tiek, 
kiek jie susiję su išradybiniais tyrimais. Daugiausia aptariama 
samprata, jog „stambioje firmoje apskritai vyrauja komandos 
sistema ir „vidutinio žmogaus“ mentalitetas“ (Hamberg, 1963, 
p. 107). Hambergas cituoja Danielio P. Barnardo (Standard Oil 
of Indiana firmos tyrimo koordinatoriaus) požiūrį į tyrimus: 
„Manome, jog savyje užsidaręs individas dažnai keičiasi, kai jį 
spaudžia gerai organizuotas grupinis puolimas, kuriame daly- 
vauja daug žmonių, kurie, šiaip palikti tik su savo priemonė- 


" Iš dalies atsitiktinę, tačiau įdomią diskusiją apie rizikos kapitalą žr. Main 
(1973). Šis autorius daro skirtumą tarp komercinio kapitalo (adventure capital) 
ir rizikos kapitalo ir nurodo, jog pirmasis faktiškai susideda iš darbdavio nuo- 
savų santaupų ir šeimos bei draugų paramos. Priešingai, rizikingieji kapita- 
listai pasirodo tolesniame etape, „kai darbdavys jau turi ką parodyti“ (Main, 
1973, p. 72). 

Apie diskusiją dėl rizikos kapitalo šaltinių keletui naujų įmonių žr. 1973 m. 
„Fortune“ Žurnaluose spausdinamą straipsnių seriją „Novatoriai“. Įdomus va- 
riantas pateikiamas šeštame tos serijos straipsnyje, kuriame rašoma, kaip Gene- 
ral Electric firma atsiskiria ir pasilieka dalinės nuosavybės teisę tose naujose 
rizikingose įmonėse, kurios atsirado General Electric laboratorijose (Sabin, 1973). 
Tai aptarta toliau, 4 poskyryje. 


258 Rinkos strck:čra technologin'u ir organizac nių naujovi. požiūriu 


mis, galėtų nė kiek nerodyti polinkio imtis tyrimų. Kitaip sa- 
kant, mes skatiname žmones būti smalsiems kaip grupė... Mes 
imamės iugdyti tyrinėjimų gebėjimą, taikydami vien tik pinigų 
spaudimą“ (1963, p. 107). 

Toks požiūris į tyrinėjimus teikia didelę reikšmę darnai. At- 
siranda didelis domėjimasis tyrimų rezultatais, o tai skatina remti 
trumpalaikes programas (Hamberg, 1963, p. 109-110). Kaip nu- 
rodo Jewkesas, Sawersas ir Stillermanas, tokios pastangos orga- 
nizacijoje gali kelti pavojų spontaniškumui, kuris dažnai verti- 
namas kaip gyvybingas momentas palankiai tyrimų atmosferai 
susidaryti (1959, p. 132, 182-183). Kūrybingi mokslininkai ir iš- 
radėjai gali būti išstumiami kur kitur. 

Tai tiek apie argumentus, tačiau ką rodo turimi duomenys? 
Kokie žvelgiant istoriškai buvo išradimų šaltiniai? Kokia yra kor- 
poracijų mokslininkų nuomonė? Kokio pobūdžio tyrinėjimus dau- 
giausia atlieka didelė bendrovė? 

Hambergo pateikta išradimų šaltinių apžvalga aiškiai rodo, 
jog dauguma naujovių istoriškai atėjo (nors šiuo metu kiek ma- 
žesniu mastu ateina) bene iš šaltinių, esančių šalia didelės ben- 
drovės. Grosvenoras savo studijoje, paskelbtoje 1929 m., nu- 
statė, jog 12 iš 72 didelių išradimų, padarytų po 1889 m., yra 
gimę pramonės laboratorijose. Jewkesas, Sawersas ir Stillerma- 
nas ištyrė XX amžiaus 61 svarbų išradimą, kurie buvo padaryti 
tarp 1930 ir 1950 metų. Iš jų dvylika galima būtų priskirti stam- 
bių korporacijų laboratorijoms, 33 išradimai priklausė savaran- 
kiškiems išradėjams, 5 padaryti smulkių firmų laboratorijose, 
o likusieji buvo neklasifikuoti. Hambergas ištyrė 27 išradimus, 
padarytus per 1946-1955 m. tarpsnį. Septyni buvo stambių pra- 
monės laboratorijų tyrimų rezultatas, 12 pateikė nepriklausomi 
išradėjai, o likusius - smulkios firmos, universitetai, vienas bu- 
vo padarytas eksperimentinėje žemės ūkio stotyje (1963, p. 96; 
1966, p. 16). Schmooklerio studija (1957) apie patentų statistiką 
per 1950-1957 metus atskleidė, jog 50-60“0 naujų išradimų pa- 
darė išradėjai, dirbantys ne korporacinių pramonės laboratori- 
jų organizuotose tyrimų grupėse. Nors nepriklausomų išradė- 
jų santykinė ir bene absoliuti reikšmė laipsniškai menkėjo (Nel- 
son ir kt., 1967, p. 57), pagrindas yra per didelis, o mažėjimo 


Rinkos s:r.k:Cra technoleginu i" G-garizacin Ųų Nnasjovis £0žILlriU 259 


tempas per lėtas, kad šios grupės išradimų poveikis greitai vi- 
sai užgęstų“. 

Minčiai, kad korporacinio tyrimo atmosfera nėra patraukli 
iškiliems mokslininkams, taip pat pritariama (Hamberg, 1963, 
p. 108; Scherer, 1970, p. 354). Nebūtinai tai turi būti ypač stebi- 
nantis ar netgi nepageidaujamas rezultatas, ypač turint galvoje 
sisteminį požiūrį į naujovių klausimą, kuris nukeltas į 4 poskyrį. 
Pakanka priminti, jog perspektyvos požiūriu pramonės moksli- 
ninkai didelėse korporacijose paprastai nėra didelės įžymybės. 
Be to, esama atsitiktinių išimčių, tačiau dėmesys čia kreipiamas 
į apytikres tendencijas. Jei smulkesnės firmos išgali tik pritrauk- 
ti sumanių inžinierių ir mokslininkų, joms negalima nepripažinti 
talento. 

Pagaliau aptarkime pramoninių laboratorijų dėmesį tyrimams. 
Nelsonas, Peckas ir Kalachekas daro išvadą: „Išorės gynyba bei 
su kosmosu susiję tyrimai ir plėtra... ir kai kurie civiliniai elektro- 
nikos ir chemijos pramonės sektoriai, dauguma korporacinių ty- 
rimų ir plėtros atvejų yra kuklus projektavimo gerinimo darbas, 
nesiekiantis labai toli, - tai darbai, kurie kasmet, jei ir nepateikia 
iš esmės naujų gaminių bei būdų, vis dėlto atneša pokyčių į auto- 
mobilių projektavimą, laipsniškų patobulinimų į automatiką, grei- 


" Jau buvo minėta, jog santykiai tarp stambių ir smulkių firmų didelių nau- 
jų išradimų atžvilgiu yra statistinis artifaktas: didžiosios firmos yra linku- 
sios skaidyti išradimo procesą į keletą etapų ir todėl skelbia, jog padaryta 
daug smulkių išradimų. Apskritai tie smulkūs išradimai yra teisingai vadi- 
nami svarbiais išradimais, tačiau dokumentai nepateikia tokios veiklos kaip 
reikšmingos. 

Esu kiek sutrikęs, nes nežinau, ką atsakyti į tokį aiškinimą. Tam tikru 
mastu tai reikėtų patikslinti. Tiek, kiek mėginama atkurti gerinamąją naujovę 
iki jos reikšmingumo lygmens, su tuo sutinku, bet manau, jog tai galima da- 
ryti atskirai (žr. toliau). Vis dėlto dauguma procedūrų, taikomų Grosvenoro 
arba Jewkeso ir kitų bei Hambergo, neatrodo minėtu požiūriu esančios pa- 
kankamai pagrįstos. Tie tyrinėtojai paėmė tai, kas apskritai buvo pripažinta 
esant pagrindiniais išradimais, ir pažvelgė į jų ištakas. Vidinio skaidymo pro- 
cesai neturėtų rimtai paveikti šių rezultatų. Tačiau to paties negalima pasa- 
kyti apie tai, kaip Schmookleris traktuoja patentų statistiką. Problema čia daug 
sudėtingesnė. 

tį, staklių našumą“ (1967, p. 54). Būtų neteisinga pramonėje vyk- 
domus pramoninius tyrimų ir plėtros darbus apibūdinti kaip kas- 
dieniškai įprastus, o ne kaip egzotiškus, prieštaraujančius tradici- 
nei išminčiai. Iš tikrųjų dauguma to, kas apibūdinama kaip tyri- 
mų ir plėtros išlaidos, yra sutelkta į gamybos procesą, įskaitant 
projektavimą, inžinerinius darbus, instrumentus bei įrankius, taip 
pat į pradines gamybos ir rinkodaros lėšas (Mansfield, 1968, p. 106). 
Mansfieldo ir Hambergerio studija daro išvadą, jog „dauguma ty- 
rimų ir plėtros darbų atliekančios didelės korporacijos yra paly- 
ginti saugios ir siekia gana kuklios pažangos dabartiniu raidos 
etapu“ (Mansfield, 1969, p. 66). Netgi tokioje didelėje ir patyru- 
sioje bendrovėje kaip Du Pont iš pagrindinių išradimų, įdiegtų 
1920-1949 metais, daug daugiau (proporcingai) yra patobulini- 
mų, bet ne naujų produktų, sukurtų jos laboratorijose (Mueller, 
1962, p. 342-343). 

Nors gali pasirodyti, kad visa tai stambias bendroves perkelia 
į antraeilės reikšmės rangą, vis dėlto čia to nesiekiama. Viena, dė- 
mesys patobulinimams, kuriuos daro stambios firmos, gali reikšti 
sistemiškai racionalų išteklių skirstymą. Kita vertus, kadangi gali 
būti daug tiesos patobulinimų hipotezėje, „technologijos kaita dau- 
gelyje pramonės šakų gali dideliu mastu vykti dėl daugelio tobu- 
linamųjų „išradimų“ poveikio“ (Mansfield, 1968, p. 93). Kitais Žo- 
džiais tariant, technologijos kaita kai kuriose pramonės šakose dau- 
giausia yra tobulinamojo pobūdžio. Pagaliau kai kurioms 
pramonės šakoms ir tam tikroms tyrimo rūšims išdėstytos apy- 
tikrės naujų gaminių ir tobulinamųjų inovacijų tendencijos yra ne- 
būdingos. Tai bus aptariama toliau. 

Tai, kad iš esmės skirtumas tarp stambių ir smulkių išradimų 
yra svarbus, turėtų lengvai pripažinti dauguma iš tų Žmonių, ku- 
rie yra susiję su pramonės tyrimų ir plėtros polemika. Tai, kad 
daugelyje pramonės šakų stambi pramonės tyrimų laboratorija 
pasirodo esanti patobulinamųjų išradimų šaltinis ir kad kitokiems 
šaltiniams tenka esminis vaidmuo daugeliu naujų tyrimų ir plėt- 
ros aspektų, kelia tam tikrą nuostabą daugeliui, tarp jų ir man. Ne 
todėl, kad iš smulkių firmų ir išradėjų būtų laukiama, kad jie ne- 
vaidintų jokio vaidmens šioje veikloje, bet nuostabą kelia būtent 
tai, kad jie yra tokie svarbūs. 


Rinkos struktCra technologinių i“ cGrgarizacin ų naujovis požiclriu 26| 


2.3. Kiti rinkos struktūros matmenys 


Išskyrus koncentraciją, šis svarstymas remiasi absoliutaus dy- 
džio sąlygomis. Taigi dėmesys daugiausia kreipiamas į dydį, o ne 
į monopolijos reikalavimus remiantis naujesne Schumpeterio hi- 
poteze. Tačiau jei ir į pastarąją reikėtų atsižvelgti, būtina praplėsti 
rėmimosi ja rėmus. Atitinkamai su sprendimu apie monopolio įta- 
ką naujovėms būtų susijusi įėjimo sąlyga ir atitinkamos akcijų da- 
lies pokyčiai. Visa tai savo ruožtu gali turėti įtakos tokie veiks- 
niai, kaip produkto diferenciacija, vertikaliosios integracijos mas- 
tas, taip pat laipsnis, kuriuo yra matomas lygiagretus veiksmas. 

Schereris daro išvadą, kad atitinkamų tyrimų patirtis remia po- 
žiūrį, jog faktinė ar galima konkurencija, reikšdamasi bent nuo- 
saikiai, technologinę pažangą skatina „ir kaip tiesioginiai naujo- 
vių šaltiniai, ir kaip paskatos esamiems pramonės dalyviams“ 
(1970, p. 377). Tokia, pasirodo, yra daugumos nuomonė. Coma- 
noro (1967) ir Philipso (1966) studijos atkreipia dėmesį į kitus rin- 
kos sandaros momentus, tačiau rezultatai nėra visiškai baigtiniai 
ar gerovės padariniai akivaizdūs. Gal šiam kartui pakanka ten- 
kintis pastebėjimu, kad apskritai koncentracija neatrodo turinti 
didesnės įtakos naujovėms ir kad sistemine prasme aktyvi rinka 
išradimų požiūriu yra palanki pažangai. Pastarasis momentas bus 
toliau aptariamas 3 poskyryje. 


2.4. Tyrimų reaktyvumas 


Kalbant apie tyrimų reaktyvumo problemą kyla du klausimai. 
Viena, ar oligopoliškai organizuotos pramonės šakos yra prisitaikiu- 
sios naudoti savo technologinį potencialą? Antra, ar su mokslu susi- 
jusios pramonės šakos dėl komercinės veiklos galimybių, kurias su- 
darė glaudūs ryšiai su sudėtinga išorine mokslo baze, stovi nuošaly- 
je kaip išimtys iš bendro tyrimo? Pirma aptarkime oligopoliją. 

Geriausiu atveju reikėtų ištirti, ar esama sisteminio ryšio tarp rin- 
kos struktūros ir pramonės polinkio naudotis savo technologinėmis 
galimybėmis. Tam reikėtų gautus rezultatus palyginti su technologi- 
niu potencialu. Tačiau, pasirodo, pastarąjį apibūdinti pakankamai 

tiksliai, kad būtų galima prasmingai lyginti, neįmanoma. Vis dėlto 
tie, kurie palaiko oligopoliją dėl jos didesnio pažangumo, pasirodo, 
tiki prielaida, jog oligopolija (dėl to, kad turi platų tarpfirminių ryšių 
tinklą, jungiantį firmų narius, kur tiek puolamasis, tiek ir ginamasis 
tyrimas vaidina savo vaidmenis) labiau skatina naudotis naujovišku 
pramonės potencialu. Netgi jei reikėtų naudoti vien netiesioginius 
įrodymus šiam tyrimui paremti, tai, matyt, būtų naudinga. 

Jei platūs oligopoliniai ryšiai turėtų būti stipriausi (tai atrodo 
įtikima) tarp stambiausių pramonės firmų, tuomet oligopoliškai 
sukelti polinkiai siekti naujovių turėtų būti akivaizdūs lyginant 
stambiausių mažesnės koncentracijos pramonės šakų firmų moks- 
linius tyrimus su didesnės koncentracijos šakomis. Stambiausios 
firmos didesnės koncentracijos pramonės šakose turėtų dirbti pa- 
lyginti geriau. Tačiau duomenys, nors ir riboti, prieštarauja įro- 
dymui (Williamson, 1965). Shereris teigia esant „tvirtų įrodymų“, 
kad dominuojančios firmos yra „lėti novatoriai, tačiau agresyvūs 
sekėjai“ (1970, p. 371). Šiuo metu atrodo, jog būtų protinga oligo- 
polinės sąveikos hipotezę vertinti geriausiu atveju kaip neįrodytą 
ir tikriausiai abejotiną. 

Dabar aptarkime tokią galimybę, jog kai kuriose mokslu grindžia- 
mose pramonės šakose rinkos struktūra yra bent iš dalies susidariusi 
dėl išorinės technologijos kaitos. Philipso požiūris šiuo atveju yra ryš- 
kiausias pavyzdys. Jis teigia, kad prisitaikymo atvejai tokių firmų, 
kurios veikia aplinkoje, kur „atitinkama mokslo šaka sukelia daug- 
maž nuolatinių progų naujovėms“, gali keisti rinkos struktūrą ir su- 
daryti tokią atmosferą, jog išlikti tegali tik keletas sėkmingai dirban- 
čių firmų (1970, p. 15). Jis čia pateikia įtikinamą pavyzdį iš komerci- 
nės oro linijų veiklos (1970). Įsipareigojimų vykdymo ir atsitiktinės 
rinkos negalios argumentai, nepanašūs į tuos, kurie pateikti 11 sky- 
riuje (toliau), padeda suprasti tokius jo rezultatus“. 


“* Taigi Philipsas daro išvadą: „Buvo pailiustruoti rizikos atvejai, su kuriais 
susiduria greitai kintanti technologinė aplinka. Kai kas iš gamintojų, negalė- 
dami sukurti naujų lėktuvų tipų, dvejojo, kokių technologinių pokyčių reikė- 
tų imtis. Kiti dvejojo mėgindami kurti tipus, kurie dėl milžiniškų kūrimo iš- 
laidų, buvo technologiškai neįmanomi. Keliems (ir tik keliems) pavyko tų 
klaidų išvengti ir taip išlaikyti vietą rinkoje“ (1970, p. 127). 

Apskritai visuotinai sutariama, kad technologinės galimybės 
chemijos ir elektrotechnikos pramonės šakose yra didesnės nei 
mašinų gamybos pramonės šakose (Scherer, 1965, p. 1100, 1121; 
Nelson ir kt., 1967, p. 40—43). Be to, Nelsonas, Peckas ir Kalache- 
kas pažymi, jog „moksliniais tyrimais grindžiami išradimai yra 
pagrindinis veiksnys, skiriantis XX amžiaus gaminius ir proce- 
sus nuo XIX amžiaus“ (1970, p. 40). Taigi šis pramonės šakų po- 
grupis yra labai reikšmingas vertinant rinkos struktūrinių nau- 
jovių problemas. Ar tokios pramonės šakos reiškia kitokio po- 
būdžio naujoves, negu rodo anksčiau pateikti apytikrių 
tendencijų atvejai? 

Deja, ši problema nėra plačiai nagrinėta. Atsitiktinės užuo- 
minos apie tai, kas vadinama „chemine išimtimi“, atrodo, tei- 
gia, kad tam tikros pramonės šakos tikrai laužo įprastinės tai- 
sykles, ir tegu būna priminta, jog kaip tik Mansfieldas nustatė, 
kad didžiosios firmos chemijos pramonėje tyrimams ir plėtrai, 
susijusiai su pardavimais, išleido daugiau negu smulkesnės fir- 
mos. (1968, p. 94). Tačiau, remdamasis patentų statistika, Sche- 
reris rašo: „Tiek cheminių medžiagų (akmens, molio, stiklo), tiek 
ir elektros įrangos atvejais gali būti šiek tiek didesnių pardavi- 
mo pelnų, siekiančių maždaug 500 milijonų dolerių, tačiau už 
šios ribos patentų funkcija akivaizdžiai išsilygina“ (1965, p. 1110). 
To, ko iš tiesų, atrodo, reikėtų, tai intensyvių pramonės tyrimų 
(tokių kaip Philipso studija apie komercinės oro linijos pramo- 
nės šaką) serijos apie galimus išskirtinius atvejus. Kurios pra- 
monės šakos iš tiesų rodo išskirtinių tendencijų ir kokios yra šio 
ginčo ribos? 


2.5. Teoriniai versus taikomieji tyrimai 


Dažnai, nors retai atvirai, yra reiškiama nuomonė, kad daug 
ką iš pramonės tyrinėjimų, ypač tyrinėjimus, atliekamus dide- 
lių bendrovių, galima pagrįstai laikyti teoriniais (basic). Ben- 
driausia prasme toks požiūris atmestinas. Pramonės tyrimai ir 
plėtra 1961 metais buvo vyraujantys (7876), taikomieji tyrimai 
siekė 1870, o teoriniai — tik 490 (Nelson ir kt., 1967, p. 55). Nors 

stambios firmos labiau nei jų smulkieji varžovai geba globoti 
teorinius tyrimus, stambesnių vidinių teorinių tyrimų pasitai- 
ko tik nedaugelyje pramonės šakų: 83“o priskiriami šešioms pra- 
monės šakoms, iš jų keturios (cheminių gaminių, elektros įren- 
gimų ir elektronikos, kosmoso, naftos) sudaro 70“0 (Nelson ir 
kt., 1967, p. 56). Tai vėlgi kelia anksčiau aptartą moksliškai pa- 
grįstų išimčių klausimą. 

Jei ne uodega vizgina šunį, gal reikėtų argumentus, palankius 
stambiam verslui dėl skirtingų teorinio tyrimo polinkių, vertinti 
atsargiai. Tuo nenorima pasakyti, kad argumentai neturi prasmės 
kai kuriose mokslu grindžiamose pramonės šakose, kurios, kaip 
parodyta anksčiau, turi nevienodą poveikį XX a. gyvenimo sti- 
liams. Tačiau pasirodo, jog argumentai negali įgyti didelės reikš- 
mės, kai taikomi per valdybą; taip yra nurodomas diskriminaci- 
nis požiūris į teorinius tyrimus. Netgi moksliškai pagrįstam po- 
grupiui milžiniškas dydis yra aiškiai nereikalingas. 

Mansfieldo ir Hambergerio studija, nagrinėjanti tyrimų ir plėt- 
ros programas, kurias sudarė 22 chemijos ir naftos šakų firmos, 
yra susijusi su ta problema. Šie autoriai nustatė, kad „nors didžiau- 
sios firmos šiuo atveju teoriniams, rizikingesniems ir ilgiau trun- 
kantiems projektams skiria didesnę savo tyrimų ir plėtros biudžeto 
dalį negu smulkesni jų varžovai, skirtumai tarp stambiausių fir- 
mų ir dvigubai mažesnių retai būna dideli, jei iš viso tokių pasi- 
taiko“ (Mansfield, 1969, p. 71)'. Vadinasi, netgi pramonės šakose, 
kurios lyginamąja prasme yra žinomos kaip skiriančios didelį ty- 
rimų ir plėtros išlaidų procentą teoriniams tyrimams, milžiniškas 
dydis neatrodo esąs palankus neįprastiems teorinio tyrimo para- 
mos mastams. 


* Kad šis argumentas nebūtų palaikytas itin prieštaraujančiu anksčiau pa- 
reikštai nuomonei, jog stambios firmos gali nelabai tikti didelio rizikingumo 
išradybos tyrinėjimui atlikti, atkreipkite dėmesį į tai, kad: 1) Mansfieldo ir 
Hambergerio studijoje aptariamos firmos visos buvo įsteigtos kaip bent vi- 
dutinio dydžio, taigi lyginimas yra griežtai riboto pobūdžio; 2) rezultatai la- 
biau susiję su įdėjimais, 0 ne su produkcija; ir 3) chemijos bei naftos pramo- 
nės šakos gali būti dėl savo mokslu grindžiamo pobūdžio skiriamos prie iš- 
skirtinio tyrimo objekto. 

2.6. Stambūs, sudėtingi Verss „normalūs“ 
tyrimai Ir plėtra 


Romantiška samprata, esą stambi pramonės tyrimų laborato- 
rija paprastai atlieka teorinius tyrimus, susijusius su naujo pa- 
grindinio gaminio plėtra, dažnai paremiama teiginiais, kad šiuo- 
laikinės technologijos reikalavimai yra tokie, jog palieka galimy- 
bių tiriamąjį darbą dirbti reikalingu mastu ne kam kitam, o tik 
labai didelėms firmoms". Matyt, turima galvoje tai, kad vadi- 
namoji „cheminė išimtis“ tampa taisykle. Nors šia linkme gali 
būti keletas tendencijų, jos, pasirodo, esančios ribotos negu bū- 
na apskritai, ir netgi ten, kur jų pastebima, jos reiškiasi laipsniš- 
kai. Tiems, kurie laikosi nuomonės, kad artimoje ateityje gali iš- 
kilti paprasčiausia praeities ekstrapoliacija, maža pagrindo tikė- 
tis, kad anksčiau nurodyti santykiai greitai bus drastiškai 
suardyti. 

Vis dėlto esama projektų, dėl kurių masto ir sudėtingumo pri- 
reikia neįprastų mokslinio tyrimo išteklių. Karinių ir kosmoso ty- 
rimų ir plėtros apimtis rodo, jog gali prireikti didžiulio absoliu- 
taus dydžio didelei daliai tų tyrimų paremti (Nelson ir kt., 1967, 
p. 53), nors galima sėkmingai padaryti ir taip, jog kartais dėl to 
didumo tenka rinktis žemesnio rango tyrimus ir sudaryti sutartis 
su karinėmis tarnybomis (Kaysen, 1963; Williamson, 1967). Ta- 
čiau jei vyraujantis požiūris į karinius tyrimus ir plėtrą yra toks, 
kaip nurodyta, reikia tokio stambaus masto, kuris tiksliai parem- 
tų karines tyrimų ir plėtros pastangas. Kartais privatūs tyrimai ir 
plėtra taip pat pasižymi „painiomis komponentų sistemomis ar 
sudėtingais cheminiais procesais“, kuriems dydžio mastas yra 
svarbu (Nelson ir kt., 1967, p. 51)''. 


“ Zr. Galbraitho citatą iš ankstesnio teksto. Taip pat žr. naują jo formuluo- 
tę (1967); dėl kitų panašių pažiūrų žr. citatas Jewkeso ir kt. knygoje (1959, 
p. 29-31). 

“* Kaip pažymi Jewkesas, Sawersas ir Stillermanas, dydžio mastas geriau tin- 
ka kaip pranašumas empiriniams „išradimams“, būdingiems cheminių pro- 
cesų pramonės šakoms, negu „sisteminiams“ išradimams, kurie suvokiami 
kaip sistema ir yra įprastesni mašinų gamyboje (1959, p. 164—165). 

Tačiau reikia pasirūpinti, kad šis svarstymas būtų deramai api- 
bendrintas. Branduolinės energijos ir „Apolono“ programos yra 
egzotiškos, išskirtinės, jos iš tiesų yra netipinės. Be to, įdomu pa- 
žymėti, jog „Apolono“ programą vykdė ne atskiras, integruotas 
rangovas, bet grupė nepriklausomų korporacijų, kurias koordi- 
navo NASA". Nors taip daryti iš dalies vertė laiko terminai, stra- 
tegija galėjo būti taip pat paremta deramu sutarties pagrindu (Wil- 
liamson, 1967). Kad ir kaip būtų, projektai, kurie reikalauja plačių 
sudėtingų tyrimų ir plėtros galių, yra nelabai įprasti privačiam 
sektoriui ir, atrodo, galėtų sudaryti tapatų pogrupį (kuriam būti- 
na padaryti išimtį iš pagrindinio svarstymo), o ne bendrąjį (eilinį 
ar numatomą) atvejį. 


2.7. Išradimas versys plėtra 


Apžvelgiant naujoves, skirtumas tarp išradimų ir plėtros 
smulkiau bus aptariamas 4 poskyryje. Čia pakaks vien nurody- 
ti, jog išradimą ir netgi ankstyvuosius plėtros darbus dažnai te- 
reikia tik paremti (Jewkes ir kt., 1959, p. 210-211), bet vėlesnis 
plėtros etapas pareikalauja daug didesnių išlaidų (Scherer, 1970, 
p. 356). Nors milžiniškas mastas šiuo atveju retai nurodomas, 
stambus dydis gali pasitaikyti dažnai. Individualios ir smulkios 
firmos, kurios imasi išradybos ir ankstyvojo etapo plėtros dar- 
bų, gali dėl to galiausiai susidurti su perspektyva pasiekti stam- 
bų dydį, jei inovaciją numatoma užbaigti sėkmingai. Firmos, ku- 
rios jau yra stambios ir turi plataus tyrimo laboratorijų bei pa- 
galbinės įrangos, tikriausiai turės pranašumų vėlesniais etapais. 
Vadinasi, jei smulkios firmos negali patikimai užsitikrinti (savo 
pačių jėgomis ar per rinkos procesus) ekvivalentiško pajėgumo, 
galima manyti, kad jos greičiausiai susiduria su dideliais inova- 
ciniais sunkumais. 


!* Apie neseniai vykusią diskusiją dėl specialaus požiūrio į sudėtingus pro- 
jektus, iliustruotus „Apolono“ programos duomenimis, žr. Alexander (1969). 

3. Organizacinė naujovė ir rinkos struktūra 


3.1. Ekonominė organizacinių naujovių reikšmė 


Kaip rodo naujovių tyrimas, organizacinė naujovė, palyginti 
su technologine naujove, yra ignoruojama tema. Manykime, taip 
yra todėl, kad, kalbant bent ekonomikos terminais, ji esanti ne to- 
kia svarbi. Tačiau tam prieštarauja toks Arrowo požiūris: „Iš tie- 
sų tarp Žmogaus sukurtų inovacijų organizacijos naudojimas sa- 
vo tikslams siekti yra vienas iš didžiausių ir ankstyviausių jo lai- 
mėjimų“ (1971, p. 224). Panašiai Cole'as yra pažymėjęs, kad „jei 
verslo procedūrų ir praktikos pokyčiai būtų patentuojami, verslo 
pokyčių įnašas į ekonominę šalies plėtrą būtų taip pat plačiai pri- 
pažintas, kaip ir mašinų išradimų poveikis ar užsienio kapitalo 
įplaukos“ (1968, p. 61-62). Organizacinės naujovės, kurias mini 
Cole'as, greta organizacijos formų kaitos (aptartos ankstesniuose 
skyriuose), apima sąnaudų apskaitos, darbo grafikų, darbuotojų 
bei kolektyvinės sutarties procedūrų ir t. t. patobulinimus. Tokių 
naujovių patentavimas turėtų bent paviešinimo poveikį. Jei, be 
to, tokie patentai būtų įdiegti, jų pelningumo potencialas būtų ge- 
riau pagrįstas. 

Tai, kad organizacinėms naujovėms nėra suteikiamos nuosa- 
vybės teisės (patentų forma), yra ne tiek patentuotos organizaci- 
nės formos ar procedūros (nors ir tai gali sudaryti keblumų) apra- 
šymo, kiek mėgdžiojimo ir įgyvendinimo problema. Kadangi, ste- 
bint produkcijos srautus, sunku pasakyti, kokių administracinių 
procedūrų buvo laikomasi, - norint tai išsiaiškinti, galbūt reikėtų 
imtis tyrimų vietoje. Be to, būtų lengva visur sugalvoti tokius pa- 
tentus. Atradus naują struktūrą ar procedūrą ir nustačius jos pra- 
našumus, būtų nesunku sugalvoti variantų. Tokios teisės, neturė- 
damos privalomumo statuso, būtų gana iliuzinės. 

Šalia šių „trūkumų“, būdingų organizacinėms naujovėms ap- 
skritai, ekonominė organizacijos formų kaitos, kuri itin svarbi ti- 
riant firmos ir rinkos struktūras, reikšmė yra ypač sunkiai nusta- 
toma. Pradinė konkuruojančių firmų ir finansinių analitikų tipinė 

reakcija į organizacinės formos naujovę yra jos ignoravimas. Iš 
dalies taip būna todėl, kad reorganizacija yra įprasta reakcija tų 
firmų, kurias ištinka bėdos. Iš pradžių sunku nustatyti, ar atsisa- 
koma šalinti susikaupusį biurokratinį šlamštą, ir siekiama išlošti 
laiko sudarant akcininkams įspūdį, kad imamasi taisomųjų prie- 
monių, arba kitu atveju - esminis struktūros pokytis, kuris nusi- 
pelno platesnio dėmesio, yra visiškai neaiškus. (Pažymėtina, kad 
General Motors pareigūnai trečiąjį XX a. dešimtmetį padėjo nema- 
žai pastangų, kad informuotų verslo bendruomenę apie tos dau- 
giadalės struktūros, kurią jie kadaise buvo išradę, pobūdį ir reikš- 
mę (bet maža buvo iš to naudos). 

Kalbant sandorio sąnaudų terminais, problema yra tokia, jog 
oportunistiniai struktūros pokyčiai negali būti lengvai atskiriami 
nuo fundamentinių pokyčių dėl informacijos ribotumo ir riboto 
racionalumo. Turint galvoje tai, kad neįmanoma (ar brangiai kai- 
nuoja) sužinoti ir abstrakčiai įvertinti organizacinių pokyčių svar- 
bą, iš dalies ir dėl to, jog kalba organizacijos formos pokyčiams 
apibūdinti yra gana primityvi, atsiranda tendencija lūkuriuoti ir 
žiūrėti, kaip organizaciniai pokyčiai patys atsiskleidžia veiklos re- 
zultatais. Kadangi toji veikla yra daugelio veiksnių, kitokių nei 
vien išplaukiančių iš organizacinės struktūros, funkcija, sunku visa 
tai išsiaiškinti. Vadinasi, didelis skirtumo tarp naujovės ir plačiai 
paplitusios imitacijos nustatymo vėlinimasis yra įprastinis daly- 
kas. Būdamos konceptualumo požiūriu mažiau apčiuopiamos, or- 
ganizacijos formos naujovės formaliai analizuojamos daug ma- 
žiau negu technologijos naujovės. 


3.2. Organizacijos formų pokyčių įtaka rinkai Ir visos 
ekonomikos koncentracijai 


Kadangi firmos vidinės struktūros ir kontrolės procedūrų po- 
kyčių kiekybinė analizė nėra pakankama, negalėtume sakyti, jog 
tokios plėtros pasekmes mokslininkai ir kiti elgsenos analitikai vi- 
siškai ignoravo. Organizacijos formos pokyčiai dažnai siejami su 
firmoje vykstančios ekonominės veiklos plėtimu ir gilinimu, to- 
dėl pasitaikantys tokie reiškiniai dažnai kelia nerimą. 

Nerimas kyla todėl, kad tokios naujovės yra traktuojamos kaip 
priemonės monopolinei galiai realizuoti. Ankstesnis Schumpeterio 
darbas apie ekonominę plėtrą iškėlė mintį, jog organizacijos forma ir 
monopolija - susiję dalykai (1961, p. 66), nors poveikis nėra vienos 
krypties; organizacinės naujovės galėtų arba sukurti, arba suardyti 
monopoliją. Ryšiai tarp organizacijos formos ir monopolijos yra daug 
sunkiau įžvelgiami vėlesniame jo darbe (1942, p. 84-85), bet įspūdis, 
kad organizacijos formos pokyčiai turi konkurencinių poveikių, išli- 
ko, ojų dvikryptės prigimties pripažinimas buvo pakeistas polinkiu 
tokius pokyčius daugiausia traktuoti kaip antikonkurencinius. 

Kaip rodo analizė ankstesniuose skyriuose, vertikalioji integra- 
cija ir daugiadalumas aiškiai gali turėti, o kartais ir turi antikonku- 
rencinį tikslą bei poveikį. Vis dėlto pagrindinė tų naujovių ir jų pa- 
sekmių motyvacija buvo didinti efektyvumą. Nors būsimos orga- 
nizacinės naujovės gali reikšti pastangas siekti monopolinės galios 
nauju ir subtiliu būdu, tikrai fundamentalūs organizacijos formos 
pokyčiai gali turėti ir palankią efektyvią įtaką arba priešingai". 

Kaip jau ne kartą pabrėžėme, vidinė organizacija ir rinkos 
mainai gali būti palankiai vertinami kaip pakaitai. Šiuo požiūriu 
integracija ir diversifikacija paprastai yra laipsniškumo dalykai. 
Visiškai integruotų ar visiškai specializuotų firmų atvejai, nors 
gal ir įdomūs, paprastai nepasitaiko. 


3.2.1. Vertikalioji integracija ir koncentracija 


Iniciatyva vertikaliai integruotis iš dalies atpažįstama iš tokių 
institucinių lošimo taisyklių, kaip praktika rinkti apyvartos mo- 
kesčius už rinkos tarpininkaujamus, tačiau ne vidinius sandorius. 
Bet vertikalioji integracija daugiausia yra aiškinama tarpfirminių 
sutarčių surašymo ir patvirtinimo sąnaudomis, kurių išvengiama, 
daugiausia griebiantis vidinės organizacijos. Tai, kad firmos neiš- 
stumia tarpinių produktų rinkų, aiškinama tuo, jog vidinės orga- 
nizacijos, daugiausia dėl biurokratinių priežasčių, taip pat nepi- 


"Šia proga pažymėtinos Coase'o pastabos apie ekonomistų polinkį mono- 
polijos savybes primesti verslo praktikai, kurios jie nesupranta (1972, p. 67). 

giai kainuoja'*. Abiejų šios problemos sprendimų argumentai jau 
žinomi iš ankstesnių skyrių. 

Pati vertikalioji integracija jokiame etape neturi tiesioginio po- 
veikio rinkos koncentracijai. Tačiau ji gali būti priemonė kauptis 
slaptai monopolio galiai (pvz., lengvindama kainų diskriminaciją), 
bet gali įgauti ir koncentravimo galios. Pastaroji galėtų atsirasti, jei 
anuliavus teisę į rinką įėjimas į ją būtų uždraustas kiekvienam, iš- 
skyrus visiškai integruotą tiekėją, tuo keliant kapitalo reikalavimus. 

Koncentracija gali susidaryti ir tada, kai vertikalioji integracija 
prieš varžovus naudojama grobuoniškai. Tačiau aplinkybės, ku- 
riomis vertikalioji integracija tais būdais taikoma sėkmingai, yra 
labai specialios. Išskyrus atvejus, kai vertikaliąją integraciją suda- 
ro etapų derinys su neįprastos rinkos akcijomis jau koncentruoto- 
se pramonės šakose, monopolinio tikslo gali ir nebūti arba tas tiks- 
las yra neveiksmingas. Labai stambių firmų vykdomas gretutinių 
etapų integravimas, žinoma, gali visoje ekonomikoje koncentra- 
ciją didinti, tačiau tai daugiau kelia stambaus firmos dydžio, o ne 
rinkos valdymo problemas. 


3.2.2. Daugiadalumas 


Turint galvoje akivaizdžią unitarinės formos organizacijos ne- 
galią tvarkytis su stambiu mastu ir sudėtingumu, galima, atrodo, 
spėti, kad jei nebūtų susiklosčiusi daugiadalė struktūra (ar artima 
korporacinės formos naujovė), firmos, kurios buvo pasiekusios 
stambų mastą, būtų turėjusios savo plėtrą stabdyti. Smulkesni var- 
žovai, nepatyrę tokių sunkių koordinavimo ir kontrolės proble- 
mų, tikriausiai būtų sąlygiškai prasiplėtę" . Taigi stambaus masto 
neekonomiškumas dėl patirto kontrolės praradimo būtų apribo- 
jęs firmos dydį; gamybos koncentracija būtų buvusi sustabdyta. 


* Kaip rodo 7 skyriaus 17 pastaba, kartais vienijimasis vertikaliajai integraci- 
jai kenkia. Tačiau pagrindiniai vidinės organizacijos trikdžiai yra biurokratiniai 
iškraipymai. 

|" Taigi tuomet, kai Du Pont'as 1919 m. nepajėgė priversti savo naujųjų įmo- 
nių dirbti be nuostolių, daugelis jo smulkesnių varžovų klestėjo (Chandler, 
1966, p. 112). Jei Du Pont'as nebūtų pajėgęs išspręsti savo koordinavimo ir 
kontrolės problemų, savo rinkoje būtų galėjęs patirti santykinį nuosmukį. 

Daugiadalė organizacijos forma, įveikdama daugelį tų kontro- 
lės netekties sąlygų, leido didelėms firmoms, įgavusioms šią struk- 
tūrą, absoliučiai, o daugeliui iš jų ir santykiškai, toliau augti. Pa- 
gal klasikinį natūraliosios atrankos principą (Friedman, 1953, p. 
22) ji sudarė augimo sąlygas toms firmoms, kurios priėmė naująją 
formą ir įgyvendino ekonomijas, leidusias gauti palankių ir nau- 
dingų išteklių, įgalinusių plėstis. Todėl pradinis daugiadalės struk- 
tūros poveikis gali būti vertinamas kaip sudaręs didesnę pramo- 
nės koncentraciją negu šiaip buvo įmanoma turėti. 

Tai, kad šis galimas poveikis didino koncentraciją (susidariu- 
sią vienoje kurioje nors pramonės šakoje, o ne visoje ekonomiko- 
je), yra ne visai aišku. Neatsiejama ir neretai svarbesnė nei šiaip 
didinimas daugiadalumo pasekmė buvo tai, kad jis palengvino 
diversifikaciją. Taigi, nors kai kurios firmos, priėmusios daugia- 
dalę struktūrą, iš tikrųjų išlaikė aukštą produkto specializacijos 
laipsnį, tačiau kitos to nepadarė. Vadinasi, nors bendras daugia- 
dalės formos naujovės poveikis išplėtė įmanomą firmos dydį ir 
dėl to buvo galima didinti koncentraciją visoje ekonomikoje, jos di- 
versifikavimo poveikis pramonės koncentracijai lieka neaiškus. 

Žinoma, esama ir kitokių koncentraciją veikiančių faktorių, o 
ne vien organizacijos forma (Bain, 1968, 6 sk.). Vis dėlto įdomu 
šiuo atveju pažymėti, kad rinktis daugiadalę organizacijos formą 
buvo ypač įprasta tarp didelių firmų po Antrojo pasaulinio karo 
(Chandler, 1966) ir kad nuo 1945 m. iki šiol stambių koncentraci- 
jos didinimo atvejų pasitaikydavo visoje ekonomikoje, tačiau ne 
pramonės šakos bazėje (Subcommittee on Antitrust and Monopoly, 
1966, p. 2-3; Bain, 1968, 5 sk.). Tai gali būti visiškai atsitiktinis 
dalykas, tačiau pažangus daugiadalės struktūros plitimas bus tu- 
rėjęs skatinamąjį poveikį. Bet šio skyriaus tikslas labiau yra susi- 
jęs su sisteminiu organizacijos formos kaitos, susijusios su tech- 
nologinėmis naujovėmis, poveikiu (šiaip iki šiol ignoruotu). 


4. Sisteminis metodas 


Kadangi esama svarbių išimčių, literatūra apie technologinės 
naujovės santykį su firmos dydžiu ir pramonės struktūra nurodo 

tokias apytikres tendencijas: tyrimų ir plėtros išlaidos (nustatytos 
atsižvelgiant į firmos dydį) šiaip nėra didesnės, o dažnai mažes- 
nės pačių didžiausių firmų kurioje nors pramonės šakoje, palyginti 
su jos stambiais, tačiau kiek silpnesniais varžovais; tyrimų išlaidų 
efektyvumas yra maždaug tokio pat pobūdžio; pramonės tyrimai 
ir plėtra daugiausia vyksta natūraliomis sąlygomis keliose stam- 
biose firmose ir keliose pramonės šakose, sudarančiose dalines 
išimtis; tyrimai, daugiausia vykdomi didžiausiose pramonės la- 
boratorijose, teikia pirmenybę ne didesniems, bet mažesniems nau- 
jiems tobulinamiesiems išradimams; daugeliui trumpalaikių pra- 
monės tyrimų (kariniams bei kosmoso tyrimams, kai kuriems che- 
mijos ar kitokiems tęstiniams tyrimams, sudarantiems svarbiausias 
išimtis) neprireikia plataus masto paramos. 

Mėgindami suprasti reikalo esmę tarkim, jog kam nors yra nu- 
rodyta parengti programą, kuri spartintų technologijos pažangą, 
ir pateikti alternatyvą skatinti ar neskatinti absoliučią ir santykinę 
kiekvienos pramonės šakos didžiausių firmų plėtrą. Jei ankstes- 
nis aptarimas yra tikslus situacijos vertinimas (kuris rodo, jog to- 
kie tyrimai yra nešališki), pirmenybės teikimas milžiniškai neska- 
tinimo programai neturėtų atrodyti neprotingas. 

Kai kas gali paprieštarauti, kad be reikalo varžomas postuluotas 
veiksmų pasirinkimas. Įrodymų apžvalga 1 ir 2 poskyriuose pa- 
teikia pagrindines tendencijas, tačiau esama ir ryškių išimčių. Ypač 
mokslu grindžiamos pramonės šakos gali garantuoti individualų 
vertinimą. Turint galvoje tai, kad pusė tyrimų ir plėtros darbų Jung- 
tinėse Valstijose yra viešai finansuojama ir kad dauguma iš tų lė- 
šų tenka mokslu grindžiamam firmų pogrupiui, biudžeto pinigų 
naudojimas labiau negu antimonopolinė politika kaip priemonės 
siekti technologinių tikslų mokslu grindžiamose firmose, yra tie- 
sesnis ir neabejotinai efektyvesnis kelias'“. 

Tarkim, kad buvo padaryta mokslu pagrįstų išimčių. Tada kai 
kas gali paprieštarauti, jog pasirinkimo teisė nėra pakankamai tiks- 
liai apibrėžta kitų pramonės šakų atžvilgiu. Kokio dydžio rėmimo 


' Iš tikrųjų kai kurie technologijos pažangos specialistai, komentavę ankstes- 
nes šio rankraščio versijas, klausė, ar antimonopolinės pasekmės yra tinkamas 
būdas daryti spaudimą technologijos kaitos problemai bet kuriame sektoriuje. 

ir nerėmimo programos turimos galvoje? Kadangi radikalūs poky- 
čiai gali turėti stiprų ardomąjį poveikį, numatomos tik laipsniškos 
priemonės; todėl taip išvengiama šalutinių poveikių, būdingų kraš- 
tutiniams pokyčiams. Tada galėtų būti reiškiama dar subtilesnė 
prieštara: anksčiau pateikta literatūros apžvalga turi tendenciją tech- 
nologinę naujovę vertinti kaip optimalaus firmos dydžio dalyką, 
tačiau naujovės procesą iš tikrųjų vertėtų plačiau suvokti. 

Pastarasis klausimas, pasitelkus elementarią nuostatą apie sis- 
teminį požiūrį į technologinę naujovę, plėtojamas vėliau. Galima 
nesėkmė taip pat svarstoma. Problema tokia: kaip rinkos ir orga- 
nizacinių negalių analizę taikyti tiems specialiems klausimams, 
kuriuos kelia technologinės naujovės. 


4.1. Bendrosios pastabos 


Veiksminga inovacinė sistema (naujiems produktams ir pa- 
slaugoms išrasti, plėtoti, gaminti ir skirstyti) - toks yra keliamas 
tikslas. Nors įmanoma, kad inovacija gali būti neskaidomas pro- 
cesas, tačiau sunku patikėti, kad galima atskirų jos dalių laips- 
niška plėtra. Literatūros apie technologines naujoves tendencija 
telkti dėmesį į sąnaudas ir į ankstyvuosius inovacijų proceso eta- 
pus gal bus kiek pristabdžiusi platesnio požiūrio raidą. Tačiau, 
kaip yra pabrėžęs Stigleris, išradimas tėra tik pirmas žingsnis 
neapibrėžtų inovacijos proceso etapų serijoje", ir būtinoji patirtis 


“ Panašus, nors šiek tiek kraštutiniškas požiūris teigia, jog išradimas daugiau- 
sia esanti autonomiška veikla ir kad pirmasis naujovių etapas yra užslėptos 
rinkos paklausos suvokimas. Kai tokia paklausa suvokiama, paprastai įmano- 
ma rasti iki tol nepanaudotą išradimą, kurį, atitinkamai jį patobulinus, reikia 
padaryti tam poreikiui tenkinti. Nors kartais tai gali būti teisinga, vis dėlto ne- 
atrodo, kad būtų tipiška. Tam tikra prasme visada esama užslėpto „poreikio“ 
turėti, sakysim, naujų nebrangių medžiagų, kuriomis galima būtų keisti užsili- 
kusias brangias. Tačiau naujų pasaulio medžiagų ieškojimai patys savaime ne- 
duoda nailono ar poliesterio. Todėl, kad diskusija būtų naudinga, beveik neky- 
la abejonių dėl to, kad jai turi būti nustatytos ribos. Pradėsiu nuo prielaidos, jog 
patys išradimai paprastai yra suvoktų rinkos poreikių rezultatas, kuris tuos 
poreikius daro aktyviu ar integraliu, o ne pasyviu inovacijų proceso aspektu. 

procesui užbaigti (į tai įeina ne tik išradimas, bet ir eksperimen- 
tinė plėtra, rinkos išbandymai, komercinė gamyba bei skirsty- 
mas) gali skirtis pagal etapus (Stigler, 1956, p. 281-282). Dažnai 
būtina nuspręsti, ne kaip eiti toliau, o ar iš viso eiti. Reikalingas 
kritiško atmetimo mechanizmas dėl patobulinimų, kuriems 
trūksta esminių rinkai būdingų požymių, drauge ir pajėgumas 
efektyviai užbaigti įtikimus projektus. 

Inovacijų procesas gali būti patogiai, net jei ir savavališkai, 
dalijamas į tris etapus: išradybą, plėtrą ir galutinį tiekimą (final 
supply)“ . Atsižvelgiant į kiekvieną iš jų, yra sprendimo proce- 
sas, kuris gali būti apibūdinamas atitinkamai kaip siūlymas, at- 
ranka ir kaip sudėtinis procesas, kurį sudaro koordinuota ga- 
myba ir skirstymas. Tariant, kad inovacija gali būti prasmingai 
išskaidyta, kyla klausimas, ar, nepaisant to proceso išskaidomu- 
mo, atskiros (single) organizacijos dydis ar forma turi reikalingų 
savybių visumą visais tų etapų atžvilgiais. Kitaip tariant, ar esa- 
ma perdavimo proceso (transfer process), kuris leistų individualioms 
firmoms specializuotis priklausomai nuo savo būdingų stiprių- 
jų savybių ir dėl to teikti bendrą didesnę produkciją, negu tai 
būtų įmanoma,jei kiekvienam reikėtų imtis tokį procesą užbaigti 
niekieno nepadedamam? Dar bendresne forma klausiant, ar yra 
tokių aplinkybių, kuriomis perdavimas būtų ir prieinamas, ir 
naudingas, išskyrus tas kitas, kurios teikia pirmenybę labiau vi- 
diniams, t. y. administraciniams (intrafirminiams), negu rinkos 
(tarpfirminiams) procesams? 

Tokio perdavimo dažnumas (Hamberg, 1966, p. 162; Jewkes 
ir kt., 1959, p. 168, 186; Mansfield, 1968, p. 58), matyt, yra palan- 
kus faktas tarpfirminei specializacijai. Atsiranda galimybė, jog 
optimaliai sistemai nereikia įtraukti jokių firmų, kurios, traktuo- 
jant tyrimų ir plėtros procesą griežtai intrafirmos sąlygomis (tai 
įprastinė, jei ne vyraujanti tendencija), būtų laikomos individu- 
aliai optimalios. Tačiau daugelis inovacijų nevyksta perdavimo 
proceso keliu. Kyla klausimas, kokiais veiksniais paaiškinti tuos 
du procesus. 


“* Apie kiek kitokį, tačiau panašų, skirstymą žr. Schererį (1970, p. 350). 

Tarp priimtų vidinės plėtros paaiškinimų yra tokių: 


1. Efektyvi galutinė daugelio naujovių pasiūla nereikalauja 
stambaus masto. Jei smulkios firmos gali lengvai įgyvendinti 
naujoves niekieno nepadedamos, perdavimas nėra būtinas. 

2. Poreikis tobulinti, ypač tobulinti proceso naujoves, yra aiš- 
kiau pastebimas firmose, kurios jau yra pasiruošusios ga- 
lutinei pasiūlai. Daugeliu atvejų tai bus stambesnės firmos. 
Tiek, kiek glaudus kooperavimasis su gamybos ir/ar rin- 
kodaros personalu lengvina vykdyti tokios naujovės veik- 
lą, stambiosios firmos yra, savaime aišku, linkusios firmos 
viduje daryti su tuo susijusius tyrimo ir plėtros darbus. 

3. Stambiosios firmos gynybos tikslais gali būti skatinamos 
palaikyti minimalias vidines tyrimų ir plėtros pastangas; 
pasitikėti perdavimu yra pernelyg rizikinga. Kaip mano- 
ma, tokios gynybinės iniciatyvos daugiausia būdingos stam- 
bioms oligopolinių pramonės šakų firmoms. 


Tai tiek apie vidinę naujovę. Ką rodo perdavimas? Jei stambios 
firmos daro viską, ką daro smulkiosios ir net daugiau, kodėl turėtų 
bet kurios kitos naujovės plisti perdavimo keliu? Galimas daiktas, 
kad paprasčiausias paaiškinimas, atitinkantis „kartojimo plius“ 
(replication plus) argumentą, yra toks, jog smulkiosios firmos kar- 
tais gali atsitiktinai, tiesiog nelauktai, suklupti prie naujovės, ku- 
rios nepajėgia įgyvendinti. Perdavimas šiuo atveju būtinas. 

Tačiau kadangi tokie sumetimai leidžia reikštis vidiniams bei 
perdavimo procesams greta ir juos kokybės požiūriu derinti, ap- 
tartoji perdavimo veiklos apimtis yra per plati, kad galima būtų ją 
taip lengvai įvertinti. Be to, galima nurodyti kitų priežasčių tikin- 
tis, jog inovacija vyks vidinės plėtros keliu. Visais šiais atvejais 
turi būti nagrinėjamos ir organizacinės, ir rinkos negalios. 

Aptarkime aprašytąjį trijų etapų inovacijos procesą (išradimas, 
plėtra, efektyvi galutinė pasiūla) ir atskirkime etapą, kuriame išky- 
la svarbiausi dydžio reikalavimai. Tarkim, kaip dažnai ir būna, jog 
efektyvi galutinė pasiūla yra kritinis etapas mažiausiam efektyvu- 
mo mastui apibrėžti. Ar reikalingą galutinės pasiūlos apimties pa- 
tirtį turinti firma patiria kokių nors negalių, kai mėgina pati atlikti 
ir ankstesnio etapo funkcijas? 

Sprendžiant šią problemą susiduriama su tuo, kas gali būti pa- 
vadinta organizacinėmis negaliomis. Jei tokių esama, gali atsiras- 
ti papildomų priežasčių tikėtis perdavimo proceso veikimo. Si- 
metriškas tų problemų sprendimas taip pat pripažintų rinkos ne- 
galių galimybę. Ar esama veiksnių, kurie neleistų perdavimo 
procesui efektyviai pasireikšti? 


4.2. Organizacinės stamblos firmos ribos 


Kaip buvo pažymėta, gamyboje ir paskirstyme masto ekono- 
mija dažnai paverčia stambų (tačiau nedažnai milžinišką) mastą 
privilegijuota struktūra efektyviai galutinei pasiūlai. Tačiau stam- 
bus mastas gali būti nereikalingas nė vienam iš dviejų ankstesnių 
etapų. Čia keliamas toks klausimas: ar esama neekonomiškumo, 
būdingo ydingiems sprendimų priėmimo ir/ar paskatų proce- 
sams, kurie veikia pasiūlymų ir atrankos etapais? Kitaip tariant, 
kas neleidžia stambiai firmai kartoti visa tai, ką smulkių firmų 
grupė galėtų daryti, ir dar daug ką? 

Toliau aprašytos organizacinės stambios firmos ribos tarnauja 
kaip teigiamos paskatos perdavimo procesui veikti. Tai reiškia, 
kad nėra tarpinių organizacijos formų, kurios stambias firmas pa- 
darytų smulkių firmų savininkėmis, o kitais atvejais smulkioms 
įmonėms teiktų vadybinę bei technologinę pagalbą. Tai ne tik pa- 
prastina aiškinimąsi, bet ir bendrais bruožais atitinka vyraujančią 
praktiką. (Nesena organizacinė naujovė General Electric gamyklo- 
je, vadinama „Technologinių įmonių veikla“, sudaro esminį nuo- 
krypį nuo tokios normos. Ji atskirai aptariama toliau, 4.5 poskyry- 
je. Turėdamas galvoje šio poskyrio ir dviejų tolesnių poskyrių tiks- 
lus, aptarimą riboju autonomiška stambių ir smulkių firmų veikla.) 


4.2.1. Gyvavimo ciklo aplinkybės 

Apie vidinės organizacijos dydį ir būdingus jį ribojančius veiks- 
nius rašoma 7 skyriuje, todėl čia apie tai nekalbėsime. Tačiau yra 
tam tikrų vidinės organizacijos ribų, kurios susijusios su techno- 
logine naujove ir apie kurias nebuvo kalbama anksčiau. Mus do- 

mina istorinė firmos priklausomybė, kuri riboja pasirinkimo san- 
dorius (options), prieinamus jai bet kuriuo metu. Tarp didelių or- 
ganizacijų „gyvavimo ciklo“ požymių, kuriuos nurodė Downsas 
savo studijoje apie biurokratiją", yra tokių senėjimo reiškinių 
(1967, p. 18-20, 96-101): 


1. Kai įstaigos ima senti, jos susiduria su vis daugiau situaci- 
jų ir susikuria institucinių taisyklių, kurių prireikia norint 
susidoroti su iškilusiomis situacijomis. Nors daugeliu at- 
vejų tai gali duoti pageidaujamų ir efektyvių rezultatų, kai 
kada tai ima riboti įstaigos reakcijos mastą ir, be abejo, no- 
vatoriškumą. 

2. Kai įstaiga yra ką tik sukurta, joje paprastai vyrauja entu- 
ziastai. Tačiau entuziastai nelinkę tapti gerais administrato- 
riais. Kai įstaiga sensta ir poreikis efektyviai administruoti 
palyginti didėja, entuziastus (kurie linkę būti novatoriais) 
išstumia konservatyvesnės orientacijos administratoriai“. 

3. Didelį augimo tempą palaikyti sunku, nes labai išauga ab- 
soliutus didumas. Kadangi sėkmingos smulkios organiza- 
cijos, greitai augdamos, teikia daugybę progų individua- 
liai sėkmei, į didelę biurokratiją daug sunkiau prasimušti. 
Apsukresni didelės biurokratijos nariai gali būti skatinami 
keltis kitur. 


Tokius reiškinius Downsas apibendrina Stiprėjančio konser- 
vatizmo dėsniu: „Visos organizacijos, jei jos nepatiria labai smarkaus 
augimo ar vidinio perversmo laikotarpių, sendamos yra linkusios dary- 
tis vis konservatyvesnės" (1967, p. 20). Kadangi inovacija, palyginti 
su gamyba, turi tendencijų būti netvarkinga, ji, kaip prastai struk- 
tūrizuota didelės rizikos veikla, negali būti tokia veiklos rūšis, ko- 
kia yra didelė, subrendusi biurokratija, struktūriškai gerai pritai- 
kyta veikti. 


"* Downsas daugiausia domisi vyriausybinės biurokratijos formomis, tačiau 
galima tikėtis, jog bet kokio tipo stambios organizacijos rodo turinčios tų pa- 
čių ypatybių, nors verslo firmoje jos iškyla daug mažesniu mastu. 

“ Biurokratijos gyvavimo ciklo polinkį į konservatizmą yra nurodęs ir Mi- 
chelsas (1966). 

4.2.2. Rizikos kapitalas 


Stambios firmos ribotumai rizikos kapitalo požiūriu, anksčiau 
nurodyti 1 poskyryje, prisimintini ir šiame kontekste. Nors jie gali 
būti daugiau nei atsvara kapitalo atėjimo iš tradicinių šaltinių pra- 
našumams, dalykas tas, jog išorinis rizikos kapitalas gali būti spe- 
Cialiai skirtas investicijoms į didelės rizikos išradybinę veiklą, ku- 
riai investuotojo tinkamumas yra esminis. Kaip paprastai būna, 
stambios firmos nėra skirtos tokiems lėšų šaltiniams pritraukti. 
Aplinkybėmis, kuriomis laukiama didelių vidutiniškai permainin- 
gų rezultatų, rizikos mastas, kurį kelia didelė (o ypač diversifi- 
kuota) korporacija, gali drauge sumenkinti tų firmų investicijų pa- 
trauklumą rizikos kapitalo tiekėjams. 


4.2.3. Biurokratinis įsipareigojimas 


Šalia anksčiau nurodytų priežasčių, kurios daugiausia susiju- 
sios su stambios firmos ribotumais pasiūlymų proceso atžvilgiu, 
stambi firma taip pat gali suklysti dėl savo pasirinkimo. Jos gali- 
mybės pripažinti klaidą gali būti nepakankamos. Biurokrato kar- 
jeros perspektyvų požiūriu, fiksuotos sąnaudos ne tik išleidžia- 
mos, bet jos turi būti ir pateisinamos. Kaip nurodyta 7 skyriuje, 
sprendimas veikti dažnai tampa įsipareigojimu laimėti nepaisant 
to, kokia būtų įsipareigojimo kaina. Nuoseklaus sprendimo pri- 
ėmimo procedūros, numatytos leisti peržiūrėti projekto panašu- 
mus, gali būti nustelbiamos šališkumo tendencijų. Lengvai atsi- 
randa tendencija peržengti kraštutines sveiko proto ribas. 


4.2.4. Verslumo paskatos 


Biurokratija apskritai išlaiko glaudų ryšį tarp hierarchinės pa- 
dėties ir kompensacijos. Tokį santykį galima numatyti remiantis so- 
ciologiniais duomenimis (Simon, 1957), o kur vadyba paremta kon- 
krečiais ištekliais, - taip pat ir ekonominiu pagrindu (Mayer, 1960). 
Tai gali būti būdinga net kai kurioms inovacijų rūšims, kaip rodo 
Danielio P. Barnardo (Standard Oil of Indiana bendrovės mokslinių 
tyrimų koordinatoriaus) požiūris, išdėstytas anksčiau, 2.2 posky- 
ryje. Tačiau tokios iniciatyvos mažai tinka tenkinti verslininkiškus 

apetitus tų žmonių, kurie, siekdami didelės kapitalo dalies, yra pa- 
sirengę rizikuoti savo asmeninėmis santaupomis bei karjera. 

Jeigu stambios firmos savo vidinę verslumo veiklą galėtų kom- 
pensuoti būdais, kurie artimi rinkai, jos neturėtų patirti jokių nuos- 
tolių verslumo aspektais. Tačiau pasirodo, kad hierarchinės pa- 
dėties ir kompensacijos atitikimo nepaisymas sukelia biurokratinės 
deformacijas*! ir labai komplikuoja padėtį taikliai primetama prie- 
žastingumo problema. Kyla klausimas, iš kur ta idėja kilo, kas 
įžvelgė jos komercinę svarbą, kas ją tobulino ir t. t. Kadangi čia 
nepaprastai sunku susigaudyti“ , atlygių paskyrimas prie to pri- 
sidėjusiems dalyviams, būtų labai savavališkas ir, galimas daik- 
tas, gal net prieštarautų našumo kokybei (tuo galima sukelti pasi- 
piktinimą ir nenorą bendradarbiauti rizikinguose ateities suma- 
nymuose). Tuo tarpu ten, kur naujoves sėkmingai plėtoja smulkios 
firmos, atlygiai atitenka tiems, kurie akivaizdžiai ėmėsi valiuti- 
nės rizikos ir atsiribojo nuo biurokratinės karjeros siekių. Nors 
dėl to iškilę kaltinimai gali kai kada būti nepagrįsti“ ,, jie aprašy- 
tais atvejais biurokratinių funkcijų netrikdo. 


4.2.5. Paraleliniai tyrimai ir plėtra 


Iš principo stambi firma turėtų būti aukštesnio lygmens paly- 
ginti su keliomis smulkiomis firmomis instrumentas, kurį pasitel- 
kus būtų galima atlikti paralelinius tyrimo ir plėtros darbus. Tai 
įgalina efektyviai keistis informacija ir taip iš pat pradžių išvengti 
prastesnių projektų bei tuščio dubliavimo (Arrow, 1962, p. 356). 
Jei rinkos būtų naudojamos keistis tokia informacija, jos kentėtų 
nuo oportunizmo. Keblumas toks: informacijos vertė pirkėjui (ar 
grupei pirkėjų) nėra žinoma tol, kol jis neturi tos informacijos, 


" Žr. samprotavimus apie vidines sutartis 6 skyriuje ir paskatų ribojimo ap- 
tarimą 7 skyriaus 3 poskyryje. 

“ Netgijei būtų įmanoma, tai brangiai kainuotų. Ribotas racionalumas, opor- 
tunizmas ir informacijos ribotumas - visa tai čia galima rasti. 

“ Idėjų vogimas iš kitų ir tų idėjų komercializacija yra įsisenėjusi problema. 
Stambios firmos kartais teikia ieškinius buvusiems darbuotojams dėl to, kad 
pagrindinė idėja priklauso būtent joms, ir pradinės plėtros sąnaudos buvo 
įdėtos stambios firmos, iš kurios darbuotojas savanaudiškai pasitraukė. 

tačiau kai tik ji atskleidžiama, pirkėjas ją gauna už dyką (Arrow, 
1962, p. 615). Jei būtų galima išgauti savaime įgyvendinamų įsi- 
pareigojimų, kaip antai: „Aš pasižadu mokėti visą kainą už visą 
atskleistą informaciją“, jokių problemų nekiltų. Tačiau tokie pa- 
žadai daromi retai. Pardavėjas dėl informacijos ribotumo (jis ne- 
žino, kokią tikrąją vertę ji turi pirkėjui, ir tai pasiekti galima tik už 
didelę kainą, jei iš viso tai įmanoma) nėra pajėgus primesti tokių 
sąlygų. 

Tačiau dažnai, o gal ir apskritai, stambi firma pasirodo iš tiesų 
negalinti paremti nuoširdžių paralelinių tyrimų ir plėtros pastan- 
gų (Peck, 1962, p. 294). Jos polinkiai planuoti gali tam kliudyti; 
tačiau kad ir koks iš principo būtų patrauklus, tinkamas, nuosek- 
lus sprendimo priėmimas, biurokratai vis dėlto dažnai yra linkę į 
visa apimantį planavimą (Schlesinger, 1967, p. 189). Tai iš dalies 
gali reikšti eksperimentinio metodo nevertinimą. Tačiau gali būti 
ir taip, jog vidinę konkurenciją sunku vertinti pagal nuopelnus 
visiškai nešališkai. Grupės, susijusios su projektais, kurie planuo- 
ti kitiems, yra linkusios raginti tęsti projektą ir jų vardu organi- 
zuoti politinę paramą. (Projekto nuolatinių nukrypimų ir vidinio 
abipusiškumo sureguliavimo aptarimas 7 skyriuje yra su tais at- 
vejais susiję.) 

Taip susidaro organizacinė dilema. Stambios firmos, kurios pa- 
čios globoja paralelinius tyrimų ir plėtros projektus, gali išvengti 
vidinės deformacijos polinkių eidamos į rinką, tačiau efektyvaus 
dalijimosi informacija vargu ar galima tikėtis iš grupės smulkių 
autonominių firmų, kurių kiekviena kovoja už savąjį tyrimų ir 
plėtros metodą. Taip susidaroma abejotina nuomonė alternaty- 
vias organizacines formas vertinant paralelinių tyrimų ir plėtros 
aspektais. 


4.3. Rinkos trukdymai perdavimui 


Keletas iš pagrindinių priežasčių, kodėl stambios firmos nela- 
bai tinka ankstyvojo etapo verslo veiklai globoti, buvo pateikta 
anksčiau. Keletą svarbiausių rinkos trukdžių perdavimui aptarsi- 
me dabar. 

4.3.1. Moralinė rizika 


Stigleris yra pažymėjęs: „Galima tiktai ir tikėtis, kad kurdamasi 
nauja tyrimų rūšis iš pradžių daugiausia reikšis kaip pagalbinė jau 
esančių firmų veiklos atšaka... [tačiau galiausiai] galime laukti, jog, 
netrukus atsiras specializuota tyrimų laboratorija, pardavinėjanti 
apskritai savo paslaugas. Tokios specializuotos laboratorijos nebū- 
tinai turi būti nė kiek ne prastesnės nei „profesionalų“ (captive) la- 
boratorijos“ (1956, p. 281). Tačiau paritetas technologine prasme, 
kokį turi galvoje Stigleris, neužtikrina pariteto sutarties sudarymo 
atveju. Tyrimų ir plėtros priskyrimas išorinėms tyrimų organizaci- 
joms gali kelti (dėl būdingo užduoties neapibrėžtumo) rizikos dali- 
jimosi problemų, kurios sutarties požiūriu nėra lengvai sprendžia- 
mos. Vienas iš pavyzdžių yra sąnaudų priedo (cost-plus) sutartis. 

Moralinės rizikos problemos, keliamos sąnaudų priedo sutar- 
čių, yra artimos sutartims, kurios buvo aptartos drauge su draudi- 
mo iliustracija 2 skyriuje; oportunizmo ir informacijos ribotumo po- 
rinys vėl kelia keblumų. Pakanka pažymėti, jog ten, kur tokių pro- 
blemų atsiranda, nėra „gryno“ rinkos sprendimo: sąnaudų priedo 
sutartis riziką priskiria subsidijuojančiai agentūrai (kuri gali gerai 
tikti susidoroti su rizika), tačiau pakenkia mažiausių sąnaudų sti- 
mulams, o fiksuotų kainų sutartis palaiko paskatas, tačiau nukrei- 
pia riziką galbūt neefektyvia (didelių sąnaudų) linkme. 

Vis dėlto kai kada vertikalioji integracija, vėl atsigręžusi į tyri- 
mus, yra pats patraukliausias būdas įveikti dilemai, iškilusiai ta- 
da, kai reikia įgyvendinti didelės rizikos programas: remianti fir- 
ma (agentūra) imasi rizikos ir pateikia užduotį vidinei tyrimų gru- 
pei. Iš esmės ji rašo sąnaudų priedo sutartį vidinei plėtrai 
įgyvendinti. Tai, kad ji neturi paskatas silpninančių pasekmių, ku- 
rios dažnai iškyla, kai panašios sutartys pateikiamos išoriniams 
supirkėjams (developers), aiškintina skirtumų tarp paskatų ir nuo- 
laidų mechanizmu: vadovai yra labiau tarnautojai negu „vidiniai 
rangovai“ (kaip jie aprašyti 6 skyriuje) ir todėl negali perimti indi- 
vidualaus pelno srautų; be to, vidinių nuolaidų mechanizmai, ku- 
rie prieinami firmai (agentūrai), yra daug aukštesnio lygmens ir 
labiau priimtinesni negu tarp organizacijų vyraujantis valdymo 
aparatas. Taigi vidinė organizacija atsiranda iš dalies dėl savo ge- 
resnių savybių moralinės rizikos požiūriu. 

4.3.2. Maži kiekiai 


Samprotavimai apie rinkos menkumą skatina jautriai reaguoti 
į prieštarų motyvus. Jeigu rinka, kuriai naujovės gali būti parduo- 
tos, yra menka dėl didelės koncentracijos, gali būti svarbu, norint 
palaikyti derybinius santykius, taigi ir išradėjų iniciatyvas, kad 
naujasis įėjimas į rinką ir tolesnė plėtra būtų tinkamas būdas šį 
monės šaką, kuriai priklauso naujovė, novatorius rizikuoja, jog 
siūlomos kainos negalės atspindėti visos vertės, - galbūt ir labai 
ženkliai. 

Įsigalėjusios firmos susiduria su prieštara tarp trukdomo įėji- 
mo į rinką naudos, kad padidintų gaunamus pelnus ir išlaikytų 
savo tvirtą rinkos poziciją, ir dalyvavimo pranašumo (sistemos 
prasme) siekiant paremti naujo gaminio plėtrą. Tiek, kiek pasta- 
rasis atvejis apima tiek neapibrėžtumą, tiek ir daugiau būsimuo- 
sius nei greitus pelnus, įsigalėjusios firmos kartais gali rinktis kur- 
są, trukdantį įėjimą į rinką. Tačiau socialinis interesas apskritai 
gali reikštis noru apginti lengvą įėjimą“. 

Įėjimas į tokias pramonės šakas, kaip automobilių ir svarbiau- 
sių metalų pramonė, atskleidžia to įėjimo keblumus. Pirmėsios 
pramonės šakės atveju dalių surinkėjų atsisakymas priimti nau- 
jovę gali, nepaisant jos vertės, užkirsti jai kelią. Antrosios atveju 
naujovės yra linkusios apimti proceso pokyčius, kurių priėmimas 
reikalauja įsijungti į tolydaus proceso veiklą. Jei įėjimas yra netin- 
kamas būdas, kuriuo galima pasiekti priėmimo, ir jei svarstoma 
galimybė pokyčiui priešintis, išorinės šalys bus mažiau suintere- 
suotos palaikyti tą novatorišką veiklą, negu jos šiaip palaikytų. 
Ryšium su tuo suprantamas Arrowo susirūpinimas, kodėl autori- 
niai patentų honorarai aliuminio, benzino ir chemijos pramonės 
šakose yra tokie maži. „Iš tiesų reikia išsiaiškinti, kodėl firma, ku- 
ri praturtino savo žinias, negali reikalauti didesnės gaunamų pel- 
nų dalies, - geriausiu atveju viską, išskyrus konkurencines įplau- 
kas nuo investuoto kapitalo“ (1962, p. 355). 


** Šiek tiek panašų vertinimą žr. Nelson ir kt., 1967, p. 71-72; taip pat Scherer, 
1970, p. 377. 

Manau, kad iniciatoriaus pranašumai, tarp jų užsiimtoji rin- 
kos vieta, drauge ir rinkos silpnumas, iš dalies tą sąlygą paaiški- 
na. Schereris pažymi, jog „įsiskverbimo tempas <...> galbūt yra 
vienintelis svarbiausias pranašumas, kuriuo naudojasi stambios 
firmos, kurdamos naujus gaminius“ (1970, p. 353). Novatoriška 
firma, dar neturėdama tvirtos pozicijos rinkoje, užima palyginti 
nepatogią poziciją. Jos atsarginė, taigi ir jos derybinė, pozicija yra 
silpnesnė; atsisakymas parduoti naujovę yra ne toks įtikimas. Be 
to, jei toji pramonės šaka, kuriai ji parduotų naujovę, priklauso 
mažų kiekių grupei, siūlomosios kainos gali neatspindėti visos 
vertės“. Dėl to nepriklausomų ir smulkių firmų išradimų inicia- 
tyvos aiškiai silpnėja ir tyrinėjimų našta persikelia ant stambių 
patyrusių firmų, kurios dėl anksčiau minėtų priežasčių gali būti 
struktūriškai mažiau pasirengusios išradybai. 


4.3.3. Unikalumas 


Pagaliau aptarkime galimybę, jog tam tikra labai talentinga 
mokslininkų grupė turi tam tikrų monopolinių galių derėtis dėl 
samdos sąlygų. Kaip įtaigiai yra pažymėjęs Marschakas, tokių uni- 
kalių sąlygų tikrai esama ir kartais jos duoda įdomių ekonominių 
rezultatų (1968, p. 14). Jų aktualumas šiuo atveju tas, kad tokie 
tyrinėtojai kartais gali primygtinai reikalauti, jog dalelė laiko bū- 
tų skirta „netiesioginei“ tyrimų veiklai, kaip paskatinimo ir įnašų 
paketo dalis. Stambi firma, kuri prisijungia prie tokių įsipareigoji- 
mų, kartais pasirodys kurianti projektus, kurie šiaip būtų likę plė- 
toti kitiems. 

Niekas iš viso to neturėtų neigti, jog perspektyva turėti mono- 
polinės naudos, susijusios su patentiniu išradimu, bet kokio dy- 
džio firmas skatina remti ankstyvąjį tyrimų ir plėtros etapą. Ta- 
čiau turbūt rizika grįsti pajamų grįžimo į tyrimus ir plėtrą tempai 


= Kad pirkėjai siūlomas kainas numuš, galima laukti labiau tada, kai tokių 
naujovių srautą numatoma turėti kurį laiką, o ne tada, kai tų naujovių pasiro- 
do viena ar vos kelios. Pirkėjų rizika dėl kainų numušimo yra tokia, jog tylūs 
susitarimai yra oportunistiškai laužomi kartu su firma, kuri pateikia didesnį 
negu normalų siūlymą, matydama čia pranašumą. 

yra derinami su kitomis investicijomis, ir klausimas iškyla toks: 
kokios firmos kokiomis rinkos aplinkybėmis naudojasi santyki- 
niu pranašumu ir kodėl? Tam tikslui yra būtina, viena, įvertinti 
rinkos ydas, antra - organizacines negalias. 


4.4. Sisteminis sprendimas taikant klasikinę specializaciją 


Esu linkęs stambaus masto ankstyvojo etapo inovacines ne- 
galias traktuoti kaip rimtas ir siūlau tokią hipotezę. Efektyvi nau- 
jų gaminių diegimo procedūra yra skirta pradiniams plėtros ir 
rinkos bandymams, kuriuos pramonės šakoje turi atlikti nepri- 
klausomi išradėjai ir smulkios firmos (galbūt naujai įeinantieji), 
paskui reikia pasiekti sėkmingų plėtros rezultatų, gal per licen- 
cijavimą ar susiliejimą, einant į tolesnę rinkodarą su stambia 
daugiadale įmone. Tačiau nemanau teigti, kad tai vienintelis 
efektyvus procesas. Kaip minėta anksčiau (gal specialiai turint 
galvoje tobulinamąsias naujoves), esama ir kitokių; be to, rin- 
kos ydos, ypač konkrečiais atvejais, atbaido nuo specializacijos 
etapais. 

Šis svarstymas yra paprastas klasikinių specializacijos argu- 
mentų išplėtimas įtraukiant technologijos pažangą į sisteminės 
analizės struktūrą. Turint galvoje negalias, kurias įvairios organi- 
zacijos formos patiria atskirais inovacijų proceso etapais, ir empi- 
rinius rezultatus, susijusius su stambių firmų tyrimo polinkiais, 
aprašytais 1 ir 2 poskyriuose, įsteigtoji daugiadalės formos orga- 
nizacija, kuri laikosi sąmoningos imitavimo politikos ar įsigijimų 
kaip svarbios savo naujo gaminio strategijos dalies (papildytos 
gal keletu vidinių veikiančių taisyklių, skirtų pasitikrinti savo blo- 
giausias tendencijas laikytis savų projektų, kurie objektyviai yra 
beverčiai), gali būti vertinama kaip rodanti aukšto lygmens racio- 
nalumą skirstant išteklius tyrimams ir plėtrai. Kitaip tariant, pa- 
stangų paskirstymas tarp naujojo gaminio inovacijos proceso ir 
išmėgintų išteklių valdymo gali būti gana efektyvus. Dažnai pasi- 
taikantis naujovių perdavimas (Hamberg, 1966, p. 21; Jewkes ir 
kt., 1959, p. 168, 186; Mansfield, 1968, p. 58) neabejotinai stiprina 
tikėjimą tokia hipoteze. 

4.5. Sisteminis sprendimas taikant organizacinę naujovę 


Galimas daiktas, jog įžvalgi stambi firma gali mėginti atsikra- 
tyti biurokratizmo požymių ir įveikti kai kurias iš savo blogiausių 
tendencijų. Tačiau atkartoti smulkios firmos bruožus nėra leng- 
va. (Ypatingas požiūris į projektus tuo atveju gali turėti aiškių pra- 
našumų, tačiau vargu ar jis tobulas pakaitalas. Tikri verslininkai 
nuopelnų.) Palyginti su sąnaudomis, kurių reikia įėjimui į rinką ir 
perdavimo procesui, didelės pastangos atsikratyti biurokratizacijos 
brangiai kainuoja. Jei organizacijos patiria, suprantama, tam tik- 
rų (daugiausia negrįžtamų) gyvavimo ciklo pokyčių, gal būtų daug 
ekonomiškiau, užuot prievarta diegus naujovę vidinės plėtros ke- 
liu, tiesiog pripažinti juos ir leisti specializuotis etapais. 

Neseniai firmos General Electric (GE) įdiegti pokyčiai, vadina- 
mi „Technologinių rizikų valdymas“ (Technical Ventures Opera- 
Hon - TVO), yra gana įdomūs, kad patrauktų dėmesį. Ši organiza- 
cinė naujovė pasirodė 1970 metais, ir vargu ar galima sakyti, jog 
tapo pripažinta. Ji toliau buvo susiaurinta iki mažo GE firmos naujo 
projekto rizikų pogrupio. Vis dėlto TVO reiškia įsidėmėtinas pa- 
stangas jungti stambių ir smulkių firmų pranašumus. 

Problema, kuriai spręsti buvo sukurta TVO, yra tokia, jog GE 
pasirodė pati projektuojanti technologijas, kurios buvo potencia- 
liai gyvybingos, tačiau rinkos joms buvo per mažos palyginti su 
GE „milžinišku mastu ir veiklos metodu“ (Sabin, 1973, p. 145). 
GE kartais mėgindavo parduoti nereikalingų technologijų, tačiau 
dažnai nerasdavo jokių „parankių“ pirkėjų, o kitų išradimų par- 
davimas neleisdavo jai „atsilikti versle, kuriame ji turėjo moksli- 
nių interesų“ (Sabin, 1973, p. 145) ir kuriam patirties žinios buvo 
labai svarbios. 

Galimybės steigti atskiras, tačiau visiškai pavaldžias naujas 
įmones buvo atsisakyta, ir pirmenybė suteikta planui, pagal ku- 
rį GE steigia naują darinį, kuriam perduodamas fizinis turtas, 
taip pat patentai ar licencija naudoti technologiją. Tuomet GE 
„Iš naujojo verslo gauna apie trečdalį procentų, o likusieji du treč- 
daliai padalijami, viena, tarp mokslininkų ir vadybininkų, kurie 
padeda kurti naują bendrovę, o antra, tarp išorinių investuotojų“ 

(Sabin, 1973, p. 147). Pagrindas tam buvo ypač patrauklus, turint 
galvoje aptarimą šio skyriaus ankstesniuose poskyriuose. Davi- 
das J. BenDanielas, vadovaujantis TVO, (Sabin, 1973, p. 147) rašo: 


„Papildomas susitarimas tik paliktų vadovus įklampintus į hie- 
rarchines atsiskaitymų procedūras, kurių reikalauja stambios kor- 
poracijos. Tačiau tai, kas yra svarbiau, duodant naujosios bendro- 
vės vadovams tiesioginės nuosavybės dalį, GE stimuliuoja veiklą, 
kurios negalima nė su kuo lyginti stambioje korporacijoje. Vado- 
vai turi investuoti į įmonę patys save... 

Pagrindas išoriniam kapitalui pritraukti turi keletą aspektų. Vie- 
na, bet kuriai tokiai įmonei apskritai reikia daugiau finansinės pa- 
ramos negu jos gali teikti verslininkai (o GE nenori į ją įlieti dau- 
giau kapitalo). BenDanielas taip pat mano, jog kapitalo pritrauki- 
mas iš šalies yra vadovų verslininkiškos drąsos išmėginimas (nors 
paprastai jis jiems pritaria). Ir galiausiai visa kapitalo pritraukimo 
procedūra atkreipia dėmesį pašalinių verslininkų, kurie savo spren- 
dimą vargu ar grindžia sentimentaliu potraukiu technologijai.“ 


TVO pranašumai GE atžvilgiu dėl minimų projektų gali būti 
apibendrinti taip: mažinami hierarchiniai ryšiai; palaikomos ver- 
slininkiškos iniciatyvos, kurios stambioje korporacijoje neįmano- 
mos, įsipareigojimo nukrypimai, kurie šiaip galėtų atsirasti, yra 
kontroliuojami. Taigi aišku, kad TVO ir su ja susijusias organiza- 
cines naujoves, skirtas biurokratinėms deformacijoms, kurias pa- 
tiria stambios firmos, švelninti, reikia stebėti. 

11 SKYRIUS 


Dominuojančios firmos 
ir monopolijos problema 


Ir šiame, ir tolesniame skyriuose struktūrinės monopolijos pro- 
blemos nagrinėjamos sandorių požiūriu. Aptariama dominuojan- 
čios firmos pramonės šakų evoliucija; oligopolinio suokalbio po- 
veikio problemos tyrinėjamos 12 skyriuje. Kadangi yra ginama 
kategoriškesnė antimonopolinė politika dominuojančių pramonės 
firmų atžvilgiu, labai skeptiškai vertinu „grupinės monopolijos“ 
(„shared monopoly“) požiūrį į oligopolio problemą. 

Sandorinis požiūris į dominuojančios firmos sąlygas, kuris čia 
yra pabrėžiamas, gali būti priešpriešinamas tradiciškesniam elg- 
senos aiškinimui. Būdinga elgsenos prielaida laužyti Shermano 
Antimonopolinio įstatymo 2 straipsnio reikalavimus yra ta, jog 
nuolatinio monopolio išlaikyti neįmanoma, jei jo neremia antikon- 
kurencinė praktika, patentų apsauga ar neįprasta masto ekono- 
mija. Tokiai nuostatai čia bus prieštaraujama. Ne dėl to, kad anti- 
konkurencinė praktika, patentai ar neįprasta masto ekonomija ne- 
gali prisidėti prie dominuojančios padėties palaikymo, bet kad 
dominuojančios firmos per siaurai aiškina rezultatus. Čia patei- 
kiama dominavimo išplėstinė rinkos negalios interpretacija. 

Konkrečiai aš įrodinėju, kad dominuojančios firmos rezultatai 
vyra (bent kai kada, galbūt įprastai) mažiau susiję su elgsena, paten- 
tais ar technologija negu su rinkų savivaldos krize. Atsitiktiniai įvy- 
kiai (neapibrėžtumas), neįprastas verslo išradingumas (business acu- 
men) (išskirtiniai vadybos bruožai) ir įsipareigojimų vykdymo ne- 
galios (faktiškų ir galimų varžovų netikrumas) yra pagrindiniai 
lemiami veiksniai, kurių anksčiau buvo nepaisoma, tačiau kurie 
gali sukelti tokių sutrikimų. Ar dominuojančios firmos rezultatai, 
atsirandantys dėl atsitiktinių rinkos ydų atvejų ir viešo politinio ne- 

sikišimo, daugiausia priklauso nuo to, ar savarankiškos rinkos pro- 
cesai gali pakeisti tokias sąlygas per trumpą laiko tarpsnį? Tai apta- 
riant reikia įvertinti iniciatoriaus pranašumus, jei tokių esama. 

* Šio skyriaus struktūra tokia. Dabartinis požiūris į neteisėtą mo- 
nopolizavimą yra aprašomas 1 poskyryje. Siūloma rinkos negalios 
interpretacija dėstoma 2 poskyryje. Pagrindas vyriausybei kištis pa- 
gal siūlomą požiūrį pateikiamas 3 poskyryje. Priemonių klausimas 
nagrinėjamas 4 poskyryje, o struktūros ir elgsenos prieštara per- 
svarstoma šio nagrinėjimo požiūriu 5 poskyryje. Įrodymai specia- 
liai persvarstomi organizacinių negalių terminais 6 poskyryje. 


1. Dabartinis požiūris į neteisėtą monopolizavimą 


Antimonopolinei politikai seniai nedavė ramybės užsitęsusio do- 
minavimo! kurioje nors pramonės šakoje problema tokios atskiros 
firmos, kuri įgijo tokią padėtį teisėtomis priemonėmis. Tradicinė 
teisinė monopolizavimo pažeidimų pagal Shermano Antimonopo- 
linio įstatymo? 2 straipsnį interpretacija atkreipė dėmesį į tai, buvo 
ar nebuvo imtasi grobuoniškos ar neleistinos taktikos, kad įgytų 


* Skyrius pagrįstas O. E. Williamsono straipsniu „Dominuojančios firmos ir 
monopolijos problema: rinkos negalios klausimai“, 85 Harvard Law Review 
1512-31 (1972), Copyright 1972 by the Harvard Law Review Association. 

! Šiame skyriuje dominuojančios firmos pramonės šakos bus apibrėžiamos 
kaip tokios šakos, kuriose atskiros firmos produkcija nuolat viršija 60“0 ati- 
tinkamos rinkos, o įėjimo barjerai dideli. Daug didesnių rinkos dalių reika- 
laujama tada, kai įėjimo barjerai nedideli. [Jei galima įeiti sklandžiai, net 10076 
rinkos nereiškia rinkos galios. Plg. Stigler (1968, p. 133).] Suprantama, 60“ 
pasunkinto įėjimo sąlygomis iš dalies vra abejotina dalis. Tai turi tokį prana- 
šumą, jog atkreipia dėmesį į palyginti siaurą pramonės šakų grupę. Jei požiū- 
ris, pateiktas šiame skvriuje, gali būti sėkmingai taikomas pramonės šakoms, 
kuriose stambiausia firma nuolat išlaiko 65“6 rinkos, tuomet galima svarstyti 
galimybę mažinti galutinę ribą. Tačiau atrodo neprotinga tuoj pat nukreipti 
diskusiją į dominuojančias firmas, užimančias kur kas mažesnes rinkos dalis. 
“ Penkiolikto JAV Kongreso 2 straipsnis (1970). Tas straipsnis, be kita ko, nu- 
mato: „Kiekvienas asmuo, kuris monopolizuoja ar mėgina monopolizuoti ar- 
ba dedasi ar susimoko su kokiu kitu asmeniu ar asmenimis monopolizuoti 
kurią nors verslo ar prekybos dalį keliose valstijose ar su užsienio valstybė- 
mis, yra laikomas kaltu, padaręs baudžiamąjį nusižengimą...“ 

monopolinių galių ar jų laikytųsi". Iš tiesų buvo įrodinėjama, kad 
teisėjo Hando nuomonė Alcoa* bendrovės byloje labai artima su- 
pratimui, jog firma gali būti apkaltinta neteisėtai monopolizavusi 
rinką paprasčiausiai turėdama monopolinę valdžią tam tikrą laiko 
tarpą, pakankamą įvertinti, jog rinkos galios pačios nepajėgs įveikti 
firmos dominavimo pozicijos?. Tačiau pats naujausias JAV Aukš- 
čiausiojo Teismo pateiktas nusižengimo apibrėžimas, pasirodo, at- 
meta tokį grynai struktūrinį požiūrį ir toliau pateisina pikmaudžia- 
vimą, kol bus nustatytas neteisėtas monopolizavimas“. 

Kaip įstatymas yra aiškinamas dabar, dominavimas nereiškia 
2 straipsnio nuostatų laužymo, jei pramonės šakos struktūra yra 
priskiriama „aukštesnės kokybės gaminiui, verslo išradingumui 
ar istoriniam įvykiui (accident)“'. „Aukštesnės kokybės gaminys“ 
tikriausiai turi reikšti patento monopolį arba sąnaudų pranašu- 
mą, būdingą masto ekonomijai. Tačiau ne ji čia pirmiausia rūpi. 
Vis dėlto diskutuotina, kad dominavimas dėl verslo išradingumo 
ar istorinio įvykio turėtų būti už 2 straipsnio ribų. Iš tikrųjų įrodi- 
nėti, kad šių atvejų 2 straipsnis nenagrinėja, yra ne tik neteisėta, 
bet ir reiškia painioti teisines problemas ir versti vykdomąsias įstai- 
gas (enforcement agencies) taikstytis su pažeidimais, kai susiduria- 
ma su dominuojančių firmų pramonės šakomis. Kadangi plačiai 
suvokiama, jog dominavimui negalima leisti reikštis be galo“, 


“ Žr., pavyzdžiui, United States v. Grinnell Corporation, 384 US 563, 570-571 
(1966); Standard Oil Company v.United States, 221 US, 1, 62 (1911). 

* United States v. Aluminum Company of America, 148 F. 2d 416 (2d Cir. 1945). 
“ Turneris neseniai pareiškė remiąs tokį požiūrį (Turner, 1969, p. 1217). 

" „Monopolio teisės pažeidimas pagal Shermano Antimonopolinio įstatymo 2 
straipsnį turi du aspektus: 1) monopolio galios atitinkamoje rinkoje turėjimas ir 
2) savavalis įsigijimas ar naudojimasis tokia galia, skirtingai nuo augimo ar 
plėtros, įgyta dėl aukštesnės kokybės gaminio, verslo išradingumo ar istorinio 
įvykio.“ United States v. Grinnell Corporation, 384 US, 563, 570-571 (1966). 

" Ten pat, prie 571. 

“ Kad tai vyraujantis požiūris, rodo antimonopolinių vykdomųjų įstaigų ir teis- 
mų nuostata. JAV Teisės departamento Antimonopolinis skyrius nuolat kruopš- 
čiai tikrina dominuojančių firmų pramonės šakas dėl antikonkurencinės veik- 
los faktų. Kartais bylų kyla dėl išgalvotų priežasčių ir šališkų teisinių nagrinėji- 
mų teismuose. Kadangi nėra didelių viešų protestų dėl antikonkurencinės 
veiklos, galima tikėtis esant jei ne palaikymo, tai bent susitaikymo su tokia veikla. 

dažnai pasirodydavo antimonopolinių bylų, nukreiptų prieš to- 
kias firmas ir grindžiamų dingstimis, kurios maža teturi bendra 
su aptariama struktūrine sąlyga. 

Besąlygiška elgsenos prielaida neteisėtos monopolizacijos at- 
žvilgiu yra tai, kad veikia konkurencija, - veikia bent ribotu mas- 
tu taip, kad, jei konkurencija tyčia nebūtų menkinama, būtų gali- 
ma patikėti, jog faktiški ir galimi verslo konkurentai atliks savire- 
guliacijos funkcijas, atitinkamai reaguodami į privataus 
pasipelnymo galimybes. Išskyrus aplinkybes, kuriomis masto eko- 
nomija rinkos atžvilgiu yra plati („natūraliosios monopolijos“ si- 
tuacija) ar kuriomis pati vyriausybė saugo monopolį patentų sis- 
temoje, kokios nors pramonės šakos dominavimo per atskirą fir- 
mą negalima tikėtis“. 

Pozicija, kurios čia laikomasi nevengiant žaidimo pagal taisyk- 
les, yra tokia: išvada, jog struktūra pasirūpins pati savimi, deda 
per daug vilčių į apytikres tendencijas. Tai, kad stiprūs konkuren- 
ciniai instinktai paprastai susidaro patys, ir tai, jog atsitiktinių įvy- 
kių sąryšiai paprastai dominavimo nereiškia, — abu šie teiginiai 
yra priimtini. Tačiau nuokrypių gali būti ir bus, o numatytas lai- 
kas, kada savikontrolė bus efektyvi, gali būti nepriimtinai toli“. 


“ Standard Oil Company v. United States, 221 US. 1,62 (1911) („monopolija būtų 
neabejotinai uždrausta, jei jokia pašalinė ar suvereni jėga nebūtų jas prislėgu- 
si ir jokia teisė sudarinėti neteisėtas sutartis, turinčias monopolistinių tenden- 
cijų, nebūtų leista“). Išskyrus leidimą reikštis masto ekonomijai, - toks daug- 
maž ir Posnerio požiūris (Posner, 1969, p. 1596-1597). 

'" Posneris pasitiki Brozeno neseniai padaryta išvada, jog „didelė kokios nors 
pramonės šakos koncentracija turi polinkį suirti dėl natūralių jėgų poveikio 
maždaug per dešimtmetį“, drauge ir tokiu faktu, jog „vidutinė aktyvų išparda- 
vimo trukmė monopolizavimo atveju, įskaitant ir pagrindinę regioninę bei na- 
cionalinę rinką, yra 8 metai“, norėdamas paremti savo teiginį, jog „neatrodo 
tikėtina, kad daug greičiau pradės veikti administraciniai dekoncentracijos me- 
todai nei rinka“ (Posner, 1970, p. 417, sk. 50). Tačiau Brozeno analizė vra ginčy- 
tina. Žr. MacAvoy, McKie 6 Preston (1971). Be to, netgi jei Brozeno analizė 
būtų priimtina, Posneris labai pasitiki apytikrėmis rinkos tendencijomis, ku- 
ros, ypač šiuo atveju didelės koncentracijos sąlygomis, gali būti čia netinka- 
mos. Pagaliau Posneris remiasi vyraujančia teismine praktika, nors, kaip žino- 
ma, įvairūs reformų siūlymai yra skirti neleisti atidėlioti antimonopolinių akci- 
jų. Žr., pavyzdžiui, Nealo specialios paskirties būrio ataskaitą (1969, p. 7). 

Iš tiesų Teismo pripažinimas, kad verslo išradingumas ir istorinis 
įvykis gali prisidėti prie dominavimo, rodo, jog konkurencijos pro- 
cesas gali būti nesklandus, ir atskleidžia galimą prieštaravimą tarp 
faktinių rinkos veiksnių, atsakingų už dominavimą, ir tariamų elg- 
senos pažeidimų, kuriais remiasi skundai dominuojančia firma. 


2. Dominavimo interpretacija rinkos 
negalios aspektu 


Dominuojančios firmos, kurios, jei ne antikonkurencinė elgse- 
na, yra gerai apsaugotos nuo antimonopolinių įstatymų, turi keletą 
nepageidaujamų padarinių. Pirma, dominuojanti firma, nepaisant 
savo kilmės, paprastai pasižymi ir prastu išteklių skirstymu, tačiau 
ji nėra ribojama monopolistinių produkcijos varžymų"!. Antra, kaip 
įtikinamai parodė Turneris, nesugebėjimas efektyviai dirbti su nu- 
statytu monopoliu ugdo tai, kas kartais gali reikšti per daug platų 
priešinimąsi susiliejimo spaudimui (1969, p. 1213). Jei vykdomo- 
sios įstaigos ir teismai galėtų geriau „koreguoti netinkamą koncen- 
traciją, mažiau reikėtų pastangų užbėgti už akių susiliejimams, ku- 
rie reiškia tik menkas galimybes reikštis antikonkurencijai“ (Tur- 
ner, 1969, p. 1214). Trečia, kadangi struktūrinis dominavimas siekia 
likti už 2 straipsnio ribų, kyla kaltinimų, jog antimonopolinis spau- 
dimas tėra apsimetimas (Galbraith, 1966, p. 794; Miller, 1968, p. 136). 
Kad ir kokie būtų jo pranašumai kitais atžvilgiais, tikėjimas, jog 
antimonopolinis amerikietiško stiliaus aparatas gali prižiūrėti įmo- 
nių sistemą, yra sumenkęs. Ryškios, nors ir negausios, nesėkmės 
lengvai tampa pagrindu priekabiai paniekai. Pagaliau dominavi- 


"' Prastas išteklių skirstymas gali būti įvairus. Įprastas monopolijos trūkumas 
yra tas, kad ji riboja produkciją ir drauge vartotojų bei gamintojų perteklių. 
Prie to galima pridurti nuostolius dėl neefektyvių veiksmų ar apskritai dėl 
agresyvios vadybos stokos, tačiau tokia argumentavimo kryptis nėra pakan- 
kamai išplėtota. Monopolija gali turėti ir pajamų skirstymo pasekmių. Tačiau 
jos paprastai yra daug mišresnės sudėties negu paprastai manoma. Žr. Caves 
(1967, p. 99-100); taip pat Posner (1969, p. 564—568). Prieštarauti monopolijai 
galima ir dėl to, kad ji skatina prekių tvermės trumpinimą. Žr. Barro (1972). 

mas versle gali būti naudojamas stambumui teisinti kitose ekono- 
minės ir politinės veiklos srityse, — taip darant galimą žalą visuo- 
menei (Stigler, 1952, p.123). 

Antimonopolinės vykdomosios įstaigos tų sunkumų nežino. 
Todėl esminiai spaudimo ištekliai metami dominuojančių firmų 
pramonės šakoms tirti. Tačiau, kadangi priimtinų dingsčių skun- 
dui rašyti yra ribotas skaičius, todėl pagrindinės pastangos skiria- 
mos tyrinėti dominuojančių firmų elgsenai, kad įrodytų neleisti- 
nus verslininkų veiksmus. Samprotavimus apie savitarpiškumą, 
nuomojimo praktiką ir pan. stengiamasi nustelbti, kad būtų įtvir- 
tinta nuomonė, jog dominavimas kyla iš neteisėtos verslo prakti- 
kos. To, kad, objektyviai Žiūrint, minėti samprotavimai iš tiesų 
negalėjo išugdyti tokių dominavimo apraiškų, yra tiesiog nepai- 
soma. Taigi dėmesys kreipiamas į tai, ar buvo taikoma tam tikra 
praktika, o jei buvo, ar ji bus dariusi kokį nors, net jei ir menką, 
antikonkurencinį poveikį. Kad šį procesą prašalaičiai ir kai kas iš 
savųjų vertins kaip dirbtinį ir išgalvotą, - tokio supratimo galima 
tikėtis tik ateityje. 

Šiame skyriuje keliama mintis, kad Teismo nuostatos yra teisin- 
gos ta prasme, jog dominavimas dažnai siejamas su „verslo išra- 
dingumu“ ar „istoriniu įvykiu“. Tačiau, užuot vertinus tokį domi- 
navimą kaip nesusijusį su 2 straipsnio turiniu, teigiama, jog neretai 
jis turėtų būti traktuojamas kaip baustina rinkos negalios apraiška. 
Remiantis tokiu aiškinimu vyriausybės kišimasis norint panaikinti 
šitą sąlygą atrodo pagrįstas, jei tik 1) dominuojančios firmos padė- 
tis rinkoje yra laikoma palyginti saugi ir todėl vargu ar gali būti 
keičiama veikiant savarankiškiems rinkos procesams, o 2) gali būti 
surasta efektyvių priemonių. Taigi norint nusiraminti, išradingo an- 
tikonkurencinės elgsenos įrodymo neprireiktų. 


2.1. Verslo Išradingumas 


Įprastinė nuostata verslo išradingumo atžvilgiu yra tokia, jog 
dominavimas nepriklauso nuo sprendimų priėmimo įgūdžių sto- 
kos. Vienas būdas tai patvirtinti yra teigti, kad reikalingo talento 
galima rasti ir lanksčioje pasiūloje. Kayseno ir Turnerio išsakytas 

požiūris yra tipiškas. Šie autoriai mano, kad svarbu ne tik pakan- 
kamas apsirūpinimas aukščiausios rūšies vadybiniu talentu, išju- 
dinančiu kelis šimtus bendrovių, bet ir tai, jog toks talentas gali 
būti ir perduodamas. Vadinasi, jei atskira firma įgytų savo „pra- 
našumą žmonėmis ir metodais, varžovai gali kopijuoti ir kopi- 
juos tuos metodus bei persisamdys tuos žmones“ (1959, p. 9). 

Tik visai neseniai tokia pozicija imta atidžiai tyrinėti. Marscha- 
kas, reikšdamas susirūpinimą susiklosčiusia ekonomistų tenden- 
cija priimti ar taikyti pakeičiamumo prielaidas, dėl talentų paskirs- 
tymo pateikė tokią pastabą: „Esama beveik unikalių, nepakeičia- 
mų mokslo darbuotojų, mokytojų, administratorių; lygiai kaip 
esama unikalių pasirinkimo vietų gamykloms ir uostams. Iš tiesų 
unikalių ar nepakankamai standartizuotų prekių problema... va- 
dovėliuose apeinama“ (1968, p.14). Verslo istorijos studijos, atro- 
do, įtikina jį: kartais iškyla nepaprastų Žmonių su išskirtine asme- 
nybės galia ir organizatoriaus talentu, ir jų įtaka pramonėje turi 
neįprastų pasekmių (Chandler, 1966; Chandler ir Salisbury, 1971). 

Kur aukščiausio lygmens vadyba yra vienintelis veiksnys, le- 
miantis skirtingą firmų verslo išradingumą, dominuojanti firma, 
parodžiusi tokių galių, turėtų būti pagrįstai atleista nuo aktyvų 
išpardavimo (divestiture). Jei toksai talentas yra nedalomas, o tech- 
nologinio pobūdžio masto ekonomija daugeliu atžvilgių daloma, 
tuomet firmai turėtų būti leidžiama išlaikyti savo dydį, nes da- 
rant kitaip būtų nemažas efektyvumo nuostolis. Susidariusi mo- 
nopolinė galia paprasčiausiai reiškia nelemtą šalutinį tos sąlygos 
produktą. 

Netgi turint galvoje šiuos samprotavimus, verslo išradingumo 
samprata gali per daug plačiai užsimoti. Viena, vadybinis prana- 
šumas, kuris leido firmai dominuoti, gali priklausyti ankstesniam 
firmos raidos laikotarpiui. Dažnai jis galėjo reikštis kokia nors svar- 
bia organizacine naujove. Paskui ta firma galėjo toliau dominuoti 
nerodydama jokių pranašesnių galių. Nepaprastos organizacinių 
gebėjimų apraiškos pradiniu firmos plėtros laikotarpiu, kurios vė- 
liau nunyko, akivaizdžiai nepalaiko anksčiau minėtų tos politi- 
kos išvadų. Reikėtų bent pasvarstyti patarimą atsižvelgti į laiko 
ribas ginant dominavimą, susijusį su meistrišku pradiniu vady- 
bos laikotarpiu. 

Dar didesnių keblumų dėl verslo išradingumo doktrinos su- 
daro santykiškas įrodinėjimo pobūdis“. Dominavimas nebūtinai 
reiškia viršenybę bet kuriuo absoliučiu mastu. Gal dominuojanti 
firma nėra parodžiusi jokios specialios vadybinės kompetencijos, 
bet iki šiol likę ir potencialūs varžovai, perėmę savivaldos atsako- 
mybę, gal bus buvę nepaprastai neišmaningi. Toks nuolatinis ne- 
išmanymas rodo, kad varžovų savivaldos funkcijos yra sutriku- 
sios. Toks diskredituojantis pagrindinių varžovų vaidmuo kriti- 
niais kokios nors pramonės šakos raidos etapais gali būti 
pavadintas įsipareigojimų vykdymo negalia. 

Todėl vadybos pranašumas (verslo išradingumas) gali turėti 
vieną iš dviejų pavidalų. Pirma, absoliutus pranašumas gali at- 
vesti iki dominavimo, nors tai gali atsitikti ankstyvuoju firmos 
gyvavimo periodu, o vėliau baigtis. Antra, dominuojančios fir- 
mos pranašumą galima priskirti faktiškų ir potencialių varžovų 
neišmanymui. Jei dėl toliau nurodomų priežasčių iš savarankiš- 
kų rinkos procesų negalima tikėtis, jog jie išlygins tokios domi- 
nuojančios firmos rezultatus per kokį trumpą laiko tarpsnį, gali- 
mybė vyriausybei kištis ir lengvinti tas sąlygas turėtų būti rimtai 
įvertinta antrojoje situacijoje, o pirmojoje tuomet, kai absoliuti vir- 
šenybė yra nevienalaikė ir nedaloma. 


2.2. Istorinis įvykis 


Jei kokioje nors pramonės šakoje visos firmos galėjo veikti vi- 
siškai pagirtinu, nors neišskirtiniu būdu, dominuojanti firma ga- 
lėjo būti savo varžovių išstumta į priekį per neįprastai susiklos- 
čiusius įvykius. Toks rezultatas bus apibūdintas kaip atsitiktinio 
įvykio yda. 

Šiuo atveju verta daryti skirtumą tarp konkurencijos proceso 
trūkumų ir nepasitenkinimo atsitiktiniu rezultatu. Norint griežtai 


'* Alchianas savo svarstymuose apie natūraliąją atranką taip aiškina: „Esminį 
elementą sudaro bendras nusistatymas kai kurių faktinių varžovų atžvilgiu... 
Kaip ir bet kuriose varžybose, apdovanojimas atitenka palyginti greičiausia- 
jam, netgi jei visi varžovai dykinėja“ (Alchian, 1950, p. 213). 

ribotis atsitiktiniais rezultatais, bus tariama, kad atsitiktinai vei- 
kiantis mechanizmas dirba be sutrikimų, nepageidaujami rezul- 
tatai tuomet bus griežtai priskirti atsitiktinumo dėsniams, būdin- 
giems tikimybiniam procesui, o ne mechanizmo sisteminiams iš- 
kreipiams“. Tačiau netgi tokiomis sąlygomis tikimybiniai procesai, 
galimas daiktas, statistiškai reguliariai generuos atsitiktinius re- 
zultatus, kurie gali atrodyti turintys „nepageidaujamų“ savybių'“. 
Šį atvejį iliustruoja modeliavimo (simulation) eksperimentas, kurį 
pateikė Schereris. 

Schereris pradėjo nuo penkiasdešimties tokio pat dydžio firmų 
ir kiekvienai jų nustatė metinio augimo tempų seriją, vis atrinkda- 
mas pavyzdžius iš bendrojo augimo tempų paskirstymo. Taip bu- 
vo nustatyta kiekvienos firmos augimo trajektorija ir apskaičiuoti 
pramonės koncentravimosi koeficientai (ratios) kas dešimtmetį. Gau- 
tas firmos dydžių paplitimas dažnai rodė didelę koncentraciją, nes 
„kai kurioms firmoms neabejotinai seksis, ir joms kelerius metus iš 
eilės pavyks labai dideliu tempu augti“ (1970, p. 127)". 

Be to, o tai susiję su mūsų tikslais, sykį pasiekta koncentracija 
nėra lengvai prarandama. „Jei pačios sėkmingiausios firmos jau 
įsiveržė į grupės priekį, labai sunku lėtapėdėms burtis ir atstatyti 
pusiausvyrą, nes pagal apibrėžimą kiekviena firma (didelė ar ma- 
ža) turi lygių galimybių [toliau augti] tam tikru mastu“ (Scherer, 
1970, p. 127). Vadinasi, kartotinis to paties atsitiktinai veikiančio 


'* Taigi galima spėti, kad nėra jokios grobuoniškos ar išskirtinės elgsenos ar- 
ba įsipareigojimų vykdymo negalios. 

* Aptarkime tokį sąžiningo monetų mėtymo eksperimentą, kurį aprašė Al- 
chianas (1950, p. 215); 

„Tarkim, kad du milijonai paryžiečių buvo suporuoti ir sustatyti Žaisti 
monetų mėtymo varžybas. Kiekviena pora žaidžia tol, kol pirmo metimo nu- 
galėtojas susilygina su kitu žaidėju. Tariant, jog kas sekundę bus daromas 
vienas metimas, 0 mėtoma 8 valandas kasdien, 10 metų pabaigoje dar būtų 
likę apie 100 žaidėjų. Išvados čia aiškios... Ar galėtų kas atmesti laimę ir gali- 
mybę kaip veiksnių, lemiančių ilgalaikį įmonės išlikimą, esmę?“ 

Šis argumentas su mūsų tema yra susijęs tuo, jog laimingumas gali padėti 
ne tik išlikti, bet ir dominuoti. 

"“Beto,jei augimo tempai yra serijinio pobūdžio, kaip akivaizdžiai liudija Mans- 
fieldas (1962, p. 1036-1038), koncentracijos rezultatai yra juo labiau galimi. 

mechanizmo, kuris per palyginti trumpą laikotarpį leido kai ku- 
rioms pramonės šakoms susiburti, taikymas neleidžia patikimai 
kliautis, jog rezultatas bus gautas per trumpą laiką!*. Jei plėsda- 
mosi pramonės šakos paprastai keičiasi, o tai vis labiau mažina 
dažnumą ir intensyvumą tų atsitiktinių trikdžių, kuriuos jos pati- 
ria, dominuojančiųjų firmų rezultatai darysis vis saugesni. 
Paprastai pripažįstama, kad bet kurios pramonės šakos raido- 
je esama trijų etapų: ankstyvasis tiriamasis etapas, vidurinysis plėt- 
ros etapas ir brandos etapas. Pirmasis, arba ankstyvasis, formavi- 
mosi etapas duoda dar palyginti primityvaus pavidalo naują pro- 
duktą, pagamintą palyginti nespecializuotomis mašinomis ir 
pateiktą rinkai įvairiais bandomaisiais būdais. Kiekis paprastai ma- 
žas. Verslo patirtis šiuo etapu labai neapibrėžta. Antrasis etapas 
yra vidurinysis plėtros etapas, kai gamybos technika yra kiek pa- 
tobulėjusi, o rinkos apibrėžtis paaiškėjusi; produkcija auga grei- 
tai, atsiliepdama į naujai pripažintus taikymo atvejus ir nepaten- 
kintos rinkos paklausą. Tuo etapu rinkai būdingas didelis, bet šiek 
tiek mažesnis, neapibrėžtumas. Trečiasis etapas žymi brandžią pra- 
monę. Vadybos, gamybos, rinkodaros metodai įgyja palyginti di- 
delį brandumą. Rinkos gali toliau augti, tačiau nuosekliau ir la- 
biau prognozuojamu tempu. Galima gauti tikslesnės ir išsamesnės 


'* Įrodymas tekste yra dar paremiamas kitokiu (gal kiek dirbtiniu) būdu, pa- 
teikiant tokį pavyzdį. Tarkim, jog, kaip ir ankstesnėje 14 pastaboje, firmos 
patirtis rinkoje yra lyginama su kartotiniu monetos metimu, kai aversas reiš- 
kia sėkmę, o reversas - nesėkmę. Tarkim, jog galimybė aversui pasirodyti 
kiekvienu bandymu yra 0,49, o reverso - 0,51. Tarkim toliau, jog 1) dominavi- 
mo titulas teikiamas kiekvienai firmai, kuriai iš pat pradžių dešimt ar dau- 
giau kartų paeiliui iškrinta sėkmė, o 2) sykį suteiktas dominavimo statusas 
yra išlaikomas tiek ilgai, kiek skirtumas tarp bendro aversų skaičiaus, iškritu- 
sio mažiau negu bendras reversų skaičius, viršija aštuonis. 

Taip suprastas dominavimas pasitaikys nedažnai: tik aštuonios firmos iš 
10 000 gali tikėtis dominuojančios firmos statuso. Tačiau jau pasiektas domi- 
navimas taip pat yra atsparus sužlugdymui kartotiniai taikant tą patį atsitik- 
tinį mechanizmą, per kurį susidarė dominuojanti firma. Tikėtinas kartotinių 
bandymų, kurių prireiks tokiomis sąlygomis dominavimui „sužlugdyti“ ,skai- 
čius yra 100. Žr. Feller (1957, p. 311-318). Nors sistema rodo savireguliavimo 
tendencijų (nes, bandymų skaičiui augant be galo, dominavimas minėtomis 
sąlygomis visada bus žlugdomas), tos tendencijos formuojasi gana lėtai. 

informacijos apie rinkos plėtrą. Netikėti sistemos sutrikimai vis 
sklandžiau šalinami, kai kaupiasi patirtis ir gerėja statistinių išva- 
dų darymo metodai. Įmonės ir įrengimai čia pat po ranka; čia pat 
ir tarnautojai su firmai reikalinga patirtimi bei darbo priemonė- 
mis; įtvirtinti ryšiai su klientais ir tiekėjais (drauge su priėjimu 
prie kapitalo rinkos), — visa tai veikia, kad švelnintų pokyčius ir 
taip apribotų dideles permainas rinkoje. Reikšmingos naujovės 
turi tendenciją rodytis vis rečiau, ir jos yra daugiau tobulinamojo 
pobūdžio (Kuznets, 1953, p. 258-267). Aplinkybės, kurios anksty- 
vuoju kokios nors pramonės šakos raidos laikotarpiu būtų sukė- 
lusios didelių permainų, dabar yra švelnesnės. 

Su visu tuo yra susijusi Kayseno ir Turnerio diskusija dėl kliū- 
čių įėjimui, kaip pramonės plėtros etapo funkcijai (1959, p. 73-75). 
Kaip nurodo šie autoriai, įėjimui į brandžią pramonės šaką kliu- 
do įgūdžių stoka, klientų nusistovėjusių ryšių sutrikimo keblu- 
mai ir galimų įeinančiųjų tam tikrų darbo duomenų, kuriuos tu- 
rės vertinti tiekėjai (tarp jų ir kapitalo rinka), stoka. Kad proble- 
mos iškyla dabar, iš esmės esama tokių priežasčių: potencialus 
įeinantysis į brandžią pramonės šaką privalo ne tik būti sukau- 
pęs pakankamai kapitalo gamybos priemonėms finansuoti, bet ir 
turėti pakankamų išteklių dengti gamybos pradžios sąnaudas, ku- 
rios brandžios pramonės sąlygomis gali būti nemažos. Kitaip ne- 
gu įėjimas ankstyvu kokios nors pramonės šakos plėtros etapu, 
kai patirties skirtumas ir reputacijos veiksniai yra paprastai nedi- 
deli, sąnaudų skirtumas tarp įsitvirtinusių firmų ir firmų naujo- 
kių brandžiu raidos etapu susidarys būtent dėl to, jog tie veiks- 
niai tokiu metu, reikia manyti, bus nemaži. Galima sakyti, kad 
iniciatorių pranašumai yra palankesni toms firmoms, kurios, ne- 
paisant bet kokių priežasčių, buvo pirmosios". 


" Įrodymas iš dalies gali būti formaliai pateikiamas taip. Tarkim, kad kaina 
momentu t gali būti kaip P(t) =k AC" „kurk > L ir AC yra vidutinės sąnaudos, 
siūlomos pramonėje mažiausių sąnaudų tiekėjo laiku t. Taip pat tarkim, kad 
egzistuoja mokymasis dirbant, tačiau jis įgyjamas savo patirtimi (firmoje nė- 
ra jokio mokymosi perteikimo); konkrečiai kalbant, tarkim, kad firmos vidu- 
tinės i sąnaudos laiku H vra pateikiamos lygybe AC' = ACf (t-t), kur AC yra 
pradinės vidutinės naujai įeinančiojo sąnaudos, + - laikas, kada įeina firma i, 
K0)=1,0f' <0, f > 0. Nors anksčiau įėjusieji į tą pramonės šaką neturi jokių 

Tarp iniciatoriaus pranašumų, vertų ypatingo dėmesio, yra to- 
kių, kurie siejasi su vadybos talento rinka. Kaip minėta anksčiau, 
Kaysenas ir Turneris mano, kad vadybos talento problema neturi 
reikšmės. Su tuo teiginiu galima sutikti, jei talento atsargų pakan- 
ka perspektyviems dominuojančios firmos personalo varžovams, 
jei tasai talentas lengvai atpažįstamas ir jei perdavimo bei tarpas- 
meninio suderinamumo problemas nesunku spręsti. Iš tokių prie- 
laidų pirmosios dvi yra labiausiai tikėtinos. Tačiau, jei rasti labai 
talentingų verslininkų tikrai yra atsitiktinė išimtis, pakankamas 
talentų kiekis ir jų lengvas atpažinimas gali būti laikomas savai- 
me suprantamu dalyku. Tačiau tarpasmeninio suderinamumo ir 
perdavimo problemos yra sunkesnės. 

Kad vadybininkai yra nepaprastai mobilus išteklius - iš dalies dėl 
savo asmeninių (ir šeimos) pomėgių, iš dalies dėl to, jog samdos su- 
tartys paprastai turi tokių atgrasymo nuo mobilumo priemonių, kaip 
nuosavybės teisių neperdavimas (nonvestinę)!*, - yra visiškai supran- 
tama. Ne tokia aiški, nors šiaip svarbi, yra problema, kas gerai su 
kuo nors kitu dirba tam tikromis aplinkybėmis. Tai suderinamumo 
problema. Barnardas glaustai nusako ją taip: „Klausimas dėl perso- 
nalo suderinamumo ar nesuderinamumo yra daug svarbesnis ben- 
droms pastangoms apibrėžti, negu šiaip manoma“ (1962, p. 146). 
Efektyvus prisitaikymas prie kintančių aplinkybių prastėja, „kai nėra 


sąnaudų pranašumų, palyginti su vėlesniaisiais ta prasme, jog vidutinių są- 
naudų profilis nė kiek nesiskiria, skirtumo, profilis P(t) = AC, skirsis nuo 
anksčiau ir vėliau įeinančiųjų, kur anksčiau įėjusieji turi pirmenybę. Taigi te- 
gu firmos bus surašomos įėjimo tvarka, kur AC, < AC. Priklausomai nuo k 
dydžio ir laiko tarpo tarp firmos 1 įėjimo ir firmos 1, galimas daiktas, kad tuo 
laiku, kai firma 1 mąsto apie įėjimą (sakykim £'), P(F) - AC. <0- AC, >0- 
tuo atveju firma 1 nesugebės, bent pradžioje, iš sandorio išeiti be nuostolių 
(nors ir P(F')- AC, > 0). 

Šis įrodymas yra gerokai supaprastintas, nes tiek kainodaros strategija 
vra savavališkai primesta, tiek ir prielaida apie jokį tarpfirminį mokymosi 
perteikimą per griežta (vėliau įeinantieji gali paprastai sekti savo pirmtakų 
sėkmės keliu ir išvengti jų klaidų). Be to, atmetama masto ekonomija. Nepai- 
sant tokių ribotumų, šis modelis turi euristinį pranašumą. 

!š Nors neperdavimas sumažina mobilumą, tai nereikėtų laikyti vadybos ta- 
lento rinkos netobulumu. Neperdavimą gali lemti puikiai nusimanančios darbo 
sutarties šalys, nes jis skatina investicijas į firmai būdingą žmogiškąjį kapitalą. 

suderinamumo arba bent jo stokojama, [nes] tiek formalusis ben- 
dravimas, tiek ypač bendravimas per neformalią organizaciją da- 
rosi sunkus, o kartais neįmanomas“ (1962, p. 147). Nors komandi- 
niai sumetimai galėtų būti įveikiami verčiant dominuojančią fir- 
mą perduoti atitinkamą grupę, toks perdavimas kelia daug 
keblesnių problemų, negu kelių svarbių asmenų nusisamdymas. 

Tokios sąlygos aktualumas šiai diskusijai yra laikino pobūdžio. 
Taigi kalbama ne apie tai, jog ankstesnieji įeinantieji kažkaip ven- 
gia būtinų talentų subūrimo sąnaudų, bet turint galvoje, kad jų 
patirties kaina yra simetriška ir vienalaikė, niekas negalėtų pasa- 
kyti, jog patiriama nuostolių. Tačiau, kaip ir tarp įsitvirtinusių fir- 
mų bei būsimųjų įeinančiųjų, vienalaikių sąnaudų skirtumas šiuo 
atveju tikrai egzistuoja. Tiek, kiek pradinės perspektyvaus įeinan- 
čiojo sąnaudos viršija pastovias jau pramonės šakoje įsitvirtinu- 
sių firmų sąnaudas, prireiks didesnės kainos už (pastovią) maržą 
įėjimui paskatinti. Ceteris paribus, neįprastos sandorio sąnaudos 
vadybinio talento rinkoje draudžia įėjimą. 

Nors anksčiau minėtos pramonės šakos gyvavimo trukmės stabi- 
lumo savybės galėtų būti kompensuojamos, jei turima galvoje pra- 
monė turėtų kokią dominuojančią firmą, dominavimas, atrodo, tu- 
rėtų sustiprinti stabilumą. Taip atsitinka dėl dviejų priežasčių: domi- 
nuojanti firma dažnai yra pajėgi susidoroti su įvairove, o konkurencija 
gali būti švelninama"". Įvairovės valdymas gali įgyti keletą formų. 
Viena iš svarbesniųjų yra keisti rinkos bandymus gamybos ir admi- 
nistraciniais procesais. Dominuojanti firma taiko vidinės atrankos me- 
chanizmą, rinkdamasi iš alternatyvių siūlymų, ir taip išvengia trik- 
dančio konkurencinių rinkos bandymų poveikio, kuris natūraliai pa- 
sijustų konkurencinėje rinkoje savarankiškai veikiančių firmų grupėje. 
Taigi, jei tikrai konkurencinėje rinkoje nepriklausomai veikianti fir- 
ma yra įvairovės generatorius savo varžovų atžvilgiu, dominuojanti 
firma potencialią įvairovę absorbuoja savo vidaus sprendimų pri- 
ėmimo procesais. Panašiai dominuojanti firma gali būti pajėgi imtis 
sumanios amortizacijos programos (Barro, 1972). 


“ Be to, jei dominavimas siejamas su vertikaliąja integracija bei stambiu abso- 
liučiu dydžiu, netikrumo būsena gali toliau absorbuotis. Žr. Malmgren (1961, 
p. 402—403). 

Varžybos gali būti toliau švelninamos, jei išlikę ir galimi varžo- 
vai dominuojančios firmos pramonėje elgtųsi apdairiau, negu šiaip 
elgiasi. Ypač potencialūs įeinantieji gali pripažinti, kad jeigu kur 
galima kokią nors didelę rinkos dalį užsitikrinti tik dominuojan- 
čios firmos sąskaita, esama ypač didelės rizikos gauti ekonominį 
atsaką. Nors kai kada, galėdami naudotis skėčio poveikiu, išlikę 
varžovai taip pat gali užbėgti už akių agresyvioms iniciatyvoms, 
kurių palanku imtis mažesnės koncentracijos pramonės šakoje, jei 
tos iniciatyvos graso suardyti nusistovėjusius santykius. 

Trumpai kalbant, netikrumo laipsnis brandžioje pramonės ša- 
koje su dominuojančia firma, galimas daiktas, bus mažesnis, ne- 
gu tas, 1) kuris tai pramonės šakai buvo būdingas tarpiniame 
plėtros etape ir 2) kurį toji pramonės šaka būtų išgyvenusi savo 
brandos etape, tačiau turėdama dominuojančią firmą. Šie sam- 
protavimai leidžia formuluoti tokį teiginį: kalbant apie minėtą 
smūgių, kuriuos patiria sistema, švelninimą dominavimo pozici- 
ja (pasiekta bet kuriomis priemonėmis, tarp jų ir dėl laimingo at- 
sitiktinių įvykių sutapimo tarpiniame pramonės šakos plėtros eta- 
pe) yra pajėgi sunaikinti tai, ką pramonės šaka jau yra pasiekusi 
aukštesniame plėtros etape. Todėl tokiu mastu, kokiu Teismo at- 
leidimas nuo 2 straipsnyje aptarto dominavimo, įgyto per verslo 
išradingumą ar istorinį įvykį, nagrinėjimo, besąlygiškai remiasi 
prielaida, jog tokį dominavimą greitai sugriaus rinkos veiksniai, 
ši doktrina yra abejotinos vertės. Iniciatoriaus pranašumų deri- 
nys su normaliu įvairovės mažėjimu ir absorbcijos procesais do- 
minuojančios firmos rinkoje kaip tik rodo, jog doktrina, kuri re- 
miasi tokia pozicija, turėtų būti vertinama atsargiai“. 


“ Tokią nuostatą galima palyginti su ta, kurią išsakė Posneris. Jis teigia, jog, 
atmetus grobuoniškos praktikos ir natūralios monopolijos sąlygas, domina- 
vimas bus išsaugotas ir palaikomas tik tada, jei dominuojančios firmos arba 
1) atsisako monopolinių pelnų, arba 2) turi geresnių įgūdžių (1969, p. 1597). 
Ankstesnio monopolio įgijimas galbūt reiškia, jog dominuojančios firmos gau- 
na tik konkurencingus pelnus; tai galėjo būti Alcoa firmos atveju, tačiau ne su 
IBM. Nors gal minėtieji didesni įgūdžiai yra absoliutus dydis, jie galėtų būti 
priskiriami pranašumams, kurie atsiranda dėl prarasto ydingumo, istorinio 
įvykio arba ir dėl įsipareigojimų vykdymo negalios; pastaruoju atveju palan- 
ki monopolio gynyba, kurią turi galvoje Posneris, matyt, neatsiranda. 


Dominsojančios *:rmos 'r monopolijos prcLz-ema 301 


sBwve 


3. Vyriausybės kišimasis ir rinkos negalia 


3.1. Teisingumo problema ir ekonomijos atgrasymas 


Netgi jei pripažįstama, kad aprašyti rinkos negalios atvejai gali 
dominuojančioms firmoms sukelti tokių pasekmių, kurių vargu ar 
galės atsikratyti savarankiškos rinkos jėgos, vis dėlto pravartu pa- 
siginčyti, ar vyriausybei dera kištis per antimonopolinius įstatymus 
tais atvejais, kai dominavimo buvo pasiekta nekaltais būdais. Anti- 
monopolinė veikla tais atvejais skatintų griežtus atgrasymo (disin- 
centive) veiksmus visoje ekonomijoje, kur stiprūs konkurentai turi 
galimybių įgyti didesnių įgūdžių, pastovesnės, jei ne išskirtinės, dar- 
bo kokybės ar sulaukti tikros sėkmės, kuri skatina įeiti į rinką nau- 
jus narius, o dabartinius varžovus labiau pasitempti. Samprotavi- 
mų ta tema neseniai pateikė Marris (1972, p. 113); 


„---pasitikėjimo praradimas iš esmės prieštarauja pačiam svarbiau- 
siam kapitalizmo principui. Kad ir ką sakytum apie individo lais- 
vę, kapitalizmas pabrėžia organizacijos laisvę. Laisvė reiškia teisę 
augti ir drauge didėjančių atlygių sistemą, sėkmės ir gero vadova- 
vimo vaisius. Negaliu suvokti, kaip politinis ar kitoks mechaniz- 
mas gali palaikyti tokį principą, kuris, kiek pakeistas, skelbia: „Iu 
būsi vis apdovanojamas už sėkmę, tačiau už tolesnę sėkmę būsi 
baudžiamas“. Galiu įsivaizduoti tam tikrą visuomenę, grindžia- 
mą organizaciniu išsigimimu, su tam tikru efektyviu ir neįveikia- 
mu priešinimusi koncentracijai, tačiau tai nebūtų kapitalizmas ir 
tai tikriausiai neleistų privačios gamybos priemonių nuosavybės.“ 


Nėra galutinai aišku, ar įsipareigojimų vykdymo negalios moty- 
vai, apie kuriuos nekalbama šioje citatoje, skatintų Marris ą ir kitus, 
priimančius tokią nuostatą, apsispręsti kitaip. Įsipareigojimų vyk- 
dymo negalia galiausiai gali būti pateisinama tuo, kad, vadovauda- 
masis sąžiningumu, nugalėtojas nusipelno naudos. Šį principą pa- 
prastai išplečia siūlymas, jog vertėtų netgi apdovanoti vėžlį dėl kiš- 
kio neapdairumo; atkaklumas, net jei kai kurie varžovai elgiasi 
nederamai, šiaip ar taip, vertas pagyrimo. Tačiau netgi nepaisant 

įsipareigojimų vykdymo negalios, teiginiu, kad kapitalizmo impe- 
ratyvai yra tokie, kokie aprašyti, galėtų būti pagrįstai suabejota. 

Kiek lankstesnės pozicijos laikosi Turneris, kuris mano, kad 
tiek, kiek argumentai prieš kišimąsi į bendrą dominuojančios fir- 
mos situaciją yra pagrįsti būgštavimais, jog toks kišimasis arba 
ims stabdyti būsimą konkurenciją, arba reikš neteisingą atsisaky- 
mą uždirbto atlygio, tikroji problema yra ne tai, ar dominuojanti 
firma verta neapibrėžto antimonopolinio imuniteto, o greičiau tai, 
kuriam laikui tokia antimonopolinė izoliacija galėtų būti garantuo- 
ta (1969, p. 1220-1221): 


„Monopolijos, turinčios patentinių monopolijų teisių, išskaidymas 
yra apribotas 17 metų tarpsniu. Nėra jokios aiškios priežasties, ko- 
dėl atskira firma turi teisę neribotai ar net 17 metų naudotis mo- 
nopolio vaisiais iš kitokių šaltinių nei pradiniai galiojantys paten- 
tai ar masto ekonomija.“ 


Nuostata, kad vyriausybė turėtų pakeisti dominuojančių fir- 
mų situaciją, kai tokia padėtimi jos naudojasi jau keliolika metų“, 
neturėtų būti laikoma nauja doktrina, o tiesiog paprasta rinkos 
negalios analizės tąsa, norint aptarti keletą problemų, kurias anks- 
čiau klaidingai aiškino teismai, ekonomistai ir t. t. Kaip buvo aiš- 
kinama, dominavimas, grindžiamas įsipareigojimų vykdymo ne- 
galia, atsitiktiniais įvykiais ar ankstesnio periodo vadybos meist- 
riškumu, sudaro rezultatą, už kurį dera teikti pagalbą, jei tokią 
galima sumaniai sugalvoti. O tai, kad prima facie atsiranda proga 
kištis vyriausybei, kai rinkos nepajėgios, vargu ar reiškia kažką 
nauja“. Vyriausybės nenoras dominuojančios firmos rezultatus aiš- 
kinti čia vartojamais rinkos negalios terminais nereiškia, kad domi- 
nuojančios firmos padėtis laikoma niekuo dėta - priešingu atveju 
pastangų imtis gynybos nereikėtų rodyti, - bet kad diferencinis 


- Kad ir koks periodas būtų skirtas naudotis dominavimu, jis turi būti pa- 
kankamas, kad paskatintų verslininkus pradedančiose dominuoti firmose vi- 
soje ekonomijoje. 

“ Tačiau rinkos negalia nėra pakankama sąlyga kištis. Bet kokį bandymo kiš- 
tis efektyvumą taip pat reikia nustatyti. Taip pat pažymėtina tai, kad vyriau- 
sybėms tokie bandymai dažnai nepavyksta. 

vertinimas (verslo išradingumas) buvęs klaidingai suprastas, o at- 
sitiktiniai įvykiai (istoriniai atsitiktinumai) buvę nuolankiai pri- 
imami“. Tačiau čia pateikiama analizė rodo, kad visa tai galima 
deramai apriboti rinkos negalios analize ir kad įprastinė vyriau- 
sybės kišimosi prielaida, susijusi su pataisomais rinkos negalios 
atvejais, yra garantuota. Taigi, nors ir iškiltų specialių problemų, 
jei vyriausybė imtų kištis į tokias rinkas, kurios nerodo autonomi- 
nių savireguliacijos tendencijų, keisdama dominuojančios firmos 
rezultatus, būdingus atsitiktiniams įvykiams, įsipareigojimų vyk- 
dymo negaliai ar nenuolatiniam išradingumui, pagrindinė to ki- 
šimosi priežastis iš esmės nėra neįprasta. 

Vadinasi, Shermano Antimonopolinio įstatymo 2 straipsnį teis- 
mai turėtų taip interpretuoti, kad būtų nustatyta, jog nuolatinis do- 
minavimas yra greičiausiai neteisėtas, jei apie pramonę galima sa- 
kyti, jog ji jau yra pasiekusi plėtros etapą“. Pastarasis reikalavimas 
atspindi sprendimą, kad dominavimo rezultatą vargiai galėtų nu- 
lemti nepriklausomos rinkos jėgos per trumpą laiko tarpą, jeigu toji 
pramonės šaka yra pasiekusi brandą. Dominuojanti firma, kaltina- 
ma pažeidimu, galėtų atremti neteisėto monopolizavimo prielaidą 
paliudydama, jog jos dominavimas atsirado dėl masto ekonomijos, 
skatinančios natūralų monopolį, dėl galiojančio patento“? ar dėl te- 
betrunkančio nedalumo, absoliutaus vadybos pranašumo. Tačiau 
dominavimas, būdingas ankstesniame 2 straipsnyje aprašytai rin- 
kos negaliai, sudarytų progą įsikišti vyriausybei. 


= Vadinasi, skirtingos kompetencijos motyvai, atrodo, buvo tylomis priimti kaip 
išreiškiantys absoliutų ir nuolatinį dominuojančios firmos pranašumą, todėl įsi- 
pareigojimų vykdymo negalia ir nebegaliojanti kompetencija buvo ignoruoja- 
ma, nors nepalankių atsitiktinių rinkos rezultatų paprasčiausiai reikėjo tikėtis. 
“* Tai reikalauja padaryti sprendimą, atsižvelgiant į pramonės raidos etapą. 
Dėl to galėtų būti pateikta ekspertų nuomonė drauge su statistiniais duome- 
nimis (tarkim, pramonės raidos istoriją atspindint logistikos kreive) siekiant 
padaryti bendrą įvertinimą. 

“ Turneris yra teigęs, jog jei firmos patentų galiojimo laikas pasibaigęs, firma 
turėtų netekti teisių, nebent ji užėmė tokią dominavimo poziciją, kuri rinkos 
jėgoms neprieinama (1969, p.1220-1221). Leisdamas firmai naudotis išradimo 
vaisiais 17 metų, jis mažai temato priežasčių leisti jai gauti monopolinio pelno 
dėl to, jog dominavimo poziciją ji užėmė per patento apsaugos laikotarpį. 

3.2. Skirtumas tarp absoliutaus Ir santykinio pranašumo 


Ko gero, abejotina, kad įsipareigojimų vykdymo negalios re- 
zultatai yra daugiau nei hipotetinė galimybė (ji pripažintina iš prin- 
Cipo, nors šiaip jos nėra). Su tuo yra susijusi dyzelinių lokomoty- 
vų pramonės patirtis, kai ne tik galėjo, bet ir buvo kilęs ginčas dėl 
to, ar General Motors dyzelinių lokomotyvų gamybą reikėtų aiš- 
kinti garo lokomotyvų firmų įsipareigojimų vykdymo negalia“. 
Nors šie faktai turėtų būti plačiau paaiškinti ir dokumentuoti, ma- 
nau, kad jie labai aiškiai rodo, jog General Motors ėmė dominuoti 
toje pramonės šakoje dėl garo lokomotyvų gamintojų nesugebėji- 
mo ir potencialių varžovų neįžvalgumo“. Nors galima ir spėlioti, 
IBM dominavimas elektroninių kompiuterių pramonėje, pasiro- 
do, iš dalies priklausė nuo įsipareigojimų vykdymo negalios - pir- 
ma, nuo Sperry-Rand bendrovės šeštojo dešimtmečio (XX a.) pra- 
džioje, keleriais metais vėliau - nuo General Electric bendrovės*. 

Reikia išnagrinėti tiek dominuojančios firmos, tiek jos varžovų 
tolesnius sprendimų priėmimo procesus, kad galima būtų nustaty- 
ti įsipareigojimų vykdymo negalias tam tikru laikotarpiu. Kokie 
pagrindiniai siūlymai su kokiomis tikėtinomis išmokomis buvo 
prieinami kiekvienai firmai kalbamuoju laikotarpiu? Užuot verti- 
nus firmas pagal gautus rezultatus, reikia nustatyti kiekvienos fir- 
mos strateginės padėties pranašumus. Todėl svarbiau rekonstruoti 
ex ante galimybes, negu suskaičiuoti ex post rezultatus. Kadangi 
reikės įdėmesnių individualaus verslo praktikos studijų, negu 


2 Žr. 61 rezoliucijos svarstymą Senato Teisės komiteto Antimonopolijos ir 
monopolijos komisijos pakomitetyje. - 84 kongresas, 1 sesija, 8 poskyris, 
p. 3948-3997 (1955) (C. R. Osbormne'o liudijimas). 

“ Pasirodo, kad garvežių gamintojams labai pakenkė skurdi gamybinė pa- 
tirtis: nebuvo pagaminta nė dviejų garvežių, kurie būtų buvę tokie pat (ten 
pat, p. 3957). Specialių užsakymų gamybos tradiciją būtina lyginti su General 
Motors metodu, kuris rėmėsi intensyviu dyzelių gamybos standartizavimu. 
Tokio pobūdžio organizacinės naujovės įgyvendinimas galėjo pranokti vi- 
są garo lokomotyvų firmų vadybos kompetenciją. 

“* Apie įdomias diskusijas dėl klaidingų sprendimų priėmimo kiekvienoje 
iš šių firmų žr. „Sperry-Rand: Still Merging“, Fortune, 1960, kovas, vol. 61, 
p. 125-132, 160-166; Forbes, „GE's Edsel“, 1967, balandžio 1, p. 21-26. 

antimonopolinių įstatymų specialistai yra jų ėmęsi praeityje, daž- 
nai prireiks vidinių dokumentų, kurie viešai neprieinami, o kartais 
tyrimai gali baigtis ir niekuo, dominuojančios firmos rezultatai pa- 
sirodys gana reti, saviti ir reikšmingi, kad pateisintų tokios krypties 
tyrinėjimų pastangas. Vienintelė problema yra ta, jog mokslinin- 
kai, kurie tokioms studijoms yra pasirengę, gali neprieiti prie reika- 
lingų duomenų; o vykdomosios įstaigos, kaip dabar nustatyta, ne- 
turi žmonių ir išteklių tokiems vertinimams daryti“. 

Netiesioginis absoliutaus vadybos pranašumo įrodymas yra tai, 
ar dominuojanti firma yra buvusi lyderė plėtojant naują vadybos 
praktiką, kaip tai parodė būtent organizacinės naujovės. Be to, Ge- 
neral Motors bendrovė, vadovaujama Alfredo P. Sloano jaunes- 
niojo, demonstruoja tokią vadybą, kuri, pasirodo, šiuo atveju bus 
pasižymėjusi nepaprastais gebėjimais (Chandler, 1966). 

Tačiau įgyvendinimo požiūriu skirtumas tarp absoliutaus ir san- 
tykinio pranašumo dažnai gali būti neesminis. Svarbu tai, kad, jei 
vienas iš jų arba abu prisidėjo prie dominuojančios firmos rezultato, 
kurį firmos išskaidymas labiau palengvino, 2 straipsnio ieškinys yra 
pateisinamas. Tačiau išskaidymas keltų problemų, jei 1) esamoji va- 
dyba turėtų absoliutų pranašumą, kuris būtų nenaudingai iššvaisty- 
tas, jei būtų imtasi išskaidymo, arba 2) kliūtys, su kuriomis pradžioje 
dominuojančios firmos susidurtų, būtų labai svarbios. Tačiau jei mi- 
nėtas pranašumas yra susijęs su praeities, o ne dabartine vadyba, 
pirmoji iš tų problemų neiškils. Ar antroji yra daugiau nei tariama, 
neaišku“. Ta problema iškyla toliau aptariant priemones. 

Tariant, kaip nurodyta, kad vadybos pranašumas savaime atsi- 
skleis per organizacines naujoves, pirmas šiuolaikinio absoliutaus 
pranašumo reikalavimas yra tai, ar dominuojanti firma (kad ir ko- 


“ Neseniai išplėstas JAV Teisingumo departamento Antimonopolinio skv- 
riaus ekonomikos personalas, turėdamas didesnį Antimonopolinio skyriaus 
finansavimą, minėtą trūkumą gali netrukus ištaisyti. 

“ Vargu ar galima teigti, kad firmos bus labai atbaidomos imtis iniciatyvos, 
kuri vėliau gali kreipti į dominavimą. Jei perspektyviniai atlygiai daugiausia 
nėra labai tolimi, uždarbio įplaukų mažinimas po 15 metų nedaug sumažina 
iniciatyvą. Su 20“o diskonto norma dabartinė dolerio, uždirbamo penkiolik- 
tais metais, vertė yra 0,065. 

kia būtų pradinė jos dominavimo priežastis) yra neseniai pasižymė- 
jusi kaip organizacinė novatorė. Nesant duomenų, jog įsigalėjusios 
dominuojančios firmos yra ypač vaisingi šaltiniai išskirtinio pobū- 
džio akivaizdžioms organizacinėms naujovėms iškilti, tuo etapu 
nedaug firmų galės būti laikomos išimtimis. Tos, kurios gali būti 
vadinamos išimtimis, yra tiriamos toliau, ar išskaidymas pablogi- 
na naujovių įgyvendinimą. Kadangi svarbių organizacinių naujo- 
vių sklaida paprastai yra skatintina ir kadangi tai paprastai bus da- 
roma išskaidymais, grynųjų nuostolių bus padaryta tik retsykiais. 
Iš tikrųjų, aptariant sunkumus daryti ryžtingą įvertinimą ir minė- 
tas mažas a priori galimybes gauti teigiamą rezultatą, absoliutaus 
dabartinio pranašumo reikalavimai galėtų būti visiškai atmetami. 


4. Priemonės nuo struktūrinio dominavimo 


Priemonių nuo struktūrinio monopolio tikslas turėtų būti pa- 
veikti dominuojančią firmą, kaltinamą tuo, kad neįvykdė 2 straips- 
nio reikalavimo susiskaidyti į konkuruojančius padalinius per įma- 
nomai trumpiausią laikotarpį, kai pirmą kartą buvo teismo nusta- 
tyta, jog nusižengta įstatymui". Jei dominuojanti firma savanoriškai 
nesusiskaido į du ar daugiau gyvybingų konkurencingų padalinių 
per išsilygtą (sakysim, 5 metų) laiko tarpą, vyriausybė turės teisę 
išparduoti aktyvus per teismą. 

Nors toks siūlymas nėra toks paprastas, jis vis dėlto turi keletą 
patrauklių bruožų. Pirma, pati vadyba, tikriausiai turinti reikia- 
mos patirties, yra skatinama perskirstyti firmos turtą tarp artimų, 
vidujai veiksmingų ir neabejotinai konkurencingų padalinių. Tik 
firmos negalia naudotis tokiu pasirinkimu verstų įsikišti vyriau- 
sybę, nors firmos siūlomas skaidymas teisiniu požiūriu būtų įver- 
tintas, ar jis atitinka konkurencijos reikalavimus. 


“ Išlygų prasmę turintys pasiūlymai, teikiami šiame straipsnyje, yra vienas iš 
tų variantų, kuriuos suformulavo Baltųjų Rūmų Specialioji antimonopolinės 
politikos grupė. Pagrindinis skirtumas toks, jog Nealo Pranešime (1969) bu- 
vo aptariamos tos pramonės šakos, kuriose vyravo tik viena firma, tiek ir tos, 
kuriose tokių buvo keletas. 

Antra, aktyvų išpardavimo metodas numato vieną laipsnišką 
procedūrą. Negali būti jokio skubaus veiklos nutraukimo; perėji- 
mas galimas kaip plėtros ar įmonės atnaujinimo klausimo spren- 
dimas. Taip yra mažinamos didelės perėjimo sąnaudos, kurių pri- 
reiktų skubaus išsiskaidymo atveju. 

Pagaliau tiek fiziniai, tiek žmogiškieji resursai bus perskirstyti. 
Dažnai firmos personalo patirtis gali sudaryti patį reikšmingiausią 
turtą. Fizinį turtą galima padvigubinti per esamus ir būsimus var- 
žovus, o susikurti tokias vadybos ir technologijos grupes, kurios 
turėtų reikalingų įgūdžių, gali būti daug sunkiau. Ryšium su tuo 
yra aktuali diskusija dėl įgūdžių 2 straipsnio 3.2 skyriuje (apie Jung- 
tinę avalynės mašinų bendrovę). Prisiminkime, kad būtent JAV Tei- 
singumo departamentas reikalavo, jog potencialiems Jungtinės ava- 
lynės bendrovės varžovams būtų suteikta „konsultacinė“ pagalba, 
kad jie galėtų įgyti tokių „intuityvių žinių, pagrįstų mokymu ir pa- 
tirtimi, kurių negalima išreikšti rašytiniu pavidalu. Taigi Jungtinės 
avalynės bendrovės potencialių varžovų darbuotojams reikia su- 
teikti tiek pat ir tokios pat detalios pagalbos, kaip ir saviesiems, jei 
ne daugiau“**. Tokios konsultacinės pagalbos neprireiktų, jei do- 
minuojančios firmos būtų išsiskaidžiusios į gyvybingus padalinius, 
nes reikalinga patirtis ir įgūdžiai būtų tikriausiai pasiskirstę tarp 
po skaidymo atsiradusių padalinių. 

Tačiau reikalavimas stabdyti finansinę pagalbą dominuojan- 
čioms firmoms gali turėti nepageidaujamų šalutinių padarinių. Pir- 
ma, dominuojanti firma gali imtis agresyvios monopolistinės kai- 
nodaros politikos, tuo skatindama naujus įėjimus į rinką ir galimą 
dominuojančios pozicijos rinkoje eroziją (Turner, 1969, p. 1221). To- 
kia iškylanti dominuojanti firma susiduria su būtinybe rinktis iš 
alternatyvių pelno srautų. Ji gali rinktis tą pelno srautą, kuris yra 
susijęs su tolesniu dominavimu, ir susitaikyti su būsima skaidymo- 
si perspektyva; arba ji gali per vėlesnį tarpinį pramonės plėtros eta- 
pą padidinti savo kainas, kad gautų didesnių trumpalaikių pelnų 
ir paveiktų rinkos dalies mažėjimą žemiau kraštutinės ribos. Nors 
šis antrasis veiksmų kursas sukeltų laikinų gerovės nuostolių, jie 


*? Žr. ankstesnę 19 pastabą 2 skyriuje. 

neturėtų būti dideli. Aš [kaip ir Turneris (1969, p. 1221)] būčiau 
linkęs sutikti su tuo tikėdamasis, kad netgi ir tokiomis aplinkybė- 
mis paprastai būtų gautas teigiamas socialinis rezultatas kuo anks- 
čiau panaikinus susidariusią dominavimo situaciją“. 

Tačiau jau anksčiau egzistavusios dominuojančios firmos tų pa- 
čių sunkumų nesukeltų. Firma, kuri jau buvo apibūdinama kaip 
dominuojanti tuo laiku, kai siūloma strategija buvo priimama, tu- 
rėtų būti automatiškai išskaidoma. Rinkos dalies pokyčiai išskai- 
dymo proceso laikotarpiu būtų tikriausiai maži ir bet kuriuo atveju 
atmetami kaip išskaidymo pagrindas. Iš tiesų, jei būtų mėginama 
didinti kainos maržą, pagrįstai turėtų būti išleistas įsakymas ne- 
leisti šito įgyvendinti. 

Antra, dominuojanti firma, tikėdamasi skundo, paremto 2 
straipsniu, gali imtis programų, kurios numato nepaprastai aukš- 
tas aktyvų pardavimo kainas. Kaysenas ir Turneris, pavyzdžiui, 
kelia sąlygą, kad „teismas netvirtintų plano, kuris numato dalyti 
pavienės įmonės turtą“ (1959, p. 269). Dominuojančios firmos, 


“ Tai reiškia, jog turima galvoje pramonės šaka, kuri paskui veiks konkuren- 
cingiau ir taip pasieks efektyvaus pelnų skirstymo. Esama kelių priežasčių 
tikėtis, kad taip ir bus. Viena vertus, vargiai galima tikėtis, jog technologijos 
pažanga pablogės, o gali ji ir pagerėti dėl didesnės konkurencijos. Žr. Turner 
ir Wiliamson (1971, p. 135). Be to, gali didėti kainų konkurencija. Weissas, 
remdamasis Stiglerio oligopolijos samprata, pažymi, kad oligopolinio suo- 
kalbio sėkmė priklauso nuo individualaus pardavėjo gebėjimo nustatyti ne- 
atsitiktinių pardavimų nuostolius dėl apgavysčių; o tai „reiškia, jog mums 
turėtų labai rūpėti vienos ar dviejų didžiausių firmų akcijos ir kad bet kurios 
maždaug po ketvirtosios firmos akcijos negali būti labai skirtingos“ (Weiss, 
1971, p. 374). Tačiau nepriklausomai nuo to, ar tokie rezultatai yra gaunami 
kiekvienu atskiru atveju, bendresnio pobūdžio socialiniai rezultatai, aprašyti 
skyriaus pradžioje, yra palankūs aptariamajai politikai. 

Vis dėlto čia esama vienos ypač keblios galimybės, kurią reikia aptarti: 
ten, kur buvo atsižadėta įsipareigojimų, o naujo įėjimo neįvyko dėl monopo- 
listinių kainų politikos, kurią vykdė perspektyvi dominuojanti firma, tos fir- 
mos, kurios naudojosi dominuojančios firmos perėjimu prie aukštų kainų ti- 
po, yra tie hipotetiniai kiškiai, dėl kurių kompromituojančios veiklos susida- 
rė aptariamoji perspektyvinė dominavimo sąlyga. 

* Taip pat žr. United States v. United Shoe Machinery Corporation, 110 f., 295, 
348 priedai (Masačiusetso sritis, 1953) (Wyzanski J.), afd per curim, 347 US 
521 (1954). 

susirūpinusios užbėgti už akių išskaidymo tvarkai, gali būti ska- 
tinamos tuo atveju imtis labai didelio įrengimų specializacijos ir 
gamybos apimties koncentravimo“. Patenkinamą atgrasymą nuo 
tokio elgesio rasti nelengva. Jei negalima aiškiai parodyti neįpras- 
tos masto ekonomijos, bene vienintelė reali nuostata būtų atmesti 
atskiros įmonės išimtį; šiuo atveju nebūtų susiduriama su para- 
mos problema, nes dominuoti čia leidžiama“. 

Tačiau pripažįstant tokią nuostatą susiduriama su atskiros ga- 
myklos ekonomijos reikalavimų vertinimo problemomis. Tiek, kiek 
tokia ekonomija, yra, sakysim, susijusi su technologijos veiksniais, 
reikėtų turėti objektyvių inžinerinių duomenų. Kadangi anapus tam 
tikro dydžio ribų gamyklos atkartojimas paprastai reiškia ekono- 
miją, sakysim, leidžiant geriau prieiti prie rinkų ir mažinant trans- 
porto išlaidas klientams aptarnauti“ reikalavimai aiškiai rodyti tech- 
nologijos ekonomiją gali būti palyginti griežti. Nesant tokių duo- 
menų, gali būti reikalaujama aktyvų išpardavimo nepaisant didelių 
pereinamųjų sąnaudų. Išankstinis tokios politikos paviešinimas tu- 
rėtų atbaidyti nuo „strateginio“ investavimo į atskiras gamyklas. 

Trečia, leidžiant firmai susidaryti savą aktyvų išpardavimo 
planą, gali susikurti padalinys, kuris jungtų nekonkuruojančius 
padalinius, pavyzdžiui, pramonės padalinį ir vartojimo gami- 
nių padalinius. Nors toks aktyvų išpardavimas atitiktų akcinin- 
kų interesus, vyriausybė galbūt jam priešintųsi, jei galima būtų 
sukurti alternatyvų, įtraukiančių firmos padalinius į aktyvią šiuo- 
laikišką padalinių konkurenciją. Kur šiuolaikiškos konkurenci- 
jos sudaryti neįmanoma, tačiau nesusikertantys padaliniai yra ir 
gyvybingi, ir apylygio dydžio, parama dar gali būti efektyvi: pa- 
daliniai, dirbantys nesusisiekiančiose rinkose, tačiau turinčiose 
bendrų duomenų, padidins, naudodamiesi nepriklausomu sta- 
tusu, savo potencialą būsimai konkurencijai. 


“ Buvo pasiūlymų, jog dėl tos priežasties General Motors decentralizuotų kai 
kurias savo gamybinės veiklos formas. „Wall Street Journal“, 1968, lapkr. 5, 
p. 8, 3 skiltis. 

* Neįprastos ekonomijos išlyga yra esminis dalykas. Priešingu atveju netin- 
kamai paskirstytas rinkos sukeltas jėgos poveikis gali smarkiai viršyti našu- 
mo pajamas - ir šiuo atveju tokių ekonomijų ginti nedera. 

“ Žr. Georgescu-Roegen (1967, p. 56-62). 

Pagaliau dominuojanti firma gali sau leisti veikti neefektyviai. 
Vadybininkai ir tarnautojai gali padykinėti darbe ar šiaip leisti 
laiką savo nuožiūra. Tokiomis aplinkybėmis varžovai, matyt, gali 
dominuojančią firmą nesunkiai pasivyti. Taigi toji pramonės šaka 
turės persitvarkyti, bet su nemažomis persitvarkymo sąnaudomis. 
Tačiau neapibrėžtumas laiko atžvilgiu, per kurį vyriausybė, rem- 
damasi 2 straipsniu, gali pateikti skundą, turėtų mažinti tokio el- 
gesio galimybes. Be to, konkurencija kapitalo rinkoje, veikianti pir- 
miausia per bendrovių perėmimo mechanizmą“, gali būti palan- 
kiau vertinama, nes ji susijusi su dominuojančios firmos pramonės 
šakomis ir perspėja dėl neefektyvios praktikos““. 


5. „Struktūros ir elgsenos“ priešpriešos taikymas 


Baldwinas savo neseniai paskelbtoje apžvalgoje apie struktū- 
ros priešpriešą elgsenai pabrėžia aiškią struktūrinę poziciją ir prie- 
šina ją prievartos elgsenai. Stipri struktūrinė nuostata, kurią jis 
sieja su Baino, Caveso ir Stiglerio pažiūromis, reiškia tai, kad elg- 
seną daugiausia lemia struktūra ir kad krapštymasis su elgsena 
vargu ar turi didesnių pasekmių, kol jaučiamas didelis struktūros 
trūkumas. Esminis skirtumas yra tarp požymių ir priežasčių, kur 
elgsena atspindi požymius, o struktūra - priežastis“. 

Elgsenos metodas remiasi prielaidomis, esą konkurencijos instink- 
tai JAV ekonomikoje yra stiprūs ir didelių kiekių konkurencija pa- 
prastai yra tikėtina. Turint tai galvoje, elgsenos metodo šalininkai, 
tarp kurių yra ir Baldwinas, teigia, kad 1) tradicinis ir būdingas įsta- 
tymo rūpestis yra elgsena, o 2) efektyvi konkurencija susidarys tada, 


“ Žr. 8 ir 9 skyrius, kur ši problema aiškinama plačiau. 

“ Iš bet kurio sėkmingo perėmėjo galima būtų tikėtis, jog jis ne tik sumažins 
sąstingį, bet ir grąžins aukštas kainas, greitą anksčiau aprašyto pelno didini- 
mo tvarką. 

“ Kaip pabrėžia Baldwinas (1969, p. 127), Bainas ir Cavesas tokią nuostatą 
pateikia tam, kad pripažintų, jog grobuoniškoji ir išimtinė praktika gali pa- 
veikti įėjimo sąlygas. Elgsena šiais požiūriais gali turėti įtakos struktūrai, ta- 
čiau šis problemos aspektas niekada nebuvo plačiai nagrinėjamas ar vertina- 
ma jo praktinė svarba. 

kai įstatymas draus „tyčinį gadinimą, klaidinimą ar konkurencijos 
slopinimą“ (Dirlam ir Kahn, 1954, p. 28). Struktūra pasirūpins pati 
savimi, jei bus žaidžiamas sąžiningas žaidimas. 

Niekas samprotavimuose, pateiktuose ankstesniuose šio skyriaus 
poskyriuose, nerodo, kad budrumas žaidimo pagal taisykles atžvil- 
giu galėtų būti susilpnintas. Tačiau esu įsitikinęs, jog ypač didelio 
dėmesio žaidimui pagal taisykles turėtų pakakti. Toks dėmesys ne- 
leidžia rinkos negaliai atsirasti per atsitiktinumą, ir jis atmeta domi- 
navimo galimybę dėl įsipareigojimų vykdymo negalios. Taip pat jis 
sudaro prielaidą, jog parama, kuri apsiriboja keletu elgsenos atvejų 
(tokių kaip nuomos sutartys United Shoe firmoje), bus efektyvi. Tai 
teikia didelių galimybių keletui praktikos formų ir drauge sudaro 
prielaidą, kad, laikantis įstatymo raidės, nelieka alternatyvių prie- 
monių tam pačiam tikslui pasiekti. Tačiau, kaip nurodo Bainas, „kai 
tik nustatoma, jog tam tikra suokalbiškos praktikos grupė yra nele- 
gali ir ja naudojamasi, gali būti sukurta kita grupė (nominaliai nelau- 
žant pirmojo draudimo) pradiniam tikslui pasiekti“ (1959, p. 495). 

Be to, nepaisant keleto ryškių išimčių, gal tokių kaip franšizės 
sistema automobilių atveju*!, neatrodo, kad individualaus verslo 
praktika pati savaime galėtų turėti pakankamai lemtingų pasek- 
mių tokiam elgsenos metodui paremti. Gal dažniau elgsena, tu- 
rinti išimtinių pasekmių, remsis ne kokia nors ypatinga praktika, 
bet rasis kaip sisteminės strategijos, kurią taiko dominuojanti fir- 
ma ar aptariamoji pramonės šaka, rezultatas, kitaip sakant, tai pa- 
plitusi tarpusavyje susijusių praktikų grupė, o ne kas nors viena 
ar keletas, turinčių antikonkurencinį poveikį. 

Perspektyva, jog labai specialios elgsenos priemonės pačios 
savaime vėliau sukels neįprastų struktūrinių pokyčių, šiuo at- 
veju remiantis tokia pat argumentacija turi būti vertinama kaip 
abejotina. Tačiau drauge kyla klausimas, kodėl atvejais, nuro- 
domais Baldwino (United Shoe, Eastman Kodak ir IBM)*, elgsenos 


41 Žr. Bain (1956, p. 300, 301, 307) dėl ginčų apie automobilių franšizės poveikį. 
* United States v. United Shoe Machinery Corporation, 110 F., 295 priedas (D. 
Mass. 1953); United States v. Eastman Kodak Company, 1954, Trade Cas. 4 67, 
920 (W.D.N.Y. 1954); United States v. International Businees Machines Corpora- 
tion 1956 Trade Cas. 4 68, 245 (S.D.N.Y. 1956). 

priemonės remiantis vėlesniais teismų vertinimais daugiausia 
buvo apibūdintos kaip palyginti efektyvios numatomai struktū- 
rinei korekcijai atlikti. 

Baldwinas, rinkdamasis aptarti tuos tris atvejus, mano, jog 
(1969, p. 128): 


„ priemonių, kuriomis siekiama modifikuoti struktūrą netiesio- 
giai varžant elgseną, tinkamumo ir efektyvumo analizei labiausiai 
padeda tie atvejai, kuriais teismas, perduodamas ar tvirtindamas 
potvarkį ir jurisdikciją, taip pat priėmė išlygą, jog pirminės priemo- 
nės efektyvumas būtų patikrintas po nustatyto laiko tarpsnio.“ 


Jei praslinkus aštuonerių ar dešimties metų tarpsniui teismas nu- 
statytų, kad yra įvykę reikšmingų struktūrinių pokyčių, Baldwinas, 
matyt, laikytųsi prielaidos, jog pirminė priemonė buvusi sėkminga. 

Tačiau čia nepaisoma dviejų alternatyvių aiškinimų. Viena, gal- 
būt teismai bus taikę silpnus standartus spręsdami apie efektyvu- 
mą*. Kita vertus, pareikalautos struktūrinės priemonės perspek- 
tyva galėjo būti tokia grėsminga, kad paskatintų dominuojančios 
firmos subjektą peržiūrėti ir imtis priemonių, kurios drauge su- 
mažintų jo rinkos dalį iki priimtinų proporcijų. Taigi galia sukurti 
numatytą poveikį neturi būti siejama su elgsenos priemone per se; 
iš tikrųjų bet kuri elgsenos priemonė, nors ir įprasta, drauge su 
nenumatytos struktūrinės peržiūros išlyga gali būti pakankama. 
Ši išvada, rodo, kad, jei silpnesnė (elgsenos) priemonė yra neveiks- 
minga, tokio potvarkio ekonominę reikšmę sudaro paslėpta ar iš- 
reikšta tolesnio struktūrinio pokyčio grėsmė. 

Šis požiūris sutampa su anksčiau pateikta pozicija (ir anksčiau 
išreikšta kitų), esą paprastai negalima tikėtis, jog elgsenos priemo- 
nės šiaip pačios savaime sukeltų reikšmingų struktūrinių padarinių“. 


* Tai palaiko ir vyriausybės kreipimasis dėl United Shoe rezultatų. 

* Eastman Kodak firma, kuri susiejo spalvotųjų filmų pardavimą ir apdoroji- 
mą, gali būti išimtis. Faktinių ir potencialių filmų gamintojų sutikimui priim- 
ti gaminį galėjo pakenkti nepakankama apdorojimo rinka. Jei pradinės išlai- 
dos gyvybingai, nepriklausomai apdorojimo programai įgyvendinti būtų bu- 
vusios didelės, toji sąsaja būtų skatinusi uždrausti spalvotųjų filmų 
konkurenciją. Žr. vertikaliosios integracijos aptarimą įėjimo sąlygų požiūriu 
6 skyriaus 2.2 poskyryje. 


Domincojančios žirmos r monopolijos prob ema 313 


Bene įdomiau bus tai, kad, kaip čia aiškinama, nenumatyta peržiū- 
ros procedūra, kurią atliko teismai, nėra visiškai tai, kas skiriasi nuo 
paramos politikos, pasiūlytos ankstesniame 4 poskyryje. Metodo, 
siūlomo šiame skyriuje, pranašumas yra tas, kad jis pateikia pro- 
blemas palyginti neįmantriu būdu. 


6. Dominuojančios firmos ir organizacinių 
negalių samprata 


Visiškas pasitikėjimas organizacinių negalių samprata, išdės- 
tytas ankstesniuose šio skyriaus poskyriuose, bus paaiškintas čia. 
Akivaizdu, kad atsitiktiniai įvykiai ir įsipareigojimų vykdymo 
negalios yra tiesiogiai su ta samprata susiję; verslo išradingumo 
interpretacija, priešingai, yra šiek tiek painesnė. Elgsenos meto- 
dą Shermano Antimonopolinio įstatymo 2 straipsniui vykdyti ir 
struktūrinių priemonių formavimo galimybę taip pat galima in- 
terpretuoti organizacinių negalių sąvokomis. Apsvarstykime tai 
iš eilės. 


6.1. Atsitiktinio įvykio negalia 


Pagal apibrėžimą atsitiktiniai įvykiai priskirtini neapibrėžtu- 
mui. Tačiau tik tas faktas, kad sprendimai yra daromi neapibrėž- 
tumo aplinkybėmis, dar nerodo, jog egzistuoja negalia. Tai dau- 
giau atsitiktiniai rezultatai, kurie turi tam tikrą „nuostabos“ ele- 
mentą, arba tai susidaro dėl neįprastos atsitiktinių įvykių sekos, 
kuri iškelia problemą. 

Nusistebėjimą keliantys rezultatai būdingi riboto racionalumo 
ir neapibrėžtumo konjunkcijai. Taigi dalykas čia ne tas, jog tai bai- 
gėsi mažos tikimybės rezultatais su didelėmis išmokomis, teikian- 
čiomis tik teisėtų (rizikos sureguliuotų) laukiamų įplaukų. Tokie 
rezultatai panašesni į tokius, kurie sąmoningo įsipareigojimo pras- 
me buvo visiškai nelaukti. Nerealu ir net nesąžininga racionalų 
pasirinkimą primesti dalyviams, kurie aiškiai stokoja gebėjimo ver- 
tinti ir strategiškai nusistatyti tos sudėtingos situacijos, kurios da- 

lis jie patys yra, atžvilgiu“: kur visi dalyviai yra griežtai ribojami 
riboto racionalumo aspektais, skirtingi rezultatai daugiausia aiš- 
kinami laimingu atsitiktinumu. 


6.2. Įsipareigojimų vykdymo negalia 


Prielaida, kad rinkos turinčios savivaldos ypatybių, remiasi di- 
delių kiekių prielaida. Tačiau kur toji atsakomybė už efektyvią 
konkurenciją priskiriama nedaugeliui faktiškų ir galimų varžo- 
vų, kiekvieno jų darbas darosi labai svarbus. Jei tokios firmos nu- 
stotų patikimai veikusios ir toji įsipareigojimų vykdymo negalia 
išliktų, o tai galėtų atsitikti, dominuojančios firmos pramonė būtų 
galėjusi tapti palyginti konkurencinga oligopolija. Taigi mažų kie- 
kių sąlyga iš pat pradžių kelia pavojų savireguliuojančių rinkų 
prielaidai. 

Tačiau įsipareigojimų vykdymo negaliai svarbu ne tai, kad vie- 
na ar kelios firmos nesugeba pasinaudoti atskira proga, bet kad to- 
kia negalia iškyla pakartotinai. Čia kalbama apie nuolatinę negalią 
įžvelgti ir/ar įgyvendinti pelno galimybes. Kad taip turi kartotis, 
atspindi vidinį netikrumą ir negalią kapitalo rinkoje. Dėl negalios 
suinteresuoti prašalaičiai arba nesugeba suvokti prarastų progų (dėl 
informacijos ribotumo), arba nemoka vykdyti perėmimo, išskyrus 
už didelę kainą (nes akcininkai negali suvokti pareigūnų nesuge- 
bėjimo apsispręsti dėl nominalios vertės oportunizmo rizikos atve- 
jais, nes atskleisti faktus įtikinamai ir priversti akcininkus ar jų at- 
stovus įvertinti riboto racionalumo sąlygomis brangiai kainuoja, 0 
esamieji vadybininkai gali oportunistiškai pateikti visą seriją perė- 
mimo kliūčių). Tokios problemos pažįstamos iš konkurencijos ka- 
pitalo rinkoje traktavimo ankstesniuose skyriuose. 


* Dviejų rūšių bandymai yra glaudžiai susiję. Pirma, atsitiktiniai įvykiai pa- 
tys savaime gali būti tokie, jog jie iš tikrųjų yra lemtingi ir visiškai netikėti 
(pvz., Antrojo pasaulinio karo pradžia dyzelinių lokomotyvų pramonėje). An- 
tra, gali būti įmanoma, studijuojant bylų dokumentus ir apklausiant pareigū- 
nus, nustatyti, jog aptariami rezultatai faktiškai niekada nebuvo akiratyje tų, 
kuriais firma tikėjo. 

6.3. Verslo išradingumas 


Verslo išradingumo pranašumai reiškia diferencijuotai skirs- 
tyti strateginių sprendimų priėmimo ar organizacinius talentus. 
Tačiau atrodo, kad ribinis didelio talento produktyvumas darosi 
vis retesnis. Todėl, nekalbant apie tai, jog tokie talentai gali būti 
siejami su konkrečia unikalia asmenybe, kuo galima paaiškinti rin- 
kos negalią paskirstyti tokius talentus tarp besivaržančių firmų? 
Kitaip tariant, ar rinkos procesas, kuriuo pasitiki Kaysenas ir Tur- 
neris dėl vadybos talentų perskirstymo, veikia sklandžiai? 

Tam trukdo bent du veiksniai. Pirma, sunku įžvelgti, kas iš 
tikrųjų yra tie talentingieji vadybininkai. Verslo veiklą sudaro ko- 
lektyviniai sprendimai sistemoje, kuri paprastai yra sudėtinga. Kas 
už tai atsakingas? Susidaro informacijos nepakankamumo sąly- 
gos. Dirba daug vadybininkų, tačiau įžiūrėti išskirtinius galima 
tik per didelį vargą“. Kita vertus, to negalima lengvai pasiekti pra- 
šant didelio talento vadybininkus pasirodyti. Viena, jie tikrai gali 
nežinoti. Mažesnio talento vadybininkai taip pat gali surengti to- 
kio pat lygio reprezentacijas (oportunistines), o rinka nepajėgia 
patikimai nustatyti skirtumo tarp jų. 

Antra, egzistuoja ir komandos problema. Ji liudija apie išskir- 
tinę grupės patirtį, kuri buvo aptarta anksčiau (4 skyriaus 2.2 po- 
skyryje) ryšium su samdos santykiu. Nors pripažinimas, kad ko- 
mandos veiksniai gali būti labai svarbūs, atsirado maždaug prieš 
du šimtmečius“, akademiniai ekonomistai šią problemą plačiai 
1gnoravo. 


* Pastangos atgaivinti žlungančią firmą samdantis vadovą iš sėkmingos fir- 
mos - tokių liudijimų nepasitaikė. 

* Dėstydamas problemą daugiau amatininkų, o ne administratorių požiū- 
riu, Benjaminas Franklinas taip aptarė komandos organizavimo problemą 
XVIII a. pabaigoje: 

„Gerai veikiančiose gamybos šakose darbą atlieka daugybė darbininkų, 
kurių kiekvienas yra tik savo srities, o ne visų galų, meistras; ir jei toks darbi- 
ninkas kokiu nors būdu yra nubloškiamas į svetimą šalį, jis ten be savo ben- 
drininkų pasijunta esąs niekas. Todėl nepaprastai sunku yra įtikinti grupę 
darbininkų, patyrusių visose gamybos srityse, palikti savo šalį drauge ir imti 
kurtis svetimoje. Kai kas iš tinginių ar girtuoklių gali būti suvilioti išvykti, 

6.4. Elgsenos metodas 


Klausimas, ar vykdomųjų įstaigų pasikliovimas elgsenos rei- 
kalavimu kelti bylas dominuojančioms firmoms turėtų būti verti- 
namas kaip oportunistinis, galėtų būti ginčytinas. Turint galvoje 
tai, kad atsitiktiniai įvykiai ir įsipareigojimų vykdymo negalios 
yra aiškiai nepriimtinas 2 straipsnyje minimo skundo pagrindas, 
vykdomosios įstaigos susiduria su dilema: arba dominuojančios 
firmos sąlyga antimonopoliniams įstatymams yra nepasiekiama, 
arba tos įstaigos turi imtis sumaniu būdu dominavimo sąlygą su- 
sieti su neteisėta elgsena. Remdamosi antruoju būdu, jos gali būti 
traktuojamos kaip tiesiog didinančios vykdymo efektyvumo var- 
žymą. Negalią patiria ne vien vykdymas ir teismų įstatymo inter- 
pretacija yra ne be trūkumų. 

Tačiau tai vykdomosioms įstaigoms savaime numato siaurą ir 
pasyvų vaidmenį. Reiklesnė jų atsakomybės interpretacija reiškia 
ištaisyti teisines klaidas pateikiant tinkamų atvejų, paremtų ge- 
rais argumentais. Jie turėtų įtikinti teismą. Todėl bent kol tokio 
mėginimo nebuvo, vykdomųjų įstaigų pasitikėjimas sugalvotais 
elgesio pažeidimais atrodo esąs oportunistinis. 

Tačiau kyla tolesnis klausimas: kodėl tos įstaigos sėkmingai 
taikė tokią elgsenos strategiją? Manau, kad čia didelę įtaką turėjo 
ribotas racionalumas ir informacijos ribotumas. Nė viena iš šalių — 
nei ieškovas, nei gynėjas, nei teismas - neturi pakankamai tinka- 
mo modelio aptariamos elgsenos kiekybinėms pasekmėms rūšiuoti 
(o tai rodo ribotą racionalumą), ir bet kokiu atveju reikalingi duo- 
menys gali atrodyti labai paveikti. Turint galvoje tai, kad teismai 
supratingai traktuoja dominuojančios firmos rezultatus, duome- 
nų, jog čia veikė tam tikros elgsenos praktika ir ji galėjo turėti tam 
tikrą, nors ir menką, struktūrinį poveikį, kad jie vyrautų, pakako. 


tačiau tokie tik nuvils savo darbdavius ir pakenks verslui. O jei, vadovaujan- 
tis karališkuoju dosnumu, ir dėl to, kad vien verslo pelnų nepakanka, daug 
gerų ir patyrusių darbuotojų bus surinkta ir ten nugabenta, jie ras tiek daug 
toje sistemoje trūkumų, tiek daug taisytinų dalykų, jog, norėdami pastūmėti 
verslą, turės įveikti tiek daug sunkumų, tiek darbo rankų pasmerkti mirčiai, 
nevilčiai ir apleistumui, jog jie ir jų darbdaviai visiškai nusivils vieni kitais, ir 
projektas visiškai sužlugs“ [Cituota iš Stigler (1951, p.190)]. 

6.5. Priemonė 


Dominuojančios firmos sąlygomis iškyla dviejų tipų priemo- 
nių problema. Pirma, ar gali savarankiški rinkos procesai patiki- 
mai susidoroti su dominuojančios firmos pasekmėmis per bet ku- 
rį trumpą laiko tarpsnį? Antra, kokių problemų iškyla, kai prie- 
žastys pareikšti dominuojančiai firmai skundą yra nurodytu būdu 
išplečiamos? 

Tai, kad savarankiškų rinkos procesų gali nepakakti, daugiau- 
sia priklauso nuo iniciatoriaus pranašumų. Sykį įgytos dominavi- 
mo sąlygos yra atsparios išskaidymui. Tačiau tai anaiptol nereiš- 
kia, jog pastangos rasti priemonę nuo išskaidymo yra garantuo- 
tos. Tai priklauso nuo teisminės sistemos gebėjimo laiku ir 
kompetentingai svarstyti dominuojančios firmos sąlygą. 

Kaip jau nustatyta, nei vykdomosios įstaigos, nei teismai netu- 
ri žmonių ir būtinos kompetencijos atsakingai vertinti problemas. 
Taigi institucinė reforma, skirta riboto racionalumo riboms švel- 
ninti, turėtų lydėti kiekvieną teisinę pastangą svarstyti dominuo- 
jančios firmos problemą remiantis pasiūlytu rinkos negalių argu- 
mentu. 


7. Išvada 


Nors išplečiant 2 straipsnio reikalavimas įtraukti dominavi- 
mą, kuris įgytas per nuolatinį išradingumą, atsitiktinį įvykį ir 
įsipareigojimų vykdymo negalią, kelia daug keblumų“, siūlomas 


* Galima tikėtis ir kitokių šio pasiūlymo įgyvendinimo problemų, nenu- 
rodytų šiame tekste. Pavyzdžiui, Shermano įstatymas numato ir krimina- 
lines, ir civilines sankcijas. Tačiau, kaip pažymi Turneris, „visiškai nede- 
rėtų taikyti kriminalinių sankcijų už ... tik monopolinės valdžios išlaiky- 
mą ilgesnį laiko tarpą be jokios draudžiamojo pobūdžio elgsenos“ (1969, 
p. 1222). Turneris taip pat teigia, jog aprašyto pobūdžio išskaidymo bylas 
turėtų kelti vyriausybė, nes monopolizmo atvejai neturėtų būti lengvai 
traktuojami, o „privačios bylos yra ne taip linkusios <...> rodyti kruopš- 
čius vertinimus ir nešališkas išvadas viešojo intereso atžvilgiu“ (1969, 
p. 1224). 

metodas yra pranašesnis kreiptis į atskirą dominuojančią firmą 
tiesiogiai ir atvirai, palyginti su dabartine politika. Priskiriant vy- 
riausybei likusią atsakomybę kištis į dominuojančios firmos pra- 
monę, kuri yra pasiekusi brandų raidos etapą (per kurį rinkos 
savireguliacijos procesai veikia tik lėtai), mažėja poreikis kliau- 
tis tvirtinimais, jog antikonkurencinė elgsena yra nusikaltimas. 
Todėl antimonopoliniam spaudimui leidžiama reikštis atkakliau, 
o ne kokiu nors sugalvotu būdu“. Dominuojančių firmų pramo- 
nės šakos, kurių elgsenos pažeidimai buvo menkai susiję su do- 
minavimu, galėjo būti puolamos dėl struktūrinio monopolio (ar- 
ba mišraus struktūros ir elgsenos monopolio). Lygiai taip pat 
svarbu, kad antimonopolinis spaudimas galėtų būti išplėstas ir 
apimtų tas pramonės šakas, kuriose dominavimas nė iš tolo ne- 
galėtų būti siejamas su grobuoniška ar išskirtine verslo taktika. 
Pramonės šakos, kuriose dominavimas neabejotinai susidarė dėl 
atsitiktinio įvykio ar įsipareigojimų vykdymo negalios, o dabar 
naudojasi aiškiu uždarumu, laisvai patektų į 2 straipsnio vykdy- 
mo sritį. 

Tai, kad atsitiktinumai ir įsipareigojimų vykdymo negalios pa- 
deda mažinti įtampą, kurios sąlygomis tradicinė analizė traktuo- 
ja dominuojančios firmos padėtį, yra labai akivaizdu. Tačiau dėl 
to, jog pasiūlytoji antimonopolinio spaudimo politika išplaukia 
tiesiogiai, gali būti ginčijamasi. Vadinasi, kiti galėtų būti pasiren- 
gę priimti argumentą, kad dominuojančios firmos pasekmės yra 
paprastai aiškinamos atsitiktiniu įvykiu ar įsipareigojimų vykdy- 
mo negalia, tačiau vėliau padaryti išvadą, jog toks dominavimas 
yra gana retas, kad jį galima būtų toleruoti kaip vieną iš sąnaudų, 
kurios yra susijusios su tuo, kas paprastai yra gerai veikianti įmo- 
nės savivaldos sistema. 

Iš tiesų tokių pramonės šakų, kurių dominavimo lygmuo yra 
žemiau nustatytos ribos, atžvilgiu tolerancija yra tai, kas čia siūloma. 


** Masonas elgsenos metodą apibūdina taip: „Čia yra tokia mąstymo mokykla, 
kuri <...> tiki, jog faktiškai visos nepageidaujamos rinkos situacijos gali atsiras- 
ti taikant taisyklę apie ribotą elgseną. <...> Tačiau jei situacijoje pirmiausia slypi 
nenoras, <...> toji procedūra iš dalies primena kovą su vaikų grobimu, kai gro- 
bikai persekiojami dėl pajamų mokesčių nemokėjimo“ (1959, p. XIV). 

Tačiau labiau, nei priimant visas grėsmingas monopolines pasek- 
mes, lygiai taip pat ramiai iškyla daug atgrasesnių atvejų imantis 
išskaidymo. Daugiausia tai atsitinka todėl, kad 1) savarankiški rin- 
kos procesai mažiausiai gali būti paveikiami dominavimo sąlygų 
tose pramonės šakose per kokį nors trumpą laiko tarpsnį, 2) neuž- 
ginčytas dominavimas prieštarauja priimtoms socialinėms nor- 
moms ir pakerta pasitikėjimą įmonės sistema, o 3) nemanoma, 
jog šalutiniai delimitavimo politikos rezultatai būtų pakankamai 
rimti, jog nusvertų perspektyvius ekonominius ir socialinius lai- 
mėjimus. 

12 SKYRIUS 


Oligopolija: 
tarpfirminė Versus 
intrafirminė organizacija 


Oligopolijos traktavimas šiame skyriuje reiškia ne tiek pačios 
oligopolijos analizę, kiek aiškinimą, kodėl oligopolija, kaip gali- 
ma tikėtis, aiškiai skiriasi nuo monopolijos. Nors toks skirtumas 
gali atrodyti akivaizdus, taip buvo ne visuomet; plačiai laikomasi 
požiūrio, jog virtimas oligopolija nėra joks vaistas nuo monopoli- 
jos'. Patinkinas tai nusako taip: jei nėra „pakankamai nepriklau- 
somų firmų, atsiradusių po tokio virtimo, kuris leistų reikštis kon- 
kurencijai, <...> mes keisime monopoliją kokia nors oligopoline 
situacija, ir, visai galimas daiktas, atsidursime tokioje pat prastoje 
situacijoje, kaip ir monopolijos atveju“ (1947, p. 184). 

Tokiai nuostatai aš čia paprieštarausiu. Ji, palyginti su tarpfir- 
minių sutarčių sudarymu prisitaikymo atžvilgiais, neatsižvelgia į 
vidinės organizacijos pranašumus ir yra nepakankamas pagrindas 
skirtingoms paskatoms ir su jomis susijusiam polinkiui apgaudinė- 
ti, O tai skiria vidinę organizaciją nuo tarpfirminės organizacijos. 

Kai kurie pagrindiniai oligopolijos traktavimo būdai apžvel- 
giami toliau; paskui nagrinėju oligopoliją kaip „sutarčių sudary- 
mo“ problemą. Vėliau dominuojančios firmos elgseną priešprie- 
šinu oligopolinei tarpusavio priklausomybei ir baigiu politinėmis 
išvadomis. 


! Žr., pavyzdžiui, Galbraith (1952, p. 58). Požiūris, jog griežta oligopolija ir 
monopolija yra ekvivalentiški dydžiai, vpač paplitęs tarp nepramoninių or- 
ganizacijų specialistų. 

1. Šiek tiek istorijos 
1.1. Iš ekonominės praeities“ 


1.1.1. Fellneris apie sąlyginį jungtinio pelno didinimą 


Fellneris teigia, jog neįmanoma nustatyti apibrėžtų kainų ir pro- 
dukcijos oligopolinėms rinkoms remiantis paklausos ir pasiūlos 
funkcijomis, kurios kyla iš technologinių duomenų ir naudingu- 
mo funkcijų (1949, p. 9-11). Juo labiau kad jų negausa drauge įne- 
ša ir tam tikro neapibrėžtumo. Taigi, nors pripažintoji kainų te- 
orija yra naudinga neapibrėžtumo riboms nustatyti, prireikia hi- 
potetinės tarpusavio priklausomybės sąvokų, norint nustatyti, kaip 
tarp šitų ribų pasirinkti. Kaip jis supranta, „...visos hipotetinės tar- 
pusavio priklausomybės problemos iš esmės yra derybų proble- 
mos, jei derybas suprantame platesne prasme, apimant impliciti- 
nę įvairovę“ (1949, p. 16). 

Neapibrėžtumo diapazone Fellneris išskiria keturis veiksnius, 
kurie apibrėžia santykinę derybų galią. Pirmieji du yra susiję su 
socialinėmis ir politinėmis ribomis, nustatytomis per derybas, ir 
jie neturėtų mūsų varžyti. Kiti du labiau susiję su situacija: su ša- 
lių galėjimu atsilyginti ar užkarti nuostolių per situacijas be išei- 
ties ir atkakliai nenorint nusileisti (1949, p. 27-28). 

Jis pažymi, kad kvazisusitarimai (derybos) keisis priklausomai 
nuo santykinio šalių pajėgumo pokyčio ir dėl to, jog besikeičian- 
čios rinkos sąlygos verčia oligopolinius varžovus atitinkamai de- 
rinti savo elgseną (1949, p. 34). Be to, šitokie kvazisusitarimai „pa- 
prastai neatsižvelgia į visus ekonominius kintamuosius (variables), 
kurie įeina į visuminių pelnų sudėties nustatymą“ (1949, p. 34). 
Nors iš dalies taip atsitinka dėl „administracinių aplinkybių“, 


= Du svarbius oligopolijos problemos traktavimo atvejus, į kuriuos norėčiau 
atkreipti dėmesį, tačiau jų neaptarinėti, pateikia Telseris (1972) ir Shubikas 
(1973). Abu autoriai iš dalies laikosi sandorio metodo nuostatų, kurias siūlau 
ir aš, ir abu plėtoja patogų modeliavimo aparatą problemoms vertinti. 

kuriomis tie pelnai lieka neapibrėžti, „daugiausia jie atsiranda ir 
dėl neapibrėžtumo, dėl kurio įvairūs asmenys ir organizacijos neat- 
sižvelgia į savo ateities galimybes. <...> Tai ypač susiję su tais kin- 
tamaisiais, kuriuos, norint jais operuoti, reikia išmanyti ir turėti 
įgūdžių (tokių, kurie yra tiesiogiai susiję su reklama, gaminių įvai- 
rove, technologine kaita ir t. t.)“ (1949, p. 34-35). Toliau jis nuro- 
do, kad tokių strateginių kintamųjų taikymas reikalauja išradin- 
gumo (1949, p. 183-184) ir kad „dabartinė būsima to išradingumo 
vertė negali būti tiksliai apskaičiuota“ dėl santykinio šalių pajė- 
gumo, kurį reikia nustatyti (1949, p. 185). Tai savo ruožtu nelei- 
džia pasiekti atitinkamo kvazisusitarimo. Tačiau kai kuri nors pra- 
monės šaka „pribręsta“ ir ypač kai naujų įeinančiųjų neatsiranda, 
konkurencijos mastas ne kainų srities kintamųjų atveju gali susil- 
pnėti (1949, p. 188-189). 

Fellneris nurodo, kad pelno kaupimo nereikėtų, jei norima pa- 
siekti plataus jungtinio pelno didinimo rezultatą tose oligopolijo- 
se, kuriose 1) gaminys yra nediferencijuotas ir 2) visos firmos turi 
tapačias horizontalias sąnaudų kreives (1949, p. 129). Tokiomis 
aplinkybėmis užtektų paprasto rinkos pasidalijimo susitarimo 
šiam rezultatui pasiekti. Tačiau tokios sąlygos sudaro labai spe- 
cialų atvejį. Be to, čia netgi iškyla reikalas tartis dėl to, kokių per- 
tvarkymų daryti kintančios paklausos sąlygomis: kas sprendžia, 
kaip derinti skirtumus? 

Įprastesniu atveju, kai esama sąnaudų skirtumų ir/ar produk- 
tų diferenciacijos, jungtinio pelno didinimui prireikia tarpfirmi- 
nių piniginių srautų. Visiškas susijungimas tokiomis sąlygomis 
reiškia, kad „visai nepaisoma, kiek pelno uždirba kiekvienas da- 
lyvis, tiesiogiai dalyvaudamas rinkoje, bet atsižvelgiama į tai, 
kiek iš viso gauna visi dalyviai. Kiekvienam dalyviui yra atlygi- 
nama iš bendro fondo priklausomai nuo kiekvieno įnašo“ (1949, 
p. 135). Tačiau tai laikoma rizikingu dalyku tiek dėl antimono- 
polinių priežasčių, tiek (netgi daugiau) ir todėl, jog kai kurios 
firmos pasijus „labai nepatogioje padėtyje, jei sutartis bus nu- 
traukta, 0 agresyvi konkurencija atnaujinta“ (1949, p. 133). Va- 
dinasi, tarp oligopolininkų galima tikėtis tik sąlyginio jungtinio 
pelno didinimo. 

1.1.2. Stigleris apie oligopoliją 


Stigleris laiko savaime suprantamu dalyku tai, kad oligopoli- 
ninkai nori susimokę didinti bendrus pelnus (1964, p. 44) ir mėgi- 
na nustatyti veiksnius, kurie daro įtaką tokiems siekiams. Kadan- 
gi jis laikosi nuomonės, jog „susimokiusios firmos turi susitarti 
dėl kainos struktūros, tinkamos tokioms sandorių rūšims, kurias 
jos yra pasirengusios pripažinti“ (1964, p. 45), jo analizė yra ištisai 
sutelkta į problemą, kaip kontroliuoti tokį suokalbišką susitari- 
mą. „Tam tikro sudėtingumo kainų struktūra“ (1964, p. 48) - tai 
apibūdinimas, kuris sudaro „tinkamą“ pagrindą gaminių ir pir- 
kėjų įvairovei bei įėjimo sąlygoms aptarti; jis tiesiog priskiriamas 
oligopolininkams*. 

Kadangi slapti tokių sutarčių laužymo atvejai paprastai leidžia 
kai kuriems oligopolijos nariams gauti didesnių pelnų (kur jie ro- 
domi, kaip ir galima tikėtis, sumažinti) negu priklausytų, todėl, 
pažymi Stigleris, yra būtinas mechanizmas priversti vykdyti su- 
tartis. Tokia prievarta, kaip pažymi Stigleris, iš tikrųjų padeda nu- 
statyti didelius nuokrypius nuo sutartų kainų. Nustatyti nuokry- 
piai rodys tendenciją nykti, nes jie daugiau nebebus slapti ir bus 
suokalbio bendrininkų užglaistyti, jeigu iš viso nepašalinti“ (1964, 
p. 46). Atitinkamai silpna konspiracija yra tokia, „kai kainos ma- 
žinimą galima nustatinėti tik pamažu ir ne iki galo“ (1964, p. 46). 

Kadangi pardavėjų paskelbtas sandorio kainų auditas yra ne- 
teisėtas, O ir šiaip gali būti nepatikimas (1964, p. 47), pirkėjų mo- 
kamos sandorio kainos yra reikalingos slaptam kainų mažinimui 
susekti. Stigleris šiuo atveju teigia, kad statistinių išvadų techno- 
logija yra įprastas būdas tokiam kainų mažinimui atskleisti. Kal- 
bant konkrečiai, įprastas būdas kainų mažintojui išaiškinti yra pa- 
rodyti, kad tasai verčiasi verslu, kuriuo šiaip neturėtų verstis (1964, 
p. 48). Tarp tokių statistinių prielaidų oligopolijai nagrinėti yra 
tai, kad 1) suokalbis yra efektyvesnis tose rinkose, kuriose pirkė- 
jai teisingai nurodo siūlomas kainas (kaip ir siūlomąsias vyriau- 
sybės), 2) suokalbis yra ribotas, jei pirkėjų tapatybė nuolat kinta 


* Stigleris mano, „kad buvo sudarytas suokalbis ir susitarta dėl kainų struk- 
tūros“ (1964, p. 46). 

(kaip ir statybos pramonės šakose), 0 3) šiaip suokalbio efektyvu- 
mas yra atvirkščiai proporcingas pirkėjų skaičiui, pardavėjų skai- 
čiui ir naujų pirkėjų skaičiui, tačiau tiesiogiai proporcingas par- 
duodančios firmos dydžio nelygybės laipsniui (1964, p. 48-56). 


1.2. Iš teisinės praeities 


1.2.1. Turneris apie sąmoningąjį paralelizmą 


Turneris teigia, kad sąmoningasis paralelizmas pats savaime ne- 
reiškia susitarimo. Iki susitariant papildomai reikia akivaizdumo, 
jog matomas paralelizmas nėra tiesiog „kokios nors panašioje situ- 
acijoje esančios konkurentų grupės tapačios, tačiau nesusijusios, re- 
akcijos į tą pačią ekonominių faktų grupę“ (1962, p. 658). Jis iliust- 
ruoja problemą iškeldamas „hipotetinį ekstremumą“, kuriame tėra 
tik du ar trys tiekėjai (kurių kiekvienas yra vienodo dydžio, gami- 
na vienodą produktą vienodomis kainomis), o rinkos yra statinės 
(1962, p. 663). Esant tokioms sąlygoms jis teigia, „kad kiekvienam 
pardavėjui „geriausia“ kaina būtų lygiai tokia pati, Žinant, jog, ji 
yra tokia pati visiems, ir jis be jokio svyravimo būtų absoliučiai tik- 
ras tuo, jog ir kiti nustatys panašią kainą“ (1962, p. 663—-664). Nors 
smulkiau jis neaiškina, kaina, kurią jis, pasirodo, turi galvoje, yra 
jungtinio pelno didinimo (monopolio) kaina“. 

Toliau Turneris pažymi, kad hipotetiškumas yra gana nerealis- 
tiškas. Gaminiai retai kada yra visiškai vienodi, sąnaudų skirtumai 
paprastai išliks, o prie kintančių rinkos sąlygų reikės prisitaikyti 


*Jei ši interpretacija teisinga, Turneris netiki, jog tokia kaina reikštų suokal- 
bį. Tačiau, suprantama, kad taip yra, bent ta prasme, jog tai nėra ta kaina, 
kurią nepriklausomai veikiantys Cournot duopolininkai (ar triopolininkai) 
nustatytų. Esant tiesinei paklausai ir pastovioms ribinėms sąnaudoms, Cour- 
not pusiausvyros produkcija kiekvienai firmai, kurioje kainos savitarpio pri- 
klausomybės nepaisoma (t. y. hipotetinis variacijos narys yra nulis), yra 
g = [1/(n+1]0, kur 1 yra pramonės šakos firmos skaičius, o O yra konku- 
rencinė produkcija. Jungtinio pelno didinimo produkcija kiekvienai fir- 
mai, priešingai, vra g*=1/2n0 . Aišku, jog g* < 4, kai n > 1. (Kai n = 1, abi 
tiekia monopolinę produkciją.) 

(1962, p. 664). Todėl jis mano, jog „norint, kad susidarytų nekonku- 
rencingų kainų rūšis <...>, reikia kažko, ką galima būtų pavadinti 
(ir ne be pagrindo) “visišku sutarimu“ “ (1962, p. 664). Tačiau jis 
atsisako tai laikyti neteisėtu dalyku. Nesant atviro suokalbio, tai tik 
racionalus kainos nustatymas visų rinkos faktų akivaizdoje (1962, 
p. 666). „Jei monopolija ir monopolinė kainodara nėra neteisėta per 
se, tai ir oligopolija, ir oligopolinė kainodara, nesant įprastinio susi- 
tarimo, būtų neteisėta per se“ (1962, p. 667-668). 

Kadangi aptariamoji elgsena negali būti pakoreguota draudi- 
mu [„Ką būtent reikėtų drausti?“ (1962, p. 669)], išskaidymas ar 
reiškia daryti prielaidą, jog esminė problema yra struktūra, o ne 
pataisoma elgsena. Jei nestruktūrinę monopoliją reikėtų išskaidy- 
ti, struktūrinė oligopolija tikriausiai turėtų išlikti. Nors Turneris 
1962 metais nesutiko siūlyti struktūrinės priemonės kiekvienai iš 
tų sąlygų, bet vėliau savo nuostatą jų atžvilgiu jis pakeitė (1969). 


1.2.2. Posneris apie oligopoliją 


Posneris prieštarauja Turnerio nuostatai, kuri skelbia, jog na- 
tūralaus ir nesuokalbinio oligopolinio pobūdžio tarpusavio pri- 
klausomybė paaiškina kainų perviršius (price excesses) oligopoli- 
nėse pramonės šakose. Netgi mažų kiekių sąlyga yra laikoma tik 
būtina, bet ne pakankama sąlyga tokiems kainų perviršiams reikš- 
tis (1969, p. 1571). Kadangi „tarpusavio priklausomybės teorija 
nepaaiškina <...>, kaip oligopoliniai pardavėjai nustato aukštes- 
nę nei konkurencinė kainą“ (1969, p. 1568), įskaitant ir taikymąsi 
prie kintančių rinkos sąlygų, Posneris mano, jog oligopolija anali- 
zuotina kartelio teorijos terminais (1969, p. 1568-1569). 


“ Dar kartą atkreipkite dėmesį, jog, kaip buvo nurodyta 4 pastaboje, nepri- 
klausomai veikiantys Cournot duopolininkai konkurencinių kainų vis dėlto 
nekaltina, tačiau ir jokia įprastine prasme nesuokalbiauja. Turneris, atrodo, 
besąlygiškai yra tos nuomonės, jog nepriklausomos kainos pateiks konku- 
rencingą sprendimą. Vadinasi, bet kuri kaina, kuri viršija konkurencinę kai- 
ną, yra laikoma realizuotos tarpusavio priklausomybės rodikliu. Pasirodo, ir 
Posneris besąs tokios nuomonės (žr. toliau). 

Pagrindinis argumentas čia toks, kad „norint retą oligopolinės 
rinkos sąlygą perkelti į nekonkurencinės kainodaros situaciją yra 
būtini savanoriški pardavėjų veiksmai“ (1969, p. 1575). Be to, efek- 
tyvi kartelinė elgsena brangiai kainuoja; tenka patirti viską - de- 
rybų sąnaudas, prisitaikymą, spaudimą (1969, p. 1570). Rezulta- 
tas toks: „kadangi tylus suokalbis ar nekonkurencinė kainodara 
yra nebūdingos oligopolinei rinkos struktūrai, tačiau, kaip ir tradi- 
cinis kartelis, reikalauja papildomos, savanoriškos pardavėjų elg- 
senos“ (1969, p. 1570, išryškinta cituojant), elgsenos pataisymo 
priemonė pagal Shermano įstatymo 1 straipsnį yra laikoma pri- 
imtina (1969, p. 1578-1593). Kadangi oligopolininkas susiduria su 
perspektyva būti griežtai nubaustas už suokalbį, nutylėjimą ar ką 
kita, Posneris daro išvadą, jog nuosaikus oligopolininkas papras- 
tai nutars nesivelti į suokalbį, tačiau plės savo gamybą tol, kol bus 
gautas konkurencinis pelnas (1969, p. 1591)“. Taip skatinamas sa- 
vireguliacinis darbas. 


2. Oligopolija kaip sutarčių sudarymo problema 


Norėdamas sutelkti dėmesį į tai, kas, manau, yra kritiškos pro- 
blemos, iš pradžių tarsiu, jog oligopoliniai susitarimai yra teisėti, 
todėl nebėra jokios teisinės užkardos suokalbiui, tačiau oligopoli- 
ninkai negali kreiptis į teismus, kad jie padėtų vykdyti oligopolinio 
susitarimo sąlygas. Tačiau patys oligopolininkai gali imtis baudžia- 
mųjų veiksmų prieš nukrypstančius į šalį narius, jei tik yra paiso- 
ma įstatymų, draudžiančių niokioti turtą, šmeižti ir t. tt Manoma, 
kad įėjimas yra sunkus; be to, manau, jog pelno kaupimas yra lei- 
džiamas, tačiau horizontalūs firmų susivienijimai draudžiami“. 

Manau, kad tokiomis aplinkybėmis oligopolininkai paprastai 
turėtų keblumų siekdami susitarimo, jį realizuodami ir vykdy- 
dami, tačiau tai nereiškia, jog įstatymai dėl oligopolijos neverti 


" Tačiau tokia išvada, pasirodo, esanti neužtikrinta dėl priežasčių, nurodytų 
ankstesnėje 4 pastaboje. 

" Telseris (1972) nepripažįsta tokios prielaidos. Todėl jo analizė skiriasi nuo 
manosios. 

dėmesio. Tokios išlygos, esą horizontalūs susivienijimai yra drau- 
džiami, o suokalbiški susitarimai teismų neverčiami vykdyti, — 
šiuo atveju yra svarbios. Tačiau jei galima parodyti, kad monopo- 
liniai padariniai yra sunkiai įveikiami, netgi jei įstatymai ir ne- 
draudžia suokalbio, tuo atveju veiklos skirtumai tarp dominuo- 
jančių firmų (monopolijos) ir oligopolinių firmų nėra iš principo 
priskirtini pastarųjų suokalbio neteisėtumui“. Aišku, tai rodo, kad 
jei oligopolininkui sunku pasiekti ir įgyvendinti atvirus ir teisėtus 
susitarimus (sutartis), slaptieji susitarimai yra net dar nepatiki- 
mesnės priemonės siekiant suokalbio. 

Sutartis tarp dviejų ar daugiau šalių bus patraukli tiek, kiek 
1) konkreti nauda, paslauga ar elgsena leidžiasi nedviprasmiškam 
rašytiniam detalizavimui; kiek 2) potencialiai galima gauti ben- 
dros naudos iš kolektyvinio veiksmo (susitarimo); kiek 3) vykdy- 
mas neapibrėžtumo sąlygomis nesukelia brangiai kainuojančių de- 
rybų; 4) susitarimo monitoringas nėra brangus; ir kiek 5) nustaty- 
tas neatitikimas užtraukia atitinkamų baudų nedidelių vykdymo 
išlaidų sąlygomis. Kiekvienu iš šių aspektų aptarkime oligopoli- 
jos problemą. 


2.1. Sutarties detalizavimas 


Prisiminkime, kad atviras oligopolinis suokalbis yra laikomas 
teisėtu. Todėl suokalbį sudarančios šalys, nesibaimindamos būti 
persekiojamos, gali derėtis atvirai ir reikšti susitarimo detales raš- 
tu. Klausimas, kurį čia reikėtų įvertinti, yra toks: ar tokiu būdu 
įgyta laisvė leis sudaryti išsamią suokalbišką sutartį. 

Sutinku, kad, išskyrus specifines ir abejotinas aplinkybes, išsa- 
mus jungtinio pelno didinimo planas (kuris nereiškia susivieniji- 
mo) bus šiaip neįgyvendinamas. Priežastis ta, jog išsamus toks pla- 
nas reikalauja didžiulio Žinių kiekio apie kiekvienos firmos sąnau- 
dų ir gaminių savybes, apie sprendimo kintamųjų (decision variables) 


* Tačiau tuo nenoriu pasakyti, jog antimonopolinės nuostatos, draudžiančios 
suokalbį, yra betikslės. Neabejotinai jos slepia savyje tipiškų oligopolininko 
problemų. 

sąveikos poveikius kiekvienos firmos viduje, taip pat apie sprendi- 
mo kintamųjų sąveikos poveikius tarp firmų. Ne tik kad norima 
gauti atitinkama informacija brangiai kainuoja, nekalbant apie ge- 
bėjimą ją suprasti ir atitinkamai pritaikyti kiekvienai firmai, tačiau 
visa tai reikia daryti ex ante, turint galvoje ištisą seriją nenumatytų 
ateities įvykių, kurių dauguma niekada neįvyks, jei manoma pasi- 
rašyti kažką panašaus į išsamią sutartį. 

Dalykas tas, jog jungtinio pelno didinimas, netgi kaip abstrak- 
tus pratimas, yra sunkiai įvykdomas, kai nukrypstama nuo pa- 
prasčiausio vadovėlinio pratimo. Vienarūšiai gaminiai, tapačios 
linijinės ir horizontaliosios sąnaudų kreivės, taip pat statinės rin- 
kos sudaro „idealą“. Laikymasis tokių gaminių ir sąnaudų prie- 
laidų kintančios paklausos akivaizdoje ne per labiausiai kompli- 
kuoja abstrakčią analizę, kurioje lengva nustatyti jungtinio pelno 
didinimo sąlygas, tačiau operacijų problemos tampa iš dalies sun- 
kesnės neapibrėžtumo sąlygomis dėl priežasčių, pateikiamų to- 
lesniame 2.3 poskyryje. 

Be to, aplinkybėmis, kuriomis operuojama skirtingais gami- 
niais, kur vyksta gaminių ir procesų inovacijos, keičiasi organi- 
zacijos formos, kur atvirai nustatinėjamos pardavimo išlaidos ir 
finansinės strategijos ir panašiai, susidaranti įvairovė, palyginti 
ją su planuotojų riboto racionalumo galimybėmis, tampa be ga- 
lo didelė. Kai, be to, daugiaperiodiniu pagrindu neapibrėžtumo 
sąlygomis primetama dar optimizavimo problema, abstrakčioji 
analizė visiškai sutrinka. 

Šiuo požiūriu įdomi neseniai pasirodžiusi Hamiltono ir Mose- 
so studija (1973) apie vidinį firmos pelno didinimą daugiadalėje 
įmonėje. Jos autoriai efektyviai nagrinėja jungtinio pelno didini- 
mo problemą daug produktų gaminančioje firmoje, kur 1) gami- 
nių linijos yra nepriklausomos, 2) išbandomi tik euristiniai, o ne pa- 
plitę optimizacijos metodai, 3) svarstomas tik finansinis sprendi- 
mas. Jų modelį, kurį pritaikė Tarptautinė komunalinių paslaugų 
korporacija, sudaro 1000 kintamųjų ir 750 apribojimų bei bandy- 
mų su daugeliu įvairių strateginių kintamųjų konfigūracijų. To- 
kios kombinacijos atgaminimas tarpfirminiu sutarimu stulbina 
žmogaus protą. Toliau plėtojant analizę ir apimant tarpusavyje 
susijusius gaminius (kurie, aišku, yra oligopolijos atvejis) bei visą 

diapazoną anksčiau minėtų sprendimų kintamųjų, atsiskleidžia 
akivaizdi negalimybė netgi euristiniais modeliavimo metodais, o 
dar mažiau - teisinėmis sutartimis, visapusiškai didinti jungtinį 
pelną. Vadinasi, galima daryti išvadą, jog legalių draudimų, skir- 
tų suokalbiškiems susitarimams, nebuvimas nėra tai, kas neleistų 
sudarinėti visa apimančių suokalbiškų sutarčių“. Šią sąlygą pa- 
aiškina elementarios riboto racionalumo nuostatos. 


2.2. Bendros naudos sutartis 


Tarkim, arguendo, kad jungtinio pelno didinimo strategiją būtų 
įmanoma nustatyti sutartimi. Ar tokiu atveju šalys būtų pasiren- 
gusios sudaryti sutartį? Manau, kad, remiantis paprastais anks- 
čiau minėtais vadovėliniais pavyzdžiais, jos paprastai atsisakytų 
visapusiško jungtinio pelno didinimo, turinčio pelno kaupimo po- 
būdį. 

Kaip mano Fellneris, šalys iš dalies galėtų nesutarti dėl atitin- 
kamos diskonto normos, numatomos naudoti vertinant ateities 
perspektyvas. Tačiau tikriausiai daug svarbesnės yra rizikos ir mo- 
nitoringo išlaidos, reikalingos pelnui sukaupti. Kaip pažymi Fel- 
Ineris, kai kurios šalys turi sutikti mažinti santykinę produkcijos 
apimtį ir riboti santykinį firmos dydį, jei norima gauti jungtinio 
pelno didinimo rezultatų. Tačiau tai pavojinga. Firmos, kurioms 
pagal susitarimą leidžiama sąlygiškai plėstis, jausis esančios pa- 
lankioje situacijoje, kad galėtų reikalauti persvarstyti sprendimą 
vėliau. Būdamos atsargios tokio oportunizmo atveju, firmos, ku- 
rioms nurodoma mažinti išlaidas, iš karto atsisakys priimti pla- 
čiai paplitusią pelno kaupimo nuostatą. Be to, netgi nustūmus to- 
kius rūpesčius į šalį, pelno kaupimo sutarties vykdymas brangiai 
kainuos dėl oportunizmo ir informacijos ribotumo. Šios proble- 
mos yra geriausiai aptartos tolesniame 2.4 poskyryje kalbant apie 
moralinę riziką. 


* Tačiau čia taip pat tinka požiūris, išsakytas 8 išnašoje. 

2.3. Vykdymas neapibrėžtumo sąlygomis: 


Sutarties vykdymas neapibrėžtumo sąlygomis vykstant poky- 
čiams aplinkoje reikalauja šalių susitarti, kuo paremta naujoji si- 
tuacija. Gali iškilti problemų, jei dėl kokios nors tikros situacijos 
aprašymo 1) kai kurioms šalims būtų naudinga, kad situacija bū- 
tų apibūdinta netiksliai, ir arba 2a) informacija apie bendrąją situ- 
aciją yra išbarstyta tarp šalių ir turėtų būti sutelkta, arba 2b) ne- 
paisant to, jog visos šalys turi tą pačią informaciją, dar būtina pa- 
siekti apibrėžtą susitarimą. Tos problemos yra aptartos 2 skyriaus 
3 poskyryje, todėl čia nėra reikalo jų kartoti. Norėčiau tik pažy- 
mėti, jog oligopolinio susitarimo įgyvendinimas neapibrėžtumo 
sąlygomis gali pareikalauti brangiai kainuojančių derybų, jei ša- 
lys yra linkusios daryti oportunistinių pareiškimų dėl duomenų, 
o išorinis arbitras apie tikrąsias sąlygas gali būti informuojamas 
tik už didelius pinigus. 


2.4, Sutarties vykdymo monitoringas 


Kaip pažymi Stigleris ir kaip daugeliui yra žinoma, oligopoli- 
ninkai linkę sukčiauti tardamiesi dėl kainų nustatymo, jei mano, 
kad sukčiavimas bent kurį laiką nebus išaiškintas. Kadangi infor- 
macija apie individualius pardavimus yra ribota ir pirkėjas tiks- 
liai žino sąlygas, tačiau esant neapibrėžtumui jo varžovai to neži- 
no ir gali nustatyti tik apytikrę kainą, atskiras pardavėjas dažnai 
gali nurėžti kainas žemiau per suokalbį nustatyto lygmens kitų 
šalių nenaudai. Oportunizmas (reikšdamasis čia kaip apgavystė) 
kartu su informacijos ribotumu paaiškina ir tą sąlygą. 

Diskusija, be to, susijusi ir su oligopoliniu suokalbiu dėl ne kai- 
nų sprendimo kintamųjų. Kad ir kaip būtų, sutikimas suokalbiauti 
dėl rinkodaros išlaidų, tyrimų ir plėtros pastangų ir pan. yra netgi 
pavojingesnis neoportunistiškoms šalims, kurios yra pasirengu- 
sios likti ištikimos susitarimams, o ne laikytis kainų suokalbio. 


'' Kitaip negu ankstesniuose bei tolesniuose poskyriuose, šis aiškinimas rodo, 
kad čia nesiekiama jungtinio pelno didinimo. 

Nors įvykus faktui lengva nustatyti, kad varžovas yra Žymiai pa- 
keitęs projektą ar įdiegęs naują produktą laužydamas susitarimą, 
tokia informacija gali ateiti pavėluotai. Jei kompensacija po di- 
delio rinkos dalies pokyčio, įvykusio, sakysim, dėl „neteisėtos“ 
(„illicit“) inovacijos, yra pernelyg brangiai kainuojanti, tokį lau- 
žymą nustatyti mažai naudinga. Nors firmos gali tokią riziką švel- 
ninti laikydamosi panašiais nenumatytais atvejais gynybinės po- 
zicijos, šiuo atveju toliau kalbėti apie visapusišką suokalbį ne kai- 
nų atžvilgiu kaip veiksmingą vargu ar galima. 

Pelno kaupimo problemą, minimą ankstesniame 2.2 poskyryje, 
reikia tirti ir monitoringo aspektais. Netgi jei firmos būtų pasiren- 
gusios sudaryti pelno kaupimo sutartis, pagal kurias visi pelnai 
būtų sutelkti, o kiekvienas dalyvis turėtų savąją visumos dalį, vis 
tiek reikėtų spręsti, koks turėtų būti kiekvienos firmos įnašas į 
bendrą fondą. Individualios firmos tokiomis aplinkybėmis skati- 
namos mažinti tikrąjį pelną. 

Be to, vien audituoti kiekvienos firmos uždarbius, netgi iki to- 
kio masto, kad visi įplaukų ir sąnaudų šaltiniai būtų atskleisti, nė- 
ra pakankama siekiant išvengti iškraipymų. Reikia taip pat įver- 
tinti individualių išlaidų rūšis. Problemos susidurti su auditoriu- 
mi čia panašios į tas problemas, su kuriomis gynybinės agentūros 
susiduria per sąnaudų priedo (arba bendresne prasme - išlaidų 
skirstymo) gynybos sutarčių monitoringą'!. Jei negalima nustaty- 
ti, kad tam tikros faktinių sąnaudų rūšys ar sumos yra neužtikrin- 
tos ir todėl bus atmestos, kiekviena firma linkusi daryti papildo- 
mų išlaidų. 

Išlaidų perviršiai gali turėti keletą pavidalų. Bene paprasčiau- 
sias iš jų yra leisti kai kurioms operacijoms reikštis vangiai; kitaip 
sakant, tokios firmos vadovai ir darbuotojai gauna savo atlygini- 
mus lyg ir dykinėdami. Kitas būdas yra leisti uždarbiui didėti, ir 
šiuo atveju bendro personalinio vartojimo išlaidos viršija lygme- 
nis, kurie būtų pasiekti pelno didinimo požiūriu. Trečia ir svar- 
biausia, firmos gali turėti einamųjų sąnaudų, kurios ateityje teiks 


"* Dėl diskusijų apie gynybinių sutarčių sudarymą žr. Scherer (1964) ir Wil- 
liamson (1967). 

joms strateginį pranašumą. Plėsti naują ir geresnę technologiją, 
mokyti darbuotojus ir kita yra pastarųjų sąnaudų taikymo atve- 
jai. Vertinti individualios firmos darbą šiais keliais aspektais yra 
bent pagal savo reikšmingumą sunkiau, negu tai daro paprasti 
įplaukų ir sąnaudų srautų auditai. Taigi bendras pelno kaupimas, 
kad jis būtų teisėtas, kelia griežto sutarčių vykdymo problemų. 


2.5. Baudos už sutarčių laužymą 


Prisiminkime darytą prielaidą: kadangi suokalbiniai susitarimai 
nėra teisėti, tokių susitarimų dalyviai negali kreiptis į teismus, kad 
padėtų juos įgyvendinti. Vietoj to turi būti nustatomi tokių susitari- 
mų laužytojai, ir sutarčių šalys turi skirti baudas. Tokia situacija 
kelia dviejų tipų problemas. Pirma, kyla klausimas, ar skirtos baus- 
mės bus paveikios. Kitaip tariant, ar bausmės, jei jos taikomos, yra 
efektyvi atgrasymo priemonė būsimajam laužytojui? Antra, netgi 
jei tokių paveikių bausmių būtų galima sugalvoti, ar šalys konspi- 
racijos sumetimais yra pasirengusios jas taikyti? 

Kadangi konspiratoriai neturi legalaus statuso, tradicinės 
bausmės, tokios kaip piniginės baudos ar kalėjimas, veikiausiai 
neįmanomos. Juolab kad baudos yra išieškomos turgaus aikštėje, 
statant kaktomuša laužytoją su nepaprastai priešiškomis aplin- 
kybėmis. Kainų mažinimas yra derinamas, o galbūt jos tiesiog 
nurėžiamos. Normalūs tarpfirminio kooperavimosi būdai (pa- 
vyzdžiui, komponentų tiekimas) yra stabdomi. Svarbiausi tar- 
nautojai gali būti užsipuldinėjami ir pan. Tačiau kadangi nukry- 
pėliškos (deviant) firmos labai priklauso nuo gyvybiškai svarbaus 
tiekimo varžovų, rinka gali reaguoti taip, jog nukrypėlės bus pa- 
sirengusios rizikuoti. 

Viena, sutarties laužytojas nėra tik priešiškai nusiteikusi fir- 
ma, vykdanti tokias bausmes turgaus aikštėje. Firmos, taikyda- 
mos bausmes, taip pat patiria nuostolių“. Antra, drauge užtikrinti 


!* Rinkos baudžiamojo pobūdžio reakcijos verčia firmas turėti trumpalaikių 
pelno nuostolių, tikintis paveikti būsimuosius sukčiautojus, o dabartinius grą- 
žinti į doros kelią. 

kolektyvinę akciją, skirtą laužytojui bausti, gali būti nelengva. Va- 
dinasi, nors visos firmos gali sutikti, jog padarytas nusižengimas 
ir kad laužytoją reikia bausti, ne visos gali būti linkusios dalyvau- 
ti vykdant bausmę. Atsimetėliai (defectors) (tarkim, tokie, kurie yra 
pasirengę nukrypėlį aprūpinti esminiu komponentu, gal ir už pa- 
pildomą kainą), kitaip sakant, oportunistai, kurie atsisako prisi- 
dėti lėšomis laužytojui bausti, neabejotinai mažina būsimąsias są- 
naudas, susijusias su susitarimo nesilaikymu. Kur toks dezertyra- 
vimas atrodo įmanomas, juo mažiau galima tikėtis suokalbiškų 
sutarčių!“. 


3. Sutarčių sudarymo metodo ir ankstesnio 
jo traktavimo priešpriešinimas 


Kaip ir Fellnerio knygoje, sutarčių sudarymo požiūriu, oligo- 
polijos problema traktuojama kaip tarpusavio priklausomybės pro- 
blema. Be to, kaip daro Fellneris, pabrėžiamas daugiamatis tar- 
pusavio priklausomybės problemos pobūdis; kainos koordinavi- 
mas tėra tik problemos dalis, ypač skirtingų gaminių pramonės 


** Nors aptartoji oportunistinė elgsena daugiausia atspindi pastangas siekti 
trumpalaikės individualios naudos visos grupės nenaudai ir, be to, dar agre- 
syviu būdu, firmos gali tokios elgsenos griebtis ir gynybos sumetimais. Kaip 
gvnvba, ji atspindi pasitikėjimo kitais grupės nariais stoką ir nenorą rizikuoti 
kaip strateginį nepatogumą. 

Kai kokios nors firmos gyvybingumui kyla grėsmė, kai galima tikėtis ag- 
resyvaus ar kategoriško oportunizmo, nepaisant to, kokia būtų toji firmų 
„branda“ kurioje nors pramonės šakoje, gynybinis oportunizmas bus atvirkš- 
čiai proporcingas brandai. Kadangi gynybinis oportunizmas, kai jis plačiai 
praktikuojamas, vra abipusiškai nenaudingas ir kad tai šalims yra visiškai 
aišku, normalu tikėtis organizacinio mokymosi. Be kita ko, būdai pranešti ar 
signalizuoti apie ketinimus taip, kad tų būdų negalima būtų klaidingai su- 
prasti kaip agresyvių, kai tokių ketinimų tikrai nesama, turi tendencijų plisti. 
Taigi jei kuri pramonės šaka nėra iš tų, kurioje reguliariai pasirodo naujų 
įeinančiųjų ir kuri lengvai išgyvena ardančias tarpfirminio mokymosi ar pri- 
sitaikymo pasekmes, tai pramonės šakai vis labiau bręstant mažėja progų reikš- 
tis gynybiniam oportunizmui. 


šakose. Tačiau Fellneris tarpusavio priklausomybės problemas 
apibūdina kaip neapibrėžtos ateities verčių kompensavimo ir ben- 
dros rizikos keblumus, o aš problemą aiškinu nenumatytų reika- 
lavimų sutarčių sudarymo terminais. Kadangi visa tai yra susiję, 
jie paaiškina sutarčių sudarymo problemas ir leidžia mums spe- 
Cialiai atsigręžti į organizacinių negalių sampratą, išdėstytą 2 sky- 
riuje. Taip galima visapusiškiau įvertinti oligopolinio suokalbio 
problemas. 

Stiglerio analizė beveik ištisai paremta kainų sąvokomis. Be 
to, savaime suprantamu dalyku jis laiko tai, jog suokalbiškas su- 
sitarimas jau yra pasiektas. Todėl norint nustatyti apgavikus dė- 
mesys krypsta į apgaudinėjimą ir į statistinių išvadų darymo tech- 
nologiją. Nors šis uždavinys yra labai naudingas ir įdomiu bū- 
du nukreipia dėmesį į oligopolijos problemos aspektus, kuriuos 
kiti ignoravo, to dar neužtenka. Aptarimas 2 poskyryje rodo, kad 
monitoringas tėra tik vienas iš sutarčių sudarymo serijos žings- 
nių, tačiau toji serija, aišku, ne vienintelė, kuri pritrauktų didžiau- 
sią dėmesį. 

Ir Turneris, ir Posneris savo samprotavimuose apie oligopoliją 
taip pat daugiausia dėmesio skiria kainoms. Tačiau panašumas 
tuo ir baigiasi. Taigi Turneris tylų tarpusavio priklausomybės suo- 
kalbį laiko pripažintu būdu ir mano draudžiamą nuolaidą (injunc- 
Hive relief) esant neveiksmingą, o Posneris tarpusavio priklauso- 
mybės teoriją vertina kaip nepatenkinamą ir vietoj jos aptaria Oli- 
gopoliją kaip kartelio problemą bei daro išvadą, jog draudžiamoji 
nuolaida yra priimtina. 

Mano samprotavimų dvasia iš dalies artima Posnerio kartelio 
analizei, tačiau specifika labai skirtinga. Viena, aš performuluoju 
problemą terminais, paremtais tuo, ką teisėtas kartelis galėtų da- 
ryti. Be to, man daug daugiau negu Posneriui rūpi detalės bei kliū- 
tys sėkmingoms tarpfirminėms sutartims pasirašyti. Pagaliau, kaip 
paaiškės vėliau, aš sutinku su Turneriu, jog didelės koncentraci- 
jos, vienodos produkcijos, varžomo įėjimo į rinką išsivysčiusioms 
pramonės šakoms draudžiamoji nuolaida vargiai būtų efektyvi. 
Vietoj jos čia labiau derėtų struktūrinė nuolaida. 

4. Politikos pasekmės: 
dominuojanti firma Versus 


oligopolinė tarpusavio priklausomybė 


Monopolininkas (ar dominuojanti firma), palyginti su oligo- 
polininkais, naudojasi pranašumu prisitaikymo požiūriu, nes jam 
nereikia rašyti sutarties, kurioje numatomi ateities atsitiktiniai at- 
vėjai ir atitinkamos priemonės jiems tvarkyti. Be to, jis gali tų at- 
vejų imtis, kai tik jie iškyla: kiekvieną tiltą galima pereiti, kai tik 
prie jo prieinama, užuot ex ante svarsčius, kaip pereiti visus tiltus, 
kuriuos gali tekti prieiti. Kitaip sakant, monopolininkas gali tai- 
kyti adaptacinę, nuoseklią sprendimų priėmimo procedūrą, kuri 
padeda taupyti dėl riboto racionalumo reikalavimų, negresiant 
sutarties neišbaigtumo rizikai, su kuria susiduria kokia nors kon- 
spiracinių oligopolininkų grupė. Prisitaikymą firmos viduje (pa- 
lyginti su prisitaikymu tarp firmų) toliau skatina efektyvūs, nors 
dažnai neformalūs komunikacijos kodai ir glaudūs pasitikėjimo 
santykiai tarp šalių. Taigi, kadangi nemanau teigti, jog nesama 
jokių išskaidymo sąnaudų, ir todėl nesiūlau jo kaip automatiškos 
priemonės (žr. 11 skyriaus 3 ir 4 poskyrius), tai ir sakyti, kad oli- 
gopolininkai galės lengvai nusikopijuoti monopolininko intrafir- 
minę jungtinio pelno didinimo strategiją, paprasčiausiai yra ne- 
pagrįsta". Netgijei apgavystė dėl specifinio susitarimo nebūtų pro- 
blema, tarp oligopolininkų esama dar poreikio siekti specifinio 
susitarimo. Didelė kaina už ypač išsamią sutartį mažina pastan- 
gas siekti visapusiškumo, ir šiuo atveju todėl, jog oligopolinės su- 
tartys faktiškai reiškia nevisišką koordinaciją, konkurencija, ma- 
tyt, iškils ne kainų srityje. 


'* Dominuojanti firma turi kovoti ir su faktiškais, ir su potencialiais varžovais 
ieškodama savo strategijos, ir tuo atžvilgiu ji skiriasi nuo monopolininko, 
kuris susiduria tik su konkurencija. Nors dominuojančios firmos didinimo 
problema iš dalies yra šiuo atžvilgiu sudėtingesnė, ji vis dėlto plėtojasi ir lai- 
kosi politikos kovoti su faktiškais ir potencialiais varžovais daug lengviau ir 
sėkmingiau, negu gali oligopolininkai, kurių kolektyvinės rinkos dalys yra 
lygios dominuojančios firmos dalims. 

Be to, tarti, jog oligopolininkai patys nusistatys, kokių ribotų 
susitarimų siekti, aiškiai yra neprotinga. Juolab kad sukčiavimas 
yra prognozuojama oligopolinės konspiracijos pasekmė; tokių pa- 
vyzdžių apstu". Oportunizmo sąsaja su informacijos ribotumu pa- 
aiškina šią sąlygą. 

Monopolininkas, priešingai, nejaučia to paties poreikio opor- 
tunizmą mažinti. Net laikydamasi monopolio firma, kurioje esa- 
ma pusiau autonomiškų padalinių ir su kiekvienu iš jų dirbama 
kaip su pelno centru, sukčiavimo tarp padalinių dėl susitarimų 
bus mažiau negu tarp firmų, nes 1) atsimetėlių grupė gali mažiau 
naudotis pajamomis, 2) yra daug lengviau nustatyti apgavystes, 
0 3) bausmės, kurias gali taikyti vidinė organizacija (įskaitant ir 
atleidimą iš darbo tų padalinių vadovų, kurie elgiasi oportunis- 
tiškai), yra efektyvesnės. Kitaip nei nepriklausomos oligopolinės 
firmos, esamieji padaliniai neturi pirmumo teisių į savo pelno srau- 
tus (dėl to polinkis apgaudinėti yra mažesnis) ir, priešingai negu 
oligopolijoms, joms taikomas detalusis auditas, o drauge ir vidi- 
nės efektyvios veiklos rezultatų vertinimas. Be to, jei oligopoli- 
ninkai gali šiaip bausti atsimetėlius primesdami nuostolius jiems 
patiems (pavyzdžiui, mažindami ar didindami kainas), monopo- 
linė firma turi galingą ir subtiliai sugalvotą vidinę paskatų siste- 
mą, kuri nereikalauja taikyti kainų mažinimo tipo rinkos baudų. 
Ji gali skirti baudas grupėms ir individams firmoje kvaziteisiniu 
būdu, t. y. ji 1masi tam tikrų teisinės sistemos funkcijų. Apskritai, 
galima daryti išvadą, kad sukčiavimas (kainų mažinimas), kuris 
būdingas oligopolijai, nėra tokia jau aktuali problema dominuo- 
jančiai firmai. 

Šiaip problema yra tokia: naivu oligopolininkus traktuoti kaip 
grupinius monopolininkus bet kuria plačiąja prasme — ypač jei jie 
turi skirtingų gaminių, skirtingų sąnaudų patirtį, yra nevienodai 
pasiskirstę rinkoje pagal dydį ir neabejotinai stokoja mechanizmo, 
išskyrus patį primityviausią, kuriuo yra vykdoma ir primetama oli- 
gopolinė koordinacija. Todėl, išskyrus didelės koncentracijos pra- 
monės šakas, gaminančias vienodą produkciją, susiduriančias su 


** Apie sukčiavimo atvejus ir pavyzdžius bei oligopolinių suokalbių žlugimą 
žr. Patinkin (1946, p. 200-204), Posner (1969, p. 1570), Smith (1966, p. 113166). 

neįprastomis įėjimo kliūtimis ir pasiekusiomis brandaus plėtros 
etapo, oligopolinė tarpusavio priklausomybė vargu ar kels anti- 
monopolinių problemų, kurioms spręsti išskaidymas būtų priim- 
tina priemonė. Įprastinėje oligopolijos situacijoje pastangos imtis 
suokalbio vargu ar gali būti sėkmingos, arba, jei taip atsitiktų, rei- 
kėtų gana aiškaus komunikavimo, kad pakaktų normalių priemo- 
nių, nukreiptų prieš kainų nustatymą, įskaitant draudimus nesuo- 
kalbiauti. 

Tačiau ten, kur konkreti pramonės šaka yra tik ką aprašytos 
rūšies, atpažintoji tarpusavio priklausomybė gali būti per plati, 
kad galėtų atsirasti slaptas suokalbis. Drausminamųjų priemonių, 
kaip pabrėžė Turneris, tokiomis aplinkybėmis nepakanka (1962, 
p. 669). Taigi turėtų būti aktyviai svarstomas išskaidymas. Nese- 
niai Antimonopolinio skyriaus iškelta byla didelėms gipso pra- 
monės įmonėms pateikia įprastą atvejį, kuriam, jei kaltinimai pa- 
sitvirtins, išskaidymas, atrodo, neišvengiamas“. Priešingai, Fede- 
ralinės prekybos komisijos iškelta maistinių grūdų byla nėra iš 
tokių, kurioje atsiskleistų platus suokalbis". 

Tačiau tai dar nereiškia, kad maistinių grūdų pramonė nekelia 
jokių viešosios politikos problemų. Paprasčiausiai, kadangi gru- 
pinės monopolijos modelis nelabai dera, dar nereiškia, kad nėra 
viešosios politikos rūpesčių. Tačiau aš raginčiau atkreipti dėmesį 
į tuos specifinius praktinius pramonės atvejus, kurie laikomi 
smerktini. Jei, tarkim, grūdų pramonėje pagrįstai reikia labai stip- 
rios reklamos, ji gali būti sukurta atvirai. Taigi reikia išskirtinio 
dėmesio specifiniams išlaidumo praktikos atvejams, 0 ne įspūdin- 
goms suokalbio teorijoms. 

Šio svarstymo galima išvada tokia: dominuojančių firmų išskai- 
dymas nėra tuščias ekonominis bandymas mažinti didelius bendrų 
pajėgų susivienijimus vien politiniais ar socialiniais tikslais, bet 
vargiai turintis reikšmingų ekonominės veiklos rezultatų. O dėl 
visų anksčiau atskleistų priežasčių reikia pasakyti, kad keletas ne- 


* Unites States v. United States Gypsum Company, Crim. No. 73-347 (W.D. Pa., 
iškelta 1973 gruodžio 27); plg. United States v. United States Gypsuni Company, 
Crim. No. 1042-1073 (D.D.C., iškelta 1973 gruodžio 27). 

“ Byloje Kellogg Company, Dkt. No. 8893 (FTC, iškeltoje 1972 sausio 24). 

priklausomų darinių negali įgyvendinti tokio pat laipsnio koor- 
dinacijos tarp savo politikos nuostatų kainų ir ne kainų aspektais, 
kaip tai gali padaryti atskira firma. Be to, tie kainų ir ne kainų 
skirtumai, kurie neabejotinai iškils (Kaysen ir Turner, 1959, p. 114 
115), paprastai prisidės prie vartotojo gerovės kilimo". Todėl do- 
minuojančių firmų išskaidymo atžvilgiu pabrėžiama griežtesnė 
antimonopolinė politika. 


"* Tačiau nuostolingo pardavimo ar gaminio kūrimo išlaidų tarp skirtingus 
produktus gaminančių oligopolininkų kartais pasitaiko. Norint tai įveikti rei- 
kėtų atitinkamai imtis specialių priemonių, kad dominuojanti firma būtų su- 
skaidyta į nepriklausomas skirtingas dalis. 

13 SKYRIUS 
Išvados 


Ką tik išdėstytas rinkų, hierarchijų ir su jomis susijusių antimo- 
nopolinių problemų traktavimas yra labiau mikroanalitinis nei anks- 
tesnės ekonominės tų pačių dalykų studijos. Tokį požiūrį apibū- 
dinti kaip ekonominį yra problemiška. Tačiau jei sandorio detalių, 
alternatyviais būdais susijusių su ekonominės veiklos organizavi- 
mu, nagrinėjimas būtų šio svarstymo apeitas, nors drauge rinkų, 
hierarchijų ir antimonopolinių problemų analizė ankstesniuose sky- 
riuose yra naudinga, svarbūs tos ekonominės problemos bruožai 
liktų už nuodugniai atliekamos ekonominės analizės ribų. Daug 
kas iš to, kas siejasi su pramonės organizacija, taip pat ir darbo eko- 
nomikos bei lyginamųjų sistemų aspektai veikiausiai būtų apeita. 

Organizacinių negalių sampratos taikymas ekonomikos orga- 
nizavimui pabrėžia, kad ne technologija, o kaip tik sandoriai la- 
biausiai lemia efektyvumą, kai vienas organizacijos būdas keičia- 
mas kitu. Tačiau tuo nenorima pasakvti, jog technologija nėra svar- 
bu. Priešingai, pelno didėjimo ir technologijos neatskiriamumo 
argumentas yra visai įtikinantis. Tokie samprotavimai tepaaiški- 
na vien palyginti mažas ir specialias organizacines struktūras. Jei 
būtų taip, kad sudėtingos nenumatytų reikalavimų sutartys būtų 
surašomos, suderėtos ir vykdomos už mažą kainą arba jei neišsa- 
miosios ar trumpalaikės sutartys nekeltų rizikos, rinkos tarpinin- 
kaujami mainai tarp palyginti smulkių ir specializuotų autono- 
minių prekybininkų būtų labai paplitę. Sandorių keitimas perei- 
nant nuo autonominių rinkos sutarčių sudarymo prie hierarchijos 
iš principo yra aiškinamas sandorių ekonomijomis, kurios susiju- 
sios su tokia užduotimi. 

Šiuo atveju reikia nurodyti du dalykus. Pirma, manoma, jog 
šalys, dalyvaujančios aptariamuose mainuose, nuolat sudarinėja 
sutartis. Vienkartiniai ar atsitiktiniai mainai nėra tai, kas ypač sie- 

tųsi su organizacinių negalių samprata. Antra, rinkos ar hierar- 
chijos pasirinkimas turi būti aiškinamas konkrečiais rinkų tipų ter- 
minais ir konkrečiomis vidinės organizacijos formomis. Visiškai 
aišku, kad rinkos tipai labai įvairūs (pavyzdžiui, įėjimo į rinką 
sąlygų, firmų paplitimo masto ir t. t. požiūriu). Tai, kad hierarchi- 
jų vidinės organizacijos principai taip pat turi reikšmės, yra ma- 
žiau žinoma, tačiau vis dėlto darosi aišku iš ankstesnių skyrių. 
Tuos dalykus reikėtų nuolat turėti galvoje. 

Keletas pastabų, susijusių su siūloma paradigma, yra pateikia- 
ma 1 poskyryje. Paskui 2 poskyryje aptariama organizacinių ne- 
galių samprata. Antimonopolinės pasekmės apibendrinamos 3 po- 
skyryje. Galimos ateities tyrinėjimų gairės trumpai formuluoja- 
mos 4 poskyryje. 


1. Sandorių paradigmos link 


Elementaru, kad analizė veikia pasaulio suvokimo būdą, drau- 
ge ir galią apgaudinėti bei klaidinti, taip pat šviesti ir mokyti (Nel- 
son, 1974, p. 3). Taip pat plačiai pripažįstama, kad jei B mechaniz- 
mas, o ne A mechanizmas, kaip manoma, teikia įdomių reiškinių, 
intelektualiai vertas dalykas yra sukurti teoriją B (Koopmans, 1957, 
p. 140). Tačiau didelis matematinės ekonomikos plėtotės per pas- 
taruosius 30 metų akcentavimas dažnai teikė pirmenybę A teori- 
jos konstrukcijoms. Sandorių nesklandumai, kurie nelengvai lei- 
džiasi formaliai analizuojami, šiame procese buvo palyginti igno- 
ruojami!'. Nors visa tai galėjo būti neišvengiama pereinamoji 
priemonė dabartiniam ekonomikos teorijos lygiui kelti, ji kartais 
atrodė esanti dirbtinė. 

Kadangi grynoji teorija yra priversta imtis didžiausių abstrakci- 
jų, iš kur tada kyla susirūpinimas? Teoretikams „tinkamumo“ pa- 
tikrinimas paprastai yra neaiškus. Tačiau teorijos įsipareigojimas 


' Keletas žymių teoretikų per pastaruosius keletą metų yra ėmęsi tirti sando- 
rių sąnaudas. Tačiau neseniai parodytos pastangos įtraukti sandorių sąnau- 
das į matematinius rinkų modelius tebėra bandomojo ir tiriamojo pobūdžio. 

sutariančioms sistemoms taip pat skatino ribotą ar atrankinį jaut- 
rumą taikomojo pobūdžio nesutarimams. Tai, kad dėl to nukentėjo 
viešosios politikos nuostatos (taip, manau, kartais ir buvo), yra ap- 
gailėtina. 

Mėginu čia nubrėžti kelis skirtumus tarp pasiūlyto požiūrio ir 
alternatyvių būdų imtis taikomųjų mikroekonomikos problemų. 
Tie, kurie, kaip ir aš, yra linkę į eklektiką, neturėtų griežtai laiky- 
tis kurio nors vieno požiūrio. Tačiau ką reikia daryti, tai rinktis 
požiūrį, geriausiai tinkantį iškilusioms problemoms spręsti. Nors 
modelio taikymas problemoms spręsti niekada nėra lengvas, aš 
turiu alternatyvą, verčiančią vieną modelį spręsti visas problemas 
netgi ne taip patenkinamai dėl priežasčių, kurias pačioje pradžio- 
je pateikė Nelsonas ir Koopmansas“. 


1.1. Keletas alternatyvių modeliavimo būdų 


Pateikiamoji alternatyvių modelių apžvalga yra trumpa ir, de- 
ja, neišsami. Kai kuriais atvejais ji net karikatūriška. Nors ir gaila, 
bet tam ištaisyti prireiktų daug platesnio aptarimo. Šio tyrimo tiks- 
lai bus įgyvendinti, jei bus akivaizdžiai parodyti skirtumai tarp 
dabartinių firmos ir rinkos struktūrų tyrimo metodų ir tų, kurie 
pateikti šioje knygoje. 


1.1.1. Pripažintoji mikroteorija 


Paplitusi nuomonė, kad „ekonominis fonas, reikalingas antimo- 
nopolinėms problemoms suvokti, retai tepareikalauja išmanyti eko- 
nomines subtilybes“ (Areeda, 1967, p. 4), todėl, galimas daiktas, 
manoma, jog firmų ir rinkų standartinių ekonominių modelių, pa- 


“ Eklektizmo, kaip ir kitų mokslinių požiūrių, galima išmokti, jei tik tam pa- 
lanki mokslo atmosfera. Kad mokslinė samprata priklauso nuo atmosferos, 
plačiai pripažįstama. Imkime tokį Friedmano teiginį apie konkurencinį ir mo- 
nopolinį modelius: „Gebėjimas spręsti<...>[kurį modelį taikyti), vra tai, ko 
negalima išmokyti; jį galima suprasti, tačiau tik per patirtį ir atsižvelgus į 
„tinkamą“ mokslinę atmosferą, tačiau ne atmintinai iškalti“ (1953, p. 25). 


teiktų vidutinio sudėtingumo mikroteorijos vadovėliuose, visiškai 
pakaks antimonopoliniams tikslams suprasti. Abejoju, kad taip tu- 
rėtų būti. Tradicinė analizė kartais turi būti išplečiama ir kai kada 
papildoma specialiai svarstomomis sandorių problemomis. 
Paklausos kreivės (vidutinių pajamų kreivės), vidutinių sąnau- 
dų kreivės ir ribinės pajamų bei sąnaudų nubrėžtos kreivės sudaro 
pagrindinį modeliavimo aparatą firmų ir rinkų traktavimui anti- 
monopoliniu aspektu. Daugelyje tų modelių glūdi dviejų rūšių efek- 
tyvumo prielaidos. Pirma, tariama, kad firma veikia remdamasi savo 
gamybos funkcija, kuri rodo maksimalią produkcijos apimtį, reali- 
zuojamą derinant gamybos veiksnių (daugiausia darbo ir kapitalo) 
pajėgumus. Negalėjimas veikti pagal gamybos funkciją reikštų tuš- 
čiai naudoti sąnaudas; tai atmestina. Antra, turint galvoje gamybos 
veiksnių kainas, tariama, jog firma kiekvienam įmanomam gamy- 
bos etapui taiko mažiausių sąnaudų reikalaujančių gamybos veiks- 
nių derinius. Bendrųjų sąnaudų kreivė, iš kurios išvedamos viduti- 
nių ir ribinių sąnaudų kreivės, yra sudaryta tokiu būdu. 
Klausimas, koks firmos modelis - konkurencinis ar monopolinis 
tinkamiausias, priklauso nuo to, ar masto ekonomija rinkos atžvil- 
giu yra didelė. Tačiau kad ir koks modelis būtų naudojamas, vyrau- 
janti elgsenos prielaida bus pelno didinimas. Firmos pobūdis, pri- 
klausantis nuo to, ką ji gamins ir ką pirks, paprastai yra toks, koks 
pateiktas; vidinės organizacijos dalykų (hierarchinės struktūros, vi- 
dinės kontrolės procesų) paprastai nepaisoma. Dėl to konkurencija 
kapitalo rinkose retai tepasireiškia, daug mažiau ji patiriama iš es- 
mės. Tai, kad daugelis firmų ir rinkų problemų yra užgniaužiama 
ar apeinama apribojant firmą gamybos funkcija, kuriai pelno didi- 
nimas buvo numatytas kaip tikslas, gal neturėtų būti staigmena. 


1.1.2. Struktūros-elgsenos-veiklos rezultatų paradigma 


Pramonės šakos organizavimo tradicija, susidariusi pagal struk- 
tūros-elgsenos-veiklos rezultatų paradigmą, taiko firmos pripa- 
žintosios mikroteorijos modelį kaip statybos bloką, tačiau pagrin- 
dinis analizės elementas yra pramonė. Rinkos struktūros ir firmų 
tarpusavio santykių įtaka ekonominės veiklos rezultatams užima 
pagrindinę vietą. 

Šis firmos ir rinkos veiklos tyrimas yra net mažiau mikroanaliti- 
nis, negu tie anksčiau minėti pripažintosios mikroteorijos mode- 
liai. Kad ir koks naudingas šis metodas būtų, daugeliu atvejų jis 
neišvengiamai yra ribotas kitais atžvilgiais. Tokios tradicijos strate- 
gijos analitikai, ypač daugelis Federacinės prekybos komisijos eko- 
nomistų, dažnai sudėtingo ar nepažįstamo verslo praktikai prime- 
ta antikonkurencinius tikslus, kai vietoj pagrindinio praktinės veik- 
los objekto ima reikštis sandorių efektyvumas. Paprastai ima 
klostytis priešiškumas sudėtingai verslo organizacijai, nepaisant to, 
ar tai bus vertikalioji integracija, konglomeratinė organizacija, nau- 
ji kredito ar išperkamosios nuomos susitarimai ir pan. 


1.1.3. Nuosavybės teisių tradicija 


Nuosavybės teisių taikymas ekonomikos organizavimui yra pa- 
lyginti nesenas. Furubotnas ir Pejovichas (1974) jo pradžią įžiūri 
XX a. šeštojo dešimtmečio Armeno Alchiano darbe. Gali būti ke- 
letas skirtingų to taikymo krypčių. 

Sklandumo (frictionlessness) variantas yra gana kraštutinio po- 
būdžio (nors verčiantis galvoti ir neretai pamokantis) ir priklauso 
nuosavybės teisių grupei. Yra vienas itin svarbus „Coase'o teore- 
mos“ aspektas, kaip antai: skirstymo galimybė išlieka, nepaisant 
kam perduotos nuosavybės teisės, jei derybų išlaidos visiškai men- 
kos*. Dabar tai gali būti akivaizdu ar netgi trivialu*. Tačiau var- 
giai tai galėjo būti akivaizdu, kai Coase'as tą teiginį pateikė 1960 
metais, o paskui tuo klausimu buvo parašyta nemaža darbų. Šis 
teiginys daugelį padarė jautrius minčiai, kad išoriniai veiksniai 
neturi versti valstybę kištis. 

Sklandumo prielaida labai kertasi su čia reiškiamu požiūriu. 
Užuot buvę visažiniai" , sutarties dalyviai mano schemoje yra var- 
žomi riboto racionalumo atžvilgiais. Vietoj nieko nekainojančių 


* Alchiano ir Kessellio diskusija apie kapitalo rinkas be konkurencijos yra 
kitas pavyzdys (1962, p. 160). 

* Tačiau atkreipkite dėmesį į Regano (1972) apibūdinimus. 

" Visažinystė yra ryškus neriboto racionalumo variantas. Retai kada jis savai- 
me kieno nors pripažįstamas, tačiau gerai dera su sklandumo prielaida ir ga- 
lėtų būti teikiamas atvirai. 

derybų mano derybos pasižymi informacijos ribotumu, oportu- 
nizmu ir vertingų išteklių aukojimu, o šalys siekia strateginio pra- 
našumo ir paskui įsitraukia į ginčus. 

Antroji kryptis nuosavybės teisių diskusijoje yra ta, jog institu- 
cijos įsitraukia į efektyvumo didinimą (Alchian, 1969; Demsetz, 
1967). Ji artimesnė požiūriui, kurio laikomasi čia, esą atsižvelgia- 
ma į sandorio sąnaudas ir pabrėžiami efektyvumo aspektai, ta- 
čiau žmogiškieji ir aplinkos veiksniai, o ypač tos sąveikos, kurių 
esama tarp šių veiksnių, nuo kurių priklauso sandorių sąnaudos, 
yra nepakankamai plėtojami. 

Mano analizė skiriasi tuo, kad sandorių sąnaudos siejamos su 
žmogiškaisiais ir aplinkos veiksniais, kurie iškyla organizacinių 
negalių sampratoje. Ji skiriasi ir tuo, jog esu linkęs būti daugiau 
intervencionistas, negu daugelis tų, kurie yra susiję su ta antrąja 
tradicija. Užuot vertinęs nesuokalbinius privataus sektoriaus eko- 
nominius rezultatus kaip „gerus“, kad tik vyriausybė leistų funk- 
cionuoti privačiam sektoriui“, esu aiškiai nusiteikęs kai ką iš jų 
nuliūdinti, kaip rodo mano vertikaliosios ir konglomeratinės or- 
ganizacijos bei dominuojančios firmos problemos traktavimas. 

Trečiasis požiūris, paremtas nuosavybės teisių literatūra, yra kaip 
tik susijęs su „efektyviąja kontrole“. Mano pirmasis darbas apie va- 
dybininko apdairumą (Williamson, 1964) kaip tik ir yra šio požiū- 
rio iliustracija. Čia postuluojama vadybos naudingumo funkcija, 
taip pat tiriamos informacijos ribotumo pasekmės, neleidžiančios 
akcininkams vykdyti plačios kontrolės. Nuo to laiko šį požiūrį mė- 
ginta taikyti universitetams ir ligoninėms (Newhouse, 1970). 

Kadangi šis požiūris sėkmingai krypsta „motyvacijos realizmo“ 
link, jis menkai tesidomi „proceso realizmu““. Jis paprasčiausiai 


* Pateikiami pavyzdžiai apie Federacinę ryšių komisiją (1959) yra Coase o, 
apie komunalinių paslaugų reguliavimą (1968) - Demsetzo. 

“ Trumpo motyvacijos realizmo aptarimo, kuriame performuluojama tikslo 
funkcija, nukreipta prieš proceso realizmą, pavyzdys yra Firntos elgsenos teori- 
ja (Cyert and March, 1963), žr. Williamson (1964, p. 10-17). Proceso realiz- 
mas, kuris domina mane toje knygoje, yra mikroanalitiškesnis už Cyerto ir 
Marcho požiūrį, nukreiptą į firmos elgsenos paprasto sprendimo taisyklių ir 
paprasto prisitaikymo taisyklių reikšmę. Mano analizės dalykas yra sando- 
ris, ir, priešingai Cyertui ir Marchui, aš laikausi lyginamosios institucinės (rin- 
kos ar hierarchijos) orientacijos. 

per daug bendrai nagrinėja tokias specifines sandorių problemas, 
kurias esu nagrinėjęs savo knygoje ir kurios, manau, yra ekonomiš- 
kai svarbesnės. 


1.2. Skiriamieji rinkų ir hierarchijų traktavimo bruožai 


Pagrindiniai rinkų ir hierarchijų analizės, plėtojamos šioje kny- 
goje, bruožai yra: 


1. 


Ji akivaizdžiai rodo, kad ne technologija, o kaip tik sando- 
riai sudaro įdomiąsias mikroekonominės organizacijos pro- 
blemas. 

Laikomasi lyginamojo institucinio požiūrio: rinkos ir hie- 
rarchijos yra traktuojamos kaip alternatyvios sutarčių su- 
darymo formos. 

Ji atskleidžia elementarių Žmogaus prigimties požymių 
buvimą (ribotą racionalumą ir oportunizmą) ir sieja juos 
su aplinkos veiksniais (sudėtingumu /neapibrėžtumu ir 
mažais kiekiais) organizacinių negalių sampratos kon- 
tekste. 

Ji daug mikroanalitiškesnė nei ankstesni tyrimai, nes gili- 
nasi į periodinių sutarčių sudarymo alternatyvių organi- 
zacijos formų sąlygomis sandorines detales. Ribojimasis su- 
tarčių sudarymo tyrimu reiškia, kad galima naudotis su- 
tarčių sudarymo teisės žinovų patirtimi, išplėtota kitomis 
aplinkybėmis“. 

Kad ir kokia naudinga kai kuriems tikslams yra sklandu- 
mo fikcija, ji trukdo tirti alternatyvių ekonomikos organi- 
zavimo formų efektyvumą. Todėl sklandumo fikcijos atsi- 
sakoma. 

Organizacijos forma, kuri rūpinasi hierarchijos skaidymo 
principais, įvedama kaip vidinė organizacinė atsvara žino- 
moms pramonės organizacijos rinkos struktūros priemo- 
nėms. 


* Žr. Macaulay (1963) ir Leff (1970). 

7. Iškyla naujų klausimų ar kitoks požiūris į senus klausimus 
traktuojant platų problemų spektrą, tarp jų lygiųjų grupės 
organizaciją, samdos santykį, vertikaliąją integraciją, kon- 
glomerato organizaciją, technologinę pažangą, dominuo- 
jančias firmas ir oligopoliją. 

8. Šis požiūris, galima sakyti, nesiekia vertinti; jis nėra nei už, 
nei prieš organizacijos nevaržomas rinkos formas. 

9. Patenkinamo mainų santykio siūlymas sudaro dalį eko- 
nominės „atmosferos“ sąvokos įvedimo problemos, todėl 
vertinamojo tarpusavio poveikio tarp sandorių ir grupė- 
se nepaisymas, susijęs su gutid pro guo analizės formomis, 
kurių atskirumas yra savaime suprantamas, čia nenagri- 
nėjamas. 


2. Organizacinių negalių samprata ir hierarchija 


Organizacinių negalių samprata yra susijusi su mainų san- 
tykių, kurie prima facie nėra susiję, įvairovės tyrinėjimu ir sieja- 
si atitinkamai su rinka ir panašiomis organizacijomis, turinčio- 
mis ne rinkos pavidalą. Ji mėgina nustatyti galutinius (prieš- 
priešinant tiesioginiams) sandorių trinties šaltinius. Lyginant 
su ankstesnėmis pastangomis aiškinti rinkos ir organizacinės 
negalias, ji remiasi palyginti nedideliu aiškinamųjų veiksnių 
kiekiu. 

Čia pateikiamas sandorių pabrėžimas turi panašumų (kartais 
labai didelių) su Johno R. Commonso studija, skirta institucio- 
nalizmo ekonomikai ketvirtąjį XX a. dešimtmetį. Taigi aš, kaip ir 
Commonsas, sandorį traktuoju kaip „galutinį ekonominio tyri- 
mo elementą“ (1934, p. 6). Be to, Commonsas pats susitelkia ties 
tuo, ką jis vadina „nuolatiniu rūpesčiu“ ir „darbo taisyklėmis“, 
kurios su tuo susijusios (1934, p. 69), specialiai pabrėždamas su- 
tarčių sudarymą ateičiai. Čia pasirinkta kalba Commonsas išsa- 
ko efektyvių būdų, padedančių užbaigti sandorius, kuriems ne- 
apibrėžtumo sąlygomis reikėjo periodinių sutarčių, plėtros rū- 
pinimąsi. Dideli skirtumai tarp rinkų ir vidinių organizacijų darbo 
taisyklių (kurias sudaro paskatų ir kontrolės instrumentai, be to, 


artimos jiems konstitucinės galios) yra glaudžiai susiję su lygi- 
namaisiais instituciniais pasirinkimo tikslais. Taigi, nors nėra 
įprasto atitikmens tarp gana detalizuoto kvaziteisinio žodyno, 
kurį sukūrė Commonsas sandoriams ir organizacinių negalių 
sampratos kalbai vertinti, bendras jo traktavimas ir daugelis ins- 
titucinių reiškinių, kurie jam rūpėjo, yra tie patys, kaip ir čia ap- 
tariamieji. 

Organizacinių negalių samprata susideda iš žmogiškųjų 
veiksnių ir iš atitinkamų aplinkos veiksnių, kurie drauge pa- 
aiškina sutarčių sudarymo efektyvumą. Aplinkos veiksniai yra 
neapibrėžtumas /sudėtingumas ir maži kiekiai, ekonomistams 
žinomi pagal tą išskirtinį vaidmenį, kurį jie vaidina literatūroje 
apie rinkos ydą. Žmogiškieji veiksniai yra ribotas racionalu- 
mas ir oportunizmas, kurie šiaip mažiau žinomi. Negalima sa- 
kyti, kad tos žmogiškosios savybės niekada nebuvo anksčiau 
iškilusios ekonomikos mokslo literatūroje, tačiau anksčiau ne- 
buvo stengiamasi jų parodyti kaip pagrindinių Žmogiškųjų 
veiksnių ir susieti su minėtais aplinkos veiksniais. Be to, esama 
dar išvestinės aplinkybės, vadinamos informacijos ribotumu, 
ir sisteminės įtakos, vadinamos atmosfera, kuri tą sampratą už- 
baigia. Mano pastabos čia remiasi mažiau įprastomis kategori- 
jomis siekiant pabrėžti būdą, kuriuo kiekvieną jų veikia vidinė 
organizacija. 

Ribotas racionalumas gali turėti arba skaitmeninę, arba kalbinę 
formas. Suporinus ribotą skaitmeninę gebą su neapibrėžtumu, gau- 
nama tai, kas sudaro visą aibę nenumatytų reikalavimų sandorių, 
neįvykdomų arba brangių surašyti. Aplinkybėmis, kai neišsamiųjų 
sutarčių sudarymas derybų šalis stato į didelį oportunistinės elgse- 
nos pavojų, galima proteguoti alternatyvias organizacijos rinkos for- 
mas. Taip šiuo atveju gali atsirasti vidinė organizacija. 

Vidinė organizacija ne tik padeda užkirsti kelią tokiam opor- 
tunizmui (žr. toliau), taip mažindama išsamiųjų sutarčių porei- 
kį, tačiau hierarchija taip pat turi pranašumų skaičiavimo ir pla- 
navimo požiūriais, nes padeda specializuoti sprendimų priėmi- 
mą ir taupo komunikavimo išlaidas. Komunikavimo ekonomija 
iš dalies įgyvendinama specializuojant informacijos rinkimą ir 
sklaidą, iš dalies naudojant išskirtines normines ekonomijas, o 

iš dalies dar skatinant sulieti lūkesčius [ĮMalmgreno prasme 
(1961)]. 

Jau minėta, kad ribotas racionalumas reiškiasi ne tik kaip skai- 
čiavimo ribojimas, bet ir kaip kalbos ribojimo rezultatas. Pastara- 
sis, kai imamas drauge su informacijos ribotumo sąlyga, taip pat 
gali būti vidinės organizacijos priežastis. Čia riboto racionalumo 
problema iškyla tuo, jog sandorio dalyviai kartais neturi galimy- 
bių sėkmingai komunikuoti dėl sandorio prigimties vartodami žo- 
džius ar simbolius, kurie sutarties kontekste yra svarbūs. Gali ne- 
būti reikalingos kalbos ar suinteresuoti individai gali nesugebėti 
priimti jos, nes galbūt vidujai jie yra ribotų gebėjimų tokią kalbą 
išmokti. 

Tačiau nors minimi individai gali būti kalbos požiūriu ribo- 
ti sutarties sudarymo atžvilgiu, vis dėlto kitais atžvilgiais jie 
gali sėkmingai komunikuoti minimais klausimais. Mainams 
trukdo tik formaliosios kalbos negalia ar neįmanoma kaina. 
Kaip sako kinų priežodis, paveikslas gali kainuoti, sakysim, de- 
šimt tūkstančių žodžių. Jo parodymas gali kainuoti dešimt mi- 
lijonų. Mokymosi sistemos, pagrįstos „mokymosi ir mokymo 
dirbant“ metodu, dažnai yra efektyviausios komunikavimo 
priemonės. 

Prielaida, kad individai elgiasi vadovaudamiesi savo intere- 
sais, ekonomikai yra tokia įprasta, jog vargu ar ją reikėtų atskirai 
nagrinėti. Tačiau oportunizmas yra kai kas daugiau nei įprastas 
naudos sau siekimas. Naudos sau ieškojimas susijęs su klasta. 
Agentai yra įgudę veidmainiškai išnaudoti sandorio pranašumus. 
Taigi ekonominis Žmogus, vertinamas remiantis jo sudaryto san- 
dorio charakteristikomis, yra subtilesnė ir vingresnė būtybė, nei 
rodo paprasta naudos sau ieškojimo prielaida. 

Oportunizmas gali reikšti arba duomenų iškraipymą, arba ne- 
tikėjimą savo pažadais. Suprantama, duomenų iškraipymas įma- 
nomas tik tada, kai susidaro informacijos ribotumo sąlyga. Atitin- 
kamai pats informacijos ribotumas nekeltų jokios su sandoriais 
susijusios problemos, jeigu individams galėtų atvirai atskleisti in- 
formaciją, kurią jie gali pasirinktinai (už mažą kainą) gauti. Kaip 
tik individų polinkis savo naudai iškraipyti duomenis, prie ku- 
rių jie lengvai prieina, kelia sutarties problemą. Ceteris paribus, 

organizacijos formoms, kurios padeda nustatyti tokias iškraipy- 
mo tendencijas, galinčias mažinti informacijos skirtumus tarp ša- 
lių per auditą, bus teikiama pirmenybė. Dėl šios priežasties gali 
atsirasti vidinė organizacija“. 

„Atmosfera“ yra sąvoka, kurią neekonomistai linkę laikyti ne 
tokia atgrasia nei ekonomistai. Iš tikrųjų ekonomistai daro daug, 
kad racionaliai išaiškintų, kaip reikia suprasti žmogaus elgseną 
įprastais grynojo pelno terminais ir nuvainikuoti tokias palyginti 
neapibrėžtas sąvokas kaip „atmosfera“. Pagramdykite kokį eko- 
nomistą, ir rasite giliai užkietėjusį racionalistą!*. 

Kad racionalumo požiūris turi didelių pranašumų, abejonių 
nekyla. Tačiau esama rizikos, jog jis bus taikomas per daug uoliai. 
Linkstama telkti dėmesį į dalis, kurios dažnai linksta į racionali- 
zavimą kartais net visumos sąskaita!!'. Nuoroda į atmosferą turi 
tokį pranašumą, kad ji ryškiai kelia sisteminės pasekmes. Kokie 
vra vyraujantys požiūriai, kaip juos veikia sandorių prigimtis ir 
kokių esama šalutinių poveikių pasekmių? 

Įprasta ekonomikos prielaida (ji numanoma, jei ne aiškiai iš- 
reikšta) yra tokia, kad individai savo santykį su sistema trak- 


“ Tačiau tuo nenorima pasakyti, kad vidinė organizacija neturi kovoti su 
savomis iškraipymo problemomis. Ji turi tai daryti. Dėl priežasčių, pateiktų 
7 skyriuje, vidiniam tiekimui būdingi polinkiai į savitarpiškumą, plėtrą ir 
pastovumą. Sprendimą apsirūpinti viduje, kai tokios galimybės esama, 
sprendimą tęsti projektą, kai jis jau pradėtas, ir sprendimą atnaujinti ar iš- 
plėsti vidinę galimybę, kai ji čia pat šalia — visa tai slopina biurokratinis 
procesas. Taigi kur esama efektyvios (didelių kiekių) konkurencijos, tiek 
šiuo metu, tiek ateityje rinkos tiekimui yra linkstama teikti pirmenybę. Ta- 
čiau aplinkybėmis, kuriomis paritetas tarp tiekėjų yra suardytas dėl neįprastų 
iniciatoriaus pranašumų, pasitikėjimui rinkos tiekimui aiškiai nebus teikia- 
ma pirmenybė. 

'* Arrowas aprašo ekonomistą kaip tokį žmogų, kuris „pagal išsilavinimą 
mano esąs racionalumo sargas, priskiriantis racionalumą kitiems ir prime- 
tantis jį visam socialiniam pasauliui“ (1974, p. 16). 

'! Halberstamas (1973) aprašo prezidentą Kennedy ir vyriausiųjų patarėjų 
komandą, ypač McNamara ir MacGeorge Bundy, kaip užkietėjusius ra- 
cionalistus, ir toms ypatybėms priskiria JAV užsienio ir karinės politikos 
nesėkmes Vietname. Eisenhoweris, priešingai, buvęs labiau politinis gy- 
vūnas. 

tuoja griežtai neutraliai, nešališkai. Priklausomai vien nuo są- 
lygos, jog sandoriai yra technologiškai atskiriami, kiekvienas 
sandoris gali būti įkainojamas atskirai ir vertinamas nepriklau- 
somai. Tačiau manau, kad technologinis atskirumas yra tik bū- 
tina, bet nepakankama sąlyga, kad sandorius galima būtų trak- 
tuoti nepriklausomai. Pozicinis atskirumas taip pat turi būti nu- 
statytas. Sandorių, kurie technologiškai yra atskiriami, tačiau 
poziciškai susieti tarpusavyje arba individualiu, arba grupės as- 
pektu!“, tarsi jie būtų nepriklausomi, procesas neišvengiamai iš- 
leidžia iš akių šalutinių poveikių įtaką tuos sandorius įkaino- 
jant ir vertinant. Jei palaikoma nepriklausomumo fikcija, susi- 
darys suboptimali sąlyga, kai faktiškai poziciniai šalutiniai 
poveikiai reiškiasi maržoje. 

Viso to problema - išsiaiškinti, kada tokios pozicinės nuosta- 
tos veikia stipriai, o kada jų galima nepaisyti. Manau, jog sando- 
riai, kurie daro poveikį savigarbos ar/ir kolektyvinės gerovės su- 
vokimui, yra tokio pobūdžio, kuriems pozicinės nuostatos yra ypač 
svarbios. Samdos santykis yra pagrindinė rinkos mainų instituci- 
ja, kur matavimo intensyvumo įtaką požiūriui į darbą būtina ver- 
tinti atidžiai. Konkrečiau kalbant, pastangos samdos santykį skai- 
dyti į dalis ir kiekvieną vertinti atskirai griežtai kalkuliaciniais in- 
strumentiniais terminais gali turėti, bent kai kuriais individualiais 
atvejais, nepalankių gamybai pasekmių. 

Įdomu pasvarstyti, kodėl individai nevertina visų rinkos san- 
dorių neutraliai. Nors nepretenduoju į išsamų aiškinimą, ma- 
nau, kad viena iš priežasčių yra ta, jog individai apskritai nėra 
kokie nors šizofrenikai savo ekonominės ir neekonominės ta- 
patybės atžvilgiu. Individai, kurie patiria neišmatuojamų išori- 
nių poveikių neekonominiuose kontekstuose ir dar siekia ten 
ne rinkos paslaugų, primeta požiūrius ir patirtį, susiklosčiu- 
sius ne rinkos aplinkybėmis, ir darbovietei. Užuot griežtai ver- 
tinę sandorius gitid pro guo prasme taip, kad kiekviena sąskaita 


"* Individualūs išoriniai poveikiai turi tendenciją kartkartėmis iškilti. Gru- 
pinių išorinių poveikių iškyla tarp vienas kitam simpatizuojančių individų 
grupių. 


būtų apmokama atskirai, jie tikisi palankaus balanso iš gimi- 
niškos sandorių grupės“. 

Anksčiau pateikta diskusija dėl proteguojamų būdų, kuriais 
hierarchija veikia kiekvieną iš veiksnių, iškylančių organizacinių 
negalių sampratoje, gali būti glaustai pateikta taip: 


Ribotas racionalumas. Hierarchija išplečia racionalumo ribas, 
leisdama specializuoti sprendimų priėmimą ir taupyti ko- 
munikacijos sąskaita. 

Oportunizmas. Hierarchija teikia papildomų paskatų ir kon- 
trolės būdų išrankiau juos naudoti, taip padėdama užkirsti 
kelią mažumos oportunizmui. 

Neapibrėžtumas. Hierarchija leidžia tarpusavyje susijusiems 
elementams prisitaikyti prie nenumatytų aplinkybių ir to- 
liau padeda „absorbuoti“ neapibrėžtumą". 

Maži kiekiai. Hierarchija leidžia derybų dėl mažų kiekių ne- 
apibrėžtumą išspręsti potvarkiu. 

Informacijos ribotumas. Hierarchija praplečia konstitucines 
galias auditui atlikti, taip siaurindama (įmanomai kuo 


"* Be to, individai priešinasi būti naudojami vien kaip įrankiai. Poetai ir filo- 
sofai kalba apie žmogaus orumą. Griežtas guid pro guo mainų santykis to, kas 
yra svarbiausia kieno nors orumui, atžvilgiu, kaip, sakysim, jo užsiėmimas, 
tokį įvaizdį gadina. Ypatingų darbų atveju lengvai susidaro gamybinių nuos- 
tolių, jei nuolat stengiamasi apmokėti einamąsias sąskaitas. 

Būdinga šiuo atveju Naujosios kairės ekonominė teorija. Naujoji kairė at- 
meta tradicines ekonomijas iš dalies dėl to, jog minimi santykiai yra traktuo- 
jami kaip engėjiški. Tačiau Naujoji kairė yra ir neišranki savo kritikos požiū- 
riu, ir naivi, lygiųjų grupę priskirdama proteguojamai organizacijos formai. 
Neišranki ji tuo, kad mažai tesistengia atpažinti tuos sandorius, kuriems ne- 
ekonominiai sumetimai yra patys svarbiausi. Naivu yra ignoruoti ir ribotą 
racionalumą, ir oportunizmą kaip veiksnius, kurie smarkiai varžo lygiųjų gru- 
pės organizacijos efektyvumą. 

Čia siūlomas toks požiūris: nesvarbu, ar kas rinkos sistemas vertina kaip 
liberalias, ar kaip išnaudotojiškas, nė vienas iš veiksnių organizacinių nega- 
lių sampratos požiūriu negali būti užtikrintai atmetamas vertinant alternaty- 
vius būdus. Taip daryti būtų rizikinga, nes būtų proteguojami organizaciniai 
kraštutinumai, kurie pasirodys esą negyvybingi. 

5 Apie neapibrėžtumo absorbciją žr. Cyert ir March (1963), tai pat Malmgren 
(1961). 

mažiau) informacijos atotrūkį, kuris susidaro tarp nepri- 
klausomų veikėjų. 

Atmosfera. Palyginti su rinkos mainų būdais, hierarchija su- 
daro (bent turint kai kurių tikslų) mažiau numanomą mai- 
nų atmosferą". 


Tokie yra hierarchijos pranašumai. Tais atvejais, kai rinkos mai- 
nai tarp nedidelio skaičiaus prekybininkų vyksta neapibrėžtumo 
sąlygomis, pirmenybė teikiama hierarchiniams mainams. Tačiau 
čia reikėtų nurodyti du perspėjimo atvejus. Pirma, dėl priežasčių, 
išdėstytų 7 skyriuje, hierarchijai būdingos ir dydžio, ir sandorio 
ribos. Antra, minėti pranašumai yra tik potencialūs. Kad tas po- 
tencialas būtų įgyvendintas, reikia, jog būtų panaudoti atitinkami 
principai hierarchijai išardyti ir sukurtas reikalingas paskatų bei 
kontrolės aparatas. Tai jau organizacijos formos problema, nagri- 
nėta 8 ir 9 skyriuose. 


3. Antimonopolinės pasekmės 


Politinės tyrimo pasekmės, turinčios principinę reikšmę, yra 
susijusios su antimonopolinėmis problemomis. Dewey's yra taip 
apibūdinęs ekonomistų vaidmenį antimonopolinėse diskusijose 
(1959, p. i): 


„Pagrindinės problemos, susijusios su monopolijos kontrole, yra 
„ekonominės“ ta prasme, jog teisėjai ir ekspertai yra verčiami da- 
ryti sprendimus remdamiesi tuo, kaip jie įsivaizduoja verslo pa- 
saulį „realiai“ egzistuojantį, o ekonomistų uždavinys yra tyrimais 
ir apmąstymais pateikti jiems išsamesnį vaizdą.“ 


Kadangi ši knyga neturi tikslo aprašyti verslo tikrovę, ji mė- 
gina pateikti tikslesnį vaizdą. Tiek, kiek jai tokį tikslą pavyksta 
pasiekti ir turi politinę įtaką, antimonopolinis spaudimas ateity- 
je bus vykdomas labiau pasirinktinai. 


I Tačiau atminkite, kad šiuo atveju lygiųjų grupė rekomenduotina labiau nei 
hierarchija, bent nedidelėse organizacijose. 

Čia yra pateikiama trumpa antimonopolinių pasekmių anali- 
zės santrauka vertikaliosios integracijos, konglomerato organiza- 
cijos, dominuojančios firmos ir oligopolijos aspektais. Tačiau ne- 
reikia manyti, kad ji apima visus organizacinių negalių sampra- 
tos taikymo antimonopolijoms atvejus. Vis dėlto tai pagrindinės 
problemos, kurios man šioje knygoje rūpėjo. 


3.1. Vertikalioji Integracija 


Mano vertikaliosios integracijos tyrimas sandorio terminais su- 
ponuoja mišrų sprendimą. Rėksmingesni pareiškimai tų, kurie skel- 
bia vertikaliąją integraciją (o bendresne prasme - visų rūšių vertika- 
liuosius rinkos varžymus) esant visiškai niekuo dėtą dėl antikonku- 
rencinio potencialo, yra pateikiami kaip perdėti. Viena, tai gali būti 
priemonė telkti nematomoms monopolijos jėgoms (sakysim, lengvi- 
nant kainų diskriminaciją, kuri gali duoti ar neduoti efektyvios nau- 
dos). Be to, nors vertikalioji integracija pati savaime neturi tiesiogi- 
nio poveikio rinkos koncentracijai jokiame etape, ji gali sunkinti įėji- 
mą į didelės koncentracijos pramonės šaką, jei, atimant teisę naudotis 
(foreclosing) rinka, įėjimas būtų uždraudžiamas bet kam, išskyrus vi- 
siškai integruotą tiekėją ir jei darbo bei kapitalo rinkos neveikia sklan- 
džiai. Tačiau kur minima pramonės šaka nėra labai sutelkta, tas pats 
antikonkurencinis potencialas yra ne toks grėsmingas. Nesant suo- 
kalbio, prielaida, kad vertikalioji integracija yra niekuo dėta ar nau- 
dinga, yra apskritai priimtina. Vertikaliojo susivienijimo taisyklės“, 
kurios dabar nurodo, jog turto įsigijimas bus užginčytas, kai 10“0 tu- 
rinti firma vienu kokios nors pramonės plėtros etapu įsigyja 670 tu- 
rinčią firmą kitu etapu, neabejotinai yra per daug varžančios'. 

Suprantama, vertikalioji integracija, sykį jau padaryta, neįparei- 
goja firmos be galo laikytis integracijos, nors stiprių biurokratinių 
paskatų taip daryti dažnai esama. Tačiau, kai konkurencinis tieki- 


*“ JAV Teisingumo departamentas, Vertikaliojo susivienijimo taisyklės, 1968 05 
30 (spausdinta mimeografu). 

“ Donaldas Turneris, vadovavęs Antimonopoliniam skyriui tuo laiku, kai 
buvo išleistos vertikaliojo susivienijimo taisyklės, informuoja mane, kad pri- 
taria nuomonei, jog tos taisyklės vyra per daug varžančios. 


354 Išvados 


mas pasidaro prieinamas, vidinis tiekimas, kaip viešosios politikos 
dalykas, darosi palyginti nemėgstamas, nes jis negali užtikrinti ma- 
žiausių sąnaudų!*. Svarstant biurokratinius polinkius išlaikyti in- 
tegracinį santykį, daugiau dėmesio gal reikėtų kreipti į tai, kad tie- 
kimo firmos būtų skatinamos savanoriškai išparduoti aktyvus. 


3.2. Konglomerato organizacija 


Platus puolimas, kurį pradėjo kai kurie teisininkai ir ekonomis- 
tai prieš konglomeratus, pasirodo esąs pernelyg smarkus. Be to, 
kaip paaiškėjo, trintis kapitalo rinkoje pasirodė esanti nepaprastai 
svarbi. Nesant bendrovių perėmimo trinties ar nevisiško sutapimo 
tarp esamos vadovybės privilegijuotos funkcijos ir firmos akcinin- 
kų, konglomeratas, pasirodo, neturįs socialiai atlyginti įpareigojan- 
čio ekonominio tikslo. Tačiau ekonomikoje, kur kapitalo rinkos 
grąžos fondai ir perskirstomieji fondai pareikalauja neįprastų 
sandorinių sąnaudų ir/ar specialių firmų vadovai oportunistiškai 
atskleidžia teigiamus uždarbių išsaugojimo pranašumus, vidinis 
išteklių perskirstymas daugiau pelno duodantiems atvejams yra tai, 
kas, palyginti su panašaus pobūdžio specializuotomis firmomis, la- 
biausiai vertina konglomeratą. Konglomeratas tokiomis aplinkv- 
bėmis imasi žadinančios miniatiūrinės kapitalo rinkos atsakomy- 
bės. Tai, kad antimonopolijų specialistams tokios pasekmės nedaro 
įspūdžio, paaiškinama jų nuostata, jog tik ekonomijos, turinčios tech- 
nologinius šaltinius, vertos dėmesio, gal drauge ir įsitikinimas, jog 
vidinė organizacija, išstumdama „konkurencines rinkos jėgas“ , nors 
ir labai silpnos jos būtų, yra antikonkurencinė"". 


5 Žr. 9 išnašą. 

“* Žr., pavyzdžiui, Blake (1973, p. 566, 574, 578, 579). Blake'o požiūris į techno- 
logiją yra būdingas daugeliui ekonomistų. Taigi Adamsas teigia: „Technologi- 
nio efektyvumo vienetas yra gamykla, o ne firma. Vadinasi, yra neabejotinų 
plačiai integruotų operacijų pranašumų, būdingų atskirai plieno gamyklai, ta- 
čiau mažai technologiškai pateisinama jungti tas funkciniu požiūriu skirtingas 
gamyklas į atskirą administracinį vienetą“ (1970, p. 229). Šis teiginys yra teisin- 
gas tik iš dalies, tačiau jis nėra pakankamai teisingas. Sandorių, kaip ir techno- 
loginius, veiksnius reikia svarstyti atsižvelgiant į bendrą efektyvumą. 

Tačiau, sykį pripažinus, jog kapitalo rinka išteklių skirstymo ir 
vadybos priežiūros aspektais pareikalauja neįprastų sandorių są- 
naudų, akivaizdžiai iškyla aiški būtinybė skatinti organizacines 
naujoves arba bent joms netrukdyti, nes jos galėtų švelninti vidi- 
nius organizacinius iškraipymus. Konglomeratas, kaip vienas iš 
organizacinės formos apibūdinimų, kuriuos esu ne kartą pabrė- 
žęs, turi patrauklių savybių tuo atžvilgiu, jog rinką daro patiki- 
mesnę bendrai kontrolei, taip ugdydamas savivaldą tarp šiaip 
oportunistinių vadybininkų ir didelio pelno labui padeda perskirs- 
tyti išteklius. Todėl, išskyrus milžiniškas firmas, kuriose rimtai 
keliamas socialinių ir politinių deformacijų kompensavimo rizi- 
kos klausimas, palankesnė antimonopolinių vykdomųjų įstaigų 
laikysena konglomeratų atžvilgiu atrodytų esanti užtikrinta. 


3.3. Dominuojančios firmos 


Sandorinis požiūris į firmos dominavimo sąlygą gali būti prieš- 
priešinamas tradiciškesniems aiškinimams, kurie dominuojančios 
firmos rezultatus paprastai sieja su masto ekonomija gamyboje ar 
su neteisėta elgsena. Esu įsitikinęs, jog daugelis tų kaltinimų dėl 
antikonkurencinės elgsenos yra išgalvoti, bent ta prasme, kad, jei 
toks poelgis pasitaikytų, tikriausiai jis negalėtų sukurti dominuo- 
jančios firmos sąlygų. Be to, nors manau, jog masto ekonomiją 
reikėtų laikyti apsauga nuo dominavimo, tikiuosi, jog technologi- 
nės ekonomijos paprastai bus išnaudotos pasiekus tokį dydį, ku- 
ris brandžios pramonės sąlygomis neužtikrins visiško dominavi- 
mo. 

Mano nuostata tokia, kad dominavimas dažnai būdingas var- 
žovų įsipareigojimų vykdymo ir atsitiktinės rinkos negaliai. Nuo- 
latinė faktiškų ir potencialių varžovų negalia suvokti ekonominių 
galimybių kritiškais pramonės raidos etapais gali padaryti visuo- 
menę daugelį metų priklausomą nuo dominuojančios firmos. At- 
sitiktiniai įvykiai per šį ankstyvą plėtros laikotarpį taip pat gali 
prisidėti prie dominavimo, kurio rezultatai, be to, vargiai ar bus 
sužlugdyti nepriklausomų rinkos procesų, jei brandžiomis kokios 
nors pramonės šakos plėtros sąlygomis atsitiktiniai trikdžiai ne- 

bus silpninami. Užuot pasyviai pritarus tokiems monopolistiniams 
rezultatams ar patraukus (sumanios) elgsenos prieš dominuojan- 
čias firmas keliais, yra siūloma konstruktyvi pagalba, jei gali būti 
atskleistos įsipareigojimų vykdymo ar atsitiktinės rinkos negalios. 


3.4. Oligopolija 


Principinė šio tyrimo nuostata oligopolinių pramonės šakų at- 
žvilgiu yra tokia, jog oligopolija neturėtų būti nekritiškai prilygi- 
nama firmos dominavimo sąlygai. Daug sunkiau yra aptarinėti 
išsamų suokalbišką susitarimą — čia esama daug daugiau proble- 
mų, nei paprastai manoma, kaip pagerinti jungtinio pelno didini- 
mo rezultatą. Todėl „grupinės monopolijos“ teorijos turėtų būti 
vertinamos skeptiškai. Racionali antimonopolinė politika tikriau- 
siai turėtų pirma apimti dominuojančios firmos pramonės šakas 
ir, kur įmanoma, siekti ten išskaidymo prieš pradedant puolimą 
prieš oligopolijas. Priešingai, negu kartais sakoma, esama perspek- 
tyvios naudos, kurios galima gauti dominuojančios firmos pra- 
monę verčiant į oligopolinę. 

Ankstesni vertinimai gali būti priešpriešinami įprastesniems 
požiūriams į struktūrinę monopoliją. Jei ne ta neteisėta elgsena, 
dominuojančios firmos rezultatai retai kada ginčijami. Oligopoli- 
nes pramonės šakas, priešingai, neseniai specialiai užsipuolė Ne- 
alo Specialioji grupė“ ir Harto įstatymo projektas“!. Mano supra- 
timu, skirtumai tarp čia siūlomų ir paimtų iš kitur rekomendacijų 
pasižymi tuo, kad čia pabrėžiami tie sandorių veiksniai, kurie anks- 
čiau daugiausia buvo ignoruojami““. 


“ Nealas ir kt., „Baltųjų Rūmų specialios paskirties grupė antimonopolinei 
politikai tirti“, BNA Antitrest and Trade Regulation Report, Nr. 411, 1968 05 27, 
Specialusis priedas, II dalis. 

“| „Pramonės reorganizacijos Aktas“, Congressional Record of He 92" Congress, 
2 d., sess., 1972 07 24, t. 118, 511494. 

= Nors Nealo Pranešime ir Harto įstatymo projekte dominuojančios pramo- 
nės šakos firmos nėra išskirtos iš oligopolijos pogrupio, nė viename iš jų do- 
minuojančiai pramonės šakos firmai neskiriama specialaus dėmesio, koks ski- 
riamas čia. 

4, Keletas nurodymų tolesniam tyrimui 


4.1. Teoriniai nurodymai 


Svarbiausias teorinis poreikis vra toliau tyrinėti hierarchijos 
ypatybes. Deja, matematinė hierarchijos formų teorija nėra pakan- 
kama (Varaiya, 1972, p. 497). Simono (1962) hierarchijos evoliuci- 
jos tarpdalykinė apžvalga ir jos euristinių pranašumų aptarimas 
sudaro vertingą pagrindą tokioms pastangoms“. 

Ekonominės hierarchinių organizacijos formų ypatybės gali bū- 
ti visiškai nustatytos tik padarius papildomą darbą, susijusį su 
ribotu racionalumu ir su vidinės kontrolės procesų efektyvumu. 
Tačiau kad vidinė kontrolė nebūtų pernelyg akcentuojama ir su 
perdėtu įkarščiu iškeliama, drauge reikia daugiau dėmesio skirti 
atmosferos ekonomikos analizei. 

Organizacinių naujovių reikšmė ekonominiam efektyvumui tėra 
menkai suprantama. Arrowas šiuo atveju teigia, kad „svarbiausias 
organizacinio projekto poreikis yra vis didėjanti geba vykdyti plačią 
darbotvarkę. <...> Trumpalaikis efektyvumas ir netgi lankstumas 
esant ribotoms alternatyvoms gali būti ne toks svarbus ilgos laiko 
trukmės požiūriu kaip platus potencialios veiklos mastas“ (1974, 
p. 59). Tai verčiantis mąstyti ir intuityviai patrauklus teiginys, tačiau 
aiškiai matyti, kad jį reikia tyrinėti. Tiek istorinės, tiek teorinės studi- 
jos gali padėti suprasti šią problemą. Verta tyrinėjimų ir organizaci- 
nių naujovių sklaida pramonės šakose, tarp pramonės šakų ir tarp 
kultūrų tiek sklaidos proceso mechanikos prasme, tiek ekonominė- 
mis pasekmėmis, susijusiomis su įvairiomis organizacijos naujovė- 
mis, iš kurių kaip ryškiausią pavyzdį iškelčiau daugiadalę struktūrą. 


4.2. Empiriniai nurodymai 


Darant prielaidą, kad organizacinės struktūros priemonės dau- 
geliui korporacijų gali veikti daugelį metų, galima būtų parengti 


“ Žr. Alexander (1964) ir Ashby (1960). 

studijas apie organizacijos formos įtaką įmonės veiklos rezulta- 
tams ir skerspjūvio, ir laiko požiūriais. Nors galima nesunkiai pa- 
cituoti individualių pagerintos veiklos pavyzdžių, mastas, kuriuo 
darbą atskirose firmose paveikė organizacijos formų kaita, gali 
būti nustatytas tik sistemingiau analizuojant laiko eigos duome- 
nis. Tarp skerspjūvio tipo studijų, kurias būtų naudinga pakartoti 
pristatant organizacinę formą kaip aiškinamąjį kintamą dydį, yra 
studijos apie alternatyvių fondų šaltinių grąžos normas (Baumol 
et al., 1970; Grabowski ir Mueller, 1974), pramonės studijos apie 
lyginamąjį firmų efektyvumą (Gordon, 1965), taip pat bendresnio 
pobūdžio studijos apie finansinę ir ekonominę veiklą (Meyer, 
1967). Naujasis Westono ir jo bendradarbių darbas (1970; 1972) 
apie konglomerato veiklą taip pat galėtų būti patikslintas paro- 
dant organizacijos formos skirtumus. 

Vertikaliosios integracijos istorinės studijos, tokios kaip But- 
tricko (1952), prisidėtų prie geresnio vertikaliųjų struktūrų pagrin- 
dų ir savybių supratimo. Atsižvelgiant į šios knygos pobūdį dau- 
giausia dėmesio teikiama ne technologijos, o sandorio sąlygoms. 
Galėtų būti naudingai imamasi ir kvaziintegruotų organizacijos 
formų (pavyzdžiui, franšizės) tyrimų. Šiuo atveju gali būti svar- 
bus požiūris į prieštarą tarp nepriklausomų įmonių iniciatyvų ir 
integruotų struktūrų valdymo. 

Dėmesys dominuojančios firmos problemai galėtų būti krei- 
piamas viena iš dviejų krypčių. Įdomų aspektą galėtų sudaryti 
pramonės istorijos rekonstrukcija, ypač tarpinio plėtros etapo, no- 
rint įvertinti įsipareigojimų vykdymo ir /ar atsitiktinio įvykio ne- 
galią. Tai pareikalautų rekonstruoti pagrindinius įvykius ir įver- 
tinti kritinius sprendimus, padarytus varžovų ir perspektyvių įei- 
nančiųjų. Ne toks reikšmingas aspektas būtų paprasčiausia 
prielaida, jog dominavimas susidarė dėl aprašytų rinkos ydų ti- 
pų, ir įspėti dėl galimybės, jog dominuojančios firmos rezultatas 
yra priskirtinas būtent masto ekonomijai ar tebegaliojantiems pir- 
miniams patentams. 

Pastarasis aspektas intelektiniu požiūriu yra ne toks patenkina- 
mas negu mėginimas rekonstruoti pramonės istoriją tuo laikotar- 
piu, kai dominavimas prasidėjo. Kadangi dominuojančios firmos 
pramonės šakų skaičius yra palyginti mažas, gali būti įmanoma 


Išvados 359 


laikytis ambicingesnio požiūrio, jei tokius tyrimus darytų moksli- 
ninkai. Tačiau aktyvus antimonopolinių vykdomųjų įstaigų do- 
mėjimasis ir parama vis dėlto palengvintų tokias pastangas. Moks- 
lininkų ir antimonopolinių vykdomųjų įstaigų darbuotojų ben- 
dradarbiavimas domintis dominuojančiomis pramonės šakų 
firmomis atrodytų visiškai pateisinamas. 


4.3. Viešoji reguliavimo politika 


Argumentų, kad didelių kiekių siūlymas iš pat pradžių pagrįs- 
tai garantuoja, jog prekė ar paslauga bus vėliau tiekiamos palan- 
kiomis sąlygomis (Demsetz, 1968), patikimumas turėtų būti per- 
žiūrėtas atidžiai kreipiant dėmesį į sutarties sudarymo proceso 
detales. Ar tokios „nereikšmingos komplikacijos“, kaip įrangos 
patvarumas ir netikrumas, gali būti prisiimtos, neatskleidus visos 
politikos reikšmingumo įrodymo? Kai jos yra pateikiamos ir trum- 
palaikių bei ilgalaikių sutarčių ribos yra pripažįstamos, ar tokiu 
atveju privalu laikytis privataus sektoriaus „sprendimo“? Jeigu 
ne, neabejotinai prireiks įvertinti alternatyvių minimos veiklos or- 
ganizavimo formų sandorines savybes prieš priskiriant jas pačiai 
efektyviausiai formai“. 


“* Esu turėjęs progą taikyti šią tyrimo kryptį. Rezultatai patvirtina mano prie- 
laidą, jog Demsetzo franšizės derybų schema yra nepakankamai mikroanaliti- 
nė, ir ją slegia griežti operaciniai ribotumai. Žr. mano darbą „Franšizės derybos 
dėl natūralių monopolijų - apskritai ir CATV atžvilgiu“ (greit pasirodys). 

